
PRESCURTĂRI 


Pentru că au intrat în uzul internaţional, adoptăm pre¬ 
scurtările din Liddell—Scott—Jones, A Greek-English Lexicon, 
ed. 1960: 


Aeschin., Ctes. = Eschine, 
in Ctesiphontem 

A. — Eschil: 

A. = Agamemnon 
Ch. = Choephori 
Eu. — Eumenides 


Pr. = Prometheus 

Vinc- 

tus 


Supp. = Supplices 

(Ru- 

gătoarele) 


Th. -> Septem 

contra 

Thebas 


Alem. = Alcman 



Anaxag. = Anaxagoras 
Ar. — Aristofan: 

Av. = Aves (Păsările) 

Ec. = Ecclesiazusae (A- 
dunarea femeilor) 

Fr. = Fragmenta 
Nu. — Nubes (Norii) 

Arist. = Aristotel: 
de An. = de Anima 
Ath. = Athenaion Poli- 
teia (Constituţia Atenic- 
nilor) 

Cael. — de Caelo 

E.E. ~ Ethica Eudemia 

E.N. = Ethica Nicomachea 

G. C. = de Gencratione et 
Corruptione 

H. A. ,= Historia anima- 
lium 

Metaph. = Metaphysica 
P.A. = de Partibus anima- 
lium 

Pa. = Poetica 
Pr. = Prololemata 
Rh. = Rhetorica 


Top. = Topica 

Aţii. Epit. — Athenaios, 
Epitome 

D. L. — Diogenes Laertius 
Euc., Elementa — Euclid, 

Elementa 

E. = Euripide: 

El. = Electr a 
Hei. — Helena 
Ph. = Phoenissae 

Hdt. = Herodot 
Heraclit. = Heraclit 
Hes. = Hesiod: 

Op. — Opera et dies 
(Munci şi zile) 

Th. = Theogonia 
h. Hom. = hymni Home¬ 
rici 

h. Ap. = Hymnus ad Apolli- 
nem 

h. Mere. — hymnus' ad 
Mercurium 

Iamb., V.P. ~ Iamblib, de 
Vita Pythagorica 
II. = Ilias (Iliada) 

Od. = Odiseea 

Olymp., In Phd. = Olym- 
piodorus, In Platonis Phae- 
donem Commentaria 
Philol. = Philolaos 
Pi. — Pindar: 

Fr■ = Fragmenta 

O. = Olympia 

P. «= Pythia 
PI. = Platon: 

Ap. = Apărarea lui So- 
crate 

Smp. = Banchetul 
Phd. — Phaidon 

Phdr. = Phaidros 

R = Republica 

Prm. = Parmenide 

Tht. = Theaitetos 

Sph. = Sofistul 

Plt. = Omul politic 

Ti. = Timaios 

Criti. = Critias 

Phlb. = Philebos 

Lg. = Legile 

Ep. = Scrisorile 

Def. = Definiţiile 

Epigr. = Epigrame 

Ale. 2 = Alcibiade 2 

Hipparch. = Hipparchos 

Thg. = Theages 

Cri. = Criton 

Ale. I = Alcibiade I 

Chrm. = Charmides 

La. = Lahes 

Grg. = Gorgias 

Prt. = Protagoras 

Hp. Mi- = Hippias Minor 

Hp. Ma. = Hippias Maior 

Ly. = Lysis 

Euthphr. = Euthyphron 
Mx = Menexenos 
Men. = Menon 
Euthd. = Euthydemos 
Cra. = Cratylos 
Clit. = Cleitophon 
Min. = Minos 
Amat. — Amatores 
Just. = De iusto 
Virt. = De virtute 
Demod. — Demodocos 
Sis. = Sisyphos 
Erx. = Eryxias 
Ax. = Axiochos 
Plin., H.N. — Plinius Maior, 
Historia Naturalis 
Piu. = Plutarh: 

Cat. Mi. = Cato Minor 
Sol. — Solon 
Thes. = Theseus 
Plb. = Polibiu 
Pythag. — Pitagora 


Schol. = Scholia: 
ad.Ar.Eq. = la „Cavalerii" 
lui Aristofan 
E. Hipp. = la „Hippolit" 
de Euripide 

Simp., In Ph. = Simplicius, 
in Aristotelis Physica com- 
mentaria 
S. = Sofocle: 

Ant. — Antigona 

O.T. = Oedipus Tyran- 

nus 

Str. = Strabo 

Theoc., Ep. — Teocrit, Epi- 
grammata 
Th. = Tucidide 
X. = Xenofon: Ap. — A- 
pologia Socratis (Apărarea 
lui So erate) 

H.G. = Historia Graeca 
Mem. — Memorabilia 
(Amintiri despre Socrate) 
Oec. = Oeconomicus 
Smp. = Symposium 


ALTE PRESCURTĂRI 


Cic. = Cicero: 
de Rep-, de Sen., de Fin., 
Tuse., Ad. fam. 

, Lucr. — Lucretius 
Vg. = Vergilius 
Serv. = Servi us 
D.K. = Hermann Diels — 
Walther Kranz, Die Frag¬ 
mente der Vorsokratiker 
R.E. = Real Encyklopădie 
der Klassischen Alter- 
tumswissenschaft, Pauly— 
Wissowa 

L.S.J. = Liddell—Scott—Jo- 
nes, A Greek-English Le¬ 
xicon, 1960 


In transcrierea numelor proprii greceşti am hotărît să 
transliterăm forma grecească în toate cazurile în care nu 
există o formă românească, statornicită printr-o lungă şi una¬ 
nimă tradiţie (Socrate, Parmenide, Homer, Aristofan, Pericle, 
Alcibiade etc.). Am ezitat la cîteva nume, cum ar fi Phai¬ 
dros, Phaidon, Theaitetos, pentru care formele Fedru, Fe- 

don, Teetet puteau să pară oarecum intrate în uz, dar pînă" 
la urmă am renunţat la aceste românizări datorate influ¬ 
enţei franceze şi încă nu definitiv consacrate. 

Dăm aici lista echivalenţelor, cu indicaţia pronunţării: cp = p 
(pronunţat /), 0 = th (pronunţat t), x = c â (pronunţat h), x = o 

(în toate poziţiile) ; xi şi xe, transliterate ci, ce se pronunţau ki, ke 
şi, cine doreşte poate să le pronunţe ca atare, dar nu am socotit că 
este de dorit introducerea semnului k : vom scrie Nicias şi se va putea 
citi, după plac, Nicias sau Nikias, ai = ai, oi = oi, ou = u şi u = y 
(pronunţat ca u francez sau ca u german). 

Bibliografia dialogurilor a fost concepută pentru a da 
cititorului o imagine pe. cît posibil completă a literaturii pla¬ 
toniciene şi a interesului de care s-a bucurat şi continuă să 
se bucure în lume opera lui Platon. 


\ 



INTRODUCERE 
LA DIALOGURILE LOGICE 


Clasificarea dialogurilor platonice, indiferent de crite¬ 
riile după care se face, va rămîne arbitrară. Cu toate aces¬ 
tea, există grupări care ş-au impus. Una dintre ele, recu¬ 
noscută încă din antichitate, se referă la aşa-numitele „dia¬ 
loguri logice" sau de „gen logic" 1 . Diogenes Laertios le avea 
în vedere pe următoarele: Omul politic, Cratylos, Parmenide, 
Sofistul. In cele din urmă au fost grupate cinci dialoguri: 
Theaitetos, Parmenide, Sofistul, Omul politic, Philebos 2 , nu¬ 
mite şi dialoguri „megarice" (Platon le-ar fi scris în perioada 
refugiului din Megara); „dialectice" (Platon utilizează aici cu 
precădere metoda dialectică în sens antic) sau „metafizice" 
(după problemele abordate). între primele patru dialoguri, 
inversînd ordinea primelor două, au fost găsite legături evi¬ 
dente 3 , ele sfîrşind prin a fi considerate ca alcătuind o tetra¬ 
logie. Legătura dialogului Philebos cu cele precedente este 
mai puţin sigură. Pe de altă parte, din cadrul tetralogiei res¬ 
pective, sînt considerate ca logice sau dialectice propriu-zise 
doar primele trei: Parmenide, Theaitetos şi Sofistul. Indi¬ 
ferent de grupare, trebuie spus de la început că nu există 
nici un dialog platonic care să trateze numai probleme de 
logică. Ce-i drept, în dialogurile amintite, faţă de celelalte, 
apar mai multe probleme referitoare la logică (aceasta în 
accepţia aristotelică şi respectiv clasico-tradiţională). Proble¬ 
me de logică atît în accepţie aristotelică, cît şi hegeliană sau 
modernistă apar însă şi în alte dialoguri. Cu toate acestea, 
Platon n-a fost şi nu este considerat logician, iar despre o 
„logică" a lui Platon sau platonică se vorbeşte numai figu¬ 
rativ. 

Principala cauză a acestei situaţii, ca şi în cazul filoso- 
fiei platonice în genere, o constituie modalitatea dialogată 
de expunere a problemelor. Dialogurile platonice sînt un fel 


1 Diogenes Laertios, Despre vieţile şi doctrinele filosofi¬ 
lor, Buc., 1963, III, 49 şi III, 50. - 

2 După W. Lutoslawski, The origin and growth of Plato’s 
Logic, London, 1897, p. 14; gruparea îi aparţine lui W. G. 
Tennemann (System der platonischen Philosophie, Leipzig, 
1792 ). 

3 Cf. A. Dies, Notice generale sur Ies dialogues metaphysi- 
ques, în: Platon, Oeuvres compl'etes, Paris, 1956, pp. XII— 
XIII. 

de drame spirituale, cu personaje, situaţii, conflicte etc. In 
plus, ele -nu se adresează specialiştilor. Pentru a le face cit 
mai atractive, Platon face uz- de aşa-numitele „mituri" — 
povestiri cu personaje şi situaţii fantastice. Se pare • că cel 
dinţii care a scris dialoguri a fost Zenon din Elea' 1 , dar ele 
ajunseseră o adevărată modă, practicată şi de pitagoreici, me- 
garici etc. Şi despre Aristotel se zice că ar fi scris în tine¬ 
reţe dialoguri 5 . Motivul principal, indiferent de modă, îl con¬ 
stituie utilizarea metodei dialectice, definită de Diogenes Laer- 
tios drept „ ... arta de a vorbi, prin care combatem sau sus¬ 
ţinem o temă cu ajutorul întrebărilor şi răspunsurilor celor 
care discută" 6 . Dialogurile platonice nu sînt însă simple ilus¬ 
trări ale unei metode, ci sînt drame autentice 7 , care conţin 
momente de suspensie, de îndoială, de neputinţă, neîncre¬ 
dere, derută. Scopul lor nu este acela de a lămuri sau a ex¬ 
plica ceva, ci, dimpotrivă, de a crea mirarea şi chiar indig¬ 
narea auditoriului 8 , în orice caz, de a stîrni interesul pentru 
cercetarea propriu-zisă a problemelor puse în discuţie. Ele 
sînt atît de reuşite, încît provoacă pînă în zilele noastre în¬ 
ţelegerea lor greşită de către unii interpreţi naivi, care cred 
că Platon îşi expunea în dialoguri propriile sale nedumeriri 
şi îndoieli. Pînă şi Hegel, care este foarte dur cu interpreţii 
de acest gen, care „au atins adesea cu mîini grosolane filo- 
sofia lui Platon" 9 , afirmă că „mitul este semnul neputinţei 
gîndului", că, atunci „cînd conceptul a crescut mare, nu mai 
are nevoie de mit" 10 . Să fie utilizarea mitului un semn al ne¬ 
putinţei conceptuale a lui Platon? Greu de crezut, mai ales 
că Hegel însuşi aminteşte de opera pur filosofică (dogmatică) 
a lui Platon „... despre care a scris Brandis şi care este ci¬ 
tată sub titlul Despre filosof ie sau Despre idei de către Aris¬ 
totel, care pare-se, a avut-o în faţa sa cînd a descris filoso- 
fia lui Platon..." Chiar dacă n-ar fi existat o asemenea 
lucrare, este evident că Platon nu-şi instruia discipolii însce- 
nînd drame filosofice sau povestindu-le mituri! 

Din aceleaşi motive, s-a considerat că Platon nici n-ar 
fi avut o teorie anume, că el îşi schimba părerile de la un 
dialog la altul, cînd afirmînd, cînd negîndu-şi propriile lui 
concepţii sau pe ale altora. Se uită însă faptul că nici unul 
dintre personajele dialogurilor nu este Platon însuşi. Diogenes 
Laertios semnalase deja faptul că interpretarea corectă a 
dialogurilor presupune cel _puţin trei lucruri: „mai întîi, tre¬ 
buie examinat înţelesul fiecărei • afirmaţii; pe urmă, scopul, 


4 Cf. Diogenes Laertios, op. cit., III, 48. 

5 Cf. F. Uberweg, Grundriss der Geschichte der Philosophie, 
Berlin, 1894, p. 196. 

6 Diogenes Laertios, loc. cit. 

7 Cf. V. Goldschmidt, Les dialogues de Platon, Paris, 1947, 

p. 2. 

8 După tradiţie, Platon îşi citea dialogurile în public 
(Diogenes Laertios, op. cit, III, 35). 

8 G. W. F. Hegel, Prelegeri de istorie a filosofiei, voi. I, 
Buc., 1963, p. 463. - 
10 Ibidem, p. 478. 

dacă e făcut pentru un motiv principal, pentru sine sau pen¬ 
tru ilustrare şi dacă demonstrează doctrinele proprii sau dacă 
combate pe interlocutor; în al treilea rînd, rămîne de cer¬ 
cetat dacă cele spuse sînt adevărate 1 ' 11 . Aceasta nu înseamnă 
că nu se poate şti care era concepţia lui Platon. Criteriul îl 
constituie analiza comparativă a concepţiilor enunţate în dia¬ 
loguri cu cele ale predecesorilor săi, inclusiv Socrate, despre 
care deţinem date. 

O concepţie cu multe aspecte de înaltă erudiţie, dar avînd 
la origine aceeaşi neînţelegere a specificului platonic al ex¬ 
punerii, este aceea' a evoluţiei gîndirii lui Platon. Se porneşte 
de la faptul evident că Platon vorbeşte în fiecare dialog des¬ 
pre altceva, că şi atunci cînd sînt reluate anumite probleme, 
ele sînt altfel tratate. Dar ce farmec ar mai fi avut dialo¬ 
gurile lui Platon, dacă acesta ar fi vorbit în ele despre unul 
şi acelaşi lucru şi, mai mult, în aceeaşi manieră? 

în ciuda meritelor sale deosebite, de exegeză din pers¬ 
pectivă logică a dialogurilor platonice, lucrarea lui W. Lu- 
toslawski ( The origin and growth of Plato’s logic), convinge 
cititorul mai degrabă de constanţa gîndirii platonice, de men¬ 
ţinerea rigidă chiar a aceloraşi termeni în contexte cu totul 
diferite: gîndire, cunoaştere, etică, estetică, natură, societate. 
Platon trece de la un domeniu la altul, nu de la o concepţie 
la alta. Faptul că ponderea unor probleme nu mai este aceeaşi 
sau că semnificaţia lor devine alta, în funcţie de context, 
nu conţine nimic derutant. Şi Hegel îşi aplica în mod con¬ 
secvent triada, care părea mereu alta, în funcţie de dome¬ 
niu. Dar Platon a fost criticat încă din antichitate pentru 
metoda greoaie de expunere, pentru faptul că utilizează pen¬ 
tru acelaşi lucru mai multe denumiri şi pentru lucruri di¬ 
ferite aceeaşi denumire. El numeşte de exemplu idee alît 
forma, cît şi genul, modelul, principiul şi cauza, deşi aces¬ 
tea nu sînt identice. Sau întrebuinţează chiar expresii con¬ 
trare pentru acelaşi lucru 12 . Neajunsul acesta se observă însă 
şi la Aristotel, în legătură cu termeni ca: substanţă, formă, 
materie etc., care trebuie interpretaţi diferit în funcţie de 
context. 

Teoria lui Lutoslawski, cît şi a evoluţionismului plato¬ 
nic în genere, a fost combătută cu argumente incontestabile. 
„Noile 1 * teze, care apar de la un dialog la altul, se comple¬ 
tează reciproc, întregind tabloul armonios al filosofiei pla¬ 
tonice, al cărei pivot îl constituie teoria Ideilor. V. Bro- 
chard 13 dovedeşte nu numai faptul că teoria ideilor se regă¬ 
seşte cu aceeaşi semnificaţie de la primele dialoguri (în care 
apare) şi pînă la ultimele, ci şi faptul, care a derutat pe mulţi 
interpreţi, că Platon nu şi-a schimbat nici măcar ideile po¬ 
litice. Republica diferă de Legile nu prin concepţie, ci prin 
domeniu. In primul dialog este vorba de un stat ideal, care 
ar putea fi clădit doar de zei şi fiii acestora (739 d), în al 


11 Diogenes Laertios, op. cit., III, 65. 

12 Cf. Diogenes Laertios, op. cit., III, 64 

13 Etudes de philosophie ancienne et efe philosophie mo¬ 
derne, Paris, 1926, pp. 153—168. 

doilea, de un stat real, condus după legi umane, dar supe¬ 
rior celor greceşti actuale, şi, lucru demn de remarcat, Pla- 
ton avea de gînd să scrie şi un al treilea dialog (738 e) des¬ 
pre statul existent în vremea lui. Este evident că scriind 
despre un stat imperfect ca cel atenian, sau de unul doar 
perfectibil, Platon nu-şi infirma concepţiile despre statul perfect. 

V. Brochard 1 sugerează faptul că, fără să fie vorba de o 
schimbare a concepţiilor lui Platon, tabloul dialogurilor (în 
cronologia admisă actualmente) ar reprezenta desfăşurarea 
sistemului platonic, pornind de la individual, de la cele uma¬ 
ne (ta anthropina) la general (drumul ascendent către fiinţă, 
care ar putea fi numit, In termenii lui Constantin Noica, 
devenirea intru fiinţă) şi apoi, după instituirea generalului 
şi ipostazierea lui, ar urma revenirea dintru fiinţă la cele 
umane, de data aceasta la social (la individualul organi¬ 
zat pe baza generalului). 

Problemele logicii apar In majoritatea dialogurilor, deşi 
mai pregnant în cele numite „logice 1 *. Din această cauză, 
este necesară, pentru înţelegerea acestora, o expunere re¬ 
feritoare la întregul sistem al filosofiei platonice. în plus, 

perspectivele moderne ale logicii, care nu se mai reduc la cea 
clasico-tradiţională, de inspiraţie aristotelică, extind şi ele 
sfera investigaţiei în afara dialogurilor numite „logice** încă 
din antichitate. 

Descoperirea concepţiilor logice ale lui Platon, ca şi a 
celor filosofice, din cadrul dialogurilor, care mai degrabă 

le ascund decît le relevă, este o activitate hermeneutică, al 
cărei rezultat va rămîne întotdeauna incomplet şi, fireşte, 
discutabil. Ne putem imagina situaţia în care s-ar fi pierdut 
Organon- ul lui Aristotel. Din restul lucrărilor sale nimeni 
n-ar mai fi redescoperit silogistica, deşi aceste lucrări n-au 
fost transpuse în limbajul dramatic al dialogurilor. Hegel 
remarcase pe bună dreptate că meritul lui Aristotel nu 
constă atlt în descoperirea şi studiul silogisticii, ci în faptul 
că, odată descoperită şi studiată, aceasta n-a mai fost apli¬ 

cată de către Aristotel în nici o altă lucrare. Ce s-ar fi în- 
tîmplat dacă Aristotel şi-ar fi expus Metafizica în lanţuri 
de silogisme! Dar atunci, putem considera, cu privire la 
Platon, că, în ciuda formei dramatizate de expunere a fi¬ 

losofiei, în dialogurile sale găsim mai multe referinţe la pro¬ 
bleme logico-metodologice decît în lucrările lui Aristotel (cu 
excepţia Orpcmora-ului). Totuşi, înaintea selectării probleme¬ 
lor de logică, sînt necesare două operaţiuni prealabile: fixa¬ 
rea locului pe care îl ocupă Platon faţă de predecesorii săi 
şi faţă de Aristotel şi schiţarea unor coordonate plauzibile 
ale sistemului său filosofic, căci, la Platon, legătura dintre 
logică şi filosofie este mult mai strînsă decît la Aristotel. 


1. FORMALISMUL ŞI LOGICA PLATONICA 

Analiza principalelor tendinţe şi orientări din gîndirea 
teoretică contemporană, legate in primul rînd de fundamen¬ 
tele matematicilor şi de naşterea unei noi discipline logice — 

logistica sau logica simbolică, numită şi logică matematică — 
— pune în evidenţă faptul că ceea ce se numeşte astăzi lo- 
gicism > formalism şi intuiţionism nu sînt specifice doar ultime¬ 
lor secole. O cercetare a istoriei filosofiei, şi implicit a lo¬ 
gicii, din aceste trei perspective nu s-a întreprins încă, dar 
există destule indicaţii şi sugestii pe baza cărora poate fi 
schiţată o astfel de istorie. 

în privinţa logicismului, care constituie fundamentul 
teoretic al neopozitivismului, se face adesea legătura între 
paradoxele logiciste (descoperite de Russell) şi paradoxele 
eleate (aporiile lui Zenon). Apoi se consideră că legătura 
dintre doctrina lui Leibniz şi logicismul modern a fost ză¬ 
dărnicită doar de un accident istoric (necunoaşterea manu¬ 
scriselor jui Leibniz). S-a făcut de asemenea o legătură di¬ 
rectă între Russell şi Hume. 

O legătură fără echivoc s-a făcut între formalism şi fi- 
losofia lui Platon, formaliştii numindu-se şi fiind numiţi 
„plafon icieni", şi aceasta nu la modul- figurat. Formaliştii, ca 
şi Platon, vorbesc de entităţi ideale, care ar exista în sine 
şi al căror statut existenţial ar fi garantat de simpla lor de¬ 
finiţie corectă necontrad'ictorie. Este evident de asemenea 
caracterul formalist al doctrinei lui Spinoza, şi, mai mult de- 
cît oricare, al filosofiei lui Hegel, care nu este altceva decît 
o teorie a dezvoltării Ideii. 

în fine, o istorie a filosofiei din perspectivă intuiţionistă 
(Aristotel, Descartes, Kant şi Brouwer) a fost schiţată deja 1 '' 1 
şi admisă ca atare de intuiţioniştii contemporani, care 
se numesc ei înşişi şi au fost numiţi „aristotelicieni“ şi ,,kan- 
tieni 11 . 

S-a conchis că ar exista în istoria filosofiei cel puţin 
patru perioade de logicism, formalism şi intuiţionism, între 
care există asemănări frapante: o perioadă antică, cu evi¬ 
dente trăsături ontologice, cea raţionalist-modernă, cu impli¬ 
caţii metodologice , cea criticistă, evident gnoseologizantă şi 
cea actuală, în care primează logicul. 

Asemănările cele mai evidente sînt între perioada anti¬ 
că şi cea actuală. Rezultatul spectaculos al ambelor a fost 
elaborarea cîte unei logici recunoscute unanim (cea aristo¬ 
telică şi cea simbolică) — rezultatul perioadei gnoseologi- 
zante a fost logica lui Hegel, care nu este însă unanim recu¬ 
noscută, iar al celei metodologice ar fi trebuit să fie logica 
combinatorie a lui Leibniz. Perioada antică a fost analizată 
nu numai din perspectivă intuiţionistă, ci şi logicistă şi for¬ 
malistă 15 . Pe baza unei asemenea analize poate fi înţeleasă 
semnificaţia universală a filosofiei lui Platon, ca variantă 
a formalismului şi idealismului în genere, dar şi semnifica¬ 
ţia ei particulară, logică, indiferent dacă Platon avea elaborată 
sau nu, sub formă de sistem teoretic, o astfel de ştiinţă. 


14 V. Al. Surdu, Neointuiţionismul, Buc., 1977, pp. 21—97. 

15 V. Al. Surdu, Probleme logiciste, formaliste şi intuiţioniste 
in filosofia greacă, în „Probleme de logică 1 *, Buc., 1973. 

Logicismul eleat, ca si cel contemporan, a fost precedat 
de o tendinţă pronunţată de matematism. Este vorba de ma- 
tematismul pitagoreic în antichitate şi de cantorism un epo¬ 
ca actuală. Specifică matematismului antic este teza după 
care principiile matematice ar fi principiile lucrurilor (tas 
■archas ton onton), mai precis ale tuturor (panton) lucrurilor 16 . 
Există şi alte formulări care exprimă în fond aceeaşi ten¬ 
dinţă: elementele (stoicheia) numerelor sînt elementele tutu¬ 
ror lucrurilor; lucrurile sînt alcătuite din numere; lucrurile 
sînt imitaţii ale numerelor. 

Fără să intrăm în amănunte, trebuie reţinută teza pi¬ 
tagoreică, după care fundamental este numărul unu (to hen), 
din care provin toate numerele. 

Pitagoreismul a avut o evidentă influenţă asupra filo¬ 
sofilor din Elea, numiţi uneori chiar ,.bărbaţi pitagoreici" 
(andres pythagoreioi). Teza lui Xenophanes, totul este unu 
1hen einai to pan) e de provenienţă pitagoreică. Dar totul 
lui Xenophanes, identificat cu unul, era considerat în acelaşi 
timp gîndire şi raţiune (noun kai phronesin) 11 . Această iden¬ 
tificare a totului cu gîndirea este primul semn al logicismului. 
Influenţa matematistă rezidă în reducerea totului (logic) la 
unul (matematic), cu respectarea legii de fier a logicului, prin¬ 
cipiul identităţii: totul este veşnic la fel (to pan aei homo- 
ion) 13 . 

In etapa actuală, lui Xenophanes îi corespunde pe linia 
logicistă doctrina lui G. Boole — tendinţa de reducere a lo¬ 
gicii la matematici (mai precis la algebră). 

Dar în Şcoala eleată a existat şi un reprezentant al 
tendinţei logiciste ulterioare, â la Frege, de reducere inversă, 
a matematicului la logic. Este vorba de Parmenide. După 
relatarea expresă a lui Aristotel, acesta ar fi conceput unul 
conform raţiunii (tou kata ton logon henos aptesthai) 10 . Teza 
extremist-logicistă -a lui Parmenide s-a păstrat în enunţul 
după care este acelaşi lucru a gindi şi a fi (to auto noein 
■estin te kai einai) 20 *. Dar, în felul acesta, nu numai totul şi 
unul sînt şi gîndire, ci şi fiinţa (to on sau to eon). Opoziţiei 
fundamentale, care la Xenophanes avea forma „totul şi ni¬ 
mic" (to pan kai to meden), cu excluderea nimicului, îi co¬ 
respunde la Parmenide opoziţia dintre fiinţă şi nefiinţă (to 
eon kai me eon), cu excluderea nefiinţei. 

Fiinţa însă, identică cu gîndirea, cu totul şi unul, de¬ 
vine la Parmenide fiinţă sau existenţă absolută; fiinţa (to 
on) care exclude nu numai nefiinţa (to me on), ci şi fiin- 


16 Cf. Aristoteles, Metaph., A, 5. 986 a, 2. 

17 Diogenes Laertios, De cl. philos. vitis, IX, 19. 

18 Diels—Kranz, Die Fragmente der Vorsokratiker, I, Bd., 
Xenophanes, A, 32. 

19 Aristoteles, Metaph., A, 5, 986 b, 18-19. 

26 Diels—Kranz, op. cit., Parmenides, B, 3. 

ţele, lucrurile care au fiinţă (ta onta). Este exclusă astfel 
multiplicitatea şi mişcarea. 

Parmenide este primul logicist-extremist, care încearcă 
un fel de „construcţie logică a lumii 11 (ce aminteşte de lu¬ 
crarea logicistului modern R. Carnap, Der logische Aufbau 
der Welt). Această construcţie, spunea Aristotel, ar avea sens 
numai din perspectivă logică (epi ton logon), dar potrivit 
lucrurilor (epi de ton pragmaton), a crede aşa ceva ar fi 
aproape o nebunie 21 . 

Zenon din Elea a dovedit, cu ajutorul aşa-numitelor 
paradoxe sau aporii, că nu numai construcţia logică a lumii 
pare o nebunie din perspectiva lucrurilor (epi ton pragmaton), 
dar şi lumea lucrurilor în diversitate şi mişcare pare o „ne- 
bunie“, o absurditate (contradicţie nerezolvabilă) dacă este 
prezentată conform logicii sau raţiunii (kata ton logon). Este 
vorba de ceva asemănător cu paradoxele descoperite de Rus- 
sell în teoria mulţimilor, care nu era altceva decît o teorie 
logică a mulţimilor de lucruri, o prezentare logică (kata ton 
logon) a acestora, care, aşa cum observase şi Henri Poincare, 
nu putea să ducă decît la paradoxe. 

Paradoxele eleate constau în opunerea, faţă de tezele 
eleate referitoare la multiplicitate şi mişcare, a unor teze 
contrare. Tezei că nu există multiplicitate îi era opusă teza 
că lucrurile sînt multiple; tezei că nu există mişcare, teza că 
lucrurile se mişcă. Este evident că ultimele teze sînt cele 
care par indiscutabile, iar primele par inadmisibile. Se zice 
că Diogenes cinicul, adversar al lui Parmenide, cînd 1 i s-a 
prezentat un argument contra mişcării, n-a spus nimic, ci 
s-a ridicat pur şi simplu şi a umblat, crezînd că dovedeşte 
prin actul său şi prin evidenţa simţurilor că mişcarea există 
în realitate 22 . 

Problema însă nu era aceasta, iar argumentul contra 
mişcării (argumentarea kata ton logon) rămînea neatins in¬ 
diferent de evidenţa senzorială a mişcării (de dovada prin 
simţuri, kata ten aisthesin). 

în antichitate, spre deosebire de epoca modernă, a mai 
existat t> situaţie paradoxală, inversă celei logiciste. Aşa cum 
este posibilă interpretarea totului conform raţiunii, este po¬ 
sibilă şi interpretarea lui, deci şi a fiinţei în genere şi a un- 
ului, conform lucrurilor (epi ton pragmaton). Or, lucrurile 
fiind în permanentă transformare şi mişcare, urmează că 
totul curge (panta rhei), cum spunea Heraclit. Transpunerea 
pe planul gîndirii a acestei teze duce la identificarea ade¬ 
vărului cu falsul, a afirmaţiei cu negaţia. Este vorba de ori¬ 
entarea filosofică numită sofistică. 

Fără să intrăm în amănunte, rezumăm dubla situaţie 
paradoxală (aporetică şi sofistică), de identificare a existen¬ 
ţei şi a gîndirii, astfel :> concepută conform gîndirii, a iden¬ 
tităţii abstracte, a fiinţei absolute şi a unului care este 
totul, existenţa senzorială devenea iluzorie, în ciuda dovezi¬ 
lor incontestabile ale simţurilor; pe de altă parte, gîndirea 


21 Aristoteles, De Gen, et Corrup., A. 8, 325 a, 17—19. 

2 2 Cf. Sextus Empiricus, Pyrrh. Hyp., III, 66. 

concepută conform simţurilor, a existenţei sensibile a lucru¬ 
rilor, devenea ca şi aceasta lipsită de orice fermitate. Astfel 
spus, logicismul eleat implica imposibilitatea unei ştiinţe a 
naturii şi a societăţii, iar sofistica imposibilitatea unei ştiin¬ 
ţe a gîndirii. 

în epoca modernă, era vorba In principal de cele două 
tendinţe de reducere fie a ştiinţificului In genere la logic 
<căci logicismul si-a manifestat şi faţă de alte ştiinţe în 
afară fie matematici), fie a logicului la ştiinţific. Astfel au 
apărut nu numai logici ale matematicii, ci şi ale fizicii, ale 
mecanicii cuantice, ale viului etc., după cum apăruseră şi 
algebre ale logicii, geometrii şi chiar fizici ale logicii 23 . Ca şi 
în antichitate, paradoxele au apărut în legătură cu aspectul 
logicist al acestor identificări. Metodologic, atît pentru sal¬ 
varea logicii, cît şi pentru rezolvarea „crizelor 11 din ştiinţe 
era necesară, în primul rînd, separarea domeniilor identi¬ 
ficate, separarea logicii de ştiinţe şi a ştiinţelor de logică şi 
încercarea de a le concepe pe fiecare în conformitate cu 
specificul lor. Acestei tendinţe din dezvoltarea gîndirii teo¬ 
retice contemporane îi corespunde formalismul. 

Cu aplicaţie la matematici, domeniu în care formalismul 
a ajuns la o poziţie clară de tip platonic, se constată se¬ 
pararea matematicii în două domenii: unul care cuprinde 
entităţi matematice finite, perceptibile intuitiv şi care nu au 
nevoie de nici o justificare logică, şi altul care cuprinde 
entităţi ideale, infinităţi actuale (care au dat naştere para- 
doxelor), care nu pot fi justificate decît cu mijloace logice, 
independente de orice percepţie senzorială. Spre deosebire de 
primele, care nu necesită nici o explicaţie (numerele natu¬ 
rale) şi care nici nu produc dificultăţi, ultimele sînt consi¬ 
derate fie ca produse ale unei minţi divine, ca existînd în- 
tr-o lume ideală, fie ca produse pure ale minţii umanei. 
Mijlocul prin care poate fi pusă în evidenţă existenţa aces¬ 
tora este definirea lor corectă , iar modul în care acestea 
pot fi utilizate este acela al raţionamentelor lipsite de con¬ 
tradicţii. Altfel spus, o teorie matematică este acceptabilă 
dacă entităţile la care se referă sînt corect definite iar raţio¬ 
namentele care se fac asupra lor sînt lipsite de contradicţii.: 
în felul acesta, orice teorie poate fi redusă la o schemă for¬ 
mală, la un sistem formal (uneori axiomatic) necontradicto- 
riu. Un astfel de sistem poate fi elaborat şi pentru teoria 
mulţimilor. Definind corect mulţimile şi aplicînd doar ra¬ 
ţionamente necontradictorii nu se mai ajunge • la paradoxe. 
In rest, matematica elementară poate fi practicată neformal. 

Deşi reprezintă o tendinţă necesară atlt în dezvoltarea 
logicii simbolice (elaborarea sistemelor logice independente 
de orice elemente neformale), cît şi în dezvoltarea ştiinţelor 
(eliberate de canoanele logicii formale, însuşindu-şi treptat 
modul de gîndire dialectic), formalismul reprezintă doar o 
fază tranzitorie, care, absolutizată, poate să aducă daune se¬ 
rioase, atît logicii, cît şi ştiinţelor particulare. Despărţirea 


21 Vezi în acest sens Ştefan Odobleja, Introducere in 
logica rezonanţei, Craiova, 1984, p. 17. 

logicului de ştiinţific nu poate fi decît vremelnică. Prac¬ 
ticate corect, ele trebuie să se reîntîlnească în efortul comun 
de progres al cunoaşterii. Tendinţa care proclamă această 
-„reîntîlnire" a fost numită intuiţionism logic sau neointui- 
ţionism. El recomandă practicarea matematicii şi a oricărei 
ştiinţe în mod intuitiv, respectîndu-i cu stricteţe legităţile 
chiar dacă acestea încalcă principiile logicii formale, dar, în. 
acelaşi timp, recomandă şi utilizarea corectă a logicii for¬ 
male, aplicabilă entităţilor care pot fi nu numai definite, 
ci şi construite sau percepute intuitiv, al căror comporta¬ 
ment poate fi nu numai demonstrat ca necontradictoriu, ci şi 
dovedit ca efectiv. Intuiţioniştii au demonstrat cu exemple 
din matematici, că definiţia corectă nu înseamnă existenţă 
autentică, iar lipsa de contradicţie nu înseamnă eficienţă. 
Formalistic, pot fi construite sisteme, teorii coerente cărora 
nu le corespunde nimic în realitate. Pe de altă parte, ei re¬ 
comandă practicarea unei logici corespunzătoare domeniilor 
ştiinţifice la care este aplicată, renunţarea la canoanele ei ri¬ 
gide, la principii considerate absolute, cum ar fi principiul 
terţului exclus, al dublei negaţii şi chiar al noncontradicţiei. 
Ceea ce nu înseamnă. însă considerarea lor ca false. In re¬ 
zumat, intuiţioniştii critică existenţa separată a logicii de 
ştiinţe şi invers, dar aceasta numai după ce separate fiind, 
ambele pot fi practicate corect. Reîntîlnirea (intuiţionistă) 
a logicii şi a ştiinţelor particulare nu are nimic comun cu 
identificarea lor (logicistă). 

în măsura în care Aristotel este revendicat ca intuiţio- 
nist (la el găsim toate tezele fundamentale ale intuiţionişti- 
lor: o teorie a intuiţiei, chiar matematice, a infinitului po¬ 
tenţial, a continuului etc.), el ar fi trebuit să întreprindă, ca 
şi intuiţioniştii contemporani, o adevărată critică a formalis¬ 
mului. Şi Aristotel o întreprinde ca atare. Este vorba de 
critica aristotelică a formalismului platonic- 

Aristotel îi reproşează lui Platon în esenţă faptul că 
separă ideile de lucrurile sensibile, dar nu trebuie uitat că 
Aristotel întreprinde această critică după ce separaţia avu¬ 
sese deja loc. Or, aceasta înseamnă că Aristotel nu era un 
adversar al lui Platon, în- sensul că ar fi fost adeptul iden¬ 
tificărilor în stil logicist şi sofistic ale logicului cu existen¬ 
tul senzorial. 

El constată faptul că Platon, ca discipol al lui Cratylos 
şi adept al concepţiei lui Heraclit, potrivit cărora lucrurile 
sensibile se găsesc Intr-o curgere continuă, a rămas adeptul 
acestei concepţii, dar fără a cădea în greşeala lui Cratylos, 
considerînd' că şi ideile şi respectiv expresiile lor lingvis¬ 
tice s-ar găsi în aceeaşi situaţie (= sofistică). Pe de altă par¬ 
te, el consideră că definiţiile la care ajunsese Socrate nu 
erau potrivite pentru lucrurile sensibile, din cauza perma¬ 
nentei lor schimbări, ci pentru ceea ce el numea „idei“, afir- 
mînd că lucrurile sensibile stau în afara acestora. Dar 
aceasta înseamnă recunoaşterea faptului că Platon nu mai 
impune lucrurilor sensibile principiile logicii (= iogicism) 
şi, ca atare, evită paradoxele eleate. 

Din această perspectivă, se poate considera că dacă n-ar 
fi existat formalismul platonic, el ar fi trebuit să fie inven- 

tat! Oare Aristotel a inventat pur şi simplu formalismul pla¬ 
tonic (cum i s-a reproşat adesea), numai de dragul de a-1 
combate, sau Platon însuşi a fost formalist? 

In privinţa conceperii separate a ideilor de lucrurile sen¬ 
sibile, nu încape nici o îndoială că Platon a fost cel care a 
emis-o. Ea neapărînd nici la Socrate şi nici la presocratici 
şi fiind combătută de Aristotel, este evident că nu le apar¬ 
ţinea nici acelora şi nici acestuia din urmă. In plus, există 
şi locuri în dialogurile sale, unde ideile apar în această pos¬ 
tură ( eidos choris ) 24 . Faptul că ideile au atributele logicului, 
atribute pe care le avea şi fiinţa, unul şi totul ale lui Par- 
menide (veşnicie, nemişcare, unitate absolută, puritate), şi, în 
primul rînd', identitate absolută, este de asemenea cunoscut. 
Aristotel menţionează că la aceste idei, care reprezintă esen¬ 
ţa lucrurilor sensibile (ce este, ti eşti fiecare lucru sensibil), 
se ajunge prin definiţie — procedeu formalist clasic de ob¬ 
ţinere a entităţilor ideale nu numai la formaliştii actuali, 
ci şi la Spinoza (a se vedea Etica) şi la Hegel, care nu tra¬ 
tează despre definiţie la capitolele referitoare la concept şi 
judecată (la subiectivitate), ci la cele referitoare la Ideei 

Ceea ce nu menţionează însă Aristotel, este tocmai as¬ 
pectul constructiv-formalist al platonismului, pe care Hegel, 
tot în capitolele amintite, îl rezumă prin diviziune şi teo¬ 
remă, respectiv sistemul demonstrativ sau axiomatic (care 
apare şi la Spinoza), care constituie germenul sistemului for¬ 
malist logico-matematic. Faptul că Platon utiliza diviziunea 
ne este cunoscut şi de la Aristotel 25 , iar dialogurile sale con¬ 
ţin numeroase scheme demonstrative, al căror mecanism îi 
era desigur cunoscut lui Platon, din moment ce Aristotel în¬ 
suşi îl atribuie deja lui Socrate (mecanismul raţionamentelor 
inductive) 26 . Dar aceasta înseamnă că Platon era mult mai 
formalist decît îl considera Aristotel. Intr-adevăr, el nu nu¬ 
mai că a separat ideile de lucrurile sensibile şi a considerat 
că acestea din urmă îşi datoresc existenţa doar faptului că 
participă la idei, dar, odată separate, ideile au . fost studiate 
în sine şi pentru sine, fără nici o referinţă la ceea ce nu este 
ideal sau formal. Platon a fixat regulile de formare şi com¬ 
portare ale ideilor, ceea ce în limbajul actual înseamnă elabo¬ 
rarea unei doctrine formaliste a logicii. O doctrină care, ori¬ 
cum, presupune elaborarea prealabilă a unei logici. 

De ce n-a fost apreciată această logică? De ce a rămas 
pierdută în balastul dramatic al dialogurilor? Cauza o con¬ 
stituie, desigur, baza ei formalistă, care o face inoperantă, 
ineficientă în lumea lucrurilor sensibile, inaplicabilă. Faţă 
de aceasta, logica lui Aristotel, care în fond nu dispune, 
cum se va vedea în continuare, de prea multe în plus, a 
devenit instrumentul (Organon) ştiinţelor. Cu ajutorul ei, 
Aristotel a elaborat în principiu ştiinţe ca: fizica, politica, 
economia, etica, estetica, psihologia, ceea ce era imposibil de 
realizat din perspectivă platonică, pentru faptul simplu că 


24 Prm„ 129 d, 130 b, 130 d, 131 b; Sph., 253 d. 

25 Aristoteles, Anal. Pr., I, 3.1. 

26 Aristoteles, Metaph-, XIII, 4,. 1078 b, 28. 

logica era concepută separat de lumea lucrurilor sensibile. 

Cu toate acestea, Platon n-a fost numai formalist în ac¬ 
cepţia clasic-modernistă a termenului. El a fost formalist şi în 
accepţia hegeliană, respectiv idealistă a termenului. Acordînd 
prioritate Ideilor, el a încercat, ca şi Hegel, să construiască 
domenii ideale (statul ideal), în loc să cerceteze existenţa 
efectivă a acestora. Faptul nu se datoreşte atît separaţiei 
Ideilor de lucrurile sensibile, cît inversării raportului dintre 
acestea — nu existenţa lucrurilor sensibili determină ideile, 
ci invers. 

în fine, mai trebuie adăugat un lucru esenţial: Deşi ideea 
(idea) are desigur şi caracteristicile noţiunii în accepţie cla¬ 
sică, şi chiar apare adesea în postură, de formă (eidos) gene¬ 
rală, abstractă în raport cu lucrurile sensibile, sau chiar ca 
gen (genos) al acestora, ea este concepută şi ca fiind superi¬ 
oară genurilor (megista ton genon). Ideile în această accepţie, 
de genuri supreme, spre deosebire de categoriile lui Aristo- 
tel, care sînt legate de lucrurile sensibile, se raportează 
unele la altele, se combină (mixis ton eidon), asemenea con¬ 
ceptelor hegeliene (fiinţă, nefiinţă, devenire etc.), indepen¬ 
dent de modul în care se combină atît lucrurile sensibile, 
cît -şi ideile în postura de genuri obişnuite (în cadrul pre- 
diealiei). Este vorba de ceea ce se numeşte domeniul specu¬ 
lativului, căruia îi corespunde o logică aparte, diferită atît 
«ie cea aristotelică cît şi de cea simbolică modernistă. 

Deci, cîmpul logic, am putea spune, platonic este mai 
larg decît cel aristotelic, atît de larg încît constituie funda¬ 
lul întregii filosofii a lui Platon. Este canavaua pe care 
acesta ţese, în aparenţă, la întîmplare ici-colo cîte o linie ne¬ 
terminată, încercînd, cu riscul de a rămîne neînţeles, să 
schiţeze conturul întregului, dar şi punctele mai importante 
pe care să le umbrească apoi, spre a da imaginii brodate apa¬ 
renţa de mişcare şi viaţă, ta început o face în linişte, dega¬ 
jat, tăifăsuind cu personajele sale fictive, ca apoi, treptat, 
ca în Legile să pună doar de formă cîte o întrebare pentru 
răspunsuri tot mai ample. Oricum, chiar dacă va fi fost în 
cele din urmă stînjenit de stilul dialogat, Platon nu-1 va 
abandona, după cum nu va renunţa nici la metoda ilustrată 
prin dialog, la dialectică, prin care trebuie înţeleasă, în ulti¬ 
mă instanţă, întreaga logică platonică în acţiune. Din această 
cauză, este imposibilă înţelegerea logicii lui Platon fără o 
referinţă la cadrul integral al filosof iei sale, pentru simplul 
motiv că, în fond, orice dialog platonic este o formă de apli¬ 
care a logicii. Dar, înaintea oricărei consideraţii asupra sis¬ 
temului filosofic ăl lui Platon, sînt necesare cîteva expli¬ 
caţii terminologice, fără de ţâre nu pot fi evitate alte cîteva 
grave neînţelegeri în legătură cu filosofia lui Platon. 


2. PROBLEME TERMINOLOGICE 

„Mîinile grosolane", despre care spune Hegel că au atins 
filosofia lui Platon, nu sînt doar „mîinile" contemporanilor 
lui Hegel, sau ale celor din zilele noastre, iar istoria acestei 

„pîngăriri" începe chiar din antichitate 27 . Dacă în legătură 
cu interpretarea lui Axistotel, mai ales cea de la începu¬ 
tul capitolului 6 din prima carte a Metafizicii, se poate spune 
că este o expunere critică corectă a formalismului platonic, 
toate consideraţiile sale ulterioare, referitoare la interpre¬ 
tarea ideilor şi a numerelor ideale (mai ales în capitolul 9, 
cartea I, capitolele 4—9 din cartea a XIII-a şi capitolele 
2—fr din cartea a XlV-a) nu mai au corespondenţe în dia¬ 
logurile lui Platon. Nu se poate considera totuşi că Aris- 
totel nu l-ar fi înţeles pe Platon sau că l-ar fi interpretat 
greşit, căci Aristotel vorbeşte adesea explicit nu despre con¬ 
cepţiile lui Platon, ci despre consecinţele admiterii lor, des¬ 
pre ceea ce ar rezulta dacă se admite teoria platonică a idei¬ 
lor, pe de o parte, şi, pe de alta, despre concepţiile plato- 
nicienilor din vremea sa — concepţii pe care nu le cunoaş¬ 
tem decit din aceste relatări. 

In altă ordine de idei, dacă filosofia aristotelică s-a năs¬ 
cut din „neînţelegerea" filosofiei lui Platon, atunci este o 
adevărată fericire faptul că nu l-a înţeles! De fapt, în cali¬ 
tate de „intuiţionist" antic, de „criticist", el a combătut for¬ 
malismul platonic sub toate aspectele sale. Ceea ce se poate 
conchide este că, încă de pe vremea lui, au existat inter¬ 
pretări grosiere ale platonismului, pe care Aristotel le critică. 
Şi bine face că le critică! După cum şi Platon a făcut bine 
cînd i-a criticat pe logiciştii eleaţi şi pe sofiştii de orice 
speţă, indiferent dacă i-a înţeles sau dacă a scris despre ei 
doar „simple pagini întristătoare". Căci aceasta este legea 
dură a progresului. 

Problema este însă alta, iar interpretările necorespunză¬ 
toare ale filosofiei lui Platon nu se datoresc numai lipsei de 
înţelegere sau caracterului lori; grosier. Există interpretări 
greşite, datorate unor concepţii curente, unor viziuni moder¬ 
ne, care par la prima vedere ireproşabile. Este vorba, în pri¬ 
mul rînd, chiar de concepţia lui Hegel despre dialectică. 

a) Dialectică, antitetică şi speculativ la Platon. Despăr¬ 
ţirea sau separarea gîndirii de lucrurile sensibile, întreprinsă 
de Platon, a avut un dublu rol pozitiv: de a elibera dome¬ 
niul lucrurilor sensibile de conceperea lui necorespunzătoare 
(logicistă) numai pe baza gîndirii (kata ton logon), deci în 
unitate, nemişcare etc. cît şi de a elibera gîndirea de con¬ 
ceperea ei necorespunzătoare (sofistică) conform cu desfăşu¬ 
rarea lucrurilor sensibile (kata ton pragmaton), în perma¬ 
nentă schimbare, identificare a contrariilor etc. După con¬ 
ceperea separării, Platon va rămîne, cum remarcase şi Aris¬ 
totel, pe poziţia lui Heraclit In privinţa lucrurilor sensibile, 
considerînd, ca şi acesta, că ele sînt într-o permanentă trans¬ 
formare, iar în privinţa gîndirii (a ideilor, formelor şi genu- 


27 în Cuvînt prevenitor la volumul V al traducerilor din 
Opere ale lui Platon, C. Noica numeşte capitolul 9 din Me¬ 
tafizica lui Aristotel „una din cele mai întristătoare pagini 
din istoria filosofiei", pe motivul interpretării grosiere a fi¬ 
losofiei lui Platon — interpretare care dăinuie încă pînă In 
zilele noastre. 

rilor), pe poziţia lui Parmenide, considerînd, în maniera aces¬ 
tuia, că ideile sînt identice cu sine, veşnice etc. 

Ce-i drept, în privinţa gîndirii, Platon s-a îndepărtat 
serios de Parmenide. Acesta din urmă identifica gîndirea cu 
fiinţa, pe care o considera unică. Or, Platon admite fiinţa 
ca idee, dar nu ca fiind unica idee. Deci, dintr-o dată, este 
admisă multiplicitatea. Este admisă de asemenea combinaţia 
formelor, participarea unora la altele şi predicaţia (enunţa¬ 
rea unora despre altele). Este admisă, într-o anumită accep- 
ţie, chiar şi nefiinţa. Altfel spus, este admisă pe planul gîn¬ 
dirii contrarietatea, pozitivul şi negativul, şi contradicţia: 
afirmaţia şi negaţia, adevărul şi falsul. Toate acestea nu mai 
sînt pe linia logicismului eleat. Ceea ce nu admite însă Platon 
este trecerea unei idei în contrariul acesteia şi susţinerea în 
acelaşi timp a două propoziţii contradictorii. Metoda (me- 
thodos) sau ştiinţa (episteme) opusă sofisticii, de a distinge 
între contrarii şi de a despărţi adevărul de fals, prin analiză 
şi sinteză, este ceea ce Platon numeşte dialectică. 

Zenon era considerat de către Aristotel „inventatorul dia¬ 
lecticii" (heuretes tes dialektikes) pentru faptul că opunînd 
teze contradictorii (de exemplu că „lucrurile se mişcă" şi 
„lucrurile nu se mişcă"), decidea, prin infirmarea uneia, ade¬ 
vărul celeilalte. 

Termenul de dialectică (dialektike) provine din dialego 
şi înseamnă originar arta de a discuta. Din acelaşi cuvînt pro¬ 
vine şi dialogul (dialogos). Faptul că Platon îşi expune filo- 
sofia în dialoguri dovedeşte că el era şi adeptul sensului mai 
vechi (socratic) al dialecticii, menţionat de Diogenes Laer- 
tios, ca „arta de a vorbi, prin care combatem sau susţinem o 
teză cu ajutorul întrebărilor şi răspunsurilor celor care dis¬ 
cută". La care trebuie adăugat că răspunsurile sînt de re¬ 
gulă reductibile la „da" sau „nu“„ respectiv la afirmarea sau 
infirmarea unor propoziţii. 

Dialectica nu are nici un sens fără contradicţie (antilo- 
gia, antiphasis), fără opunerea dicţiilor. Aristotel numeşte 
premise dialectice (dialektikai protaseis), premisele discuta¬ 
bile, al căror adevăr poate fi pus la îndoială, premise ale 
căror d'icţii opuse ar putea fi adevărate. 

Există şi un sens rău al dialecticii, cel eristic sau me- 
garic, legat şi acesta de vehicularea contradicţiei, mai precis 
de infirmarea oricărei' teze prin consecinţele contradictorii 
care pot decurge din ea. 

In orice caz, nimeni n-ar fi acceptat că pot exista con- 
tra-dicţii şi deci dia-lectică în afara logicului, respectiv în 
afara expresiilor lingvistice ale acestuia. Din această cauză 
Heraclit, de exemplu, care vorbeşte despre natura (he physis) 
care tinde către contrarii (ton enantion) şi care realizează con¬ 
cordanţa (syrriphonia) sau reunirea (homonoia) prin împreu¬ 
narea contrariilor (dia ton enantion synepsen) w nu era con¬ 
siderat dialectician: în primul rînd, pentru faptul că nu vor¬ 
bea despre gîndire sau limbaj , ci despre natură, şi, în al doi- 


29 Diels—Kranz, Die Vorsokratiker, I. Bd., Heraclit, B, 10. 

lea rînd, fiindcă nil vorbea despre contradicţii, ci despre 
opoziţii. 

Termenul de „opoziţie" ( antithesis ) sugerează, în , analo¬ 
gie cu cel de „dialectică" (= ştiinţa contradicţiei) o ştiinţă 
sau teorie a opoziţiei, o antitetică. Contrariile (enantia) din 
natură, din lumea lucrurilor sensibile, cum erau şi la pita¬ 
goreici, de exemplu, perechea—neperechea, dreapta—stînga, 
lumină—întuneric, şi la alţi presocratici: uscatul—umedul, pli¬ 
nul—golul etc. se opun, se contra-pun, nu se contra-zic. Din 
această cauză, nici Heraclit, nici Pitagora, nici vreun alt pre¬ 
socratic, în afară de Zenon, nu poate fi numit dialectician 29 . 

Primul filosof care l-a numit pe Heraclit dialectician a 
fost Hegel. Ce-i drept, el îl consideră şi pe Zenon dialecti¬ 
cian 30 şi vorbeşte de două tipuri de dialectică: una subiec¬ 
tivă (a lui Zenon) şi alta obiectivă (a lui Heraclit) 31 . Această 
împărţire este însă inadmisibilă. Dacă se acceptă că există o 
„dialectică obiectivă", atunci trebuie admis că în domeniul 
lucrurilor sensibile există contra -dicţii (ceea ce poate fi 
conceput numai în spiritul idealismului obiectiv al Iui He¬ 
gel, după care natura este o formă de manifestare a ideii), 
în plus, admiţînd acest lucru, trebuie admis şi faptul că în 
„dialectica subiectivă" (â la Zenon) domneşte principiul iden¬ 
tităţii absolute şi al noncontradicţiei, iar în „dialectica obiec¬ 
tivă" (ă la Heraclit) tocmai încălcarea acestora. Hegel însuşi 
este nevoit să admită că „în acest mod de raţionare (ă la Ze- 
non-n.n. Al.S.) avem o dialectică pe care o putem numi raţio¬ 
nare metafizică. La baza ei se află principiul identităţii... " 32 . 

Dar Hegel înţelegea prin dialectica autentică tocmai,în¬ 
călcarea identităţii şi noncontradicţiei, dedublarea unului şi 
unitatea contrariilor, accepţie care s-a încetăţenit, indiferent 
<lacă este vorba de domeniul gîndirii (dialectică subiectivă în 
genere, nu â la Zenon) sau al naturii şi societăţii (dialectică 
obiectivă). Conform acestei accepţii se ajunge însă la situaţia 
paradoxală în care dia-Zectîca propriu-zisă este considerată 
nedialectică! Această situaţie apare în cazul interpretării lui 
Platon, care vorbeşte el însuşi despre dialectică, dar nu în 
sensul acesta. Din această cauză, cel puţin în acest context, 
nu poate fi utilizată terminologia curentă, nu numai pentru 
faptul că nu este corectă, ci şi pentru faptul că dă naştere 
la dificultăţi inutile. 

Cu alte cuvinte, în măsura în care Platon este adeptul 
lui Heraclit şi vorbeşte despre opoziţiile contrariilor din ca¬ 
drul lucrurilor sensibile, el face antitetică; în măsura în care 
tratează despre contradicţiile dintre adevăr şi fals, cu evi¬ 
tarea falsului, face dialectică, aşa cum afirmă el însuşi. 

Dar Hegel remarcă, pe bună dreptate, că la Platon, în 
afară de ceea ce noi numim antitetică şi dialectică propriu- 


29 Cf. P. Janet, Etudes sur la dialectique dans Platon et 
dans Hegel, Paris, 1861, pp. 41—49. 

801 Cf. G. W. F. Hegel, Prelegeri de istorie a filozofiei, 
voi. I, Buc., 1973, p. 240. 

31 Ibidem, p. 260. 

32 Ibidem, p. 243. 

zisă mai este un domeniu (cel mai important pentru He- 
gel) şi anume acela al ideilor pure (el le spune „gînduri 
pure") considerate în sine şi pentru sine însele 33 . Acesta 
este un domeniu al logicii pure, şi, totodată, domeniul dia¬ 
lecticii propriu-zise. De ce? Datorită faptului că aceste „idei 
pure" (de fapt genurile supreme) raportate la ele însele, (ra¬ 
portare nepropoziţională) încalcă legea identităţii. Pentru a 
distinge această dialectică de cea obiectivă (antitetică) şi 
de cea subiectivă (antisofistică), Hegel o numeşte dialectică 
speculativă. Faptul este demn de reţinut, căci această dia¬ 
lectică speculativă începe odată cu Platon 3i . Hegel observă 
că dialectica speculativă n-a fost luată în seamă de exegeţii 
lui Platon, cu toate că acesta este lucrul cel mai important 
din filosofia lui. Trebuie spus însă că acelaşi lucru este 
la fel de important şi pentru filosofia lui Hegel. Este vorba de 
speculativ (das Spekulative) al cărui specific îl consţituie uni¬ 
tatea contrariilor (die Einheit des Entgegengesetzten) 33 , dar 
nu a unor contrarii exterioare. Esenţială aici, ca şi la Platon, 
este raportarea la sine însuşi (Beziehung auf sich selbst), 
găsirea contrariului în sine însuşi ( sein Gegenteil an ihm selbst 
zu haben). Faptul că Hegel numeşte dialectică această 
„gîndire speculativă" (spekulative Denken), se datoreşte unui 
înţeles particular al contradicţiei (Widerspruch). Ceea ce se 
are pe sine drept contrar sau ceea ce se raportează la sine 
ca propriul său contrar este considerat de Hegel ca fiind în 
contradicţie cu sine 36 . 

De data aceasta, atît la Platon cît şi la Hegel avem de-a 
face cu ceva asemănător: la Platon cu idei, la Hegel cu con¬ 
cepte (facem abstracţie pentru moment de faptul că la Hege£ 
este vorba în realitate de o singură idee, concept etc.). Or, 
atît ideile cît şi conceptele sînt exprimabile, deci ne găsim 
în sfera lecticului. Dar raportarea ideii sau conceptului la 
sine, deşi nu este antitetică, căci ideea nu se o -pune (con- 
tra -pune), nu este nici dialectică, întru cît se zice, dar nu se 
contra -zice, respectiv nu se afirmă şi se neagă, nu se sus¬ 
ţine ca adevărată şi falsă în acelaşi timp. Ea mai degrabă 
se des-zice de sine, se leapădă de sine, nu se mai recunoaşte. 
Cu alte cuvinte, nu se mai identifică cu sine. Ceea ce se 
încalcă aici este legea identităţii nu a noncontradicţiei. Or, 
în măsura în care dialectica este legată de contradicţie, gîn- 
direa speculativă nu este dialectică. 

Breviter: în cadrul filosofiei platonice, antiteticul presu¬ 
pune încălcarea legii identităţii şi a noncontradicţiei în do¬ 
meniul lucrurilor sensibile; dialecticul presupune respecta¬ 
rea legii identităţii şi noncontradicţiei în cadrul gîndirii şi 


33 Ibidem, pp. 507—508. 

34 Ibidem, p. 506. 

35 G. W. F. Hegel, Wissenschaft der Logik, I. Teii, Leip- 
zig, 1932, p. 38; p. 142. 

36 A se vedea întregul capitol despre contradicţie ( ibidem , 
II. Teii, p. 48 sq.). 

vorbirii; speculativul presupune încălcarea legii identităţii în 
domeniul genurilor supreme. 

Nerespectarea acestei terminologii a dus în permanenţă 
la confuzii grave şi, fireşte, la o mulţime de interpretări 
divergente ale filosofiei lui Platon, dar, cum o repetă adesea 
Hegel, vinovatul nu este Platon. 

b) Existenţă, fiinţă, realitate, lume. Tot în legătură cu 
separaţia, proclamată de Platon între domeniul lucrurilor ■ sen¬ 
sibile şi gîndire, interpreţii moderni, în special, vorbesc de' 
lumi diferite: una a lucrurilor sensibile, lumea sensibilă (le 
monde sensible) sau chiar vizibilă ( die sichtbare Welt) şi 

alta inteligibilă sau lumea ideilor. Dar în greacă nici nu 

există un termen care să corespundă perfect' conceptului ac¬ 
tual de lume. Cel mai apropiat care este adesea tradus prin 
„lume" deşi înseamnă mai exact „univers", este kosmos. Dar 
Platon (şi nici vreun alt filosof) nu vorbeşte nicăieri de mai 
multe „cosmosuri" şi nici de vreunul al ideilor (kosmos ei- 
don). însuşi termenul ca atare, cu semnificaţia de univers, 
nu presupune pluralitate. Lucru pe care îl afirmă şi Platon 
însuşi în Timaios (31 b): creatorul n-a făcut nici două nici o 
infinitate (oute dyo out’apeiros) de lumi, ci una singură 

(all’heis monogenes). Din acelaşi context reiese clar că aşa- 

zisa „lume ideală" nu este o altă lume, ci modelul (paradeig- 
ma) acestei lumi unice, care este imaginea sau copia (eikon) 
ei (23 a, sq.). Afară de aceasta, lumea sau universul este 
ceva perceptibil^ care se manifestă, se arată, care iese din 
sine şi pentru care se potriveşte termenul latin de existentă 
fes, ex + sisio), dar care nu are un corespondent grecesc 
pe măsură. In orice caz, ideile nu sînt perceptibile senzo¬ 
rial, sînt incolore, fără contur şi intangibile (achromatos ti 
kai aschematistos), cum se spune în Phaidros (247 c), şi ca 
atare nu pot alcătui o lume. In limbaj modern, ideile nu 
există, dar situaţia aceasta nu poate" fi exprimată în gre¬ 
ceşte. 

Pe de altă parte, Platon afirmă constant că ideile sînt, 
au fiinţă autentică (ontos on), pe cînd lucrurile sensibile 
nu sînt. Prin urmare, lucrurile sensibile există fără să fie, 
iar ideile sînt fără să existe. Dificultatea se datoreşte faptu¬ 
lui că a exista nu figurează în exprimările lui platon, care 
se reduc la „lucrurile sensibile nu sînt, pe cînd ideile sînt“. 
Idsntificînd uneori verbul a fi (eimi) cu a exista, traducă¬ 
torii şi interpreţii dau un sens cu totul contrar afirmaţiilor 
lui Platon, care devin „lucrurile sensibile nu există"; „ideile 
există". In plus, traducînd pe ontos prin real, în realitate sau 
realmente, exprimarea frecventă că: „lucrurile sensibile n-au 
niciodată fiinţă autentică " (ontos oudepote on. Ti., 28 b), 
devine „lucrurile sensibile nu există niciodată în mod real “ 
(n'existe jamais ' reellement) 31 , ci, dimpotrivă, ideile au exis¬ 
tenţă reală. 


17 Vezi traducerea franceză la Timaios şi Phaidros din Pla¬ 
ton, Oeuvres completes, Paris, 1947, voi. X, p. 140 şi voi. IV, 
3, pp. 38—39. 

Dar uneori se merge şi mai departe şi chiar termenul 
de fiinţă (on) este tradus prin realitate. Astfel, to ontos on 
devine, în loc de „fiinţă autentică", realitate reală (realite 
reelle ) 38 . Or, nici termenul de „realitate" nu are echivalent 
grec. Dar, în felul acesta, textul platonic devine cu totul alt¬ 
ceva decît în intenţia autorului. 

Făcînd abstracţie de aceste interpretări, este evident că 
ideile nu pot alcătui o lume, că ele nu există şi nu sînt reale, 
ci pur şi simplu sînt sau au fiinţă şi anume fiinţă autentică. 
în această accepţie, nu mai poate să apară întrebarea unde 
există ideile, şi respectiv cum există, căci locul şi înfăţişarea 
sînt atribute ale lucrurilor sensibile. Aceasta este cauza pen¬ 
tru care Platon nu tratează despre locul ideilor (topos eidon), 
.cum o face de exemplu Aristotel, care consideră că locul idei¬ 
lor este în suflet (en te psychef 9 , căci el identifică ideile cu 
gîndurile. 

Cu toate acestea, la Platon găsim texte, ce-i drept legate 
de mituri, deci cu valoare alegorică, în care se vorbeşte de un 
loc supraceresc (hyperouranios topos) care ar fi destinat sub¬ 
stanţei autentice (ousia ontos) sau fiinţei (to on), din care 
fac parte: dreptatea în sine, înţelepciunea şi ştiinţa şi celelalte 
fiinţe autentice fonta ontos/‘°. Ele ar fi văzute efectiv de către 
zei. Se mai vorbeşte de un „loc inteligibil" (noetos topos) spre 
deosebire de unul sensibil, vizibil (aisthetos, horatos, topos). 
Traducătorii oscilează aici, numind locul (topos), cînd loc, cînd 
domeniu, cînd lume (Welt), spaţiu (Raum) şi chiar imperiu 
(fîeich.) 41 . Dar locul vizibilului e „jos", în cavernă, iar al inte¬ 
ligibilului „sus", respectiv în afara cavernei. Cele două repre¬ 
zentări n-au nimic comun decît faptul că sînt mitice. Se poate 
conchide însă că, oricum ar fi reprezentate, sensibilul şi inteli¬ 
gibilul trebuie separate. In plus, oricum ar fi separate, unul 
depinde de celălalt, şi anume sensibilul de inteligibil, lucrurile 
sensibile de idei (= formalism idealist). 

Determinaţiile ideilor însă, de a fi în sine, de a fi veş¬ 
nice, deci fără început şi sfîrşit, fără culoare, contur şi intan¬ 
gibile, le fac imposibil de localizat, imposibil de a alcătui o 
lume şi deci de a fi reale. Căci nu poate să fie ceva real fără 
a exista. „ 

Dar ce înseamnă atunci a fi, fiinţa autentică (ontos on) fără 
a exista şi fără a fi real? Fiinţa semnifică ce estete (to ti estin) 
sau esenţa lucrurilor sensibile, despărţită, separată de acestea, 
concepută în sine şi pentru sine. Dar nu într-o altă lume, nici 
în vreun alt loc (nici măcar în mintea omului), ci numai în 
sine însăşi. Noi nu ne putem da seama de fiinţa autentică alt¬ 
fel decît contemplînd lucrurile sensibile, căutînd formele (spe¬ 
ciile) şi genurile lor, deci definindu-le. Pornim de la exis¬ 
tenţa lucrurilor sensibile către fiinţa lor. Apoi fiinţa poate fi 
studiată în sine şi pentru sine. Dar nu ne putem opri aici, cum 


38 Vezi traducerea franceză la Phaidros (loc. cit.) şi A. 
Weber, Histoire de la philosophie europeenne. Paris, 1886, p. 71. 

39 Aristoteles, De Anima, III, 4, 429 a, 25—30. 

40 Phdr., 247 c-e. 

41 P. Natorp, Platos Ideenlehre, Leipzig, 1902, p. 80. 

o fac zeii, mai ales că noi, oricum, avem 0 cunoaştere imper¬ 
fectă a fiinţei, ci, pe baza ei trebuie să ne întoarcem şi să 
transformăm existenţa sensibilă în existenţă reală, într-o exis¬ 
tenţă conformă cu cerinţele fiinţei. Acestea sînt coordonatele 
pe baza cărora ar putea fi. schiţată structura filosofiei plato¬ 
nice. 


3. LOGICA ÎN SISTEMUL FILOSOFIEI PLATONICE 

Fără să avem la dispoziţie expunerea sistematică a lui Pla- 
ton, putem concepe două modalităţi de expunere a filosofiei 
sale: una care urmează sau respectă cronologia dialogurilor şi 
alta care face abstracţie de acest lucru. Ele trebuie să coincidă 
în esenţă. Prima este legată de pericolul acceptării aşa-numitei 
„evoluţii" a gîndirii lui Platon, a doua de pericolul absoluti¬ 
zării doar a unora dintre aspectele filosofiei sale, făcînd ab¬ 
stracţie de altele, care, chiar dacă nu sînt în contradicţie cu 
primele (cum susţin interpreţii evoluţionişti) ar fi totuşi di¬ 
ferite. Multe dintre dificultăţile ambelor alternative se rezolvă 
prin renunţarea la modul de expunere dialogat, la personaje, 
care, chiar dacă ar fi fost cu totul fictive, trebuiau să prezinte 
nuanţe de gîndire, şi, fireşte, renunţarea la mituri. Dar ce mai 
rămâne atunci din Platon? O putem spune de pe acum, struc¬ 
tura unuia dintre cele mai complexe sisteme filosofice, din care 
s-au inspirat, fiecare în felul său, dar în mod substanţial, Aris- 
totel, Kant şi Hegel. 

Au existat numeroase încercări de prezentare sistematică a 
filosofiei lui Platon. Toţi istoricii filosofiei au încercat, în fond, 
acest lucru, cu excepţia celor care (ca P. Natorp) s-au mulţu¬ 
mit să comenteze dialogurile pe rînd, sau (ca W. Lutoslawski) 
să u nhărească amintita lor „evoluţie". Se observă însă, imediat, 
că fiecare a împărţit filosofia lui Platon în conformitate cu pro¬ 
priile sale concepţii filosofice sau cu cele curente. Primele în¬ 
cercări se reduc la simpla clasificare a dialogurilor după dife¬ 
rite criterii. Diogenes Laertios menţionează cîteva clasificări 
antice, care le prevestesc pe cele moderne. Clasificarea dia¬ 
logurilor în teoretice şi practice, a primelor în fizice şi logice, 
a celorlalte în etice şi politice, denotă o sistematizare pe baza 
disciplinelor din filosofia greacă. Dar împărţirea nu este cores¬ 
punzătoare, pentru faptul că aceleaşi probleme sînt reluate în 
mai multe dialoguri încadrate însă în clase diferite. 

Sistematizările moderne nu mai ţin cont de clasificarea 
dialogurilor, ci le urmăresc oriunde apar. Hegel împarte filo¬ 
sofia lui Platon în: dialectică, filosofia. naturii şi filosofia spi¬ 
ritului, distingînd, cum am amintit deja, trei tipuri de dialec¬ 
tică: obiectivă, subiectivă şi speculativă. Eduard Zeller tra¬ 
tează despre: dialectică sau teoria ideilor, fizică, antropologie, 
etrcă, politică, religie şi artă. Platon poate fi desigur tratat şi 
în felul acesta, adăugind', să zicem, şi o disciplină cum ar fi 
logica. Neajunsul acestor sistematizări îl constituie faptul că nu 
surprind legătura şi inter condiţionarea acestor discipline. Din 
această cauză, ele nici nu apar într-o ordine anumită. P. Janet 
şi G. Seailles, de exemplu, faţă de Zeller, încep cu teoria cu- 

noaşterii, dialectica, teoria ideilor şi apoi trec la morală şi- 
politică. Cum se face totuşi că Platon începe cu morala şi ce 
semnificaţie are acest lucru pentru sistemul său? 

După relatarea lui Aristotel, Platon a aderat de timpuriu 
la doctrina lui Socrâte, consacrîndu-şi ca şi acesta primele 
dialoguri, numite şi „socratice 11 , problemelor morale, mai precis 
căutării unor definiţii pentru ceea ce numim astăzi „noţiuni" 
morale. Faptul că începe cu morala este accidental din punct 
de vedere sistematic; putea' să înceapă cu estetica sau cu fi¬ 
zica. Important este faptul că începe cu definiţia, că aceasta 
are ca punct de plecare lucrurile individuale, sensibile. Varie¬ 
tatea dialogurilor de început nu face decît să evidenţieze diferi¬ 
tele operaţii prin care se poate ajunge la definiţie, la esenţa 
sau fiinţa (to ti estin) lucrurilor sensibile. Faptul că unele dia¬ 
loguri „socratice 11 au ca obiectiv proslăvirea lui Socrate, com¬ 
baterea altor concepţii sau numai stimularea activităţii de cu¬ 
noaştere este desigur secundar. Nu are o importanţă deosebită 
nici faptul că o parte sau toate mijloacele operative puse în 
joc erau cunoscute şi înaintea lui Platon (fiind menţionate de 
Aristotel ca aparţinînd lui Socrate). 

Dacă lucrurile s-ar fi oprit aici, atunci, într-o formă sau 
alta, sistemul platonic ar fi conţinut o teorie a definirii no¬ 
ţiunilor, indispensabilă pentru faza de constituire a oricărei 
ştiinţe. O teorie a trecerii de la individual la general, de la 
fenomenal la esenţial; în alţi termeni, de la existenţă la fiinţă, 
de la existenţa în devenire la fiinţă. 

Comentatorii sînt de acord, urmîndu-1 pe Aristotel, că în 
această fază, a „socratismului 11 , deşi foloseşte deja termenul de 
eidos = formă, idee, Platon nu operează încă separaţia şi deci 
nu tratează ideile în sine şi pentru sine, ci numai în raport cu 
lucrurile sensibile care le prilejuiesc apariţia. Cu toate acestea, 
spre deosebire de eleaţi, care identificau existenţa cu fiinţa = 
gîndire, Platon, chiar dacă nu le separă, le consideră dis¬ 
tincte. „Platon distinge inteligibilul de sensibil. Numai gîndi- 
rea are drept conţinut inteligibilul" 42 . 

în spirit modern, ideile, din această fază, au fost interpre¬ 
tate drept calităţi sau proprietăţi generale şi chiar ca noţiuni 
sau predicate generale 43 . însuşi termenul de eidos, cu sem¬ 
nificaţii ca: formă exterioară, aspect, -figură, calitate comună 
(Grg., 503 e; Men., 72 c; Euthphr., 6 d), îndreptăţeşte aceste in¬ 
terpretări. Dar ele sînt făcute de pe poziţii ulterioare celei pla¬ 
tonice: Mai importantă este sublinierea contribuţiei lui Platon 
faţă de predecesorii săi, în speţă, faţă de eleaţi. Ideea, identi¬ 
ficată cu fiinţa şi gîndirea, preia determinaţiile fiinţei eleate, 
rezumabile la identitatea abstractă, dar deosebirea este con¬ 
siderabilă, căci la Platon sînt mai multe idei cu atributele 
fiinţei, nu una singură. 

Pînă în acest punct se poate considera că interpretarea 
structurală coincide cu cea evoluţionistă. Ulterior intervine 


42 W. Viertel, Platos Lehre vom Begriff, Bielefeld, 1978, 
p. 25. 

43 Cf. P. Natorp, Platos Ideenlehre, Leipzig, 1902, p. 2 şi 
W. Viertel, op. cit., pp. 55 şi 85. 

însă separaţia ideilor de lucrurile sensibile. Este momentul- 
cheie al interpretării filosofiei platonice, care poate fi rezumat 
în următoarea întrebare: separînd ideile de lucrurile sensibile, 
Platon renunţă, îşi infirmă concepţia din dialogurile „socrati- 
ce“ sau nu? 

în legătură cu definiţia, care rămîne o problemă perma¬ 
nentă a filosofiei platonice, nu încape nici o îndoială că Pla¬ 
ton ar fi renunţat la legile ei, sau la operaţiile prin care este 
efectuată. Nici rezultatele dezbaterilor etice nu vor fi infir¬ 
mate vreodată. Ceea ce rămîne discutabil este „devenirea întru 
fiinţă", ridicarea de la individual la general, de la existenţă 
în devenire la fiinţa stabilă. Dacă ideea este concepută se¬ 
parat de lucrurile individuale, atunci mai are vreun sens de¬ 
venirea întru idee, ridicarea de la individual la idee prin ope¬ 
raţiile minţii (comparaţie, clasificare, definiţie)? 

Una dintre soluţiile cele mai atrăgătoare este cea hege¬ 
liană. Hegel consideră ridicarea de Ia particular la general 
drept dialectică subiectivă, drept mişcare a gîndului „necesară 
pentru conştiinţa reflexivă spre a face să iasă la iveală univer¬ 
salul, ceea ce e nemuritor, ceea ce este s în sine şi pentru sine 
şi e neschimbător" 44 . Cu alte cuvinte, ideile pot rămîne în sine 
şi pentru sine, chiar dacă modul în care ajungem la ele, le fa¬ 
cem să iasă la iveală, le facem vădite, este cel de ridicare de 
la individual la general. Dar odată vădit generalul, ideea, el 
poate fi tratat în sine şi pentru sine, făcînd abstracţie de mo¬ 
dul în care s-a făcut vădit. Este vorba de dialectica urmă¬ 
toare, cea speculativă, care „are destinaţia să determine în el 
însuşi generalul". 

P. Natorp, pe de altă parte, indică locuri din dialogurile 
„socratice" care dovedesc faptul că, în ciuda ridicării de la 
individual la generalul-idee, acesta era conceput deja în sine 
şi pentru sine (auto kath’hauto" J 45 , iar acceptarea acestei „ridi¬ 
cări" nu numai că nu împiedică ipoteza reamintirii (anamnesis), 
ci chiar o pune în evidenţă 40 . 

Dar aceasta înseamnă, din punct de vedere structural, că 
nu este vorba de o evoluţie, de o trecere a lui Platon de la o 
concepţie la alta, ci de la o problemă (aceea a evidenţierii idei¬ 
lor) la o altă problemă (aceea a tratării lor), respectiv de la o 
parte la alta a sistemului, fără nici o renunţare, infirmare etc. 

Teoria trecerii de la devenire la fiinţă este urmată de teo¬ 
ria fiinţei sau teoria ideilor în sine şi pentru sine. După P. 
Natorp, dialogul care marchează trecerea ar fi Phaidros, după 
Lutoslawski, Cratylos. Dar aici nu mai contează cronologia şi 
nici măcar dialogurile în întregime, ele fiind ilustrative doar 
pentru tezele evoluţioniste. 

Ceea ce este important e precizarea domeniului. Aici inter¬ 
vin problemele terminologice semnalate încă din antichitate de 
către Diogenes Laertios. Este vorba, în primul rînd, de utili¬ 
zarea mai multor termeni cu aceeaşi semnificaţie şi, invers, 


44 G. W. F. Hegel, Prelegeri de istorie a filosofiei, voi. I, 
p. 506. 

45 P. Natorp, op. cit., p. 69. 

48 Ibidem, p. 30 sq. - 

a unui termen cu mai multe semnificaţii. Cel mai important 
este, fireşte, chiar termenul de idee care apare cu trer denu¬ 
miri: eidos, genos, idea. Cea mai simplă soluţie este aceea de a 
le considera identice ca semnificaţie, cum se face de regulă. 
Dar cu aceasta nu am rezolvat problema. încă din antichitate, 
Xenocrates (urmaşul lui Speusippus la conducerea Academiei) 
scria lucrări diferite: Despre idei (Peri ideon), Despre forme 
(Peri eidon) şi Despre genuri şi specii (Peri genon kai eidon)''’’. 
S-ar putea să fie aici şi influenţă aristotelică, în conjugarea 
genos-eidon, care îndreptăţeşte traducerea prin gen-specie. Dar 
ce sens ar avea atunci o lucrare separată despre specii (peri 
eidon)? Evident că aici eidos. nu mai înseamnă specie, ci 
formă în genere, iar idea, din Peri ideon, trebuie să fie ceva 
diferit de celelalte, pentru a merita o lucrare aparte. 

în interpretările moderne, chiar dacă termenii eidos şi 
idea sînt socotiţi ca avînd acelaşi înţeles, se consideră totuşi 
că sînt utilizaţi ambii cu semnificaţii diferite în contexte di¬ 
ferite. Ar exista totuşi utilizări specifice pentru fiecare. Evi¬ 
dentă este utilizarea lui eidos pentru noţiunile etice 4 . 8 . S-a con¬ 
siderat de asemenea că între eidos şi genos ar exista deosebiri 
serioase, în ciuda faptului că sînt utilizate adesea cu acelaşi 
sens. Genul s-ar referi mai ales la mulţimea indivizilor, prin 
compararea cărora a fost obţinut, pe cînd forma sau tipul 
(eidosf s-ar referi la perfecţiunea posibilă a unui tip determi¬ 
nat 49 . Ceea ce sugerează o nuanţare a ideii (idea) după sferă 
(genos) şi după conţinut (eidos). Termenul dejdea se consideră 
că ar avea semnificaţie verbală, care sugerează o acţiune, spre 
deosebire de eidos şi genos 50 . S-a observat, de asemenea, că, 
deşi cele trei denumiri au în fond aceeaşi semnificaţie, ele 
apar, de regulă, în funcţie de context, dublate astfel: idea-eidos 
şi eidos-genos, dar nu idea-genos 51 . Comunitatea (koinonia), de 
exemplu, este numai a genurilor şi a formelor (ton genon, 
ton eidon) dar nu şi a ideilor (ton ideon). Dar sînt şi cazuri în 
care o relaţie ca symploke (legătură) este numai a formelor (ton 
eidon). în genere idea este concepută independent de orice re¬ 
laţie cu altceva şi are, în cea mai mare măsură, caracterul fiin¬ 
ţei eleate. în schimb, eidos are şi semnificaţia noţională (ca în 
' cazul noţiunilor etice), pe care idea n-o are niciodată 52 . în 
acest sens, eidos se raportează la lucrurile individuale com¬ 
prehensiv. Dar se raportează şi extensiv la un alt eidos mai 
cuprinzător care este genul. Am putea spune că idea este ter¬ 
menul care desemnează ideea în genere; eidos desemnează 
în acelaşi timp conţinutul şi sfera ideii; iar genos desemnează 
sfera ideii. Din această cauză, ideea are legături semnificative 


47 Diogenes Laertios, op. cit., IV, 11—14. 

48 Cf. B. Jowett and L. Campbell, Republic, Oxford, 1894, 
voi. II, pp. 294—305. 

49 Cf. P. Janet, op- cit., p. 249. 

50 Cf. N. Hartmann, Platos Logik des Seins, Berlin, 1965, 
pp. 186—189. 

51 Ibidem.. 

52 Ed. des Places, Lexique de la langue philosophique et 
religieuse de Platon, Paris, 1970, p. 260. 

de conţinut cu forma (eidos), conţinutul puţind fi conceput 
separat, dar nu are legături semantice cu genul, care prin sferă 
presupune raportare. Forma, în schimb, are legături’cu .genul 
pe linie extensivă (diviziunea genurilor prin forme sau specii 
— diairesis ton genon kat’ eide, Sph., 264 c). 

Pentru a evita confundarea genului şi a speciei în accep¬ 
ţie platonică cu genul şi specia din logica lui Aristotel,' se 
poate spune în primul caz „genul-formă" şi „specia-idee“. 

Aceste nuanţări pot apărea la prima vedere, faţă de ma¬ 
niera obişnuită în care sînt identificate, drept subtilităţi sco¬ 
lastice, dar fără ajutorul lor nu pot fi surprinse perspectivele 
logicii platonice, sau, cel mult, acceptînd numai una dintre 
semnificaţiile enumerate, perspectivele sînt reduse şi ele la una 
singură. în plus, se aduc pe această cale argumente poziţiei 
evoluţioniste, după care Platon şi-ar fi schimbat concepţiile des¬ 
pre idee, trecînd de la o semnificaţie la alta. Structural se do¬ 
vedeşte însă că toate aceste semnificaţii sînt aspecte ale ideii, 
care se completează reciproc, indiferent de dialogul în care 
apar şi de perioada în care a fost scris dialogul. 

Mai trebuie menţionate aici şi genurile supreme (megista 
ton genon,' Sph., 254 d) în număr de cinci, care sînt supraor¬ 
donate înr-un mod 1 specific genurilor-forme şi speciilor-idei. 
Cu acest adaos, avem lista completă a tipurilor de idei, de 
forme ale esenţei sau ceestelui (to ti estin) în sine şi pentru 
sine, independent (separat) de raportul său cu lucrurile sen¬ 
sibile. Este vorba de domeniul fiinţei autentice (ontos on) la 
nivelul căreia însă nu se poate rămîne. în termenii mitici ai 
lui Platon, numai zeilor le-ar fi hărăzită contemplarea veş¬ 
nică a fiinţei. Oamenii trebuie să se mulţumească cu mai 
puţin, eventual cu reamintirea contemplării ei într-o viaţă tre¬ 
cută. Dar, cum şi această reamintire este condiţionată de exis¬ 
tenţa lucrurilor sensibile care o imită, omului, ajuns la nivelul 
cunoaşterii ideilor (filosofului), nu-i rămîne decît să-şi 
reîntoarcă privirea către acestea, să încerce să le interpre¬ 
teze sau chiar să le orînduiască cît mai apropiat posibil de 
originalul ideal ale căror copii palide sînt. Este vorba de ceea 
ce va încerca Platon în legătură cu interpretarea naturii 
în genere şi a societăţii umane în special. Acestea sînt ulti¬ 
mele componente structurale pe baza cărora poate fi schiţat 
tabloul filosof iei platonice. Nu însă înainte de a ne referi 
şi la fiinţa tabloului însuşi în totalitatea sa. 

Fiinţa aparţine fiecărui nivel al ideii, în sensul că orice 
idee reprezintă fiinţa a ceva. La nivelul însă al genurilor su¬ 
preme fiinţa (to on) apare drept una dintre acestea, deci di¬ 
ferită de celelalte patru. Prin modul în care se raportează una 
la 'Cealaltă se vede că toate participă sau se amestecă cu 
fiinţa. Dar Platon va vorbi şi despre un alt tip de fiinţă, care 
se referă la multiplicitatea speciilor-idei (ta polla eide) şi nu 
numai la acestea, ci şi la totul (to pan). Prin „totul" trebuie 
înţeles, de data aceasta, întregul tablou. Deci nu- numai ideile 
nemişcate, ci şi mişcarea, viaţa, sufletul, gîndirea (kinesis kai 
zoe kai psyche kai phronesis) care ar aparţine unei fiinţe totale 
(pantelos on, Sph., 248 c). Şi aparţin acestei fiinţe nu ca idei 
(ideea de mişcare, de viaţă etc.), ci ca atare, căci această fiinţă 

însăşi are viaţă şi gîndire, deci trăieşte şi gîndeşte. Dar aceasta 
înseamnă că fiinţa totală cuprinde întregul tablou al filo¬ 
sof iei platonice. Acesta ar putea fi redat astfel': 

FIINŢA TOTALA 


ist anta 


Fiinţa 

j genuri supreme 
1 genuri-forme 
specii-idei 


j lucruri 

concepţia despre 


statul 

sensibile 

1 [ natură 


ideal 


Realitatea ideală 


Pentru ca această schemă să fie completă, ar trebui să 
mai conţină un element structural, şi anume existenţa reală 
sau prezentarea lumii ca atare. Dacă putem da crezare Scrisorii 
a Vil-a, Platon avea de gînd încă din tinereţe să se ocupe de 
treburile obşteşti ale cetăţii (Ep., VII, 324 a), îl interesau 
probleme cum ar fi: conducerea statului şi instituirea dreptăţii, 
considerînd că în genere dreapta şi adevărata filosofie trebuie 
să ajungă la stăpînirea politică (Ep., VII, 326 a). în acest sens 
a întreprins el călătoriile în Sicilia. „în chip tainic urzeam, 
spune Platon, într-un fel, surparea tiraniei 11 (327 a). Mai pre¬ 
cis, cu aceste ocazii, voia să-şi „împlinească gîndurile cu pri¬ 
vire la legi şi cîrmuiri 11 (328 b—c). Nu este întîmplător faptul 
că în aceeaşi Scrisoare, Platon prezintă o schemă asemănătoare 
celei de mai sus (342 a—344 d), prin care ilustrează propria-i 
concepţie despre alcătuirea oricărei scrieri, fie despre legi, fie 
despre altceva, în alte planuri (344 c). Este vorba, în primul 
rînd, de ceva care există şi trebuie cunoscut, (ceea ce ţine de 
elementul structural (1) din tablou), apoi de numele, definiţia 
şi imaginea acestuia, care ţine de elementul (2), pe baza cărora 
se obţine cunoaşterea obiectivului propus, care poate să ţină 
de (3) sau (4). Exemplul pe care. îl dă Platon (despre un 
cerc), ţine de elementul structural (3), dar se potriveşte la fel de 
bine şi pentru (4). Ceea ce se obţine este cercul în sine sau cer¬ 
cul ideal, corespunzător statului ideal din (4). Dar, în ambele 
cazuri, (3) sau (4), rezultatul nu poate fi aplicat. Aceasta este 
principala cauză pentru care intenţiile lui Platon nu s-au 
realizat în călătoriile amintite. Situaţia se prezenta cu totul 
altfel decît şi-o imagina Platon. El, în fond, ar fi trebuit 
să fie foarte mulţumit că n-a găsit mai multă înţelegere pentru 

aplicarea „gîndurilor sale“. A fost astfel ferit de o infirmare 
totală. 

Tot Platon subliniază, în expunerea amintită, că eleihentul 
principal, efector al sistemului, îl constituie (2), căci nimic 
nu reuşeşte mai bine să arate felul de a fi, cu privire la fie¬ 
care lucru, decît fiinţa lui (342 e). Aceasta înseamnă că în 
teoria fiinţei rezidă măreţia, dar şi limitele filosof iei lui Pla¬ 
ton. Or, teoria fiinţei nu este altceva decît domeniul logicului 
pur , studiul ideilor în sine şi pentru sine însele. ' 

Măreţia filosofiei lui Platon constă în faptul că a reuşit 
să distingă fiinţa de existenţă, limitele în faptul că le-a se¬ 
parat. Căci separînd fiinţa de existenţă a prilejuit elaborarea 
unei teorii a fiinţei sau a unei logici care, dacă n-ar fi prac¬ 
ticat modalitatea expunerii dialogate, ne-ar fi fost oferită ca 
o disciplină, cum se va vedea în continuare, mult mai com¬ 
plexă decît logica aristotelică; dar, în acelaşi timp, a prilejuit 
elaborarea unei realităţi ideale, imposibil de conjugat cu exis¬ 
tenţa reală. Separaţiei iniţiale dintre existenţă şi fiinţă îi 
corespunde în final lipsa de concordanţă a realităţii ideale cu 
existenţa reală. Ceea ce s-a făcut ulterior în filosofie, începînd 
cu Aristotel, a fost reducerea separaţiei platonice la distinc¬ 
ţia dintre existenţă şi fiinţă, pe baza căreia a început elabo¬ 
rarea realităţii autentice, ştiinţifice (elaborarea ştiinţelor des¬ 
pre natură (3) şi despre societate (4), singura potrivită pentru 
transformarea existenţei în existenţă reală. Dar toate acestea 
au necesitat timp. Abia în zilele noastre au devenit ştiinţele 
capabile să transforme efectiv existenţa naturală şi socială, 
s-o facă pe măsura intenţiilor umane. Aceasta nu înseamnă 
însă că s-a renunţat total la realitatea ideală. Există şi astăzi 
idealuri estetice, morale şi politice, tendinţa spre perfecţiune, 
a cărei înfăptuire nu este încă posibilă. 

Dar logica, în orice accepţie, nu se reduce la teoria fiin¬ 
ţei pure. Tendinţa formaliştilor contemporani de a elabora 
sisteme de semne independente de orice conţinut şi de. orice 
interpretare se dovedeşte pe zi ce trece tot mai lipsită de inte¬ 
res. Sistemele formale trebuie totuşi să se refere la ceva exis¬ 
tent, care ridică probleme rezolvabile pe cale logică. Pe de 
altă parte, odată construit un sistem formal, el trebuie să poată 
fi aplicat într-un domeniu sau altul, să aibă o finalitate. Ast¬ 
fel, jocul cu forme goale, simpla lor combinare, fără nici o 
intenţionalitate, devine ceva, poate plăcut, dar în orice caz 
steril. Cu atît mai mult, In logica tradiţională, trebuie ţinut 
cont de existenţa care a prilejuit logicul şi de realitatea la 
care trebuie aplicată. 

Din cadrul tabloului prezentat, interesează deci, din pers¬ 
pectivă logică, în mod direct elementul structural (2), teoria 
fiinţei. Dar, fără să intereseze în mod direct existenţa (1) şi 
realitatea ideală, respectiv (3) şi (4), interesează trecerea de 
la (1) la (2) şi de la (2) la (3) şi respectiv (4). Prima trecere 
ţine mai mult de gnoseologie sau teoria cunoaşterii, dar are şi 
zone de interferenţă cu logica. A doua trecere este cunoscută 
sub numele de metodologie, logică aplicată sau logica ştiinţe¬ 
lor. Neexistînd încă ştiinţele ca atare, la Platon nu se poate 
vorbi de ultima. 

O problemă de principiu, care poate fi în favoarea sau 
defavoarea logicii lui Platon, o constituie rezolvarea corectă a 
raportului dintre teorie şi aplicaţie. Se ştie că logica, ca şi gra¬ 
matica, se referă la activităţi care se desfăşoară oricum şi fără 
intermediul lor. Oamenii au gîndit şi gîndesc fără să cunoască 
logica, după cum au şi vorbit, şi majoritatea vorbesc încă, 
fără a cunoaşte gramatica. în acest sens, dacă întîlnim în dia¬ 
logurile lui Platon (sau în alte scrieri) contexte în care se ar¬ 
gumentează, se demonstrează sau se respinge ceva, cu toată 
rigurozitatea, nu putem conchide de aici că autorul cunoştea 
întreaga teorie a argumentării, demonstraţiei sau respingerii. 
Căci este posibil să gîndeşti corect şi fără să fii conştient de 
acest lucru. Dar, atunci cînd ■ autorul numeşte în mod expres 
o operaţie logică, pe care o întîlnim la fiecare pas în dialogu¬ 
rile lui Platon, cum ar fi definiţia, chiar dacă nu găsim nici 
un loc în care Platon să ne prezinte o teorie a definiţiei, 
căci nu acesta era scopul dialogurilor sale, putem fi siguri 
că el cunoştea şi teoria definiţiei. Acelaşi lucru se poate spune 
şi despre alte probleme logice, forme, operaţii etc. pe care le 
întîlnim frecvent, aplicate cu consecvenţă în acelaşi mod. 

Dar împărţirea logicii lui Platon în gnoseologie , logică pură 
şi metodologie ar fi potrivită numai în cazul cînd admitem 
că el ar fi practicat o singură direcţie a logicii. Există însă, 
după cum a reieşit şi din expunerea de pînă acum, trei di¬ 
recţii de interpretare a logicii lui Platon: una din perspec¬ 
tiva actuală a formalismului logico-matematic (sau a logicii 
simbolice); a doua din perspectiva logicii clasico-tradiţionale 
(de tip aristotelic) şi a treia din perspectiva logicii speculative 
(a lui Hegel). Or, fiecare din aceste „orizonturi logice 14 , cum le 
spunea Athanase Joja, are propriile lui accepţii ale gnoseolo¬ 
giei şi metodologiei. în plus, o tratare sistematică a gnoseolo¬ 
giei lui Platon, pentru care dispunem de numeroase texte, 
ne-ar îndepărta prea mult dc obiectivul acestei lucrări intro¬ 
ductive. în schimb, consideraţiile metodologice ale lui Platon, 
care se menţin mai mult la nivelul sfaturilor şi poveţelor, de- 
cît la enunţarea unor reguli sau prescripţii certe, n-ar pre¬ 
zenta prea mult interes. Ne vom referi însă la probleme de 
logică aplicată, ca cele referitoare la aplicaţiile raţionamente¬ 
lor în argumentări sau respingeri. 

Este firesc, avînd în vedere schema structurală acceptată 
şi implicaţiile ei, că pentru noi nu mai- are nici o importanţă 
în ce dialog al lui Platon apare cutare sau cutare problemă 
şi nici cînd a fost scris dialogul respectiv. Faptul că vom acorda 
mai multă importanţă dialogurilor numite logice se datoreşte 
împrejurării că, într-adevăr, aici sînt dezbătute multe proble¬ 
me de logică, dar nu numai aici. 

Pentru aprecierea logicii lui Platon, vom folosi criteriul 
comparaţiei acesteia în special cu nivelul predecesorilor săi, 
nu cu al urmaşilor şi, cu atît mai puţin, cu nivelul logicii 
contemporane. Din ultima perspectivă, reprezentanţii logicii 
matematice (ca: E. W. Beth, J. M. Bochenski, M. şi W. Kneale) 
nu găsesc la Platon, şi nici măcar la Aristotel, decît „rudimen¬ 
te 14 ale sistemelor formaliste. Un reprezentant al logicii tradi¬ 
ţionale ca C. Prantl nu vede în Platon decît un „pregătitor 44 
al lui Aristotel şi nimic mai mult. 




Socrate. Bust de marmură (Museo Nazionale, Neapoli) 

ftespectînd ordinea elementelor structurale ale filosofiei 
platonice, va trebui să începem cu prezentarea problemelor de 
logică simbolică, aceasta fiind prin excelenţă legată de, sfera 
lucrurilor individuale pe care le vizează direct. Vor fi pre¬ 
zentate apoi problemele de logică clasico-tradiţională refe¬ 
ritoare In special la ideile simple (la speciile-idei), la legătu¬ 
rile dintre acestea în context judicativ şi silogistic, şi la legă¬ 
turile dintre speciile-idei şi genurile-forme. In fine, vom pre¬ 
zenta problemele de logică speculativă, referitoare la rapor¬ 
turile dintre genurile supreme. Avînd în vedere caracterul in¬ 
troductiv al acestei lucrări, problemele vor fi doar prezentate, 
l'ără a intra în amănunte tehnice. 


4. PROBLEME DE LOGICĂ SIMBOLICA 

Logica simbolică s-a constituit la începutul secolului 
nostru. O istorie propriu-zisă a acesteia nu poate să meargă 
în trecut mai departe de secolul precedent. Leibniz nu face 
parte din istoria, ci din pre-istoria logicii simbolice, ca şi 
Aristotel, şi fireşte, Platon. Din această cauză, nu ne putem 
aştepta să găsim la acesta din urmă enunţuri de tip logico- 
matematie în limbaj simbolic — limbaj care pentru logica 
în discuţie este esenţial. Doar modul de interpretare a proble¬ 
melor dezbătute de Platon va fi cel simbolic. 

Urmărind linia trecerii de la existenţă la fiinţă, cum o 
rezumă Platon însuşi în Scrisoarea a-, Vll-a, primul pas gno¬ 
seologic îl constituie numele. Problema este deci aceea a rela¬ 
ţiei dintre lucrul individual şi nume. Ea are două aspecte 
care interesează din perspectiva logicii simbolice: unul se¬ 
mantic şi nilul sintactic. Cel semantic se referă la relaţia de 
desemnare. Numele este un semn care indică, semnifică sau 
desemnează ceva. Lucrul desemnat constituie semnificaţia sem¬ 
nului (numelui). în dialogul Cratylos, Platon tratează pe larg 
despre . această relaţie, atît cu privire la numele proprii care 
sînt indicaţii (delomata) ale persoanelor umane, cît şi cu privire 
la numele comune care se referă la mai multe persoane sau 
lucruri individuale. Evident că aceste probleme au şi aspecte 
lugico-clasice, referitoare la raportul dintre sferă şi conţinut, 
e ctensiune şi comprehensiune. Discuţia nu se reduce însă nu¬ 
mai la nume (onoma), ci, pe linia sublinierii caracterului său 
de semn, Platon va vorbi şi despre gesturile făcute cu mîinile 
sau capul, care sînt de asemenea semnificative ( semainein ) ca 
şi cuvintele (422 e). 

Dar fostul numelor nu este numai acela de a desemna, 
ci şi acela de a denumi (onomazein). Faptul de a denumi este 
considerat de către Platon o acţiune, un act (to onomazein pra¬ 
xis estin, 387 a), ca şi faptul de a vorbi (to legein), dar ele 
nu sînt identice. Vorbirea sau enunţul (logos) este compus 
din nume, care sînt părţi (moria) ale acestuia, pe cînd numele 
din actul denumirii nu are părţi (385 a—d). Ce-i drept, în 
acest context, Platon face o greşeală, considerînd că nu numai 
enunţul poate fi adevărat sau fals, ci şi părţile acestuia, res¬ 
pectiv numele (lucru pe care îl va infirma Aristotel în lucrarea 

Categorice, 2 a, 7—10). Dar, indiferent de aceasta, actul denu¬ 
mirii constă în rostirea numelui despre un lucru individual 
(persoană, fiinţă) relaţie studiată de Aristotel în lucrarea citată 
şi numită scolastic dicitur de. 

Dar lucrurile individuale nu sînt denumite la întîmplare, 
ci în funcţie de forma ( eidos) care este sau se află în el 
(keitai en). Unei bucăţi de lemn prelucrată îi spunem suveică, 
deoarece „forma corespunzătoare a suveicii se află în lemn“ 
(to prosecon eidos kerkidos en xylo keitai, 390 b). Dar în 
felul acesta, Platon introduce şi cunoscuta relaţie scolastică 
inesse. Textul pare derutant, deoarece forma (eidos) ar trebui 
să fie separată de lucrul sensibil. Este vorba însă de semni¬ 
ficaţia particulară a lui eidos, care în acest context înseamnă 
natură (physis). Lucrurile sînt considerate ca avînd o anumită 
natură proprie (tina idian physis echousai, 387 a). Această na¬ 
tură, care se dovedeşte pe parcursul dialogului a fi o cali¬ 
tate, însuşire sau proprietate a lucrului individual, nu se con¬ 
fundă însă cu lucrul în sine. Proprietatea, forma sau natura 
suveicii (eidos kerkidos) este altceva decît suveica în sine 
(auto kerkis, 398 a). în genere, prin intermediul sunetelor care 
alcătuiesc numele, acestea se referă la anumite proprietăţi ale 
lucrurilor. Deoarece ps, s şi z sînt sunete aspirate, cuvintele 
în care apar se referă la proprietăţi asemănătoare şi deci la 
lucrurile în care se află aceste proprietăţi. Exemplele sînt: frig 
(psychron), clocotitor (zeon), a se cutremura (seiesthai) şi, prin 
urmare cutremur (seismos), 427 a. 

Analiza textelor aristotelice din Categorice, în care este 
reluată problema relaţiei dintre lucru şi proprietate (inesse), 
a dovedit caracterul prejudicativ al acesteia, care, simbolizată 
în mod corespunzător, prin A(a), în care a înseamnă un lucru 
individual şi A proprietatea acestui lucru, ne plasează în do¬ 
meniul calculului cu predicate din logica simbolică 54 . 

Problema relaţiei dintre lucrul individual şi proprietate, ca dis¬ 
tinsă de idee, este interpretată în mod analog de E. W. Beth 55 . El 
notează cu a, b, c, ... lucrurile sensibile, cu A, B, C, ... proprie¬ 
tăţile lucrurilor sensibile, şi cu a, [3, y, • ■ • ideile. Unui lucru sen¬ 
sibil a cu proprietatea .!, respectiv A (a), îi corespunde o entitate 
absolută a, respectiv A (cu). Pentru a marca aspectul formalist al 
relaţiei A (a), Beth consideră că dacă există un lucru sensibil oare¬ 
care x, cu proprietatea A, respectiv Ex(Ax), atunci existaşi A (a), 
dar relaţia nu este valabilă invers. Cu toate acestea, în matematicile 
moderne se lucrează adesea, în spirit formalist, cu concepte ideale™, 
definite prin anumite proprietăţi (ca infinităţile actuale ale lui Cantor). 
Ele se dovedesc operante, dar de aici nu se poate conchide că există 
realmente. 


54 Al. Surdu, Interpretation symbolique des premiers cha- 
pitres des „Categories “ d'Aristote, în „Rev. roum. des sc. so- 
ciales“, serie de philos. et logique, XV, nr. 3, 1971, p. 248. 

55 ~Cf. E. W. Beth, The founclations of mathematics, Amster¬ 
dam, 1965, pp. 12—14. 

56 Cf. St. Korner, Introducere în filosofia matematicii, Buc., 
1965, p. 108. 

l)in această perspectivă se poate aduce o critică serioasă interpre¬ 
tării aristotelice a ideilor (din Metaph., cap. 9). Aristotel a liiat în 
consideraţie numai primul aspect al problemei, considerînd că pentru 
fiecare lucru există o idee cu acelaşi nume, respectiv (Ex)/1 (x) —>A(a), 
ceva ce este corect, cu adaosul că ideea, ca şi numele corespunzător, 
nu se referă numai la cîte un exemplar, ci la fiecare din exemplarele 
unei clase (ideea de om există pentru fiecare om, dar pentru fiecare 
om iu parte nu există o idee aparte de om), dar reversul nu se mai 
dovedeşte corect. Pot fi concepute idei pentru care să nu existe nici 
un corespondent. Oare statul ideal nu este o astfel de idee ? 

Dacă la „conceptele ideale" mai adăugăm „propoziţiile ide¬ 
ale", compuse din aceste concepte, şi „inferenţele ideale", res¬ 
pectiv raţionamentele cu astfel de propoziţii 57 , obţinem intr-a¬ 
devăr o teorie ideală. Aceasta ar fi schema logico-simbolică a 
statului ideal, coerentă, necontradictorie, dar fără corespondent 
în existenţa reală. O teorie care aminteşte de cele formalist- 
contemporane, combătute de intuiţioniştii olandezi tocmai pen¬ 
tru acest motiv. 

Relaţia de participare (methexis) a lucrurilor la idei, le¬ 
gată de prezenţa (parousia) ideii sau de comuniunea (koinonia) 
lucrului cu ideea (Phd., 100 d), nu şi-a găsit o interpretare 
logico-simbolică, datorită caracterului ei obscur. Faptul că 
ideea este un model sau prototip (paradeigma), iar lucrurile 
sensibile sînt imitaţii ale acestora (homoiomata) nu are semni¬ 
ficaţie logică. 

1 >in perspectiva logicii simbolice prezintă interes aşa-numita de¬ 
monstraţie indirectă sau reductio ad impossibile ia . Se pare că ea a 
fost utilizată şi de Zenon din Elea şi deci era bine cunoscută. La 
baza ei stă admiterea legii terţului exclus. Notînd o propoziţie cu 
p şi contradictoria ei cu ~p, este valabil (pY ~ p). Dacă ~p implică 
însă o contradicţie, adică o conjuncţie de două propoziţii contradictorii 
(</{t ~ <]), atunci este fals ~ p, adică ~~p, şi deci este adevărat p. 
Dorind să demonstreze că „lucrurile nu sînt multiple” (p) Zenon 
susţine că din contradictoria ci („lucrurile sînt multiple” = ~p) ur¬ 
mează admiterea de acelaşi timp a două propoziţii contradictorii: 
„că lucrurile sînt mici piuă nu mai au mărime ( q)" şi „că sînt mari 
piuă devin infinite” (~ş). Ceea ce poate fi notat prin: ((pY ~ p)8c 

&((''/>) -» (? & ~ ?))) ~*P- 

Platou descrie fără ecliivoc această metodă (Phd., 101 d). Pornind 
de la o propoziţie (p), numită ipoteză (hypothesis) , dacă cineva o 
contrazice cu altă propoziţie (~/>), atunci trebuie examinate conse¬ 
cinţele acesteia şi văzut dacă sînt iu acord sau dezacord ( xymphonei 
e diaphonei) , respectiv dacă ~p implică sau nu (q& ~ q ). 

Textele platonice oferă numeroase locuri care pot fi in¬ 
terpretate, prin transcriere simbolică, drept ilustraţii ale unor 
moduri de argumentare de tip logico-matematic, dar nu dispu¬ 
nem de consideraţii ale lui Platon asupra lor, deci ele nu pot 
fi sucotite ca rezultat al unei concepţii. 


57 Cf. loc. cit. 

53 W. si M. Kneale Dezvoltarea logicii, voi. I, Cluj-Napoca, 
1974, p. 17.' 

Interpretările unor texte în spiritul logicii formaliste mo¬ 
derne nu dovedesc, evident, altceva, decît faptul că Platon, 
spre deosebire de înaintaşii săi, dar şi de logicienii tradiţio¬ 
nali, utiliza mijloace logice a căror semnificaţie nu a putut fi 
surprinsă decît în contextul formalismului contemporan. Mai 
mult, că reprezentanţii tendinţei formaliste, legaţi în apa¬ 
renţă numai de fundamentele matematicilor moderne, sînt 
numiţii „platonişti" fără a se comite prin aceasta un anacro¬ 
nism. 


5. PROBLEME DE LOGICA TRADIŢIONALA 

Trecerea de la existenţă la fiinţă nu constă doar în ra¬ 
portarea lucrurilor sensibile la idei şi la numele corespunză¬ 
toare. Adepţii identificării ideilor cu generalul şi chiar cu 
noţiunea, vorbesc, ca şi Hegel, de o ridicare de la individual la 
general, de un proces asemănător generalizării şi abstracti¬ 
zării, care s-ar face vădit în dialogurile „socratice". Hegel con¬ 
siderase că marea învăţătură a lui Platon constă în faptul 
că „numai prin gîndire se 'împlineşte conţinutul, deoarece el 
este generalul. Generalul poate fi produs sau sesizat numai de 
•gîndire; el există numai prin activitatea gîndirii. Acest con¬ 
ţinut general Platon l-a determinat ca fiind idee" 59 . Generalul 
se produce, într-adevăr, astfel, numai că la Platon nu apare 
cuvîntul „general" (katholou) şi dacă este vorba de eidos în 
sensul de „proprietate", cum s-a amintit deja, el este mai de¬ 
grabă comun (koinon). In Menon (72 a, sq.) cînd Socrate în¬ 
treabă ce este (ti eşti) virtutea şi, aflînd că există o mulţime 
de virtuţi, caută o anumită proprietate (calitate, însuşire) — 
hen ti eidos — prin care toate virtuţile sînt virtuţi. Această 
proprietate comună, una faţă de multiple, care poate fi iden¬ 
tificată cu substanţa autentică (ontos ousia), nu poate fi cu¬ 
noscută decît prin raţiune (dia logismou), prin suflet ( psyche), 
cum va zice în Sofistul (248 a) sau prin gîndire (dianoia), cum 
va zice în Pha^dros (249 c). Evident că toate aceste formulări 
ne apropie foarte mult de ceea ce se înţelege prin noţiune 
(noema) la Ari'ştotel. Dar noema nu se obţine prin suflet, ci 
este in suflet (en te psyche). Platon .va ridica această pro¬ 
blemă în Parmenide (132 b). Fără să conteste existenţa no¬ 
ţiunii în suflete (noema en psychais), consideră însă că aceas¬ 
ta, ca gîhd, trebuie să fie gîndul a ceva (tinos) şi anume al 
unei fiinţe (ontos), care nu este altceva decît un eidos, unul 
şi veşnic acelaşi (hen kai aei to auto). Ceea ce înseamnă că 
eidos este diferit de noema, de noţiune. Dar, pe de altă par¬ 
te, că nu poate fi gîndit decît prin aceasta. Dar gîndul e în su¬ 
flet, comunul (to koinon), despre care era vorba, poate fi co¬ 
municat prin limbaj (dia tes gloites), va zice Platon în Theai- 
tetos (185 c). Iar în Republica (596 a) va spune că există un 
eidos pentru toate multiplele care au acelaşi nume (tauton 
onoma). Ceea ce înseamnă că eidos nu se identifică nici cu 


59 G. W. F. Hegel, op. cit., p. 500. 

noţiunea prin care este gîndită, nici cu numele prin care este 
exprimată. Dar este evident, pe de altă parte, că, dacă există 
o noţiune despre o idee, noţiunea respectivă nu poate ţi obţi¬ 
nută prin simpla raportare la idee (= reamintire pură), ci 
numai prin intermediul mulţimii de lucruri sensibile la care 
se referă. Reamintirea (anamnesis) nu intră în discuţie, deoa¬ 
rece are un caracter pur mitic 60 . 

A considera deci, cum se face de regulă, că la Platon ar 
exista o contradicţie între acceptarea ideii ca noţiune in mente 
şi ca formă in sine, sau, în spirit evoluţionist, că Platon ar fi 
renunţat la una dintre ele în favoarea celeilalte, sînt teze 
inacceptabile. Căci in mente nu este ideea ca noţiune, ci no¬ 
ţiunea despre idee. Acceptîndu-se acest fapt, se poate vorbi 
despre noţiune la Platon, chiar acceptînd că aceasta se obţine 
prin generalizare şi abstractizare, adică pornind de la lucru¬ 
rile individuale multiple, perceptibile senzorial, la proprietă¬ 
ţile lor comune sesizabile pe cale raţională, prin acea activi¬ 
tate de trecere de la multiplu la unu, reprezentată în schema 
sistemului de filosofie al lui Platon ca trecere de la existenţă 
la fiinţă. 

Dacă din punct de vedere logico-simbolic numele apărea 
doar în relaţia exterioară dicitur de faţă de lucrurile indivi¬ 
duale, din perspectivă clasico-tradiţională, el ap.irs ca expre¬ 
sie a unei noţiuni, care este gîndul ideii. In fine, gîndită (con¬ 
cepută) şi exprimată, ideea poate fi tratată în sine şi pentru 
sine, independent de lucrurile sensibile, care n-au făcut 
decîl să-i prilejuiască apariţia. Mai explicit, curajul de 
exemplu, gîndit ca ceea ce este comun, identic şi unu la toate 
persoanele curajoase este noţiunea, exprimată prin cuvîntul 
„curaj“, despre curajul in sine = curajul J ca idee, ca fiinţă 
autentică (ontos on). Cu aceasta însă discuţia se deplasează 
In al doilea element structural al sistemului de filosofie pla¬ 
tonică. 

Aici interesează, în primul rînd, consideraţiile despre ideile 
separate in sine şi pentru sine (choris ciuta kath’ hauta Prm., 
129 d), deci nu mai este vorba de accepţia lor de proprietăţi 
comune, nici de noţiunile sau numele lor, nici de relaţiile lor, 
prin intermediul noţiunilor sau numelor, cu lucrurile sensi¬ 
bile, şi nici măcar de relaţiile dintre ele. Tocmai aceasta în¬ 
seamnă separaţia absolută, care, în principiu, garantează in¬ 
dependenţa şi posibilitatea elaborării unei teorii a fiinţei, res¬ 
pectiv a unei logici. Aceasta este şi concepţia formalistă mo¬ 
dernă, după care simbolurile logice. trebuie considerate inde¬ 
pendent de orice semnificaţie în sine şi pentru sine, ca simple 
semne grafice. 

Expresia insăşi sau in sine (auto) exclude localizarea ideii 
în altceva, indiferent ce ar fi acest „altceva 11 : minte, suflet 
uman sau divin, cer sau loc supracelest (Smp., 211 a), ceea ce 
face lipsită de orice sens expresia „lume a ideilor" (vezi mai 
sus punctul 2. b). Expresia pentru sine (kath’ auto) marchează 


60 Cf. L. Couturat, De platonicis mythis. Paris, 1896, pp. 
88—93. 

tocmai sensul posibilităţii pe care o are ideea de a fi tratată 
independent de orice intenţionalitate. 

Aceasta este, indiferent de inconsecvenţele terminologice 
ale lui Platon, idea care, spre deosebire de eidos şi gen os, nu 
are semnificaţii relaţionale. Ea este unică (mia idea), lipsită 
de orice înfăţişare (amorphon hapason ton ideon), fiinţînd veş¬ 
nic (aci on), nenăscută şi nepieritoare (oute gignomenon oute 
apollyme.non), care nu creşte şi nu se micşorează etc. ( Smp ., 
211 a). Este vorba de toate acele caracteristici pe care le avea 
şi fiinţa eleată şi care ilustrează ceea ce a fost numit prin¬ 
cipiul identităţii absolute — legea ele fier a logicii, care, în 
termenii lui Platon sună astfel: auto kath’ hauto meth’ liauto 
nionoeides aei on (Smp-, 211 b). 

Altceva nu se mai poate spune despre ideea în sine şi 
pentru sine, dar acestea sînt suficiente pentru întemeierea lo¬ 
gicii, a cunoaşterii şi a ştiinţei. 

Ar mai trebui menţionat şi aspectul lingvistic al proble¬ 
mei asupra căruia insistă şi Hegel. Cum distingem lingvistic 
ideea — în accepţie de idea — de restul accepţiilor? Una dintre 
soluţii este aceea de a prezenta cuvîntul articulat şi însoţit de 
atribui ul ,,în sine". Dacă este în discuţie ideea de bine, ea va fi 
exprimată prin „binele însuşi". Dar există şi o altă posibilita¬ 
te, menţionată de Diogenes Laertios. Ideile de masă şi pahar 
(trapeza, kyathos) ar putea fi exprimate prin masitate sau 
paharitate (trapezoteta kai kyathoteta), ceea ce sună straniu 
p • româneşte, dar este acceptabil în germană (Ttschheit, Be- 
che, heitk în orice formă lingvistică ar apare, ideea nu trebuie 
să aibă aspect predicabil. Este ceva analog cu expresia ling¬ 
vistică a noţiunii din logica tradiţională, care trebuie să fie 
articulată, pentru "a nu sugera un predicat posibil, deci o 
relaţie judicativă (care este o relaţie cu o altă noţiune, deci 
cu altceva), sau prejudicativă (de inesse sau dicitur de, cu 
lucrurile sensibile). Căci ideea, o spune Platon explicit, nu este 
o anumită expresie sau o anumită cunoştinţă (oude tis logos 
oude tis episteme, Smp., 211 a), ea, în sine şi pentru sine, se 
exprimă, dar nu se spune despre nimic altceva. 

Ideea în sine şi pentru sine (idea), ca fiinţă autentică 
(ontos on) este punctul central de întîlnire şi. totodată, de 
despărţire al „orizonturilor logice", cum le numea Athanase 
Joja: cel logico-simbolic, dintre lucrurile sensibile şi idee, de 
la existenţă către fiinţă, de „ridicare" spre'idee; cel logico-' 
clasic, dintre tipurile sau speciile şi genurile de idei (specia- 
idee = eidos, genul-formă = genos), de „coborîre" de la ideea 
în sine la ideile determinate; şi cel logico-speculativ, dintre 
genurile supreme (megîsta §ene), de „ridicare" de la ideea 
în sine spre ideile superioare. 

Disciplina, teoria sau ştiinţa raportării speciilor de idei 
efcte dialectica (he dialektike, techne, episteme) — a se ve¬ 
dea accepţia termenului la punctul (2 a). în funcţie de ideea în 
sine, dialectica are două accepţii: una ascendentă, de „ridi¬ 
care" la idee, menţionată deja, care are un caracter sintetic, 
de împreunare a diversităţii în unitatea ideii, numită syna- 
goge, şi una descendentă de împărţire sau divizare a ideii 
în speciile sale, numită diairesis = diviziune. Ultima accep¬ 
ţie ţine de domeniul pur al logicii clasice. 

Exemple de diviziuni se găsesc în mai toate dialogurile lui 
Platon, dar despre diviziune el tratează în mod special în dia¬ 
logurile Sofistul şi Omul politic. Acesta este şi motivul pen¬ 
tru care dialogurile respective sînt numite logice. 

în ciuda inconsecvenţei terminologice, diviziunea este nu¬ 
mită frecvent de Platon „diviziune prin specii" (kat' eide , Plt., 
286 d), ceea ce îndreptăţeşte denumirea încetăţenită ulterior 
de specii pentru părţile diviziunii şi de gen pentru ideoa di¬ 
vizată. Spre deosebire însă de sensul tradiţional, în care spe¬ 
cia şi genul sînt raportate pe bază de sferă, deci în exten¬ 
siune, prin raportarea la lucrurile individuale, la Platon se merge 
comprehensiv (genul este gen-formă, iar specia specie-idee). 

Specificul dialectic al diviziunii îl constituie caracterul ei 
dihotomic, împărţirea genului în două specii care se exclud 
una pe cealaltă, care sînt contrare şi care apar chiar adesea în 
formă pozitivă şi negativă. Alegerea uneia dintre alternative 
are la bază respectarea cu stricteţe a principiului r.o.wontra- 
dicţiei: o specie care este aceeaşi nu poate fi considerată alta 
şi nici alta nu poate fi considerată aceeaşi (mete tauton eidos 
heteron, .. ■ mete h e teron ... tauton, Sph., 253 d). 

în Sofistul (264 e) şi Omul politic (262 a—263 d) sînt 
enumerate reguli de diviziuni dihotomice. 

Dar diviziunea nu are ca obiectiv doar împărţirea genu¬ 
rilor în specii, scopul ei îl constituie definiţia (chorismos). 
Studii recente au dovedit că Platon utiliza genul proxim şi 
diferenţa specifică exact în manieră aristotelică 61 şi, prin ur¬ 
mare, chiar dacă definiţia era cunoscută şi utilizată do călre 
Socrate, meritul de a o descrie şi de a face o întreagă teorie 
despre aceasta şi despre diviziunea care stă la baza oi îi re¬ 
vine lui Platon. în acest sens, este curios faptul că Aristotel 
compară diviziunea cu silogismul 62 , fără să menţioneze că 
scopul acesteia nu era demonstraţia (apodeixis), ci definiţia. 
El reproşează diviziunii faptul că este un silogism slab, dar 
exemplele pe care le dă cu această ocazie au componente 
propoziţionale. Or, diviziunea, în sens platonic, presupune ra¬ 
portarea genurilor şi a speciilor, fără enunţarea lor prepozi¬ 
ţională. Diviziunea poate fi înţeleasă fără o. teorie prealabilă a 
judecăţii. Urmîndu-1 pe Aristotel, unii cercetători (înccpînd 
cu C. Prantl) au ^căutat originea silogismului în diviziune. Lu- 
toslawski este însă de altă părere. El nu face nici o legătură 
între diviziune şi silogism, ci arată pur şi simplu că Platon 
vorbeşte despre termenul mediu (meson) m , că utilizează în 
Charmides (160 e) chiar cuvântul sillogisamenos, care este ur¬ 
mat (ceea ce exclude orice întîmplare) de un silogism corect 
(modul Cesaref' 1 . Avînd în vedere însă faptul că Platon nu 
vorbeşte despre silogism, orice afirmaţie în acest sens rămîne 
probabilă. Oricine poate utiliza silogismele, fără să fie con¬ 
ştient de acest lucru, şi cu atît mai puţin de mecanismul pro¬ 
ducerii lor. 


61 Cf. W. Viertel, op. cit., p. 54. 

02 Cf. Aristoteles, Anal. Pr., I, 31, 46 a—47 a. 

63 Cf. Lutoslawski, op. cit., p. 462. 

64 Cf. ibidem, p. 203. 

Diviziunea presupune raportarea genurilor şi a speciilor 
fără ca între acestea să existe o legătură ( symploke) lingvis¬ 
tică. Cele care intră în această legătură sînt ideile în postura 
de eiclos, fără nici un determinativ. Deci ele nu mai pot fi 
numite genuri şi specii, dar cu atît mai puţin idei în sine. 
în orice caz, la Plafon nu apare o astfel de legătură între 
genuri (genos) sau idei în sine (idea). Pe de alţă parte, fiind 
în discuţie vorbirea (logos) şi respectiv gîndirea ( dianoia ) care 
se compune din astfel de idei, este evident că, aici, prin ei- 
dos se înţelege cuvîntul care exprimă ideea şi respectiv no¬ 
ţiunea care o gindeşte. între acestea se formează prin legă¬ 
tură lingvistică sau mentală propoziţia şi respectiv judecata 
pe care o enunţă. Dealtfel, ca şi în logica tradiţională, Platon 
identifică gîndirea şi vorbirea (dianoia hai logos tauton, Sph., 
263 e), cu deosebirea că dialogul interior, fără sunete al sufle¬ 
tului cu sine însuşi îl numim gîndire. Avînd în vedere cele 
spuse deja despre nume şi noţiune, este evident că Platon 
nu-.şi schimbă în acest context cu nimic concepţiile despre 
idei, cum consideră adepţii interpretării evoluţioniste a filo¬ 
sofici lui Plalon. Concepţia rămîne aceeaşi, dar aici sînt abor¬ 
date alte probleme. 

Kste vorba de o teorie complexă a judecăţii pe care Aris- 
totel n-a făcut decît s-o dezvolte, menţinînd însă terminolo¬ 
gia platonică. Platon vorbeşte, într-adevăr, despre afirmaţie 
şi negaţie (Sph., 263 d), despre adevăr şi fals (263 a) — ca¬ 
racteristicile de bază ale judecăţii, ca şi despre componentele 
ei, numele şi verbul (Tht., 206 d). 

Ceea ce nu apare la Platon şi poate fi considerată o contri¬ 
buţie a lui Aristotel, este problema cantităţii judecăţilor, îm¬ 
părţirea acestora în: nedeterminate, singulare, particulare şi 
universale. Cauza o constituie faptul că pentru Platon judecata 
(logos) este o legătură a ideilor (symploke ton eidon, Sph-, 259 e) 
şi numai a ideilor, care se găsesc pe treapta fiinţei pure, se¬ 
parate (choris) de lucrurile sensibile, pe cînd la Aristotel este 
vorba de o împletire a acestora. Pe Platon îl interesează, să 
zicem, legătura dintre om şi muritor, respectiv dacă omul este 
sau nu este muritor; pe Aristotel îl interesează dacă toţi, 
unii sau nici unii dintre oameni sînt sau nu sînt muritori. 
Or, fără determinarea cantitativă a judecăţilor, Platon, chiar 
dacă ajungea la descoperirea silogismului, nu putea să elabo¬ 
reze silogistica. în acest sens, Aristotel trebuie crezut' fără 
nici o rezervă, că înaintea lui nu s-a făcut nimic în acest do¬ 
meniu. Căci nici nu putea să se facă. 

Acelaşi chorismos este şi adevărata cauză pentru care 
Platon este nevoit să facă o întreagă teorie pentru a justifica 
judecata falsă, şi nu faptul că sofiştii considerau că totul este 
adevărat. în realitate, şi Platon era foarte aproape de o ase¬ 
menea concluzie. Plasînd legătura dintre idei .la nivelul fiin¬ 
ţei, atît subiectul cît şi predicatul judecăţii sînt expresii ale 
fiinţei autentice (ontos on) şi deci legătura lor trebuie să ex¬ 
prime tot ceva autentic (ontos), deci adevărat, căci aici nu 
poate fi vorba de nefiinţă. 

Sînt locuri (Cra., 385 b şi Sph., 263 b) în care adevărul 
şi falsul enunţurilor par concepute în raport cu lucrurile sen¬ 
sibile (ta oiita). Cine spune că acestea sînt spune adevărul. 

oine spune că nu sînt spune falsul. Nefiind vorba de fiinţe au¬ 
tentice (ontos onta), ta onta pot fi considerate lucruri (prag- 
mata j 85 . Dar atunci s-ar părea că Platon renunţă la,princi¬ 
piile sale, după care noţiunile şi numele exprimă idei şi nu 
lucruri sensibile. Căci dacă ele exprimă lucruri sensibile, 
atunci nu acestea sînt copiile ideilor, ci ideile sînt copiile 
lucrurilor, ceea ce ne postează pe o poziţie aristotelică. 

Chiar admiţînd acest lucru, cele două locuri citate nu 
rezolvă problema, căci în ambele cazuri adevărul se identi¬ 
fică cu afirmaţia şi falsul cu negaţia. Intr-adevăr, numai în 
judecăţile negative se spune că ceea ce este nu. este. Hic de¬ 
ficit aliquid, şi anume esenţialul: se poate spune că este ceea 
ce nu este (to me on). Şi Platon va relua exact în această 
manieră problema falsului: „căci falsul se produce în gîndire 
şi vorbire findcă se gîndeşte şi se exprimă nefiinţa (me on)" 
— Sph., 260 c. Dar nici acesta nu este un punct de vedere 
platonic, căci în cadrul fiinţelor autentice nu au ce căuta ne¬ 
fiinţele. Mai mult, prin nefiinţe se pot.- înţelege chiar lucrurile 
sensibile, şi atunci am asista la un amestec de lucruri şi idei. 
Or, platonic vorbind, acestea sînt separate (choris). Pentru 
a rezolva această dificultate (a admite falsul şi totodată se¬ 
paraţia), Platon recurge la un artificiu. El admite intr-un anu¬ 
mit sens nefiinţa în cadrul fiinţei. 'Nefiinţa (to me on), va zice 
Platon, este de fapt altă fiinţă (heteron on) — Sph., 256 c-1. 
Cei care consideră, şi de data aceasta, că Platon şi-a s- iiimbat 
concepţia, nu mai au nici o scuză. Nefiinţa aceasta c<o fiinţă 
autentică (256 e). Este imposibil, va conlinua Platon, să existe 
ceva contrar fiinţei (257 b, 258 e). De ce să se admită atunci 
acest artificiu? Pentru a salva separaţia şi a justilica falsul, 
fură a face apel la confruntarea cu lucrurile sensibile. 

Există şi în cadrul formalismului contemporan'ceva analog 
acestui artificiu. Descoperirea paradoxelor din teoria mulţimilor 
a prilejuit matematicienilor de orientare intuiţionistă să com¬ 
bată întreaga teorie, nu pentru faptul evident că era contra¬ 
dictorie, ci pentru că nu corespundea existenţei matematice 
pe care încerca- să o justifice. Pentru a menţine teoria, fără să 
renunţe la interpretarea formalistă a mulţimilor, introduse 
prin definiţii (corecte, dar fără corespondent real), formaliştii 
au apelat la sisteme axiomatice sau deductive, în care, fă- 
cînd anumite restricţii artificiale, nu mai apar contradicţiile 
respective, deşi, în realitate, este vorba de aceleaşi entităţi 
care le-au produs. 

Introducînd nefiinţa relativă, care e tot fiinţă, Platon men¬ 
ţine separaţia fiinţei de existenţă şi justifică falsul fără cqn- 
iruntarea judecăţii cu lucrurile sensibile. 

Tot pe linie logico-tradiţională s-ar mai putea vorbi de 
multe aspecte metodologice ale doctrinei lui Platon şi, fireşte, 
de întregul dialog Euthydemos, care tratează despre sofisme, 
fiind, în mod evident, nu numai sursa de inspiraţie a lui 
Aristotel, ci însuşi fundamentul teoriei aristotelice despre so¬ 
fisme. 


65 Vezi interpretarea lui Ed. des Places, op. cit., p. 381. 

Prnbiiţfrrele menţionate la acest punct sînt însă suficiente 
pentru a infirma teza, devenită clasică, a lui C. Prantl, după 
care Platon a pregătit logica lui Aristotel, dar nimic în plus 
(aber ni< ht mehr als riur vorbereitet) m . Platon a pregătit, în- 
tr-adevăr, logica lui Aristotel, fiind în,, mare parte preluat 
de către acesta. Lucru care nu scade cu nimic valoarea lo¬ 
gicii lui Aristotel, care a avut şi el, slavă domnului, destule 
de spus. Important este însă altceva, faptul că logica lui Pla¬ 
ton, aşa cum este, doar întrezărită în cadrul dialogurilor, 
conţine nu numai lucruri substanţiale, ci are propria ei ori¬ 
entare, speri fic-formalistă, prin care se înscrie, alături de ce¬ 
lelalte teorii din cadrul orientării clasico-tradiţionale, drept 
o logică aparte. 


6 probleme de logica speculativa 


O'l mai elevat compartiment al fiinţei îl reprezintă genu¬ 
rile supreme (ta megista ton genon). O primă problemă în 
legătură cu acestea se referă la numărul lor. Din contextul 
în care sînt menţionate iniţial (Sph., 254 d) reiese că acestea 
ar fi trei: fiinţa (to on), repausul (stasis) şi mişcarea (kinesis). 
Fiecare dintre ele, continuă Platon, este altul (heteron) decît 
celalalt'' două şi totodată acelaşi (tauton). Acelaşi şi altul sînt 
considerate două genuri (dyo gene) legate întotdeauna în mod 
necesar (ex anagkes aei) de primele (Sph., 254 e). Se obţin 
în felul -acesta cinci genuri supreme. 

Însăşi enumerarea lor evidenţiază faptul că primele trei 
au o p ziţio deosebită. Despre ele se poate vorbi şi indepen¬ 
dent de ultimele două. Mai mult, că ultimele două rezidă toc¬ 
mai în raportarea primelor trei, în considerarea lor, pe de 
o parte, în sine, ca fiind 1 aceleaşi, şi, pe de alta, ca fiind altele 
faţă de celelalte. 

O a doua problemă se referă la poziţia genurilor supreme 
faţă de restul genurilor. Ca şi în cazul raporturilor dintre 
speciile-idei şi genurile-forme, aici nu intervine criteriul ex¬ 
tensiunii. Deci un gen suprem, să zicem mişcarea, nu se 
compară cu un gen-formă, să zicem frumosul în sine, ca avînd 
o sferă mai mare decît a acestuia, respectiv referindu-se la 
mai multe lucruri sensibile, căci raportarea se face în cadrul 
fiinţei, deci independent de lucrurile existente. ' 

Majoritatea interpreţilor, avîndu-1 în minte pe Aristotel, 
numesc genurile supreme categorii. Ele nu sînt însă categorii 
sau pre licamente, cum le numeau scolasticii. Genurile su¬ 
preme nu intră în relaţia prejudicativă dicitur de, cum 
intră categoriile. Calitatea, de exemplu, la Aristotel se spune 
despre culoare, iar culoarea despre lucrurile colorate. Rapor¬ 
tarea este în extensiune: lucru colorat, culoare, calitate şi are 
evidente atribuţii enunţiative. Categoriile lui Aristotel fac par- 


C Prantl, Geschichte der Logik im Abendlande, voi. I, 
Berlin, 1955, p. 59. 

te dintre cele care se spun (ton legomenon) ei , pe cind la Pla- 
ton nici nu se pune această problemă. Repausul lui Platon 
nu es.te ca poziţia lui Aristotel, cu genuri subordonate /culcat, 
şezînd, etc.).Repausul nu este gen suprem pentru faptul că 
ar avea multe genuri subordonate. în realitate nu are nici 
unul. El este repausul în sine. 

Genurile supreme, tocmai prin acelaşi şi altul, au o dublă 
raportare: una la sine, prin care se dovedeşte că fiecare din¬ 
tre ele este acelaşi, deci identic cu sine, şi alta, faţă de ce¬ 
lelalte, prin care se dovedeşte că fiecare este altul. 

Repausul şi mişcarea sînt considerate contrare (enunţiu- 
tatci, Sph., 250 a) dar, în acelaşi timp, ca fiind (einai', ca 
alcătuind o comunitate (koinonia) cu fiinţa. Această „comu¬ 
nitate" nu este însă nici ea extensivă. Fiinţa nu este goi.o, 
supraordonat repausului şi mişcării, pe care le-ar cuprir, ■ 
(xynamphoteron), ci este altceva docît acestea (heteron ti teu¬ 
ton, 250 b—c). Prin natura sa proprie fiinţa nu este nici î e- 
paus nici mişcare (loc. cit.) Dacă fiinţa n-ar fi concepu ■ 
aici în sine, ci prin fiinţă s-ar înţelege ceea ce este, ea 
trebui să fie sau în repaus, sau în mişcare, dar aici nu es" 
vorba de cele care sînt, ci de fiinţa însăşi. 

Comunitatea nu presupune nici o legătură (symploke) în¬ 
tre genurile supreme, ceea ce exclude raportarea lor predi¬ 
cativă, cu toate că Platon este nevoit s-o exprime uneori pre¬ 
dicativ (prin einai în loc de to on). Comunitatea presupune 
mai degrabă amestec (mixis) sau participare (methexis), de 
termenii aceştia, utilizaţi de către Platon, nu sînt potrivii; 
din cauza încărcăturii lor existenţiale. 

Cele trei genuri se raportează astfel: repausul şi mişca¬ 
rea sînt contrare şi nu comunică. Fiinţa este diferită (alta) de 
ambele dar comunică cu amîndouă. Fiecare din cele trei sînt 
de asemenea diferite de acelaşi şi altul, dar comunică cu am¬ 
bele. Acelaşi .şi altul sînt şi ele contrare, ca repausul şi miş¬ 
carea. Dar, pe cînd fiinţa, comunicînd cu repausul şi miş¬ 
carea, revine acestora, fără ca ele să revină mişcării, co¬ 
municînd cu acelaşi şi altul, acestea revin fiinţei. Şi, de ase¬ 
menea, acelaşi şi altul, comunicînd cu repausul şi mişcarea 
le revin fiecăreia dintre acestea, fără ca repausul şi miş¬ 
carea să le revină aceluiaşi şi altului. Deci comunicarea nu 
este un simplu amestec sau combinare reciprocă a genurilor 
supreme, ci o participare a unora la celelalte. Dar aici par¬ 
ticiparea nu mai are sensul obişnuit al participării lucrurilor 
sensibile la idei, căci cel care participă este tot o idee. Or, o 
idee nu poate fi nici modelul nici copia altei idei, căci este 
în sine şi pentru sine. Platon însuşi precizează faptul că idei¬ 
le sînt ceea ce sînt (eisin hai eisin) numai în raportarea lor 
unele la altele (pros allelas) şi nu faţă de lucrurile sensibile 
care le corespund, le imită, participă la ele sau îşi trag nu¬ 
mele de la acestea (Prin., 133 c—d). Cu aceste precizări, poate 
fi întocmită o schemă a raporturilor dintre genurile supreme, 
în care şăgeţile reprezintă comuniunea cu sensul revenirii, iar 
linia întreruptă lipsa de comuniune sau raportul de contra- 
rietate. 


67 Aristoteles, Categ, 4, 1 b, 25. 

Fiinţa apare de două ori în schemă numai pentru a mar¬ 
ca raporturile sale diferite. 

Fiinţa deci revine repausului şi mişcării, care participă 
,1a ea. Acelaşi şi altul revin fiecare atît, repausului şi mişcării 
cit şi fiinţei. Repausul, mişcarea şi fiinţa participă la acelaşi 
şi altul. 

Dacă la acestea se mai adaugă şi raportul fiinţă-nefiinţă 
(ca altul, heteron) atunci mişcarea de exemplu este aceeaşi, 
întrucît îi revine acelaşi, şi alta, întrucît îi revine altul. Deci 
ea este aceeaşi şi nu este aceeaşi (tauton einai kai me tauton, 
Sph., 256 a). Dar altul fiind nefiinţa, mişcării îi revine şi 
faptul de a fi, întrucît participă la fiinţă şi de a nu fi, întrucît 
este alta faţă de fiinţă. Deci mişcarea este fiinţă şi nefiinţă 
(kinesis ouk on eşti kai on, Sph., 256 d). Acelaşi lucru este 
valabil şi despre repaus, care este acelaşi şi neacela.şi, care este 
şi nu este, ca şi fiinţa însăşi. Căci şi fiinţa, fiind aceeaşi, este 
şi, fiind alta, nu este. 

Aceste moduri de exprimare sînt cele care l-au îndreptăţit 
pe Hegel să considere că aici ne găsim pe planul speculativu¬ 
lui. In accepţia lui, pe planul dialecticii speculative. Iată cum 
interpretează Hegel aceste raporturi: ,,ceea ce e .altul’ este 
negativul în general; acesta este .acelaşi’, e ceea ce e identic 
cu sine; .altul’ este neidenticul, şi acest .acelaşi’ este tot¬ 
odată .altul’, şi anume în una şi aceeaşi privinţă. Ele nu 
sînt laturi diferite, care nu ar rămîne în contradicţie, ci 
sînt această unitate, sub unul şi acelaşi raport, şi, pe latura 
unică pe care este afirmată una din ele sînt identice, potrivit 
aceleiaşi laturi. Aceasta este delerminaţia fundamentală a dia¬ 
lecticii care îi este proprie lui i’laton” 63 . 

Faptul că ne găsim pe planul speculativului este incontes¬ 
tabil. Aici raporturile se petrec între genurile supreme, care. 
în şi mai mare măsură decît ideile obişnuite (separate), sînt 
independente de orice influenţă exterioară. în privinţa con¬ 
tradicţiei şi deci a dialecticii, de care vorbeşte Hegel, situaţia 
este alta. 

Formulările respective nu trebuiesc luate ca atare, inde¬ 
pendent de contextul în care apar şi de semnificaţiile lor 
particulare. Platon vorbeşte de fiinţă şi nefiinţă, dar. ultima 


63 Cf. G.W.F. Hegel, op. cit., p. 514. 

nu este nefiinţa absolută, ci altă fiinţă — Andersein w . In plus, 
ceea ce este acelaşi şi altul sau fiinţă şi nefiinţă (în sens re¬ 
lativ) nu este toate acestea în acelaşi raport, în „una şi 
aceeaşi privinţă 1 *. Platon spune clar că fiecare dintre genurile 
supreme este altul decît celelalte nu prin natura sa, ci prin 
participarea la ideea de altul (hen hekaston gar heteron einai 
ton allon ou dia ten liautou physin, alia dia to metechein tes 
thatcron, Sph., 255 e). 

Genurile supreme, între care nu are loc comuniunea, sînt 
contrare, dar nu contradictorii, căci nu se opun ca adevăr şi 
fals. Unitatea lor, chiar dacă ar fi sub acelaşi raport, n-ar 
încălca legea noncontradicţiei. Ca atare, nu ne găsim pe 
terenul dialecticii, în orice accepţie ar fi considerată aceasta. 

Chiar dacă ar fi acceptate ca atare formulările lui Platon, 
n-am avea de-a face cu încălcarea legii noncontradicţiei, ci 
cu încălcarea legii identităţii. Intr-adevăr, întrucît fiinţa este 
nefiinţă, ea se des-zice de sine, tot aşa cum se des-zice şi ne¬ 
fiinţa care este fiinţă. Dealtfel, tot mecanismul acestor relaţii 
este determinat de participarea genurilor supreme la acelaşi şi 
altul. Dacă genul în discuţie ar fi numai acelaşi, ar fi numai 
identic cu sine, dar fiind' şi altul, el este şi diferit. Dovada 
însă a faptului că nici legea identităţii nu este încălcată de¬ 
cît în aparenţă, o constituie lipsa de comuniune între ge¬ 
nurile supreme contrare. Intr-adevăr, repausul şi mişcarea 
participă ambele - atît la acelaşi şi altul, cît şi la fiinţă şi 
nefiinţă. Repausul este acelaşi şi altul, este ceea ce este şi ceea 
ce nu este, dar fără a fi mişcare. Cînd Platon spune că repau¬ 
sul cde altul, el înţelege că repausul este altul decît mişcarea, 
nu altul decît el însuşi, ădică mişcarea. Cînd spune că repau¬ 
sul este ceea ce nu este, nu înţelege că repausul este ceea ce 
nu esle repaus, deci mişcare, ci înţelege ceea ce nu este miş¬ 
care. 

în aceeaşi situaţie -se găsesc .şi alte genuri supreme con¬ 
trare. Două locuri din Parmenide (129 c şi 136 b) le enumeră 
pe următoarele: asemănare—neasemănare, unul—multiplu, re¬ 
paus—mişcare, naştere—pieire, fiinţă—nefiinţă. în Philebos 
(23 c) apar finitul şi infinitul. în legătură cu toate acestea, sînt 
valabile consideraţiile personajului Socrate despre unu şi mul¬ 
tiplu (129 b). Că un lucru sensibil participă la două idei con¬ 
trare, cum este unul şi multiplul, pare de la sine înţeles ( = 
concepţia antitetică a lui Platon despre existenţă), dar nu poate 
fi arătat că unul în sine este multiplu şi multiplul în sine 
este unu. 

Cu toate acestea, Hegel îl preia pe Platon din sfera spe¬ 
culativului, cum a făcut-o şi din sfera clasicului-tradiţional (în 
capitolul Ideea, prin: definiţie, diviziune, teoremă — vezi dis¬ 
cuţia la punctul precedent). De data aceasta, preluarea apare 
chiar în primele capitole ale Logicii. Hegel porneşte de Ia 
fiinţa pură, nedeterminată care se dovedeşte a fi nimic (Nichts) 
sau nefiinţă (Nichtsein), iar unitatea lor este devenirea (Wer- 
den), ale cărei momente sînt naşterea şi pieirea (Entstelien and 
Vergehen). Devenirea se dovedeşte fiinţă determinată ( Dasein), 


69 Cf. P. Natorp, op. cit., p. 292. 

care se împarte la rîndul ei în ceva şi altul (Etwas und das 
Andere), în legătură cu ultimul e amintit şi Platon 70 . Dar apoi 
urmează împărţirea în finitate şi infinitate, care se regrupează 
în fiinţa pentru sine (Filrsichsein). Primul moment al acesteia 
este însă unul şi multiplul. Dar prin aceasta, cu excepţia pe¬ 
rechilor asemănare—neasemănare şi repaus—mişcare, prima 
secţiune a logicii lui Hegel se dovedeşte o prelucrare a spe¬ 
culativului din logica lui Platon. 

Pentru comparaţie, prima secţiune a Logicii lui Hegel 
poate fi prezentată, simplificat fireşte, în următoarea schemă: 


n.x..;ernunam 


Naştere 


Ceva 


Fin it 


V n'il 



Devenire 


Fiinţă determinată 


Calitate 



Nefiinţă 


fiinţă penti‘1 sine 


'* Piei re 


Altul 


I uimii 


Mu!up!;;< 


In comparaţie cu schema platonică, se observă, în primul 
rînd, reducerea pentadei la triadă şi deci, în al doilea rînd, 
simplificarea raporturilor dintre componente. O altă deose¬ 
bire esenţială o constituie caracterul static al pentadei plato¬ 
nice, care nu sugerează trecerea spre o altă pentadă, pe cînd 
la Hegel triadele se înlănţuiesc. 


70 G.W.F. Hegel, Wissenscliaft der Logik, I. Teii, Leipzig, 
1932, p. 105. 

Dar deosebirile nu constau numai în componente. La He- 
gel apare posibilitatea unităţii contrariilor, pe cînd la Pla- 
ton nu. 

O analiză mai atentă a modului în care se fac trecerile 
în Logica lui Hegel, evidenţiază faptul că şi Hegel, în ciudia 
prezentării triadice a sistemului era nevoit să lucreze pen- 
tadic. Celebra triadă: fiinţă, nefiinţă, devenire presupune ex¬ 
plicit trecerea fiinţei in nefiinţă şi a nefiinţei în fiinţă, sin¬ 
gurele care garantează unitatea fiinţei şi nefiinţei care este 
devenirea. !n acest sens, se poate conchide că schema com¬ 
pletă a speculativului este cea pentadieă, respectiv platonică. 

Chiar dacă Platon n-a avut o logică speculativă efectiv 
elaborată, ceea ce ar fi greu de crezut, avînd în vedere strin¬ 
genţa logică a desfăşurării dialogului Parmenide, care este el 
însuşi un adevărat tratat despre unu şi multiplu, deci despre 
una din perechile de contrarii considerată analogă perechii 
repaus—mişcare din schema pentadieă, este evident că Platon 
poate fi considerat, fără nici o rezervă, părintele logicii spe¬ 
culative. Aceasta poate fi, dealtfel, uşor reconstituită. Segmen¬ 
tul amintit din Logica lui Hegel sugerează şi modalitatea aces¬ 
tei reconstrucţii — formarea de pentade corespunzătoare pe¬ 
rechilor de contrarii. Faţă de cea hegeliană, în logica specu¬ 
lativă a lui Platon, pentadele vor fi izolate; în cadrul fiecărei 
pentade se pleacă de la fiinţă şi se ajunge la fiinţă, şi, fireşte, 
nefiinţa pusă în joc nu trebuie să fie decît relativă. 

în rest, ambele logici speculative (a lui Platon şi a lui 
Hegel) au avut aceeaşi destinaţie, şi anume de a fi aplicate 
la construcţia realităţii ideale, la conceperea, pe baza lor, a 
naturii şi a societăţii. Aşa cum se văd la Hegel pretutindeni 
în filosofia naturii şi a spiritului grupări triadice, în scrierile 
despre natură ale lui Platon, ca şi în scrierile politice apar 
grupări pcntadice. Acest lucru a fost observat şi semnalat 
încă din antichitate. Diogenes Laertios se referă la cele cinci 
corpuri regulate: tetraedrul, octaedrul, icosaedrul, cubul şi do- 
decaedrul, care alcătuiesc un fel de structură geometrică a 
lumii şi la cele cinci forme de guvcrnămînt: democraţia, aris¬ 
tocraţia, oligarhia, monarhia şi tirania 71 . Dar s-a constatat că 
însuşi dialogul Republica are o structură pentadieă 72 . Plutarh 
pune în corespondenţă cele cinci genuri din Sofistul cu cele 
cinci trepte ale binelui şi cele cinci genuri din Philebos: fi¬ 
nitul, infinitul, amestecul, separaţia şi cauza (23 d). în Scri¬ 
soarea a VII-a se vorbeşte despre cele cinci componente ale 
cunoaşterii (342 a—344 d). Există, desigur, şi alte locuri. Ceea 
ce trebuie menţionat, este faptul că Platon, spre deosebire de 
Hegel, nu dispunea numai de logica speculativă, ci, în măsura 
în care am reuşit s-o dovedim in cele precedente, de serioase 
cunoştinţe de logică formalistă de tip simbolico-deductiv şi 
clasico-tradiţional. Aceasta este cauza pentru care la el nu 
întîlnim pentadele la tot pasul, ca triadele la Hegel care, în 
afara acestora, nu mai admitea nimic altceva. 


11 Op. cit., III, 70 şi III, 82. 

7 - A. Cornea, Lămuriri preliminare, în: Platon, Opere, 
voi. V, Buc., 1986, p. 22. 


48 


ALEXANDRU SURDU 


Se poate conchide nu numai faptul că Platon a avut o 
logică, dar că a îmbrăţişat în aceasta toate orizonturile logi¬ 
cului. Că nu a fost numai un precursor al lui Aristotel, iar 
acesta a preluat masiv din contribuţiile lui Platon. Că, pe de 
altă parte, Platon este părintele efectiv al logicii speculative, 
pe care Aristotel nici măcar n-a întrezărit-o. 

Scopul acestei Introduceri a fost şi acela de a scoate în 
evidenţă semnificaţia excepţională a formalismului platonic 
pentru gîndirea teoretică modernă şi contemporană, că Platon 
are continuatori nu numai pe Spinoza, Kant sau Hegel, ci şi 
pe formaliştii contemporani care sînt numiţi pe bună dreptate 
„platonişti". 

Cercetarea elementelor de logică platonică pune într-o 
altă perspectivă întreaga filosofie a lui Platon, oferă soluţio¬ 
narea multor probleme terminologice şi posibilitatea eviden¬ 
ţierii măreţiei, dar şi a limitelor gîndirii platonice şi ale for¬ 
malismului în genere. Faptul că pe aceste baze nu poate fi de¬ 
păşită realitatea ideală, care, chiar dacă îşi va păstra întot¬ 
deauna şi o semnificaţie pozitivă, nu va constitui niciodată 
pivotul existenţei reale. 

în acest sens, s-a încercat combaterea aşa-numitei poziţii 
„evoluţioniste" în interpretarea filosofici lui Platon, argumen- 
tîndu-se teza că, dimpotrivă, Platon a fost extrem de con¬ 
secvent. El nu şi-a schimbat cu nimic concepţiile, ci şi-a- des¬ 
făşurat în timp un sistem, ce-i drept vast, dar bine conturat; 
a pornit de la existenţa lucrurilor sensibile către fiinţa aces¬ 
tora şi, apoi, după cercetarea fiinţei în sine şi pentru sine, a 
ajuns la construcţia unei realităţi ideale, magnifice, dar ne¬ 
corespunzătoare existenţei reale. 

Tot vorbindu-se de o rescriere a Logicii lui Hegel, care s-a 
dovedit, în parte, prelucrată după Platon, am încercat să adu¬ 
cem argumente în favoarea ideii de a rescrie şi o logică a lui 
Platon, şi, mai mult, de a rescrie însăşi Logica lui Hegel din 
perspectiva speculativă a pentadei platonice, a unei dialectici 
maximale, care, corect interpretată, stă la baza dreptei filo- 
sofări.. 


Al. S. 



IIAPMENIAHE 


PARMENIDE 



LĂMURIRI PRELIMINARE 


1. CUVINT DE PREVENIRE 

După ce va fi citit pentru prima oară dialogul, ostenind 
pe măsura apropierii de piscul abrupt al finalului, încurcat în 
labirintul cărărilor, un cititor nu pe deplin prevenit poate 
crede că faima dialogului este, cumva, mai mare decît dia¬ 
logul însuşi. Şi, amintindu-.şi de metafora peşterii din . Repu¬ 
blica, va spune că cei aşezaţi cu spatele la foc văd, ce-i drept, 
umbre, însă umbre amplificate ale lucrurilor la care nu au 
acces direct. Un cuvînt de preveninţă este, de aceea, cit se 
poate de trebuitor; mai mult decît în cazul altor texte plato¬ 
niciene, cititorul trebuie să ştie că urcarea muntelui este difi¬ 
cilă şi că — asemenea unui drum iniţiatic — traseul este pre¬ 
sărat de încercări. 

De o singură încercare cititorul este totuşi scutit; spre 
deosebire de aparenta uşurinţă cu care poate urma pe întinse 
porţiuni cărarea din Criton, Phaidon, Phaidros sau Symposion 
— să zicem — nu există în cazul de faţă nici cel mai mic risc 
de aparentă accesibilitate. Spre deosebire de ceea ce ar fi 
să i se întîmple lui Parmenide — faimosul personaj al dia¬ 
logului care pretinde că replicile (convenţionale) ale tînărului 
său interloculor îi vor da răgaz să-şi tragă sufletul, — lectura 
nu îngăduie nici o clipă de destindere cititorului, nici o aba¬ 
tere de la starea de permanentă veghe. Auster, esoteric chiar, 
textul — pe măsura acumulării argumentelor — îşi vădeşte 
tot mai izbitor caracterul său inaccesibil; sau aproape inac¬ 
cesibil; sau aparent inaccesibil. 

Cititorul riscă, aşadar, să abandoneze încercarea de a 
merge pînă la capăt, în a se exersa; acest lucru i se poate în- 
tîmpla oriunde, după 137, cînd' discuţia asupra formelor şi 
modalităţilor de participare la forme, este succedată de ex¬ 
punerea (pseudodialogală) a lui Parmenide asupra Unului. Dar 
chiar înainte ca expunerea — căci de la 137 încolo nu-i vom 
conferi cu toată convingerea atributul de dialog — să intre 
în matca ei henologicâ (henologie: doctrina lui Unu), dificul¬ 
tăţile de acces sînt enorme. 

Un cuvînt de încurajare pentru cititor — să stăruie în 
încercarea lecturii — se găseşte la Platon însuşi (135 d): tre¬ 
buie să ne exersăm. Astăzi, nu mai spunem, precum Platon, 
că trebuie să exersăm şi să ne exercităm ca inşi care judecă, 
întrucît altminteri filosofia ar fugi de noi şi ne-ar părăsi; 
preferăm formularea — relativistic echivalentă — după care 
trebuie să ne exersăm pentru a lua în stăpînire ideea. Noi 
sîntem cei liberi a fugi de filosofie şi liberi de a intra în jo¬ 
cul ei. Dar, încă o dată: pentru Platon nu se pune problema 
ca noi, muritorii, cultivîndu-ne şi îngrijindu-ne de noi înşine 

şi de rosturile lumii în care sîntem puşi, să intrăm în filo¬ 
sof ie ca într-un teritoriu al Ideii pe care urmează a-1 anexa; 
e vorba, mai curînd, de a ne lăsa noi înşine anexaţi, confis¬ 
caţi, de Ideile atotstăpînitoare, care dau seamă de rdsturile 
lumii sublunare. Dar a ne lăsa confiscaţi, a ne abandona Ideii 
este un fel stîngaci de a interpreta îndemnul. Se presupune 
nu acea contemplaţie (nici ea cu totul pasivă) pe care o lungă 
tradiţie elină o conferă sufletului fără trup, ci activitatea lo¬ 
gică, veghea gîndirii, trezia exerciţiului filosofic. 

Oricare ar fi deci interpreta; ea de ansamblu pentru care 
optăm, oricum ar fi tălmăcit înţelesul dialogului, să ne fie 
îngăduit să îndeplinim cu modestie misiunea noastră preve¬ 
nitoare, cerîndu-i cititorului să întrevadă o etică de un fel 
special, o etică a studiului, în această scriere atribuită lui 
Platon, în acest dialog logic (şi care deschide poate şirul dia¬ 
logurilor platoniciene zise logice). O etică a curajului şi stă¬ 
ruinţei intelectuale. 

Cînd afirmăm — în fapt, PLATON este cel ce limpede 
afirmă — stăruinţa şi curajul în desfăşurarea exerciţiului fi¬ 
losofic — nu cădem într-o platitudine descurajantă. Intr-ade¬ 
văr, nu rîvna şcolărească constituie miza jocului. Un curaj 
intelectual de altă factură se cere atunci cînd dificultăţile pre¬ 
liminare, legate de intrarea în joc, au fost depăşite şi cînd 
primejdiile fantasmatice odată înlăturate, se întrevede ade¬ 
vărata, esenţiala, permanenta primejdie: acest exerciţiu fi¬ 
losofic care îşi revendică virtuţile austere ale raţionamentului 
şi îşi refuză deopotrivă tentaţia miturilor sublime conduce 
necurmat la aporie! Fie că poartă despre forme ş.i putinta 
participaţiei, fie că desfăşoară consecinţe din ipoteze, ca aceea 
a Unului care este, sau cealaltă, a Unului care nu este, con¬ 
cluziile acumulate pe parcurs ne pun în permanentă dificul¬ 
tate. Filosofia practicată ca exerciţiu dialectic preia asupra 
ei devenirea lucrurilor firii, traseul catastrofic cu neaştep¬ 
tate răsuciri, al focului care se înteţeşte şi scade după lege 
ascunsă şi măsură. Ar fi prea mult, ar fi .exact potrivnic ade¬ 
vărului să spunem că în Parmenide asistăm la spectacolul 
unei gîndiri cuprinse de hybris. însă formai permanenta re- 
ordonare tematică, dependenţa de ipoteze, punerea în cauză a 
rezultatelor creează aparenţa prea plinului şi lipsei. E un 
exces de argumentaţie austeră şi alertă, v o celeritate neobiş¬ 
nuită, chiar şi la un filosof care dramatizează prin excelenţă 
şi răstoarnă brusc situaţiile, de a împinge r incluziile pînă la 
un capăt inacceptabil gîndirii comune, peniru a ajunge înapoi 
la celălalt capăt, la fel de inacceptabil. Astfel, în prima parte 
a dialogului, existenţa ideilor pare se asigure adăpostul sigur 
celui ce se confruntă cu aporia lui Zenon; însă statutul For¬ 
melor este (1 însuşi pus în discuţie. De mai multe ori Socrate 
vine cu răspunsuri în măsură să explice cum este cu putinţă 
participarea lucrurilor la Forme; fiindcă, fără participaţie la 
Forme, simpla existenţă a Formelor nu rezolvă nimic şi nu 
ne scoale din lumea aporiei. Dar de tot atîtea ori, Parmenide 
respinge ca prea sumare, împingîndu-le pînă la tot atîtea 
impasuri, soluţiile lui Socrate şi repune în drepturile sale în¬ 
trebarea: cum participă lucrurile la Forme? Problema rămîne 
nerezolvată. Este însă ceva bun, un dar ambiguu, însă un dar. 

în proliferarea întrebării iniţiale, căreia Ii la locul, astfel, 
o sumă de întrebări. Prima parte a dialogului exemplifică 
deci o analitică a întrebării: interogaţia iniţială a fost dez¬ 
membrată în părţile ei, arătîndu-se cîte întrebări sînt le¬ 
gate de participaţia la Forme, cît de problematică este exis¬ 
tenţa lumii Ideilor. Această proliferare a dificultăţilor consti¬ 
tuie în acelaşi timp o ordonare a lor, o descompunere a în¬ 
tregului împovărător în părţi „mai simple", o amînare jus¬ 
tificată — aproape o uitare — a găsirii soluţiei la întrebarea 
iniţială şi mai este, cumva, o promisiune. Participă lucrurile 
care cad sub idee la întregul Ideii sau la vreo parte a ei? 
Ideea însăşi nu participă la propria ei idee? Este Forma 
gînd adăpostit în suflet sau ceea ce face posibilă gîndirea ca 
atare? Şi, din nou: cum acced muritorii, respectiv cum par¬ 
ticipă cunoaşterea umană, la Cunoaşterea reală? Nici una din 
aceste întrebări nu-şi găseşte vreun răspuns asigurat. Presupo¬ 
ziţia tuturor întrebărilor de acest gen este existenţa Formelor. 
Să fie vorba de constituirea lor într-o „lume"? S-ar părea că . nu. 
Platon nu vorbeşte în cuprinsul dialogului de faţă despre o 
lume a ideilor, ci despre existenţa ideilor şi — aceasta este 
important! — despre întreţeserea şi amestecul lor (ceea ce în¬ 
seamnă: despre logicitatea lor). Prea uşor ne luăm riscul să 
confundăm planurile, iar micile alunecări terminologice con¬ 
duc la mari deviaţii exegetice. Platon vorbeşte despre lu¬ 
mea zeilor şi lumea oamenilor şi despre două raportări di¬ 
ferite, o dată prin participare şi, pe de altă parte, prin cu¬ 
noaştere, la realităţi invizibile, la Idei. 

Poziţia iui Socrate în planul teoriei formelor şi con¬ 
cluzia la care conduce neabătut, în Dialog, argumentaţia lui 
Parmenide sînt întru totul incomode: participaţia la idee a 
lucrurilor şi accesul la idee al muritorilor nu sînt asigurate. 

Dar, dincolo de «ceste constatări neliniştitoare, la un 
nivel mal adine o certitudine continuă să domnească: formele 
există şi lucrurile trebuie să cadă sub forme; dificultăţile le¬ 
gate de formula participaţiei nu pot afecta acceptarea necon¬ 
diţionată a însăşi Formei, dar .şi a participaţiei, intr-un fel 
sau altul, a lucrurilor la Forme. Şi tocmai această presupo¬ 
ziţie, admisă fără discuţie, certitudine non-negociabilă, îi fe¬ 
reşte pe filosofi de misologie şi face posibilă continuarea dis¬ 
cuţiei. La limită, argumentaţia rămîne constructivă, fecundă. 
Nu numai discuţia este posibilă, ci şi comuniunea participan¬ 
ţilor la discuţii, strîngerea lor în jurul întrebării comune în 
spaţiul athenian sărbătoresc — spaţiul panathenaic — şi astfel 
devine posibilă comuniunea, prin timp şi vremuri, a mai mul¬ 
tor generaţii; într-adevăr, de la Parmenide la mai tînărul 
Zenon, la un Socrate în plină ecloziune, la omonimul lui Aris- 
totel, la ceilalţi trei martori tăcuţi ai discuţiei, printre care 
Pythodoros, cel care îi va transmite lui Antiphon relatarea 
urmărită cu aviditate de către Cephalos şi concetăţenii săi, 
se instituie o comuniune, permisă tocmai de plasările distincte. 
Nimic eristic, nici o ambiţie omenească de a învinge, de a 
impune propriul punct de vedere nu există în tot dialogul 
acesta, ca dealtfel nici în celelalte dialoguri zise logice, ci 
numai pasiunea pentru argumentaţie, numai căutarea adevăru¬ 
lui, numai interesul pentru supremul, purul, golul adevăr. In 

acest sens, ,, logicul- marchează o depăşire a „eristicului"; 
sfada dintre oameni nu mai acoperă, nici măcar superficial, 
sfada între idei, ba chiar sfada în Idee. Un dialog logic este 
tocmai cel în care disputa între muritori nu-şî mai află locul. 
Ii ia însă locul elementul aşa-zicînd „eristic", autodezbinat 
pînă la aporie, al însăşi temei în discuţie, adică „dialectica". 
Nu o ceartă între oameni, nici între idei omeneşti,' ci raţio¬ 
nalitatea antinomică a Ideilor, a mediului în care cunoaşterea 
umană se înfiripă şi viaţa cunoaşterii înseamnă nu acumula¬ 
re de cunoştinţe, ci construcţie, arhitectonică: iată ce conferă 
lui Parmenide austeritate, dificultate extremă. Şi iată de ce 
ne solicită la extrem şi ne descurajează studiul acestui dialog. 
Un asemenea studiu nu poate promite mai întîi decît oste¬ 
neală — şi toate bucuriile ostenelii, mai pe urmă. 

în prima parte a dialogului, escalada propunerilor avan¬ 
sate de Socrate şi respinse de către Parmenide, ca generatoare 
de încă şi mai mari dificultăţi, a condus firesc, aproape pe 
nesimţite, la disocierea celor două probleme: formula par- 
ticipaţiei lucrurilor la Forme şi formula cunoaşterii omeneşti 
sub raportul accederii sufletului la Forme. Lucrurile cad sub 
idei cu aceeaşi uşurinţă cu care gîndul cade alături de acestea, 
respins! Cum este cu putinţă ca lucrurile să participe la For¬ 
me rămîne pînă la urmă o întrebare în suspensie în Parmenide; 
este, dealtfel, o întrebare ontologică, fundată, am spune, pe 
certitudinea că trebuie să existe forme şi modalităţi de par¬ 
ticipare la aceste Forme. întrebarea logică ce ţîşneşte de aici 
priveşte posibilitatea predicaţiei, însă răspunsul lui Platon la 
această întrebare, încă nu pe deplin conturată şi derivată din 
prima, trebuie căutat în alte părţi, şi îndeosebi în Sofistul, 
în schimb, tot mai net se detaşează exacerbarea problemei 
logice în una de mai amplă bătaie: cum putem ajunge la 
Forme, în modalitatea omenească? Cum accedem aşadar în 
preajma Formelor şi cum ne menţinem în preajma lor? 
Aceasta este întrebarea hotărîtoare care, fără a fi formulată 
ca atare, îmbracă chipul interpelării de la 135 a: odată ce 
admiterea Formelor, deşi anevoioasă, este obligatorie, ce va 
face Socrate în privinţa filosofiei, respectiv a putinţei de a 
discuta şi exersa puterea de dlscernămînt? Exersarea filo¬ 
sofică trebuie să preceadă preocupării de a defini, şi în ge¬ 
nere de a găsi determinaţii pentru Forme. 

în felul acesta sîntem îndrumaţi să asistăm la un exer¬ 
ciţiu filosofic, şi anume la exerciţiul henologic. Aproape trei 
pătrimi din dialog (de la 137 c pînă la sfîrşitul abrupt) sînt 
acaparate de acest exerciţiu, perfect structurat, însă nepriete¬ 
nos, neprimitor, s-ar părea, cu cel ce încearcă să-l străbată 
de primele dăţi. 


Structura celei de-a doua părţi a dialogului"' impune mai 
întîi prin masivitatea ei şi este de natură să gene¬ 
reze o multitudine de întrebări. Platon este adesea de o 


*• Urmăm aici structurarea propusă de Hans Giinther Zekl, 
în interpretarea pe care o dă dialogului. 

transparenţă înşelătoare. Aiei, înşelător poate fi numai er¬ 
metismul. Bogat deopotrivă în simetrii şi asimetrii, drumul 
exerciţiului dialectic care începe la 137 c 4 şi nu va slîrsi 
decît odată cu dialogul, la 166 c o este segmentat în două 
etape. Prima stă sub semnul presupoziţiei „Dacă este Unu" 
(137 c 4—160 b 4), cealaltă, sub semnul presupoziţiei opuse: 
„Dacă Unu nu este" (160 b 5—166 c 2). După cum se vede, 
simetria tematică se conjugă cu accentuata disproporţie „can¬ 
titativă" între cele două porţiuni argumentative. 

Prima presupoziţie dă naştere insă la patru — după unii 
exegeţi cinci —şjruri de argumente. Pentru întîia dată, argu¬ 
mentaţia (137 c 4—142 a 7) va conduce la o acumulare verti¬ 
ginoasă de enunţuri negative asupra lui Unu; se deosebesc in 
mod tradiţional 9 argumente în cadrul desfăşurării argumen¬ 
tative de la 137 c 4—142 a 7 (pe care, conform tradiţiei, o mai 
putem numi „prima ipoteză asupra lui Unu") şi toate conduc 
la un enunţ de tipul „Unul nu este nici — nici —nu este 
nici întreg, nu are nici părţi; nu este nici drept, nici rotund; 
nu este nici în sine însuşi, nici în altul; nu este nici stătător, 
nici mişcător; nu este nici identic, nici diferit cu sine sau cu 
altul decît sine; nici asemenea, nici neasemenea; nici egal, nici 
inegal; nici mai mare, nici mai mic decît el însuşi ori decît 
altul; nu fiinţează nici în timp, nici în spaţiu; şi este total inac¬ 
cesibil pentru numire, cunoaştere, simţire şi părere. 

Continuarea exerciţiului dialectic stă în întoarcerea la 
punctul de plecare. Metafora drumului pentru exerciţiul filo¬ 
sofic, ca şi orice altă metaforă, trebuie luată cum grano salis. 
Un drum, desigur, dar unul care se poate întoarce mereu la 
punctul de plecare, ca ră apuce mai tîrziu în altă direcţie, 
este drumul filcsofiei, al deducţiei, al demersului teoretic. 

Întoarcerea la punctul de pornire pare inevitabilă, odată 
ce pare imposibil, sau neverosimil, ca Unu să nu poată fi ros¬ 
tit, cunoscut, perceput sau judecat. A fost însă exerciţiul de 
pînă acum o simplă rătăcire şi este reluarea sa recunoaşterea 
unei înfrîngeri? Obstinaţia cu care figura întoarcerii la punc¬ 
tul iniţial se va reitera nu poate fi caracterizată decît ca me¬ 
todică. 

„A doua ipoteză asupra lui Unu" (142 b-156 e) este, de de¬ 
parte, cea mai compactă desfăşurare de argumente; în zece 
şiruri de deducţii, negaţiile extremale anterioare sînt răzbu¬ 
nate prin afirmaţii la fel de extremale; o acumulare în fond 
negativă, întrucît asupra lui Unu, — Unul care este şi are parte 
de fiinţă — se exercită predicaţia contradictorie: de data 
aceasta. Unu se dovedeşte nu numai ca avînd părţi şi fiind' el 
însuşi întreg, ci şi ca Unu şi plural, infinit plural; Unul este 
în părţile sale şi este chiar fiecare din părţile sale; el este şi 
întreg, şi părţi; şi limitat, şi nelimitat; Unul ia orice chip; este 
în sine şi în altul; este mişcător şi nemişcat, identic şi diferit, 
asemenea şi neasemenea cu cl însuşi şi cu celelalte realităţi, 
dezlipit de sine şi compact, egal şi inegal cu sine şi cu alţii, 
este mai tînăr şi mai vîrstnic în raport cu sine şi cu alţii, dar 
în acelaşi timp nu este mai tînăr şi mai vîrstnic decît el 
însuşi. 

Prin toate aceste determinaţii contradictorii străbate însă 
un înţeles major: Unul, ca existent, participă la fiinţă şi la 

timp; el m este şi devine. Prea plinul determinaţiilor sale con¬ 
tradictorii se structurează în albia fiinţei şi devenirii. Unul 
care este nu-şi refuză nici fiinţarea eleată, nici devenirea he- 
raclitică. Poate că acesta este sensul fundamental al demer¬ 
sului platonician, aşa cum ni se arată în aceste desfăşurări 
argumentative dificile şi, uneori, sofistice: se dă curs exigen¬ 
ţei de a integra cumva, de a găsi formula de provizorie sinteză 
a două viziuni de neîmpăcat. Fiinţa pe de o parte, dar fiinţa 
nedeterminată, existenţa absolută, dar şi absolut nedetermi¬ 
nată; nefiinţa, pe de altă parte, dar nu nefiinţa goală, ci sub 
acel dublu chip al ei care este înfiinţare şi desfiinţare dim¬ 
preună, aşadar devenire. 

Că întregul este unitar şi unul, că lumea este una, nu a 
contestai nici una din părţile adverse, nici „muzele siciliene", 
nici „cele ioniene", despre care se vorbeşte în Sofistul. însă 
muzele siciliene care îi inspiră pe eleaţi susţin că Unul însuşi 
este chiar întregul lumii şi este întreg de maximă omogenitate, 
este chiar fiinţa întregului. Muzele ioniene, care îi inspiră pe 
filosofii milesieni şi mai ales pe efesieni, susţin, dimpotrivă, 
că Unul se dezbină de sine, că Totul curge, întregul se des' 
face în părţi, pentru a se readuna din nou. La sărbătorile 
panatheniene, muzele conciliatoare ale cetăţii primitoare îl fac 
pe Parmenide să spună că Unul se împărtăşeşte din fiinţă, că 
fiinţa se împărtăşeşte din Unul, ceea ce este intr-adevăr în 
spirit eleat; dar îl mai fac să spună şi că Unul este diferit 
de însăşi Fiinţa şi că participarea sa la timp şi devenire nu 
este simplă părere. Această îndrumare a cursului gîndurilor nu 
mai este deloc în spiritul poemului lui Parmenide. Dacă Pla- 
ton ar fi pus aceste afirmaţii dialectice în gura Străinului din 
Elea s-ar fi putut vorbi şi de această dată de aparenţa unui 
„paricid" filosofic, sau, fie şi aşa, de o „crimă spirituală"; pusă 
în gura lui Parmenide însuşi, această afirmaţie, decontextua- 
lizată, pare să revină însă unui eleatism sinucigaş. însă nu 
trebuie uitat că în dialogul lui Platon, „toate curg" spre a-1 
dezminţi pe Socrate care tăgăduia dezbinarea şi îmbinarea în 
idee. Aşadar, determinaţiile lui Unu curg, devenirea heracli- 
tică fiind preluată de pe tărîmul lucrurilor firii pe terenul rea¬ 
lităţilor conceptuale. 

în orice caz, din momentul în care se afirmă că Unul care 
este, care participă la fiinţă, participă şi la timp — inima 
noastră „trebuie să bată mai tare", dacă sîntem antrenaţi în 
aventura mai mare în care este angajat Unul. S-a deschis într- 
adevăr o cale: timpul arată fiinţei numai acelaşi chip, sau şi 
un cu totul alt chip? Eleatismul este subminat temeinic din 
momentul în care, măcar ipotetic şi provizoriu, participaţia la 
timp a Unului, şi implicit a întregului, nu este alungată ca 
simplă păreri’ de muritor îndărătnicit pe calea neadevărului 
nefiinţei. Pentru eleaţi, fiinţa este Totul care este, unit real¬ 
mente prin chiar faptul de a fi, tot aşa cum şi spaţiul este 
•ceea ce este: finit, închis, sferic. Asistăm acum la destructu- 
rarea, destabilizarea, deconstrucţia Unului eleatic, al acelui 
pan to hen; Unul urmează să treacă prin proba participaţiei 
ia timp, după ce aderenţa Unului la fiinţă s-a lămurit a nu fi 
aderenţa la rotundul unei sfere compacte, finite, şi după ce 
Unul însuşi s-a vădit a fi pluralitate de părţi, ca întreg ce este, 

şi anume ca pluralitate infinită. 

Cea de-a doua ipoteză a dialogului este nu numai cea mai 
masivă şi cea mai puţin eleatică; este, totodată, şi cea mai 
constructivă, prin concluziile sale: Unul poate fi cunoscut, ju¬ 
decat, perceput, are nume şi înţeles, poate fi rostit şi înţeles 
precum alte lucruri. Şi totuşi, la această concluzie s-a ajuns prin 
dificila speculaţie care a recurs la predicaţia contradictorie, 
atît de puţin consonantă cu rigorile gîndirii „normale", fie ea 
şi filosofică. 

Celelalte trei ipoteze privitoare la Unu (155 e—157 b; 157 b 
—158 b; 159 b 2—160 b 4) în presupunerea fundamentală a 
existenţei lui Unu, ca şi cele patru ipoteze subsecvente, în 
presupunerea lui Unu care nu este (160 b 5—163 b 6; 163 b 4— 
164 b 4; 164 b 5—165 e 1; 10S e 2—166 c 2) se desfăşoară şi 
ele, alternant, cînd sub semnul unei predicaţii contradictorii, 
cînd sub al uneia care face vid în juru-i după regula unei ne¬ 
gaţii exhaustive. Ritmul tot mai precipitat al dezvoltărilor te¬ 
matice atît de grave în consecinţe par să fie aduse de nece¬ 
sităţi de construcţie literară. Oare Parmenide nu-şi mai trage 
sufletul şi se grăbeşle-să termine cît mai precipitat cursa? 
Sau poate că povestitorul simte că cei ce-1 urmăreau au obosit 
şi ei, iar exerciţiul riscă să devină oţios. Dar poate că suflul 
negativităţii, în ambele sale forme, fie ca pustiitor „nici-nici“, 
fie ca excesiv „şi-şi", este cel ce dictează reluarea stăruitoare 
într-un ritm grăbit a temelor şi motivelor (Unul şi fiinţa. 
Unul şi devenirea, Unul şi pluralitatea. Unul şi celelalte decît 
el însuşi etc.) din care se nutreşte aventura lui Unu. După 
cum într-o dramaturgie bine -condusă evenimentele au ten¬ 
dinţa să se precipite către final, s-ar spune că monologul lui 
Parmenide ascunde, în spatele monotoniei de ia suprafaţa 
expunerii, o dramatică accelerare a „timpului rostitor" (pe care 
C. Noica îl deosebeşte, ne amintim, de „timpul rotitor"). Putem 
atribui acestei tendinţe, mai întîi, o finalitate psihologică — 
e un mod de a menţine starea de veghe, sabotată de atîtea 
reiterări ale întrebărilor şi atîtea reluări de răspunsuri, ce-i 
drept din perspective diferite — însă nu-i putem refuza nici 
finalitatea de alt ordin, şi anume formală. Distribuţia diferită 
a cantităţilor de discurs, a maselor de argumente, a ponderilor 
şi accentelor, poate să ţină tot aşa de bine de afinităţile elective 
ale structurilor tematice, de însemnătatea diferită a 'întreţese- 
filor dintre idei. Intr-adevăr, nu este mai important să se 
ştie ce decurge pentru Unu însuşi, în ipoteza că el este unu, 
identic cu sine, şi că el este? Privind din perspectiva plato- 
niciană, ceea ce decurge pentru altele decît Unu, deci pentru 
pluralitatea care nu este însăşi ideea de pluralitate, dar con¬ 
stituie o realitate formală care participă şi la Unu şi la plura¬ 
litate, trebuie şă fie secundar, derivat. Rezultatul cel mai 
important este, dealtfel, regăsirea în diferite modalităţi (sau, 
cum s-a spus: în diferite ipostaze) a Unului, înăuntrul altora 
decît Unu. 

Tot aşa, ipoteza Unului care este — a Unului existent — 
este privilegiată, în raport cu ipoteza Unului care nu este 
identic cu sine şi care în genere nu este. Cele patru — sau 
cinci — ipoteze dintîi cu privire la Unu dcbîndesc un privile¬ 
giu ontologic în raport cu ultimele patru. Dar în puţinele pa- 

gini (160—166) pe care Platon le consacră unor demonstraţii 
prin reducere la absurd ale fiinţării lui Unu se găseşte ceva 
capabil să. exercite o fascinaţie particulară pentru noi,* „mo¬ 
dern ii“. „Nefiinţei care nu este“ şi care nici nu poate fi gîn- 
dită cu adevărat — a eleaţilor — îi este opusă o nefiinţă care, 
într-un fel, există şi ea! Se deschide astfel calea unei tipo¬ 
logii a nefiinţei. Nefiinţa' în ea însăşi precum şi inexistentele, 
toate comportă grade. în Sofistul tema va fi adîncită. Conti¬ 
nuatorii lui Platon vor fi preocupaţi, In antichitatea tîrzie, de 
gradele fiinţei, de procesiunile entităţilor, instanţelor care pur¬ 
ced, coboară din Unul-Fiinţă. Unul dă, pierzînd sau nepier- 
zînd, din fiinţa lui. Dar, cum se învederează, nefiinţa poate fi 
gîndită şi ea; spre pildă, nefiinţa unului. Dacă însă nefiinţa 
poate ii gîndită, şi dacă, pe de altă parte, a gîndi nefiinţa este 
cu putinţă numai conferind acesteia o anume existenţă, în¬ 
seamnă că şi coeziunea gîndirii cu fiinţa este concepută pe 
baze non-eleatice. Nefiinţa va fi primită în chiar lumea gîn¬ 
dirii, nu numai în aceea a aparenţei; într-adevăr, a gîndi ceva, 
fie şi ceva inexistent, înseamnă a-1 şi gîndi, într-un fel, ca exis¬ 
tent. Dar în ce fel? Acest lucru. Platon nu pare a-1 spune ex¬ 
plicit în Parmenide; este cazul, dealtfel, să ne îndoim să 
aceasta ar ţine direct de tematica operei în cauză. Problema va 
fi reluată însă în Sofistul şi se va face atunci un pas mai de¬ 
parte pe calea ce separă planul adevărului de acela al reali¬ 
tăţii. Un pas important, astfel, în direcţia logicii formale- 
Fiindcă logica devine cu putinţă numai atunci cînd adevărul 
nu este chiar fiinţa, ci potrivirea gîndului cu vorba şi cu -fap¬ 
tul, deci cînd aletheia nu coincide nemijlocit cu ta onta , cînd 
la sursa ei nu stau ta onta, cele ce sînt, ci stă verbui, vorbirea 
apophantică, enunţiativă, deopotrivă kataphatică şi apophatică, 
— afirmativă şi negativă — avînd ca misiune legein ta onta; 
atunci cînd nefiinţa îşi are existenţa ei, condiţionată de ne¬ 
gaţie; şi cînd sens şi adevăr, absurditate şi fals ajung patru 
idei distincte. 


Nu se poate spune că Platon teoretizează sau tematizează 
more logico procedeele care ţin de viitoarea ştiinţă a logicii. 
Dar demersul platonician nu se cantonează nici la nivelul sim¬ 
plei lor utilizări spontane. Aşteptarea nelămurită, presimţirea 
şi, mult mai mult, pregătirea drumului către viitoarea ştiinţă în 
care definiţia, diviziunea, demonstraţia apodictică şi deducţia 
din ipoteze îşi vor găsi spaţiul unei procesiuni solemne, a unei 
theorii, este ceea ce putem citi astăzi în dialogurile „logice 11 ale 
lui Platon. 

Direcţionarea precisă şi totuşi complexă, nu lipsită de 
ambiguităţi, de nesaturări care cer o „umplere 11 interpretativă 
— dar pînă la urmă nu conduc decît la posibilităţi alternative 
de umplere — constituie caracteristica mai generală a dialogu¬ 
rilor platoniciene. „Sistemul" lui Platon? Numai organizarea 
unor căutări, sub semnul unor descoperiri care nu reprezintă 
niciodată ultimul cuvînt, nu sînt decît etape. Căutarea, aşa¬ 
dar, deşi avizată, meticulos pregătită, este genuină; ea. nu lasă 
loc hazardului, dar nici nu închide. 

Dar ce cauiă Platon? O definiţie sau alta? Şi aceasta, de¬ 
sigur! în dialogurile de tinereţe, preocupările în această direc¬ 
ţie sînt vizibile. Dar, dintr-un motiv sau altul, această căutare 
a definiţiei nu se încheie niciodată, aşa cum nici căutarea 
esenţei cunoaşterii în dialogul de deplină maturitate Theaitetos 
nu trebuie considerată încheiată odată cu al treilea demers 
(cunoaşterea ca părere adevărată cu temei). 

în Sotistul, Platon vine cu şase definiţii ale speţei sofiş¬ 
tilor. De data aceasta, el pare a închide problema pusă în joc, 
şi chiar într-o manieră excesivă. Numai că aici, unde se în¬ 
cheie o căutare, şi anume în modul cel mai constructiv cu pu¬ 
tinţă, prin indicarea unui procedeu sistematic de căutare — di¬ 
viziunea — definiţia sofistului trebuie să ne preocupe mai 
puţin, prin sine însăşi! O definiţie constituie un răspuns la 
întrebarea: ce este genul definit? Aflăm deci, în mai multe 
chipuri, ce este un sofist: reprezentantul unor arte subalterne, 
întruchiparea unui model uman revendicat de la nefiinţă, mo¬ 
del contrafăcut şi contravenind violent idealului unei vieţi fi¬ 
losofice, un manipulator al argumentaţiei, care se iluzionează 
el însuşi pe sine şi, în special, îi iluzionează pe alţii că drep¬ 
tatea ar fi o posesiune (este de dorit să ai dreptate!), o stare 
de înstăpînire interesată asupra cugetului altora. Platon re¬ 
afirmă ceea ce mai spusese de atîtea ori: incompatibilitatea 
filosofiei cu sofistica, incompatibilitatea celor două- moduri 
de a fi. 

Procedeul logic utilizat în mod eclatant în Sofistul este 
însă diviziunea. Or, dacă diviziunea esle un „silogism nepu¬ 
tincios", privită, cum face Aristotel, din perspectiva raţiona¬ 
mentului, ea constituie, dimpotrivă, o „definiţie potenţată' 1 

— o definiţie reală, cu temeiurile ei cu tot — dacă o evaluăm 
conform finalităţilor pe care i le conferă Platon însuşi. în 
deplină cunoştinţă de cauză, Platon face din procedeul divi¬ 
zării genului, o katabasis, un descensus cu dublă semnificaţie, 
întîi şi întîi, un instrument de legitimare, de punere în for¬ 
mă, a intuiţiei spontane (mai exact: de întemeiere, de însoţire 
cu temeiul ei, a părerii adevărate, a dreptei opinii — he orthe 
doxa ), definiţia trebuind 1 să fie ea însăşi, ca răspuns la un 
„ce este?", o cunoaştere; instrument care se poate aplica atît 
la lucruri indiferente în cotidianitatea lor (do exemplu, cînd e 
vorba de a şti ce este pescarul cu undiţa), cît .şi la lucruri a 
căror cunoaştere are o funcţie propedeutică şi purificatoare 
(a şti ce este sofistul, sau, în cazul din Politikâs, a şti ce este 
adevăratul cîrmuitor). Aceasta, în primul rînd, avîn-l în ve¬ 
dere elementul pur funcţional, cognitiv. Dar, în al doilea rînd, 
diviziunea platonică face evidentă, prin „operaţionalizare", o 
realitate mai importantă, crucială pentru „teoria ideilor" (pen¬ 
tru credinţa nestrămutată a lui Platon în faptul că există 
realităţi ascunse de simţuri, însă la care partea intelect ivă a 
sufletului, exercitată fie ca noesis, fie ca dianoia are acces): 
ideile sînt întreţesute ele însele, întreţin relaţii de afinitate 
participativă sau, dimpotrivă, de opoziţie. 

Or, tocmai despre aceasta este vorba în Parmenide: ceea 
ce este pus în formă, sistematizat — pe alocuri, chiar excesiv 

— în Sojistui şi Politicul, prin intermediul diviziunilor, în 




LĂMURIRI PRELIMINARE LA PARMENIDE 


59 


exerciţiul henologic din Parmenide este numai presupus, su¬ 
gerat, încorporat în argumente. 

Procedeele argumentative şi în mod special deducţia din 
ipoteze, nu constituie descoperirea lui Platon. Geometrii le 
utilizau cu virtuozitate punîndu-le în slujba unei autentice 
cunoaşteri (nu în slujba celei mai înalte cunoaşteri, dar a unei 
cunoaşteri originare; fiindcă „zeul geometrizează“, iar Demiur¬ 
gul pune în joc perfecţiunea geometrică, în procesul cosmo- 
genetic; totodată, exerciţiul geometric stă, cu o treaptă mai 
jos, în proximitatea exerciţiului filosofic). Pe de altă parte, 
disputele solistice făceau uz şi abuz de deducţii, deşi cu 
proasta aşezare a aceluia ce-şi închipuie că „noi am fi stă- 
pînii adevărului, iar nu adevărul stăpînul nostru 11 . Dar ante¬ 
rior, Parmenide adusese deja în poemul său argumente în spri¬ 
jinul .susţinerilor sale; rostirea oraculară nu argumentează 
însă rostirea poetică a lui Parmenide — prin intermediul zei¬ 
ţelor care arată drumul adevărului — nu dezvăluia numai 
un adevăr iniţiatic, ci încerca să-l facă şi inteligibil. Iar în 
cazul lui Zenon, lucrurile sînt încă mai limpezi: acesta nu 
venea cu revelaţii poematice care încorporează argumente, ci 
cle-a dreptul cu logoi revelatorii. Cit priveşte pe Parmenide — 
cei din dialogul platonician — acesta desfăşoară consecinţe din 
ipoteze, după ce în prealabil calificase drept „divin 11 avîntul 
lui Socrate spre argumentaţie. 

Fără a stărui asupra semnificaţiei majore a exerciţiului 
argumentativ din Parmenide — a se vedea, în această pri¬ 
vinţă Constantin Noica, Notă despre structura dialogului (în 
voi. de faţă pp. 74—80), ne mărginim să consemnăm aici o altă 
semnificaţie virtuală a tranziţiei de la discuţia Parmenide— 
Socrate, în jurul posibilităţii participării la for mo a lucrurilor — 
la deducţiile din ipotezele asupra lui Unu. Acestea din urmă 
învederează participaţia formelor înseşi la alte forme, pînă 
şi la forme opuse. Problema: cum este cu putinţă participaţia, 
ca atare? a rămas deschisă. însă realitatea participaţiei — 
care cuprinde, deşi nu elucidează, putinţa ei — a căpătat noi 
garanţii, prin conturarea unei participaţii de un alt tip; la 
participaţia fiinţărilor vizibile la realităţile invizibile vine să 
se adauge participaţia şi, mai general, raportarea felurită, 
ele între ele, a formelor invizibile („formă invizibilă 11 e un 
oximoron, dacă luăm aminte la ce înseamnă, originar, eidos 
şi, tot aşa, idee; însă gîndirea este, în fond, un alt fel de a 
vedea). învăluit, numai învăluit, se spune aici, adică gestează 
aici, nvi multe- lucruri: raporturile de participaţie sînt fe¬ 
lurite, întrucît şi semnificaţiile lui „a fi 11 sînt multiple; mai 
productivă decît speculaţia asupra ideilor în genere este spe¬ 
culaţi;', asupra tipurilor de raportare a formelor unele la altele; 
aceste r,.porturi se manifestă în actul judicativ şi se înteme¬ 
iază i nr ’-aţionament. 

A vrut Platon să spună toate aceste lucruri? Noi consta¬ 
tăm numai că ele sînt spuse, din perspectiva logico-filosoiică 
în care sîntem instalaţi, angajaţi departe, şi confortabil, pe un 
drum deschis de către Parmenide, Socrate, Platon . , . 

Limba ne permite îndeobşte să spunem ceea ce stă în in¬ 
tenţia noastră a spune; dar a controla pînă la capăt spusele 
noastre nu putem; nu ne putem înstăpîni total peste implica- 

ţii te, resemnificările, înţelegerile, neînţelegerile, - noile contex- 
tualizări. Cade în lotul vorbirii nu numai să se nască dintr-o 
anumită înţelegere, ci şi să întîmpine diferite alte înţelegeri. 
Este totodată şansa gîndirii ca resemnificarea rezultatelor sale 
să exploreze o adîncime reală. 

In încercarea de a înţelege ce a vrut să spună Platon în 
scrierea sa ne înfruntăm cu primejdiile asupra cărora pre¬ 
vine el însuşi în P'naidros. Exegeza lui Parmenide are o lungă, 
epocală istorie. Străbătînd prin timp, opera a modelat, dar 
a şi fost modelai ă hermeneutic la rîndu-i. Semnificaţia ei a 
fost amplificată de istoria gîndirii, în cadrul filosofiei, teolo¬ 
giei şi logicii. Astfel, după apariţia logicii, nu ne putem sus¬ 
trage tentaţiei de a crede că dezbaterea în jurul formelor şi 
participaţiei a pregătit efectiv o logike tehne care nu are 
încă nume, nici definiţie ca atare la Platon, nu constituie 
decît o finalitate obiectivă, ea nu ştie de sine (Platon a 
desemnat în schimb, în Sofistul, prin hc antilogike tehne, o 
artă pe care am înclina s-o resemnifieăm drept artă a dis¬ 
putei şi logică văzută ca punînd în joc nu identitatea, ci con¬ 
tradicţia). 

în ceea ce priveşte deducţia din ipoteză: deşi procedeul 
este împrumutat din practica argumentativă de diferite surse 
(de la matematicieni, de la filosofi şi de la filosofii antifilo- 
sofi — i-am numit pe solişti), Platon i-a conferit, ca atîtor 
alte preluări, o nouă funcţie şi strălucire. Explorarea trebuie 
să fie sistematică, exerciţiul filosofic trebuie să epuizeze —- 
în principiu — cîmpul posibilităţilor, ipotezele sînt puse în 
corespondenţă cu organizarea metodică a întrebărilor. Logica 
nici nu se născuse încă bine, dar înainte de a deveni ea în¬ 
săşi sistem, venea în întîmpinarea năzuinţei spre sistemati- 
citate. Acel nobil, divin avînt către logoi, pe care Parmenide 
îl detectează la Socrate se structurează în exerciţiul filoso¬ 
fic — un praxis spiritual, o cultivare a exactităţii, cu adevăr 
cu tot, şi cu însuşi adevărul exactităţii. Dacă rigoarea înseamnă 
cuprindere sistematică şi mers ordonat, atunci acest adevăr 
al exactităţii şi această exactitate cu adevăr cu tot ni se dez¬ 
văluie, în Parmenide, ca tematizare. Tema Unului în unici¬ 
tatea ei, se desface, se ramifică şi se împleteşte cu alte teme; 
ideea se împleteşte cu alte idei, şi chiar cu opusele ei, asimi- 
lîndu-le. Aşa se confruntă Unul cu celelalte decît el însuşi şi 
cu însăşi forma respectivă, forma Altora decît Unul: Unul se 
confruntă cu fiinţa şi nefiinţa, cu timpul şi timpurile,. deci cu 
devenirea; Unul se confruntă cu pluralitatea (multiplul), cu 
identicul şi diferitul etc. etc. Toate acestea constituie temati- 
zarea veritabilă a Unului, dacă privim exerciţiul filosofic pe 
una din laturile sale. Muntele se lasă escaladat mai lesne pe 
acest versant al tematizării sistematice, a cărei culminaţie — 
şi depăşire — o constituie sistemul filosofic. Dar „tematizare' 1 
şi „sistem- rămîn moduri improprii de a descrie demersul pla¬ 
tonician numit exerciţiu filosofic, demers care, în Parmenide, 
recurge din abundenţă la argumentaţii, lanţuri întregi de ar¬ 
gument aţii şi, în subsidiar, la feluri diferite de a determina 
formele prin. forme. Cu trecerea timpului şi împrospătarea 
privirii filosofice, cu obţinerea unui Platon mai originar, s-ar 

putea ca abordarea pur logică a lui Parmenide, în termeni ca 
„tematizare" şi „sistem" să apară la fel de exotică — fasci¬ 
nantă, însă nefamiliară — ca interpretarea neoplatonician (ca 
la Produs, pentru care Parmenide reprezintă, înainte de toate, 
chintesenţa unei teologii). 

Deocamdată însă, rămînînd conştienţi de distanţa dintre 
exerciţiul filosofic în sensul originar-platonician şi ceea ce 
a constituit consecinţa sa istorică şi tot aşa, rămînînd con¬ 
ştienţi de deosebirea dintre logica formală, aşa cum apare ea 
la Aristotel, şi ceea ce anunţă discuţia în jurul Formelor — 
nu ne putem refuza tentaţia de a vedea în cele două dezbateri 
din Parmenide mai multe lucruri deodată. Asistăm, astfel, 
la o stranie afirmare a pluralităţii, acolo unde punctul de por¬ 
nire este instituirea lui Unu, dar — simetric — obţinem o 
recuperare a unităţii tematice a problemelor distincte. Astfel se 
prezintă însăşi logica in stătu nascendi, atunci cînd despre ea 
nu putem spune că este, nici că nu este, ci că este şi nu este, 
adică începe să apară. 

O afirmare a pluralităţii: nu tematic — tema poate fi Unul 
— ci procedural, pluralitatea discursului ţîşneşte de peste tot. 

Să luăm drept exemple de afirmare a pluralităţii forma, 
participaţia, logosul (definiţia, sensul), Unul. Dialogul este des¬ 
pre forme în genere (cum specifică chiar subtitlul ce i s-a dat 
ulterior, — peri eidon), .şi sugerează în mod limpede atotpre- 
zenţa stăpînitoare a foi melor. Pînă şi firul de păr, noroiul, 
cele mai ignobile lucruri cu putinţă, trebuie gîndite ca stînd 
sub forme. Curajul filosofului — care aici înseamnă consec¬ 
venţă — stă în a merge pînă la capăt, admiţînd realităţile 
invizibile ce ar învălui realităţi fizice sau morale dintre cele 
mai precare. După o legendă, Heraclit i-ar fi îndemnat pe 
vizitatorii lui să pătrundă în cele mai ascunse unghere ale în¬ 
căperii, întrucît şi acolo, ca peste tot, sînt daimoni. Platon 
spune, tot aşa, că peste tot formele dau seama deopotrivă pen¬ 
tru facerea lumii, lucrul firii şi lucrarea omului. Cît priveşte 
participaţia la forme, pluralitatea transpare în distincţia de 
făcut între lucruri care participă la forme şi forme care par¬ 
ticipă la forme, sau, de pildă, în problematica distincţie din¬ 
tre participarea la întregul formei şi cea la o parte a ei. 
Dar logosul? Absenţa sau prezenţa unui logos al Unului se 
conjugă cu absenţa sau prezenţa numelui, senzaţiei, opiniei, 
cunoaşterii. în ceea ce priveşte logosul ca demonstraţie: plura¬ 
litatea ipotezelor predetermină o pluralitate de logoi. în sfîr- 
şit, Unul însuşi se prezintă în diferite ipostaze, în funcţie de 
ipoteza de la care se porneşte şi de unghiul de atac. în uni¬ 
citatea lui, Unul se diversifică în determinaţii, raportări la 
celelalte forme, la el însuşi, ca şi la realităţile de diferite 
grade de sub el. Fiecare formă fiind una, Unul le integrează, 
în calitate de participante, după cum formele integrează şi 
pluralitatea ca atare; Unul integrează toate realităţile, dar le 
integrează nu fără rost, nu pînă la capăt şi nu pînă la a ani¬ 
hila pluralitatea ca atare. Pluralitatea care nu se lasă anihilată, 
multiplul care rezistă unei integrări dizolvate — iată o per¬ 
spectivă care pune în lumină echitabilă înţelegerea platoni- 

ciană a Unului — prin contrast cu eleatismul premergător şi 
neoplatonismul subsecvent. 

Platon nu pare a fi găsit formula unică, integratoare, 
atît în ceea ce priveşte putinţa participării la Forme cit şi în 
ceea ce priveşte forma Unului. Diferitele ipoteze conduc, ca 
să spunem aşa, la ipostaze ontice şi aserţiuni ontologice felu¬ 
rite. Aşa ne apar, cel puţin astăzi, lucrurile . .. 


Ambiguitatea străbate peste tot, în Parmenide. înţelege¬ 
rea dialogului pare la îndemînă, aşa cum în lumina limpede 
munţii ne apar la o înşelătoare apropiere. Adevărul este că 
orice înţelegere a dialogului revine nu la simpla receptare a 
unor spuse, ci la o interpretare sau alta. Dar interpretarea nu 
osie interpretatul, aşa cum numele nu este obiectul. Am fi 
ispitiţi să spunem că nici o interpretare, oricît de plauzibilă 
şi de asigurată exegetic ar fi, n-ar putea da seama pînă la 
capăt de textul interpretat .şi — n-ar putea infirma total 
anumite alte interpretări. Situaţia se prezintă ca în cazul acelor 
desene care pot genera judecăţi perceptuale incompatibile. 
Ambiguitatea este permisă şi slujită de structurarea logică, 
iar nu de lipsa de structură. 

Exersarea judecăţilor perceptuale opuse permite să com¬ 
parăm şi sesizăm adevărul unei gravuri de Escher ca dublă 
disponibilitate. Să fie cu putinţă ca adevărul lui Parmenide 
să stea tocmai în ambiguitatea voită a interpretărilor sale? 
Că lucrurile pot fi privite din diferite unghiuri şi că atunci 
ele trebuie să apară într-un fel şi în altul o ştia prea bine 
şi Pieton .. . 

iată, de exemplu, la ce poate duce întrebarea exegetică 
privind tema lui Parmenide. Sînt posibile, dintru început, trei 
răspunsuri cel puţin. Primul: despre Forme şi putinţa de 
participare la forme. Al doilea: despre Unu. Al treilea: des¬ 
pre exerciţiul filosofic ca atare. Temeiurile pentru primele 
două răspunsuri se pot bănui uşor. Cît priveşte ultimul răs¬ 
puns, el pare, la prima vedere, de nesusţinut. Referirile lui 
Parmenide la exercitarea prin argumente din ipoteze ca mod 
prin care filosoful devine ceea ce e menit să fie sînt succinte; 
ele funcţionează ca procedeu expozitiv prin care se trece de 
la prima parte a dialogului la a doua. însă, pe de altă parte, 
unitatea lăuntrică a dialogului devine de-a dreptul transpa¬ 
rentă în lumina observaţiei că dialogul se compune din două 
exerciţii filosofice care diferă nu numai tematic, ci şi struc¬ 
turai, ele semnificând totodată două trepte ale iniţierii în fi¬ 
losofic. Primul exerciţiu — simplu excurs, fără pretenţii de 
exhaustivitate — porneşte de la tentativa lui Socrate de a 
interpreta demersul aporetic al lui Zenon în lumina unei doc¬ 
ţi Ine sumare despre forme (idei): există forme, lucrurile cad 
s_ b • forme, pluralitatea lucrului suportă enunţuri contradic¬ 
torii, însă ideea în sine a pluralităţii ca orice altă formă nu 
admite contradicţii. Această viziune este supusă examenului 
critic al lui Parmenide, care pune în evidenţă trei grupuri 
de obiecţii opozabile tot atîtor modalităţi de a înţelege ceea 

ce s-ar numi astăzi „statutul ontologic 11 al formelor şi înţe¬ 
legerea raportului dintre forme şi participantele la forme. 
Ipoteza formelor ar conduce astfel la aporie; dar şi ipoteza 
contrară, după cum se afirmă lapidar, este inacceptabilă, în- 
tr-o şi mai mare măsură. Mai rămîne ceva de făcut? Nu trebuie 
abandonată ipoteza formelor şi, poate, chiar filosofia? Dimpo¬ 
trivă. Filosofia trebuie exercitată; pregătirea corespunzătoare 
ar fi exerciţiul. în continuare, Parmenide rezumă structura 
unui veritabil exerciţiu filosofic: fiind dată o temă, trebuie 
explorate sistematic ipotezele opuse fundamentale. Sensul unui 
asemenea demers este prezentat şi în Republica. 

în continuare, exerciţiul este desfăşurat în mod efectiv. 
Tema sa nu este întîmplător aleasă, dar, în exemplaritatea lui, 
exerciţiul rămîne numai unul, din multele posibile. 

Iar atunci cînd conteneşte, încă -ar fi putut suporta o 
continuare. (în legătură cu aceasta, a se vedea Nntă despre 
structura dialogului de Constantin Noica; se observă acolo 
că, în joc fiind Unul şi multiplul, mai rămîne de explorat ipo¬ 
teza multiplului care este, precum şi aceea a multiplului 
care nu este. Dar tot aşa — vom adăuga — explorarea putea 
lua drept ipoteze opuse talia tou henos — Altul decît Unu, 
celelalte lucruri, mai întîi ca fiind, şi în rîndul al doilea ca 
nefiind 1 ; sau, în formă înrudită, ar putea fi luat to me hen, 
Neunul). Osteneala putea continua, dar nu în mod univoc. 
Pe de altă parte,, dacă s-ar fi încheiat prin bunele poveţe ale 
lui Parmenide către Socrate, dialogul tot ar fi păstrat o anu¬ 
mită rotunjime şi un sens superior-paid'eic: Parmenide ii 
arată lui Socrate drumul, aşa cum Socrate, la rîndul său, îi 
va îndruma — mellonta tauta! — pe tineri pe calea filosotiei. 
Dacă însă Parmenide se prezintă aşa cum îl ştim, şi deci dis¬ 
cuţia precedentă nu a făcut decît să sugereze un exerciţiu fi¬ 
losofic în toată puţerea cuvîntului, atunci s-ar putea opina — 
şi sîntem acum tocmai în condiţia omului părerii, a insului 
care ezită şi caută temeiuri — că Parmenide poartă asupra 
exerciţiului filosofic ca atare. O asemenea conjectură ar 
putea fi eronată, desigur! însă ea are măcar meritul de a 
dicta o lectură circulară, o reluare a primei părţi a dialogului, 
o reevaluare a ei nu din punct de vedere doctrinal, ci struc¬ 
tural. Prima parte din Parmenide ar fi să fie aşadar un exer¬ 
ciţiu în care elementul dialectic este subordonat celui artistic 
— arta de a întreba şi răspiinde fiind acolo instrumentală, în 
raport cu arta respingerii. în exerciţiul cu privire la Unu, însă, 
orice element subiecliv pare să dispară — în joc nu mai este 
critica unei aserţiuni doctrinale, ci desfăşurarea unei idei . . . 

Interpretarea lui Parmenide ca semnificînd în-şi-pentru- 
sine exerciţiul filosofic ni se pare a avea sens major, cită 
vreme filosofia semnifică avîntul spre adevărata cunoaştere, 
ştiinţa a tot ce poate fi mai real. Dar, bineînţeles, ea este 
complementară cu alte interpretări, printre care aceea că 
exerciţiul poartă asupra formelor în genere, şi cealaltă, în 
care discuţia în jurul Formelor stă faţă de desfăşurarea 
determinaţiilor Unului în acelaşi raport ca pronaosul unei 
mîndre construcţii faţă de naos. Cu alte cuvinte, cele trei 
perspective de lectură trebuie exersate succesiv, în cadrul 

unui exerciţiu hermeneutic, oarecum analog celui filosofic, vi¬ 
zat de către Platon. Disponibilităţile textului sînt funcţie de ceea 
ce se vrea spus, de ceea ce se spune chiar fără vrerea autoru¬ 
lui, şi de ceea ce putem înţelege şi se poate înţelege. In sensul 
valenţelor interpretative, orice text este oarecum ,,formal“ şi 
„modal": formal, în măsura în care este disponibil pentru înţele¬ 
geri („situări" şi „umpleri") diferite; modal, în măsura în care 
conţine necesarul (invarianţii tuturor interpretărilor acceptabile), 
realul şi posibilul. Realul înseamnă aici rostirea auctorială 
însăşi, ceea ce afirmă textual emiţătorul; posibilul este dat de 
suma interpretărilor composibile cu rostirea auctorială. O ma¬ 
ximă «a exerciţiului hermeneutic este însă aceea că interpre¬ 
tările nu trebuie sporite praeter necessitatem. In principiu 
interpretarea ar trebui să se resoarbă în simpla exegeză. 
Dacă însă exegezele sînt esenţial divergente, aceasta indică 
existenţa unui spaţiu hermeneutic, adică necesitatea unei 
„umpleri", prin interpretare. Exerciţiul hermeneutic trebuie 
să fie ca şi constrictiv, spre a fi permis. Iar odată acceptat, 
permis, el trebuie să păstreze cît mai mult din ceea ce exege¬ 
za — simpla lectură informată — a putut da. (Bineînţeles, 
exerciţiul hermeneutic mai are şi alte rosturi — legate de 
viaţa textului, de „utilizările" ce i se pot da acestuia din 
urmă; aici se are în vedere simpla încercare de a înţelege 
textul, ca aparţinînd lui Platon şi ocupînd un loc în spaţiul 
operei platoniciene). 

Lectura lui Parmenide impune studiu; studiul înseamnă 
„exegeză", care trece însă firesc în „interpretare". Noi nu 
luăm act numai de ceea ce spune explicit textul, ci avem 
de luat în seamă implicaţiile şi conexiunile diferitelor afir¬ 
maţii. Facem inferenţe şi ajungem la interpretări, în încerca¬ 
rea de a înţelege dialogul, el însuşi un Unu care este un 
întreg şi. are părţi. 

Iată acum un exemplu care ar putea să arate cum orice 
exegeză sfinţeşte în interpretare. 

în cadrul discuţiei dintre Socrate şi Zenon, primul afir¬ 
mă: „Cînd ... cineva ar veni să arate că Unul în sine este în 
el însuşi o pluralitate şi ar mai arăta că piure.!itatea este cu 
adevărat Unu, eu aş fi de-a dreptul uluit. La fel şi în cazul 
tuturor celorlalte: dacă se va spune că genurile şi speciile 
însele, adică ele în sine şi ca atare primesc aceste două ca¬ 
ractere opuse, cuvine-se a ne mira ...“ (129 b—c). „Dacă ... 
insul va pune mai întîi ca distincte între ele formele luate în 
sine, formele însele — spre pildă asemănarea şi neasemăna- 
rea, pluralitatea şi Unul, starea şi mişcarea, ori toate celelalte 
de acest, fel — iar apoi va declara că ele însele, în sine luate, 
au putinţa să se amestece şi separe, atunci află, Zenon, că 
eu unul m-aş mira foarte. După socotinţa mea, ai înfruntat 
cu multă bărbăţie chestiunile puse în joc; şi totuşi, cum spu¬ 
neam, mult mai mult aş fi surprins dacă cineva ar fi în mă¬ 
sură să găsească această aporie întreţesută peste tot în adîn- 
cul formelor înseşi şi. aşa cum a urmărit-o în rîndul celor 
deschise văzului, ar putea s-o dezvăluie şi în sînul celor con¬ 
cepute de cuget" (129 d—130 a). La capătul exerciţiului asu¬ 
pra lui Unu, Parmenide rezumă astfel rezultatul general ob¬ 
ţinut: „Fie spus atunci aceasta /şi anume că „Dacă Unu 

nu este, nimic nu este" — menţiunea noastră/ şi fie spus, 
deopotrivă, că, după cum se pare, fie că Unul este, fie că nu 
este, atît el însuşi cit şi celelalte lucruri, atît faţă de sine cit 
şi unele faţă de altele, sînt şi nu sînt toate şi întru totul, 
apar şi nu apar" (166 c). Pariul lui Socrate a fost, aşadar, 
acceptat, iar aporia lui Zenon supralicitată de aporia atri¬ 
buită lui Parmenide. Dialogul poate fi astfel interpretat ca 
prezentare a unei imense aporii, care generalizează şi lasă în 
urma ei argumentele lui Zenon, efectuînd totodată o răstur¬ 
nare de proporţii: departe de a consolida eleatismul, îl sub¬ 
minează, semănînd totodată neîncrederea intr-un imperiu al 
Formelor imuabile şi acreditînd fiinţarea nefiinţei. 

Această interpretare este plauzibilă şi are acoperire tex¬ 
tuală. în plus, se dă seama pînă la capăt de structura dialo¬ 
gului. Să observăm însă că şi ea depăşeşte simpla exegeză, 
în text nu se vorbeşte nicăieri despre intenţia lui Parme¬ 
nide (respectiv: Platon) de a-1 depăşi pe Zenon pe propriul 
său teren, al antinomiilor, ci numai despre virtuţile exerci¬ 
ţiului filosofic. Interpretarea este inferată, presupune o lec¬ 
tură ' activă a textului, în întîmpinarea căruia vine. Totodată, 
ea este composibilă cu celelalte trei interpretări menţionate 
(dialogul ca fiind peri eidon, ca fiind despre Unu, ca fiind un 
exerciţiu şi fiind despre exerciţiu ca atare). în fapt, cele pa¬ 
tru interpretări sînt „întreţesute" (ca şi formele despre care 
vorbeşte Platon), au un „aer de familie", de norocită com¬ 
plicitate. 


* 


Dacă ne orientăm după versiunile interpretative de mai 
sus, lăsînd 1 la o parte alte familii de interpretări (de exemplu, 
interpretările alegorice în care excelează neoplatonicienii an¬ 
tici, sfîrşind cu Produs), vom constata că dificultăţile legate 
de forme şi participare, de Unul care este, de exerciţiul fi¬ 
losofic construit antinomic sînt scoase la iveală într-o ma¬ 
nieră radicală, dar că, dimpotrivă, nu se întrevede vreo cale 
de rezolvare efectivă a dificultăţilor. Exerciţiul filosofic con¬ 
stă în explorarea dificultăţilor, în convieţuirea noetică cu ele¬ 
mentul misterios, antinomic, neîmblînzit. Privilegiul filosofului 
— acela de a accede la cunoaşterea a tot ce poate fi mai real 
şi mai adevărat în sînul realităţii, de a transcende deci nu 
realitatea, ci tocmai aparenţa — este scump plătit. Poate că 
această acceptare a primejdiei permanente este autentica „mo¬ 
rală" a acestui dialog, în care condiţia filosof iei este ame¬ 
ninţată nu din exterior, de către neiniţiaţi, ci de abisul în 
faţa căruia ne blocăm, odată ajunşi în vîrf. Dialogul sfîrşeşte 
abrupt, neîmblînzit, antinomia nu are soluţie. Alte dialoguri pla¬ 
toniciene, cele scrise mai tîrziu, au ocolit impasul, nicidecum 
n-au aruncat o punte peste abis. Platon, ne vine să credem, 
nu s-a mai întors niciodată la Unul antinomic. Acesta este un 
capăt de drum; drumul ar începe de la dialectica destul de 
moderată, de cuminte, a unităţii contrariilor, în speţă a Unu- 
lui şi pluralităţii. între început şi sfîrşit se aşterne însă un 
lung traseu cuminte, în care Unul şi realităţile de sub el se 
unifică şi se despart, se multiplică şi se reîntregesc. 

întîlnirea lui Socrate cu Parmenide poate fi privită, 
aşadar, ca avînd un caracter de-a dreptul iniţiatic: Socrate 
va trebui să meargă pe un drum periculos. Iar primejdia nu 
stă numai în înfruntarea lumii părerii şi a celor ce o personi¬ 
fică, ci .şi în tensiunea care străbate, de la un cap la altul, 
cunoaşterea însăşi. 

Exerciţiul filosofic este o punere în ordine, o garanţie 
împotriva rătăcirii dezordonate, dar nu o ieşire din zona pri¬ 
mejdiei, ci tocmai o angajare cu toată fiinţa — cu toate pu¬ 
terile sufletului — în efortul cunoaşterii. Partea intelectivă 
a sufletului, mişcîndu-se în perfecta ordine exploratorie pe 
care o dă dialectica, arta de a angaja întrebările şi răspunsu¬ 
rile, de a dispune ideile-realităţi în înlănţuirea lor firească, 
nu se poate sustrage de la primejdiile intrinseci gîndirii. In. 
labirintul luminos al cunoaşterii, în plină strălucire, pîndese 
Minotauri; firul călăuzitor al eroului-filosof este menţinerea 
ferjnă a cîtorva opţiuni. Anevoie se pronunţă filosoful pentru 
existenţa formelor şi participaţiei, întrucît şi această convin¬ 
gere mai trebuie să răspundă multelor aporii; şi totuşi, aban¬ 
donarea acestei convingeri ar semnifica eşecul deplin. Aban¬ 
donată trebuie să fie numai tentaţia de a „metaforiza" sau a 
„vizualiza" formele ca atare. După unii exegeţi, Platon luptă 
aici cu propria sa reţea de metafore. Tgt astfel, Unul care 
este el însuşi şi este simpliciter, rămîne poziţia ce trebuie ferm 
menţinută, deşi întreţinerea ei duce la aporie; poziţia adversă, 
postularea Unului care nu este el însuşi şi care nu este de¬ 
loc, nu numai că duce şi ea la multe aporii, dar, pe deasupra, 
blochează gîndirea ca atare. De aceea, opţiunea justă, chiar 
dacă incomodă, se întrevede. 

Dincolo de tehnica deducţiei din ipoteze contrarii, dincolo 
de organizarea sistematică a cîmpului ipotezelor, dincolo de 
construcţia uriaşei antinomii a Unului şi Non-Unului (anti¬ 
nomie menită poate să supraliciteze performanţa lui Zenon, 
dacă nu chiar s-o integreze într-o lume a omniprezentelor 
antinomii), dincolo de exerciţiul filosofic particular, putem în¬ 
trezări în Parmenide adevărul despre condiţia tilosofiei ca ata¬ 
re. In ficţiunea întîlnirii dintre Parmenide şi Socrate — căci 
se pare că nu poate fi vorba despre un fapt istoric autentic 
— transpare adevărul simbolic, mănunchiul de adevăruri, asu¬ 
pra filosofiei, ca mod al gîndirii de a se înfrunta cu propriile 
ei primejdii. Neunivoc, revizuibil şi oricum greu de decrip¬ 
tat este sensul afirmaţiilor doctrinare platoniciene; dimpotrivă, 
lipsit de echivoc şi invariant la plasările în context este 
sensul platonician divulgat al căutării filosofice, căutarea unei 
supreme cunoaşteri, în condiţiile asprei purificări, ale fer¬ 
mităţii şi stării de veghe. 

... Nicicînd Parmenide nu-şi va epuiza latenţele în uni- 
vecitatea fecundă a exegezei ştiinţifice, atît de trebuitoare 
altminteri. Un text poate fi un obiect de opinie şi cunoaştere 
tot atît de inepuizabil ca şi un lucru al naturii. Deşi aven¬ 
tura interpretativă şi nerăbdarea exegetică se cuvin ţinute 
sub control, deşi lectura trebuie să progreseze ca. ascult are şi 
rîvnă în studiu, căutarea unui „denotat" va sfîrşi prin gă¬ 
sirea multor „conotaţii". 




LĂMURIRI PRELIMINARE LA PARMENIDE 


67 


8ă nu ne sustragem atunci cltorva ispite. Mai întîi, is¬ 
pita unui adevăr alegoric pe care poate că Platon nu l-a vizat, 
întîlnirea lui Socrate cu Parmenide văzută deci fabulelor ca 
început misterios, iniţiatic, probatoriu, care structurează cău¬ 
tările unei l'iinţe, transformîndu-ie în destin, şi arătînd că, 
mai presus de angajarea doctrinară, filosofului îi este pro¬ 
prie asumarea dificultăţii şi a înfrîngerii la limită. Fiecare 
sofist este un luptător pe cont propriu; există genul sofişti¬ 
lor, nu însă şi o cauză a sofisticii. Dimpotrivă, un filosof, 
oricît de solitar, este protagonistul unei cauze; lucrul cu care 
se îndeletniceşte fiind lucrul gîndirii, genul filosofilor este în¬ 
sufleţit , de slujirea aceluia. După Sofistul şi Omul politic, 
Platon ar fi urmat să scrie Filosoful (ci. de exemplu Sofistul). 
S-a crezut, uneori, că Parmenide ar fi tocmai Filosoful; ipoteza 
nu se poate susţine, fie şi numai pentru motivul că Parmenide 
nu ne oferă vreo definiţie pe bază de diviziune a ceea ce 
poate să fie filosoful. însă, admiţînd jocul interpretativ con¬ 
firm căruia dialogul ar purta asupra exersării filosofice ca 
atare — fără să uităm, totuşi, că nu o singură preocupare, ci 
un complex de preocupări, un unu multiplu, animă orice scrie¬ 
re platonică — de ce n-am merge mai departe? Să spunem 
deci că Parmenide este despre filosofie ca atare, adică despre 
lucrul gîndirii dus pînă la capăt, despre străbaterea unei 
tenie de la început la sfîrşit, numai şi numai pentru obţine¬ 
rea „frumos rotunjituluh 1 , dar împovărătorului, antinomicului 
adevăr. 

Apoi, o altă ispită (desigur nesusţinută exegetic şi venind 
împotriva unor rezultate filologice plauzibile) este de a ni-1 
închipui pe Parmenide ca urmînd să fie citit după Sofistul. Că 
Platon îl va fi scris înainte, că negativităţii copleşitoare din 
Parmenide îi iau locul asimilarea îmblînzitoare a negativităţii 
prin negaţia logică, pozitivitatea constructivă a cuprinderii ge¬ 
nurilor şi speciilor din Sofistul — toate acestea nu sînt argu¬ 
mente decisive pentru o lectură univoc ordonată a operei lui 
Platon în totalitatea ei. Citit însă ca încununare a efortului 
exploratoriu în lumea formelor, Parmenide are prin ce să 
dinamizeze, într-o secundă lectură, un deuteron ploion, un al 
doilea excurs, ca acela despre care se pomeneşte în Phaidon 
— imaginarul filosofic. Ni-1 putem astfel închipui pe Platon 
ca aducîndu-1 mai întîi în scenă pe Străinul din Elea, un 
eleat infidel, un înstrăinat de Elea, pentru ca, încurajat de 
reuşită, să-i aducă în scenă pe marii protagonişti ai dramei 
eleate, adică pe Zenon şi pe „pitagoreicul dizident 11 , cum l-a 
numit cineva pe Parmenide. Sau, tot aşa, întrucît Socrate 
avansează în Theaitetos şi Sofistul ficţiunea întîlnirii sale cu 
Parmenide, putem crede că Platon şi-ar fi pus în gînd să dea 
carne şi viaţă acestei ficţiuni, scriind ulterior Parmenide. Un 
lucru pare mai sigur: Platon apelează la un filosof atît de 
impunător ca Parmenide pentru a se rosti în chestiuni de 
maximă importanţă. Apoi, legitimarea nefiinţei şi aceea a ne¬ 
gaţiei, împletirea, amestecul şi participaţia formelor, raporta¬ 
rea genurilor supreme ele între ele, apar uneori ca rezultate 
în prealabil obţinute, ce vor fi utilizate-şi generalizate în 
Parmenide. De asemenea este şi faptul că despărţirea de elea- 

tism, din unele puncte de vedere, apare în Parmenide într-o 
formă încă şi mai radicală decît în Sofistul. 

... Toate acestea sînt însă simple jocuri interpretative, 
împotriva cărora cuvîntul nostru de preveninţă vroia să aver¬ 
tizeze tocmai! O mimare comic-solemnă a unei vorbe a lui 
Socrate (în Phaidros) s-ar potrivi în cazul de faţă: „ce de lu¬ 
cruri ne face să spunem Parmenide acesta!" în ce ne priveşte 
pe noi, simpli cititori ai lui Platon, se cuvine a ne acoperi 
ruşinaţi faţa, atunci cînd nu recuzăm o asemenea tentaţie,, 
iar vorba amintită s-o trecem cu mai mult temei în seama 
comunităţii istorice a exegeţilor, interpreţilor şi continuato¬ 
rilor lui Platon, ba pînă şi a criticilor doctrinari ai acestuia. 
Intr-adevăr, cîte lucruri îi face să spună Parmenide acesta! 

Unul din marii neoplatonicieni ai antichităţii a afirmat, 
în transportul său exegetic, că pentru studiul lui Parmenide 
trebuie să te pregăteşti prin post şi invocaţie solemnă. însăi 
tot aşa de bine s-ar putea spune astăzi că lectura disciplinată 
a dialogului este tocmai postul şi invocaţia solemnă care 
prepară pentru studiul filosofiei. Cititorul care îşi propune o 
asemenea lectură nu trebuie să ignore miza jocului. 


2. SUCCINTE LĂMURIRI PRELIMINARE 

a) Problema autenticităţii dialogului. Considerat unanim 
în antichitate ca una din cheile de boltă ale operei lui Platon, 
dialogul a fost, mai aproape de timpurile noastre, separat de 
ansamblul operei, aprecierile făcute polarizînd spiritele. Tot¬ 
odată, o parte din critica filologică a emis dubii serioase în 
legătură cu autenticitatea lui Parmenide. Atît critica neobiş¬ 
nuit de aspră a teoriei ideilor, căreia — cum s-ar părea — 
nu i se răspunde prin nimic, cît şi faptul că Aristotel reia pe 
cont propriu unele argumente din Parmenide (spre pildă, ar¬ 
gumentul celui de-al treilea om), fără a trimite la acest dialog 
au părut a proba că dialogul ar fi apocrif şi de sursă mic- 
socratică, probabil megarică, fiind elaborat nu înainte, ci după 
Metafizica lui Aristotel. Cîteva argumente strict filologice mer- 
gînd în acelaşi sens au venit să se adauge. în replică, alţi 
exegeţi au răspuns, vreme de un veac şi mai bine, acestor du¬ 
bii într-un mod destul de convingător pentru ca astăzi auten¬ 
ticitatea dialogului să fie acceptată de majoritatea covîrşi- 
toare a cunoscătorilor în materie. Este de reţinut că aborda¬ 
rea critică a modalităţilor în care există formele şi se reali¬ 
zează participarea realităţilor (inclusiv a formelor) la forme 
veneau nu numai din afara, ci şi dinăuntrul Academiei. Este 
tocmai critica unor „prieteni ai formelor" aceea pe care Pia- 
ton o înfăţişează, într-o etapă în care filosofia sa adîncea 
doctrina, printr-o triplă desfăşurare: acceptînd aspra condiţie 
a filosofării ca demers exploratoriu care nu se poate sprijini 
doar pe ceea ce sufletul desprins de corp a putut primi în 
contactul nemijlocit cu ideile luminoase reamintindu-şi nu¬ 
mai, ci, dimpotrivă, pune în joc ştiinţa dialecticii (he tou dia- 
legestai episteme) pentru ca gîndirea pură, intelectul pur 
(noesis, nous) să dobîndească efectiva cunoaştere a realităţilor 

supreme (cf. Republica)-, „democratizînd 11 imperiul formelor, 
astfel încît orice realitate şi orice fiinţare să cadă sub forme 
sau/şi să fie chiar formă (cf. în acest sens, în Parmenide, 
130 a—c); „organizînd 11 acest imperiu al formelor, prin ierar¬ 
hizare, sistematizare, corelare logică, demers care suportă şi 
justifică metodele -exersării filosofice .şi cercetării ştiinţifice, 
conferind', totodată, o supleţe tot mai mare modului de a ve¬ 
dea lucrurile, viziunii. 

Intr-o epocă, aşadar, în care „prietenii formelor 11 , în cap 
cu Platon, se aflau angajaţi pe un drum, sau, mai bine zis, 
angajau un drum, acaparaţi, fără îndoială de pasiunea dis¬ 
cuţiilor în contradictoriu, primul scolarh al Academiei, Pla¬ 
ton însuşi, putea scrie dialogul său „pe viu 11 , în cadrul unui 
„vvork in progress 11 , pe deplin încrezător în potenţele teoriei 
ideilor, chiai^fără a deţine ultimul cuvînt în materie. Criza 
teoriei ideilor, dacă o criză este, nu trebuia să fi apărut 
pe atunci altfel decît ca una provizorie şi „de creştere 11 . 

b) Perioada elaborării dialogului. Conjecturile au abundat 
şi în această privinţă. Analiza de conţinut şi inspecţiile de 
detaliu atestă că dialogul aparţine perioadei de deplină 
maturitate creatoare. S-ar părea că Parmenide presu¬ 
pune şi lasă în urmă Phaidon, Phaidros,- Cratylos, Symposion, 
precum şi Republica. Mai greu pare de stabilit situarea sa 
cronologică în raport cu Theaitetos şi Sofistul. Grupat de că¬ 
tre Thrasyllos (sec. I e.n.) alături de Philebos, Symposion şi 
Phaidros în cadrul celei de-a treia tetralogii, perioaţla de 
elaborare a dialogului trebuie situată „în cîmpul de tranziţie 
care conduce de la teoria clasică a ideilor, din epoca medie a 
lui Platon, la problemele şi răspunsurile filosofiei sale tîrzii 111 . 
A fost scris, cel mai devreme în 368, deci în preajma celei 
de-a doua călătorii a lui Platon în Sicilia, sau, poate, încă 
şi mai tîrziu. O soluţie definitivă a chestiunii nu pare a se 
degaja din noianul de conjecturi. 

c) Despre subtitlul: peri eidon. Subtitlul poate fi găsit 
la Diogenes Laertios, Despre vieţile şi doctrinele filosofilor, 
IX, 23. Dialogul poartă, într-adevăr, asupra formelor şi par- 
ticipaţiei, el sugerînd dificultăţile unei reificări a formelor; 
folosirea necritică a expresiilor „întregul formei 11 , „părţile for¬ 
mei 11 , apelul la „forma formei 11 şi însăşi transcendenţa forme¬ 
lor, plasarea lor într-o lume supralunară la care muritorii 
n-au acces, sînt puse — indirect — sub semnul întrebării, date 
fiind dificultăţile insurmontabile care apar dintr-o asemenea 
plasare. 

d) Personajele. Cephalos este povestitorul care, însoţit de 
doi concetăţeni din Clazomenai, cetatea de baştină a lui Ana- 
xagoras, va relata ceea ce a auzit dintr-o sursă indirectă, de la 
Antiphon, asupra întîlnirii prilejuite de sosirea lui Parmenide 
şi Zenon la Atena. Omonimul lui Cephalos din Republica, 
metecul originar din Syracusa, amfitrionul înstărit sub al că¬ 
rui acoperiş se va desfăşura celebra lampadophoria filoso- 


1 Hans Giinther Zekl, „Einleitung des Herausgebers 11 , 
p. XVII, în Platon, Parmenides, ijbersetzt und herausgegeben 
von Hans Giinther Zekl, Felix Meiner, Hamburg, 1972. 

fică (cf. Andrei Carnea, Interpretare la Republica, în Platon, 
Opere, V, Ed. Ştiinţ. şi Enciclop., Buc., 1980), nu trebuie 
confundat cu acest Cephalos care, ce-i drept, este şi el un 
lampadophor, şi anume în cadrul unei ştafete a rememorării. 
Ficţiunea memoriei fabuloase este, dealtfel, un motiv recurent 
în multe dialoguri platoniciene ... 

Adeimantos şi Glaucon sînt fraţii mai mari ai lui Aris- 
tocles, adică ai lui Platon însuşi. Sînt vechile noastre cunoş¬ 
tinţe din Republica. 

Antiphon, fratele lor vitreg, este a doua verigă în lanţul 
anamnetic care va reactualiza evenimentul originar. 

Pythodoros — a treia verigă — este invocat şi citat, în 
vorbire indirectă, ca martor tăcut, numai ochi şi urechi, al 
discuţiei care s-a desfăşurat în propria lui casă, în Cerameikosl 
este menţionat în Alcibiade I, 119 a, în calitate de adept al 
lui. Zenon. Era, desigur, un avid consumator de discuţii filoso¬ 
fice; după cum reiese indirect din spusele sale, preluate de 
Antiphon şi redate de către Cephalos, se va fi exersat şi el, 
dacă nu în argumentaţia speculativă originală, cel puţin în re¬ 
darea ei repeţită, prin viu grai. 

Toate aceste personaje de fundal se estompează rapid, 
pentru a face loc protagoniştilor propriu-zişi ai discuţiei; So- 
crate, Zenon, Parmenide, Aristotel. 

Indiferent dacă întîlnirea dintre Socrate, Parmenide şi Ze¬ 
non va fi avut loc aievea (ceea ce pare a fi neverosimil, eve¬ 
nimentul ar fi urmat atunci să se petreacă, după socotinţa exe¬ 
geţilor, cam prin 450 î.e.n.) sau este o pură ficţiune menită să 
ateste că Ies beaux esprits se rencontrent, postura în care 
apare în dialog foarte ..tînărul Socrate, şi anume ca pro¬ 
tagonist al unei teorii sistematice a formelor, este, desigur, 
voit anacronică. Parmenide, marele .eleat, apare de asemenea 
în postura unui „deconstrucţionist" al teoriei eleate. O prezen¬ 
tare mai verosimilă este aceea făcută lui Zenon. în ceea ce îl 
priveşte pe Aristotel, partenerul cu rol pur auxiliar („băiat 
aducător de mingi") în jocul argumentativ vijelios purtat de 
către Parmenide, el avea să devină mai tîrziu unul din cei 
Treizeci de Tirani care au instaurat o reprobabilă perioadă de 
nedreptăţi pasagere, pe vremea războiului peloponesiac. S-a 
speculat că autorul dialogului l-ar fi vizat, prin Aristotel, atît 
de maniabil în cadrul discuţiei expuse, pe tînărul emul stagi- 
rit al Academiei, însă, mai toţi exegeţii au sfîrşit prin a con¬ 
chide asupra lipsei de temei a unei atari supoziţii. 

e) Structura dialogului.. Dialogul are.o structură deosebit de 
limpede, în contrast cu obscurităţile conţinutului său. împăr¬ 
ţirea sa tripartită, într-un Preludiu, Discuţia în jurul teoriei 
formelor şi Argumentaţiile în jurul lui Unu şi al Celorlalte de- 
cît Unu se impune de la sine. 

A) Preludiu. Călăuziţi de către Adeimantos şi Glaucon, 
Cephalos şi doi concetăţeni ai săi, sosiţi din Clazomenai, ajung 
la Antiphon, care va rememora pentru ei relatarea lui Pytho- 
■ doros, martor al discuţiei purtate cîndva între tînărul Socrata 
şi corifeii şcolii eleate, Parmenide şi Zenon (126 a-127 a 7). 

B) Discuţia în jurul formelor şi participaţiei (127 a 7— 
136 e 4). . 

a) Discuţia dintre Zenon şi Socrate; sensul scrierii lui Ze- 
non; interpretarea aporiei lui Zenon, ca privind pluralitatea 
din lumea sensibilă; existenţa formelor inteligibile, libere de 
orice aporie, separate de lucrurile care cad sub ele şi, tot aşa, 
separate ele între ele (127 a 8—130 a 2). 

b) Discuţia dintre Parmenide şi Socrate. Critica separa¬ 
ţiei formelor şi dificultăţile legate de participaţi a la forme 
(130 a 3—135 b 4). 

1. Existenţa formelor în sine, dînd seama de orice reali¬ 
tate, de la cea mai universală şi elevată, pînă la cea mai joasă 
(130 a 3—131 a 2). 

2. O primă dificultate: participaţia, înţeleasă tocmai ca par- 
ticipaţie fie la întregul formei fie la părţi ale acesteia, pare 
greu de conceput (131 a 3—e 7). 

3. O a doua dificultate: încercarea de a concepe asemăna¬ 
rea participantelor la o formă cu însăşi forma obligă la admi¬ 
terea unei forme noi, procesul generativ de forme continuînd 
la infinit; unicitatea formei este astfel pusă sub semnul în¬ 
trebării. Două încercări ale lui Socrate de a salva unicitatea 
formei — şi anume înţelegînd forma, mai întîi ca gînd, iar 
apoi ca prototip natural al lucrurilor participante — sînt res¬ 
pinse de către Parmenide, ca incompatibile cu admiterea par¬ 
ticipării pe bază de asemănare (131 e 8—133 a 10). 

4. A treia aporie: existenţa formelor în sine, separate de 
participantele la forme, implică, cel puţin cînd sînt în joc rela¬ 
ţii (de exemplu, forme ca Stăpîn, Sclav, Ştiinţă), o raportare a 
formelor în sine iar astfel o dedublare a relaţiilor „de la noi“ 
prin relaţii ale formelor; ştiinţa (cunoaşterea), la rîndul ei, 
este dedublată, într-o manieră care face. din accesul la idei un 
apanaj al divinităţii, în timp ce cunoaşterea realităţilor pămin- 
tene ajunge să fie inaccesibilă zeului (133 b 1—134 e 7). 

5. în pofida numeroaselor aporii legate de existenţa forme¬ 
lor, admiterea lor rămîne un deziderat căruia i se poate da 
curs numai prin exersarea filosofică. Natura acestei exersări: 
deducerea consecinţelor din ipotezele opuse asupra unei forme 
date. Cu titlu de exemplu, Parmenide va dezvolta, sub formă 
de întrebări şi răspunsuri, secondat de Aristotel, exerciţiul he- 
nologic, purtînd asupra lui Unu şi asupra Celorlalte decît Unu, 
atît în ipoteza că Unu este cît şi în ipoteza contrară (134 e 
8—137 c 3). 

C. Argumentaţiile despre Unu si Altele decît Unu (137 c 4— 
166 c 5) 

CI. Consecinţe din ipoteza „Dacă Unu este“ (137 c 4—160 
b 4) 

a) Argumentările avînd ca punct de pornire pe Unul care, 
fiind, este unu şi nu este în sine plural. Consecinţele trase 
aparţin în totalitate unei henologii negative: Unul nu este în¬ 
treg şi nu are părţi; nu are început, sfîrşit şi mijloc; nu are fi¬ 
gură; nu comportă localizare; nu este nici imobil, nici în miş¬ 
care; nu admite diferenţă şi identitate; nu comportă asemănare 

sau neasemănare; nu admite egalitate sau inegalitate; nu ad¬ 
mite determinaţii temporale; nu poate fi denumit, rostit, per¬ 
ceput, gîndit şi cunoscut, nu are priză asupra vreunui lucru 
în fiinţă (137 c 4—'Î42 b 3). 

b) Argumentările avînd ca punct de pornire pe Unul ce 
conţine în sine pluralitatea, dat fiind că atributul existenţei 
este diferit de atributul identităţii cu sine. Consecinţele desfă¬ 
şurate configurează mai înţîi o henologie pozitivă, apoi una de-a 
dreptul proteică; supraabundînd în determinaţii incompatibile 
la nivelul finitudinii, dar absorbite de un lacom infinit. Unul 
este întreg alcătuit din părţi, este infinit-plural, generează şi 
compune toate numerele întregi. Totodată, Unu şi Fiinţă sînt 
nedezlipite, deşi discernabile. Ca şi fiinţa, Unul revine la tot 
ce fiinţează. El este unu şi plural, limitat şi nelimitat, admite 
configuraţie, este în sine însuşi şi în altul decît el, este nemiş¬ 
cat şi mişcător, este identic şi diferit, atît în sine cît şi în ra¬ 
port cu alţii, admite asemănare şi neasemănare, este solidar 
şi nesolidar cu sine si cu celelalte, şi la fel este egal şi inegal, 
participă la timp şi la diferitele timpuri, sub dublul raport al 
fiinţei şi devenirii, şi intră în toate raporturile temporale po¬ 
sibile cu sine însuşi şi cu altele decît el însuşi; totodată însă, 
este în afara timpului; de asemenea, participă .şi nu participă 
la fiinţă, tranziţia într-un sens sau altul fiind instantanee şi 
atemporală. Unul poate fi rostit, gîndit, determinat (142 b 
4—157 b 5). 

c) Argumentările privind celelalte lucruri, adică alterita- 
tea Unului, în ipoteza că Unul este şi că celelalte lucruri par¬ 
ticipă la Unu. Henologia pozitivă este complementată de o doc¬ 
trină pozitivă, iarăşi abundînd în determinaţii opuse, a plura¬ 
lităţii efective pe care o configurează celelalte realităţi, altele 
decit Unul; acestea totalizează un întreg alcătuit din părţi, 
o mulţime nemărginită compusă din mulţimi nemărginite; atri¬ 
butul întregului şi cel al părţii, precum şi limita şi nelimita- 
rea, revin, totodată, fiecărui alt lucru diferit de Unu; orice 
altceva decît Unul mai este, sub toate raporturile asemenea 
şi neasemenea, identic şi diferit, şi în genere suportă orice 
cuplu de însuşiri contrarii (157 b 6—159 b 1). 

d) Argumentările privind altele decît Unu, în ipoteza că 
Unul este şi totodată se află în completă separaţie de cele¬ 
lalte lucruri. Henologia negativă configurată în cadrul argu¬ 
mentaţiilor din a) este acum complementată de o teorie nega¬ 
tivă a alterităţii, conform căreia ceea ce este diferit de Unu 
este şi lipsit de Unu; cele lipsite de Unu nu sint nici Unu, nici 
pluralitate, nici părţi, nici întreguri, nu admit asemănare şi 
neasemănare, identitate şi diferenţă şi în genere nici una din 
determinaţiile unui cuplu de contrarii (159 b 2—1G0 b 2). 

e) Recapitulare succintă a argumentaţiilor (160 b 3—5) 

C2. Consecinţe din ipoteza „Dacă Unu nu este" (160 b 6— 
166 c 5). ' 

f) Consecinţe derivate din ipoteza Unului inexistent, pe 
baza diferenţei conceptuale dintre Unu şi alteritatea sa. Unu¬ 
lui inexistent îi revin putinţa de a fi cunoscut, diferenţa, par¬ 
ticiparea la orice formă pusă în joc de rostirea adevărată cu 

privire la el, asemănarea şi egalitatea cu sine, neasemănarea şi 
inegalitatea cu celelalte. Nu numai atît: Unul care nu este 
participă .şi la fiinţă, şi anume la fiinţa inexistentului. Ca 
fiind şi nefiind, Unul care nu este se mişcă şi totodată este 
imobil, el se naşte şi piere, dar totodată nu se naşte şi nu 
piere (160 c 5—163 b 6). 

g) Consecinţe derivate din ipoteza Unului care nu este, 
unde nefiinţa este luată în mod absolut, ca nefiinţă în toate 
privinţele. Unul care nu este în nici o privinţă este indeter- 
minabil şi neantrenut în vreo relaţie (163 b 7—164 b 4). 

h) Consecinţe derivate din ipoteza Unului care nu este, pri¬ 
vitoare la celelalte lucruri, altele deoît Unu, pe baza diferen¬ 
ţei dintre însuşi Diferitul şi Altul; o realitate plurală lipsită 
de Unu se prezintă ca o îngrămădire şi ca o îngrămădire 
proliferantă de îngrămădiri relativ la care determinaţiile de 
bază, începînd cu Unul, sînt simple aparenţe într-un tablou 
înşelător (164 b 5—165 e 1). 

i) Consecinţe derivate din ipoteza Unului care nu este, 
privitoare tot la alţii decît Unu; dacă, nefiind, Unul nici nu 
este unu, neputinţa de a gîndi pluralitatea fără Unu antre¬ 
nează neputinţa de a gîndi în genere ceva. Dacă Unul nu este, 
nimic nu este (165 e 2—166 c 2). 

j) Succintă recapitulare a întregului exerciţiu henologic 
(166 c 2-c 5). 


Asupra exerciţiului despre Unu, a rangului său de operă, 
a se vedea în volumul de faţă. Constantin Noica: Notă despre 
structura dialogului. 

în istoria culturii se cunosc puţine cazuri în care exerci¬ 
ţiul într-un domeniu să devină o adevărată operă a domeniu¬ 
lui respectiv. S-a putut cita Kunst der Fuge a lui Bach, ce ne 
apare astăzi drept o adevărată operă, deşi a fost concepută ca 
un exerciţiu. Ne întrebăm dacă — la nivelul ei fireşte — 
opera lui Brâncuşi sau unele din sculpturile lui nu au carac¬ 
terul acesta de exerciţiu devenit operă. 

Platon prezintă singur dezbaterea despre Unu şi Multiplu, 
din dialogul Parmenide, drept exerciţiu. Din acesta, istoricii 
filosofiei desprind de obicei o lecţie de filosofie, în speţă pri¬ 
matul necesar al Unului. Ni se pare că dialogul spune mai 
mult decît atît, filosoficeşte, şi o spune tocmai atunci cînd te 
adînceşti mai bine în exerciţiu ca atare, negrăbindu-te să vezi 
„la ce duce“. Acest lucru vom încerca să-l arătăm prin analiza 
în formă — dacă se preferă, prin analiza structurală — ce 
Urmează. 

Dialogul despre Unu şi Multiplu constă din opt teze (dacă 
lăsăm de o parte teza a treia, una intermediară, cum vom arăta 
îndată), care sînt opt blocări succesive ale gîndului, sortiţe să 
nu ducă la nici un rezultat aparent. Ele reies din metoda de 
analizare invocată (la 135 e-136 a), în baza căreia nu te în¬ 
trebi numai ce rezultă din ipoteza existenţei obiectului consi¬ 
derat, ci şi' din ipoteza non-existenţei lui. Acum se anali¬ 
zează dualitatea Unu —^ Multiplu. Parmenide, care este prin¬ 
cipalul interlocutor al dialogului, spune că şi-ar putea face 
exerciţiul şi asupra altor dualităţi, ca asemănăter — neasemă¬ 
nător, mişcare — stare, naştere — pieire, chiar fiinţă — ne¬ 
fiinţă; dar el o preferă pe cea familiară lui, Unu şi Mulţiplu. 
Mai mult încă, el spune (137 b) că va face analiza după „pro¬ 
pria sa ipoteză" a Unului şi că se va întreba ce se înMniplă 
dacă Unu este şi apoi dacă Unu nu este, în timp ce mai sus 
(la 136 a) arătase că s-ar putea face acelaşi exerciţiu filosofic 
pe baza întrebării ce se întîmplă dacă Multiplul este sau nu 
este. Dat fiind că întrebarea dacă Unu este include propriu-zis 
două întrebări: „dacă Unu e unu" şi „dacă Unu există"; dat fiind, 
pa de altă parte, că în fiecare caz trebuie să analizezi atît ce se 
întîmplă Unului cît şi ce se întîmplă Multiplului, rezultă cele 
opt teze: 


Dacă Unu e unu 


Dacă Unu nu e unu 


1) Ce i se întîmplă lui 

2) Ce se întîmplă Multiplului 

3) Ce i se întîmplă lui 

4) Ce se întîmplă Multiplului 

Dacă Unu este (există) 
Dacă Unu nu este (nu există) 


5) Ce i se întîmplâ lui 

6) Ce se întîmplă Multiplului 

, • 

17) Cei se întîmplă lui\ 

\ 8) Ce se întîmplă Multiplului 


Teza pe care o înlăturăm (şi care într-adevăr a părut dis¬ 
cutabilă unora dintre comentatori) este cea aşezată în dialog 
la punctul trei. Ea sună: „Dacă Unu este şi nu este“. Nu 
numai că introducerea ei strică simetria analizei, dar ea este 
contestabilă şi în fond, întrucît contravine principiului meto¬ 
dologic fixat la 137 b, după care cercetarea trebuie făcută 
doar pe bază de existenţă şi inexistenţă a lucrului. Pe de altă 
parte, dacă ar fi potrivită analizei, ea ar trebui scindată de 
asemenea în două: „dacă Unu este şi nu este unu" şi „dacă 
Unu există şi nu există 1 ', ceea ce nu se petrece în dialog. 

In schimb, spre a fi completă şi perfect simetrică, analiza 
ar trebui să conţină încă opt teze , care ar rezulta din ipoteza 
existenţei sau inexistenţei Multiplului. Atunci am avea: 


Dacă Multiplul e multiplu 
Dacă Multiplul nu e multiplu 

Dacă Multiplul este (există) 

Dacă Multiplul nu este (nu 
există) 


1) Ce i se întîmplă lui 

2) Ce se întîmplă Unului 

3) Ce i se întîmplă lui 

4) Ce se întîmplă Unului 

5) Ce i se întîmplă lui 

6) Ce se întîmplă Unului 

(. 7) Ce i se întîmplă lui 
(’8) Ce se întîmplă Unului 


Platon însă nu face această întregire a exerciţiului său, 
ci lasă în chip limpede pe Parmenide să întreprindă cerce¬ 
tarea doar cu „propria sa ipoteză", care este cea a Unului şi 
a existenţei sau inexistenţei lui. Ni se pare — în treacăt spus — 
că din perspectiva lumii moderne, unde nu tema Unului suve¬ 
ran, ci a pluralităţii lumii şi a complexităţii „elementelor" 
primează, o asemenea cercetare pe baza existenţei sau non- 
existenţei Multiplului ar merita să fie întreprinsă. 

Aşa cum se prezintă, cu cele opt teze izvorîte din dubla 
presupunere făcută asupra Unului, exerciţiul lui Platon dă o 
demonstraţie tipic filosofică pe bază de blocări succesive. De 
ce tipic filosofică? Prima impresie este: pentru că dă o mare 
lecţie de scepticism bun, unul deschis căutării ulterioare, în ce 
priveşte . problemele-limită ale gîndirii speculative. Al doilea 
răspuns este: pentru că, fără a duce la un rezultat, reliefează 
raporturile dintre Unu şi Multiplu, interdependenţa lor nece¬ 
sară, nu fără a reliefa totodată, în stil antic, grec, un primat 
indiscutabil al Unului, în lipsa căruia n-ar exista nimic stabil, 
ba într-un sens nu poate exista nimic pur şi simplu. 

Un al treilea răspuns, însă, ni se pare mai interesant fi¬ 
losofic, şi pe el ni-1 va da analiza structurală încă mai adîncită 
a dialogului. Căci nu este de ajuns să vezi care sînt cele opt 
teze ale lui şi blocarea adusă de fiecare, odată cu deblocările 
respective. Este necesar să vezi şi cum se demonstrează cele 
opt teze şi dacă nu cumva demonstraţia se face în acelaşi fel, 
de opt ori, aşadar dacă nu cumva există o structură a tipului 

demonstrativ în joc. în aparenţă, blocarea gîndirii se poate 
produce în nesfîrşit de multe feluri, chiar dacă deblocarea ei 
se va face într-un singur fel, prin trecerea la termenul contra¬ 
dictoriu. Dar dialogul lui Platon vine să arate că nu numai 
redresarea, ci şi căderea gîndului despre un lucru se face or¬ 
ganizat, poate pe aceleaşi trepte întotdeauna, şi că, în speţă 
şi anticipînd, blocarea se obţine numai atunci cînd lucrul s-a 
prăbuşit atît în existenţa cît şi în esenţa lui. 

Să vedem, într-adevăr, ce conţinut are acel „se întîmplă' 1 
din cele opt teze platoniciene (ce se întîmplă Unului, ce se 
întîmplă Multiplului), adică sub ce raport se sfîr.şeşte, de fie¬ 
care dată, la un eşec de gîndire. Poate că aici stă originalitatea 
metodologică a lui Platon, rămasă intactă şi faţă de dialectica 
lui Hegel, unde căderea în cbntradicţie are ceva prea simpli¬ 
ficat: termenul întîi, teza să spunem, se prăbuşeşte pentru că 
îşi vede sau i se vede de către gîndire generalitatea; termenul 
al doilea, antiteza, pentru că îşi vede sau i se vede particu¬ 
laritatea. La Platon lucrurile coboară mai adînc în conţinut 
şi de aceea forma e mai complexă: devine o structură. 

Astfel, „ce se întîmplă 11 , conform primei teze, Unului, dacă 
este cu adevărat unu şi înainte de a ne gîndi că el şi este, 
există? I se întîmplă să nu fie mai mulţi, deci să n-aibă părţi, 
să nu fie un tot, şi astfel să n-aibă alcătuire, in primul rînd. 
Dar, în al doilea rînd, dacă nu are părţi înseamnă că nu are 
nici început, nici capăt, nici mijloc, deci nu are măsură şi 
limită. Aşa fiind, el nu va avea nici un fel de figură, ceea 
ce înseamnă că va fi lipsit de configuraţie, în al treilea rînd; 
în continuare, este limpede că nu va putea fi nici în altul, 
nici în el însuşi; că aşadar nu va fi undeva, ceea ce înseamnă 
că nu va fi nicăieri şi nu va avea spaţialitate, în al patrulea 
rînd. Iar într-un al cincilea rînd, cum oare să aibă mişcare 
ceea ce este doar unu, el neputînd deveni altceva sub vreo 
mişcare internă, de prefacere, nici să se deplaseze către alt¬ 
ceva, sub cine ştie ce regim de exterioritate? Şi totuşi nu 
e nici în nemişcare, de vreme ce nu există pentru el „loc“ şi 
rămînere în loc. 

Dar aceste cinci caractere negative ale Unului ca unu 
trebuie întregite şi dintr-altă perspectivă. Ceea ce s-a dovedit 
pînă acum, cu alcătuirea, măsura, configuraţia, spaţialitatea 
şi mişcarea sau nemişcarea Unului ca unu, poartă asupra a ceva 
de ordinul existenţei lui: fără cele cinci caractere enumerate 
el nu ar avea existenţă — vom spune, interpretînd textul lui 
Platon dincolo de litera lui. Dintr-altă perspectivă însă, care 
nu mai e a existenţei, ci a naturii intime, a esenţei, vom 
spune, i „se întîmplă 11 iarăşi lucruri deosebite Unului. In 
primul rînd, i se întîmplă să nu aibă identitate (şi diferenţă) 
cu nimic altceva şi nici cu sine (ceea ce am putea numi: 
identitatea relativă, comparativă); căci el nu poate fi identic 
în chip evident cu altceva, unu fiind, şi nici măcar identic cu 
sine, de vreme ce a fi identic este altceva decît a fi unu. 
I se întîmplă apoi să nu aibă asemănare (şi neasemănare) cu 
nimic altceva şi nici cu sine, din aceleaşi motive ca la iden¬ 
titate; ba i se întîmplă chiar, în al treilea rînd, să nu poată 
avea nici egalitate (şi inegalitate) în ce priveşte mărimea, căci 

pe de o parte n-are măsură a mărimii lui, cum s-a văzut mai 
înainte, pe de alta nu poate fi „identitate" între măsuri, ne- 
fiind identitate în cazul lui. Iar în al patrulea rînd, nu va 
putea fi nici în timp, adică nu va avea temporalitate, de vreme 
•ce a fi în timp implică egalitate şi inegalitate de „vîrstă", iar 
Unu ca unu n-ar putea fi mai bătrîn şi mai tînăr decît sine. 
In sfîrşit fără timp, în al cincilea rînd, cel puţin fără pre¬ 
zentul lui „este", nimic nu are parte de fiinţă, astfel că Unu 
•care e unu nu are natura fiinţei. Iar aici, în capătul dublei 
sale demonstraţii, în existenţă şi esenţă, Platon adaugă un 
lucru extrem de sugestiv, care într-un fel rezumă întreaga 
•demonstraţie: Unu ca unu, fiind aşa, nu are nici măcar nume. 
E adevărat că el deduce lipsa numelui din ultimul argument, 
cel că Unu n-are caracter de fiinţă (iar ce nu „este" nimic 
nu poate „avea" nimic, spune el la 142 a, la capătul demon¬ 
straţiei de la prima teză); dar faptul că Unu n-are nume re¬ 
zultă din toate cele nouă caractere negative, respectiv din 
totalizarea lor, el însemnînd că Unu n-are identitate, de astă 
■dată nu în sens relativ, ci în sens absolut. Ceea ce nu are 
nici existenţă, nici esenţă, cu caracterele lor respective, nu 
are identitate ontologică. Blocarea este,totală. 

Ce ar urma să se facă, în fapt unei asemenea blocări to¬ 
tale? Să se treacă de-a dreptul, ca în orice demonstraţie prin 
blocări succesive, la contradictoriu; în speţă, de la teza „Dacă 
Unu e unu", prima, să se treacă direct la a cincea (în text a 
sşasea) teză, „Dacă Unu nu e unu". Dar Platon analizase afir¬ 
maţia de existenţă a Unului („Unu este") şi văzuse că ea 
•conţine întîi asertarea lui Unu ca unu şi apoi asertarea exis¬ 
tenţei lui. De aceea în text teza a doua nu este: „Dacă Unu 
nu e unu", ci pur şi simplu „Dacă Unu este". încercînd să ro¬ 
dăm încă mai simplu tabloul celor opt teze, îl prezentăm 
cu alăturarea tezei Multiplului de cea a Unului, punînd sub 
fiecare ipoteză atît ce se întîmplă Unului cît şi ce se în¬ 
tâmplă Multiplului. 

Dar simplificarea tabloului nu schimbă faptul pe care 
■vrem să-l subliniem acum, anume că demonstraţia de la prima 
teză, pe temeiul a zece puncte (perspective, criterii), distribuite 
de noi în grupa caracterelor existenţei şi cea a caracterelor 
•esenţei, se păstrează în toate celelalte şapte teze, chiar dacă 
la ultimele şase nu mai este făcută în chip exhaustiv. In¬ 
tr-adevăr, în teza a doua a lui Platon (pe care am trecut-o 
in tabloul de mai jos la rangul al treilea), anume „ce se 
întîmplă Unului" dacă presupunem că el este (există), argu¬ 
mentarea este de aproape trei ori mai întinsă decît pentru 
prima teză, dar ea se desfăşoară după aceleaşi zece criterii. 

Dacă aşadar Unu este, spune Platon, atunci faptul de a fi 
exprimat de „este" reprezintă ceva deosebit de Unu, în timp 
ce la prima ipoteză aveam ceva tautologic: Unu ora unu. 
Avem deci acum un tot cu părţi: partea reprezentată de Unu 
şi cea reprezentată de faptul de a fi. Dar şi fiecare dintre 
aceste părţi are părţi, la rîndul ei. Intr-adevăr Unu, chiar 
izolat, redevine „Unu este" (căci aceasta tocmai e ipoteza), 
iar „este" nu poate fi nici el fără Unu, în cazul de faţă. 
Aceasta înseamnă că fiecare dintre cele două părţi se sein- 

dează la nesfîrşit, rezultatul fiind că ipoteza Unul care „este“ 
exprimă o pluralitate infinită. In prima ipoteză Unu era tatal 
lipsit de părţi, în a doua are nesfîrşit de multe. Prima oară 
Unu nu era decît unu, a doua oară el este multiplu. Că în 
felul aceste, cu pluralitatea adusă de ipoteză, apare ceva nau 
în cadrul demonstraţiei, anume numărul, nu este decît firesc. 
Dar esenţial va fi că apare alcătuirea Unului; că el este un 
tot cu părţi. La fel, el va avea măsură, ca fiind un tot, adică 
va avea un început, un mijloc şi un sfîrşit, chiar dacă părţile 
sînt infinite; va avea ca urmare o figură, adică o configuraţie; 
va fi undeva, deci va avea şi spaţialitate; va fi în acelaşi timp 
mişcat şi nemişcat. Pe plan de esenţă, el va fi identic cu 
sine şi diferit de sine, spune dialogul (146 b), dar şi identic 
cu alţii şi diferit de alţii; deopotrivă asemănător şi nease- 
'mănător; egal şi inegal cu sine şi cu alţii; părtaş la timp „ 
pentru că participă la faptul de a fi, şi totodată în afară de 
timp, fiind mai bătrîn şi mai tînăr, nici mai bătrîn nici mai 
tînăr. Dar în măsura în care stă sub o temporalitate are 
fiinţă, una identificabilă, şi astfel are nume. 

Am regăsit astfel, cu teza a doua din dialog, toate cele 
zece perspective sau criterii potrivit cărora se făcea argumen¬ 
tarea: alcătuire, măsură, configuraţie, spaţialitate, mişcare, apoi 
identitate, asemănare, egalitate, temporalitate, fiinţă — cu un 
ultim criteriu care le totaliza pe celelalte, anume criteriul 
de-a avea ori nu un nume. „Ce se întîmplă“ Unului are un 
conţinut determinat, în speţă se desfăşoară după criterii de¬ 
terminate. Fiindcă sînt determinate şi aceleaşi, criteriile ca¬ 
pătă un aspect formal: conţinutul argumentării, în cazul fie¬ 
cărei teze, devine o adevărată formă de demonstraţie. Iar 
dacă forma se va menţine la celelalte teze înseamnă că 
demonstraţia prin blocări succesive are o structură, una mai 
bogată decît schema hegeliană a blocărilor şi deblocărilor suc¬ 
cesive. 

Dar forma de demonstraţie se menţine cu adevărat, aici îr» 
dialog. Chiar la ipoteza pe care am înlăturat-o ca nerespec- 
tînd 1 punerea iniţială a problemei, ipoteza a treia din text: 
„Dacă Unu este şi nu este“ în acelaşi timp, chiar în argumen¬ 
tarea ei s-ar putea găsi ecoul celor zece criterii (pe care 
aşadar Platon nu pare a le folosi perfect controlat, deşi la 
primele două ipoteze succesiunea lor se dovedea izbitoare). în 
orice caz forma de demonstraţie reapare în cazul celorlalte 
teze. Dacă nu toate criteriile sînt puse în joc de fiecare dată 
şi dacă uneori există intervertiri în folosinţa lor, nu ne pare 
mai puţin adevărat că, odată cu fiecare teză şi cu demonstra¬ 
ţia ei, apare un tablou, mai mult sau mai puţin complet, 
al chestiunilor critice, un fel de filtru analitic prin care tre¬ 
buie să treacă fiecare ipoteză, spre a se vedea „ce se întîmpiă 11, 
Unului şi Multiplului în cazul ei. 

Dăm, sub formă de tablou, acest filtru, relevînd că rezul¬ 
tatele verificării sînt de ordinul: Unu nu este (nu are) nici 
asta, nici asta, de o parte: este sau are şi asta şi asta, de alta. 

In tablou «m menţionat răspunsul prin: nici-nici, şi-şi. 

Trecute prin acest filtru critic, tezele Unului duc aşadar 
la rezultate extreme, cu o interesantă variantă pentru Multi¬ 
plu (ce doar „pare") în cazul inexistenţei Unului, dovedind că 
— oricum ar sta lucrurile — fără Unu lumea nu mai are nici 
un fel de realitate, ci devine aparenţă. Aceasta face, poate, 
pe gînditorul antic, şi în orice caz pe cititorul modern, să 
spună că există totuşi un rezultat pozitiv al dialogului, anume 
afirmarea necesităţii ultime a Unului. Dar, în lumina a ceea 
ce arată tabloul, cu cele zece perspective sau criterii ce fac 
posibilă demonstraţia, poate că nu Unu şi Multiplu ar trebui 
să intereseze pînă la capăt, ci tocmai acest filtru critic, ieşit 
pe neaşteptate, dar în chip sigur, la iveală. Pe neoplatonicieni, 
cu Unul lor inefabil, i-a putut atrage dialogul lui Platon prin 
însăşi tema lui de suprafaţă. Dar un cititor fără interese spe¬ 
culative determinate este dator să vadă mai adînc: să înţe¬ 
leagă că tema Unului şi Multiplului reprezintă un simplu 
exemplu, în cadrul unui exerciţiu, şi că acesta e semnificativ 
tocmai prin altceva decît tema lui. 

In jocul de puneri şi opuneri, interesant este cum se 
demonstrează. Din exerciţiu, cum spuneam, se poate naşte fi- 

losoficeşte o operă. în cazul de faţă, din însăşi demonstraţia 
se desprinde un rezultat filosofic. într-adevăr, filtrul critic 
prin care se face demonstraţia, şi care iese la iveală treptat 
odată cu ea, reprezintă un fel de tablou categorial. Pînă la un 
punct, „criteriile" de aici s-ar putea acoperi cu categoriile aris¬ 
totelice: fiinţa, ultima la Platon, s-ar acoperi cu substanţă, 
prima la Aristotel; spaţialitatea şi temporalitatea s-ar găsi 
întocmai în ambele tablouri, măsura sau configuraţia ar fi pen¬ 
tru calitate, egalitatea pentru cantitate ş.a.m.d. 

Dar ce apare filosofic încă mai interesant este că, privind 
filtrul critic drept un tablou categorial, se ridică întrebarea 
dacă nu cumva tabloul trebuie să fie schimbat de fiecare 
dată şi dacă astfel, în locul unor categorii fixe, ca la Aristo¬ 
tel, nu ar trebui să gîndim categorii adecvate lucrului de fie¬ 
care dată. Astfel, dacă pentru tema parmenidiană a linului 
tabloul criteriilor, care pentru noi reprezintă şi unul catego¬ 
rial, a putut fi acesta de mai sus, se pune întrebarea: dar 
pentru tema modernă a Multiplului, ce tablou ar intra în joc? 
sub ce criterii am aprecia situaţia Multiplului şi prin ce filtru 
l-am trece? Iar în ipoteza că tabloul ar rămîne pentru Mul¬ 
tiplu acelaşi cu tabloul folosit pentru Unu, apare drept sigur 
că pentru celelalte teme propuse de Platon exerciţiului, anume 
pentru asemănare şi neasemănare, stare şi mişcare, fiinţă şi 
nefiinţă, un alt filtru critic ar trebui să intre în joc. Căci nu 
are sens să te întrebi ce „configuraţie" are asemănarea, sau 
ce „alcătuire" are starea. Categoriile de gîndire ar sfîrşi prin 
a fi altele, de fiecare dată. 

Abia acum, cu varietatea — poate controlabilă încă — 
pe care o sugerează el pentru perspectivele categoriale, dia¬ 
logul lui Platon poate arăta ce înseamnă faptul că exerciţiul 
devine operă. Este poate în natura filosofiei să facă astfel 
încît exerciţiul să se ridice la rangul de operă: analiza să 
devină teorie a cunoaşterii, cercetarea în fiinţă ştiinţă a fiin¬ 
ţei, metoda să devină sistem, criticismul doctrină, formula 
matematică realitate fizică, codul genetic realitate biologică, 
proiectul omului realitate umană, iar întrebarea asupra sensu¬ 
lui vieţii însuşi sens al vieţii. Nu a devenit exerciţiul tehnicii 
de astăzi o operă care întregeşte sau dublează natura? Nu este 
arta, de la cea a primitivului valorificat astăzi pînă la cea 
abstractă, un exerciţiu care să fi devenit valabil în el însuşi? 
Iar pesle tot, în astfel de lucruri, filosofia sau ceva din spi¬ 
ritul ei dau măsura. 

In sensul acesta dialogul lui Platon despre Unu şi Mul¬ 
tiplu devine „modern" mai mult decît oricare altul. Ne poate, 
chiar, da o lecţie de modernitate. El ne spune că nu rezul¬ 
tatul dă măsura lucrurilor, ci treptele bine organizate ale 
căutării lui. 


C.N. 



NOTĂ ASUPRA TRADUCERII 


Dialdgul Parmenide a fost tradus în româneşte de către 
Ştefan Bezdochi. 

Pentru această nouă traducere am utilizat textul ediţiei 
Dies (Paris, „Les Belles Lettres", 1923). Am recurs şi la ediţia 
Burnet (Oxford, 1901; reeditarea din 1957), ca şi la ediţia rea¬ 
lizată de către Hans Gunther Zekl (1957). Unele soluţii de 
traducere au venit din consultarea traducerilor lui Apelt, 
Bezdechi, Dies, Robin, Zekl. 


Mulţumesc lui I. Segall, neobositul redactor al acestui 
volum, pentru sprijinul substanţial acordat în pregătirea tex¬ 
tului. 


îndemnul şi sfatul lui Constantin Noica au contribuit în 
mod decisiv la finisarea traducerii de faţă, începută dealt¬ 
fel tot sub impulsul său. în primăvara anului 1987, versiu¬ 
nea noastră a fost citită şi adnotată de către ctitorul întregii 
ediţii. Lectura a fost urmată de cîteva discuţii în cadrul că¬ 
rora o parte din text (126 a-142 b) şi din Lămuriri prelimi¬ 
nare au fost citite şi comentate pe baza observaţiilor şi suges¬ 
tiilor făcute, rezultînd soluţii mai bune. Farmecul acelor şedinţe 
de lucru, impregnate de generozitatea intelectuală a iniţiatorului 
lor, constituie amintirea cea mai de preţ a semnatarului acestei 
încercări de transpunere. Recunoştinţa faţă de Constantin 
Noica este tot atît de mare ca şi mîhnirea că, începînd cu vo¬ 
lumul de faţă, prima transpunere integrală a operei lui Platon 
în limba noastră apare în absenţa iniţiatorului ei. 


S.V. 






PARMENIDE 


CEPHALOS ADEIMANTOS GLAUCON ANTIPHON 1 


Cînd am sosit la Atena, venind de acasă de la noi, din 126 
Clazomenai, i-am întîlnit în piaţa cetăţii pe Adeimantos 
şi Glaucon; iar Adeimantos, prinzîndu-mi mîna, îmi 
spuse: „Bun venit, Cephalos! De-ţi face cumva trebu¬ 
inţă vreun lucru de pe-aicea care ne stă în putere, gră¬ 
ieşte!“ 

„Dar chiar din această pricină mă şi aflu aici, i-am 
întors eu vorba; vin a vă face o rugăminte". 

„Spune-ne — m-a îndemnat el — care ţi-e rugă¬ 
mintea". 

Iar eu îi spusei: „Fratele nostru cel după mamă, b 
cum se numea? Fiindcă nu izbutesc a-mi aduce aminte. 

Era abia un copilandru pe vremea cînd am venit să 
stau aici întîia oară, venind din Clazomenai; multă vre¬ 
me a trecut de atunci. Pe părintele lui îmi pare că-1 
chema Pyrilampes." 

„întocmai, zise dînsul; iar pe el însuşi îl cheamă 
Antiphon. Dar la urma urmei ce voieşti să afli?". 

„Ei bine — i-am spus eu — cei pe care-i vezi sînt 
concetăţeni de-ai mei, filosofi pe cît le stă în puteri, iar 
la urechea lor a ajuns cum că acest Antiphon s-ar fi 
aflat adesea prin preajma unui anume Pythodoros, păr- o 
tas al lui Zenon, şi că, auzindu-1 nu o dată pe Pytho¬ 
doros, ar ţine minte el însuşi discuţia ce s-ar fi purtat 
cîndva între Socrate, Zenon şi Parmenide." 

„Acesta e adevărul adevărat", zise el. 

„Rugămintea noastră, aşadar — am spus eu .— ar 
fi să le auzim de la un cap la altul pe acestea." 

„Nimic mai uşor", spuse dînsul; „în tinereţea lui 
şi-a dat, ce-i drept, multă silinţă să le prindă şirul; acum 
însă, după pilda moşului şi tizului său, a căzut la pa¬ 
tima cailor, petrecîndn-şi cu ei cea mai mare parte din 
vreme. Dacă este cazul, putem merge la dînsul; adi¬ 
neauri tocmai a plecat de aici la el acasă, dar stă prin 
apropiere, la Melite" 2 . 

127 a Acestea fiind spuse, ne-am pus cu toţii în mişcare 
şi l-am aflat pe Antiphon acasă la el, pe cînd dădea 
fierarului să-i meşterească nişte frîie; după ce-i dădu 
drumul aceluia, fraţii îi spuseră cu ce gînd am venit, 
iar dînsul îşi aduse aminte de mine din prima călătorie 
şi rosti un cuvînt de bună întîmpinare; în schimb, cînd 
l-am rugat a ne înfăţişa cele discutate, la început a şo¬ 
văit — întrucît, spunea el, era greu lucrul — dar pînă 
la urmă tot prinse a istorisi. 

PYTHODOROS SOCRATE ZENON PARMENIDE ARISTOTEL 

Antiphon, aşadar, povesti că Pythodoros spunea cum 
că Zenon, dimpreună cu Parmenide, ar fi descins cîndva, 
b cu prilejul marilor serbări Panathenee 3 . Parmenide era 
de-acum bătrîn de-a binelea, cu părul nins, ales la în¬ 
făţişare şi să fi avut vreo şaizeci şi cinci de ani; Zenon, 
la rîndul său, mergea pe atunci spre patruzeci de ani, 
era înalt de stat, plăcut la vedere şi, după cîte umbla 
vorba, fusese iubitul lui Parmenide. Aceştia doi — is- 
<j torisea Antiphon — ar fi poposit la Pythodoros, dincolo 
de ziduri, la Cerameikos 4 ; acolo, prin urmare, venise 
Socrate şi, împreună cu acesta, mai mulţi alţii, dornici 
toţi să urmărească scrierea lui Zenon, fiindcă tocmai 
atunci fusese adusă de cei doi pentru prima oară scrie¬ 
rea în cauză. Socrate era pe atunci foarte tînăr. Cel ce 
dădea citire era Zenon însuşi, în timp ce Parmenide se 
întîmplase a fi în altă parte; nu mai rămăsese de citit 
d decît o mică parte din argumente cînd — după cîte po¬ 
vestea Pythodoros — el însuşi ar fi intrat, venind de. 
afară,' şi, alături de el, Parmenide şi Aristotel, cel ajuns 
mai tîrziu unul din cei Treizeci, [precum şi alţi cîţiva], 
toţi putînd astfel să prindă cîte ceva din sfîrşitul scrie¬ 
rii; Pythodoros, ce-i drept, mai avusese cîndva prilejul 
să-l asculte pe Zenon 5 . 

Socrate, aşadar, după ce ascultă, ceru să se ia de la 
e capăt prima ipoteză a întîiului argument, iar odată 
aceasta citită luă cuvîmtul: Cum înţelegi cele spuse aici, 
Zenon? Dacă realităţile 6 sînt plurale, urmează neapă¬ 
rat că ele însele sînt şi asemenea şi neasemenea, ceea ce 
e însă cu neputinţă; într-adevăr, nici cele neasemenea 
nu pot fi asemenea şi nici cele asemenea neasemenea. 
Oare nu aceasta ai vrut să spui? 

Chiar aceasta, ar fi răspuns Zenon. 



PARMENIDE 


85 


Prin urmare, dacă cele ce sînt neasemenea nu pot fi 
asemenea iar cele asemenea nu pot fi neasemenea, nu 
va fi cu neputinţă ca pluralitatea însăşi să fie 'şi ea? 
într-adevăr, dacă pluralitatea ar fi să fie, ea ar primi 
însuşiri imposibile. Oare aceasta vor să arate argumente¬ 
le tale, adică nu altceva decît să impună pe cale polemică 
— împotriva tuturor afirmaţiilor făcute — că plu¬ 
ralitatea nu este? Şi, după socotinţa ta, dovadă îţi dă 
oricare dintre argumente luat în parte, drept care crezi 
a fi adus tot atîtea dovezi cîte argumente ai aşternut 
în scris, în sensul că pluralitatea nu este? Aceasta să 128 a 
fie oare ceea ce ai vrut să spui, ori nu ţi-am prins 
eu bine gindul? 7 

Dimpotrivă _— ar fi răspuns Zenon — ai înţeles în¬ 
tocmai ceea ce urmăreşte întreaga scriere de faţă. 

Ei bine, Parmenide — ar fi spus atunci Socrate — 
înţeleg că Zenon acesta vrea să ţi se alăture nu nu¬ 
mai prin alte feluri de prietenie, ci şi aşezîndu-se ală¬ 
turi de scrierea ta. Intr-un anume chip, el a scris ca 
şi acelaşi lucru, însă acum o întoarce şi-o suceşte, în- 
cercînd a ne face să credem că ar susţine un gînd 
diferit. In poemul tău spui, într-adevăr, că Totul este 
Unu, iar în sprijinul spuselor tale aduci dovezi lim- b 
pezi şi convingătoare; acesta de faţă, pe de altă parte, 
spune că pluralitatea nu există şi aduce la rîndu-i do¬ 
vezi grele şi depline. Insă cînd unul dintre voi afirmă 
Unul, iar celălalt neagă pluralitatea, fiecare se ex¬ 
primă în aşa fel încît să nu pară a susţine aceleaşi 
lucruri, deşi, în realitate, nu tocmai altceva susţine — 
iar spusele voastre sînt mai presus de înţeiegerea 
noastră, a celorlalţi. 

Atunci, Socrate — ar fi spus Zenon — înseamnă că 
de fapt n-ai înţeles pe deplin ce vrea cu adevărat 
scrierea de faţă. Măcar că — precum ogarii aceia din c 
Lacania — adulmeci şi ţii bine urma rostirilor, te în¬ 
şeli, întîi şi întîi, cînd afirmi că scrierea mea are tru¬ 
fia de a încerca să-i facă pe oameni să creadă că urmă¬ 
reşte ceva nemaipomenit; vorba ta, e drept, a prins 
cîte ceva • din ce se întîmplă să fie, fiindcă cele scrise 
de mine vin efectiv în sprijinul afirmaţiei lui Parme¬ 
nide şi se ridică împotriva ^celor ce vor s-o ia în derî- 
dere sub motivul că, dacă Unul este, afirmaţia aceasta d 
ar da loc mai multor consecinţe ridicole, ba ar duce 
chiar la contrariul ei. Scrierea de faţă îi combate, 

aşadar, pe cei ce pun în joc pluralitatea, răspunzîn- 
du-le cu aceeaşi monedă, ba chiar cu dobîndă, vrînd să 
arate că propria lor ipoteză, cea a existenţei plurali¬ 
tăţii, dă loc la încă şi mai ridicole consecinţe decît 
ipeteza existenţei Unului, atunci cînd amîndouă ipo¬ 
tezele sînt cercetate în măsura cuvenită. Rod al rîvnei 
mele polemice este, aşadar, scrierea mea şi am alcă¬ 
tuit-o în tinereţe, dar cineva mi-a copiat-o hoţeşte, încît 
nici nu mi-a mai fost dat a hotărî dacă trebuie scoasă 
la lumină ori nu. Prin urmare, Socrate, te înşeli în- 
chi'puindu-ţi că am scris-o, nu din tinerească rîvnă po¬ 
lemică, ci cu strădania ambiţioasă a omului mai vîrst- 
nic; altminteri, cum ţi-am şi spus-o, nu ai cîntărit-o 
rău. 

Aşa să fie deci — ar fi spus Socrate — şi consimt 
că lucrurile stau întocmai cum afirmi. Spune-mi însă: 
a tu însuţi nu crezi şi nu eşti de părere că există o 
anume formă 8 în sine a asemănării, după cum mai 
este şi o alta, opusă celei dintîi, Neasemănătorul în¬ 
suşi — la acestea două luînd deopotrivă parte eu, tu 
şi toate celelalte lucruri pe care cu îndreptăţire le nu¬ 
mim plurale? Şi nu crezi că părtaşii la asemănare ajung 
asemenea prin aceea că participă şi într-atîta cît par¬ 
ticipă, tot aşa cum părtaşii la neasemănare ajung ne- 
asemenea, pe cînd cei ce iau parte la amîndouă ajung 
şi una şi alta? însă dacă toate lucrurile participă la 
aceste două [forme] opuse între ele, fiind astfel şi ele 
asemenea şi neasemenea între ele tocmai prin partici- 
b parea la ambele, mai încape mirare? Dacă s-ar susţine 
că cele în sine asemenea sînt neasemenea sau, tot aşa, 
că cele neasemenea sînt asemenea, atunci afirmaţia 
aceasta ar fi, cred eu, cu adevărat surprinzătoare; dacă 
în schimb vom spune că participantele la acestea două 
le şi primesc pe amîndouă, află, Zenon, că mie lucrul 
nu mi se pare deloc fără noimă 9 , după cum nu fără 
noimă mi se pare şi afirmaţia că toate lucrurile sînt 
una prin participare la Unu şi că tot aceleaşi lucruri 
sînt plurale prin participare la pluralitate. Cînd însă 
cineva ar veni să arate că Unul în sine este în el însuşi 
o pluralitate şi ar mai arăta că pluralitatea este cu ade- 
o vărat Unu, eu aş fi de-a dreptul uluit 10 . La fel şi în 
cazul tuturor celorlalte: dacă se va spune că genurile 
şi speciile însele, adică ele în sine şi ca atare, primesc 
aceste două caractere opuse, cuvine-se a ne mira; nu 

văd însă nimic uimitor în susţinerea că eu însumi sînt 
unu şi pluralitate. Spunîndu-se deci, cînd vrem a pune 
în joc pluralitatea, că partea mea dreaptă e alta ‘decît 
partea mea stingă, partea din faţă e alta decît partea 
din spate, şi tot aşa cînd vine vorba despre părţile 
mele de sus şi de jos — atunci am, intr-adevăr, temei 
de a crede că sînt părtaş la multitudine — iar cînd 
vrem a-1 pune în joc pe Unu spunîndu-se, tot aşa, 
că dintre noi, la număr şapte, eu sînt un ins şi iau d 
deci parte la Unu. Amîndouă susţinerile acestea, aşadar, 
vor fi enunţate în mod adevărat. Prin urmare, cînd un 
ins va purcede să arate că unele şi aceleaşi lucruri, 
de felul pietrelor, lemnelor sau al altora, sînt şi plu¬ 
rale şi unu, vom spune că insul le arată pe acestea ca 
plurale şi ca unu, dar nu că-1 înfăţişează ca plural pe 
Unu însuşi sau că înfăţişează însăşi pluralitatea ca 
Unu; ceea ce afirmă el nu are nimic uluitor, ba dim¬ 
potrivă, este în măsură a întruni acordul unanim 11 . 

Dacă însă, privitor la acelea despre care a fost vorba 
adineaori, insul va pune mai întîi ca distincte între ele 
formele luate în sine, formele însele — spre pildă 
asemănarea şi neasemănarea, pluralitatea şi Unul, sta- • 
rea şi mişcarea, ori toate celelalte de acest fel — iar 
apoi va declara că ele însele, în sine luate, au putinţa 
să se amestece şi separe, atunci află, Zenon, că eu unul 
m-aş mira foarte. După socotinţa mea, ai înfruntat cu 
multă bărbăţie chestiunile puse în joc; şi totuşi, cum 
spuneam, mult mai mult aş fi surprins dacă cineva ar 
fi în măsură să găsească această aporie întreţesută peste 130 a 
tot în adîncul formelor înseşi şi, aşa cum a urmărit-o 
în rîndul celor deschise văzului, ar putea s-o dezvăluie 
şi în sinul celor concepute de cuget 12 . 

Grăind Socrate acestea — povesti Pythodoros — 
el însuşi, Pythodoros adică, îşi închipuia că Parmenide 
şi Zenon vor fi găsit prilej de supărare la tot pasul; 
cînd colo, aceia îl ascultau cu neslăbită luare-aminte şi 
surîdeau, schimbînd mereu priviri între ei, fermecaţi 
cum erau de Socrate. Drept care, cînd acela îşi curmă 
vorba, Parmenide luă cuvîntul: „Socrate, vrednic de 
toată lauda eşti pentru rîvna pe care o pui în dezbaterea b 
argumentelor. Dar spune-mi, tu însuţi ai făcut se¬ 
paraţia aşa cum o prezinţi, de o parte punînd anumite 
forme în sine, de altă parte, iarăşi, participantele la 
forme? 13 Şi oare consideri că există cu adevărat ase- 

mănarea în sine, separată de asemănarea aceeea pe 
care o avem noi 14 , şi la fel Unul, pluralitatea şi cele¬ 
lalte toate, în privinţa cărora l-ai auzit adineaori pe 
Zenon? 

Eu unul aşa socot, ar fi răspuns Socrate. 

Dar în ce priveşte forme cum ar fi: aceea a dreptăţii 
în sine, aceea a frumosului, cea a binelui ori altele de 
acelaşi fel? ar fi întrebat Parmenide. 

Tot aşa, răspunse dînsul. 

Dar forma omului, în separaţie de noi şi de toţi cei 
la fel cu noi, forma însăşi a insului, ori aceea a focului, 
ori aceea a apei? 

Ca să fiu drept, Parmenide — răspunse dînsul — 
în privinţa acestora am ajuns adesea la aporie, între- 
bîndu-mă dacă se cuvine a mă rosti asupră-le în acelaşi 
fel ca despre cele dintîi, ori într-altfel. 

Nu cumva şi în privinţa anumitor lucruri ce-ar părea 
să fie de tot rîsul, bunăoară firul de păr, noroiul şi guno¬ 
iul, sau şi altele cît se poate de nedemne şi netrebnice, 
ajungi tot la aporie, întrebîndu-te dacă trebuie'sau nu să 
afirmi existenţa unei forme separate, diferită şi ea de 
lucrurile ce ne stau la îndemînă? 15 

Cîtuşi de puţin — ar fi spus Socrate •— întrucît tot 
ce vedem cu ochii noştri fiinţează; a crede însă că fiin¬ 
ţează şi o anume formă a acestora ar fi pesemne o 
credinţă prea de tot lipsită de noimă. Uneori, ce-i drept, 
m-a tulburat întrebarea dacă nu trebuie spus unul şi 
acelaşi lucru despre toate; dar apoi, odată ajuns în 
locul acela, fac repede cale întoarsă, temîndu-mă ca 
nu cumva să alunec şi să mă pierd într-o prăpastie de 
vorbe goale; aşa că, reîntors la punctul de unde am 
pornit, mă preocupă cercetarea lucrurilor despre care 
adineaori spuneam că se bucură de forme. 

Aceasta,, Socrate, fiindcă eşti încă tînăr — ar fi 
spus Parmenide — şi pînă acum n-ai căzut de tot 
sub puterea filosofiei, care filosofie, după socotinţa 
mea, odată şi odată va pune stăpînire pe tine, făcîn- 
du-te să nu mai priveşti ca nevrednice nimic din aces¬ 
tea toate; deocamdată însă, vîrsta spunîndu-şi cuvîntul, 
mai iei în seamă părerea oamenilor. Dar spune-mi: 
eşti încredinţat, precum afirmi, că există anumite forme 
a căror denumire o primesc celelalte lucruri, părtaşe 
la acestea 16 , aşa cum, spre pildă, cele ce iau parte la 
asemănare ajung asemenea, la mărime ajung mari, pe 

cînd cele ce iau parte la frumos şi dreptate ajung fru¬ 
moase şi drepte? 

Sînt încredinţat, de bună seamă! ar fi răspuns So- 
crate. 

Aşadar, cel ce ia parte, oricare ar fi el, se împărtă¬ 
şeşte fie de la întregul formei, fie de la o parte a ei; 
nu-i aşa? 17 Ori s-ar mai putea ivi şi alt gen de parti- 
cipaţie în afara acestora două? 

Care altul ar mai putea fi? spuse dînsul. 

Consideri aşadar că forma în întregime fiinţează în 
fiecare din numeroasele lucruri, ea însăşi fiind una? 
Sau cum altfel? 

Dar, Parmenide — ar fi răspuns Socrate — de ce 
n-ar putea fi ea cu adevărat una? 

In acest caz, una şi aceeaşi fiind într-o pluralitate b 
de lucruri separate, va fi totodată prezentă în între¬ 
gime [în fiecare] iar astfel ea însăşi va fi în separare 
de ea însăşi. 

N-ar fi aşa — ar fi spus — măcar atunci cînd s-ar 
asemui zilei, care, una şi aceeaşi fiind, se află dintr-o 
dată în mai multe locuri, fără a fi ea însăşi în separare 
de sine; la fel, prin urmare, fiecare formă ar.fi una în 
toate, rămînînd totodată aceeaşi. 

Cum văd, Socrate — ar fi spus Parmenide — pre¬ 
feri să faci dintr-un unu o prezenţă pururi aceeaşi 
în mai, multe locuri, aşa cum, aruncînd un văl peste 
mai mulţi inşi, ai spune că peste mai mulţi este [un 
unu] unitar în întregul său; ori nu socoţi că afirmi 
un lucru de acest fel? 18 

Se prea poate, ar fi spus celălalt. • 

Să fie deci deasupra fiecăruia vălul în întregul său, 
ori, dimpotrivă, numai o parte a acestuia, cîte una peste 
cîte unul? 

O parte. 

Aşadar, Socrate — ar fi spus — alcătuite din şi se- 
parabile în părţi ar fi şi formele însele, iar lucrurile ce 
au parte dimpreună de ele ar participa la cîte o parte, şi 
ca atare nu în fiecare am avea întregul, ci pentru fie¬ 
care ar exista o parte. 

Aşa s-ar părea, cel puţin. 

Intr-adevăr — ar fi spus — priveşte: dacă însăşi 
mărimea în sine ai separa-o în părţi iar fiecare din mul- <1 
tele lucruri mari va fi mare printr-o parte a mărimii 

mai mică decît însăşi mărimea, oare aceasta nu ne-ar 
apare de-a dreptul absurd? 

De bună seamă, ar fi spus el. 

Mai departe: dacă ar fi ca vreun lucru să ia cîte 
o mică parte a egalului, va mai putea el, prin chiar 
partea care îi revine, o parte mai mică decît egalul în 
sine, să fie egal cu un oarecare alt lucru? 

Cu neputinţă. 

Iar dacă ar fi ca unuia dintre noi să-i revină o 
parte a micului, atunci micul va fi mai mare decît 
chiar această parte a lui însuşi, iar astfel însuşi Micul, 
el ca atare, va fi mai mare; totodată, cel căruia i s-ar 
adăuga ceea ce s-a scos [din Mic], tocmai acesta va fi 
mai mic iar nu mai mare decît înainte! 

Dar ar fi cu neputinţă să se întîmple astfel, spuse 
dînsul. 

Atunci în ce fel, Socrate — ar fi întrebat — vor 
participa la forme, după a ta părere, celelalte lucruri, 
odată ce nici pe baza părţilor, nici pe baza întregu- 
rilor nu sînt susceptibile să participe? 

Pe Zeus — spuse el — nu mi se pare deloc uşor 
să hotărăsc în vreun fel chestiunea aceasta. 

Dar ce ai de spus în privinţa următoare? 

în care privinţă? 

După părerea mea, iată ce te-a făcut să crezi că 
fiecare formă ca atare ar fi să fie una: cînd mai multe 
lucruri oarecari îţi par a fi mari, cuprinzîndu-le cu 
privirea pe toate, poate, că îţi-apare acolo o idee, una 
anume şi aceeaşi, drept care şi consideri Marele un 
unu 19 . 

Ai dreptate, ar fi spus el. 

Dar dacă, luînd acum însuşi Marele, Marele în sine, 
precum şi lucrurile mari, lucrurile celelalte, dacă deci, 
tot astfel, le-ai privi cuprinzîndu-le pe toate cu mintea, 
©are nu va ieşi în evidenţă şi de această dată un anu¬ 
me unu, un Mare, prin care şi datorită căruia acestea 
toate trebuie să apară în chip necesar drept mari? 

Aşa s-ar spune. 

O altă formă a mărimii va ieşi în evidenţă, aşadar, 
formă care a prins fiinţă alături de însăşi Mărimea 
în sine şi de cele ce iau parte la aceasta; şi peste toate 
acestea iarăşi o alta, datorită căreia acestea toate vor fi 
mari; şi de acum înainte nici una dintre forme nu-ţi 
va mai apărea drept una, ci ca infinită în multitudine 20 . 

Dar, Parmenide, — ar fi spus Socrate — nu cumva 
fiecare dintre formele acestea este gînd, aşa încît nici 
nu poate prinde fiinţă altundeva decît înăuntrul buge¬ 
telor? Iar astfel, fiecare dintre forme ar fi una şi nu 
ar mai avea să treacă prin cele amintite adineaori 21 . 

Cum aşa? ar fi spus celălalt. Dintre gînduri, fie¬ 
care este unu, fiind totuşi gînd despre nici unul? 

Dar aceasta este cu neputinţă, ar fi răspuns Socrate. 

Ci gîndul unui ce anume? 

Da. 

Gînd al unui ce care este, sau al unuia care nu este? • 

Al unuia care este. 

Oare nu al unui anume unu, pe care gîndul în cauză 
îl gîndeşte ca fiind de faţă în toate. îl gîndeşte ca pe 
o anumită idee ce este una? 

Ba da. 

Dar atunci nu va fi formă acesta, cel gîndit ca fiind 
unu, şi care stă pururea identic deasupra tuturor? 22 

Necesar se vădeşte şi aceasta. 

Cum rămîne atunci? ar fi spus Parmenide; întrucît 
afirmi că orice alt lucru participă la forme, nu este ne¬ 
cesar ca fiecare lucru să fie din gînduri alcătuit şi ca 
totul să gîndească? 23 Sau, după a ta părere, toate ar 
fi lipsite de gîndire, gînduri existînd totuşi. 

Dar nici aceasta — ar fi spus celălalt — nu are 
vreun temei; iată însă, Parmenide, în ce 'lumină îmi d 
apar în cele din urmă lucrurile. Formele acestea sub¬ 
zistă în sînul firii în calitate de prototipuri 24 , pe cînd 
lucrurile celelalte vin să li se asemene, luînd chipul 
şi înfăţişarea lor, iar această participare a altor lu¬ 
cruri la forme nu este nimic altceva decît faptul de 
a lua asemuire de la ele. 

Prin urmare — spuse celălalt — dacă ceva ar fi 
asemenea formei, să fie cu putinţă ca tocmai ferma 
aceea să nu fie asemenea lucrului care ia asemuire 
de la ea, în măsura în care se şi aseamănă? Sau este 
chip ca asemănătorul să nu fie asemănător asemănă¬ 
torului? 

Nu este chip. 

Dar nu este întru totul necesar ca asemănătorul, 
laolaltă cu cel asemenea lui, să participe la unul şi • 
acelaşi, la una şi aceeaşi formă? 

Este necesar. 

Dar cel la care participă cele asemenea şi care le 
face asemenea, oare nu tocmai acela va fi forma în¬ 
săşi? 

Aşa e, desigur! 

Prin urmare, nimic nu poate fi asemănător cu for¬ 
ma, după cum nici forma nu poate fi asemenea cu alt¬ 
ceva; în caz contrar, pe lîngă forma aceea ni se va ivi 
mereu o altă formă, iar dacă aceea din urmă ar fi ase- 
133 a menea cu ceva, atunci se va ivi iarăşi alta, astfel încît 
o pururi nouă formă nu va conteni să se ivească, odată 
ce forma ajunge să fie asemenea cu propriul ei părtaş 25 . 

Nimic mai adevărat. 

Urmează atunci că nu pe bază de asemănare iau 
parte celelalte lucruri la forme, ci printr-un oarecare 
alt mod de participaţie 26 , pe care urmează să-l căutăm. 

S-ar părea. 

Vezi deci, Socrate — a spus dînsul — la ce drum 
fără ieşire, la ce aporie ajunge acela care statorniceşte 
forme cu titlul de realităţi luate în sine? 

îmi dau bine seama. 

Află însă — ar fi urmat el — că cjeocamdată, ca să 
b spun aşa, încă n-ai dat de greu şi nici măcar nu bănu- 
ieşti ce aporie te aşteaptă, atunci cînd pentru fie¬ 
care existent ai statornici pururea o anumită formă 
unică. 

Cum aşa? ar fi întrebat Socrate. 

Mai sînt multe alte aporii — ar fi spus dînsul — 
dar cea mai împovărătoare este următoarea. Dacă, pri¬ 
vitor la formele acelea care sînt aşa cum afirmam îna- 
' inîe că trebuie să fie, cineva ar pretinde că ele nici nu 
pot fi cunoscute, susţinătorului în cauză nu i-am putea 
dovedi că se înşeală, afară doar dacă el nu este un ins 
trecut cu bine prin multe încercări şi nu lipsit de în¬ 
suşiri alese, un ins, adică, dispus să-l urmărească pe 
cel ce desfăşoară o argumentaţie care porneşte de de¬ 
parte şi este bogată în consecinţe 27 ; fiindcă altminteri, 
cîştig de cauză ar căpăta tocmai cel ce osîndeşte for- 
g mele la a nu putea fi cunoscute. 

Cum aşa, Parmenide? ar fi spus Socrate. 

Întrucît, Socrate, îmi închipui că şi tu, ca orice alt 
om care ar pune ca avînd existenţă o anumită esenţă 
în sine pentru fiecare lucru în parte, vei fi admiţînd 
mai întîi că nici una dintre aceste esenţe nu există în 
noi înşine. 



PARMENIDE 


93 


Intr-adevăr; fiindcă altminteri cum ar mai putea să 
fie la ea în sine? ar fi spus Socrate. 

Prea bine, şi-ar fi urmat celălalt vorba; dar atunci 
ideile, care sînt ceea ce sînt prin raportare una faţă 
de alta, ele de asemenea îşi au fiinţarea într-o rapor¬ 
tare a lor ele între ele, iar nu în raportarea la acele d 
lucruri de la noi care sînt plăsmuiri asemănătoare, sau 
oricum altfel le priveşte cineva; tocmai ca participînd 
la aceste idei noi înşine primim denumirile corespun¬ 
zătoare; iar în ceea ce priveşte lucrurile de la noi, 
omonime cu acelea, ele există tot prin raportarea lor 
între ele, nu prin raportarea la forme, şi se numesc 
aşa cum se numesc prin ele însele, nu datorită acelor 
forme. 

Ce ai în vedere? ar fi spus Socrate. 

Spre pildă — ar fi spus Parmenide — dacă unul 
dintre noi aparţine unui stăpîn, adică este sclav, de 
bună seamă că nu sclav al Stăpînului în sine, al e 
Stăpînului ca atare, este el, tot aşa cum, nici stăpîn 
fiind, nu este stăpînul Sclavului în sine, al Sclavului 
ca atare, ci, dimpotrivă, el fiind om, acestea două ţin 
de om; faptul de a fi stăpîn este, ca atare, ceva în 
raport cu faptul de a fi sclav ca atare, şi tot astfel 
Sclavia — ea însăşi ca atare — este Sclavie faţă de 
Stăpînire. Insă lucrurile de la noi nu au putere asupra 
acelora, cum nici acelea nu au asupra alor noastre, -ci, 
aşa cum spun, unele fiinţează pentru ele însele şi prin 
raportare între ele, pe cînd altele, adică lucrurile din 
preajma noastră, se leagă tot aşa ele între ele 28 . în- 434 
ţelegi ce vreau să spun? 

înţeleg, de bună seamă !— ar fi spus Socrate. 

Aşadar şi Ştiinţa — ar fi spus — Ştiinţa în sine, 
ea însăşi ca atare, ar fi ştiinţă a Adevărului însuşi, a 
aceluia ca atare? 29 . 

Fără doar şi poate. 

La rîndul ei, fiecare dintre ştiinţele în sine, ştiin¬ 
ţele fiinţînd ca atare, ar fi o ştiinţă a cîte uneia din¬ 
tre realităţile existente, realităţile fiinţînd ca atare. 

Ori nu-i aşa? 

Ba aşa. 

Dar oare ştiinţa de la noi nu ar fi aceea a adevăru¬ 
lui de la noi şi, tot astfel, n-ar urma că fiecare ştiinţă 

b de la noi ar fi ştiinţă a eîte unei realităţi din preajma 
noastră? 

Neapărat. 

Pe de altă parte însă, formele în sine, cum recu¬ 
noşti tu însuţi, nu se află în posesia noastră şi n-au 
cum să fie în preajma noastră. 

într-adevăr, nu. 

Dar genurile în sine, genurile fiinţînd ca atare, nu 
ar fi cunoscute, fiecare în parte, din însăşi forma în 
sine, forma aceea a ştiinţei? 39 

Desigur. 

Formă însă pe care noi înşine n-o avem în dobân¬ 
dire. 

Nu, ce-i drept. 

Urmează că dintre forme nici una nu e cunoscută 
de noi, ca unii ce nu luăm parte la ştiinţa în sine. 

Nu e cunoscută, cum s-ar părea. 

Urmează că ne sînt de neaflat atît Frumosul în 
o sine, el însuşi ca atare — cît şi Binele şi toate cîte le 
înţelegem drept idei ce subzistă prin ele însele 31 . 

Se prea poate. 

Dar şi mai înfricoşător decît acest fapt este — gîn- 
deşte-te numai! — următorul. 

Care anume? 

Odată ce fiinţează un anume gen în sine al ştiinţei, 
ai putea spune, la urma urmelor, că acesta întrece 
mult în limpezime ştiinţa de la nei, acelaşi fiind şi 
cazul frumosului, ca si al tuturor celorlalte. 

Da. 

Dacă, aşadar, un altul ia parte la ştiinţa în sine. 
voi spune — nu-i aşa? — că nimeni altul decît zeul 
nu are mai multă parte de cea mai desăvîrşită cunoaş¬ 
tere? 

Fără doar şi poate. 

d La rîndul lui însă, fi-va în stare zeul să cunoască 
lucrurile noastre, eînd stăpîneşte ştiinţa în sine? 

Şi de ce n-ar fi în stare? 

întrucît — spuse Parmenide — noi am ajuns, So- 
crate, la încheierea că acele forme nu exercită asupra 
lucrurilor de la noi puterea lor inerentă, după cum 
nici lucrurile noastre n-au putere faţă de cele dintîi, 
ci, în amîndouă rîndurile, numai ele între ele de ace¬ 
eaşi parte îşi exercită puterea 32 . 

La această încheiere am ajuns, într-adevăr! 

Prin urmare, dacă această întru totul desăvârşită 
Stăpînire se află la zeu, cum se află şi întru totul 
desăvîrşita Ştiinţă, atunci nici stăpînirea acelor zei nu 
se va înstăpîni nicicînd asupră-ne, după cum nici Şti¬ 
inţa [lor] nu le va da cunoaştere despre noi ori despre e 
vreun alt lucru de la noi, ci, dimpotrivă, aşa cum noi 
înşine nu avem cîrmuire asupra zeilor prin cîrmuirea 
de la noi, tot astfel nu ne bucurăm de nimic din cunoaş¬ 
terea divinului prin mijlocirea cunoaşterii noastre, iar 
zeii aceia, la rîndul lor, pe acelaşi temei, nu ne sînt 
stăpîni şi, aşa zei cum sînt, nu au nici priceperea trebu- 
, rilor omeneşti 33 . 

Dar nu e din cale-afară de straniu argumentul de 
faţă — spuse dînsul — odată ce ajungem la a-1 lipsi pe 
zeu de cunoaştere? 

Şi totuşi, Socrate — rosti Parmenide — însemnele 
de mai sus şi încă foarte multe altele pe lîngă ele revin 135 
cu necesitate Formelor, odată ce există ideile acestea 
ale celor ce fiinţează şi dacă fiecare formă este separată 
ca un ce distinct; aşa se face că insul care aude despre 
ele cade în aporie şi se aruncă în dispută, pretinzând 
că ele nu există sau, în cel mai bun caz, că ele trebuie 
să rămînă necunoscute firii omeneşti 34 ; iar cel ce afirmă 
acestea nu pare să vorbească în gol, ci, cum spuneam 
adineauri, împărtăşeşte o convingere pe care este ne¬ 
închipuit de greu s-o zdruncini. Or, dacă o deosebită 
înzestrare vădeşte bărbatul în stare să ia aminte la fiin¬ 
ţarea unui gen pentru fiecare dintre lucruri şi la fiin¬ 
ţarea unei esenţe subzistente în sine, încă şi mai demn 
de admiraţie va fi acela care, punînd în joc tot discer- b 
nămîntul necesar, ar descoperi eu propria sa minte 
toate acestea şi ar fi în măsură să-l instruiască şi pe 
altcineva în aceeaşi privinţă 35 . 

Mă alătur la părerea ta, Parmenide — rosti So¬ 
crate; spusele tale vin în întîmpinarea propriului meu 
gînd. 

Pe de altă parte însă — grăi Parmenide — dacă 
cineva, Socrate, cîntărind toate argumentele înfăţişate 
aici şi altele de acelaşi gen, va stărui în a nu admite 
existenţa unor forme ale lucrurilor ce fiinţează, şi dacă 
nu va institui o formă a fiecărui unu în parte, el nu va 
mai avea încotro să-şi îndrepte gîndiroa, întrucît n-a lă- ° 
sat loc pentru existenţa unei idei statornic aceeaşi în ca¬ 
zul fiecărui lucru din rîndul celor în fiinţă, iar astfel îşi 

va vedea spulberată în întregime facultatea cercetării 
raţionale. în ceea ce te priveşte, îmi pare că ai întrevă¬ 
zut limpede acest lucru 36 . 

Ai dreptate, ar fi spus celălalt. 

Ce vei face atunci în privinţa filosofiei? încotro te 
vei îndrepta, neavînd cunoştinţă de acestea? 

în clipa de faţă, cel puţin, nu-mi dau seama prea 
bine. 

Motivul — ar fi spus — este că tu, Socrate, porneşti 
prea devreme la a defini 37 lucrul frumos, cel drept şi 
cel bun, şi tot aşa fiecare formă, una cîte una, înainte 
d de a te fi pregătit cum trebuie. Mi-am dat seama de 
aceasta încă alaltăieri, ascultînd cum discutai aici cu 
Aristotel, acesta de faţă. Frumos, desigur, şi de la zeu 
venit — te încredinţez — este avîntul care te mînă spre 
discutarea argumentelor; străduieşte-te, aşadar, şi fă 
exerciţii cît mai multe în ceea ce mulţimii nu i se pare 
de nici un folos, numind-o vorbărie goală, fă exerciţii 
cît mai eşti încă tînăr; fiindcă, altminteri, adevărul îţi 
va aluneca printre mîini. 

Dar această pregătire prin exerciţii — ar fi între¬ 
bat el — în ce fel ar fi să fie, Parmenide? 

în felul în care l-ai auzit pe Zenon, răspunse dîn- 
e sul. Cu singura deosebire — şi m-am bucurat cînd am 
auzit chiar din gura ta vorbele acestea — că nu tre¬ 
buie să îngădui gîndului să rătăcească în cîmpul celor 
deschise văzului, învîrtindu-se în jurul lor, ci trebuie 
să-l îndrepţi către cele ce nu pot fi cuprinse decît prin 
cuget şi ar fi înţelese ca forme 38 . 

Fiindcă — spuse Socrate — îmi pare că astfel nu ar 
mai fi deloc anevoios să se afirme că lucrurile existente 
primesc a fi şi asemenea şi neasemenea şi cîte altele. 

Foarte frumos — spuse dînsul. Iată însă ce mai tre¬ 
buie să faci, pe lîngă cele sus-numite: să cercetezi 
toate cîte urmează din ipoteză, nu numai în presupu- 
136 a nerea că lucrul în cauză este, ci şi în presupunerea că 
însuşi acel lucru nu este; aceasta, dacă vrei să te exer- 
citezi aşa cum se cuvine. 

Ce ai în vedere? ar fi întrebat Socrate. 

Spre pildă — grăi dînsul — nu vrei să luăm chiar 
ipoteza pusă de Zenon? Dacă pluralitatea este, [să cer¬ 
cetăm] ce trebuie să decurgă atît pentru pluralitate 
însăşi, în raport cu sine şi în raport cu Unul, cît şi 
pentru Unu în raport cu sine şi în raport cu pluralita- 

tea; şi la fel, dacă pluralitatea nu este, să cercetăm ia¬ 
răşi ce va decurge pentru Unu şi pentru pluralitate, 
atît în raport cu sine cît şi în raport cu celălalt;'apoi, 
luînd v de rîndul acesta ca ipoteză că asemănarea este b 
sau că ea nu este, ce va rezulta în fiecare dintre cele 
două ipoteze, pentru înseşi cele presupuse, ca şi pentru 
celelalte, atît în raport cu sine cît şi în raport eu celă¬ 
lalt. La fel trebuie argumentat în privinţa neasemă- 
nării, a mişcării şi a repausului, a naşterii şi pieirii, 
precum - şi a chiar existenţei şi non-existenţei ca 
atare; şi, într-un cuvînt, privitor la tot ce ai adopta 
prin ipoteză de fiecare dată ca fiind şi ca nefiind, sau 
ca primind orice altă însuşire, trebuie să examinăm 
toate cîte urmează atît pentru lucrul în cauză cît şi pen¬ 
tru fiecare dintre celelalte, luînd mai întîi pe cîte unul, o 
la alegere, apoi pe mai multe, cum şi pe toate; pe de 
altă parte, şi pe celelalte urmează, la rîndul lor, să le 
examinezi, în sine şi prin raport cu orice alt lucru pe 
care l-ai alege de fiecare dată, atît în presupunerea că 
este cît şi în presupunerea că nu este — dacă îţi pasă 
şi voieşti să pătrunzi de la un cap la altul tot ade¬ 
vărul, exercitîndu-te în chip desăvîrşit 39 . 

Deloc nu-i uşor studiul pe care-1 ai în vedere, Par¬ 
menide — spuse — iar eu unul nu reuşesc să te ur¬ 
măresc pînă la capăt. Dar de ce nu porneşti tu însuţi 
în a-1 lămuri, plecînd de la o anumită presupunere, ca 
să înţeleg mai limpede? 

împovărătoare trudă — ar fi spus — arunci tu, So- d 
erate, pe umerii unui om în etate ca mine. 

Dar tu, Zenon, — rosti Socrate — tu însuţi, de ce nu 
ni l-ai lămuri şi nouă? 

La care Zenon — spunea povestitorul — ar fi în¬ 
ceput sa rida şi ar fi zis: Hai să-l rugăm, Socrate, chiar 
pe I\ai inenido; fiindcă mă tem că ceea ce are el în ve¬ 
dere mi este treabă de rînd. Oare tu singur nu vezi cîtă 
trudă pretinzi? Să fi fost aici de faţă mai mulţi decît 
sîntem, nici nu s-ar fi cuvenit să-i cerem aceasta; a 
pune în discuţie asemenea lucruri de faţă cu mai mulţi 
e de-a dreptul necuviincios, mai cu seamă adresîn- 
du-se unui om în vîrstă; mulţimea — ştim bine — nu 8 
pricepe că fără asemenea căutare şi cumpănire a tutu¬ 
ror lucrurilor este cu neputinţă să ai în cugetul tău o 
bună întîlnire eu adevărul 40 . Aşa că, Parmenide, mă 

alătur şi eu rugăminţii lui Socrate, să te mai aud o 
dată, după atîta amar de vreme. 

Şi — istorisi Antiphon — după cîte zicea Pythodo- 
ros, acesta din urmă, cînd Zenon isprăvi să spună ceea 
ce avea de spus, l-ar fi rugat pe Parmenide, într-un glas 
cu Aristotel şi cu ceilalţi de faţă, să le dea o probă a 
celor avute de el în vedere, iar altfel să nu facă. Atunci 
Parmenide luă cuvîntul: Trebuie să mă supun. îmi pare, 
totuşi, că va să pat precum calul de curse al lui Ibv- 
137 a cos 41 , calul acela aşteptînd să fie înhămat la car ca să 
alerge, aşa bătrîn cum era şi tremurînd din obişnuinţă, 
fiindcă ştia ce urmează, pe cînd stăpînul său, asemuin- 
du-i-se, zicea că el însuşi merge fără vrere, bătrîn cum 
este, cînd se sileşte în ale dragostei; s-ar spune că eu 
însumi, aducîndu-mi aminte, sînt prins de o teamă 
mare la gîndul că, aşa vîrstnic cum sînt, voi avea a 
străbate un atît de întins noian de argumentaţii; şi to¬ 
tuşi trebuie să vă fac pe plac întrucît în fapt, cum 
spune Zenon, sîntem numai noi între noi. De unde vom 
b începe deci şi ce să luăm ca ipoteză întîi şi întîi? Dar 
n-aţi vrea cumva — fiindcă jocul, se pare, începe să 
devină serios — să pornesc de la mine însumi şi de la 
propria mea ipoteză, făcînd despre Unu însuşi atît pre¬ 
supunerea că el este cît şi aceea că Unu nu este, şi cer- 
cetînd ceea ce trebuie să urmeze? 42 . 

De bună seamă, ar fi spus Zenon. 

Cine îmi va da deci răspunsurile? ar fi zis Parme¬ 
nide. Nu cumva cel mai tînăr dintre noi? Fiindcă cel 
mai puţin ar încîlci el lucrurile şi în cea mai mare mă¬ 
sură ar răspunde ceea ce crede. Totodată, răspunsul lui 
mi-ar da şi mie răgaz să-mi trag sufletul, 
c Sînt gata la aceasta, Parmenide — ar fi spus Aristo¬ 
tel; că doar pe mine mă ai în vedere vorbind despre 
cel mai tînăr. întreabă însă, ca să-ţi răspund. 

Aşa să fie deci — a spus dînsul. Dacă /Unul/ este 
unu 43 , atunci n-ar fi altceva, [n-ar fi] pluralitate; nu-i 
aşa? — Cum s-ar putea ? 44 — Prin urmare, nici parte a 
lui însuşi, nici întreg el însuşi n-are cum fi. — Şi de ce? 
— Partea, într-un fel sau altul, este parte a întregului. 
— Desigur., — Dar întregul? Oare nu acela tocmai că¬ 
ruia nu-i lipseşte nici una dintre părţi este întreg? — 
De bună seamă. — în două privinţe, prin urmare, Unu 
va fi alcătuit din părţi: atît ca fiind întreg cît şi ca 
â avînd părţi. — Neapărat. — în două privinţe, prin ur- 

mare, Unu ar fi astfel pluralitate, iar nu unu, — In¬ 
tr-adevăr. — In fapt, totuşi, nu o pluralitate, ci unu 
se impune să fie el însuşi. — Se impune. — Aşadar, 
niri întreg nu va fi [şi] nici părţi nu va avea, în cazul 
ciiul Unul va fi unu. — Fără discuţie 43 . 

Dacă însă nu are defel părţi, n-ar putea avea nici 
început, nici sfîrşit, nici mijloc; într-adevăr, acelea ar fi 
din capul locului părţi ale sale. — Desigur. — Dar 
sfîrşit şi început sînt margine pentru lucru, oricare ar 
fi acesta. — Fără îndoială! — Urmează că Unul este 
nemărginit, odată ce n-are nici început, nici sfîrşit. — 

Este nemărginit. — Aşadar, nici contur nu are; într-a- 
dovar, nu e participant nici la circular, nici la rectili- e 
nin. — Cum se poate? — Circular, fireşte, este tocmai 
lucrul ale cărui extremităţi sînt pretutindeni egal depăr¬ 
tate de centru. — Da. — Iar în linie dreaptă este lucrul 
al cărui mijloc s-ar interpune între extremităţile sale, 
două la număr. — Aşa este. — Prin urmare, Unul ar fi 
să aibă părţi şi să fie pluralitate, în cazul cînd participă 
fie la figura dreaptă, fie la aceea în cerc. — De bună 
seamă. — Întrucît însă nicicum n-are părţi, nu este nici 138 a 
drept nici în cerc. — Exact. 

Dar, fiind el astfel, nu ar fi nicăieri; în adevăr, nu 
ar fi nici într-un altul, nici în sine însuşi. — Cum 
aşa? — Aflîndu-se într-un altul, ar fi cuprins într-un 
anume fel de jur împrejur de către acela înăuntrul că¬ 
ruia s-ar afla şi ar avea atingere în mai multe locuri cu 
feluri [locuri] ale aceluia; pe cîtă vreme fiind şi Unu, 
lipsit de părţi şi nerevenindu-i o natură circulară, ar 
fi cu neputinţă să atingă în mai multe-locuri cercul, — 

Cu neputinţă. — Pe de altă parte însă, el însuşi tot ar 
mai cuprinde ceva, şi nu pe un altul decît pe sine, b 
odată ce ar fi în el însuşi; întrucît nu e cu putinţă ca 
lin lucru să fio înăuntrul a ceea ce nu-1 cuprinde. — 

Nu e cu putinţă, într-adevăr! — Prin urmare, un lucru 
osie cel cuprinzător, alt lucru însă cel ce se lasă cu¬ 
prins; fiindcă, în calitate de întreg, el nu va putea 
primi şi cauza în acelaşi timp ambele feluri de a fi; 
ca atare. Unul nu va mai fi unu, ci va fi doi. — Aşa 
este, nu va mai fi. — Urmează că Unul nu e de găsit 
în vreun loc, nici în sine însuşi, nici într-un altul. — 

Nu e de găsit. 

Aşa stînd lucrurile, vezi dacă este cu putinţă să fie 
stătător sau mişcător 46 . — Şi de ce n-ar fi cu putinţă? 

— Intrucît, dacă s-ar mişca, fie că s-ar purta din loc 
o în loc, fie că ar suferi prefacere; acestea, în adevăr, sînt 
singurele feluri de mişcări. — Da. — Dar, dacă Unu 
suferă prefacere în raport cu sine, este imposibil să ră- 
mînă unu. — Este imposibil. — Urmează, aşadar, că 
nu se mişcă prin prefacere în altceva. — Nu; este evi¬ 
dent. — Dar oare nu se va fi mişcînd prin schimbare 
a locului? — Se prea poate. — Ei bine, dacă Unul se 
mută [din loc în loc], el sau se va roti circular, împre¬ 
jur de sine,' sau se va strămuta dintr-un loc în altul. — 
E necesar. — Dacă, aşadar, se roteşte în cerc, e necesar 
să se mişte în jurul unui centru, după cum e necesar 
să aibă şi alte părţi proprii, anume cele rotitoare în ju¬ 
rul centrului; intr-adevăr, lucrul căruia nu-i revin nici 
d centru şi nici părţi, în ce chip ar putea să se mai ro¬ 
tească în jurul centrului? — In nici un chip. — Dar 
poate că prin schimbare de loc [în linie dreaptă] se 
iveşte de fiecare dată altundeva şi în felul acesta se 
mişcă? — S-ar putea. — Oare nu s-a arătat că îi este 
peste putinţă să fie înăuntrul unui oarecare lucru? — 
Ba da. — în acest caz, nu este încă şi mai puţin cu pu¬ 
tinţă să apară acolo? — Nu înţeleg în ce fel. — Oare 
nu este necesar ca lucrul ce apare înăuntrul altuia să 
nu fie încă în acela, cîtă vreme mai stă să apară, dar 
ca nici cu totul în afara aceluia să nu fie, întrucît în- 
e cepe să apară? — Este necesar. — Prin urmare^ dacă 
îndeobşte se întîmplă aceasta, se întîmplă numai şi 
numai lucrului care se bucură de părţi, întrucît o parte 
a acestuia va fi înăuntrul şi în tot acelaşi timp o parte 
va fi în afara altui lucru; în schimb, ceea ce nu are 
părţi nu poate, desigur, în nici un chip să se afle în 
întregul său înăuntrul şi totodată în afara unui anumit 
lucru. — Ai dreptate. — Ceea ce însă nici nu are părţi 
şi nici nu este un întreg cu atît mai mult nu poate să 
se ivească într-un loc oarecare, de vreme ce nu poate să 
se ivească nici parte după parte şi nici dintr-o dată în 
întregul său; tu ce crezi? — Aşa s-ar părea. — Prin 
urmare, nici nu-şi schimbă locul ca îndreptîndu-se 
a spre o anumită ţintă şi ca făcîndu-şi apariţia înăuntrul 
• unui lucru, nici nu se roteşte într-un anume loc, nici 
prefaceri nu suferă. — S-ar spune că nu. — Drept care, 
privitor la oricare gen de. mişcare Unul este nemişcă¬ 
tor. — Nemişcător. — Pe de altă parte însă, noi afir¬ 
măm că este imposibil şi ca el să fie în ceva. — Afir- 

măm, într-adevăr! — Urmează deci că nici măcar nu 
este vreodată într-un acelaşi loc. — Cum aşa? — în¬ 
trucât el s-ar afla de-acuma în însuşi acel loc în care 
este. — De bună seamă. — Dar se dovedise că nu-i stă 
In putinţă să fie în el însuşi, ori într-un altul. — Desi¬ 
gur, nu-i stă în putinţă! — Prin urmare, Unul nu este b 
nicidecum aşezat în ceva [acelaşi]. — Se pare că nu. — 
Insă tot ce nu se află nicidecum într-un acelaşi nu are 
parte de nemişcare, ori de oprire în loc. — într-adevăr, 
nu poate avea. — Prin urmare, s-ar părea că Unu nu 
este nici stătător, nici mişcător. — Pare evident, ce-i 
drept! 

— Tot aşa însă, el nu va fi identic nici cu ceva di¬ 
ferit de sine şi nici cu sine, după cum nu va fi nici di¬ 
ferit faţă de sine sau faţă de ceva diferit. — Pe ce te¬ 
mei? — Fiind diferit faţă de sine însuşi, ar fi diferit 
de Unu, drept care nu ar fi Unu. — Ai dreptate. — 

Pe de altă parte însă, fiind identic cu ceva diferit ar 0 
fi însuşi acela şi nu ar mai fi el însuşi; drept care, 
nici în acest caz nu ar fi ceea ce este, adică Unu, ci 
di Torit de Unu. — într-adevăr. — Prin urmare, nu va fi 
identic cu ceva diferit sau nu va fi diferit faţă de sine. 

— Desigur că nu. — însă nici diferit faţă de ceva dife¬ 
rit nu va fi, cîtă vreme ar fi să fie unu; întrucît a fi 
diferit faţă de ceva nu-i poate reveni Unului, ci numai 
şi numai unui diferit faţă de un diferit. — Exact. — Ca 
atare, nu prin simplul fapt de a fi unu va diferi. Tu ce 
părere ai? — Dar este evident. — însă dacă nu prin 
aceasta, atunci nici prin sine însuşi, iar dacă nu va di¬ 
feri prin sine însuşi nu va diferi deloc el însuşi; iar el 
însuşi nediferind în sine în vreun fel, nu va diferi faţă d 
de nimic. — Exact. — însă nici identic cu sine nu va 
fi. — Cum se poate? — Întrucît este vădit că ceea ce 
oon.stiluin însăşi natura Unului nu constituie şi natura 
Identicului. — De ce? — Fiindcă atunci cînd ceva de¬ 
vine identic cu ceva, el nu devine şi unu. — Dar ce de¬ 
vine el atunci? — Devenind identic cu pluralitatea, tre¬ 
buie să devină plural, iar nu unu. — Adevărat. — însă 
dacă Unul şi identicul nu diferă prin nimic, ori de cîte 
ori ceva devine identic el devine şi unu, iar Cînd de¬ 
vine unu, atunci şi identic. — De bună seamă. — Prin 
urmare, dacă Unul va fi identic cu sine, el nu va fi una e 
cu sine; iar astfel, el nu va fi Unu, fiind totuşi unu! 
©ar aceasta este imposibil. Ca atare, imposibil este şi 

ca Unul să fie diferit de diferit şi să fie identic sieşi. 

— Este imposibil. — Drept care, Unul n-ar fi să fie 
nici diferit, nici identic cu sine ori cu ceva diferit de 
sine. — N-ar fi, desigur. 

Dar el nu va fi nici asemenea, nici neasemenea cu 
vreun oarecare lucru, cu sine sau cu ceva diferit. — Din 
ce motiv? — Intrucît este asemenea tot ce primeşte în- 
'** suşirea de a fi identic. — Da. — Dar, prin chiar na- 
a tura lui, identicul ne-a apărut a sta în afara Unului. 

— Intr-adevăr, aşa ne-a apărut. — Dar dacă Unul a 
mai primit şi vreo altă însuşire în afara aceleia de a fi 
Unu, atunci a primit însuşirea de a fi mai mult decît 
Unu, ceea ce însă este imposibil. — Da. — Aşadar, 
Unul nu poate primi în nici un fel identitatea, nici cu 
altul şi nici cu sine însuşi. — Pare evident. — Prin 
urmare, nu poate fi nici asemenea cu un altul, sau cu 
sine. — S-ar părea că nu. — Pe de altă parte, Unul nu 
poate primi nici însuşirea de a fi diferit; fiindcă atunci 
Unul ar primi însuşirea de a fi mai mult decît unu. 

'— Da, mai mult! — Insă, întrucît ceba ce primeşte însu- 
b şirea de a fi acelaşi este şi asemenea, ceea ce are însu¬ 
şirea de a fi diferit faţă de sine sau faţă de altul va fi 
totodată neasemănător cu sine sau cu un altul. — în¬ 
tocmai aşa. — în ceea ce-1 priveşte pe Unu, se pare că 
întrucît nu primeşte în nici un fel însuşirea de a fi di¬ 
ferit, el nu poate fi nici neasemenea — cu sine sau cu 
un altul decît el. — Intr-adevăr, nu poate fi. — In con¬ 
secinţă, Unul nu va fi nici asemenea nici neasemenea, 
atît cu un altul decît sine cît şi cu sine. — Nu, evi¬ 
dent. 

Totodată însă, el fiind astfel, nu va fi nici egal nici 
inegal cu sine sau cu un altul. — Pe ce temei? — Pe te¬ 
meiul că, fiind egal, va măsura tot atîta cît acela că¬ 
ruia îi este egal. — Da. — Pe de altă parte, ceea ce 
c este mai mare ori mai mic decît lucrurile cu care are o 
comună măsură va avea mai multe unităţi de măsură 
decît lucrurile mai mici şi unităţi mai puţine decît lu¬ 
crurile mai mari. — Da. — Iar în raport cu lucrurile 
cu care nu are comună măsură, va avea, de la caz la 
caz, unităţi de măsură mai puţine sau mai multe decît 
acestea. — Cum să nu! — Atunci, nu este cu neputinţă 
ea ceea ce nu participă la identic să aibă măsură iden¬ 
tică sau orice alt identic? — Este cu neputinţă. — Ur¬ 
mează că, neavînd măsură identică, nu va fi egal nici 

cu sine, nici cu un altul. — Nu va. fi; doar este evi¬ 
dent! — însă avînd mai multe unităţi de măsură sau 
mai puţine, ar avea tot atîtea părţi cîte măsuri; iar 
astfel, nici de această dată nu va mai fi un unu, 'ci va d 
fi de tot atîtea ori unu cîte unităţi de măsură are. — 
întocmai. — Dacă însă i-ar reveni o singură unitate ar 
ajunge atunci egal cu unitatea de măsură; s-a arătat 
însă că este imposibil să fie el însuşi egal cu ceva oa¬ 
recare. — într-adevăr, s-a arătat. — Prin urmare, în- 
trucît nu are parte de o măsură, fie că e vorba despre 
una, despre mai multe sau mai puţine unităţi, nu par¬ 
ticipă în genere la identic şi nu va fi nicicînd egal cu 
sine şi nici cu un altul; totodată, nu va fi nici mai 
mare, nici mai mic decît el însuşi ori decît altul. — 
Aşa stau lucrurile, nu încape vorbă! 

Să vedem însă dacă Unul pare să poată fi mai e 
vîrstnic, mai tînăr, ori de aceeaşi vîrstă în raport cu 
vreun lucru. — Şi de ce n-ar putea fi? — Întrucît, fiind 
de aceeaşi vîrstă fie cu sine fie cu altul, va participa 
la egalitate şi la asemănare în timp, iar noi afirmam că 
Unul nu participă la nici una dintre acestea, nici la ase¬ 
mănare, nici la egalitate. — Afirmam acestea, într-ade¬ 
văr! — însă noi mai afirmam şi că nici la neasemă- 
nare, nici la inegalitate. — De bună seamă. — Dar 
atunci, fiind el aşa cum e, cum va putea să fie mai 141 
vîrstnic decît ceva, sau mai tînăr, sau să fie de aceeaşi 
vîrstă cu altceva? — Nu va putea nicicum. — Prin ur¬ 
mare, Unul nu poate fi mai tînăr, mai vîrstnic sau ace¬ 
laşi în vîrstă cu sine ori cu altul. — Pare evident că nu. 

— Prin urmare, mai este în genere cu putinţă ca Unul 
să fiinţeze în timp, el fiind aşa cum este? Nu. este ne¬ 
cesar ca tot ce fiinţează în timp să devină mereu mai 
vîrstnic decît sine? — E necesar. — Dar ceea ce este 
mai vîrstnic nu este întotdeauna mai vîrstnic decît mai 
tînărul? — Mai încape vorbă? — Aşadar, ceea ce 
ajunge mai vîrstnic în raport cu sine devine totodată b 
şi mai tînăr decît sine, dacă va trebui să existe cu ade¬ 
vărat acela în raport cu care devine mai vîrstnic. — 
Cum înţelegi aceasta? — Iată cum: nici un lucru nu 
poate deveni diferit de un altul dacă este din capul lo¬ 
cului diferit; el este diferit în raport cu acela cu care 
din capul locului este astfel, a fost diferit în raport cu 
acela cu care a ajuns în trecut să difere şi va fi diferit 
în raport cu acela faţă de care va diferi în viitor; dar 

dacă devine diferit, n-a ajuns încă, nu va ajunge abia 
pe urmă şi nu este de pe acum diferit, ei devine diferit, 
dar nu este diferit. — Intr-adevăr, aceasta este necesar! 
c — Insă mai vîrstnicul diferă de cel mai tînăr şi numai de 
acesta. — Intr-adevăr, aşa este! — Prin urmare, ceea 
ce devine mai vîrstnic faţă de sine însuşi trebuie să 
devină şi mai tînăr faţă de sine însuşi. — S-ar pă¬ 
rea. — Pe de altă parte însă, el nu devine în timp nici 
mai întins nici mai puţin întins decît el însuşi, ci de¬ 
vine şi este, a fost şi va urma să fiinţeze într-un timp 
egal cu sine. — Iată ceva la fel de necesar. — Prin ur¬ 
mare, s-ar părea că se impune ca fiecare lucru din rîn- 
dul acelora ce există în timp şi participă la acesta să 
d aibă o aceeaşi vîrstă cu sine dar, deopotrivă, să devină 
mai vîrstnic şi totodată mai tînăr ca sine. — Se prea 
poate. — însă nici una dintre însuşirile acestea nu-i re¬ 
venea Unului. — Intr-adevăr, nu-i revenea. — In eon- 
secinţă, Unul nu e părtaş timpului şi nu fiinţează în 
timp. — Intr-adevăr, nu fiinţează; cel puţin aşa arată 
demonstraţia noastră. 

Ei bine, dar „era 44 , ,,a fost“, ,,a devenit 14 , nu par ele 
să semnifice participare la timpul trecut? — Fără dis- 
e cuţie! — Dar „va fi 44 , „va deveni 44 , „va urma să fie 44 
nu semnifică participare la ce va fi apoi, la viitorul 
timp? — Da. — Iar „este 44 , „devine 44 , oare nu parti¬ 
cipare la prezent semnifică? — De bună seamă. — Prin 
urmare, dacă Unul nu participă nicicum la timp, el nu 
a fost cîndva, nu se ivise şi nu era odinioară, nici nu a 
venit, nu vine şi nu este acum, nici nu va veni apoi, 
nu va ajunge să fie şi nu va fi. — E adevărul adevărat. 
— Dar este cu putinţă ca vreun lucru să fie. părtaş 
fiinţei altfel decît într-unul din felurile de mai sus? — 
Nu este cu putinţă. — Prin urmare, la faptul de a fi 
Unu nu ia parte în nici un fel. — S-ar părea că nu. — 
Dar atunci Unul nici nu fiinţează în vreun fel. — Re¬ 
zultă că nu. — Prin urmare, el nu există nici în aşa 
fel îneît să fie unu; căci în acel caz el ar fi deja exis¬ 
tent şi ar participa la fiinţă; însă, cum s-ar părea, Unul 
a nu este unu şi nici [măcar] nu este, dacă trebuie să dăm 
crezare argumentului de faţă. — Tot ce se poate. — Să 
fie .însă cu putinţă ca aceluia ce nu este, inexistentu¬ 
lui, să-i revină vreo însuşire, sau însuşirea să vină de 
la el? — Cum s-ar putea? — Prin urmare, nu încape 
pentru el nici nume, nici cuvînt, nici vreo ştiinţă, sen- 

zaţie sau opinie. — Nu, evident. — El, aşadar, nu ad¬ 
mite denumire, nu este rostit, nici gîndit, nici cunoscut 
şi nimic din tot ce fiinţează nu e în măsură să-l re¬ 
simtă. — S-ar părea că nu. — Dar este posibil ca Unul 
să se prezinte astfel? — Nu e cu putinţă, după a mea 
părere 47 . 

Vrei atunci să ne întoarcem la presupunerea noastră b 
dintru început? Cine ştie, poate că luînd lucrurile de la 
cap ele ni se vor arăta într-o altă lumină 48 . — Vreau, 
fireşte! — Aşadar, dacă Unu'este, afirmăm că vom 
avea de acceptat şi tot ce poate urma privitor la Unu; 
aşa este? — Da. — Urmăreşte deci, începînd cu începu¬ 
tul: dacă Unu este, e cu putinţă ca el însuşi să fie, dar 
să nu participe la însuşi faptul de a fi? — Nu e cu 
putinţă. — Prin urmare şi fiinţarea lui Unu trebuie să 
fie, fără a fi identică lui Unu; altminteri, fiinţa aceea 
nu ar fi a unului şi nici acela din urmă, adică Unul, nu c 
ar participa la fiinţă, ci ar fi acelaşi lucru a spune că 
„Unul este“ şi că „Unul este unu“. în ipoteza noastră 
nu ne întrebăm însă ce trebuie să urmeze dacă Unul 
este Unu, ci dacă Unul este; aşa e? — De bună sea¬ 
mă. — Prin urmare, ,,este“ înseamnă altceva decît 
„Unu“? — Fără doar şi poate! — Prin urmare, atunci 
cînd cineva ar spune lapidar că Unul este, afirmaţia lui 
nu va însemna altceva decît că Unul participă la fiin¬ 
ţă 49 . — Desigur. — Să spunem, aşadar, din nou ce va 
urma dacă Unul este. Gîndeşte-te deci dacă nu cumva 
trebuie ca această ipoteză să-l semnifice pe Unu ca 
avînd părţi? — Cum? — Iată cum: dacă este se ros- d 
teste privitor la Unul care fiinţează, iar Unu privitor la 
fiinţă ca unu, şi dacă fiinţa şi Unul nu sînt aidoma 
însă revin unuia şi aceluiaşi lucru, celui pe care l-am 
presupus, adică „Unului care este“ oare nu este nece¬ 
sar ca însuşi Unul care este să fie un întreg, iar Unul 
..şi este să fie părţi ale acestuia? — Este necesar. — Dar 
ne mărginim la a numi fiecare dintre părţile acestea 
parte, sau partea trebuie numită parte chiar a întregu¬ 
lui? — A întregului. — Prin urmare-, ceea ce este Unu 
este întreg şi totodată conţine părţi? — Desigur. — 
însă părţile acestea ale Unului care este, adică Unul e 
şi fiinţa, pot fi oare separate una de alta — Unul de 
fiinţă ca parte a sa şi fiinţa fără de Unu ca parte a 
sa? — Nu pot fi. — Prin urmare, fiecare dintre părţi 
va cuprinde la rîndul ei atît Unul cit şi fiinţa, iar partea 

care prinde fiinţă se alcătuieşte din cel puţin două 
părţi; şi, pe acelaşi temei, tot ■ ce stă să ajungă parte va 
avea întotdeauna la fel aceste două părţi; Unul cu¬ 
prinde întotdeauna faptul de a fiinţa, iar fiinţa — pe 
143 a Unul; ca atare, ivindu-se mereu doi, nu mai poate fi 
nicicînd Unu. — Aşa este, întru totul. — Prin.urmare, 
Unul care este nu constituie astfel o mulţime infinită? 
— Aşa s-ar părea. 

Să mergem însă şi pe calea următoare. — Pe care? 
— Nu spunem că Unul este părtaş fiinţei, întrucît el fiin¬ 
ţează? — Ba da. — Or, tocmai de aceea Unul care fiin¬ 
ţează şi este ne-a apărut a fi plural. — Aşa e. — ; Mai 
departe însă: Unul însuşi, cel despre care afirmăm că e 
părtaş la fiinţă, dacă îl vom gîndi numai pe el în¬ 
suşi, luat în sine, fără acela la care afirmăm că parti¬ 
cipă, Unul însuşi va apare numai ca Unu, sau şi ca plu- 
b ralitate? — Ca Unu; eu aşa cred. — Să vedem: odată 
ce Unu nu este fiinţă dar participă la fiinţă în calitate 
de Unu, se impune ca fiinţa lui să fie diferită de el 
însuşi? — Se impune. — Prin urmare, dacă fiinţa şi 
Unul sînt diferite, Unul nu este diferit de fiinţă prin 
faptul de a fi Unu, după cum nici fiinţa nu este alt¬ 
ceva decît Unu prin faptul de a fi fiinţă, ci ele diferă 
între ele prin Diferit şi prin Altul. — De bună seamă. 
— Încît diferitul nu este identic lui Unu, după cum nu 
este identic nici fiinţei. — Cum ar putea fi? într-ade- 
c văr! — Aşa stînd lucrurile, dacă ar fi să alegem dintre 
ele, după placul tău, ori fiinţa şi diferitul, ori fiinţa şi 
Unul, ori Unul şi diferitul, odată cu fiecare alegere a 
unuia şi altuia oare nu am desprinde şi ceea ce pe 
drept cuvînt s-ar putea numi pereche? — Cum aşa? — 
In felul acesta: se poate rosti ,,fiinţă“? — Se poate. — 
Şi, neîntîrziat după aceea, se poate rosti „Unu“? — Şi 
aceasta se poate. — Oare nu se rosteşte, atunci, fiecare 
dintre acestea? — Ba da. — Dar cînd rostesc „fiinţă“ şi 
totodată „Unu 44 , oare nu rostesc o pereche? — Desigur. 
— Dar atunci, în cazurile cînd aş spune ,,fiinţă“ şi „di¬ 
ferit 44 , sau „diferit 44 şi „Unu 44 , aş rosti de' fiecare dată, în- 
i tr-un fel sau altul, pe amîndouă. — Da. — Dar cele ce 
împreună se pot numi cu îndreptăţire pereche ar putea 
fi pereche fără a fi două? — Nicidecum. — Dar pentru 
cele ce ar fi să fie laolaltă două este chip ca fiecare 
' dintre acestea luat în parte să nu fie unu? — Nu este 
chip. — Întrucît deci toate din rîndul acestora urmează 

a fi cîte două, fiecare în parte va fi unu. — Este evi¬ 
dent. — Dar dacă fiecare dintre acestea este unu, adău- 
gîndu-i-se unei însoţiri oarecari un unu oarecare, nu 
ajung toate împreună să fie trei? — Da. — Trei nu 
este însă fără soţ, pe cînd doi cu soţ? — Cum să nu! 

— Prea bine; dar cînd sînt două nu trebuie să-l avem şi 
pe dublu, iar cînd sînt trei şi pe triplu, odată ce lui e 
doi îi revine şi însuşirea de a fi de două ori unu, iar lui 
trei însuşirea de a fi de trei ori unu? — Neapărat. — 
Existînd însă două şi de două ori, nu este necesar să 
existe şi de două ori doiul? şi fiind trei şi de trei ori nu 
este necesar, tot astfel, să fie şi de două ori treiul pre¬ 
cum şi de trei ori doiul? — Cum să nu! — Foarte bine! 
Existînd însă trei şi de două ori şi la fel doi şi de trei 
ori, oare nu este necesar să fiinţeze şi de două ori trei, 
ca şi de trei ori doi? — E cît se poate de necesar. — 
Aşadar, vom avea deopotrivă de un număr par de ori 144 
parul, imparul de un număr impar de ori, parul de un 
număr impar de ori precum şi imparul de un număr par 
de ori. — întocmai — Aşa stînd lucrurile, consideri că 
mai rămîne vreun număr a cărui existenţă să nu se 
impună? — în nici un caz !— Prin urmare, dacă este 
Unu, va fi necesar şi ca numărul să fie 50 . — Va fi ne¬ 
cesar. — Dar dacă fiinţează număr, fiinţează deopotrivă 
o pluralitate şi o mulţime infinită de realităţi; sau nu¬ 
mărul nu este din născare infinit în multiplicitate şi la 
fiinţă părtaş? — De bună seamă că este! — Prin ur¬ 
mare, dacă tot ce e număr ia parte la fiinţă, atunci fie¬ 
care parte a numărului va participa şi ea la aceasta, 
nu-i aşa? — Desigur. 

Fiinţa, aşadar, nu cade cumva în lotul a tot ce fiin- b 
ţează în pluralitate şi nu lipseşte nimănuia din rîndul 
celor ce sînt, fie lucrul acela oricît de mic sau oricît de 
mare? Sau a ne întreba- în această privinţă este de-a 
dreptul lipsit de noimă? într-adevăr, cum ar putea lipsi 
fiinţa, unui lucru oarecare din rîndul celor ce fiin- 
.ţează? — Nicicum. — Fiinţa se fărîmiţează aşadar în 
cele mai mici, cele mai mari şi cele mai felurit alcătuite 
lucruri care fiinţează, ea se împarte mai mult decît 
orice altceva, părţile fiinţei fiind dincolo de orice limită. 

— Aşa se prezintă. — Părţile fiinţei, aşadar, sînt tot c 
ce poate fPmai numeros. — Tot ce poate fi mai nume¬ 
ros, într-adevăr. — întreb însă: există vreuna dintre 
părţi care, ca parte a fiinţei, să nu fie totuşi, ca par- 

te, chiar una? — Dar cum s-ar putea ivi ceva de acest 
fel? — Dimpotrivă, eu cred că întrucît „este“, ea însăşi 
trebuie,, atîta timp cît este, să persiste în a fi un unu 
anumit; a nu fi nici un [unu] e cu neputinţă. — Neapă¬ 
rat. — Prin urmare, fiecărei părţi din fiinţă i se alătură 
ca însoţitor Unul, el nelipsit fiind atît din cea mai 
mică parte cît şi din partea oricît de mare, cum şi, în 
genere, din oricare altă parte 51 . — întocmai. — Dar 
d oare, unu fiind, este el în mai multo locuri deodată, în 
întregul său? La aceasta gîndeşte-te! — Mă gîndesc, 
iată, şi văd că lucrul e cu neputinţă. — Prin urmare, 
nefiind în întregul său, este împărţit: într-adevăr, alt¬ 
cum decît împărţit n-are chip să fie prezent deodată 
în toate părţile fiinţei. — Da. — Insă, desigur, ceea ce 
poate fi împărţit trebuie neapărat să fie de tot atîtea 
ori cîte părţi cuprinde. — Neapărat. — Dacă este aşa, 
atunci afirmaţia noastră de mai sus, cum că în lotul 
fiinţei cade cel mai mare număr de părţi cu putinţă, 
nu era adevărată, întrucît fiinţa nu se împarte în mai 
e multe decît Unul, ci, cum s-ar părea, e împărţită în mod 
egal cu acesta; într-adevăr, nici existenţa nu lipseşte 
din Unu, nici Unul nu lipseşte din existenţă, ci ele ţin 
pururea cumpăna în toate şi sînt nedespărţit două. — 
Aşa se vădeşte, întru totul. — Ca atare, însuşi Unul, aşa 
fărîmiţat cum este datorită fiinţei, este deopotrivă plu¬ 
ral şi infinit în multiplicitatea sa. — Apare ca evi¬ 
dent. — Prin urmare, nu numai Unul care este se do¬ 
vedeşte plural, ci şi Unul în sine, împărţit cum este la 
tot ce fiinţează, trebuie să fie plural. — Aşa rezultă, fără 
discuţie! 

Dar întrucît părţile sînt părţi ale unui întreg, Unul 
va fi limitat în întregul său; într-adevăr, părţile nu sînt 
a oare cuprinse sub întreg? — Fără discuţie. — Dar ceea 
ce cuprinde va fi limită. — Cum să nu! — Aşadar, 
Unul care fiinţează este desigur unu şi plural deopo¬ 
trivă, este şi întreg şi părţi, este şi limitat şi infinit în 
cantitate. — Evident. — Dar atunci, ca fiind limitat, nu 
se prezintă şi ca avînd margini? — E necesar. — în acest 
caz, întreg fiind, nu va avea şi început, şi mijloc, şi 
sfîrşit? Sau este cu putinţă pentru un lucru să fie în¬ 
treg în lipsa acestora trei? Dacă vreuna din acestea, 
oricare, lipseşte din ceva, va mai putea acela să consti¬ 
tuie un întreg? — Nu va mai putea. — Cum s-ar pă¬ 
rea, aşadar, Unul ar urma să aibă şi început, şi,sfîrşit, 

şi mijloc? — Ar urma să aibă. — Insă mijlocul este, b 
efectiv, egal depărtat de extreme; întrucît altminteri 
nu ar fi mijloc. — Nu ar fi, intr-adevăr. — S-ar'părea, 
aşadar,- că fiind astfel alcătuit ar urma să aibă parte 
de o oarecare configuraţie, fie dreaptă, fie rotundă, fie 
îmbinată într-un fel sau altul din acestea două. — Ar 
urma să aibă parte, negreşit! 

Dar dacă se prezintă astfel, nu va fi el însuşi deo¬ 
potrivă în sine, dar şi în altul? — Ce vrei să spui? — 
Fiecare dintre părţi este cumva în întreg, nici una ne- 
aflîndu-se în afara întregului. — întocmai. — Dar păr- • 
ţile toate sînt jur împrejur cuprinse de întreg? — Da. 0 

— Insă Unul este tocmai toate părţile sale; nu mai 
multe şi nu mai puţine decît toate. — Desigur. — Dar 
atunci Unul este şi întregul? — Cum de nu! — Prin ur¬ 
mare, dacă toate părţile se află în întreg şi dacă toate 
împreună sînt Unul şi întregul însuşi, toate fiind cu¬ 
prinse de întreg, Unul va fi cuprins de către Unul, iar 
astfel Unul însuşi se va afla din capul locului în sine 
însuşi. — Este evident. — Şi totuşi, întregul însuşi nu 
■este în părţi; nici în toate părţile, nici în unele dintre d 
părţi. Fiindcă, dacă ar fi în toate, ar trebui să fie şi în 
una; într-adevăr, dacă nu se află [şi] în una anume, cum 
ar mai putea să fie în toate? Această parte, ca Unu ce 
este, este una în rîndul tuturor, iar întregul nu e de 
păşit în ea, fiindcă altfel cum s-ar mai găsi acest întreg 
în părţile toate? — Nicicum. — Dar întregul nu este 
nici în cîteva dintre părţi; căci dacă ar fi în cîteva, 
mai multul s-ar găsi în mai puţin, ceea ce este impo¬ 
sibil. — Da, este imposibil. — Nefiind în mai multe 
părţi, dar nici în una sau în toate, nu este oare necesar 
ca întregul să fie în ceva diferit sau, altminteri, să nu 
mai fie nicăieri? — Este necesar. — Dar, nefiind ni- e 
căieri, nu ar fi defel; fiind însă întreg, întrucît nu este 
în sine însuşi, nu va trebui să fie in altul? — Fireşte că 
da. — Prin urmare, întrucît Unul este întreg el este în 
altul; iar întrucît este totalitatea părţilor se află totuşi 
în sine însuşi; în felul acesta, Unul însuşi trebuie să fie 
atît în el însuşi cît şi în altul. — Trebuie să fie. 

Unul fiind însă astfel alcătuit, nu este oare necesar 
atît să se mişte cît şi să fie în repaus? — în ce fel? 

— Unul este nemişcător, desigur, întrucît este la sine, 

în sine; într-adevăr, aflîndu-se în Unu fără să se stră- 14# 
mute din acela, el va fi într-un acelaşi lucru, [şi anume] 

în sine însuşi. — întocmai. — Ceea ce însă este pururea 
într-un acelaşi lucru trebuie să fie, desigur, pururea 
nemişcător. — De bună seamă. — Mai departe: ceea ce 
este pururea în ceva diferit nu trebuie, dimpotrivă, să 
nu fie niciodată într-un acelaşi? Dar, nefiind niciodată 
în acelaşi, lucrul acela nu se află în repaus, ci, neaflîn- 
du-se în repaus, se mişcă; nu-i aşa? — Aşa. — Prin 
urmare, fiind deopotrivă pururea în sine însuşi şi în 
ceva diferit, Unul trebuie deopotrivă să fie pururea 
mişcător şi pururea în nemişcare. — Este vădit. 

Totodată, trebuie să fie identic cu sine şi diferit de 
b sine, iar faţă de celelalte, tot astfel, să fie deopotrivă 
identic şi diferit, odată ce a primit caracterele, în¬ 
semnele de mai sus. — în ce fel? — Orice lucru, în 
raport cu orice lucru se prezintă, cred, după cum ur¬ 
mează. Este sau identic, sau diferit; căci altminteri, 
dacă nu e să fie nici identic, nici diferit, ar fi în raport 
cu un lucru dat sau o parte a acestuia, sau cumva în¬ 
treg din care acela este parte. — Evident. — Dar oare 
Unul însuşi este o parte din sine însuşi? — Nicide¬ 
cum. — Prin urmare, raportîndu-se la sine însuşi ca 
la o parte, el nu va fi nici întreg faţă de sine, ca faţă 
c de o parte. — într-adevăr, fiindcă nu e cu putinţă! — Dar 
atunci, să fie oare Unul diferit de Unu? — Fireşte că 
nu! — Prin urmare, nu va fi diferit faţă de sine. — 
E de la sine înţeles că nu. — Prin urmare, dacă nu 
este nici diferit, nici întreg, nici parte, el însuşi faţă de 
. sine, nu trebuie să fie identic cu sine? —.Trebuie. — 
Cum rămîne atunci? Ceea ce este în altă parte decît în 
el însuşi, în el care fiinţează la sine însuşi, oare nu tre¬ 
buie să difere de sine, odată ce se află şi într-un loc 
diferit [de acela în care se află]? — Eu aşa cred. — 
Unul s-a înfăţişat însă tocmai în felul acesta, el însuşi 
fiind deopotrivă şi deodată în sine însuşi şi în ceva di¬ 
ferit. — într-adevăr, astfel s-a înfăţişat. — Prin ur¬ 
ci marc, s-ar părea că datorită acestui fapt Unu va fi di¬ 
ferit de sine. — S-ar părea. — Acum însă, dacă un 
lucru diferă de un lucru, el nu va diferi tocmai de un 
lucru care este diferit? — Neapărat. — Prin urmare, 
toate cîte nu sînt Unu sînt diferite de Unu, iar Unul di¬ 
feră de tot ce nu este Unu? — Cum să nu! — în con¬ 
secinţă, Unul va diferi de celelalte. — Va diferi. — 
Gîndeşte-te însă: însuşi identicul şi însuşi diferitul nu 
sînt opuse între ele? — Cum altfel? — Dar va izbuti 

cîndva identicul să fie înăuntru în diferit, sau diferitul 
să fie în identic? — Nu va izbuti. — Prin urmare, dacă 
diferitul nu se va afla nicicînd în identic, nu există în 
rîndul identicului nimic în care să se afle diferitul, un 
timp oarecare; într-adevăr, dacă s-ar găsi în vreun e 
lucru, în decursul unui oarecare timp, diferitul s-ar 
găsi în identic în tot acel răstimp. Este sau nu aşa? — 
Este aşa. — Întrucît însă diferitul nu e de găsit nici¬ 
cînd în identic, el nu e de găsit nicicînd într-un lucru 
existent. — E adevărat. — Prin urmare, nici în rîndul 
celor ce nu sînt Unu, nici în Unu, diferitul nu e de gă¬ 
sit. — Aşa rezultă, într-adevăr. — Unul, aşadar, nu 
prin diferit va fi diferit de cele ce nu sînt Unu, nici în 
Unu, după cum nu prin diferit cele ce nu sînt Unu vor 
diferi de Unu. — Desigur. — Dar nici prin ele însele 
nu vor diferi între ele, fără să participe la diferit. — 
Cum ar putea, într-adevăr? — Dacă însă nu sînt diferite 147 
prin ele însele şi nici prin diferit, oare nu se vor sus¬ 
trage în genere de la orice diferenţă între ele? — Se 
vor sustrage. — Pe de altă parte însă, ceea ce nu este 
Unu nici nu participă la Unu; fiindcă, în caz contrar, 
nu ar fi non-Unu, ci, într-un fel sau altul, ar fi Unu. — 
Ce-i drept! — Ceea ce nu este Unu nu va fi, prin ur¬ 
mare, nici număr; în caz contrar, n-ar fi în genere 
non-Unu, fiindcă ar avea număr. — Desigur, non-Unul 
nu este număr. — Insă, mai departe, cele ce nu sînt 
Unu sînt oare părţi ale Unului? Nu cumva, în felul 
acesta, cele ce nu sînt Unu ar fi părtaşe Unului? — 

Ar fi părtaşe. — Rezultă, aşadar, că dacă sub toate ra¬ 
porturile avem pe de-o parte Unul, pe de altă parte 
cele ce nu sînt Unu, Unul nu va fi nici parte a celor ce B 
nu sînt Unu, nici întreg faţă de acestea, ca faţă de părţi; 
la rîndul lor, cele ce nu sînt Unu nu sînt nici părţi ale 
Unului, nici întreguri faţă de acela, ca faţă de o parte 
a lor. — Fireşte! — Dar spuneam că cele ce nu sînt 
nici părţi, nici întreguri, nici nu diferă unele de altele, 
vor fi identice intre ele. — Aşa spuneam, într-adevăr! 

— Să spunem, aşadar, şi că Unul, întrucît se raportează 
astfel faţă de non-Unu, este chiar identic cu acela? 

— Să spunem. — Prin urmare, s-ar părea.că Unu este, 
deopotrivă, diferit de celelalte şi de sine însuşi, şi tot¬ 
odată identic cu acelea şi cu sine însuşi. — Aşa pare să 
fie, potrivit raţionamentului expus. 

o Nu va fi el atunci asemenea şi deopotrivă nease- 
jnenea cu sine şi cu celelalte? — Se poate. — Întrucît 
însă a apărut ca diferit de celelalte, acestea din urmă 
vor fi şi ele diferite de primul. — Şi atunci? — Dar 
nu-i aşa că el diferă de celelalte tot atît de mult cît 
celelalte diferă de el, iar nu mai mult, nici mai puţin? 
— Cum altfel! — Dar dacă nu diferă nici mai mult, nici 
mai puţin, nu diferă la fel? — Ba da. — Prin urmare, 
în măsura în care îi este dat lui să difere de celelalte 
iar celelalte să difere de el tot atît, în aceeaşi măsură 
Unului îi este dat să fie identic cu celelalte, iar celor- 
d lalte le este dat să fie identice Unului. — Ce vrei să 
spui? — Iată: cu fiecare nume tu nu numeşti un lucru? 
— Întocmai. — Insă unul şi acelaşi nume îl vei rosti 
fie de mai multe ori, fie o singură oară, nu? — în¬ 
tocmai. — Dar dacă rostindu-1 o singură oară vei che¬ 
ma lucrul al cărui nume el este, atunci eînd îl rosteşti 
în repetate rînduri nu-1 chemi tot pe acela? Sau, dim¬ 
potrivă, fie că vei rosti o singură oară, fie de mai multe 
ori un acelaşi nume, se impune cu necesitate ca întot¬ 
deauna să denumeşti ceva identic? — Fireşte, ceva 
identic. — Bine, dar şi „diferitul 14 este nume pentru 
ceva, nu-i aşa? — De bună seamă. — Aşadar, cînd îl 
e rosteşti, o singură oară sau în mai multe rînduri, nu-1 
îndrepţi către altceva şi nu denumeşti pe un altul decît 
pe acela căruia îi revenea numele. — Fără doar şi poa¬ 
te. — Ca atare, cînd e să spunem că celelalte diferă de 
Unul şi că Unul diferă de celelalte, rostind de două ori 
diferitul, atunci spunem întotdeauna lucrul care tocmai 
prin natura sa purta acel nume şi nicidecum nu spunem 
148 a vreun altul, de natură diferită. — De bună seamă. — Prin 
urmare, în măsura tocmai în care Unul este diferit de 
celelalte iar celelalte diferite de Unul, atunci, în raport 
cu Diferitul însuşi, Unului îi este dat să fie nu altceva 
decît celelalte, ci chiar acelaşi lucru, iar ceea ce . pri¬ 
meşte un caracter identic este desigur asemenea; ori nu-i 
aşa? — Ba da. — Ca atare, în măsura tocmai în care 
Unul a primit însuşirea să fie diferit de celelalte, el 
va fi întru totul asemenea lor, prin chiar acest fapt; 
Unul, într-adevăr, este diferit întru totul de ele toate. 
— Aşa s-ar părea. — însă, pe de altă parte, asemănătorul 
este opus neasemănătorului. — Da. — Prin urmare şi 
diferitul este opus identicului. — Şi aceasta. — S-a vă- 
b zut insă că şi Unul este identic cu celelalte. — S-a vă- 

zut, într-adevăr. — Dar însuşirile de a fi identic cu ce¬ 
lelalte şi a fi diferit de celelalte sînt opuse. — Negreşit. 

— Dar în măsura în care [Unul] era diferit el se* vădea 
asemănător. — Da. — Prin urmare, în măsura în care 
este identic va fi neasemănător, potrivit însuşirii opuse 
aceleia care îl făcea asemănător. Dar însuşirea opusă 
aceleia de a fi asemenea nu este oare aceea de a fi dife¬ 
rit? — Da. — Prin urmare, neasemenea îl va face să fie 
identicul, întrucît altfel, el, identicul, nu ar fi opus di¬ 
feritului. — S-ar părea. — Prin urmare, Unu va fi ase¬ 
menea şi neasemenea cu celelalte; prin faptul de a fi c 
diferit va fi asemenea, iar prin a fi • identic — nease¬ 
menea. — Cum s-ar părea, avem temei şi pentru o atare 
susţinere. — Dar şi pentru alta. — Care? — Aceea că 
în măsura în care a primit însuşirea de identic, nu pri¬ 
meşte să fie altcumva, neprimind însă să fie altcumva 
nu este neasemenea şi nefiind neasemenea este ase¬ 
menea; iar în măsura în care i-a revenit altceva este 
altcumva, fiind însă altcumva este neasemenea. — Ai 
dreptate. — Unul, aşadar, fiind şi identic cu altele şi 
diferit, este, potrivit ambelor caractere luate împreună 
şi potrivit fiecăruia în parte, atît asemenea cît şi ne¬ 
asemenea cu celelalte. — Negreşit, — Prin urmare, d 
faţă de sine el tot astfel este; odată ce s-a vădit a fi 

şi diferit de sine dar şi identic cu sine însuşi, nu va 
apare el oare potrivit ambelor caractere luate împreună 
şi fiecăruia în parte, atît asemenea cît şi neaseme¬ 
nea? — Neapărat. 

Dar să mergem mai departe: încearcă să vezi cum 
se prezintă Unu în ceea ce priveşte intrarea lui în 
contact şi neintrarea lui în contact, cu sine însuşi şi 
cu celelalte. — Am să încerc să văd. — Unul se ară¬ 
tase a fi el însuşi în întregul lui însuşi. — Întocmai. 

— Dar Unul nu se află şi în celelalte? — Desigur. — 
Prin urmare, în măsura în care se află şi este în ce¬ 
lelalte, va şi intra în contact cu celelalte; pe de altă 
parte, în măsura în care el însuşi se află în sine în- e 
suşi, se va feri de orice contact cu celelalte şi va 
intra el însuşi în contact cu sine însuşi, ca aflîndu-se 
la sine. — Este evident. — Privind astfel lucrurile, 
Unul, negreşit, se va afla în contact deopotrivă cu 
sine dar şi cu celelalte. — Se va afla în contact. — 
Dar dacă privim lucrurile în felul acesta: tot ce ur- 

mează a fi în contact cu un lucru nu trebuie oare să 
fie aşezat imediat alăturea de acela pe care îl atinge, 
ocupînd locul imediat alăturat acelui loc în care stă cel 
urmînd a fi atins? — E necesar. — Atunci şi Unul, 
dacă va fi în atingere cu sine, trebuie să fie aşezat 
imediat alături de sine însuşi, ocupînd locul învecinat 
cu acela în care se află el însuşi. — Trebuie, aşadar! 
— Pentru a înfăptui acestea, Unul ar trebui să fie 
Doi şi să se ivească dintr-o dată în două locuri; însă, 
149 a — nu _j a ş a ? —atîta vreme cît este Unu, nu va fi în 
stare. — Fără doar şi poate. — Prin urmare, aceeaşi 
neîngăduitoare ursită care nu-i dă Unului să fie Doi, 
nu-i îngăduie nici să fie nedeslipit de sine. — Aceeaşi 
ursită neîngăduitoare. — Dar nici cu celelalte nu va 
intra în contact. — Din ce motiv? — Intrucît, aşa cum 
afirmăm, celui ce va intra în contact i se cere ca, în 
separaţie fiind, să se afle imediat în prelungirea celui 
de care va urma să se alăture, între aceştia neaflîn- 
du-se la mijloc vreun al treilea. — Ce-i drept . — Se 
cere, prin Urmare, să fie cel puţin doi, acolo unde va 
fi să existe contact. — Iată ce se cere. — Dacă însă 
celor doi termeni alăturaţi va veni să li se alipească 
b un al treilea, împreună vor fi trei, alipirile însă 
două. — Da. — în felul acesta însă, cînd se va adăuga 
cîte una, întotdeauna va veni să se adauge şi o alipire 
şi rezultă că alipirile sînt cu unu mai puţine în nu¬ 
măr decît mulţimea [celor alipite], într-adevăr cu cît 
primii doi termeni întreceau în număr alipirile, fiind 
mai numeroase decît acestea, cu tot atît fiecare nu¬ 
măr succesiv al termenilor va întrece numărul alipiri¬ 
lor; într-adevăr, • în tot ce urmează de-acum înainte, 
c la numărul termenilor vine să se adauge unul şi, tot¬ 
odată, la numărul alipirilor încă o alipire. — întoc¬ 
mai. — Prin urmare, oricîte ar fi în număr lucrurile 
existente, alipirile vor fi întotdeauna mai puţine la 
număr cu una. — Ce-i drept. — Dacă însă fiinţează 
numai Unu, pe cînd Doi nu este, alipire nu va exista. 
— Desigur; nici n-ar putea să existe. — Noi spunem 
însă că altele decît Unu nu sînt Unu şi nu participă 
la acesta din urmă, în măsura în care sînt, [ca na¬ 
tură], altele. — Nu sînt Unu, fireşte! — Număr, aşa¬ 
dar, nu pqpte subzista înăuntrul celorlalte, odată ce 
înăuntrul aceloraşi nu subzistă nici Unu. — Sigur; 
cum ar putea? •— Prin urmare, celelalte nu sînt nici 

Unu, nici Doi, şi nu primesc orice alt nume al vreu¬ 
nui număr. — Nu. — Aşadar, numai Unul estp Unu; d 
Doi nu poate fi Unu. — Nu, evident. — Alipire, prin 
urmare, nu există, dacă Doi nu este. — Nu există. — 

Prin ^urmare, Unu nu intră în contact cu celelalte, 
după cum nici Celelalte nu intră în contact cu Unul, 
odată ce nici nu există alipire. — Nu, desigur! — Dar 
astfel, potrivit tuturor acestor considerente, Unul vine 
în contact şi deopotrivă nu vine în contact, atît cu 
celelalte cît şi cu sine însuşi. 

Dar atunci nu este el şi egal, însă şi inegal, atît 
cu sine cît şi cu celelalte? — în ce fel? — Dacă Unul 
ar fi mai mare decît celelalte, ori mai mic, sau dacă, 
tot astfel, celelalte ar fi mai mari sau mai mici de¬ 
cît Unul, desigur că nu prin faptul de a fi Unu Unul e 
este, şi nu prin faptul de a fi celelalte sînt altele de¬ 
cît Unu întrucîtva mai mari sau mai mici, raportate 
unele la altele, aşadar nu prin propriile lor feluri de 
a fi; nu-i aşa? Dimpotrivă, dacă la felul lor de a fi 
aşa cum sînt se adaugă faptul de a avea egalitate, ele 
vor fi egale între ele; fie că celelalte au mărime, pe 
cînd Unul micime, fie că mărime revine Unului iar mi¬ 
cime celorlalte, tocmai forma aceea căreia i se adaugă 
mărime va fi mare, pe cînd forma cealaltă, căreia i se 
adaugă micime, va fi mică, nu-i aşa? — E necesar. 

— Prin urmare, există şi fiinţează formele acestea anu¬ 
mite, mărimea şi micimea? Întrucît, dacă n-ar fi, 
n-ar putea nici să fie opuse între ele şi nici să ajungă 

a dăinui înăuntrul realităţilor în fiinţă. — Cum altfelDO a 
ar putea? — Dacă, aşadar, micimea ajunge să dăinuie 
înăuntrul Unului, ea va fi de găsit fie în întregul 
acestuia, fie într-o parte. — E necesar. — Să ajungă 
ea să dăinuie în întreg? în acest caz, sau se va rîn- 
dui, parte cu parte, în mod egal pe parcursul între¬ 
gului Unu, de la un cap la altul, sau îl va conţine 
învăluitor. — E limpede. — Dar, aşternîndu-se în mod 
egal cu Unul, nu va fi egală cu acesta, pe cînd învă¬ 
luitor conţinîndu-1 va fi mai mare? — Cum să nu! 

— Să poată micimea, aşadar, să fie egalul cuiva, sau 
mali marele cuiva, împlinind rostul mărimii şi egali¬ 
tăţii, însă nu propriile ei rosturi? — Cu neputinţă! b 

— Prin urmare, micimea nu va fi de aflat în între¬ 
gimea Unului ci, dacă îndeobşte e să fie, va fi doar 
într-o anume parte. — Da. — însă nici în toată partea 

aceasta, de astă dată; întrucât altminteri ea va săvîrşi 
aceleaşi lucruri cîte a săvîrşit şi faţă de întreg; va fi 
egală cu partea înăuntrul căreia dăinuie pururi, sau 
va fi mai mare decît aceea. — Neapărat! — Prin ur¬ 
mare, nu va fi de găsit micime nicicînd înăuntrul 
unui existent, oricare ar fi el, micimea neajungînd să 
dăinuie nici în parte, nici în întreg; şi nimic nu va fi 
mic, afară doar de micimea însăşi. — S-ar părea că nu 
va fi. — Prin urmare, nici mănime nu va fi înăuntrul 
Uliului; întrucît, în caz contrar, ar exista şi altceva, 
mai mare decît mărimea ca atare, ar exista, adică, şi 
c lucrul acela în care ar fi să fie mărimea; ba chiar 
aceluia nu i-ar mai reveni nici acel ceva mic pe care 
trebuie să-l întreacă, odată ce el însuşi este cu ade¬ 
vărat mare; ceea ce es.e însă imposibil, odată ce mi¬ 
cime nu există nicăieri. — Adevărat. — Insă mărimea 
însăşi nu este mai mare în raport cu altceva decît 
micimea însăşi, după cum nici micimea nu este mai 
mică faţă de altceva decît mărimea în sine. — Desigur 
că nu. — Prin urmare, nici celelalte nu sînt mai mari 
ca Unul, nici mai mici, ele neavînd nici mărime şi 
d nici micime, iar acestea două din urmă nu au faţă de 
Unu puterea de a-1 întrece şi de a fi întrecute, ci o au 
numai una faţă de alta; tot astfel. Unu nu va fi mai 
mare faţă de acestea două sau faţă de celelalte şi nu 
va fi nici mai mic. întrucît nu are nici mărime, nici 
micime. — Aşa stau lucrurile, este evident. — Prin 
urmare, dacă Unu nu este faţă de celelalte -nici mai 
mare şi nici mai mic, oare el însuşi nu este ursit să 
nu le întreacă pe acelea şi să nu fie nici întrecut de 
ele? — Este ursit. — Prin urmare, este ursit şi se im¬ 
pune ca acela care nu întrece şi nu se lasă întrecut să 
fie tot atît, iar fiind tot atît el va fi egal. — Cum alt- 
e fel? — Dar atunci şi Unu în sine va avea faţă de sine 
aceeaşi raportare; neavînd înăuntrul lui însuşi nici 
mărime şi nici micime, nu se va întrece pe sine însuşi 
^ după cum nu se va lăsa nici întrecut de sine însuşi dar, 
fiind tot atîta cît el însuşi, va fi egal sieşi. — De bună 

seamă. — Ca atare, Unu va fi egal atît cu sine cît şi cu 
celelalte. — Este evident. — Dar totodată, el însuşi 
fiind în sine însuşi, va fi şi din afară cuprins în ju- 
151 a ru i s ău însuşi; şi, cuprinzîndu-se din afară, va fi mai 
mare iar ca fiind cuprins va fi mai mic şi astfel Unu 

ar fi să fie mai mare şi mai mic decît el însuşi. —- 
Ar fi, desigur! — în acest caz, nu este necesar ca nici 
un lucru să nu se afle nici în afara Unului şi nici în 
afara celorlalte? — Cum altfel? — Insă cel ce pururea 
fiinţează trebuie să şi fie într-un loc oarecare. — Da. 

— Dar cel ce se află într-un lucru, nu va fi tocmai 
într-un lucru mai mare, el însuşi fiind mai mic? Fiind- t 
că în alt chip nu s-ar putea ca un lucru să fie într-un 
altul. — Desigur că nu. — însă nimic nu există în se¬ 
paraţie de celelalte şi de Unu; drept care, dacă se 
cere ca şi acestea din urmă să fie în ceva, oare nu 
este necesar din capul locului ca ele să fie în altele — 
adică celelalte să fie în Unu, iar Unu în celelalte — 
sau, dacă nu, să nu fie nicăieri? — Este limpede. — b 
Ca atare, întrucît Unul fiinţează în celelalte, acestea 
din urmă vor fi mai mari ca Unul, cuprinzîndu-1 pe 
acesta, iar Unu va fi mai mic decît celelalte, ca fiind 
cuprins; pe de altă parte, întrucît celelalte sînt în 
Unu, Unul va fi mai mare decît celelalte, pe acelaşi 
temei, iar celelalte vor fi mai mici faţă de Unu. — 
Aşa s-ar părea. — Prin urmare, Unu este deopotrivă 
egal, mai mare şi mai mic, atît faţă de sine cît şi faţă 
de celelalte. — Este limpede. — Mai departe, odată 
ce este mai mare, mai mic şi egal, el va avea tot atîtea 
unităţi de măsură, dar va avea încă mai multe şi. mai 
puţine decît el însuşi şi celelalte unităţi de măsură, prin 0 
urmare şi părţi. — Cum de nu! — Avînd, prin urmare, 
tot atîtea, mai multe şi mai puţine unităţi de măsură, el 
însuşi va fi şi în număr mai mic şi mai mare în raport 
cu sine, dar şi în raport cu celelalte; însă tot în ace¬ 
leaşi privinţe va fi egal cu sine şi cu celelalte. — în 
ce fel? — în raport cu lucrurile faţă de care este mai 
mare, va avea, desigur, şi unităţi de măsură mai multe, 
iar cu cîte unităţi de măsură mai mult, cu tot atîtea 
părţi mai mult; tot astfel, în raport cu lucrurile faţă 
de care este mai mic; şi la fel, în raport cu lucrurile 
cu care este egal. — Aşa. — Prin urmare, faţă de sine 
însuşi fiind mai mare, mai mic şi egal, el va cuprinde 
şi un număr de unităţi de măsură egal, mai mare d 
şi mai mic, iar fiind în joc unităţile de măsură vor fi 
în joc şi părţile; nu-i aşa? — Desigur! — Ca avînd 
însă un număr de părţi egal cu acela cîte are, va fi, 
cum rezultă, egal cu sine în mulţime; ca avînd mai 
multe, va fi mai mare în număr, iar ca avînd mai pu- 

ţine va fi mai mic în număr. — Apare limpede. — în 
consecinţă, nu se va raporta oare Unul în acelaşi fel 
şi la celelalte? întrucât apare ca mai mare decît ele, 
este necesar să fie şi mai mare în număr decît ele; 
întrucît apare ca mai mic, va avea şi număr mai mic; 
iar întrucît este egal în mărime, va fi şi egal în mul- 
0 ţime cu celelalte. — E necesar. — Şi de data aceasta, 
cum s-ar părea, Unul va fi egal în număr, dar tot¬ 
odată şi mai mare şi mai mic în număr, atît faţă de 
sine însuşi cît şi faţă de celelalte. — Va fi! 

Dar nu participă Unul şi la timp? 52 Nu este şi nu 
devine el deopotrivă mai tînăr şi mai vîrstnic decît 
însuşi el şi decît celelalte lucruri, dar totodată nu mai 
tînăr şi nu mai vîrstnic decît el însuşi şi decît cele¬ 
lalte, ca fiind părtaş la timp? — în ce fel? — într-un. 
fel sau altul îi revine faptul de a fi, întrucît este Unu. 
— Da. — Dar ,,a fi“ este oare altceva decît participaţie 
152 a i a fiinţă în timpul de faţă, după cum „era 44 înseamnă 
tot participaţie, dar în trecut, şi, tot astfel, ,,va fi“ îm¬ 
părtăşire la fiinţă în viitor? — într-adevăr. — Parti¬ 
cipă aşadar şi la timp, întrucît participă la faptul de 
a fi? — De bună seamă. — Prin urmare, [participare] 
la timpul care trece? — Da. — înseamnă deci că de¬ 
vine veşnic mai bătrîn decît el însuşi, întrucît merge 
înainte în timp. — Este necesar. — însă ne amintim 
— nu-i aşa? — că mai vîrstnicul devine mai vîrstnic 
şi îmbătrîneşte în raport cu ceea ce devine mai tînăr, 
adică întinereşte. — Ne amintim. — Prin urmare, în¬ 
trucît Unul devine mai vîrstnic faţă de sine, el ar fi să 
îmbătrînească tocmai ca întinerind faţă de el însuşi? 
b — Este necesar. — în felul acesta, întinereşte dar 
deopotrivă şi îmbătrîneşte faţă de el însuşi. — Da. — 
Dar nu este el mai vîrstnic atunci cînd îmbătrîneşte 
tocmai potrivit timpului prezent, timpul situat între 
,,era“ şi ,,va fi 44 ? Întrucît, călătorind de la „odinioară' 4 la 
„pe urmă 44 , el nu va-sări nicicum peste „acum 44 . — De¬ 
sigur că nu. — Dar atunci nu conteneşte el oare să 
c îmbătrînească, ieşind în întîmpinarea lui „acum 44 , ne- 
maiîmbătrînind, ci fiind din capul locului mai bătrîn? În¬ 
trucît,, mergînd fără contenire înainte el nu se va lăsa 
ţinut în loc nicicînd de către „acum 44 . Ceea ce merge 
înainte fără contenire se prezintă realmente ca şi cum 
s-ar prinde de amîndouă, de acum şi de apoi, el dîn- 
du-i drumul lui acum şi lăsîndu-1, pentru a-1 apuca 

şi a-1 prinde pe apoi, ajungînd astfel la mijloc între 
cele două, adică între apoi şi acum. — Adevărat. — 
Dacă însă celui ce devine, oricare ar fi el, îi este sor¬ 
tit să nu treacă peste prezent, 6colindu-l, el va con- 
teni mereu din devenire atunci cînd se află acolo, iar 
astfel el este ceCa ce tocmai ar fi să devină. — Apare 
în chip limpede. — Prin urmare, cînd, devenind mai 
vîrstnic, Unul vine în întîmpinarea lui acum, el a 
contenit din devenire, iar atunci este mai bătrîn. — 

De bună seamă. — Prin urmare, tocmai faţă de acela 
în raport cu care devenise mai vîrstnic el şi este mai 
vîrstnic; dar astfel el devenise faţă de sine însuşi, nu-i 
aşa? — Da. — Mai vîrstnicul nu este însă mai vîrstnic 
faţă de un mai tînăr? — Desigur. — în acest caz, 
Unul este totodată şi mai tînăr în raport cu sine în¬ 
suşi, atunci cînd, mai vîrstnic devenind, el vine în în¬ 
tîmpinarea clipei de îfaţă. — Este necesar. — însă 
clipa de faţă îi este veşnic prezemă lui Unu, însoţin- 
du-1 pe acesta de-a lungul întregii lui fiinţări; în- 
tr-adevăr, în clipa prezentă, fiinţează vecinie Unul e 
atunci cînd fiinţează. — Cum să nu! — Prin urmare, 
Unul fiinţează pururea şi totodată devine mai vîrstnic 
în raport cu sine, dar şi mai tînăr. — S-ar părea. — 

Insă fiinţează el însuşi sau devine el însuşi timp 
mai îndelungat decît tocmai acela care îi revine, 

<ori tot atîta timp? — Tot a'tîta timp. — Dar, fie 
că devine, fie că fiinţează tot atîta timp, el are 
una şi aceeaşi vîrstă. — Cum să nu! — Ori, cel avînd 
aceeaşi vîrstă nu este nici mai bătrîn, nici mai tînăr. 

— Aşa este, într-adevăr! — Unul, prin urmare, de¬ 
venind şi fiinţînd tot atîta timp cît el însuşi nu este 
mai tînăr sau mai vîrstnic decît sine şi nu devine ast¬ 
fel. — Aş crede că nu. — Dar în privinţa celorlalte 
lucruri? — N-am ce spune. — Ai de spus, totuşi, că 
lucrurile celelalte, adică altele decît Unu, odată ce sîntl53 a 
diferite şi nu diferit de Unu sînt mai multe decît Unu; 
într-adevăr, dacă ar fi diferit ar fi unu, dar fiind toc¬ 
mai diferite, sînt mai multe decît unu şi constituie 
mulţime. — Constituie, într-adevăr! — Fiind însă 
mulţime, participă la un mai mare număr decît Unu. 

— Cum de nu! — Insă ce vom spune? In privinţă nu¬ 
merică, ce numere sînt pe punctul de a ajunge şi deo¬ 
potrivă au ajuns mai întîi? Cele mai mari, sau cele 
mai mici? — Cele ce sînt mai mici. — Prin urmare, 

tocmai cel cît se poate de mic este primul; iar acesta 
& este Unul. Aşa-i? — Da. — Prin urmare, dintre toate 
cîte au număr, cel dinţii s-a ivit Unul; dar şi celelalte 
toate au număr, odată ce e vorba despre „celelalte 11 , nu 
despre „celălalt* 1 . — Intr-adevăr, au număr. — Aş 
crede însă că cel dinţii ivit a şi devenit, prinzînd fiin¬ 
ţă, mai întîi, pe eînd celelalte mai tîrziu, cele apărute 
mai tîrziu fiind mai tinere decît tot ce a prins fiinţă 
mai întîi; ia^ astfel, celelalte vor fi mai tinere decît 
Unu, pe cînd Unul mai vîrstnic decît celelalte lucruri. 

— într-adevăr, aşa vor fi. 

Mai departe însă: e cu putinţă ca Unul să fi prins 
fiinţă împotriva propriei sale firi, sau nu e cu pu- 
0 tinţă? — Nu e cu putinţă. — însă Unu ni s-a arătat ca 
avînd părţi şi, fiind vorba despre părţi, ca avînd şi 
început, şi sfîrşit, şi mijloc. — Da. — Dar înainte de 
toate oare nu se iveşte începutul — atît începutul 
Unului însuşi cît şi al tuturor celorlalte — abia după 
început ivindu-se celelalte toate, pînă la sfîrşit? — 
Iar atunci? — Iar atunci, vom spune că toate celelalte 
lucruri sînt părţi ale întregului şi Unului, pe cînd în¬ 
suşi acel Unu a prins fiinţă ca Unu şi ca întreg deo¬ 
dată cu sfîrşitul. — Aşa vom spune. — Am însă încre¬ 
dinţarea că sfîrşitul se iveşte la urmă de tot iar Unul 
e prin însăşi firea lui făcut să se ivească şi să prindă 
d fiinţă odată cu acela; aşa stînd lucrurile, dacă Unul 
însuşi nu se poate ivi împotriva firii, atunci el, cel ivit 
odată cu sfîrşitul, ar fi făcut să se ivească şi să prindă 
fiinţă la urmă de tot, după celelalte. — Pare evident. 

— Prin urmare, Unu este mai tînăr decît celelalte lu¬ 
cruri, pe cînd celelalte, decît Unu mai bătrîne. — La 
fel îmi pare şi mie. — Aşa să fie însă? Dacă avem în 
vedere începutul, ori vreo anumită altă parte, oricare 
ar fi aceea, dinăuntrul Unului sau al unui alt lucru, 
de vreme ce ea este parte şi nu părţi, nu se impune, 
tot aşa, ca ea să fie una, ca fiind tocmai parte? — Nea¬ 
părat! — Prin urmare, Unul s-ar ivi şi ar prinde 

e fiinţă odată cu prima [parte] ivită, precum şi odată cu 
a doua ivită şi nu va rămîne în urma nici uneia din 
rîndul celorlalte ivite, oricare ar fi aceea care vine să 
se adauge, şi aceea la care se adaugă, pînă cînd, stră- 
bătîndu-le şi ajungînd la ultima, se naşte el însuşi 
ca Unu şi întreg, nelăsînd la o parte, în a sa naştere 
şi venire pe lume, nici mijlocul, nici ce e primul, nici 

ce e ultimul, precum nici altceva. — E adevărat! — 
Unul, aşadar, e de o vîrstă cu toate celelalte lpcruri; 
ca atare, dacă Unul în sine nu s-a născut împotriva 
firii, el nu se va ivi nici înaintea nici în urma celor¬ 
lalte, ci deodată cu ele. Iar astfel, potrivit argumentu- l5 * a 
lui de faţă, Unul nu e nici mai bătrîn, nici mai tînăr 
decît celelalte, după cum nici celelalte nu sînt mai 
bătrîne sau mai tinere decît Unu. Potrivit însă argu¬ 
mentului dinainte, Unul este deopotrivă mai vîrstnic 
şi mai tînăr, tot aşa cum şi celelalte stau în acelaşi 
raport faţă de dînsul. — De bună seamă. 

Iată deci cum se prezintă Unu şi cum a prins el 
fiinţă. Ce avem de spus însă, mai departe, în privinţa 
faptului că el devine deopotrivă mai vîrstnic şi mai 
tînăr decît celelalte lucruri, după cum şi celelalte devin 
tot astfel faţă de dînsul, iar pe de altă parte el nu devine 
mai vîrstnic, nici mai tînăr? Oare privitor la devenire 
lucrurile se petrec la fel ea privitor la fiinţă, ori în 
chip diferit? — Nu ştiu ce să spun. — Eu însă măcar b 
atîta ştiu a spune: dacă un lucru este mai vîrstnic 
decît altul, nu mai e cu putinţă ca primul să devină 
încă şi mai bătrîn faţă de al doilea decît ajunsese de 
la bun început, după cum nici lucrul acela mai tînăr 
nu are putinţa să devină încă şi mai tînăr; într-ade- 
văr, dacă la mărimi inegale vin să se adauge mărimi 
egale, fie că în joc e timpul, fie orice alt lucru, între 
acestea va dăinui veşnic aceeaşi diferenţă pe care o 
aveau dintîi. — Cum să nu? Intr-adevăr! — Aşadar, 
existentul n-ar fi să devină nioicînd mai vîrstnic sau 
mai tînăr decît un alt lucru existent, dacă cele două di- 0 „ 
feră întotdeauna ca vîrstă în mod egal; dimpotrivă, pri¬ 
mul lucru este şi a fost mai vîrstnic, pe cînd celălalt este 
şi a fost mai tînăr, dar ele n-au avut o devenire de 
acest fel. — Iată adevărul. — Unul care fiinţează, 
aşadar, nu devine nici el vreodată mai bătrîn sau mai 
tînăr decît celelalte lucruri existente. — Nu devine, 
într-adevăr! — Vezi însă dacă acestea din urmă nu 
devin mai vîrstnice şi mai tinere pe temeiul următor. 

— Pe care anume? — Pe temeiul că Unu ş-a arătat 
a fi mai vîrstnic decît celelalte şi, deopotrivă, celelalte 
lucruri s-au arătat a fi mai vîrstnice decît Unul. — 

Şi de aici ce rezultă? — Dacă Unul este mai vîrstnic 
faţă de celelalte, înseamnă că a dăinuit mai mult timp 
decît celelalte, — Da. — Şi mai gîndeşte-te la aceasta: d 

dacă la timp mai mult şi la timp mai puţin adăugăm 
timp egal, mai multul timp şi mai puţinul timp vor 
diferi oare prin acelaşi raport, sau printr-un raport 
mai mic? — Printr-un raport mai mic. — Prin ur¬ 
mare, diferenţa de vîrstă care exista încă de la bun 
început între Unu şi celelalte lucruri nu va continua 
să fie aceeaşi, ci, dimpotrivă, primind un timp egal, 
diferenţa de vîrstă va fi proporţional mai mică decît. 
anterior. Sau nu-i adevărat? — Ba da. — Dar cel ce 
faţă de un altul diferă în vîrstă cu mai puţin decît 
® înainte nu devine oare mai tînăr ca înainte în ra¬ 
port cu aceia faţă de care fusese mai vîrstnic? — De¬ 
vine mai tînăr. — Dar dacă el devine mai tînăr, 
atunci acele alte lucruri nu devin la rîndul lor mai 
vîrstnice ca înainte, în raport cu Unu? — De bună 
seamă. — Prin urmare, ceea ce a fost mai tînăr de¬ 
vine mai vîrstnic faţă de ceea ce a fost dintîi şi este 
totodată mai vîrstnic; însă mai tînărul nu este nici¬ 
odată mai bătrîn, ci îmbătrîneşte mereu faţă de acela 
mai bătrîn; într-adevăr, cel din urmă tinde a fi tot mai 
tînăr, pe cînd primul tinde a fi mai vîrstnic. La rîn- 
155 a dul său, cel mai vîrstnic devine în acelaşi chip mai 
tînăr faţă de acel mai tînăr. Mergînd fiecare spre 
contrariul lor, cei doi şi devin contrari: pe de o parte, 
mai tînărul devine mai vîrstnic în raport cu mai vîrst- 
nicul, pe de altă parte — mai vîrstnicul devine mai 
tînăr în raport cu mai tînărul; insă a fi astfel pînă la 
capăt nu le stă în putinţă. într-adevăr, dacă ar ajunge 
să fie, nu ar mai deveni, ci de-a dreptul ar fi. în fapt 
însă, ei doar devin mai vîrstnici între'ei şi mai tineri 
între ei; Unu, pe de o parte, devine mai tînăr în ra- 
b port cu celelalte lucruri, întrucît s-a arătat ca fiind 
mai vîrstnic şi ca mai întîi născut, pe cînd celelalte 
lucruri se dovedesc mai bătrîne decît Unu şi xa luînd 
fiinţă înaintea lui. Potrivit aceluiaşi temei, celelalte 
lucruri se raportează şi ele în acelaşi mod faţă de 
Unu, întrucît s-au dovedit mai vîrstnice decît acesta 
şi au prins fiinţă mai întîi. — Intr-adevăr, aşa se pre¬ 
zintă lucrurile. — Prin urmare, întrucît nici unul din* 
tre cei doi [contrari] nu devine mai vîrstnic decît ce¬ 
lălalt şi nici mai tînăr, diferă mereu printr-un acelaşi 
număr, încît Unul nu devine mai vîrstnic sau mai 
tînăr decît celelalte lucruri, după cum nici celelalte 
lucruri nu devin astfel în raport cu Unul; iar întrucît. 

pe de altă parte, se impune ca acel ce apare mai întîi • 
să difere într-o mereu altă proporţie de cel ce,apare 
mai tîrziu, iar ultimul să difere în acelaşi fel de pri¬ 
mul, se impune ca, tot aşa, celelalte decît Unu să de¬ 
vină deopotrivă mai bătrîne şi mai tinere ca acesta, 
pe cînd acesta din urmă, Unul, să devină tot aşa, [mai 
bătrîn şi mai tînăr], faţă de celelalte lucruri. Aşa 
este? — De bună seamă. — Potrivit tuturor acestor 
considerente, Unul însuşi, atît în raport cu sine cît şi 
cu celelalte lucruri, este şi totodată devine mai vîrst- 
nic şi mai tînăr, însă totodată nu este şi nu devine 
nici mai vîrstnic, nici mai tînăr în raport cu sine şi 
cu celelalte. — Aşa este, întru totul! 

Intrucît însă Unu participă la timp şi la concomi¬ 
tenta îmbătrînire şi întinerire, nu este oare necesar d 
să participe şi la odinioară, la mai tîrziu şi la acum, 
odată ce ia parte la timp? — Este necesar. — Aşadar, 

Unu a fost, el este şi va fi, el a devenit, devine şi va 
deveni. — Desigur. — Tot aşa, de la dînsul vine şi- îi 
revine ceva ce era, este şi va fi. — Fără îndoială. — 
Există, aşadar, şi cunoaştere, şi părere, şi simţire a lui; 
noi înşine chiar, în clipa de faţă, ne preocupăm de el 
şi căutăm toate acestea. — Precum spui. — Are deci 
nume şi înţeles,- poate fi rostit şi înţeles; iar tot ce e 
revine celorlalte lucruri este valabil şi pentru Unu. 

— Aşa e cum spui, nici vorbă! 

Să mai spunem cum stau lucrurile şi într-un al 
treilea fel 53 . Dacă Unu este aşa cum l-am desfăşurat, 
fiind deopotrivă unu şi plural şi nefiind nici unu nici 
plural, şi este totodată părtaş la timp, oare nu este 
necesar ca el să participe la fiinţă — întrucît este 
Unu — şi totodată să nu participe la fiinţă — întru¬ 
cît nu este ? — E necesar. — Dar oare, cînd el partici¬ 
pă, să fie cu putinţă, tocmai atunci, să nu participe? 

Sau cînd nu participă, tocmai atunci, el să participe? 

— Nu e cu putinţă! — Este, aşadar, un timp în care 
participă, şi mai este un alt timp, în care nu parti¬ 
cipă? Fiindcă numai în chipul acesta va putea să par¬ 
ticipe şi totodată să nu participe la un acelaşi. — în¬ 
tocmai. — Prin urmare, nu există şi un timp cînd, 156 a 
prinde să ia parte la fiinţă, cum şi un timp cînd se 
îndepărtează de la ea? Altminteri, cum i-ar sta în pu¬ 
tinţă cînd să aibă parte, cînd să nu aibă parte de un 

acelaşi, dacă nu admitem că prinde cîndva să aibă 
parte — şi conteneşte cîndva să aibă parte? — Nici¬ 
cum altfel. — Dar a fi părtaş la fiinţă nu înseamnă» 
după tine, tocmai a lua fiinţă? — Desigur! — Dar 
a te îndepărta de fiinţă nu înseamnă desfiinţare şi 
pieire? — Fireşte! — S-ar părea, prin urmare, că 
Unu, luînd fiinţă şi desfiinţîndu-se, se naşte şi piere. 

— Fără doar şi poate! — Fiind el însă Unu şi plural, 
născut şi pieritor, oare atunci cînd prinde fiinţă ca 
Unu el nu piere, desfiinţat, ca plural, iar cînd devine 
plural nu piere el ca Unu? — De bună 'seamă. — 
Dar întrucît devine Unu şi plural, nu este deopotrivă 
necesar să se despartă de sine şi să se adune la sine? 

— €ît se poate de necesar. — Dar cînd devine nease- 
mcnea şi asemenea, nu este necesar să iasă din ase¬ 
mănare şi să intre în asemănare? — Ba da. — Iar cînd 
devine mai mare şi mai mic şi egal, oare nu urmează 
a ereşte, a scădea şi a ajunge egal? — Tot aşa. — 

® Dar atunci cînd, mişcîndu-se, se opreşte şi cînd, stă¬ 
tător, se pune în mişcare, schimbarea lui cere, negre¬ 
şit, ca el să nu fie în nici un timp. — Cum? — In 
repaus mai întîi şi apoi mişcîndu-se, sau mai întîi 

■ mişcîndu-se iar apoi oprindu-se, — el trece prin stări 
ce n-ar putea fi încercate în absenţa schimbării. — 
Fireşte. — Nu încape însă timp în care un lucru poate 
deodată să fie şi nemişcător şi nestătător. — Nu, fără 
îndoială! — Dar nici să se schimbe fără a suferi schim¬ 
bare nu e cu putinţă. — Fiindcă deloc nu-i probabil. 

— Dar atunci cînd, în ce timp, se schimbă? Întrucît 
nici ca nemişcător şi nici ca în mişcare aflat el nu se 

d schimbă, după cum nici ca aflat în timp. — Desigur 
că nu. — Să existe atunci lucrul acesta straniu în 
care s-ar găsi tot ce se schimbă, cînd se schimbă? — 
Care lucru şi de ce fel? — E vorba de acel Deodată. 
Intr-adevăr, Deodată pare să însemne ceva de ordi¬ 
nul unei schimbări într-o direcţie sau alta. Din nemiş¬ 
carea încă nemişcată nu se produce mişcare, cum nici 
din mişcarea încă mişcătoare; dar acest Deodată , 
această stranie natură la mijloc între mişcare şi re- 

e paus şi aflată în afară de timp este lucrul către care 
şi de la care se schimbă atît mişcătorul, cel ce se în¬ 
dreaptă către repaus, cît şi nemişcătorul, care spre 
mişcare se îndreaptă. — Se prea poate. — Dar ş£ 
Unul, întrucît stă în repaus şi deopotrivă se găseşte 

în mişcare, se va schimba în ambele direcţii — fiindcă 
numai astfel împlineşte amîndouă aceste rosturi — 
iar schimbîndu-se el se schimbă deodată; ori, atunci 
cînd se schimbă, el nu se poate găsi în vreun timp şi 
ca atare nu va fi în mişcare şi nu va fi nemişcător. — 
într-adevăr. — Nu la fel se petrec însă lucrurile şi în 
cazul celorlalte schimbări? Cînd se schimbă de la 
fiinţă la pieire sau de la nefiinţă la apariţie, [Unu] 157 
se află între anumite mişcări şi repausuri, încît nu se 
poate spune nici- că este şi nici că nu este în clipa 
aceea, nici că se naşte, nici că piere. — Aşa s-ar pă¬ 
rea. — Pe acelaşi temei însă, atunci cînd se îndreaptă 
dinspre Unu către pluralitate şi dinspre pluralitate 
către Unu, nu este nici Unu, nici plural, nu se des¬ 
parte de sine şi nu se reuneşte în sine. Tot astfel, pre- 
schimbîndu-se din felul său de a fi asemenea în acel 
de a fi neasemenea, sau din neasemenea în asemenea, 
el nu este totuşi asemenea, nici neasemenea, nu intră 
în asemănare şi nu iese din asemănare; preschimbîn- b 
du-se din mic în mare şi în egal şi îndreptîndu-se către 
contrarii, el nu va fi nici mic, nici mare, nici egal, nu 
va fi nici în creştere dar nici în descreştere, cum nici 
pe cale de a fi tot atît. — S-ar părea că aşa stau lu¬ 
crurile. — Prin urmare, dacă este, Unu primeşte toate 
aceste însuşiri. — Negreşit! 54 

Nu vom avea însă de cercetat şi însuşirile pe care 
le primesc celelalte lucruri, dacă este Unu ? 55 — Vom 
avea de cercetat. — Să spunem atunci, dacă este Unu, 
ce însuşiri trebuie să aibă celelalte lucruri, în afara 
Unului? — Să spunem. — Dacă, aşadar, există şi alt¬ 
ceva decît Unu, celelalte lucruri nu sînt Unul; întru- 
cît, în caz contrar, ele nu ar fi altele decît Unu. — 
întocmai. — însă celelalte lucruri nu sînt nici întru o 
totul lipsite de Unu, ci îi sînt părtaşe, într-un oare¬ 
care fel. — în ce fel, totuşi? — în felul acesta: celelalte 
lucruri sînt altele decît Unu ca avînd părţi; dacă ele 
nu ar avea părţi, ar fi cu desăvîrşire Unu. — întocmai. 

— însă noi afirmăm privitor la părţi că ele ţin de 
acela care este întreg. — Aceasta afirmăm. — Dar 
întregul trebuie să fie un Unu alcătuit din mai mulţi, 
iar părţile vor fi părţi ale acestui Unu; într-adevăr, 
fiecare dintre părţi trebuie să fie nu parte din mai 
mulţi, ci din întreg. — Cum aşa? — Dacă un lucru 

d ar fi parte din mai mulţi ca găsindu-se în aceştia, va 
fi şi parte din chiar el însuşi, ceea ce este cu neputinţă, 
şi va fi totodată parte din fiecare alt lucru, luat unul 
cîte unul, odată ce este şi parte din toate. Intr-adevăr, 
dacă nu este parte din unul anumit, va putea aparţine 
numai celorlalte, în afară doar de acela dintîi, dar 
astfel nu va fi parte dintr-un unu, oricare ar fi acesta, 
şi nefiind parte din fiecare nu va fi parte a nici unuia 
din rîndul pluralităţii. Dacă însă nu este parte a nimă- 
nuia din rîndul tuturor acestora, nu poate fi nimic 

— nici parte, nici altceva — din totalitatea lor. — 
Este evident, realmente! — Prin urmare, partea nu 
este nici parte din pluralitate, nici din totalitatea lu¬ 
crurilor, ci parte a unei unice idei şi a unui unic lucru 

e pe care îl numim întreg, închegat din toate ca un unu 
desăvîrşit; iată, aşadar, a cui parte va fi partea. — 
Aşa este, fără discuţie! — Prin urmare, dacă celelalte 
lucruri cuprind părţi, vor avea participaţie deopotri¬ 
vă la întreg şi I 3 Unu. — De bună seamă. — Prin 
urmare, celelalte decît Unu trebuie să fie un întreg 
unic şi desăvîrşit, alcătuit din părţi. — Neapărat. — 
Acelaşi argument intră în joc însă şi pentru fiecare 
dintre părţi 56 ; într-adevăr, este necesar ca şi ea să 

a participe la Unu. Dacă fiecare dintre ele este o parte, 
„fiecare 14 înseamnă, negreşit, a fi un unu deosebit de 
celelalte lucruri şi fi'inţînd în sine însuşi, odată ce 
va fi „fiecare 44 . — întocmai. — Insă, de vreme ce par¬ 
ticipă la Unu, este ţn chip limpede altceva decît Unu; 
fiindcă astfel, lucrul n-ar participa, ci ar fi Unu el în¬ 
suşi. Dar nimic nu are putinţa să fie însuşi Unu, afară 
doar de el însuşi. — Nu are putinţa. — în schimb, 
participarea la Unu se impune atît întregului cît şi 
părţii. Întregul, într-adevăr, va fi unu, părţile aces¬ 
tuia din urmă fiind tocmai părţile salep totodată însă, 
fiecare parte va fi un unu, ca parte dintr-un întreg. 

— Aşa. — Prin urmare, părtaşii la Unu vor participa 
la acesta ca fiind diferiţi de acesta? — Cum de nu! 

— Dar lucrurile diferite de Unu vor fi, desigur, o 
pluralitate; într-adevăr, dacă celelalte lucruri în ra¬ 
port cu Unu nu sînt nici Unu nici mai multe ca Unu, 
ele nu sînt nimic. — Nimic, fireşte! 

Dar, întrucît părtaşii la partea care este Unu şi la 
întregul care este Unu sînt efectiv mai mulţi decît 
Unu, oare nu se impune ca înseşi acele lucruri care 

participă la Unu să fife nemărginite în mulţime? — 
Cum aşa? — Iată cum întrezărim aceasta. In t chiar 
clipa cînd prind să ia parte la Unu, lucrurile încă nu 
sînt Unu şi nu sînt deja părtaşe la Unu, nu-i aşa? — 

Este limpede! — Prin urmare, ele sînt mulţimi, în 
sînul cărora Unul nu e de găsit? — Mulţimi, desigur! o 

— Dar dacă am urmări ca din lucruri de felul acesta 
să desprindem cu gîndul, pe cît ne stă în puteri, păr¬ 
ticica cea mai neînsemnată, nu este oare necesar ca şi 
acel lucru desprins, întrucît nu participă la Unu, să fie 
el însuşi o mulţime şi să nu fie unu? — Este necesar. 

— Prin urmare, examinînd stăruitor în acelaşi fel 
această natură însăşi, diferită de aceea a formei în 
sine, vom întrezări de fiecare dată, în atîta din ea 
cît ne cade sub ochi, o mulţime nemărginită? — Fără 
doar şi poate! 

Dar fiindcă fiecare parte, în unicitatea ei, s-a con- d 
stituit tocmai în calitate de parte, ea se delimitează — 
are limită — atît faţă de celelalte părţi cît şi faţă de 
întreg, după cum şi întregul este delimitat — are li¬ 
mită — faţă de părţi. — Fără discuţie! — Urmează 
atunci, cum s-ar părea, că celelalte lucruri, altele decît 
Unu, întrucît se împărtăşesc atît de la Unu cît şi de la 
ele însele, ajung să dea naştere înăuntrul lor unei di¬ 
ferenţe care instituie între ele o reciprocă delimita- 
ţie; propria lor natură, în ea însăşi, le aduce însă ne- 
limitare. — Este evident. — Drept care, altele decît 
Unul, atît ca întreguri cît şi ca părţi, nu au limitaţie 
şi sînt deopotrivă părtaşe la limitaţie. — De bună 
seamă! 

Dar nu sînt ele asemenea şi neasemenea, ele între e 
ele şi fiecare faţă de sine? — în ce fel? — întrucît 
prin propria lor natură sînt toate fără limitaţie, ele 
primesc, tocmai prin aceasta, o aceeaşi însuşire. — 
Desigur. — Tot aşa însă, ca părtaşe .toate la limită vor 
primi şi prin aceasta aceeaşi însuşire. — Cum de nu! 

— Dar fiindcă sînt deopotrivă limitate şi primitoare 
de nelimitaţie, ele capătă astfel însuşiri contrare, — 

Da. — Contrariile sînt însă tot ce poate fi mai nease¬ 
menea. — Fără discuţie. — Urmează atunci că, potri- 159 
vit fiecăreia dintre însuşiri luată în parte, ele vor fi 
asemenea cu sine şi asemenea între ele, dar potrivit 
ambelor însuşiri vor fi în două privinţe cît se poate de 
contrare şi de neasemenea. — Tot ce se poate. — Iar 

în felul acesta vor fi atît identice cît şi diferite între 
ele, atît mişcătoare cît şi nemişcate, şi nu va mai fi 
greu să găsim că celelalte lucruri, altele decît Unu, 
primesc toate însuşirile contrare, odată ce s-a vădit 
limpede că le-au primit pe acestea de mai sus. — în¬ 
tocmai cum spui 57 . 

Să lăsăm acum la o parte aceste constatări, ca fiind 
evidente, şi să cercetăm din nou: dacă este Unul, oare 
celelalte lucruri, altele decît Unu, nu se prezintă şi 
într-un alt chip, sau se prezintă numai în chipul în 
care am văzut? 58 . — Să cercetăm, de bună seamă! 

— Să spunem, aşadar, dintru început: dacă Unu este, 
ce va trebui să rezulte pentru celelalte lucruri, altele 
decît Unu? — Să spunem, desigur! — Oare Unu nu 
este separat de celelalte şi celelalte nu sînt separate 
de Unu? 59 — Şi ce rezultă? — Că, pe lîngă acestea, 
mai există un diferit, un altul în raport cu Unu, pe 
de o parte, în raport cu celelalte lucruri, pe de altă 
parte; iar aceasta, întrucît atunci cînd rostim Unul şi 

o celelalte lucruri rostim totul. — Totul, într-adevăr. 

— Ca atare, nu mai există un lucru diferit de acestea, 
care să cuprindă în el însuşi atît pe Unu cît şi pe 
celelalte. — Sigur că nu! — Ca atare, Unu şl cele¬ 
lalte lucruri nu sînt niciodată într-un acelaşi lucru. 

— S-ar părea că nu. — Să fie, prin urmare, separate? 

— Da. — însă despre cel aievea Unu noi afirmăm şi 
că el nu are părţi. — Cum ar putea să aibă? — Prin 
urmare, Unul nu va fi de găsit înăuntrul celorlalte 
lucruri, nici dacă este luat în întregime, nici dacă 
avem în vedere părţi ale sale, dacă dăinuie în separa¬ 
ţie de celelalte şi nici părţi nu are. — Cum altfel? — 

d Prin urmare, celelalte lucruri nu vor participa în nici 
un fel la Unu, ele neparticipînd la vreo anume parte 
sau la întreg. — Aşa se pare. — în acest caz, cele¬ 
lalte lucruri nu sînt în nici un chip Unul, în 
ele nu avem nici un fel de Unu. — Nu avem, într-ade¬ 
văr! — Prin urmare, celelalte lucruri nu sînt nici plu¬ 
ralitate; într-adevăr, dacă ar fi pluralitate, fiecare 
dintre ele ar fi un unu, ca parte a unui întreg; dar în 
fapt, celelalte lucruri, altele decît Unu, nu -sînt nici 
Unu, nici pluralitate, nici întreg, nici părţi, dat fiind 
că ele nu participă la Unu în nici un fel. — întocmai. 

— Prin urmare, celelalte lucruri nu sînt, ele însele, 

nici doi, nici trei, după cum nici înăuntrul lor nu con¬ 
ţin pe doi şi pe trei, fiindcă sînt lipsite întru totul de 
Unu. — Aşa. 0 

Prin urmare, celelalte nu sînt nici asemenea, nici 
neasemenea cu Unu, nu sînt astfel nici în ele însele 
şi nu conţin înăuntrul lor asemănare şi neasemănare; 
într-adevăr, dacă ele însele ar fi asemenea şi nease¬ 
menea, sau dacă ar avea înăuntrul lor asemănare sau 
neasemănare, atunci ele, altele decît Unu, ar avea 
înăuntrul lor două forme opuse între ele. — Este evi¬ 
dent. — însă cele ce nu sînt părtaşe la Unu n-au cum 
să participe nici la Doi. — N-au cum. — Prin urmare, 
celelalte nu sînt nici asemenea, nici neasemenea, nici 
amîndouă. într-adevăr, dacă ar fi asemenea sau ar fi 180 a 
neasemenea ele ar participa la una dintre aceste două 
forme, iar dacă ar fi şi una şi alta ar participa la 
ambele forme contrare; s-a arătat însă că aceasta este 
cu neputinţă. — Adevărat. 

• Prin urmare, nu sînt nici identice, nici diferite, nu 
sînt nici în mişcare, nici în repaus, nu sînt nici în 
apariţie, nici în dispariţie, nu sînt nici mai mari, nici 
mai mici, nici egale; tot aşa, nu au vreo altă însuşire 
de acest gen; într-adevăr, dacă vreo astfel de însu¬ 
şire ar reveni celorlal; e lucruri, ele ar “participa şi la 
Unu, la doi, la trei, la par şi la impar, la care am 
văzut însă că n-au cum să participe, fiind întru totul 
în lipsă de Unu. — E adevărul adevărat 60 . — Ca atare, b 
dacă Unu este, atunci. Unu este orice, dar totodată nu 
este -nimic, [nici măcar nu este Unu], atît în raport cu 
sine însuşi cît şi cu celelalte lucruri, altele decît el 61 . • 

— Aşa este, cu desăvîrşire! 

Prea bine; dar dacă Unu nu este, nu trebuie să 
cercetăm în continuare ce trebuie să urmeze de aici? 62 

— Trebuie cercetat, într-adevăr. — Dar în ce constă 
însăşi această ipoteză, „dacă Unul nu este“; se deose¬ 
beşte ea de ipoteza „dacă non-Unul nu este“? — Se 
deosebeşte, desigur. — Se deosebeşte numai, sau spu- 0 
sa „Dacă non-Unu nu este“ este cu totul opusă spusei 
„Dacă Unu nu este“? — Cu totul opusă. — Dar dacă 
un ins ar spune: „Dacă mărime nu este“ sau „Dacă mi¬ 
cime nu este“, sau altceva de acest gen, oare el n-ar 
da de înţeles că de fiecare dată „nu este“ priveşte un 
diferit? — De bună seamă. — Prin urmare, şi de data 
aceasta, atunci cînd insul spune „Dacă Unul nu este“. 

el dă de înţeles că „nu este“ priveşte ceva diferit de 
celelalte lucruri, iar noi ştim ce se are în vedere, nu? 
— Ştim. — In primul rînd, aşadar, se are în vedere 
ceva ce poate fi înţeles, iar apoi ceva diferit de cele¬ 
lalte lucruri, atunci cînd se spune ,,Unu“, adăugîn- 
du-se la acesta fie „este“, fie „nu este“; într-adevăr, cu 
nimic nu rămîne mai puţin cunoscut lucrul despre 
care se spune că nu este, ca şi faptul că acest lucru 
d este diferit în raport cu celelalte; nu-i aşa? — Fără 
doar şi poate 63 . 

Iată, aşadar, ce e de spus dintru început privitor 
la ceea ce trebuie să aibă loc, dacă Unu nu este. Întîi 
şi întîi, că îi va reveni neapărat, după cum se pare, 
existenţa unei ştiinţe a acestuia, întrucît în caz con¬ 
trar nici nu se va şti ce are un ins în vedere atunci 
cînd spune: „Dacă Unu nu cste“ 64 . — Intr-adevăr.' — 
Prin urmare, şi că celelalte lucruri sînt diferite de 
Unu, întrucît, în caz contrar, nici despre acesta din 
urmă nu se va putea spune că diferă de celelalte 
lucruri, nu? — Negreşit. — Prin urmare, pe lîngă cu¬ 
noaştere, îi este proprie [Unului] şi diferenţa. într-ade- 
e văr, atunci cînd se spune că Unu este diferit de cele¬ 
lalte lucruri nu avem în vedere diferenţa altor lu¬ 
cruri, ci tocmai diferenţa lui. — Este evident. — Tot 
astfel, Unu care nu este are parte de ,,acela“, ,,ceva“, 
„acesta 44 , „acestuia“, „acestora 14 şi toate de acest gen; 
într-adevăr, nu s-ar putea rosti nici Unul, nici lucru¬ 
rile diferite de Unu, şi, tot aşa, Unului n-ar putea 
să-i revină nimic şi nimic n-ar fi al aceluia, dacă nu 
i-ar fi dat Unului să participe la „ceva“ şi la toate ce¬ 
lelalte. — Exact. — Ce-i drept, nu-i stă în putinţă 
Unului să existe, odată ce el nu este, dar nimic nu-1 
III a împiedică să participe la mai multe — dimpotrivă, 
este chiar necesar să participe! — odată ce tocmai acel 
Unu iar nu un altul nu este. Dacă însă nu vom avea 
nici „Unu“, nici „acela“, ci este vorba despre altceva, 
atunci nu se mai poate rosti nimic; dacă însă tocmai 
Unul acela iar nu un altul este pus ca nefiind, este 
necesar ca să aibă.parte de „acela“, ca şi de multe alte 
lucruri. — De bună seamă! 65 

Ca atare, îi revine şi neasemănare în raport cu ce¬ 
lelalte; într-adevăr, celelalte lucruri, altele decît Unu, 
sînt diferite şi deci vor fi de diferite feluri, vor fi fe¬ 
lurite. — Da. •— însă cele felurite nu sînt de mereu 

alte feluri? — Cum să nu! — Dar fiind de mereu alte 
feluri nu sînt şi neasemenea? — Desigur, neasemenea. d 

— Prin urmare, întrucît sînt neasemenea lui Unti, este 
evident că cele neasemenea sînt neasemenea prin Ne¬ 
asemănător. — Este evident. — Dar şi Unului îi va 
reveni neasemănarea în raport cu care celelalte lucruri 
sînt neasemenea faţă de el. — S-ar putea. — Dacă însă 
îi revine neasemănarea cu celelalte lucruri, nu este oare 
necesar să-i revină asemănare cu sine însuşi? — Cum? 

— Dacă îi revine Unului neasemănare cu Unu, desi¬ 
gur că nu va fi vorba despre lucrul de un fel cu Unu 
şi astfel ipoteza nu va purta asupra lui Unu, ci asu¬ 
pra altuia decît Unul. — De bună seamă. — Ceea ce 
însă nu este îngăduit. — Fireşte că nu. — Se impu- o 
ne, aşadar, ca Unului să-i revină asemănare cu sine 
însuşi. — Se impune. 

Tot astfel, nu este nici egal cu celelalte lucruri; 
într-adevăr, dacă ar fi egal el ar fi din capul locului 
şi asemenea cu ele, potrivit egalităţii. Dar, dacă Unul 
nu este, aceste două sînt cu neputinţă. — Cu neputin¬ 
ţă. — Insă [Unu] nefiind egal cu celelalte lucruri, nu 
este oare necesar ca şi celelalte lucruri să nu fie egale 
cu acela? — Este necesar. — Cele ce nu sînt egale oare 
nu sînt inegale? — Da. — Dar inegalele nu sînt inegale 
prin Inegal? — Cum să nu! — Unu participă deci şi 
la inegalitatea faţă de care celelalte sînt inegale cu d 
dînsul? — Participă. — însă marele şi micul ţin deo¬ 
potrivă de inegalitate. — Aşa este. — Ii revine, aşa¬ 
dar, unui astfel Unu mărime şi micime? — Se prea 
poate. — Insă marele şi micul sînt tot ce poate fi mai 
depărtat unul de altul. — Negreşit. — Prin urmare, 
între ei se interpune mereu un lucru. — Se inter¬ 
pune. — Mi-ai putea spune ce altceva s-ar interpune 
între ele, în afară de egalitate? — Nimic altceva de¬ 
cît ea. — Prin urmare, lucrului căruia îi revine mă¬ 
rime şi micime ii revine şi egalitate, aşezată între 
acestea două. — Este limpede. — Ca atare, Unului e 
care nu este îi revine, se pare, şi egalitate şi mărime 
şi micime. — S-ar părea. 

Dar el însuşi trebuie să participe într-un fel sau 
altul pînă şi la fiinţă 66 . — In ce fel însă? — El însuşi 
trebuie să fie aşa cum afirmăm; întrucît, dacă nu se 
prezintă astfel nu am rosti adevărul atunci cînd spu¬ 
nem că Unu nu este; dacă rostinl însă adevărul, este 

limpede că rostim ceea ce este şi are fiinţă 67 . Sau nu-i 
aşa? — Ba aşa este, desigur! — Intrucît însă noi sus¬ 
ţinem adevărul rostirii noastre, este necesar să sus- 
112 a ţinem şi că rostim ceea ce este şi are fiinţă. — Este 
necesar. — Prin urmare, s-ar părea că şi Unul inexis¬ 
tent este; într-adevăr, dacă, inexistent, el nu ar fi, ci 
s-ar îndepărta într-un fel sau altul de la faptul de a 
fi, îndreptîndu-se astfel către a nu fi, el va fi de-a 
dreptul existent. — Fără discuţie, aşa este! — Prin 
urmare, dacă urmează să nu fie, el însuşi trebuie să 
se lege de inexistenţă prin faptul de a fi inexistent, la 
fel cum şi existentul are însuşirea de a nu fi inexis¬ 
tentul, pentru ca la rîndui său să fie cu desăvîrşire; 
într-adevăr, numai în acest fel existentul- va fiinţa în 
b cel mai înalt grad, iar inexistentul nu-va fiinţa, exis¬ 
tentul participînd la fiinţarea faptului de a fi exis¬ 
tent; şi la nefîinţarea faptului de a fi inexistent, dacă 
este să fiinţeze cu desăvîrşire, iar inexistentul parti¬ 
cipînd la nefîinţarea faptului de a nu fi inexistent şi 
la fiinţarea faptului de a fi inexistent, dacă este ca şi 
inexistentul, la rîndui său, să nu fie, tot în chip de- 
săvîrşit 68 . — E adevărul adevărat — Prin urmare, în- 
trucîjt revine deopotrivă existentului să participe la a 
nu fi iar inexistentului la a fi, şi Unul, la rîndui său, 
în măsura în care nu este, participă cu necesitate la 
a fi, spre a nu fi. — Cu necesitate. — Aşadar, Unul 
apare ca avînd şi fiinţă, dacă nu este. — Apare. — Dar 
şi nefiinţă, cum rezultă, dacă el nu este. — Desigur. 

Să fie cu putinţă, aşadar, ca acela ce se prezintă 
într-un fel anume să nu se prezinte în acel fel, ne- 
schimbîndu-se din însăşi această stare? — Nu e cu 
c putinţă. — Prin urmare, tot ce se prezintă şi deopo¬ 
trivă nu se prezintă într-un anumit fel arată şi în¬ 
seamnă schimbare. — Desigur. — Schimbarea însă 
arată şi semnifică mişcare; sau ce altceva să spunem? 
— Mişcare. — Prin urmare, Unul se arăta ca fiind şi 
deopotrivă nefiind? — Da. — Aşadar, se arată ca fiind 
şi nefiind într-un fel anume. — S-ar părea. — Dar 
Unul care nu este s-a vădit şi ca fiind în mişcare, 
întrucît se bucură şi de schimbare de la fiinţă la ne¬ 
fiinţă. — Se prea poate. — Pe de altă parte însă, în¬ 
trucît nu este de aflat nicăieri printre cele existente, 
el nefiind odată ce nu este, Unu nu poate nici să 
d meargă dintr-un loc’ în altul. — Cum să poată? — Prin 

urmare, nu se va mişca prin schimbare a locului. — 

Nu, intr-adevăr !— Dar nu se poate nici roti jur îm¬ 
prejur de sine în acelaşi loc; cu identicul, într-a'devăr, 
nu are nicăieri atingere. Identicul are parte de fiinţă; 
în schimb, Unul inexistent nu poate fi în rîndul celor 
ce există. — Aşa este, nu poate fi! — Prin urmare, 
Unul inexistent nu se va putea roti în acela în care 
el însuşi nu este. — Intr-adevăr, n-ar putea. — Tot 
aşa însă, Unu nu se preface în altul decît el, fie cu e 
vorba de Unul existent, fie de cel inexistent; întrucât, 
în cazul acesta cuvântul n-ar mai purta asupra lui 
Unu, odată ce el s-a prefăcut în altul decît el însuşi, 
cuvîntul ar purta asupra unui oarecare altul. — întoc¬ 
mai. — Dar dacă nici nu se preface în altul şi nici nu 
se roteşte în sine însuşi şi nici nu colindă din loc în loc, 
cum ar mai putea el în genere să posede mişcare? — e 
Intr-adevăr, cum? — Dar nemişcătorul dăinuie în chip 
necesar în repaus, iar ceea ce dăinuie în repaus este 
stătător. — în chip necesar. — Prin urmare, Unul, 
cum s-ar părea, este stătător şi se mişcă, el nefiind. 

— S-ar părea. — Pe de altă parte însă, dacă se miş¬ 
că, va fi cît se poate de necesar să se şi prefacă în- 
tr-un altul; într-adevăr, în măsura în care un lucru 163 
se mişcă, în aceeaşi măsură nu mai este la fel cum a 
fost, ci este unul diferit. — întocmai. — Unu, aşadar, 
este mişcător şi se preface în altul. — Da. — Şi to¬ 
tuşi, nemişcîndu-se nicicum, nu se preface nicicum. 

— Nu, nicicum. — Prin urmare, în măsura în care 
Unul ce nu este se mişcă, el .se şi preface în altul; iar 
în măsura în care hu se mişcă, nu se preface. — în¬ 
tr-adevăr. — Prin urmare, Unul ce nu este se preface 
în altul şi deopotrivă nu se preface în altul. — Este 
limpede. — însă cel ce se preface în altul nu va tre¬ 
bui să se nască diferit de cel dintîi, să piară din sta¬ 
rea lui dinainte? Iar cel ce nu se preface în altul, să 
nu se nască şi să nu piară? — Va trebui. — Urmează b 
că şi Unul ce nu este se naşte şi piere ca prefăcîn- 
du-se în altul şi totodată nu se naşte şi nu piere, ca 
neprefăcîndu-se în altul; iar astfel, Unu care nu este 
se naşte şi totodată piere şi deopotrivă nici nu se 
naşte nici nu piere. -— Negreşit 69 . 

încă o dată, să mergem către început spre a vedea 
din nou dacă ni se arată limpede aceleaşi lucruri ca în 

momentul de faţă, sau alte lucruri. — Aşa ,să facem, 
c neapărat! — Prin urmare, dacă Unu nu este, să spu¬ 
nem ce trebuie să urmeze în privinţa lui însuşi? 70 — 
Da. — Cînd spunem „nu este“, înseamnă acest lucru 
altceva decît absenţa fiinţei aceluia despre care afir¬ 
măm că nu este? — Nimic altceva. — Dar cînd spu¬ 
nem că un lucru oarecare nu este, spunem că într-un 
anume fel el nu este şi într-un anume fel el este? Sau 
acest „nu este“ rostit de noi înseamnă pur şi simplu 
că cel 'ce nu e,ste efectiv nu este în vreun fel sau un¬ 
deva şi că nu participă în pici un fel la fiinţă? — 
Înseamnă pur şi simplu, în toate privinţele, desigur! 
— Prin urmare, inexistentul nu va putea să fie sau 
d să participe în vreun alt fel oarecare la,fiinţă. — De¬ 
sigur că nu. — Dar naşterea şi pieirea înseamnă alt¬ 
ceva decît a avea parte de fiinţă sau a pierde fiinţa? 
— Nimic altceva. c — Dar celui 'ce nu-i este dat să aibă 
parte de nimic din aceasta nu-i este dat nici s-o pri¬ 
mească, nici s-o piardă. — Cum ar putea? — In con¬ 
secinţă, Unului inexistent în toate privinţele nu-i este 
dat în vreun fel să se bucure de fiinţă, să se înstrăi¬ 
neze de ea sau să ia parte la dînsa. — Pesemne. — 
Prin urmare, Unul care nu este nu piere şi nu răsare, 
întrucît nu participă în nici un fel la fiinţă. — Este 
e limpede că nu. — Nici nu se preface în altul, prin 
urmare, în vreun fel; într-adevăr, dacă ar suferi pre¬ 
facere ar şi răsări şi dispărea. — Intr-adevăr. — Dar 
dacă nu se preface într-un altul, nu este necesar ca 
nici să nu fie în mişcare? — E necesar. — Vom spune 
însă 'că nici în repaus nu stă cel ce nicăierea nu este; 
întrucît tot ce e stătător trebuie să se afle mereu în¬ 
tr-un acelaşi lucru. — într-un acelaşi; altfel cum? — 
Iar astfel vom avea de spus din nou că inexistentul 
nu-i nici stătător, nici mişcător. — într-adevăr, nu-i. 
— La drept vorbind, nu-i revine nimic din rîndul ce¬ 
lor 'ce au fiinţă; întrucît, dacă ar fi participant la ceva 
164 a ce este ar participa şi la /fiinţă. — Este limpede. — 
Prin urmare, nu-i revine nici mărime, nici micime, 
nici egalitate. — Nu, desigur. — Dar nici asemănare, 
Pici diferenţă, faţă de sine sau faţă de celelalte lu- 
Icruri. — Evident că nu. — Mai departe însă: îi pot 
oare reveni celelalte lucruri, într-un fel sau altul, dacă 
nimic nu trebuie să-i revină? — Nu-i pot reveni. — 
Prin urmare, celelalte lucruri nu sîn't nici asemenea 

şi nici neasemenea, nici identice şi nici diferite în ra¬ 
port cu dînsuL — Nu sînt, ■ într-adevăr. — Dar în ceea 
ce îi priveşte pe „al său“, „aceluia 44 , „ceva 44 , „acesta 44 , „al 
acestuia 44 , „acestui 44 , „al altuia 44 , „altui 44 , „odată 44 , „apoi 44 şi 
„acum 44 , sau în ceea ce priveşte cunoaştere ori părere 
ori simţire ori înţeles ori nume, precum şi orice alt¬ 
ceva din rîndul realităţilor —, vor putea toate acestea 
să poarte asupra inexistentului? — Nu vor putea. — 

Ca atare, Unul inexistent nu se prezintă în nici un 
fel 71 . — Aşa se pare, într-adevăr; nu se prezintă în 
nici un fel. 

încă o dată să' mai spunem, dacă Unu nu este, ce 
însuşiri trebuie să primească celelalte lucruri 72 . — Să 
spunem! — Ele însele, aş crede, trebuie să fie al¬ 
tele; întrucît, dacă nu ar fi altele, nici nu s-ar putea 
vorbi despre alte lucruri. — întocmai. — Dacă însă în 
joc sînt altele, atunci acestea din urmă sînt şi diferite, 
într-adevăr, prin „altul 44 şi prin „diferit 44 nu denumeşti 
un acelaşi lucru? — Un acelaşi lucru, cred eu. — Dar 
despre diferit nu spuhem că este diferit faţă de un c 
diferit, iar despre altul că este altul în raport cu al¬ 
tul? — Ba da. — Prin urmare, şi în privinţa altelor 
trebuie spus că dacă ele vor fi altele atunci există 
un lucru în raport cu care ele vor fi altele. — Nea¬ 
părat. — însă care ar fi 'acel lucru? — Altele în ra¬ 
port cu Unul ele nu pot fi, întrucît Unul nu este. — 
Nu, într-adevăr. — Prin urmare, ele sînt altele faţă de 
alte lucruri, fiindcă altceva nu le mai rămîne, afară 
doar dacă nu sînt altele faţă de nimic. — întocmai. — 
Prin urmare, celelalte lucruri sînt altele ele între ele, 
luate ca mulţimi, fiecare în parte; întrucît, conside¬ 
rate ca un unu ele nu pot fi altele, raportate între ele, 
Unul neexistînd. Dar, după cum s-ar părea, fiecare 
îngrămădire pe care o formează [fiecare dintre] ele d 
este infinită ca mulţime; dacă un ins ar lua-o pe apa¬ 
rent cea mai mică, ea s-ar preschimba instantaneu, ca 
în vis, dintr-un părelnic unu într-o pluralitate evi¬ 
dentă, iar din infimă s-ar preschimba în ceva copleşi¬ 
tor de mare, în comparaţie cu bucăţelele în care se 
poate fărîmiţa. — E absolut exact. — Celelalte lucruri, 
aşadar, vor fi altele, ele între ele, prin asemenea' în¬ 
grămădiri compacte, dacă sînt altele când Unu nu este. 

— Fără doar şi poate. — Prin urmare, vor fi multiple 

îngrămădiri, oricare dintre acestea părînd una, dar 
nefiind în realitate una, întrucît Unul nu este? — în- 
e tocmai. — Totodată, va părea că acestea au şi nu¬ 
măr, întrucît fiecare dintre ele pare a fi, iar împreună 
constituie o pluralitate. — De bună seamă. — Tot¬ 
odată, întrucît Unu nu este, nu va fi adevărată nici 
aparenţa că înăuntrul lor s-ar găsi parul şi imparul. 
— Aparenţa nu va fi adevărată. — Şi mai afirmăm 
că înăuntrul lor va părea să se afle efectiv tot ce 
poate fi mai mic; dar infimul acesta apare ca plural 
şi ca mare în raport cu .fieqare dintre pluralităţile ce 
165 a se prezintă ca mici. — Cum să nu! — Dar fiecare în¬ 
grămădire va părea să fie şi egală cu aceste plurali¬ 
tăţi oricît de mici; într-adevăr, nu s-ar putea stră¬ 
muta fiindcă, realmente, nu ne-o putem închipui stră¬ 
mutată din mai mare în mai mic, înainte de a ne apare 
ca mergînd către mijloc, iar aceasta va fi doar nălu¬ 
cirea egalităţii. — Cum e şi firesc! — Prin urmare, 
ne-o închipuim ca avînd şi limită faţă de altă îngră¬ 
mădire, pe cînd ea însăşi faţă de ea însăşi nu are nici 
început, nici limită, nici mijloc? : — în ce fel? — în 
felul următor: cînd cineva cuprinde cu gîndul o îngră- 
b mădire din rîndul acestora, înaintea începutului îi 
apare întotdeauna un alt început, după sfîrşit îi 
apare, tot aşa, un allt sfîrşit rămas, iar în mijloc chiar 
îi apar alte mijlocuri, încă mai la mijloc decît mijlocul 
şi totodată mai mici, toate acestea întîmplîndu-se 
fiindcă nu-1 putem llua pe fiecare în parte ca pe un 
unu, Unul neexistînd. — E cî't se poate de adevărat. 
— Drept care, consider că cel ce cuprinde în cuget un 
existent oarecare îl vede fărîmiţat, împărţit în crîm- 
peie, fiindcă întotdeauna, î,ntr-un fel sau altul, cu¬ 
prinde un soi de îngrămădire în care Unu nu e de 
găsit. — De bună seamă. — Prin urmare, celui ce pri- 
c veste din depărtare şi are vederea slabă va trebui să-i 
apară ca Unu, însă celui ce o priveşte cu gîndul, din 
preajmă şi cu agerime, fiecare i se va dezvălui ca o 
infinitate plurală, ca lipsită de Unu, de Unul ce nu 
este; nu-i aşa? — Altfel nici nu s-ar putea, fără dis¬ 
cuţie! — Iar astfel, fiecare dintre celelalte lucruri, al¬ 
tele decît Unu, trebuie să apară deopotrivă ca infinite 
şi ca avînd limită, ca Unu şi ca plurale, dacă ele, cele¬ 
lalte decît Unu, sînt, iar Unul nu este. — Aşa trebuie 
să apară, într-adevăr! — Prin urmare, ele nu vor pă- 

rea să fie deopotrivă asemenea şi neasemenea? — In 
ce fel? — Cam în felul celor zugrăvite într-un tablou 
înşelător; pentru cel ce stă departe de ele, toăte se 
contopesc în unul singur şi par identice, iar astfel 
sînt asemănătoare. — Desigur. — In schimb, cel ce 
se apropie de ele constată că sînt plurale şi diferite, d 
iar prin nălucirea diferitului îi apar a fi de genuri fe¬ 
lurite şi a piu se asemăna. — întocmai. — Este nece¬ 
sar deci ca aceste îngrămădiri să apară şi ca asemănă¬ 
toare, şi ea neasemănătoare, atît fiecare cu sine cît şi 
unele cu altele. — De bună seamă. — Prin urmare, şi 
identice, dar şi diferite între ele, şi în atingere şi se¬ 
parate, şi mişcătoare în fel şi chip şi în nemişcare 
deplină, şi în curs de apariţie şi pe cale de a pieri, şi 
ca nici una nici alta, şi Ia fel în privinţa tuturor însu¬ 
şirilor de acest gen, însuşiri pe care de-acum înainte 
le-am putea urmări cu uşurinţă — toate acestea în 
ipoteza că Unul nu este, în schimb pluralitatea este 7 '-. 

— Cum nu se poate mai adevărat! e 

Să ne mai întoarcem o singură oară la început 
şi să spunem ce trebuie să fie celelalte lucruri, altele . 
decît Unu, dacă Unul însuşi nu este. — Să spunem, 
sigur că da! — Prin urmare, celelalte nu vor fi Unu. 

— Cum să fie? — Dar nici plurale; într-adevăr, în 
ce e plural se va găsi şi Unu. Dimpotrivă, dacă nici 
o pluralitate nu este un Unu, atunci toate nu sînt ni¬ 
mic, astfel, că nici nu vor fi pluralităţi. — Adevărat 

— Dar dacă în celelalte nu este de găsit Unul,. ele nu 
vor fi riici plurale nici unu. — Nu, desigur. — Şi nici 
nu vor apare ca unu sau ca plurale. — Cum aşa? — 166 
Întrucît în nici un fel şi în nici o situaţie celelalte 
lucruri nu au vreo comuniune la cele inexistente şi 
nici un lucru din rîndul celor inexistente nu aderă şi 

nu e de găsit la celelalte lucruri; într-adevăr, inexis¬ 
tentele nu au părţi. — Ce-i drept. — Prin urmare, 
în cazul celorlalte lucruri nu încape nici părere, nici 
închipuire a inexistentului, iar inexistemul nu este 
gîndit în legătură cu celelalte lucruri, în nici o si¬ 
tuaţie şi în nici un fel. — Intr-adevăr. — Prin ur¬ 
mare, dacă Unu nu este, nici un lucru din rîndul ce¬ 
lorlalte nu poate fi gîndit, nici ca unu şi nici ca" plu¬ 
ral; fără Unu, este cu neputinţă să gîndim şi plura- b 
litatea. — Cu neputinţă, desigur! — Prin urmare, 

dacă Unu nu este, 'celelalte lucruri nu sînt nici ele, 
după cum nu sînt nici gîndite ca unu sau ca plurale. 
— Aşa se pare. — Prin urmare, nu sînt nici aseme¬ 
nea, nici neasemenea. — Nu, nu sînt. — Dar nici 
identice, nici diferite, nici în contact, nici separate; 
tot astfel, nimic din toate altele cîte s-au dovedit mai sus 
ca vădindu^se cu privire la celelalte lucruri, nimic din 
acestea nu există şi nu se vădeşte în cazul celorlalte 
ducruri, dacă Unul nu este 74 . — Intr-adevăr. — Prin 
c urmare, dacă am rosti, cu un cuvînt: Dacă Unu 
nu este, nimic nu este, am avea oare dreptate? 75 — 
întru totul, fără discuţie! 70 — Fie spus atunci aceasta 
şi, deopotrivă, că. după cum se pare, fie că Unul este, 
fie că nu este, atît el însuşi cît şi celelalte lucruri, 
atît faţă de sine cît şi unele faţă de altele, sînt şi nu sînt 
toate şi întru totul, apar şi nu apar 77 . — E adevă¬ 
rul adevărat. 



NOTE 


1 Ca de atîtea alte ori la Plafon, personajele figurează 
poziţii esenţiale în situaţia gîndirii filosofice, poziţii pla¬ 
sate în regiuni spaţio-temporale distincte. Clazomenai, ce¬ 
tate ioniană, se asociază gîndirii filosofice naturaliste evo¬ 
luate, angajată în căutarea raţiunii cosmice, prezentă în Tot 
şi toate; nous-ul anaxagoreic creează exigenţa confruntării 
cu gândirea eleată. Relegată în timp, poziţia eleată se va 
dovedi totuşi actuală; ea va fi piatra de poticnire pentru 
teoria formelor, născută în spaţiul ocrotitor al Atenei, spa¬ 
ţiu de mijloc, între limitele orientale şi occidentale ale gre- 
cităţii şi astfel spaţiu prin excelenţă al dialogului şi me¬ 
dierilor. 

2 Melite — cartier al Atenei. 

3 Dialogul este, aşadar, ca sărbătoare austeră a gîndi¬ 
rii, replica inedită, în cerc privat, a unei tradiţionale săr¬ 
bători care avea loc la Atena din patru în patru ani. Marile 
Panathenee aveau, ca şi Olimpiadele, un caracter panhele- 
nic, la ele venind să asiste „străinii eleni 14 , printre care şi 
cei din Grecia Mare, precum Parmenide şi Zenon. Pe fun¬ 
dalul imobil al tradiţiei, noutăţile aparţin schimbului de 
log oi. 

4 Cerameikos, cartier extra mur os al Atenei. Alături de un 
cimitir al căzuţilor în războaie, meşteşugarii cartierului îşi 
vedeau de treaba lor, făceau ceramică. 

5 „Cînd s-au petrecut acestea ? 44 Pe la mijlocul secolu¬ 
lui V, după calculele unor exegeţi. Nu există însă nici o ates¬ 
tare istorică a întîlnirii dintre Socrate şi faimoşii eleaţi, a 
cărei realitate ar impune o revizuire a datelor, şi aşa nesi¬ 
gure, a unor curricula vitae. Evenimentul ar fi deci fabula- 
toriu, transistoric, plasat in illo temjoore al speculaţiei. 

6 Realităţile: ta onta. In context, ta anta, cele ce sînt, 
s-ar putea echivala şi prin „lucrurile 44 . 

7 După cum se ştie, antinomiile lui Zenon urmăreau, 
efectiv, să conteste existenţa reală, dincolo de aparenţa sen¬ 
sibilă, a pluralităţii şi mişcării, spre a consolida astfel, prin- 
tr-iO reducere la absurd, excluderea pluralităţii şi instituirea 
Udului imobil, Unul care aşteaptă la capătul drumului ini- 
ţiatic al cunoaşterii, în poemul lui Parmenide. 

Argumentele lui Zenon se bazează pe presupunerea di¬ 
fuză a cărei formulare pur logică o va propune Aristotel — 
a legii necontradicţiei formale. Avem în această lege un cîş- 
tig sigur al gîndirii şi totodată o problemă: dacă pluralitate 

şi mişcare sînt realităţi efective, cum le putem gîndi fără 
a sacrifica exigenţele glndirii logice? 

8 Am tradus peste tot, preluînd soluţiile unei bune părţi 
dintre traducători, eidos prin „formă" (precum şi prin „spe¬ 
cie", în contextele în care eidos este corelat cu genos, „gen"), 
„idee" fiind corespondentul lui idea. Insă atît „formă" cît şl 
„idee", la Platon, se referă la aceeaşi realitate — imateria¬ 
lă, transsubiectivă, obiectivă — singura chestiune în discuţie 
fiind dacă aceste realităţi în sine, formele, ar fi separate, 
ele între ele şi în raport cu lucrurile participante. 

9 Asemănare, neasemănare sînt concepte relaţionale, cui» 
spunem astăzi, iar caracterul unitar şi cel plural al lucrului 
presupun, de asemenea, relaţionări distincte. întîmpinarea lui 
Socrate revine la o reafirmare a legii necontradicţiei, sau, 
mai precis, a logicităţii stărilor de fapt. în versiunea ei on¬ 
tologică — referitoare la moduri de a fi şi nu la moduri 
de a spune — logica va pretinde ca nimic să nu fie pro¬ 
priul său contrariu; dar ea nu pretinde ca ceva să nu de¬ 
vină propriul său contrariu. In schimb, logica pretinde ca nici 
un construct al minţii noastre să nu refere . la ceva diferit 
sau opus de referentul său; dar, şi de această dată, a nu re¬ 
feri la ceva diferit de referent şi chiar opus acestuia nu ex¬ 
clude? alte moduri de trimitere la diferenţe şi opoziţii refe¬ 
renţiale. 

19 De data aceasta, în joc sînt înseşi formele, ideile 
Rezultatul discuţiei se va dovedi de-a dreptul uluitor. Mi¬ 
rarea nu este numai începutul filosofiei, cum ştim bine de 
la Platon însuşi (cf., de exemplu, Theaitetos, 155 d), ci şi 
produsul ei. 

In traducerea de faţă am recurs la expresiile „Unul", 
„Unu", ,,unu“, în funcţie de context, spre a scoate în relief 
deosebirea esenţială dintre subiectul unei judecăţi henolo- 
gice şi predicatul („este Unu", „este unu"), care exprimă 
în cadrul propoziţiilor speculative caracterul de unitate sau/şi 
unicitate a subiectului. 

11 Din nou, conştiinţa difuză a logicităţii conduce la 
pragul peste care va păşi Aristotel, cînd va face din legea 
necontradicţiei cheia de boltă a metafizicii sale. 

12 Distincţia între sensibile şi inteligibile , problema ra¬ 
portului între ele, este crucială pentru doctrina lui Platon şl 
o regăsim în diferite contexte ale operei. 

19 întrebarea, esenţială, va angaja discuţia subsecventă 
pe căile cele mai spinoase. In adîncurile sale gestează o con¬ 
tradicţie. Dacă lucrurile care cad sub forme, separate fiind 
de ele, dacă, în primul rînd, „cele deschise văzului", adică 
sensibilia, sînt calificate ca participante la forme, atunci se 
presupune în mod difuz că separarea nu ar fi deplină. A 
lua parte, a avea parte, înseamnă a spune (şi anume la mo¬ 
dul pe care Socrate i-1 atribuie lui Zenon la 128 a fine, adică 
„încercînd a ne face să credem" că s-ar susţine „ceva dife¬ 
rit"), că separaţia nu este deplină; participarea este tocmai 
inseparabilitate. Dar pentru a ajunge la acest rezultat, gîn- 
direa are de înfruntat munci cu adevărat herculeene; logica 
se naşte dintr-o asemenea muncire. 

14 „Asemănarea pe care o avem noi“ se poate referi atît 
la gîndul asemănării, cît şi la asemănarea dintre lucrurile 
lumii, adică la ipostazele („instanţierile") formei. Sd are în 
vedere, desigur, nu rezultatul conceperii de către cuget a 
formei asemănării, ci însăşi asemuirea lucrurilor, adică di¬ 
feritele asemănări. 

15 întrebarea este dintre cele mai grave pe care şi le-a 
pus Platon; un asemenea mod de a întreba dezminte pon- 
cifele unei abordări a teoriei formelor prin prisma valori¬ 
zării unilaterale a sublimelor mituri din Phaidon, Phaidros, 
Republica. Ierarhia realităţilor lumii sublunare este dublată 
de ierarhia ideilor. Dacă încape formă şi pentru cel mai umil 
lucru, drumul este netezit pentru metamorfozarea formelor 
în substanţe secunde şi apoi în concepte. 

16 Această teză este formulată de Platon în numeroase 
dialoguri, mai timpurii sau mai tîrzii. Ontologia formelor are 
şi un revers semantic, din care va răsări ulterior teoria pre- 
dicaţiei: participantele unei forme date sînt chemate cu nu¬ 
mele acesteia; forma este eponima celor ce cad sub dînsa. 
Riguros vorbind, aceasta înseamnă că un concept se poate 
predica despre orice element al extensiunii sale, rezultatul 
fiind o propoziţie singulară adevărată. 

17 Un asemenea mori de a întreba presupune necritic că 
are sens să vorbim despre „întregul 11 şi „părţile 11 formei încă 
înainte de a şti bine ce este o formă şi dacă forma are o 
structură şi care anume. In Phaidon, Platon sugera, dimpo¬ 
trivă, că forma este simplă, indecompozabilă, deci restructurată 

în părţi, asyntethos. Forma platoniciană nu este conceptul de 
mai tîrziu al logicii formale, construct teoretic căruia îi pu¬ 
tem asocia, de pildă, o extensiune, vorbind apoi despre în¬ 
tregul extensiunii, părţile ei componente şi elementele ei; 
sau îi putem asocia, tot aşa, o comprehensiune, întreg de 
asemenea avînd părţi, ca orice mulţime. 

1S întrebarea pusă de Parmenide — participarea la „în¬ 
tregul 11 .şi la „părţile 11 formei, avea un substrat metaforic; 
răspunsul lui Socrate şi alternativa propusă, în replică, de 
către Parmenide se sprijină de asemenea pe doi tropi. Me¬ 
tafora zilei, afină marelui topos al luminii, este concordantă 
în mai mare măsură cu viziunea platoniciană; forma struc- 
turantă dezvăluie participantele drept ceea ce ele sînt şi tre¬ 
buie să fie. Vălul, dimpotrivă, acoperă, separă, proteguieşte 
împotriva cunoaşterii. 

13 Exemple similare întîlnim în alte dialoguri; punctul de 
plecare al teoriei formelor este deci un mod special de a in¬ 
terpreta operaţia de abstragere a caracterului comun unui 
întreg ansamblu de lucruri drept contemplare directă a unei 
realităţi separate, însă nu mai puţin imanentă. în ocheanul 
răsturnat, situaţia se prezintă ca şi cum nu lucrurile şi-ar 
dezvălui formele, informîndu-se, ci formele ar informa lu¬ 
crurile. Lucrurile participă la forme aşa cum cele pecetluite 
participă la pecetea lor. 

eo . Acest argument, care s-ar putea numi „al celei de-a 
treia mărimi", sau, dacă vrem, „forma formei", este reluat 
ca argumentul „al treilea om“ în Metafizica lui Aristotel. 
Spre deosebire de prima aporie sugerată de către Parmenide, 

această a doua aporie are o bătaie considerabilă şi s-a bucu¬ 
rat, de-a lungul timpurilor, pînă în prezent, de o atenţie deo¬ 
sebită; n-au lipsit nici demersurile de a formaliza analiza 
argumentului. Argumentul pune în joc un mecanism gene¬ 
rativ de proliferare sistematică, recurentă, a entităţilor ab¬ 
stracte. Se poate bănui că modelul paradoxurilor lui Zenon 
l-a incitat pe autorul lui Parmenide — fie că este vorba des¬ 
pre Platon, fie despre un mic socratic — să exerseze în ace¬ 
laşi domeniu şi, în serviciul altei cauze decît aceea eleată, 
să încerce să depăşească performanţa lui Zenon. Mai ios 
(133 b) Platon va spune că „mai sînt multe alte aporii 11 , iar 
exerciţiul henologic din partea a doua a dialogului va deli¬ 
mita, la rîndul său, un interval aporetic înăuntrul căruia gîn- 
direa speculativă se dezlănţuie cu frenezie. Intenţiile, sen¬ 
sul, „morala 11 tuturor acestor exerciţii aporetice pot fi su¬ 
biect de controverse, însă prezenţa lor în Parmenide nu 
este cu totul surprinzătoare. Nu toate dialogurile lui Platon 
au o funcţie deblocantă; altele, dimpotrivă, lasă deschisă pro¬ 
blema. însuşi Parmenide, dealtfel, în întregul lui, este o co¬ 
lecţie riguros structurată de aporii. 

21 Soluţia pe care o propune Socrate este, aşadar, „con- 
ceptualistă" avant la lettre, sau poate chiar „nominalistă 11 . 
Ea nu rezolvă însă dificultatea, nu numai din motivele pe 
care Parmenide le va înfăţişa imediat mai jos, ci şi pentru 
că, dacă fiecare formă este un gînd, gîndul, la rîndul său, 
se poate înfăţişa nu numai ca gînd efectiv al cuiva, ci şi ca 
posibilitate de gînd, adăpostită înăuntrul infinitului poten¬ 
ţial. 

22 Una din concluziile care se desprinde din succinta ana¬ 
liză a gîndului (noema) este că gîrdul „vizează 11 (cum am 
spune astăzi) o formă sau alta, forma însăşi fiind un unu şi 
fiind totodată gîndită ca un unu. A-l gîndi pe Unu ca atare 
înseamnă atunci a gîndi un caracter esenţial al formei şi tot¬ 
odată al felului în care este ea gîndită. De aceea, exerciţiul 
asupra lui Unu din partea a doua a dialogului, nu stă în re¬ 
laţii exterioare cu tema primei părţi, ci răspunde unei soli¬ 
citări tematice esenţiale. 

23 Aluzie la celebra afirmaţie din poemul lui Parmenide: 
acelaşi lucru este a gîndi şi a fi. 

24 Prototipuri: paradeigmata. 

26 Aici funcţionează din nou mecanismul generativ al for¬ 
melor, una după alta, pe baza formei date anterior. In mate- 
matieile moderne, un asemenea mod de generare a entităţi¬ 
lor abstracte nu este prohibit, ci reglementat potrivit unor 
reguli cît mai convenabil alese. In cadrul filosofiei lui Pla¬ 
ton, o asemenea generare a formelor are un caracter net 
inflaţionist, ducînd la o devalorizare ontologică a formelor. 

26 Acest „alt mod de participaţie 11 nu va mai fi însă cău¬ 
tat în cuprinsul dialogului de faţă. Trebuie spus însă că 
Platon s-a aflat în preajma soluţiei , a trecut lîngă ea, dacă 
ar fi să traducem problema lui Platon în termeni moderni, 
traducere care i-ar răpi totuşi specificitatea. Dacă asimilăm 
grosier forma cu conceptul şi căderea lucrurilor sub concept 
cu participarea lucrului la formă — dacă reformulăm deci în 
termeni logici problema ontologică a lui Platon — atunci vom 

recunoaşte că lucrurile cad sub concepte — „participă la 
forme" — tocmai pe bază de asemănare; însă nu asemănare 
cu forma, ci potrivit formei; asemănare pe baza criteriului 
pe care ni-1 oferă tocmai conceptul respectiv, proprietatea 
abstractă respectivă. Orice obiect care cade sub conceptul C, 
să spunem, este asemenea, ca fiind C, cu alte lucruri ce sînt 
de asemenea C; obiectul este un C, iar nu asemenea lui C. 

27 Un motiv platonician care revine în numeroase locuri 
din dialoguri: calitatea umană a filosofului, plămada lui su¬ 
fletească, nu este neutră în raport cu substanţa activităţii 
filosofice. 

28 Pretinsa aporie purtînd asupra formelor relaţionale se 
soluţionează tot pt bază de asemănare, nu cu forma, ci po¬ 
trivit formei (v. mai sus, nota 26). Dacă un sclav ori altul 
este sclavul unui anumit stăpîn, aceasta înseamnă că faptul 
de a fi sclav şi faptul de a fi stăpîn sînt corelative, dar nu că 
sclavia ca atare este sclavă, ea însăşi, faţă de stăpînire ca 
atare. 

29 Ştiinţă (= cunoaştere: episteme) şi adevăr sînt înţe¬ 
lese ca fiind corelative. 

30 ' Genurile — ta gene — sînt privite ca forme subal¬ 
terne. în raport cu forma atotcuprinzătoare a ştiinţei. Se în¬ 
trevede că formele se împart în genuri, dar se împart la 
lucruri: sau altfel spus, lucrurile participă la forme, pe cînd 
genurile sînt părţi din întregul formei. O clară conştiinţă lo¬ 
gică a acestor distincţii este de aşteptat mult mai încolo, pe 
drumul pe care Platon abia îl deschide. 

31 In doctrina platoniciană, dificultatea este rezolvată 
prin contemplaţia ideilor de către sufletul nemuritor, precum 
şi prin reamintirea lor, de către sufletul reîntors în vremel¬ 
nică dăinuire pămînteană (a se vedea în acest sens dez¬ 
voltările din Phaidon, Phaidros, Republica, pe de o parte, 
din Menon , pe de altă parte). încheierea la care ajunge aici 
Parmenide este acceptabilă numai în măsura în care această 
doctrină aparţine unui viitor al filosofiei. Spusa de aici a lui 
Parmenide poate fi interpretată ca o solicitare căreia îi vor 
da curs tocmai doctrinele nemuririi sufletului şi reminiscen¬ 
ţei. Aceste doctrine fuseseră deja elaborate de către Platon; 
aşadar, dacă Parmenide este un dialog care aparţine lui Pla¬ 
ton iar datarea lui statornicită este corectă, atunci avem 
temeiuri să presupunem că Platon expune aici dificultăţi a 
căror soluţie nu-i scapă; iar dacă ne este permis să extrapo¬ 
lăm de la parte la întreg, acesta este cazul cu toate aporiile 
din prima parte, precum şi cu imensa aporie desfăşurată 
în exerciţiul despre Unu. 

32 Transcendenţă sau imanenţă a formelor? întrebarea, 
înţeleasă ca dificultate, va primi răspuns în Timaios. 

33 Faptul că nu ştim mare lucru despre zei nu consti¬ 
tuie o concluzie şocantă pentru Platon însuşi. In nu puţine 
locuri din dialoguri se spune răspicat că, în pofida opiniei 
comune, nutrită din mituri şi credinţe, reii — a căror exis¬ 
tenţă este neîndoielnică — nu sînt după chipul şi asemăna¬ 
rea muritorilor şi nu se lasă cuprinşi de puterea minţii noas¬ 
tre. Gîndirea umană nu ajunge să ştie despre zei altceva 

decît că ei există şi că înrîuresc vieţile pămîntenilor. în 

schimb, zeul ştie ce este mai bine pentru muritor. Platon 
spune acest lucru atît în forma cea mai directă cit şi prin 
plăsmuirea unor mari mituri alternative. — Şocantă, aici, 
pare însă concluzia că „zeii nu ne sînt stăpîni şi... nu au nici 
priceperea treburilor omeneşti". O asemenea încheiere lipsită 
de pietate, privîndu-i pe zei de orice autoritate epistemică 
sau deontică, nu putea exprima convingerea lui Platon. Ad¬ 
mirabilă este însă francheţea cu care lucrurile sînt spuse pînă 
la capăt, iar riposta este amînată pentru altă dată. 

34 Aporiile lui Zenon purtau, după cîte ştim din izvoa¬ 
rele aflate la dispoziţie, asupra mişcării, spaţiului şi timpu¬ 
lui, asupra physis-ului. In dialogul de faţă, subiectul de 
atribuţie sînt realităţile, ta onta. Aporiile expuse de către 
Parmenide — originea lor reală trebuie căutată la contem¬ 
poranii lui Platon, înăuntrul sau în afara Academiei, dacă 
ele nu izvorăsc din mintea lui Platon însuşi — se situează 
pe un alt plan, în imperiul formelor, însă nu al formelor luate 
în sine, ci în raportul lor cu participantele la ele, precum 
şi cu fiinţele care acced, ori încearcă să acceadă la ele. — 
In afara virtuozităţii intelectuale pe care o puneau în joc 
—■ fiindcă se constată lesne intenţia unei supralicitări a me¬ 
todei lui Zenon, interlocutor înfruntat- pe chiar terenul său — 
aporiile puse în joc de către Platon au, pesemne, menirea 
de a dinamiza, a energiza teoria formelor, mutînd-o pe o 
nouă orbită. Dialogul pare a fi fost scris într-o perioadă în 
care de la simpla punere a existenţei formelor, interesul teo¬ 
retic evoluează în direcţia punerii lor la lucru, adică în di¬ 
recţia propriu-zis logică. Relaţiile dintre forme, combinarea 
şi separarea lor în cadrul compusului propoziţional încep să 
prezinte un interes tot atît de mare cît relaţiile dintre 
forme şi lucruri participante; şi poate că această deplasare 
parţială a interesului cognitiv este tot o formă de înfrun¬ 
tare a aporiilor. 

85 Vezi nota 27. 

36 In dialogul bîntuit de incertitudini, această concluzie 
trebuie reţinută ca un reper absolut, ca loc geometric al tu¬ 
turor certitudinilor: formele există. 

37 Este spus aici un lucru adine şi încă actual. Bîntuie 
pînă azi prejudecata că atunci cînd nu dispunem de defini¬ 
ţia unui concept nu putem nici opera cu el, definiţia fiind 
punctul de pornire al demersului cognitiv. „Dacă vrei să dis¬ 
cuţi cu mine, defineşte-ţi întîi termenii"; acest prea frumos 
îndemn este adesea inoperant, dincolo de spulberarea unor 
elementare şi patente neînţelegeri terminologice. In reali¬ 
tate, definiţia vine, dacă vine, la urmă de tot, ca încununai* 
a efortului cognitiv. Operarea cu forme vine înaintea defini¬ 
rii lor, şi înainte ca statutul lor ontologic să fi fost precis 
stipulat. Astăzi ne vine uşor să acceptăm că judecata vine 
înaintea conceptului, acesta din urmă trebuind să fie des¬ 
prins, abstras din contextul propoziţional; dar că judecata 
vine înaintea conceptului este ceva pe care, în felul lui, 
îl ştie şi îl spune şi Platon. 

33 Critică învăluită a tematicii zenoniene şi deplasare a 
interesului teoretic de la physis la logos. 

39 Cele două căi pe care se dezvoltă investigarea sistema¬ 
tică a unei ipoteze corespund, în fond, celor două căi, „a 
fiinţei 11 şi „a nefiinţei 11 , despre care Poemul lui Parmenide 
vorbeşte în chip iniţiatic. Cum au observat exegeţii, metoda 
platoniciană a deducţiei din ipoteze are ca fundal ijstori'c 
distincţia parmenidiană. Subzistă şi esenţiale deosebiri; ade¬ 
văr revelat, dar şi argumentat, la Parmenide, tentat şi stră¬ 
bătut deductiv pînă la capăt, cel puţin în intenţie, în Par¬ 
menide. Totodată, „calea nefii,nţei“ dacă e să numim astfel 
cercetarea a toate cîte urmează din ipoteză... „în presu¬ 
punerea că [însuşi acel lucru] nu este“, nu este discreditată 
din capul locului, ci supusă explorării; ceea ce presupune 
că şi nefiinţa, într-un sens relativ, este. Dar nu numai 
nefiinţa şi fiinţa sînt relativizate, ca fiinţă şi nefiinţă a unei 
forme date, Unul. In acest mic discurs asupra tehnicii de 
exersare este cuprins un veritabil discurs asupra metodei, 
străbătut de la un cap la altul de preocuparea pentru gene¬ 
ralitatea, caracterul sistematic, exhaustiv, al cercetării. A nu 
lăsa nimic de o parte, a cerceta lucrurile în cuvenita ordine, 
a le cuprinde „pe cîte unul, la alegere, apoi pe mai multe, 
cum şi pe toate" sînt exigenţe pe care noi obişnuim a le 
numi „carteziene". Ele sînt însă congenere spiritului ştiinţi¬ 
fic, spiritului teoretic; lui Platon — aşa cum învederează şi 
cunoscutele dezvoltări din Republica — afinitatea exerciţiu¬ 
lui filosofic bine condus cu demonstraţia practicată de geo¬ 
metri, nu i-a scăpat. 

40 Esoterismul, dar nu mistagogia, cercetării filosofice, 
cercetare care îşi asumă din capul locului riscul demonstra¬ 
ţiei prin reducere la absurd şi ajunge, de n-ar fi decît acest 
motiv, să treacă ea însăşi drept absurdă, în ochii neiniţia¬ 
ţilor, a fost discutat cu diferite prilejuri în dialogurile lui 
Platon. Dialogurile de început, „socratice 11 , se desfăşurau, ade¬ 
sea, între filosofi şi nefilosofi. Dialogurile tîrzii se vor des¬ 
făşura, de cele mai multe ori, într-un spaţiu închis, între 
iniţiaţi. 

41 Este vorba de poetul care a trăit în secolul VI, de nu¬ 
mele căruia se leagă legenda „cocorilor lui Ibycos". 

42 Fragmentele rămase din Poemul parmenidian nu su- 
getează că filosoful eleat ar fi întreţinut vreo ipoteză asupra 
Unului. în poem, Unul este numit în contextul atributelor 
fiinţei: hen, pan, synehes (fiinţa este una, întreagă, omo¬ 
genă). Protagonistul din dialogul lui Platon compune cu per¬ 
sonajul istoric, fără a se reduce la acela, dar păstrîndu-şi 
un „aer de familie". 

43 Prima etapă în străbaterea acelui „întins noian de 
argumentaţii" porneşte de la „Dacă este unu"; exegeţii l-au 
interpretat adesea- — şi adoptăm aici un asemenea sens 
exegetic — drept „Dacă [Unul] este unu", ceea ce revine 
la a spune că Unu este el însuşi, iar nu altceva decît ei 
însuşi. Se vorbeşte despre „punerea absolută a lui Unu". Ca 
atare, nu va fi surprinzător dacă din această propoziţie tau¬ 
tologică — un caz privilegiat al formulării legii logice a iden¬ 
tităţii — nu se poate deriva nimic determinat, pozitiv, privitor 
la alte atribute ale lui Unu. Totuşi, această neputinţă a deri¬ 
vării unor atribute va lua forma speculativă a unei „he- 

nologii negative", ce refuză explicit vreo determinaţie pen¬ 
tru Unu. 

v ' Respingerea pluralităţii, ca incompatibilă cu Unu (în 
fapt, „a fi unu“ este incompatibil cu atributul „a fi plural"), 
echivalează cu instituirea sinonimiei „Unu = non-plural“. 
Toate consecinţele derivate mai jos provin de aici, din Unul 
neplural. Această nepluralitate a Unului poate fi înţeleasă în 
moduri diferite. Respingerea totală a pluralităţii, ca incompa¬ 
tibilă cu Unul, antrenează o henologie negativă; Unul fără 
multiplu în sînul său e tot ce este, mai opus lui hen diaphe- 
romenon al lui Heraclit. Nu e greu de dovedit că unde plu¬ 
ralitate nu este, nimic nu este, dacă nu în genere, măcar în 
cazul Unului. — O altă înţelegere a pluralităţii, ca relativ 
opusă determinării de a fi unu, dar totodată ca revenind 
Unului — Unul cu pluralitate şi compus, ca întreg, din părţi, 
Unul alcătuit din părţi, din mai mulţi, hen ek pollon — va 
regiza a doua desfăşurare deductivă (142 b—152 b), într-o 
henologie debordant pozitivă. 

45 Din faptul că forma Unului este distinctă de forma 
Pluralităţii s-a conchis, nefundat, că Unul exclude pluralita¬ 
tea; pe această bază nesigură s-a raţionat în continuare în 
mod corect, că un Unu fără pluralitate nu poate avea părţi, 
deci nu este un întreg. Tot ce va urma de aici încolo se leagă 
de inaplicabilitatea însuşirilor de a fi întreg şi de a avea 
părţi în cazul Unului fără pluralitate. 

46 Configuraţia şi situarea spaţială a Unului au fost ches¬ 
tionate în prealabil, pentru ca acum să trecem la tema miş¬ 
cării şi/sau repausului pentru aceeaşi formă. în poemul lui 
Parmenide, cunoscut lui Platon, se postula sfericitatea, imo¬ 
bilitatea şi omogenitatea existentului, identificat cu fiinţa 
însăşi, cu faptul de a fi (to on = to einai). Era un fel de a 
corporaliza fiinţa, căruia îi răspunde aici felul de a întreba 
despre Unu. A vorbi în termeni spaţiali despre un eidos, 
precum Unu, pare inapropiat. Dar, dacă înţelegerea noastră 
ajunge să prindă ceva din lumea filosofică în care spusele 
parmenidiene aveau pe deplin sens, s-ar putea spune, el în¬ 
suşi sferic, imobil şi omogen — tranziţia operată de Platon 
devine inteligibilă şi legitimă, fie şi numai din motivul că, 
aşa cum va transpare mai jos (vezi, de exemplu, la 142 b— 

143 a) fiinţă şi Unu sînt afine şi totodată discernabile, în 
ipoteza privilegiată a Unului care este şi fiinţează. Cu Pla¬ 
ton, . tot discutînd 1 despre atributele acordate sau refuzate, 
într-o presupunere sau alta, Unului, sîntem conduşi la a 
sesiza întreţeserea formelor în sine, întreţesere, pînă la ur¬ 
mă, de forme contrarii. în prima parte a dialogului, o ase¬ 
menea posibilitate fusese refuzată de către Socrate. — Din 
perspectivă logică, demersul platonician de evidenţiere a în- 
treţeserii radicale a formelor apare ca o transpunere ideală 
a raporturilor puse în judecăţile atributive. Acolo unde Pla¬ 
ton vorbeşte despre forme întreţesute, noi preferăm să vor¬ 
bim fără risc despre relaţii logice între concepte. Parmenide 
poate fi citit, realmente, ca o pagină de început din istoria 
logicii. însă „adîncă este fîntina trecutului"; începuturile lo¬ 
gicii formale sînt legate de preînceputuri speculative, care au 

trimis nu numai spre logică şi — ca în cazul formelor plato¬ 
niciene — îşi au propria lor raţiune de „a fi“, propria situare 
şi înrădăcinare. * 

47 Rezultatul pare paradoxal; argumentaţia despre Unu va 
abunda în genere în rezultate contradictorii, logice, sofis¬ 
tice şi dialectice, corecte şi forţate, menite poate să devalo¬ 
rizeze prin supralicitare mecanismul paradoxurilor zenoniene, 
să solicite alte soluţii la alte probleme şi poate chiar să acli¬ 
matizeze paradoxul în mediul normal al gîndirii speculative. 
Asupra statutului enunţurilor paradoxale din Parmenide s-au 
emis diferite păreri. La polul evaluărilor pozitive, interpre¬ 
tările neoplatoniciene din antichitate, pînă la Produs, au asu¬ 
mat acele enunţuri ca purtînd succesiv asupra realităţilor 
superioare şi a modalităţilor lor de întrupare în realul pă- 
mîntean; alternativ, dialectica speculativă a putut vedea în 
acele enunţuri trepte succesive în mersul ideii. La celălalt 
pol, s-a vorbit despre o colecţie de propoziţii sofistice, menite 
să discrediteze eleatismul, pentru a face loc astfel unei con¬ 
cepţii noi, expusă în dialogurile platoniciene tîrzii; s-a vor¬ 
bit, de asemenea, despre un eşec al speculaţiei filosofice în 
genere. 

Să ne întoarcem însă la determinările de tipul „nici A, 
nici opusul lui A“, în căutarea unui început de diagnoză lo¬ 
gică în termeni moderni. Despre o culoare, un logaritm, un 
concept, etc., ca şi despre forma aici discutată, a Unului, s-ar 
putea pretinde mai întîi că atributele stătător şi mişcitor în 
egală măsură nu le convin, ca inaplicabile în diverse „univer¬ 
suri de discurs 11 . O asemenea „soluţie 11 modernizează forţat 
lucrurile. Intr-adevăr, mai jos Platon va afirma despre Unu 
că nu este nici asemenea, nici neasemenea, nici identic şi 
nici diferit; ori, spre deosebire de „stătător 11 şi „mişcător 11 , 
aceste predicate sînt aplicabile — aşa s-ar părea — pe orice 
univers al discursului. 

Dar poate că, avînd sens, afirmaţia că Unul nu e „nici 
stătător, nici mişcător 1 are un alt înţeles decît acela uzual, 
tot aşa cum, mai tîrziu, spusa despre Unul „şi stătător, şi 
mişcător 11 ar putea să desfidă la rîndul ei convenţiile uzuale. 
Nu este deloc evident că sensul unui enunţ ar fi independent 
de regimul logic care i se aplică; dar nici conţinutul efectiv al 
diferenţei de sens nu este evident. 

Intr-o interpretare modernizatoare, exerciţiul de argu¬ 
mentaţie ar putea apare ca o luptă a filosofiei cu limitele 
limbajului; dar şi de această dată riscăm un anacronism 
hermeneutic. 

Am mai putea încerca şi alt mod de acomodare la situa¬ 
ţia de discurs, spunînd: Unul nici-stătător, nici-mişcător pre¬ 
supune că cele două determinări stau în relaţie de contra- 
rietate, iar nu de contradicţie; tertium datur, în cazul de 
faţă el fiind desemnat de sintagma „nici stătător, nici miş- 
eător“, al cărei referent nu este exemplificat de vreo în¬ 
suşire a „lucrurilor de la noi -1 (ton par’hemin), de la 133— 
134. Constatarea noastră nu rezolvă însă aporia; o reformu- 
lează în termeni logici, o parafrazează. 

Consideraţiile de mai sus nu privesc în mod specific 
cuplul repaus-mişcare, ci întreg cortegiul determinaţiilor 

opuse (contrare sau contradictorii), care figurează în conclu¬ 
ziile argumentaţiilor dezvoltate de Parmenide, fie în forma lor 
zenoniană (predicaţia contradictorie), fie în forma lor mai 
puţin severă, dar întronînd vidul (scoaterea determinaţiilor 
de sub jurisdicţia unui tertium non datur încă neridicat de 
conştiinţa filosofică la rangul de principiu logic). 

Logica nu apăruse încă pe vremea lui Platon; începuse 
gestaţia ei. Parcurgerea noianului de argumente parmenidie- 
ne trezeşte perplexităţi, dacă îl abordăm cu criteriile cul¬ 
turii noastre logice de azi. Un acut simţ logic, vădit de ra¬ 
ţionamente de o evidentă stringenţă, coexistă cu flagrante 
inconsecvenţe, cercuri în demonstraţie, forţări de sensuri şi 
inadvertenţe conceptuale, interzicîndu-ne să delimităm cu 
precizie eşecurile vroite de cele nepremeditate. Este greu să 
stabilim dacă toate argumentele atribuite lui Parmenide sînt 
validate de către Platon însuşi, dacă exerciţiul henologic 
este ceea ce pretinde să fie: o pregătire în vederea unei ade¬ 
vărate cunoaşteri filosofice. Neîndoielnic, Străinul din Elea 
(v. Sofistul şi Omul politic) este purtătorul de cuvînt al lui 
Platon; dar despre Parmenide, cel care conduce exerciţiul 
henologic, nu putem afirma cu toată certitudinea că expune 
doctrina platoniciană. Un rol posibil ar fi fost acela de a 
submina din interior eleatismul, prin intermediul unor aporii 
cvasi-zenoniene, aporii care iniţial urmăreau să consolideze 
doctrina eleată. 

Ceea ce pare să fie cert este rezultatul ultim: caracterul 
antinomic al determinaţiilor Unului a fost pus în evidenţă de 
către Platon, pentru a debloca discuţia din jurul teoriei for¬ 
melor din punctul mort în care o aşezau criticii ei, şi poate 
chiar adepţii ei lipsiţi de exerciţiul filosofic. 

48 Al doilea demers argumentativ, de pînă la 157 b, 
ocupă ponderea cea mai mare în cadrul exerciţiului henolo¬ 
gic. E un simptom al faptului că Platon învesteşte în presu¬ 
poziţia Unului care este, există şi posedă atribute proprii, 
cele mai mari aşteptări. Acest Unu, suprasaturat de determi¬ 
naţii este şi totodată devine. Ordinea chestionării este, în li¬ 
nii mari, aceeaşi ca în argumentul anterior şi, dealtfel, ca în 
celelalte părţi componente ale exerciţiului. 

49 Din faptul că Unul care are parte de fiinţă se prezintă 
ca un întreg structurat, aşa cum vădeşte analiza speculativ- 
semantică a propoziţiei „Unul este" vor decurge, în intenţie, 
toate consecinţele. In secţiunea anterioară se pornise de la 
presupunerea că „/Unul/ este unu“, de data aceasta se por¬ 
neşte de la „Unul este“, nu de la „Unu este unu“, deci de la 
un enunţ existenţial propriu-zis, iar nu de la o simplă iden¬ 
titate. Avem deci două conceperi ale Unului: Unul care este 
ceea ce este, şi Unul care este. A doua concepere se dove¬ 
deşte mai productivă din punct de vedere speculativ. 

Platon a avut în vedere, se poate presupune, două direc¬ 
ţii majore de explicitare a teoriei formelor. In primul rînd, 
implicarea reciprocă a ideilor de Unu şi Fiinţă. în al doilea 
î'înd, privilegierea existenţei formei, în raport cu simpla iden¬ 
titate a formei cu sine însăşi. Existenţa determinată, şi prin 
determinaţii, a formei impune o devenire. O devenire care 
se pune în termeni similari celor privind physis- ul: apariţie 

şi dispariţie, naştere şi pieire, temporalitate, fiinţă şi nefiinţă 
în procesualitatea lor: în-iiinţare şi des-fiinţare. Şi totuşi, 
este vorba de o devenire logică, de timpul ideii. 

50 în cele de mai sus s-a operat o construcţie speculativă 
a numerelor naturale, ca realităţi specifice. Raţionamentele 
expuse devin mai inteligibile dacă avem în vedere că în 
mentalitatea elenă timpurie, unu şi doi nu sînt numere pro- 
priu-zise ci, ca să spunem aşa, „protonumere", principii care 
preced numerelor propriu-zise. 

51 Este scoasă în relief afinitatea fiinţei cu Unul. Impli¬ 
cit, exerciţiul asupra lui Unu constituie o abordare a cate¬ 
goriei fiinţei în termeni ontologici. — Potrivit „tradiţiei ora¬ 
le", în expunerile sale din Academie, Platon a profesat şi 
doctrina că „Unul e Binele". 

52 Participarea Unului la timp, dezbătută pe larg, pînă la 
157 b, pune în joc fiinţa şi timpul, depăşind astfel net ca¬ 
drul gîndirii eleate în care fiinţa este statică. Unul devine: 
prin aceasta el însuşi nu conteneşte din fiinţare (în ipoteza 
„Unul este"), dar atributele lui trec din fiinţă în nefiinţă, din 
nefiinţă în fiinţă. Deci diferitele participaţii ale Unului trec 
şi ele din fiinţă în nefiinţă, sau din nefiinţă în fiinţă. 
Această trecere aduce cu sine o temporalitate logică. într-o 
manieră mai puţin spectaculoasă decît în Sofistul (unde Străi¬ 
nul din Elea comite acel faimos „paricid filosofic"), în Par- 
menide eleatismul este pus să se despartă de el însuşi: dacă 
Unul în sine, ca formă, nu numai că este, ci şi devine, par¬ 
ticipă semnificativ la timp, atunci „calea nefiinţei" nu mai 
este totalmente repudiată. 

53 „într-un al treilea fel" marchează aici un nou început, 
un triton ploion (ca să parafrazăm faimoasa expresie din 
Phaidon) i o a treia călătorie pe noianul argumentaţiilor? O 
parte a exegezei antice şi moderne este de această părere 
(a«easta este şi interpretarea lui Dies, în ediţia „Les Belles 
Lettres"). Pentru alţii (de exemplu, G. Zekl, urmîndu-1 pe O. 
Appelt), arhitectonica generală a argumentaţiei henologice 
primează asupra altor considerente. Adoptînd acest din urmă 
punct de vedere vom privi desfăşurarea argumentativă de 
pînă la 157 b drept sfîrşitul celei de-a doua „călătorii", şi 
anume ca pe o confruntare a rezultatelor primelor două de¬ 
mersuri, în încercarea de a le integra într-o soluţie de sin¬ 
teză, cu importante consecinţe pentru înţelegerea timpului şi 
devenirii. 

54 Unul care este şi fiinţează suferă mutaţii bruşte, de 
la o determinaţie dată la opusul ei. Unul, am putea spune, 
pulsează. Un cuplu de contrarii, oricare ar fi el, din setul 
repertoriat de către. Platon, va genera un cuplu asociat de 
stări instantanee tranzitorii. De exemplu, mişcarea şi repau¬ 
sul, în alternanţa lor, generează două tranziţii instantanee, 
de la mişcare la repaus, respectiv de la repaus la mişcare, 
subsumabile, amîndouă, determinării nici-in-mişcare-nici în 
repaus. O asemenea soluţie, dacă s-ar aplica aporiilor zeno- 
niene propriu-zise, care pun în cauză posibilitatea conceptuală 
a mişcării, ar putea fi privită drept un răspuns de tipul sol- 
vitur ambulando, însă totodată un solvitur ambulando con~ 

ceptualizat. — Concepţia obişnuită despre limp este şi ea 
remaniată, în măsura în care aici, în Parmenide, nu despre 
timpul fizic, fenomenal este vorba, nu despre „timpul să¬ 
geţii", cum nici despre timpul stărilor de conştiinţă, ci des¬ 
pre un timp logic, timpul formei; sau, mai desluşit, despre 
diferiţii timpi logici ai Ideii. Speculaţia filosofică ar fi pu¬ 
tut merge mai departe, în contextul argumentativ avut în 
vedere, sub semnul chestiunii, dacă mutaţiile bruşte, instan¬ 
tanee, ale Unului dintr-o stare dată în opusul ei este conco¬ 
mitentă sau nu cu toate celelalte mutaţii ale opuselor; de 
exemplu, dacă, schimbîndu-se brusc din imobil în mişcător. 
Unul se mută concomitent sau nu, de la identic la diferit, de 
la unul fără părţi la unul plural, ş.a.m.d. O altă întrebare spe¬ 
culativă ar fi dacă toate cele patru stări asociate sub raportul 
dat (de exemplu mişcare, repaus, şi cele două tranziţii de la 
una la cealaltă) nu se gonsumă în egală măsură dintr-o dată, 
anulînd astfel, în fapt, intervalul temporal, contractîndu-1 în 
momente indivizibile, în care caz timp şi netimp ajung să 
facă una. 

55 începutul celei de-a treia secţiuni a exerciţiului. De 
acum înainte, argumentaţia se va precipita, se va contracta. 

56 Reproducerea aceleiaşi structuri, proliferarea aceleiaşi 
situaţii iniţiale, pe baza regăsirii ei, pas după pas, ne pline 
în faţa unui alt exemplu de mecanism generativ al unui şir 
infinit (care aici nu converge spre o limită), mecanism im¬ 
plicat în aporiile lui Zenon şi, deopotrivă, în aporiile privi¬ 
toare la forme în genere, discutate în prima parte a dialo¬ 
gului. 

57 Se observă că rezultatele acestei secţiuni — a treia — 
din exerciţiul henologic sînt simetrice faţă de rezultatele din 
a doua: celelalte lucruri, altele decît Unul, primesc atribu¬ 
tele contrarii pe care anterior le suportase Unul însuşi. 

58 A patra secţiune a exerciţiului filosofic va conduce la 
rezultate diametral opuse celor din secţiunea anterioară, ana¬ 
loge, în schimb, rezultatelor primelor secţiuni — pentru că 
pleacă, în fond, de la altă instituire a Unului decît cea ime¬ 
diat anterioară, şi anume, tot de la identitatea cu sine în¬ 
suşi a Unului existent. 

59 „Separat" — horis — este o determinaţie echivocă, în- 
trucît poate fi înţeles atît ca privind distanţa cît şi ca privind 
diferenţa. In' cuprinsul dialogului, echivocitatea adverbului este 
speculată clin plin, spre a forţa astfel o concluzie sau alta. 
Ca şi ,,este“, care poate semnifica identitatea, căderea obiec¬ 
tului sub concept, subordonarea speciei faţă de gen, şi, în 
plus, simpla existenţă a unui obiect determinat, acel horis 
pe care îl pune în joc Platon poate semnifica diferenţă, exclu¬ 
ziune reciprocă, neparticipare, de la caz la caz. Nu mai puţin 
echivoc este folosit termenul ta alia (talia); ceea ce am tradus 
prin „celelalte", sau „celelalte lucruri", poate semnifica alte 
forme decît forma Unului, alte lucruri decît Unu, indiferent 
dacă participă sau nu la Unu, indiferent dacă sînt forme sau 
sînt nu forme, ci lucruri propriu-aise, etc. 

60 Pînă aici, concluzia secţiunii a patra, care începe la 
159 b 3. 

S1 Succintă recapitulare a rezultatelor antinomice obţinute 
de la începutul întregului exerciţiu, sub semnul Unului care 
este şi are parte de fiinţă. 

62 A doua parte principală a exerciţiului stă sub semnul 
ipotezei negative, „Dacă Unu nu este“; ipoteză care se dez- 

ambiguizează, în cadrul celor patru etape, cînd ca „Dacă 
Unul nu este unu", cînd ca „Dacă Unul nu este şi nu fiin¬ 
ţează în genere". 

63 Sîntem în perioada de început a căutărilor propriu-zis 
logice, care abundă în încercări tatonante, cum aste distinc¬ 
ţia de aici, care nu joacă prin materia sa vreun rol activ 
în raţionamentele următoare, dar ne familiarizează întrucîtva 
din punct de vedere formal cu negaţiile aplicate asupra ter¬ 
menilor şi propoziţiilor. 

Distincţia între „non-Unu“ şi „nu este Unu" anunţă jocul 
cu distincţii ca acelea dintre „este inexistent", „nu este exis¬ 
tent", care vor opera marea breşă în fiinţa omogenă, nefisu¬ 
rată, a eleaţilor. 

e/ ‘ Din simplul fapt că un termen fără referent are sens 
accesibil nouă, din cunoaşterea lingvistică asociată termenu¬ 
lui, nu rezultă, desigur, cum vrea Platon, că există o cunoaş¬ 
tere, o ştiinţă (episteme) a pretinsului referent. Dar această 
întreagă a cincea etapă a exerciţiului e analogă prin rezulta¬ 
tele sale „excesive", de tipul şi-şi, al predicaţiei contradicto¬ 
rii, cu a doua etapă. Să nu ne mire deci că, printr-o lărgire 
a cuvîntului „ştiinţă", Platon forţează rezultatul că există o 
„ştiinţă a Unului", în ipoteza chiar a non-existenţei acestui 
Unu. Să abservăm, totodată, că, deşi obţinută ilicit, concluzia 
va fi consolidată imediat mai jos prin teza că şi nefiinţa are 
şi ea parte, întrucîtva, de fiinţă. O ştiinţă a Unului inexis¬ 
tent s-ar baza, desigur, platonician vorbind, pe partea de 
fiinţă din nefiinţa acestuia din urmă. In termeni moderni 
însă ar trebui spus că gramatica termenilor — sau o bună 
parte din gramatica lor logică — nu depinde de existenţa sau 
inexistenţa referentului acelor termeni. 

63 Un asemenea tip de argumentaţie a fost utilizat adesea 
şi în cadrul raţionamentelor anterioare. O posibilă transpu¬ 
nere sumară, fără pretenţii de rigoare, într-un limbaj ceva 
mai familiar nouă, prieteni mai curînd ai formalului logic 
decît ai Formelor, ar clarifica întrucîtva lucrurile. Platon 
presupune, aşadar, că dacă o expresie, să spunem „E“, este 
utilizată, în orice poziţie gramaticală, în contextul unor enun¬ 
ţuri adevărate despre o entitate e (care poate fi o formă sau 
o participantă „de la noi" la vreo formă), atunci expresăei 
„E" îi corespunde o formă E (de la care şi primeşte nume, 
forma eponimă aşadar! Vezi, în acest sens, 130 c 5 şi urm.) 
Ia care e participă. 

66 Participarea unui inexistent — ca Unul, în ipoteza dată 
— la fiinţă este cea mai neeleată aserţiune care putea fi 
pusă în seama unui eleat, cum este Parmenide!- Să fi urmă¬ 
rit Platon, prin intermediul acestei ficţiuni istorico-filosofice, 
discreditarea raţionamentului dialectic, de tip zenonian, sau 
a exerciţiului filosofic care urmează canoanele unui aseme¬ 
nea raţionament? Unele interpretări moderne ale dialogului 
accentuează — A. Dies, spre pildă, Apelt şi Zeckl — sensul 

antizenonian, disimulat, dar nu mai puţin ascuţit, al între¬ 
gii discuţii. Dar aici, o asemenea linie interpretativă, care 
îşi propune să rezolve enigma dialogului, coborîndu-1 totodată, 
din spaţiul sublim în care l-au plasat neoplatonicienii, în pur¬ 
gatoriul unei polemici, nu este nicicum eficientă. Sînt cîteva 
aserţiuni puse de Platon în gura lui Parmenide, pe cit de 
neeleate, pe atît de consonante cu poziţia Străinului din Elea, 
(din Sofistul) adică a unui Platon în plină maturitate filoso¬ 
fică. Dacă aducem metafora ,.paricidului” filosofic din So¬ 
fistul în spaţiul textului care ne preocupă, asistăm aici, cum¬ 
va, la o veritabilă „sinucidere" filosofică. Cu excepţia lui So- 
crate, pe nimeni n-a admirat Platon mai mult, dintre pre¬ 
cursori, decît pe Parmenide. O intenţie de cari care a perso¬ 
najului istoric, acceptabilă în privinţa lui Zenon, pare exclu¬ 
să în cazul lui Parmenide. Dacă Parmenide vehiculează o teză 
ca aceea a fiinţării unei nefiinţe determinate, intenţia nu 
poate fi numai polemică şi nu-1 poate viza numai pe Zenon, 
ci vizează eleatismul ca atare, forma mentis eleată. Aici trece 
o linie importantă de demarcaţie între Platon şi „marii so¬ 
cratici", de o parte, eleaţi şi micii socratici, pe de altă parte. 
Pentru istoria logicii, dezvoltările de aici. consonante cu cele 
din Sofistul, sînt de asemenea capitale: sînt încercări de edi¬ 
ficare a unei ontologii formale care ar legitima operaţia de 
negare. 

67 Ta onta legein (a rosti cele ce sînt) este utilizat în mod 
sinonimic pentru ale.the legein (a rosti adevărul), aşa cum 
atestă mai multe pasaje din Herodot şi Platon. Această sino¬ 
nimie lingvistică exploatată filosofic de către Platon face să 
curgă şi astăzi multă cerneală pe tema „adevărului fiinţei", 
între sublimităţi speculative şi fapte lingvistice nude, situa¬ 
rea argumentativă a lui Platon ocupă o poziţie intermediară. 
Alimentat de curente presocratice, fluviul platonician va ali¬ 
menta la rîndul său aristotelismul. 

68 Exegeţii au remarcat că aceste raţionamente despre 
ciudata fiinţare a nefiindului sînt calchiate după dezvoltări 
similare la Gorgias. — In măsura în care Unul ce nu este 
poate fi numit „nici unul", s-ar putea spune deci că aşa cum 
henologia încorporează o teorie a fiinţei, ea mai încorporează 
şi o doctrină a neantului, a nefiinţei, o oudenologie. — Cores¬ 
pondentul logic al argumentaţiilor expuse sînt legile logice 
ale negaţiei iterate şi operaţiei de obversiune (transferul ne¬ 
gaţiei propoziţionale asupra unui termen al enunţului). 

69 Concluzia acestei importante secţiuni din exerciţiul he- 
nologic ar părea să valideze aserţiunea de la 110 c, cum că 
Unul nefiinţător are şi el parte de • o anume cunoaştere şi 
ştiinţă. Dar ce „din cale-afară de stranie" este o cunoaştere 
bazată atît pe conjuncţia unor predicate opuse cît şi pe su¬ 
poziţia non-existenţei! Este drept că, din alt punct de ve¬ 
dere, concluzia apare a fi mai suportabilă decît în cazul sec¬ 
ţiunii a doua, întrucît absenţa presupoziţiei existenţiale, res¬ 
pectiv tratarea Unului ca entitate fictivă, poate permite tre¬ 
cerea în regim de ficţiune şi a p*edicaţiilor contradictorii: 
nefiinţă şi contradicţie coexistă mai curînd, una fiind simp¬ 
tomul celeilalte, în conştiinţa logică obişnuită. Despre fic¬ 
ţiuni — nu-i aşa? — putem spune orice, fiindcă despre nimic 

oricum nu. se poate spune nimic. Şi totuşi, lucrurile nu stau 
exact aşa. Inexistentul are treptele şi modurile sale, impor¬ 
tantă fiind aici distincţia între ceea ce este posibil şi impo¬ 
sibil din punct de vedere logic, mai întîi, iar apoi din alte 
puncte de vedere (teoretic, empiric, tehnic, deontic, etc.). Nu 
ne rămîne decît să tratăm rezultatele obţinute aici, ca şi pre¬ 
tutindeni în cadrul exerciţiului filosofic, drept unul din „blo¬ 
cajele succesive ale gîndului", aşa cum propune C. Noica, în 
comentariul său din volumul de faţă. 

70 în a şasea secţiune, concluzii radical opuse celor an¬ 
terioare sînt derivate pe baza unui „truc argumentativ" des¬ 
tul de evident. Formularea hen ei me eşti („Dacă Unul nu 
este") fusese interpretată în cele precedente ca şi cum pri¬ 
vea condiţia „Dacă Unul nu este unu", analizîndu-se în con¬ 
tinuare expresia „nu este unu", în raport cu Unul despre care 
se enunţă a nu fi unu; reflectorul se îndrepta asupra carac-, 
terului determinat al lui a nu fi unu, privea o absenţă şi non- 
existenţă determinată. De data aceasta, hen ei me eşti este 
analizat ca nefiinţă în genere, respectiv ca negare a existen¬ 
ţei simpliciter, în cadrul condiţiei „Dacă Unul nu este". în 
joc este acum nu determinaţia de a nu fi unu, ci de a nu fi. 
Concluziile, cum se va vedea, îl privesc pe to me on în ge¬ 
nere, nu numai pe to me on hen în speţă. Cu alte cuvinte, 
Unuiui inexistent i se aplică ceea ce se stabileşte în preala¬ 
bil despre inexistent în genere. Prin referirile sale nespeci¬ 
fice explicite la to me ori, textul face explicit că această parte 
a henologiei negative echivalează cu o teorie a nefiinţei în 
genere, o oudenologie generală, şi anume, de data aceasta, 
una de tip cu adevărat eleat. Fiindcă Parmenide nu face aici 
decît să dezvolte afirmaţia eleată: nefiinţa nu este. — Se lă¬ 
mureşte totodată, pe altă latură, solidaritatea dintre Unu şi 
fiinţă, concreşterea lor, evidenţiată de către Platon în sec¬ 
ţiunea a doua a exerciţiului. 

71 Auguste Dies notează, la - acest loc, că ipoteza de faţă, 
ca şi prima, „conduc deopotrivă la un neant despre caro nu 
putem gîndi nimic şi despre care nu putem spune nimic. Neo- 
platonicienii vor distinge un dublu neant: primul este dincolo 
de fiinţă, inefabil, întrucît transcendent, ultimul este cel de 
dinaintea fiinţei: este „abisul nimicului" (Platon, Oeuvres 
compl'etes, tome VIII, 1. pârtie — Parmenide — texte etabli 
et traduit par Auguste Dies, Paris, 1923, p. 111). 

72 Ultimele două secţiuni ale exerciţiului parmenidian vi¬ 
zează alteritatea Unuiui, celelalte , (lucruri? forme?) decît 
Unul, adică o ipotetică lume lipsită de Unu. Argumentînd 
a contrario, Platon va face vădit efectul pustiitor, neanti- 
zant, al absenţei Unuiui într-o „lume ca nelumea", pe care 
încearcă s-o gîndească, gîndind, tot astfel, negîndirea, spre a 
sugera bunătatea lumii, a fiinţei, sprijinite pe Unul-Bine. 

73 Din inexistenţa Unuiui nu decurge că celelalte, adică 
alte forme şi lucruri, diferite de Unu trebuie să existe. Exis¬ 
tenţa celorlalte decît Unu este ipoteza suplimentară în care 
absenţa lui Unu conduce la o fiinţare de neînţeles. Formularea 
da la 165 e 1, ei henos me ontos polla estin explicitează re¬ 
gimul ipotezei de care depind rezultatele raţionamentului: 

pluralitatea lipsită de orice principiu de unitate. Aceste re¬ 
zultate privesc pan to on, ho an tis labe te dianoia (165 b 6), 
privesc orice existent luat în încercarea de a fi gîndit. 

74 O pagină extraordinară aceasta; deducţia categorială 
iradiază o stranie lumină egală, ca în lumea umbrelor, în care 
t«emai de aceea contrastul dintre umbre şi lumini lipseşte. 
Dar este aceasta întocmai o deducţie categorială? Ea se spri¬ 
jină, de fapt, pe o descripţie fenomenologică a unei gîndiri 
strămutate din orizontul ei categorial normal în încercarea 
de a gîndi multiplul lipsit de Unu şi astfel metamorfozat în 
propria lui umbră. Din tabloul lui Platon, cum spuneam, lip¬ 
seşte contrastul dintre lumină şi umbră; nu lipseşte însă miş¬ 
carea, eclerajul prin apropiere. Totul se petrece ca într-un 
vis; un vis categorial, cel al unui mers care nu te apropie 
de ţintă. Situaţia tipic zenoniană a regăsirii dificultăţii intacte 
după fiece pas devine aproape un coşmar. 

75 Sîntem la capăt de drum. Dacă teatralizăm argumen¬ 
taţia ar trebui spus că aici „evenimentele se precipită". Mică 
lovitură de teatru: acea pluralitate lipsită de Unu, aşa cum 
apăreau altele decît Unul în secţiunea precedentă, nici nu 
este pluralitate! Dar adevărata surpriză o constituie, cre¬ 
dem, faptul că, de această dată, contrazicerea verbală a ti^- 
tamentului rezervat ceva mai sus pentru talia tou henos mar¬ 
chează nu o bruscă cotitură, mergînd pînă la ruptură, ci, 
dimpotrivă, o continuitate sesizantă, care unifică ultimele 
două etape ale exerciţiului henologic. Nicăieri, poate, Platon 
nu găseşte accente mai elocvente pentru cauza Unului decît 
atunci cînd descrie eşecul unei gîndiri care nu ar descinde 
din Unu, nu ar participa la el, deci cînd descrie o disoluţie 
categorială. 

76 Concluzie categoric rostită, piatră unghiulară în în¬ 
treaga construcţie filosofică. Prin contrapoziţie, propoziţia se 
converteşte în: orice existent îl adevereşte pe Unul, ca exis- 
tînd şi dezvăluindu-se. La întrebarea „De ce există mai cu- 
rînd ceva, decît nimic?", răspunsul platonician este limpede. 
Timaios îl va explicita tocmai. — După părerea noastră, pre¬ 
zenţa cîtorva enunţuri de anvergura acestuia de-a lungul între¬ 
gului exerciţiu henologic aruncă un mare semn de întrebare 
asupra interpretărilor care tind să reducă semnificaţia dialo¬ 
gului la duelul eu Zenon, cu armele alese de acesta din urmă. 
Nu un duel cu Zenon, ci un pas mai departe în punerea For¬ 
melor la temelia gîndirii ar putea însemna mai curînd acest 
Parmenide, plin de capcane şi enigme, mai. ales atunci cînd 
încercăm a-1 parcurge abstracţie făcînd de „tradiţia nescri¬ 
să", de doctrina orală profesată la Academia lui Platon. 

77 Concluzia întregului exerciţiu. Solicitării adresate lui 
Zenon de către tînărul Socrate (129—130; în mod specific, 
129 b 7—c 1) i s-a dat, în mod incredibil, curs! Lui Socrate 
nu-i rămîne, într-adevăr, decît să se mire; mirare care va 
constitui un nou început (v. Theaitetos despre funcţia mi¬ 
rării în demersul filosofic). Concluzia reaminteşte, totodată, 
faptul că nu numai absenţa, ci şi prezenţa lui Unu, deci te- 
matizarea lui ca atare este o sursă de dificultăţi, nicidecum 
de confort al gîndirii. 

AUTENTICITATE. DATARE 

Dacă autenticitatea acestui dialog nu a fost pusă nici un 
moment la îndoială, plasarea lui în ansamblul (şi în crono¬ 
logia) corpus-ului platonic a cunoscut, în schimb, destule mo¬ 
dificări 1 . 

Locul fixat de tradiţia antichităţii tîrzii (după o împăr¬ 
ţire ce pare să ţină seama, cel puţin pentru unele dialoguri, 
mai mult de subiect decît de cronologie) este în tetralogia 
a Il-a, alături de Cratylos, Sofistul şi Politicul, iar lucrul 
acesta a influenţat, poate, vechile opinii după care dialogul 
este dintre cele timpurii. 

Dată fiind existenţa a două tipuri de criterii pentru da¬ 
tare (unele stilometrice, bazate pe elementele formale ale 
textului, iar altele obţinute prin analiza informaţiilor contro¬ 
labile istoric), demersul ştiinţific a urmat un. parcurs dublu, 
adesea paralel, uneori congruent. Cercetările stilometrice în¬ 
cepute în a doua jumătate a secolului trecut au fixat în linii 
mari, ca dată a „naşterii 11 lui Theaitetos, perioada anilor 360, 
lucru confirmat, nu fără nuanţări şi evidenţierea unor puncte 
neclare, de analizele ulterioare 2 . In ce priveşte informaţiile 
referitoare la evenimente istorice, elementul cel mai uşor 
controlabil este indicaţia din prolog ce menţionează opera¬ 
ţiuni militare ateniene la Corint; şi aici însă există o doză de 
incertitudine, întrucît lupte s-au dat în preajma acestui oraş 
atît în 394, la începutul aşa-numitului război al Corintului, 
cît şi în 369. Deşi ambele date au fost susţinute cu argumente 
variate 3 , mai probabilă pare cea de-a doua, pentru care ple¬ 
dează, în afara concluziilor oferite de datele stilometrice, şi 
unele indicaţii din istoria matematicii 4 . Oricum ar sta lucru¬ 
rile în privinţa acestui eveniment istoric, datarea lui nu pri¬ 
veşte decît prologul, care prezintă în felul acesta elemente 
mai noi faţă de indicii clare ale unei faze mai vechi de elabo¬ 
rare, prezente în cuprinsul dialogului. Cu aceasta abordăm o 
problemă delicată a cronologiei platoniciene: ipoteza revizuirii 
unora dintre dialoguri, problemă aducătoare — cel puţin la 
o primă vedere — de noi complicaţii într-un domeniu insu¬ 
ficient clarificat pînă în prezent al exegezei lui Platon. 

Principalele argumente în favoarea unei revizuiri a dia¬ 
logului sînt următoarele: 5 

a) menţionarea în Comentariul anonim a unui alt prolog; 

b) precizarea din prolog (143 b—c), privind schimbarea 
modalităţii de transmitere (transformarea în dialog dramatic 
din dialog narat); 

c) prezenţa în tot cuprinsul dialogului a unor elemente 
din perioada tîrzie, alături de indicii ale perioadei timpurii. 

•Concluziile cercetărilor conturează imaginea unei prime 
variante a dialogului, posterioare cu 15—20 de ani evenimen¬ 
telor de la 394—390 8 , deci după Charmides, probabil. Acestei 
prime variante îi aparţin elemente legate mai degrabă de pe¬ 
rioada de tinereţe, cum este menţionarea „moşitului" prac¬ 
ticat de Socrate 7 . După citirea şi prezentarea în cadrul Aca¬ 
demiei, poate ca exerciţiu, această variantă este mai tîrziu 
reluată şi dezvoltată, rezultînd astfel versiunea actuală, care 
prin aspectul general indică perioada tîrzie 8 . 

Fără a insista aici în sublinierea asemănărilor cu cele¬ 
lalte creaţii ale perioadei de maturitate şi bătrîneţe, este de 
evidenţiat afinitatea cu Parmenide 9 . Amîndouă abordează pro¬ 
bleme asemănătoare (deşi de la Tht. la Prm. se face trecerea 
de la meditaţia epistemologică la cea ontologică), amîndouă 
sînt, în felul lor, preliminarii la Sofistul şi Politicul, iar, din¬ 
tre asemănările formale, amîndouă sînt lipsite de caracteris¬ 
ticile „baroce 11 ale stilului tîrziu, grupate sub denumirea de 
onkos („amploare", „emfază") 10 . 

în fond 1 , probabil că, aşa cum s-a spus, „trebuie să încer¬ 
căm transformarea acestei vederi lineare (a cronologiei dia- 
nală, şi să vedem grupuri ce răsar deasupra dialogurilor par¬ 
ticulare, deasupra grupurilor perioade, iar deasupra perioa¬ 
delor, opera lui Platon ca un întreg" 11 . 


DESPRE SUBTITLU 

Tema generală a acestui dialog este cunoaşterea, mai pre¬ 
cis ajungerea la ea prin critica unor pseudo-cunoaşteri care 
pot, cel mult, indica — prin caracterul lor de exemplu ne¬ 
gativ — calea spre adevărata cunoaştere 12 . Episteme înseamnă, 
pe de altă parte, apropierea maximă de formele pure ale 
fiinţării, de Idei. Iată de ce o astfel de cunoaştere nu poate 
ii circumscrisă nici vreunui ansamblu .de date, fenomene şi 
relaţii între acestea (care să constituie o ştiinţă individuală), 
după cum nu poate fi nici asimilată vreunei atitudini meto¬ 
dologice particulare, opuse alteia într-o relaţie de tipul „ştiin¬ 
ţă VS artă". Am preferat, din această pricină, traducerea cu- 
vîntului grecesc prin „cunoaştere", termen a cărui generali¬ 
tate are dimensiunile unui superlativ — în măsura în care 
acesta dă seamă de manifestarea la intensitate maximă a ca¬ 
lităţii pe care o exprimă 13 . 

Au fost relevate şi alte valenţe majore pe care le con¬ 
ţine textul nostru 14 ; pentru o interpretare întrucîtva deose¬ 
bită, ce trădează măsura comună de analiză a Antichităţii, 
redăm un fragment din Comentariul anonim: „Totodată şi 
Theodoros îi era cirac [sxaîpoţ/ 'lui Protagoras, iar Theaitetos 
dăduse peste lucrarea lui Protagoras, Despre adevăr, în care 
se vorbeşte despre cunoaştere. Era deci necesară clarificarea 
prealabilă a acestor probleme. Dintre platonicieni însă unii au 
crezut că dialogul este despre criteriu, deoarece se lungeşte 

de-a binelea în cercetare asupra acestui subiect. Dar lucru¬ 
rile nu stau astfel, ci îşi propune să vorbească despre cunoaş¬ 
tere pur şi simplu. Iar pentru aceasta face în mod necesar 
o cercetare asupra criteriului. Or, acuma, numesc „criteriu" 
lucrul prin intermediul căruia emitem o judecată ca prin 
intermediul unei unelte; căci este necesar să avem cu ce să 
judecăm faptele, iar, cînd această unealtă este- ascuţită, ac¬ 
ceptarea /îrapaSox^/ celor judecate bine, odată fixată, devine 
cunoaştere. Unii afirmă însă că el (Platon, n.n. M.C.) arată că 
şi-a propus să cerceteze cunoaşterea, în Theaitetos, a celor 
care nu există, iar în Sofistul, a celor care există. Aşa încîl: 
s-au apropiat ei mult de adevăr, dar nu l-au atins; pentru că 
nu cercetează materia /u>.ri/ faţă de care acţionează cunoaş¬ 
terea, ci care este substanţa /oua(a/ acesteia. Or, una este alt¬ 
ceva decît cealaltă, după cum, în ce priveşte meseriile, una 
este să cercetezi substanţa fiecăreia si alta materia cu care. 
are de-a face. Deoarece cunoaşterea era opinia corectă unită 
cu rostul /ahia[i]/ raţionamentului (căci atunci cunoaştem 
problemele, cînd ştim nu numai că există, ci şi de ce), dar 
<deoarece> erau unii care supraestimaseră senzaţiile, pen¬ 
tru că ele au ceva ce impresionează /ti îtXt)xtix6v/ , atribuin- 
du-le şi exactitate, mai întîi va analiza acest concept („opi¬ 
nie", n.n. M.C.), apoi va face o trecere la opinia corectă, 
după aceasta la opinia corectă însoţită de înţeles, iar aici va 
opri cercetarea. Iar dacă adaugă legătura rostului, argumen¬ 
tul unei astfel de cunoaşteri îi iese desăvîrşit" 15 . 

jtEipaa-nx&ţ esfe dialogul construit pe încercare, pe tentativă. 
Iru cazul nostru, este vorba de încercările pe care le face 
Theaitetos de a da cunoaşterii o definiţie adecvată. 

Din sensul cuvîntului de bază, rretca (= „încercare", „ex¬ 
perienţă", „probă"), ca şi din cel al .verbului denominativ, 
TreipâiUiv (= „a pune la încercare") apare clară atitudinea ac¬ 
tivă pe care o are unul dintre interlocutori (în cazul nostru, 
Socrate) în verificarea (controlarea după criteriul adevărului, 
supunerea la un etalon obiectiv) a opiniilor formulate de celă¬ 
lalt. în felul acesta, acţiunea lui Socrate de „a pune la în¬ 
cercare" (cf. PaaavE^eiv —150 c, şi n. 31 la text) opiniile lui 
Theaitetos despre cunoaştere este subliniată prin această cla¬ 
sificare — posterioară lui Platon, dealtfel — în spiritul ima¬ 
ginii create de Socrate însuşi despre sine, ca moaşă. ■ 

Pentru ilustrarea celor de mai sus, vom cita un pasaj din 
Aristotel (Respingerile sofistice, 165 b 4—6) în care sînt pre¬ 
zentate tipurile de argumente în discuţii: „Argumentele pei- 
rastice sînt acele care raţionează pornind de la premisele ac¬ 
ceptate de respondent şi pe care cu necesitate trebuie să le 
cunoască acel care pretinde că posedă ştiinţa.. ,“ 19 . In ace¬ 
eaşi lucrare (169 b 25), tehnica peirastică („afta de a exa¬ 
mina") este socotită „o parte a dialecticii; şi aceasta (peiras- 
tica, n.n. M.C.) poate să ajungă la o concluzie falsă din cauza 
ignoranţei respondentului" 17 . 

PERSONAJE 

« 

EUKLEIDES. TERPSÎON 

Esenţa datelor despre Eukleides se află în D.L. II, 106— 
108 1S . Este originar din Megara, îl studiază pe Parmenide, ca 
şi pe sofişti. Interesul pentru metodele de argumentare ale aces¬ 
tora — pentru care este dojenit de Socrate 19 — se află, pa- 
re-se, la originea denumirii de „eristici" dată discipolilor lui 
Eukleides 20 . 

Cercul acestor discipoli pare să fi fost unul mai degrabă 
esoteric 21 ; de asemenea, dialectul megarian va fi însemnat şi 
el un obstacol — prin puţina răspîndire a scrierilor acestei 
şcoli — spre cunoaşterea mai bună a unui grup ce tindea, mă¬ 
car prin conducătorul său, la fixarea unui sistem propriu 22 . 

Platon, care era mai tînăr decît' Eukleides, îl cunoaşte pe 
acesta după moartea lui. Socrate cînd, împreună cu alţi disci¬ 
poli ai marelui atenian se refugiază la Megara 23 , „temîndu-se 
de cruzimea tiranilor". Probabil că şederea aici, deşi nu prea 
îndelungă 24 , a lăsat unele urme în scrisul lui Platon 25 ; s-a 
presupus chiar că dialogurile logice, ca şi Euthydemos , ar fi 
rezultate ale acestei influenţe 28 . 

Se poate crede că la data actualului prolog din Theaite- 
tos Eukleides nu se mai afla în viaţă, dar că trăia încă în 
momentul apariţiei primei variante a dialogului nostru 27 . Se 
pune astfel problema prezenţei lui Eukleides ca personaj, mai 
exact, a rolului său de depozitar — şi, în ultimă instanţă, de 
transmiţător — al acestei discuţii despre cunoaştere. S-a cre¬ 
zut că acest lucru s-ar datora faimei de scriitor a lui Eu¬ 
kleides 28 ori că ar fi un compliment la adresa acestuia 29 . S-a 
emis apoi supoziţia că Platon ar indica, prin aceasta, raţiunea 
de a- fi a dialogului: pregătirea pentru o confruntare cu fi- 
losofia megarică 30 sau că dialectica practicată de megarici ar 
fi un studiu preliminar momentului Socrate-Platon 81 , în sfîr- 
şit, se motivează alegerea lui Eukleides prin aceea că el „este 
capabil să dea o prezentare adevărată a discuţiei despre 
prezentîndu-se astfel ca «un martor de încredere 32 . 

In fond, chiar dacă a fost sugerat caracterul ideal pe 
care îl are prezentarea faptelor istorice în dialog 38 , nu este cu 
toate acestea exclus ca Eukleides să-şi fi făcut efectiv în¬ 
semnări după relatările lui Socrate 34 , iar alegerea sa drept 
custode-emiţător al dialogului nu face decît să confirme 
aceasta. 

Despre celălalt personaj al prologului, Terpsion, nu se 
ştie decît că a aparţinut şi el şcolii megarice 35 . 

Atît Eukleides, cît şi Terpsion se află lîngă Socrate „în 
ziua cînd a băut în închisoare otrava" ( Phd 57 a-59 c; v. 
Platon, Opere, IV, p. 53, trad. P. Creţia). 

THEODOROS 

Theodoros din Cyrene este unul dintre matematicienii ves¬ 
tiţi ai lumii clasice. Viaţa sa, acoperind în mare secolul al 
V-lea, se întinde aproximativ între 470/460 şi 390. Catalogul, 
întocmit de Eudemos din Rhodos, filosof şi istoric al ştiinţelor, 
elev al lui Aristotel, îl prezintă ca un contemporan al lui 
Hipocrate, iar în Theaitetos îl aflăm de o vîrstă cu Socrate 36 . 

în tinereţe, Theodoros are , preocupări filosofice, pe care 
le abandonează însă în favoarea matematicii 37 . O dovadă a 
acestor prime contacte ale lui Theodoros cu meditaţia filoso¬ 
fică este prezentarea lui, în Theaitetos, în postura de adept 
al concepţiilor lui Protagoras, cu care, ni se spune, a între¬ 
ţinut relaţii strînse. Influenţat a fost şi de modul de gîndire 
pitagoreic, mai ales în privinţa alegerii matematicii ca preo¬ 
cupare definitivă 38 . în fapt, Iamblichos (uit. pyth., 267) enu- 
meră printre pitagoreicii din Cyrene un Theodoros, iar scolia 
precizează: „pentru că şi (Theodoros) cirenaicul (era) pi- 
tagoreu, contemporanul lui Socrate 39 . în legătură cu această 
menţiune a fost sugerată posibilitatea unei confuzii cu Theo¬ 
doros din Tarent 40 ; ipoteza este însă puţin probabilă, dată 
fiind insistenţa cu care numele lui Theodoros este asociat pi¬ 
tagoreicilor, exclusiv în postură de matematician. Cît despre 
un pasaj din D.L. (III, 6: „apqj — (de la Megara, n.n. M.C.) 
plecă — Platon, n.n. M.C. — la Cyrene să-l viziteze pe 
Theodoros matematicianul şi de acolo în Italia, să vadă pe 
filosofii pitagoricieni, pe Philolaos şi pe Eurytos“ — trad. 
C. Balmuş), nu credem că Theodoros apare de-aici „mai de¬ 
grabă opus pitagoricienilor" 41 . După părerea noastră, pasajul 
ar sugera, dimpotrivă, un interes al acestuia faţă de pitago- 
rei, interes insuflat şi lui Platon, care de la Cyrene se în¬ 
dreaptă' spre Grecia Mare 42 . Pentru aceasta pledează, în afara 
pasajului din Iamblichos citat mai sus, .şi orientarea lui Theo¬ 
doros 43 spre matematică. Mai mult, nu poate fi lipsit de im¬ 
portanţă faptul că Theodoros îşi începe demonstraţia despre 
numerele iraţionale cu numărul 3: aceasta arată că el cunoş¬ 
tea demonstrarea iraţionalităţii lui \[2, ce fusese deja făcută 
de către matematicienii pitagoreici 44 . 

în ce priveşte legăturile cu Platon însuşi tot în D.L. găsim, 
în afara pasajului citat mai înainte, încă o menţiune a ra¬ 
porturilor dintre Platon şi Theodoros, despre care ni se spu¬ 
ne că-este „un geometru din Cyrene, la ale cărui lecţii a asis¬ 
tat şi Platon" 45 . 


THEAITETOS 

„Cel primit din partea divinităţii", aşa poate fi înţeles 
numele personajului principal al dialogului, un tînăr dotat cu 
calităţi intelectuale şi morale deosebite, despre care cunoaş¬ 
tem însă foarte puţine lucruri 46 . S-a născut la Atena, la o 
dată ce se poate conjectura pe la 415—414 47 şi a fost elevul lui 
Theodoros; a avut legături şi cu Academia şi a fost apropiat 

lui Platon. Familiaritatea cu acesta, i-a conferit, probabil, o 
anumită autonomie în raport cu elevii obişnuiţi ai Academiei, 
ca şi faptul că preocupările sale rămîneau, indiscutabil, în do¬ 
meniul disciplinelor legate de numere 48 . 

Dintre contribuţiile prin care Theaitetos a rămas în isto¬ 
ria matematicii, ne este prezentată în dialogul de faţă formu¬ 
larea teoretică a iraţionalităţii unor numere 49 . Acest detaliu 
sugerează intenţia lui Platon de a reliefa în modul cel mai 
pregnant intuiţiile matematice ale eroului său, chiar aflat în 
cea mai fragedă tinereţe. Aşa se explică ipoteza că Platon an¬ 
ticipează descoperiri matematice ulterioare, în fapt, epocii 
în care se desfăşoară dialogul 50 . 

Cele afirmate puţin mai înainte despre intenţia lui Pla¬ 
ton de a sublinia caracterul exemplar al tînărului atenian par 
să capete o confirmare în plus prin prologul lui Theaitetos. 
Aici, înainte de a ne pune în faţa întrebării „ce este cu- 
noaşterea? 11 , înainte chiar de a creiona personajele care iau 
parte la discuţie, Platon aduce în prim-plan, printr-o antici¬ 
paţie (retrospectivă într-un anume sens), un destin împlinit: 
în momentul acesta, al prologului, Theaitetos este un bărbat 
matur, împodobit cu toate virtuţile şi care, iată, se întoarce 
acum încununat şi cu laurii vitejiei, cîştigaţi meritoriu pe 
cîmpul de luptă. Momentul prilejuieşte spectatorului (în spe¬ 
ţă, Eukleides, iar prin el, nouă tuturor) revederea începutu¬ 
rilor lui Theaitetos, întoarcerea la o judecată de valoare a lui 
Socrate, referitoare la acesta. Platon ne propune, cu alte cu¬ 
vinte, un tip uman perfect 51 . 

Poate că Theaitetos constituie şi un elogiu funebru al 
omului desăvîrşit. Cuvîntul de închidere a dialogului, ce-i 
aparţine lui Socrate, cuprinde în prima parte a sa (Dacă to¬ 
tuşi ... ce nu ştii) o privire ce schiţează in spe devenirea lui 
Theaitetos după întîlnirea cu Socrate. Considerată însă din 
unghiul prologului, figura morală a tînărului se transformă, 
devenind o imagine in actu. Forma lingvistică, aceea a con¬ 
junctivului potenţial din original, redat în traducere prin sub¬ 
ordonata condiţională, se cere aşadar corectată prin prisma 
anamnetică a textului de la începutul dialogului, deoarece în 
prezentul etern al cititorului, existenţa evenimenţială a lui 
Theaitetos este încheiată. Ne aflăm în faţa unui fapt per¬ 
fect, din care subzistă însă caracterul exemplar al personaju¬ 
lui şi aceasta este ceea ce sare dincolo de particular, cu alte 
cuvinte, rezultatul. Că acesta este unul real ne-o spune a 
doua parte a cuvîntului de închidere (căci doar atîta... citi 
sînt frumoşi), în care Socrate îi descrie pe cei cărora li se 
adresează meseria sa. Fiecare din cele trei adjective („tineri 11 , 
„aleşi", „frumoşi") îl vizează pe Theaitetos, care este astfel 
sublimat într-o imagine idealizată, arhetip ea însăşi al exem¬ 
plului de „om întreg" pe care ni-1 propune prologul 52 . 

SOCRATE. SOCRATE CEL TÎNÂR 

Ceea ce este reliefat cu precădere în dialogul nostru este 
latura de pedagog a lui Socrate, subliniată prin intermediul 
„moşitului" pe care îl practică. 

In al doilea rînd (complementar observaţiei anterioare), 
Socrate ne apare şi de astă dată — cum se întîmplase şi în 
Phaidon — ca un „descîntător minunat" 53 . Atîta doar că, 
dacă în Phaidon lui Socrate îi este dată putinţa de a vindeca 
teama de moarte, în Theaitetos el este acela care trezeşte 
reflecţia la viaţă, orientînd mişcarea gîndurilor spre cunoaş¬ 
tere. Dealtfel, maieutica, aşa cum o practică faţă de Theai¬ 
tetos, implică, în prelungirea comparaţiei cu moaşele obiş¬ 
nuite, şi prezenţa unor elemente rituale, precum în activita¬ 
tea acestora, descîntecele 54 . Mai mult, Socrate are de vinde¬ 
cat şi în Theaitetos o teamă — incipientă, e-adevărat — care 
se manifestă discret, în deplină armonie, dealtminterea, cu 
aerul de curăţie şi cuminţenie ce învăluie întreaga persoană 
a lui Theaitetos: este frica sau mai curînd, sfiala tînărului 
de a pătrunde în cercetarea subtilităţilor epistemologice spre 
caro îl îndeamnă „moşul" Socrate, reţinerea firească pe care 
el o încearcă în a-şi urma călăuza în zborul spre înălţimile 
proprii trăirii filosofului 55 . 

Această caracteristică pedagogică este sugerată, în con¬ 
trapunct, şi prin capacitatea profetică a lui Socrate de anti¬ 
cipare a evoluţiei tinerilor; intuiţia sa este adesea tradusă 
In fapt prin „peţirile" nimerite pe care le efectuează în fo¬ 
losul acestora 56 . 

Socrate cel Tînăr apare ca însoţitor al lui Theaitetos şi în 
Sofistul, unde este descris ca un co-vîrstnic al acestuia, par¬ 
tener în exerciţiile fizice, obişnuit să trudească cel mai ade¬ 
sea împreună cu prietenul său 37 . Ca personaj îl întîlnim şi în 
Omul politic, unde are o participare activă de la un capăt la 
celălalt al dialogului 58 . Tot el pare să fie acel Socrate pomenit 
în Scrisoarea a Xl-a ca fiind bolnav 59 . 


STRUCTURA DIALOGULUI. ELEMENTE 
PRINCIPALE 

1. PROLOGUL 

Theaitetos este deschis de un prolog ce pare adăugat la 
reluarea dialogului 60 . In Comentariul anonim există, dealtfel, 
menţionarea explicită a existenţei unui alt prolog: „S-a trans¬ 
mis şi un alt prolog, cam fad 61 , de aproape aceeaşi întindere, 
al cărui început este: «Aduci, băiete, nu-i aşa, scrierea des¬ 
pre Theaitetos?». Cel autentic este însă acela al cărui' început 
este: «Ei, Terpsion, acum...». S-ar părea că (Platon) a com¬ 
pus dialogul în stil dramatic, Socrate dialogînd cu Theodoros 
şi cu Theaitetos; apoi, deoarece a avut multe încurcături, a 
adăugat prologul, cum Eukleides şi-ar depăna în faţa lui 
Terpsion amintirea celor auzite de la Socrate" 62 . - 

Trecînd peste unele opinii privind scopul acestei introdu¬ 
ceri 63 , putem distinge 64 cîteva funcţii prin care prologul îşi le¬ 
gitimează existenţa. Mai întîi, prin el se fixează — idealizat în- 
tr-o bună măsură — cadrul Istoric al discuţiei despre cu¬ 
noaştere, discuţie a cărei importanţă este subliniată tot acum. 

Apoi, aici este introdus Theaitetos, prezentat aproape apoteo¬ 
tic, intr-un moment de maximă conformitate cu sistemuj axio¬ 
logic al polis-ului. în sfîrşit, prologul se leagă de sfîrşitul dia¬ 
logului prin menţionarea unor elemente din biografia lui So¬ 
crate 65 ; în felul acesta se formează un pericol narativ ale cărui 
extreme trimit, amîndouă, spre portretul filosofului de la 
172 c—177 c 66 . 

Şi în ce priveşte forma în care ni s-a transmis Theaite¬ 
tos, prologul oferă o modalitate de înţelegere. Este vorba, mai 
întîi, despre faptul că Eukleides posedă această discuţie des¬ 
pre cunoaştere transcrisă din propria-i amintire şi întregită 
cu completările făcute de Socrate la cererea lui Eukleides. în¬ 
semnările pe care acesta şi le-a făcut au toate şansele de a 
reprezenta o realitate, această manieră de a conserva spusele 
lui Socrate fiind îndeajuns de obişnuită printre familiarii 
acestuia 67 . 

în al treilea rînd, faptul că apare menţionată schimbarea 
formei de expunere — cu alte cuvinte, că dialogul este pre¬ 
schimbat dintr-unul narat într-unul dramatic — are şi un alt 
rol, în gfară de cel menţionat expres de Eukleides (143 c: 
„pentru ca referirile lui Socrate... să nu-mi dea probleme"): 
dispariţia naratorului în dialogul nostru are, de fapt, meni¬ 
rea de a-1 scoate mai bine în evidenţă. Devenind simplu per¬ 
sonaj, Socrate iese din- medierea la care l-ar fi dus prezen¬ 
tarea propriei sale evoluţii, intrînd în domeniul obiectivului. 
Lucrul acesta se poate surprinde într-o formă indirectă, ob- 
servînd motivaţia unui alt scriitor care aplică acelaşi proce¬ 
deu, Cicero 68 . Acesta, folosind în două lucrări acest artificiu 
de naraţie, îl motivează o dată (în Tusculanae disputaţi o nes, 
1, 8) în acelaşi fel "cu Platon 69 . In al doilea caz apare însă o 
dublă argumentare; în afară de dorinţa de a evita încurcătu¬ 
rile 70 , Cicero afirmă că a procedat astfel, „ca să se pară că 
discuţia e susţinută de către oameni prezenţi în faţa noas¬ 
tră" 11 . Aceasta este pricina care ne face, extrapolînd-o la 
dialogul nostru, să presupunem că cel spre care converg lu¬ 
minile este, în primul rînd, Socrate. 


2. PROBLEMA NUMERELOR IRAŢIONALE 72 

Matematica, în special geometria, ocupă în sistemul filo¬ 
sofic platonician o importanţă deosebită, fiind considerată 
o manifestare, într-o formă concretă, a unei cunoaşteri pro¬ 
funde 73 . Pentru Platon matematica este un instrument care 
aparţine în acelaşi timp ştiinţei şi filosofiei, un intermediar 
între obiectele sensibile şi idei 74 . 

Formaţia matematică a lui Platon este pitagoreică 75 , iar 
lucrul acesta explică în bună măsură afirmaţiile de mai sus; 
tot de la această fază a gîndirii matematice trebuie să pornim 
şi pentru studiul problemei iraţionalelor. în legătură cu 
aceasta, este de menţionat că „arithmo-geometria pitagoreică, 
formă arhaică a matematicii greceşti, nu admite iraţionalul 18 

(cu excepţia, totuşi, a lui ^2); găsirea soluţiilor de rezolvare 
practică — ipostază ce a dus la dezvoltarea geometriei 77 — şi 

de limitare conceptuală a incomensurabilităţii au necesitat 
efortul mai multor generaţii' 1 . De la Pitagora pînă la Euclid 
se parcurge un drum lung, ale cărui etape marchează tre¬ 
cerea de la „uimirea provocată de descoperirea unor mă¬ 
rimi nemăsurabile cu aceeaşi unitate" 78 , la rezolvarea unor 
cazuri particulare (V2 cunoscut de Archytas ori chiar mai 
înainte, apoi pentru alte numere pînă la 17, de către Theo- 
doros din Cyrene), la găsirea principiului teoretic prin Theai- 
tetos şi continuarea cercetării de către Eudoxos, în sfîrşit, la 
încheierea procesului de generalizare şi clasificare, făcută de 
Euclid în cartea a X-a a Elementelor sale 79 . 

După cum se vede, rolurile de frunte în această cucerire 
.ştiinţifică aparţin unor personaje din Theaitetos 20 . Mai mult, 
dialogul acesta conţine un locus mathematicus (147 d—148 b) 
ce constituie cea mai importantă mărturie pre-euclidiană des¬ 
pre conceptualizarea iraţionalităţii matematice 81 . Am consi¬ 
derat, de aceea, oportună o prezentare, chiar şi restrînsă, a 
acestei chestiuni. Mai întîi, personajele: 

Theodoros din Cyrene 82 este cel care face trecerea de la 
matematica pitagoreică la un nou mod de abordare a nume¬ 
relor; concepţia sa marchează evoluţia de la „numărul-punct 
al vechiului pitagorism spre numărul-linie euclidian" 83 . In 
pasajul matematic din Theaitetos el îşi începe demonstraţia 
construind nişte figuri (... i-u fijxtv 0£68copo<; 68e gypaipe ) 84 . 

Pe baza lor, el prezintă apoi o serie de cazuri particulare de 
segmente de dreaptă incomensurabile unităţii. Este proba¬ 
bil 85 că, dintre metodele pe care le putea aplica, Theodoros a 
folosit-o pe cea bazată pe construcţii succesive de triunghiuri. 
Astfel, avînd un pătrat cu 1 = 1 şi diagonala = V 2, el va 
construi un nou triunghi dreptunghic avînd una din cate¬ 
te = V 2 (diagonala deja stabilită), iar cea de-a doua ca¬ 
tetă = 1. Rezultă (2) 2 +l 2 = 3, deci ipotenuza — \/3. Pe tri¬ 
unghiul acesta se poate construi un altul, a cărui ipotenuză 
va fi: ( \/3) 2 -(-l 2 = 4. In mod analog, (V5) 2 +1 2 = 5 etc. Fi¬ 
reşte că între aceste numere unele sînt raţionale: V 4, <J9, 
V16, etc. 

în legătură cu această înşiruire de exemple s-a emis ipo¬ 
teza că Theodoros nu a vrut să generalizeze el însuşi, lăsînd 
tinerilor săi elevi bucuria acestei descoperiri 88 . Se pare 87 to¬ 
tuşi, că lui Theodoros îi lipseau, pentru a face această gene¬ 
ralizare, două teoreme: 

1) într-un număr pătrat oarecare (m 2 ), este conţinut un 
anumit număr prim (p), conţinut şi în m; 

2) orice număr, chiar dacă nu este număr-prim, se poate 
diviza în factori primi. 

Astfel, meritul principal al lui Theodoros este acela că a 
dezvoltat demonstrarea iraţionalităţii altor numere întregi ne¬ 
pătrate decît 2; acest lucru reprezintă o înnoire de princi¬ 
piu 88 . 

In ce îl priveşte pe Theaitetos 89 , doctrina despre iraţionale 
(aşa cum reiese din cartea a X-a a Elementelor lui Euclid) 
i se poate atribui în întregime, ca şi propoziţiile aritmetice din 

cărţile VII şi VIII, ce pregătesc demonstraţiile din cartea X. 
în afară de aceasta, numele său este legat de construirea 
poliedrelor regulate („cele cinci corpuri platonice"). în dia¬ 
logul care îi poartă numele, Theaitetos operează generaliza¬ 
rea cazurilor particulare prezentate de către Theodoros. Mai 
întîi, el stabileşte două tipuri de segmente de dreaptă (ypagpiKî): 
1) comensurabile unităţii în lungime (= gr]*?] ), al căror pă¬ 
trat este măsurat printr-un număr plan echilateral 90 (tiv iao:t- 
XEupâv xal eTctrtcSov’âpifi^ov TSTpaytovtţouai) şi 2) comensurabile uni¬ 
tăţii în putere (= SuvâpiEiţ), adică prin suprafeţele cărora le pot 
da naştere. Theaitetos face apoi distincţia între comensurabile 
(în lungime sau doar în putere) pe de o parte şi iraţionale 
propriu-zise pe de altă parte. împărţirea aceasta conţine impli¬ 
cită concluzia 91 că rădăcinile pătrate din toate numerele în¬ 
tregi rezultate din produse de factori inegali sînt iraţionale. 

Acestea sînt, în mare, datele problemei; mai importantă 
devine, în acest punct, întrebarea: „de ce a abordat Platon 
teoria iraţionalelor?" 92 . Atenţia acordată de filosof numerelor 
(şi mărimilor) incomensurabile este deosebită în primul rînd 
din pricina interesului pentru geometrie. într-adevăr, „... 
două numere care nu sînt comparabile prin natura lor, pot 
deveni prin ridicare la puterea a doua, ceea ce înseamnă po¬ 
sibilitatea de a construi un pătrat cu o suprafaţă egală de un 
număr de ori cu suprafaţa unui pătrat dat.. ," 93 . Această cauză 
este dublată de alta: caracterul enigmatic al naturii iraţio¬ 
nalului matematic 94 atrage în analogie natura cunoaşterii, care 
devine astfel al doilea termen al unei proporţii supuse unei 
duble cercetări: a matematicianului şi a filosofului. Chiar dacă 
rezultatul nu va fi, în cele din urmă, o victorie clară (cu alte 
cuvinte, o înţelegere perfectă a mecanismului cunoaşterii), in¬ 
telectul va ieşi din această cercetare îmbogăţit cu noi certi¬ 
tudini. Acest progres calitativ este — dacă interpretăm corect 
demonstraţia lui P. H. Michel 95 — prezent în Theaitetos. In¬ 
tr-adevăr, în pasajul 201 e—202 a, vorbind despre „primele 
elemente", Platon ar face, de fapt, o referire la esenţa inco¬ 
mensurabilă a fiinţării; numai că această esenţă nu mai apare 
acum drept „iraţională" ((SXoyoţ), ci „par un de ces retourne- 
ments de pensee et d’expression qui annoncent toujours chez 
Platon quelque trăit de lumiere eblouissant, l’irrationnel de- 
vient au contraire ce qui ne peut qu’etre nomee (s.a.): ou yâp 
slvai auTcp âXA’ îj ovonâ^EoOai (x6vov“° e . Astfel se face trecerea de la 
ceea ce nu poate fi măsurat la ceea ce nu poate fi numit, iar, 
dacă meditaţia filosofică urmează în acest caz demersul ma¬ 
tematic, ne poate fi îngăduit să vedem oglindită în iraţionalul 
matematic întrebarea pe care şi-o pune filosoful despre non- 
existenţă 97 . 

înţelegem acum valoarea de medel pe care o are cerce¬ 
tarea problemei iraţionalelor faţă de atingerea esenţei cunoaş¬ 
terii şi, în aceeaşi ordine de idei, se poate face observaţia 
că, dacă Platon recurge adesea la mit pentru a sugera ceea 
ce s-ar putea numi imaginea Ideii, apelează în schimb la ma¬ 
tematică atunci cînd încearcă să descrie esenţa acesteia. Teo- 

ria iraţionalelor este, de aceea, prezentă, printr-o formă sau 
alta, în înulte dialoguri 98 , aşa încît Platon a putut fi pe drept 
cuvî.nt considerat unul dintre cei mai importanţi susţinători ai 
cercetării în această direcţie şi, în general, un entuziast pro¬ 
motor al studiilor matematice 99 . Deşi nu i se atribuie în mod 
expres nici o descoperire în domeniul matematic, deschiderea 
sa pentru această formă de înţelegere a Universului şi, de aici, 
valoarea sa ca sursă pentru istoria matematicii greceşti îl 
situează pe o poziţie cu totul deosebită. 


3. APĂRAREA LUI PROTAGORAS 

Sub această denumire este cunoscut discursul de apărare 
pe care Socrate îl pronunţă ca din partea lui Protagoras, de la 
166 a pînă la 168 c. Discursul, strîns legat de definiţia omului 
ca măsură, este precedat de o altă intervenţie închipuită a lui 
Protagoras, la 162 d—163 a. 

Deşi constituie una din cele mai importante surse pentru 
cunoaşterea gîndirii marelui sofist, acest cuvînt apologetic 
poartă amprenta stilistică şi mentală a lui Platon. Astfel s-a 
subliniat (BABUT, p. 55) umorul ce rezultă din schimbarea 
identităţii conceptuale între Socrate şi Protagoras: Socrate 
vorbeşte în locul lui Protagoras, dar acesta, criticînd felul în 
care Socrate i-a atacat teza, ajunge de fapt să condamne felul 
sofistic de a duce o discuţie, lucru evidenţiat şi de prima in¬ 
tervenţie imaginară a lui Protagoras (BABUT, p. 69) 100 . 

Atacînd contradicţia dintre teza lui Protagoras şi profe¬ 
siunea de sofist a acestuia, Platon loveşte în metodele sofis¬ 
ticii şi în ultimă instanţă în pretenţia de totalitate a cunoaş¬ 
terii de acest tip. 

S-a subliniat în acelaşi timp importanţa tezei fundamen¬ 
tale a lui Protagoras, interpretată ca o reintegrare a omului 
în lumea sa, o reîntoarcere la sine; 101 s-a vorbit, în acelaşi 
sens de „o concepţie sociologică a cunoaşterii şi a valorii aces¬ 
teia" 102 . 

Referitor la analiza atitudinii lui Platon faţă de teoreti¬ 
zările lui Protagoras, pe de o parte, şi la interpretarea mo¬ 
dernă a acestora, pe de altă parte, se poate spune că, în timp 
ce meditaţia sofistului se opreşte asupra societăţii umane vă¬ 
zute ca sistem în sine, independent, şi încearcă să găsească 
cele mai potrivite modalităţi pentru bunul mers al acesteia, 
filosoful se luptă în orice moment să aducă un sistem secun¬ 
dar (cel al lumii) la conştiinţa derivării dintr-unul primar (cel 
al Ideilor), iar, mai apoi, la asimilarea cu acesta. 


Rămîn de spus cîteva cuvinte despre felul în care a fost 
făcută această traducere. 

Ca ediţie de bază 103 a fost folosită cea a lui Dies, con¬ 
fruntată cu ediţiile Schanz şi Campbell. Am consultat, de ase¬ 
menea, traducerile Dies, Robin, Jowett, Chambry şi Apelt, ca 
şi traducerea românească, datorată lui C. Săndulescu. Fireşte 
că în privinţa dificultăţilor de traducere nu putem decît sub- 

scrie observaţiilor deja făcute în cadrul acestei colecţii (de 
către Sorin Vieru, în Platon, Opere, I, p. 90) 104 . Se poate adăuga 
că dificultatea este cu atît mai mare cu cît e vorb^ de un 
scriitor-artist, al cărui stil se desfăşoară pe toate registrele, 
de la vorbirea colocvială, familiară, pînă la tonul poetic cel 
mai sublim. Din pricina aceasta, traducătorului îi revine sar¬ 
cina de a urmări diversele nuanţe şi treceri de la un ton la 
altul mai degrabă decît menţinerea în anumite limite (soco¬ 
tite „academice") ale stilului „frumos". Pe de altă parte, par¬ 
ticularităţile elinei se cer şi ele păstrate, în măsura posibi¬ 
lului, în traducere 105 . 

Prin aparatul ştiinţific 106 ce însoţeşte traducerea: Note .şi 
comentarii — grupate, acestea din urmă, în Lămuriri prelimi¬ 
nare, . mai ales — am urmărit cîteva lucruri. In primul rînd 
am căutat să leg Theaitetos de restul dialogurilor, încadrare 
ce permite înţelegerea mai largă a celor discutate aici. Uneori, 
raportarea aceasta a depăşit cadrul gîndirii platoniciene, ur¬ 
mărind evoluţia aristotelică a unei probleme ridicate de Pla¬ 
ton sau interpretările rămase în scoliile la dialogul nostru, pe 
care le-am folosit în bună măsură. împreună cu preluări din 
Platon ale unor filosofi neoplatonici, precum Iamblichos ori 
Theon din Smyr'na, aceste scolii, care constituie urme ale miş¬ 
cării de idei din Antichitatea tîrzie, aduc uneori puncte de 
vedere inedite dînd seamă despre receptarea lui Platon la 
cîteva bune secole după moartea-i. 

In aceeaşi idee am folosit cam o treime din Comentariul 
anonim la Theaitetos (CA) 107 , păstrat parţial — pînă la 153, 
cu cîteva mici fragmente pentru 157—158. Lucrarea, fără vir¬ 
tuţi exegetice, dealtfel, este databilă în secolul al II-lea e.n. 
şi prezintă uneori puncte de vedere asupra cărora am soco¬ 
tit potrivit să mă opresc, chiar cu riscul unor poticneli, greu 
de evitat într-o astfel de abordare 108 . Dealtfel, citarea origina¬ 
lului între paranteze oblice are de multe ori şi rostul de a 
semnala nesiguranţa noastră, pe lîngă acela de a propune — 
uneori — nuanţe noi de traducere sau de a atrage atenţia 
asupra unor termeni importanţi pentru studiul Antichităţii. 

în ce priveşte conţinutul şi amploarea aparatului ştiinţi¬ 
fic ce însoţeşte traducerea noastră, facem precizarea că am 
avut în vedere, în primul rînd, un fenomen de netăgăduit: 
creşterea accentuată a interesului pentru spiritualitatea an¬ 
tică. Aşa se explică, dealtminterea, şi legăturile — pe cît am 
putut mai strînse — cu alte lucrări din acelaşi domeniu mare 
publicate la noi, înainte de toate cu Filosofia greacă pînă la 
Platon. Nu ascund, pe de altă parte, că am încercat să urmez 
(şi să urmăresc) exegeza majoră platoniciană — pe cît mi-a 
stat în putere, desigur 109 . Datorită unor motive felurite — şi 
e de ajuns a spune că de ediţia Campbell, de absolută refe¬ 
rinţă, am beneficiat, printr-o fericită întîmplare, doar după 
predarea manuscrisului către editură, fapt ce a necesitat o re¬ 
vedere ale cărei urme fugare apar în special în finalul unor 
note — volumul e trimis la tipar după o zăbavă prelungită. 
Această accentuată criză de timp ne împiedică să dezvoltăm, 
ba chiar să abordăm unele subiecte, pentru care ne rezervăm, 
de aceea, dreptul reluării în studii separate. 

Nu aş putea, deci, încheia fără a mulţumi tuturor celor 
care m-au sprijinit cu răbdare şi înţelegere, prieteni şi apropiaţi 
al căror ajutor a venit sub semnul dorinţei de cunoaştere. 


NOTE 

1 Faţă de poziţia îndeobşte acordată lui Theaitetos astăzi 
(între dialogurile maturităţii tîrzii), putem semnala, exempli 
gratia t situarea acestui dialog înainte de Smp. şi Phd. (Zeller 
şi alţii, v. THESLEFF, p. 156, nn. 142, 143) sau chiar înainte 
de Euthd. (Natorp, ibid., n. 144). Pentru ansamblul dispunerii 
dialogurilor în serie cronologică în exegeza ultimelor două 
veacuri, v. apud eimdem lunga listă de la pp. 8—17. D.L. 
menţionează (3, 57—58) împărţirea lui Thrasyllos pe tetra¬ 
logii, dar totodată aminteşte puţin mai departe (§ 62) o altă 
împărţire (adoptată, printre alţii, de gramaticul Aristophanes), 
în trilogii. Potrivit acesteia, Theaitetos este aşezat în grupa 
a IV-a, alături de Euthyphron şi de Apologia. 

2 THESLEFF, p. 152 şi nn. 128, 129. 

3 J9lES, p. 120 şi nn. 1, 2. THESLEFF, p. 155 este de părere 
că Theaitetos ar fi murit în urma luptelor din 394, argumen- 
tînd împotriva campaniei din 369 că un bărbat de 45 de ani 
nu s-ar fi alăturat unor trupe de mercenari „mai ales că răz¬ 
boiul respectiv nu era cîtuşi de puţin unul de prestigiu naţio¬ 
nal pentru Atena". Acestor consideraţii li se poate obiecta că 
şi Socrate, cînd a participat la lupta de la Delion, avea mult 
peste 40 de ani (v. BURNET, p. 137, şi n. 2). Apoi, că, dacă 
atenianul Ificrate conduce — e adevărat — mercenari uşor 
înarmaţi (v. Xenophon, Hell., 4, 4, 9 şi 14—15 pentru campania 
din 394; cf. şi Diodorus Siculus, 15, 63, pentru cea din 369), o 
altă armată — de astă dată formată din cetăţeni atenieni — 
se află la Corint sub comanda lui Chabrias. (Este de remar¬ 
cat faptul că generalul era un produs al Academiei; v. Platon, 
Oeuvres, XIII, 1: Lettres , Paris, „Les Belles Lettres", 1926 — 
ed. J. Souilhe, p. XXVII, citîndu-1 pe Plutarh). Camparea şi 
luptele purtate de această armată (descrise de Diodor, 15, 68 
şi 69, o sursă cu mult mai clară decît Xenofon pentru aceste 
evenimente) par să ofere un fundal veridic pentru explicarea 
circumstanţelpr în care este descris Theaitetos la începutul 
dialogului. 

Pe de altă parte, nici campania din 394 (v. Xenophon, 
Hell., 4, 2, 18—23) nu poate fj total exclusă din discuţie; chiar 
dacă Theaitetos nu ar fi ^vui Ia acea dată decît aproximativ 
20 de ani, participarea sd la bătălie nu ar fi fost un lucru 
neobişnuit. Ca dovadă, un monument funerar ce ni-1 prezintă 
pe tînărul Dexileos, născut în 414/413 şi căzut Ia datorie, er 
Kop(v0cot în 394/393, în rîndul cavaleriştilor (v. Sylloge In¬ 
scripţionam Graecarum, ed. W. Dittenberger, voi. I, nr. 130, 
Hildesheim, 1960 4 ). 

In sfîrşit, nu este poate cu totul nepotrivit să legăm pre¬ 
zenţa în dialog a acestui amănunt din biografia lui Theaitetos 

de participarea lui Platon Însuşi la o bătălie la Corint, cu si¬ 
guranţă cea din 394. Informaţia o găsim nu doar în D.L., III, 

8, oi şi în Ailianos, Var. Hist., 7, 14, pasaj pe care îl redăm în 
continuare, datorită circulaţiei sale mai restrînse: 

„Cum dar! Nu erau şi filosofii buni la războaie? Ba mie 
mi se pare că da. Căci dacă pe Archytas l-au ales de şase 
ori strateg tarentinii, apoi şi Melissos a fost comandant de 
flotă, Socrate a participat la trei campanii, iar Platon, şi el, 
la Tanagra şi la Corint 11 . <V. şi propria mărturisire a lui Pla¬ 
ton în D.L., 3, 24; pentru opinii contrare, cf. totuşi THESLEFF, 
p. 27 şi mai ales n. 30). 

* Cf. însă RE, 5 A 2 , s.ir. Theaitetos (K. von Fritz), 1934, 
col. 1354, care consideră că Platon anticipează descoperirile 
matematice faţă de momentul real al descoperirii, pentru a 
scoate în relief inteligenţa deosebită a lui Theaitetos. 

5 THESLEFF, p. 83 sqq. Cf. şi id., p. 153, n. 130 despre 
părerea contrară la Friedlănder şi alţii. 

6 Id., p. 155, unde v. şi observaţia că personajul Theaite¬ 
tos sugerează o persoană de care Platon îşi aminteşte peste ani 
ca de un tînăr, mai degrabă decît de un om cu care s-ar fi 
aflat în legătură timp de 30 de ani. 

7 Id., p. 157: „Rolul lui Socrate de moaşă pare să fi fost 
o veche glumă şi oricum nici o operă tîrzie nu se referă la 
aceasta 11 , Cf. şi p. 153, n. 133. 

8 Id., p. 124. 

9 Id., p. 161. Pentru alte apropieri grăitoare, v FRIED- 
LÂNDER, 3, p. 449. 

10 V. THESLEFF, p. 70 şi n. 10, ca şi p. 153, n. 131. Pentru 
xoţ, , v. Arist., Rhet-, 1407 b 26 sqq. 3, 6. 

11 FRIEDLĂNDER, ibid., p. 448. 

12 Theaitetos este, din această perspectivă, „basic text of 
Plato’s theory of knowledge 11 . — J. Stenzel, apud FRIED- 
LÂNDER, 3, p. 147. 

13 Iată sinteza pe care o face asupra conceptului de cu¬ 
noaştere un reputat cercetător: „Există cu siguranţă o dife¬ 
renţă profundă între ceea ce numim noi ştiinţă şi ceea ce 
grecii numeau eTuaxyjgv]. Această diferenţă constă mai ales 
în aceea că iTua-nfjjx?) (nu numai în limbaj platonician, ci la 
toţi autorii care s-au folosit de termenul acesta cu precizie) 
presupune cunoaşterea nu doar a unei relaţii stabile, ci a 
unui principiu (âpxifj). Ea este o intuiţie a esenţei lucrurilor, 
în timp ce ştiinţa noastră, mai modestă în scopurile sale măr¬ 
turisite, pretinde a nu studia decît raporturile dintre ele, de¬ 
ci arîndu-se mulţumită cînd poate surprinde şi exprima un ra¬ 
port constant între două clase de fenomene. Aşa cum s-a 
spus adesea, ştiinţa greacă este «inseparabilă de metafizică»; 
ştiinţa modernă încearcă, în van, dealtfel, — de la Renaştere 
încoace — să devină total autonomă 11 (R. Schaerer, apud 
MICHEL, p. 27. Tot acolo, concluzia privind cunoaşterea pla¬ 
tonică: „elle est â la fois la perception d’une chosa et l’ad- 
hesion â cette chose...“). V. şi infra, p. 296, n. 182. 

14 P. Shorey vorbeşte de o dimensiune psihologică a dia¬ 
logului; apud FRIEDLĂNDER, p. 487, n. 5. 

15 CA, 2, 1—3, 28 (prima coloană a papirusului este dis¬ 
trusă). 

16 Aristotel, Organon, IV, trad. de M. Florian, Bucureşti, 
Ed. Ştiinţifică, 1963, p. 272. Cf. şi pp. 271—272, n. 19. 

17 Id., pp. 295—296; cf. şi p. 296, nn. 129 şi 130. Despre 
felul în care practică Socrate această metodă (spre deosebire 
de megarici, de pildă), ca şi pentru instituţionalizarea dialec¬ 
ticii la Platon, v. pp. X—XII ale volumului citat în nota pre¬ 
cedentă (Introducere, de M. Florian). 

18 Menţiuni mai întîlnim la Cicero, Acad. pr., 2, 129, ca şi 
la Apuleius, De dogm. PI., 1, 3. Pentru Eukleides şi şcoala me- 
garică, v. acum în româneşte şi Gh. Vlăduţescu, Filosoîia In 
Grecia veche. Bucureşti, Albatros, 1984, p. 242 sqq. BURNET, 
pp. 230—233, consideră influenţa lui Eukleides ca marcantă 
pentru o anumită perioadă a evoluţiei filosofice a lui Platon. 
Cf. şi Strabon, Geografia, 9, 7—8 (393), trad. rom. de F. Vanţ- 
Ştef, voi. 2, p. 327, Bucureşti, 1974 

19 V. D.L., II, 30: „Văzînd pe Eukleides interesat foarte 
de aproape de argumentele controversate, (Socrate, n.n. M. C.) 
îi spuse: «Vei reuşi foarte bine cu sofiştii, Eukleides, dar cu 
oamenii, nici defel»". 

20 Id., 2, 106. 

21 THESLEFF, p. 63, n. 35. 

2 3 Cf. D. L., II, 106: „Eukleides susţinea că binele su¬ 
prem este unitatea, deşi apare sub diferite nume, uneori de¬ 
numind-o înţelepciune, alteori zeu, raţiune şi aşa mai de¬ 
parte. Nega însă tot ce era contrar binelui; declarînd 1 că nu 
există". Cf. şi FRIEDLANDER, 3, p. 147. Că Eukleides a fost 
conducătorul şcolii fnegarice, o ştim tot din D. L., proem., 19 
(Pentru afpecnţ — „sectă", v. şi în continuare, 20, pas- 
sim). Cf. şi SL, 4, 404, 11—13: „...Eukleides megarianul; a 
întemeiat şi el o şcoală proprie, ce a fost numită după el me- 
garică, iar după Kleinomachos, elevul luj Eukleides, a fost 
numită dialectică". 

23 D. L., II, 106 şi 3, 6. Pentru Megara ca loc sigur, v. Cri ., 
53 b şi Phd., 99 a. 

24 Cf. D.L., III, 6 cu enumerarea unor călătorii foarte im¬ 
portante pentru biografia lui Platon. 

25 Detectabile stilometric, după THESLEFF, p. 26. 

26 Ibid. 

27 Id., p. 183. 

28 Id., p. 63, n. 35. 

29 Id., p. 183, n. 76. V. şi FRIEDLANDER, 3, p. 147. 

39 THESLEFF, ibid. 

31 FRIEDLANDER, ibid- 

32 THESLEFF, ibid. 

33 FRIEDLANDER, 3, 145; v. şi p. 486, n. 2. 

3 ' 1 V. infra , „Prologul", p. 167. 

35 SL, 4, 404, 23, precizează că printre alţi filosofi „făcuţi" 
de Socrate se află şi Terpsion megaricul. 

36 Pentru Theodoros, v., în afară de RE, V A 2 , 1934, s.u., 
coli. 1811—1825 (K. von Fritz), şi FGP, II, 1, p. 658, nr. 1 şi 
pp. 662—664 (trad. şi note C. Săndulescu). Tabelul sinoptic din 
FGP, Indici (C. Popescu), prezintă limitele vieţii întrucîtva di- 

ferite (aprox. 450—391). In RE (col. 1811) se consideră că pre¬ 
zenţa lui Theodoros la Atena este, probabil, inventată de 
Platon. , 

37 V. infra, p. 211 (165 a) a traducerii noastre. 

96 Multe surse antice şi, pe urmele acestora, o serie de 
cercetări moderne îl includ pe Theodoros între matematicienii 
care au ilustrat momentul de mijloc al curentului pitagoreic. 
Pentru aceasta, v. în primul rînd Notă introductivă la „Faza 
medie a pythagorismului“, în FGP, II, 2, pp. 10—25 (de M. 
Nasta). Tot aici, la p. 28, traducerea textului din Iamblichos, 
uit. pyth., 36 (267) în care este menţionat, într-o listă de pi¬ 
tagoreici, şi Theodoros. V. de asemenea,.şi FGP, I, 2, p. 7, Notă 
introductivă la „Pythagoras 11 , ca şi ibid-, p. 134 şi 143, n. 6 (ace¬ 
laşi autor). 

39 Cele două conjecturi semnalate prin croşete unghiulare 
au fost adăugate de editor. V. „Iamblichos De uita pythagorica 
liber, ed. L. Deubner, Lipsiae, TB, 1937, p. 150. 

40 RE., col. 1812. 

41 Ibid.: „eher den Pythagoreern gegenuber zustellen 
scheint". 

42 V. în FGP, II, 2, p. 72 o traducere întrucîtva altfel 
nuanţată; cf. ibid., p. 104, n. 24 (M. Nasta) pentru interpre¬ 
tarea acestor călătorii făcute de Platon. 

49 In special spre geometrie, dacă alăturăm altor surse şi 
pe Xenofon care în Mem-, 4, 2, 10 îl clasifică pe Theodoros 
drept âyaftâ?. 

44 RE, coli. 1812—1813. Cf. şi BAGB, 3/1987, p. 24, pentru 
precizarea că extragerea rădăcinii pătrate din 2 i-a fost atri¬ 
buită lui Archytas, elevul lui Philolaos, acesta însuşi fiind 

cel mai faimos discipol al lui Pythagoras (la B. Mathieu, Ar¬ 
chytas de Tarente, pythagoricien et ami de Platon, pp. 
239—255). 

45 La p. 186 a traducerii româneşti; cf. şi p. 556, n. 308. 

46 Nu mi-a.fost, din păcate, accesibilă disertaţia Evei Sachs, 
De Theaeteto Atheniensi Mathematico, Berlin, 1914, esenţială 
pentru cunoaşterea acestui personaj. 

47 Cf. RE, col. 1352; v. şi infra, p. 273, n. 2. 

48 Pentru campaniile de la Corint — în urma cărora a şi 
.murit, pare-se — v. supra, „Datare 11 . 

49 V.. infra, „Problema numerelor iraţionale 11 . 

50 RE, col. 1353. 

51 V. FRIEDLANDER, 3,' p. 146, şi n. 3 de la p. -486. 

52 Schematic, putem distinge în prezentarea personajului 
trei etape evolutive, marcate, fiecare prin cîte trei caracte¬ 
ristici. Prima etapă (v. 1 portretul făcut de Theodoros, la 
143 d sqq.) îl surprinde pe Theaitetos în momentul ieşirii din 
copilărie şi al intrării în activităţi prin excelenţă umane: gîn- 
direa, învăţarea. El este un băieţandru ([xetpdxtoţ), ales (vevvixdţ; 
adjectiv format cu un sufix vizînd sfera concretului) şi dăruit 
de la natură (£u7retpux6?). A doua etapă, cea a vîrstei mature 
(pentru care vezi „Prologul", 142 b), duce la împlinire începu¬ 
turile primeia: Theaitetos este un bărbat adult (iviljp ), îm¬ 
podobit cu toate virtuţile (xocX6ţ ts xocl dyaOdc, sintagmă gene- 

rală ce acoperă ansamblul aprecierii sociale). In ultima etapă, 
ce constituie o abstractizare a primelor două, istorice, terme¬ 
nii devin generali, meniţi cum sînt a încadra o paradigmă: cea 
a tînărului (vecov ) ales ( v £ vvaîoţ, termen sinonim în fond' cu 
Ysvvix6? de mai sus, dar mai apt de a sugera formal abstrac¬ 
tizarea) şi frumos (xaMţ ), de o frumuseţe absolută, care, din 
această pricină, nu mai are nevoie de precizarea xa£ âya66q, ce 
privea domeniul moral, cu atît mai mult cu cît corporalul este 
şi el transfigurat. Frumuseţea este devenirea desăvîrşirii, ajun- 
gînd semnul acesteia, după cum v£cov conţine esenţa eternă 
prezentă şi în neipdtxioţ, şi în dv^p, în măsura în care al 
doilea termen îl presupune pe cel dintîi din perspectiva evo¬ 
luţiei. 

53 V. Phd ., 78 a, în Platon, Opere , IV, p. 81 (trad. P. 
Cretia). 

' M Tht ., 149 d. 

55 Aşa se explică prezenţa unor îndemnuri de tipul „întă- 
reşte-te!“ sau „prinde curaj!“ ori „fii inimos!" şi altele care — 
fapt semnificativ — se întîlnesc mai ales în prima parte a dia¬ 
logului (v. 145 c, 148 c, 148 d, 151 c, 157 d), dar şi către sfîrşit 
(187 d, 204 b, 205 a). 

58 In afară de cazul lui Theaitetos (pentru a cărui apre¬ 
ciere v. infra, „Prologul"), este de luat în consideraţie şi afir¬ 
maţia lui Socrate de la 151 b: ghicesc foarte bine pe cei 

din a căror tovărăşie ar trage foloase". 

67 Sph., 218 b. SuvSiairpveîv pare un hapax platonic. 

58 V., în volumul de faţă, pp. 397—472. 

59 Scrisoarea este considerată îndeobşte apocrifă; cf. totuşi 
D.L. (trad. rom. citată la Bibliografie), p. 580, n. 182 (A. Fren- 
kian). 

60 Pentru revizie, ca şi pentru problemele legate de stabi¬ 
lirea cronologiei dialogului cu ajutorul prologului, v. supra r 
„Datare". Cf. şi THESLEFF, p. 182, care înclină să creadă că 
„elementul acesta („Prologul", n.n. M.C.) nu a fost scris de 
aceeaşi persoană care a completat partea centrală a dialo¬ 
gului". 

81 u7c6<Jjuxp°v, 3, 30; rather chilly, FRIEDLANDER, 3, 145; 
rather absurd, LSJ s.u. 

62 ca, 3, 28_49. 

83 Pentru care v. THESLEFF, pp. 182—183. 

64 După FRIEDLANDER, 3, pp. 145—148. 

85 Cf. 142 c: „... cu puţin înainte să moară" şi 210 c: „am 
de mers la Porticul Basileului". ' 

68 Dacă FRIEDLANDER (3,- p. 148) făcea apropierea între 
cunoaştere (tema dialogului) şi moarte (a lui Socrate) gîndin- 
du-se tocmai la sublinierea — în extremele dialogului — a 
evenimentului din 399, se mai poate face, cred, şi o altă pa¬ 
ralelă care, de fapt, o continuă pe cea amintită adineauri: So¬ 
crate apare şi el apoteotic acum, în prezentul receptării dia¬ 
logului (deci la multă vreme după dispariţia sa), tocmai dato¬ 
rită măsurii întregi pe care o oferă acum un altul, de care 
Socrate s-a apropiat cu multă dragoste şi care, confirmînd 
profeţia lui Socrate, întoarce asupra acestuia sancţionarea 

axiologică pe care el, Theaitetos, o primeşte din partea obştei. 
Prin Theaitetos înţelegem că şi Socrate a luptat şi că lupta sa 
a fost lupta cea bună. In mod subsecvent ni se aduce .aminte 
(v. 142 c) de Socrate-profesorul, cel care cunoaşte atît de 
profund oamenii şi care îi ajută pe tinerii buni şi frumoşi să 
nască din ei înşişi adevărul. 

Iar pentru faptul că Socrate se conturează atît de net în 
dialogul acesta, mai mult decît Theaitetos chiar, putem crede 
că trama iniţială a dialogului aparţine perioadei platonice tim¬ 
purii. Considerîndu-1 (în forma actuală, de data aceasta), pu¬ 
tem, deci, subscrie epitetului „ultimul dialog socratic al lui 
Platon“ care i-a fost atribuit (KOYRE, p. 74). 

67 Cf. D.L., 2, 48 (despre Xenofon), ca şi 2, 122 (despre 
Simon cizmarul). Textul din 143 a („Apoi, de cîte ori am dat pe 
la Atena, l-am întrebat pe Socrate ce nu îmi adusesem amin- 
te“) reprezintă o inadvertenţă faţă de informaţiile cronologice 
cuprinse în pasajele citate mai sus (n. 6). 

68 Cf. n. 5 la text. 

69 ... quo commodius disputationes... explicereiitur... 

ne inquam et inquit saepius interponeretur (De am.. 


71 ... ut tanquam a praesentibus coram haberi sermo ui~ 
deretur- 


72 Rîndurile care urmează nu au, din punctul nostru de 
vedere, altă menire decît aceea de a schiţa la modul general 
elementele unei probleme pentru a cărei aprofundare ne lip¬ 
seşte — o mărturisim — competenţa. Din această pricină, nu 
putem decît să acceptăm ca nimerită afirmaţia unui comen¬ 
tator antic al lui Platon: „Că nu e în stare să urmărească pa¬ 
sajele matematice din Platon dacă nu a practicat el însuşi 
această cercetare, o recunoaşte, fireşte, oricine 11 (Theon din 
Smyrna, Despre cunoştinţele matematice folositoare la înţele¬ 
gerea lui Platon, (p. 2 Dupuis). 

73 V. FRIEDLĂNDER, 3, pp. 149—150. 

74 MICHEL, pp. 261—263, ca şi, în general, întreg capito¬ 
lul II, Les Irrationnelles, pp. 412—522, sursa de bază a pre¬ 
zentării noastre. 

75 V. sursele antice (Theon si Boethius) citate de către 
MICHEL, p. 261. 

76 ld., p. 412. Pentru V2, presupus a fi fost cunoscut îna¬ 
inte de Archytas, v. pp. 420—426, ca şi n. 1, p. 426. 

77 Descoperirea unei noi clase de numere a fost generată 
de o serie de probleme, printre care aflarea mărimii diago¬ 
nalei unui pătrat cu 1 = 1 (rezolvată geometric prin cunos¬ 
cuta „teoremă a lui Pitagora"), ca şi duplicarea pătratului — 
cf. MICHEL, p. 181. Pentru Platon, geometria are ca esenţă 
tocmai capacitatea de a face comensurabile prin raportarea la 
suprafeţe numere care, altfel, nu ar avea măsură comună — 
Epin., 990 d 1 . Cf. şi E. des Places, Le passage mathematique 
de l’Epinomis et la theorie des irrationnelles , în REG, 48/1935, 
pp. 540—550. 

78 MICHEL, p. 412. 

79 Această evoluţie se poate vedea în însăşi conformaţia 
Elementelor: cărţile I—IV sînt de inspiraţie pitagoreică, V şi 
VI poartă amprenta lui Eudoxos, pentru VII-IX Theaitetos 
este una din surse, în timp ce pentru a X-a el devine sursa 
principală, — v. MICHEL, p. 413. Pentru evoluţia teoriei ira¬ 
ţionalelor înainte de Euclid, id., p. 455 sqq. 

80 în afară de Theodoros şi Theaitetos, alte două perso¬ 
naje ale dialogului sînt legate, în mod indirect, de problema 
iraţionalelor: Eukleides l-ar fi avut — după o tradiţie destul 
de confuză, cf. RE, s.u. „Brysos“ (Natorp) — ca elev pe Bry- 
sos din Herakleea Pontului, care a făcut cercetări asupra cva¬ 
draturii cercului. Acestea pot fi puse în relaţie (MICHEL, 
p. 183) cu afirmaţia lui Protagoras că tangenta sensibilă nu 
atinge cercul sensibil doar într-un singur punct (v. FGP, II, 
2, p..302, frg. 7, din Arist., Metaph.; cf. şi id., p. 287 (un pasaj 
din Protagoras, 318 d-e).^ Dealtfel, Protagoras a fost prezentat 
.„comme un adversaire des mathematiciens, mais comme un 
adversaire qui, lui-meme informe des mathematiques, a indi- 
rectement contribue â leur progres en attirant l’attention sur 
le caractere abstrait de leurs premiers elements" (MICHEL, 

p. 266). 

81 Textul a fost considerat drept „Geburtsurkunde des 
Irrationalen" de către H. Vogt ( apud MICHEL, p. 445). 

88 Id., pp. 281—283. 

83 Id-, p. 282. 

84 Aşa cum arată MUGLER (s.u.ypâyeiv ), verbul are aici 
sensul „a face o demonstraţie pe baza unei figuri". Cf. şi id., 
n, 1. p. 109 pentru discuţia asupra tipului de figuri. 

85 Urmăm prezentarea din RE, 5 A 2 , 1934, col. 1814. Pentru 
altă metodă v. ibid-, coli. 1814—1815. 

88 MICHEL, pp. 462—463, citîndu-1 pe Vogt. 

87 RE, col. 1356. 

83 Ibid. 

88 V. MICHEL, pp. 278—281. 

90 Exprimarea este, în fond, pleonastică: „cu patru un¬ 
ghiuri şi cu laturi egale 11 . Deşi sensul obişnuit al lui TeTpâywvov 
este acela de „pătrat", Theaitetos pare că vrea să scoată în 
relief „pătraticitatea" pătratului, precizînd: „cu laturi egale". 
TeTpdY&>voq 4pi0[*6ţ este numărul rezultat dintr-un produs de fac¬ 
tori egali, cf. Eukl., 7, def. 18, apud MUGLER s.u. TSTpâycovoţ. 
Pentru sinonimia între TETpâycovo<; şi Ea6;rXsupoţ, v. L.S.J. s.u. 

7tpO[Hj>CT)Ş . 

91 RE, ibid., coli. 1353—1354. Dosarul bibliografic al pro¬ 
blemei poate fi completat cu R. Falus, în AAntHung., 20/1972, 
fasc. 1—2, în special pp. 13—37 şi A. Szab6, ibid., 21/1973, fasc.. 
1—4, pp. 1,11—123. 

92 Problema a fost ridicată şi explicată de MICHEL, pp. 
498—522. Noi nu facem decît să o rezumăm aici. 

93 Id., p. 511. 

94 După MICHEL, „la <p6criţ de l’irrationnel ătait une ânig- 
me. Elle le reste" (p. 522). Fără să pot judeca adevărul acestei 

afirmaţii, aş aduce în discuţie, ca argument în favoarea cauzei 
invocate, prezenţa la 155 d a ideii că datul filosofului este mi¬ 
rarea (şi, deci, căutarea înţelesului, a rostului). • 

95 Pp. 515—516. 

96 Id., p. 516. 

97 Necesitatea unei astfel de analize a unui obiect filoso¬ 
fic din unghiul cercetării matematice a fost sugerată şi de 
alte cercetări. V. False Statement in the „Sophiat" and Theae- 
tetus’ Mathematics de M. Andic şi M. Brown, în „Phoenix 11 , 
27/1973, 1, pp. 26—34. In legătură cu paralela incomensura¬ 
bili neexprimabil, v. p. 32, n. 14: „. .. If one hâd 1 to pick two 
Greek terms to recall the subjects of the mathematical research 
of Theaetetus, the &ppi)Tov and the fiXoyov would be ex- 
cellent candidates." 

93 Pentru alte texte platoniciene privind iraţionalele, v. 
MICHEL, p. 458. 

90 Cf., id., p. 498: „Pour que fCit mise au jour la theorie 
des irrationnelles, un gigantesque «accouchement»- etait ne- 
cessaire et l’un des principaux artisans de cette maîeutique 
fut Platon.“ 

io° Acelaşi lucru poate fi constatat şi în dialogul Protago- 
ras, în al cărui final cei doi interlocutori ajung, fiecare, pe 
poziţia celuilalt. 

101 V. L. Versenyi, Protagoras’ Man-Measure Fragment, 
în AJP, 83/1962, 2, pp. 178—184. 

102 DUPREEL, p. 19. Sau, cum spune CAMPBELL, „he (Pro¬ 
tagoras) had asserted the Reality of Appearence, but would 
have been surprised to find his assertion construed into the 
denial of Reality" (p. XXIX). 

103 pentru toate numele citate în continuare v. Bibliografie. 

104 V. şi C. Săndulescu, pp. 12—13. 

ia5 Neputînd fi vorba aici nici măcar de schiţarea unor 
coordonate ale stilisticii textului lui Platon, mă mărginesc a 
trimite la cîteva remarci făcute de A. Dies (Autour de Platon, 
Paris, 1927, voi. II, p. 277) şi la analizele lui LABORDERIE (p. 
474 sqq., cu o bibliografie suficientă). Exemplară din toate 
punctele de vedere ale analizei expresiei este Appendix F, 
CAMPBELL, pp. 274—284. 

106 In legătură cu întreprinderi ca aceea încercată de noi, 
exclusiv ca filolog, rămîn cel puţin la fel de actuale încă cele 
scrise de profesorul Pippidi în Lămurire la „Fragmentele 
eleaţilor", Bucureşti, Casa Şcoalelor, 1947. 

101 Pentru consultarea acestui text îi sînt îndatorat profe¬ 
sorului M. Nasta, căruia, dacă structura colecţiei în care apare 
această traducere ar fi permis-o, aş fi dorit să îi dedic lu¬ 
crarea noastră în întregime. 

103 Nu cunosc vreo traducere a acestui comentariu, dar, 
dacă lucrurile stau astfel, aceasta nu ar fi cea dintîi premieră 
a seriei „Platon" în iimba română; comentariul lui Hermeias la 
Phaidros (v. Platon, Opere, IV) este şi el — cît putem judeca 
după bibliografia ce ne stă la îndemînă — pentru prima oară 
tradus. Textele din scolii şi din neoplatonici se înfăţişează şi' 

ele, în cea mai mare parte, pentru prima oară în limba ro¬ 
mână. Privitor la importanţa comentariilor antice, (inclusiv 
a Comentariului la Theaitetos), v. G. Pasquali, Storia della 
tradizione e critica del testo, Firenze, Arnoldo Mondadori, 1974, 
pp. 250—251 (şi bibliografia citată la nota 7) şi 254—255. 

109 Aceasta pentru că, departe de a-i căuta pate, cred în 
acel soare ce „stăruie pe piscuri şi nu a apus nicidecum 11 
(Phd., 116 e; cf. £. des Places, 1961, in fine). 




THEAITETOS 


[sau Despre cunoaştere, dialog peirastic] 


[PROLOG] 

EUKLEIDES TERPSION 

EUKLEIDES Ei, Terpsion, acum vii de la ţară 1 sau 142 a 
te-ai întors mai devreme? 

TERPSION A trecut ceva timp. Te căutam prin 
agora şi mă miram că nu te pot găsi. 

EUKLEIDES Nu eram în oraş, intr-adevăr. 

TERPSION Dar unde? 

EUKLEIDES Coborînd către port, am dat peste 
Theaitetos. Il aduceau în Atena din tabără, de la Co¬ 
rint. 

TERPSION în viaţă sau mort? 

EUKLEIDES în viaţă, dar foarte grav: suferă din 
pricina unor răni şi, pe deasupra,, îl macină şi o boală b 
apărută printre soldaţi. 

TERPSION Nu cumva dizenterie? 

EUKLEIDES Ba da. 

TERPSION Ce spui! Peste ce om a dat necazul! 

EUKLEIDES împodobit cu toate virtuţile, Terpsion; 
că şi acum îi ascultam pe unii care nu mai conteneau 
sâ-1 laude pentru purtarea sa în luptă. 

TERPSION Dar nu-i nimic neobişnuit. Cu mult mai 
de mirare ar fi fost să nu fie aşa. însă cum de nu a 
făcut popas aici, la Megara? o 

EUKLEIDES Se grăbea spre casă; că, din partea 
mea, l-am rugat şi i-am spus că ar fi mai bine, dar 
nu a vrut, aşa încît l-am însoţit. La întoarcere, mi-a 
venit iar în minte Socrate şi m-am ■ minunat cît de 
profetic a vorbit el — şi despre altele, desigur, dar şi 
despre acest # om. Pe cît mi se pare, l-a întîlnit pe 
Theaitetos cu puţin înainte să moară, pe cînd acesta 
era încă un băieţandru 2 şi au stat împreună şi au dis¬ 
cutat, căci lui Socrate i-a plăcut mult firea lui. Iar 
cînd eu m-am dus la Atena, Socrate mi-a povestit în 
amănunt cele ce discutase cu Theaitetos — şi erau d 
lusruri dintre cele mai vrednice să fie auzite — şi a 
spus că acest tînăr va deveni, fără doar şi poate, vestit, 
daeă va ajunge la plinătatea vlrstei. 

TERPSION Şi, după cit se vede, a spus adevărul 
Care erau, însă, acele discuţii? Ai putea să mi le po¬ 
vesteşti? 

EUKLEIDES Pe Zeus, nu — sau, cel puţin, nu pe 
dinafară. Dar, odată ajuns acasă, mi-am notat ime- 
143 a diăt amintirile, iar după aceea, am stat şi, reamintin- 
du-mi în tihnă, am notat în amănunt. Apoi, de cîte 
ori am dat pe la - Atena, l-am întrebat pe Socrate ce 
nu îmi adusesem aminte şi, odată întors acasă, am pus 
în ordine însemnările mele, aşa încît acum am aproape 
toată discuţia transcrisă. 

TERPSION Intr-adevăr, te-am auzit şi altă dată 
vorbind despre aceasta şi, măcar că am vrut mereu să-ţi 
cer să îmi arăţi cele scrise, am zăbovit pînă în acest 
moment. Dar ce ne împiedică să le parcurgem acum? 
In ce mă priveşte, am, dealtfel, nevoie să mă odihnesc, 
venit cum sînt de la tară. 

b EUKLEIDES în cazul acesta, şi eu l-am însoţit pe 
Theaitetos pînă la Erineos 3 , aşa încît m-aş odihni şi 
eu cu plăcere. Dar să mergem şi, cît timp ne odihnim, 
sclavul ne va citi. 

TERPSION Bine zici. 

* 

EUKLEIDES Sulul 4 , Terpsion, acesta este; în ce 
priveşte discuţia, am transcris-o astfel: Socrate nu o 
relatează aşa cum mi-a relatat-o mie, ci discută di¬ 
rect cu cei cu care a spus că discuta, adică, zicea el, 
Theodoros geometrul şi Theaitetos. Deci, pentru ca 
c referirile lui Socrate la sine — precum ,,iar eu am 
afirmat" sau „iar eu am spus“ ori, tot aşa, la in¬ 
terlocutor, cum că „a fost de acord“ sau „nu a fost de 
aceeaşi părere" v— să nu-mi dea probleme la transcriere, 
din această pricină, am redat discuţia aşa ca şi cum 
Socrate ar dialoga cu ceilalţi, eliminînd astfel de ex¬ 
presii 5 . 

TERPSION Şi nu ai greşit deloc, Eukleides. 

EUKLEIDES Hai, atunci, băiete, ia sulul şi citeşte. 

SOCRATE THEODOROS THEAITETOS 

SOCRATE Dacă cirenienii m-ar preocupa într-o 
d măsură mai mare 6 , te-aş întreba, Theodoros, de tre¬ 
burile şi de cei de pe acolo, dacă se află şi pe la ei 

tineri care să se intereseze de geometrie sau de vreo 
altă preocupare spirituală 7 . Or, ţin mai puţin.la ei de- 
cît la ai noştri şi tare îmi doresc să ştiu care din ti¬ 
nerii pe care îi avem arată de pe acum ca unii pare 
se vor distinge. Asta şi cercetez eu însumi, pe cît pot, 
şi îi întreb şi pe alţii, la care văd că- vin tineri dori¬ 
tori să le stea în preajmă. In ce te priveşte, nu tocmai 
puţini sînt aceia care îţi caută apropierea — şi pe 
bună dreptate, căci eşti un om vrednic de laudă,' între 
altele şi din pricina geometriei. Aşa că, dacă ai e 
dat peste cineva despre care merită să vorbeşti, aş sta 
cu plăcere să aflu. 

THEODOROS De bună seamă, Socrate, că băiatul 
pe care l-am aflat printre concetăţenii tăi este vred¬ 
nic şi de mine, să vorbesc, şi de tine, să asculţi. Şi 
încă, dacă ar fi fost frumos, aproape că m-aş fi temut 
să vorbesc despre el, ca să nu par că m-am îndrăgostit. 
Adevărul este — şi nu mi-o lua în nume de rău — 
că nu-i frumos, ci îţi seamănă ţie: cîrn şi cu ochii 
bulbucaţi. Atîta că la el se vede mai puţin. Vezi, dar, 
că vorbesc fără teamă şi să ştii bine că dintre toţi 
aceia pe care i-am întîlnit vreodată — şi am avut 144 
relaţii cu foarte mulţi oameni — pe nici unul nu l-am 
simţit atît de minunat de frumos alcătuit din fire. 
Căci să înveţe cu atîta mai uşor cu cît îi este altuia mai 
greu, să fie peste măsură de blînd şi pe deasupra cu¬ 
rajos ca nimeni altul, eu unul nu aş fi crezut să fie (şi 
nici nu văd că este) cineva. Dimpotrivă, cei iuţi de 
minte cum este el, şi cu o judecată pătrunzătoare şi 
cu ţinere de minte sînt, cel mai adesea, iuţi şi 8 la 
mînie şi se lasă duşi de colo-colo ca o corabie golită 
de încărcătură 9 , avînd în firea lor mai mult năbădăi 
decît curaj 10 . Pe de altă parte, cei care sînt mai ase- b 
zaţi se îndreaptă spre învăţătură cu un fel de înce¬ 
tineală şi sînt ticsiţi de uitare. El însă înaintează cu 
multă blîndeţe spre învăţătură şi cunoaştere, aşa de 
lin, aşa de drept şi de rodnic, întocmai ca lunecarea 
tăcută a uleiului ce curge, încît este de mirare că, 
atît de tînăr fiind, poate săvîrşi astfel de fapte. 

SOCRATE îmi dai veşti bune. Şi al cui este? 

THEODOROS Numele i l-am auzit; nu-mi vine în 
minte, însă. Dar este acela din mijlocul grupului care c 
se îndreaptă către noi; vin de pe terenul dinafară 11 , 



184 


PLATON 


unde el şi prietenii săi şi-au îngrijit corpul şi acum, 
odată terminat masajul 12 , vin încoace. Dar ia vezi dacă 
îl cunoşti. 

SOCRATE îl cunosc; este al lui Euphronios din Su- 
nion, adică, dragul meu, al unui bărbat aşa cum po¬ 
vesteşti tu despre acesta. Avea un bun renume; dealt¬ 
fel a lăsat şi o avere foarte mare. Numele însă nu-1 
ştiu, al băiatului. 

d THEODOROS Theaitetos îi este numele, Socrate. 
Cît despre avere, mi se pare că nişte epitropi i-au 
risipit-o de tot. Cu toate acestea şi faţă de avere de¬ 
taşarea sa este demnă de admirat. 

SOCRATE E un om ales, pe c-ît spui. Cheamă-mi-1 
să vină să şadă cu noi. 

THEODOROS îndată. Theaitetos, hai aici lîngă So¬ 
crate! 

SOCRATE Chiar aşa, Theaitetos, ca să mă pot cer¬ 
ceta şi eu cu de-amănuntul ce fel de chip am. Căci 
spune Theodoros că îl am la fel cu al tău. Dar dacă. 
e avînd fiecare dintre noi doi cîte o liră, ar fi zis că 
sînt acordate deopotrivă, ce am face? L-am crede pe 
dată sau am cerceta dacă vorbeşte ca un priceput în- 
tr-ale muzicii? 

THEAITETOS Am cerceta. 

SOCRATE Şi, fireşte, dacă l-am afla priceput, l-am 
crede, iar dacă nu, nu l-am crede? 

THEAITETOS într-adevăr. 

SOCRATE Iar dacă acum ne interesează asemănarea 
a chipurilor este, cred, necesar să ştim dacă vorbeşte 
sau nu ca un priceput în ale desenului. 

THEAITETOS Aşa mi se pare şi mie. 

SOCRATE Este, deci, Theodoros pictor? 

THEAITETOS Nu, pe cît ştiu. 

SOCRATE Geometru este oare? 

THEAITETOS Absolut sigur, Socrate. 

SOCRATE Dar şi astronom şi aritmetician şi mu¬ 
zician 13 şi cîte ţin de educaţie? 14 

THEAITETOS Eu unul aşa cred. 

SOCRATE Şi atunci, de bună seamă că, dacă vor¬ 
beşte despre vreo asemănare la chip între noi, fie că 
o laudă, fie că o critică, nu merită cîtuşi de puţin să-i 
dăm atenţie. 

THEAITETOS Poate că nu. 

SOCRATE Iar dacă ar lăuda sufletul vreunuia din- 

tre noi pentru virtute şi înţelegere, ce-ai zice? Oare b 
nu ar fi bine ca cel ce ar auzi o astfel de laudă să do¬ 
rească din tot sufletul să îl cerceteze pe cel lăudat, 
iar acesta să dorească din tot sufletul să i se arate? 

THEAITETOS Ba chiair aşa, Socrate. 

SOCRATE Atunci a sosit, dragă Theaitetos, mo¬ 
mentul, pentru tine să arăţi, iar pentru mine să cer¬ 
cetez. Căci Theodoros — bagă bine de seamă! — cu toate 
că mi-a lăudat mulţi străini şi concetăţeni, pe nimeni 
nu a lăudat ea pe tine adineauri. 

THEAITETOS Bine ar fi,, dar ia seama, Socrate, c 
să nu o fi spus în glumă! 

SOCRATE Nu este felul lui Theodoros, dar nu-ţi căl¬ 
ca vorba pe motiv că a spus-o în glumă — ca să nu 
fie el nevoit să aducă mărturie, căci pe el nu l-ar 
putea bănui nimeni de minciună —; rămîi, deci, la 
cuvîntul dat şi fii încrezător! 

THEAITETOS Dacă aşa găseşti cu cale, asta îmi 
rămîne de făcut. 

SOCRATE Spune-mi, deci: înveţi cumva de la Theo¬ 
doros geometrie? 15 

THEAITETOS Da, eu aşa zic. 

SOCRATE Şi astronomie şi armonie 16 şi artimetică? d 

THEAITETOS îmi dau, într-adevăr, silinţa. 

SOCRATE Şi eu la fel, copile, învăţ şi de la el, şi 
de la alţii despre care îmi închipui că ar cunoaşte ceva 
din aceste învăţături. Dar, cu toate că ştiu îndeajuns 
despre unele din ele, îmi rămîne totuşi o mică ne¬ 
dumerire, care se cere, împreună cu tine şi cu cei¬ 
lalţi, cercetată. Aşa că spune-mi:- ,,a învăţa“ nu în¬ 
seamnă, oare, a deveni un înţelept la lucrul pe care îl 
înveţi? 

THEAITETOS Cum să nu! 

SOCRATE Doar prin înţelepciune sînt înţelepţi în¬ 
ţelepţii! 

THEAITETOS Desigur. 

SOCRATE Aceasta se deosebeşte întrucîtva de cu- e 
noastere? 

THEAITETOS Ce anume? 

SOCRATE înţelepciunea. Oare nu ceea ce cunoaş¬ 
tem ne face şi înţelepţi? 

THEAITETOS Cum să nu! 

SOCRATE Cunoaşterea şi înţelepciunea ar fi, aşa¬ 
dar, unul şi acelaşi lucru? 

THEAITETOS Desigur. 

SOCRATE Chiar acest lucru mă nedumereşte şi 
de unul singur nu sînt în stare să-mi dau îndeajuns 
146 a de bine seama ce poate fi cunoaşterea. Am putea, oare, 
afirma cu adevărat ceva despre ea? Ce spuneţi? Care 
dintre voi va vorbi cel dinţii? Dar cel ce va greşi şi 
întruna va greşi, de măgăreaţă va fi, cum spun copiii 
la jocul cu mingea. Acela, însă, care va termina un tur 
fără să greşească, va fi stăpîn peste noi şi va rîndui să 
se răspundă la ce îi va fi pe plac 17 . De ce tăceţi? Nu 
cumva, Theodoros, de dragul discuţiei am devenit cam 
vulgar, însufleţit cum sînt de dorinţa de a avea îm¬ 
preună un dialog din care să ieşim prieteni şi coinci¬ 
denţi 18 unii altora? 

b THEODOROS Cîtuşi de puţin, Socrate, aşa ceva nu 
poate fi vulgar; cere-i, însă, unuia dintre băieţii aceş¬ 
tia să-ţi dea răspuns, căci eu unul nu sînt obişnuit 
cu o astfel de discuţie şi nu mai am nici vîrsta la care 
m-aş putea obişnui. Lor li s-ar cuveni să o facă şi ar 
avea pe deasupra destule de aflat căci, la drept vor¬ 
bind, tinereţea are de cîştigat din orice. Dar, nu-1 lăsa 
pe Theaitetos, ci întreabă-1, după cum ai început. 

SOCRATE Auzi Theaitetos, ce spune Theodoros. 
c Cred că nu ai vrea să-i ieşi din cuvînt — şi în'tr-o 
astfel de situaţie nici nu s-ar cuveni 19 ca un tînăr să-i 
iasă din cuvînt unui om înţelept care îl pune la treabă. 
Hai, vorbeşte deschis şi bine: ce ţi se pare ţie că este 
cunoaşterea? 

THEAITETOS Sînt nevoit să o fac, deoarece mi-o 
cereţi voi, Socrate. In tot cazul, dacă voi greşi cu 
ceva, să mă îndreptaţi. 

SOCRATE Bineînţeles, numai să fim în stare. 

THEAITETOS Deci cunoaşteri, mie mi se pare că 
sînt şi cele ce s-ar putea învăţa de la Theodoros (geo¬ 
metria şi cîte ai mai enumerat tu însuţi mai înainte), 
dar, la fel de bine, şi cizmăria, ca şi meseriile celor- 
d lalţi meşteşugari, fiecare şi toate la un loc, nu ar fi 
altceva decît cunoaştere; 

SOCRATE Ales, da! şi bogat răspuns, dragul meu: 
ţi s-a cerut un- singur lucru, ai dat o mulţime şi în 
loc de ceva simplu, o diversitate 20 . 

THEAITETOS Ce vrei să spui cu asta, Socrate? 

SOCRATE Poate că nimic; îţi voi explica, totuşi, 

la ce mă gîndesc. Atunci cînd spui „cizmărie“, înţe¬ 
legi altceva decît cunoaşterea facerii încălţărilor?, 

THEAITETOS Deloc. 

SOCRATE Dar cînd spui dulgherie? Este ea alt- e 
ceva decît cunoaşterea lucrării lemnului? 

THEAITETOS Cîtuşi de puţin. 

SOCRATE Aşadar, în amîndouă aceste exemple, 
ceea ce defineşti tu este cunoaşterea particulară a fie¬ 
căruia dintre ele, aşa-i? 

THEAITETOS Desigur. 

• SOCRATE Dar nu aceasta era, Theaitetos, între¬ 
barea, care sînt obiectele cunoaşterii şi nici cîte anume 
sînt; te întrebam nu pentru că voiam să le enumerăm, 
ci ca să ne dăm seama ce poate fi cunoaşterea în sine. 

Ceea ce spun e, oare, fără rost? 

THEAITETOS Ba dimpotrivă, foarte just. 

SOCRATE Mai ia seama la ceva: dacă cineva ne-ar 147 a 
întreba ceva mărunt şi obişnuit — despre lut, de pildă, 
ce poate fi el — şi dacă i-am vorbi aceluia despre un 
lut al olarilor, un lut al meşterilor de cuptoare şi de¬ 
spre un lut al cărămidarilor, nu ne-am face de rîs? 

THEAITETOS Probabil că da. 

SOCRATE Mai întîi, fireşte, crezînd că interlocuto¬ 
rul ar înţelege -ceva din răspunsul nostru atunci cînd 
noi, vorbindu-i despre lut, am pomeni de cei, care fac b 
păpuşi 21 ori de cine ştie ce alţi meseriaşi de felul 
acesta. Sau crezi că poate înţelege numele unui lucru 
cineva care nu ştie -ce este acel lucru? 

THEAITETOS Nu, deloc. 

SOCRATE Şi bineînţeles că acela care nu ştie ce 
este cunoaşterea nu pricepe ce este aceea cunoaşterea 
încălţărilor. 

- THEAITETOS Sigur că nu. 

SOCRATE Şi bineînţeles că cine nu are habar de 
cunoaştere nu pricepe nici cizmăria şi nici vreun alt 
meşteşug. 

THEAITETOS Aşa este. 

SOCRATE Este, deci, caraghios să răspunzi celui 
care te întreabă ce este cunoaşterea numind vreo 
meserie oarecare. Căci răspunzi prin cunoaşterea cine o 
ştie cărei meserii, deşi nu acest lucru fuseseşi în¬ 
trebat. 

THEAITETOS Aşa se pare. 

SOCRATE Iar apoi-, deşi puteam, cu siguranţă, să 
dăm un răspuns scurt şi simplu, facem ocoluri fără 
de sfîrşit. Astfel, în exemplul cu lutul s-ar putea răs¬ 
punde simplu şi concis că lutul este pămînt amestecat 
cu apă; cît despre al cui e„ ducă-se în pace! 

THEAITETOS Astfel pusă, problema pare uşoară, 
Socrate; în momentul acesta, -cel puţin. Numai că 
rişti să pui o întrebare ce ne-a venit şi nouă în minte 
adineauri, cînd stăteam de vorbă; mie şi acestui So¬ 
ci erate de lîngă mine, omonimul tău. 

SOCRATE Şi care anume, Theaitetos? 

THEAITETOS Theodoros aici de faţă, desenase ceva 
despre puteri 22 , şi despre -cea de trei, şi despre cea 
de cinci picioare, arătîndu-ne că, în ce priveşte lun¬ 
gimea, nu sînt comensurabile celei de un picior. Şi 
astfel a explicat toate puterile, luînd-o pe fiecare în 
parte, pînă la -cea de şaptesprezece picioare, la care, 
întîmplător, s-a oprit 23 . Atunci nouă ne-a venit un 
gînd: de vreme ce puterile se arătau nesfîrşite la nu- 
. măr, să încercăm să le strîngem într-o singură noţiune, 
prin care să denumim toate aceste puteri. 
e SOCRATE Şi aţi găsit aşa ceva? 

THEAITETOS Da; eu cel puţin, aşa cred: cercetează 
însă şi tu! 

SOCRATE Spune! 

THEAITETOS Am împărţit toate numerele în două: 
pe de o parte, numerele care pot rezulta dintr-un pro¬ 
dus de doi factori egali şi pe care, după ce le-am re¬ 
prezentat ca figură printr-un pătrat, le-am pus nu¬ 
mele de „pătrate şi echilateralei 

SOCRATE Şi e bine, desigur. 

THEAITETOS Cît despre numerele intercalate în- 
148 a tre cele din prima categorie, precum treiul, cineiul şi 
orice alt număr care nu poate rezulta dintr-un pro¬ 
dus de factori egali — căci se multiplică sau unul mai 
mic cu unul mai mare, sau unul mai mare cu unul mai 
mic — şi cărora le este circumscrisă întotdeauna o 
figură cu o latură mai mare şi alta mai mică, după ce 
le-am reprezentat ca figură printr-un dreptunghi, le-am 
numit „numere dreptunghiulare 14 . 

SOCRATE Foarte bine! Iar după aceasta? 

THEAITETOS Toate liniile cîte au ca pătrat un 
număr plan echilateral le-am definit ca lungimi iar 

pe cîte au un pătrat rezultat din factori inegali, ca pu- b 
teri, pentru că sînt comensurabile celorlalte nu, prin 
lungime, ci prin suprafeţele ale căror puteri sînt. Şi 
pentru volume, tot aşa. 

SOCRATE Perfecţiunea întruchipată, copii! Aşa că 
mi se pare că Theodoros nu va fi pasibil de falsă măr¬ 
turie. 

THEAITETOS Cu toate acestea, Socrate, întrebării 
pe care mi-o pui tu despre cunoaştere nu aş putea să 
îi răspund aşa ca la lungimi şi putere. Şi totuşi mi se 
pare că tu cauţi să afli tocmai aşa ceva; or, în cazul 
acesta, iată-1 pe Theodoros că apare din nou min¬ 
cinos. 

SOCRATE De ce? Dacă te-ar fi lăudat că eşti un c 
bun alergător spunînd că nu a întîlnit nici un tînăr 24 
care să te întreacă şi ai fi fost întrecut la viteză de 
cel mai iute alergător în forma sa cea mai bună, ţi 
s-ar fi părut că lauda lui Theodoros este mai puţin 
adevărată? 

THEAITETOS După mine, nu. 

SOCRATE Dar despre cunoaştere, după cum spu¬ 
neam şi eu adineauri, îţi închipui că este un lucru mă¬ 
runt să descoperi ce poate fi şi nu unul pe măsura unei 
minţi foarte agere? 

THEAITETOS Ba, pe Zeus!, după mine, cred că, 
dimpotrivă, este pentru o minte din cele mai agere. 

SOCRATE în cazul acesta, fii mai sigur în co te d 
priveşte şi dă crezare spuselor lui Theodoros; pune 
însă toată rîvna să înţelegi, după cum şi altele, tot 
astfel şi ce va fi însemnînd acest cuvînt „cunoaş- 
tere“! 

THEAITETOS Cît despre silinţă, Socrate, se va 
vedea. 

SOCRATE Hai, atunci, ia-ţi ca model rezolvarea 
problemei cu puterile — căci ai arătat frumos calea 
adineauri — şi, la fel cum ai prins într-o singură 
specie o pluralitate de existenţe, tot aşa desemnează 
pluralitatea cunoaşterilor într-o singură formulă. 

THEAITETOS Dar, Socrate, să ştii bine că eu m-am e 
apucat de multe ori să examinez această problemă, 
căci auzisem de întrebările pe care le puneai tu. Nu¬ 
mai că nu pot nici să mă încredinţez eu însumi că 
spun ceva cu rost şi nici să aud că altul ar face-o aşa 

cum ceri tu; ba, mai mult, nu pot nici măcar să alung 
această grijă. 

SOCRATE Te încearcă durerile facerii, dragă Theai- 
tetos, şi asta pentru că eşti nu gol, ci cu rod. 

THEAITETOS Nu ştiu, Socrate; îţi spun doar ce 
sufăr. 

SOCRATE Deci, nu ţi-a ajuns la urechi — mă faci 
a să rîd — că eu sînt fiul unei moaşe, nobila şi vajnica 
Phainarete? 25 

THEAITETOS Am auzit asta, fără îndoială. 

SOCRATE Dar că mă îndeletnicesc şi eu cu ace¬ 
eaşi meserie ai auzit? 

THEAITETOS Cîtuşi de puţin. 

SOCRATE Atunci să ştii bine că aşa este; dar nu 
mă pîrî altora, căci le-am ascuns, prietene, că am 
această meserie. Ba unii, neştiind deloc acest lucru, 
nu, asta spun despre mine, ci că sînt foarte ciudat şi 
las oamenii cu nedumeriri 26 . Ai aupit-o oare şi |pe 
asta? 

b THEAITETOS Da, bineînţeles. 

SOCRATE Să-ţi şpun care este motivul? 

THEAITETOS Cum să nu! 

SOCRATE Atunci adu-ţi aminte tot ce ştii despre 
moaşe şi vei pricepe mai uşor ce vreau să-ţi spun. 
Aşadar, ştii, cred, că nici o femeie dintre cele care pot 
rămîne însărcinate şi naşte nu le moşeşte pe altele, 
ci acelea care nu mai pot odrăsli. 

THEAITETOS Fără îndoială. 

SOCRATE Se spune că pricina acestui lucru e Ar- 
temis, că, necăsătorită fiind, i-a revenit grija naşte- 
c rilor 27 . Celor sterpe nu le-a dat, vezi bine, putinţa mo- 
şitului, pentru că omul este din firea sa mai slab în a 
deprinde un meşteşug a cărui experienţă nu o are. 
Le-a rînduit însă la aşa ceva pe cele care din cauza bă- 
trîneţii nu pot avea copii, cinstind astfel asemănarea 
lor cu ea. 

THEAITETOS Probabil. 

SOCRATE Şi, deci, nu este tot probabil şi chiar 
necesar ca moaşele mai degrabă decît altele să cu¬ 
noască femeile însărcinate şi pe cele care nu sînt? 

THEAITETOS Ba chiar aşa. 

SOCRATE Şi tot astfel, ele, moaşele, pot, prin lea- 
d curi şi descîntece 28 , să trezească ori să potolească du- 

rerile după cum vor şi să le uşureze pe cele care nasc 
greu, iar dacă găsesc eu cale să lepede un rod, ca .fiind 
prematur 29 , îl leapădă. 

THEAITETOS Aşa este. . 

SOCRATE Şi tot aşa, n-ai băgat oare de seamă că 
sînt şi cele mai grozave peţitoare, cunoscînd cum nu se 
poate mai bine ce femeie trebuie unită cutărui băr¬ 
bat spre a face copiii cei mai reuşiţi? 

THEAITETOS Asta nu ştiam chiar deloc. 

SOCRATE Atunci află că se fălesc mai tare cu 
lucrul acesta decît cu tăiatul unui buric. Căci gîn- 
deşte-te: a îngriji şi a recolta roadele, pămîntului este e 
sau nu aceeaşi meserie cu a şti în ce pămînt poate fi 
sădită cutare sămînţă şi planţă? 

THEAITETOS Desigur că aceeaşi. 

SOCRATE Iar la femeie, prietene, crezi că una este 
să recoltezi şi altceva cealaltă? 

THEAITETOS Nu, pe cît se pare. 

SOCRATE Nici nu este. Dar, din pricina împreu- 150 
nării necuvenite şi nepricepute dintre bărbat şi femeie 
(împreunare, care poartă numele de prostituţie) 30 , moa¬ 
şele — fiindcă sînt cinstite — fug de peţit, căci le 
este frică să nu cadă sub această acuzaţie din cauza 
meseriei lor. Căci moaşelor singure li se cuvine, de 
biţnă seamă, şi să peţească după rînduială. 

THEAITETOS Aşa se pare. 

SOCRATE Aceasta este deci lucrarea moaşelor, mai 
puţin importantă, totuşi, decît a mea. Căci în cazul 
femeilor nu se întîmplă să aducă pe lume năluciri b 
uneori, iar alteori adevăruri şi sa nu poţi face cu uşu¬ 
rinţă deosebirea. Dacă s-ar întîmplă aşa, cea mai mare 
şi cea mai frumoasă lucrare ar fi pentru moaşe cer¬ 
nerea adevărului de neadevăr. Tu nu crezi tot astfel? 

THEAITETOS La fel cred şi eu. 

SOCRATE Cît despre moşitul pe care îl practic eu, 
se îngrijeşte cam de aceleaşi lucruri; se deosebeşte, în¬ 
să, prin aceea că moşeşte bărbaţi nu femei şi că cer¬ 
cetează roadele sufleteşti, nu trupeşti ale acestora. 

Dar cel mai de seamă lucru în meseria noastră este c 
acela că sînt capabil să pun la încercare 31 şi să dove¬ 
desc în mod absolut dacă mintea unui tînăr dă naştere 
unei năluciri mincinoase ori, dimpotrivă, unui vlăstar 
adevărat. Căci am şi acest lucru comun cu moaşele: 
sînt sterp de înţelepciune, iar lucrul pentru care mulţi 

m-au vorbit deja de rău: că al'tora le pun întrebări, 
dar eu însumi nu clarific niciodată nimic, din pricină 
că nu am nici urmă de înţelepciune, este o mustrare 
dreaptă. Or, cauza acestui lucru este următoarea: Di¬ 
vinitatea 32 mă sileşte să-i moşesc pe alţii; să dau naş- 
d tere, însă, m-a împiedicat. Aşa se face că eu însumi nu 
sînt cîtuşi de puţin înţelept şi nici nu am aflat ceva 
de felul acesta născut ca rod al intelectului meu. 

Cît despre aceia care vin să stea în preajma mea, 
la început, îmi par neînvăţaţi, unii chiar de-a bine- 
lea; cu toţii însă, stînd mai mult împreună cu mine şi cu 
ajutorul pe care Divinitatea îl dă cui vrea ea, este de 
mirare cît de mult înaintează, după cum li se pare şi 
lor înşile, ca şi celorlalţi; şi este limpede că de la 
mine nu au învăţat niciodată nimic, ci ei află şi nasc 
din sinea lor multe frumuseţi. în ce priveşte însă moşi- 
tul lor, Divinitatea şi cu mine sîntem pricina — şi se 
vede limpede: mulţi nu şi-au dat seama de aceasta 
9 şi, crezîndu-se pe ei înşişi pricină, m-au nesocotit pe 
mine şi m-au părăsit mai devreme decît trebuia, as- 
cultînd ori de ei înşişi, ori de alţii. Atîta doar că, 
părăsindu-mă, nu numai că au lepădat (din pricina 
unor legături ticăloase) alte roade, dar au lăsat să 
piară, hrănindu-le prost, şi pe cele moşite de mine, 
preţuind nălucirile mincinoase mai mult decît ade¬ 
vărul; au sfîrşit însă prin a le părea celorlalţi şi chiar 
şi lor înşişi că sînt nişte oameni lipsiţi de învăţătură. 
a Unul dintre aceştia a fost Aris'tefdes al lui Ly- 
simachos 33 , ca şi foarte mulţi alţii. Atunci cînd, îm¬ 
pinşi de nevoia de a fi împreună cu mine, se întorc 
înapoi, ei au purtări ciudate şi eu unii dintre ei dai- 
anonul care îmi apare mie îmi interzice să am de-a 
face; cu alţii, însă, îmi îngăduie şi ei încep să rodească 
iarăşi. Căci şi în această privinţă oamenii din preajma 
mea păţesc la fel cu femeile însărcinate: se chinuie 
ziua şi noaptea şi sînt plini de zbucium eu mult mai 
mult decî't acelea. Or, să trezească şi să potolească 
acest fel de dureri, meşteşugul meu poate să o facă 34 , 
b Aşa stau lucrurile cu ei. Pe unii, însă, Theaitetos, 
care nu îmi par a fi cumva rodnici 35 (şi pentru că 
ştiu că nu au nici o nevoie de mine), ou dragă inimă 
îi peţesc pentru alţii şi — să nu spun vreo blasfe¬ 
mie! 36 — ghicesc foarte bine pe cei din a căror to- 

vărăşie ar trage foloase. Pe mulţi i-am dat în felul 
acesta lui Prddicss şi pe mulţi altor oameni înţelepţi 
şi minunaţi 37 . 

Cît despre tine, preabunule, am lungit aceste ex¬ 
plicaţii din următorul motiv: am bănuiala — aşa cum 
îţi dai şi tu seama — că te încearcă durerile rodului 
lăuntric.-Lasă-te aşadar în seama mea, ca a unuia care c 
este fiu de moaşă, moşind el însuşi, şi dă-ţi silinţa să 
răspunzi cît mai bine îţi va sta în putinţă la ce te voi 
întreba. Iar dacă, cereetîndu-ţi spusele, voi socoti că 
ceva seamănă a nălucire neadevărată, o voi smulge 
binişor şi o voi lepăda deoparte, iar tu să nu te mînii, 
aşa cum fac cele ce au născut prima oară, atunci cînd 
este vorba de odrasla lor. Să ştii, minunatule, că mulţi 
s-au înverşunat pî!nă îatr-^atît împotriva mea, încît 
sînt gata să muşte de-a binelea atunci cînd îi rup de 
vreo bazaconie de-a lor şi nu îşi închipuie că fac lu¬ 
crul acesta cu gînd bun, căci sînt departe de a şti că 
nici un zeu nu are gînduri potrivnice oamenilor şi că d 
nici eu nu fac aşa ceva cu gînd rău, numai că a 
fi de acord cu minciuna şi a întuneca adevărul nu-mi în¬ 
găduie eu. nici un chip legea divină 38 . 

Deci, ca să o luăm iarăşi de la început, încearcă să 
spui, Theaitetos, ce poate fi cunoaşterea! Şi să nu zici 
în nici un caz că nu eşti în stare, pentru că, dacă Di¬ 
vinitatea va voi şi te va îmbărbăta, vei fi în stare. 

THEAITETOS Atunci, de vreme ce tu mă îndemni 
astfel, Socrate, ar fi o ruşine să nu îmi dau toată 
silinţa să spun ce am de spus. Deci, mie mi se pare că e 
cel care cunoaşte ceva, simte ceea ce cunoaşte, iar 
cunoaşterea este — cel puţin aşa îmi apare acum si¬ 
tuaţia — senzaţie şi nimic altceva. 

SOCRATE Frumos şi nobil, băiete! Aşa trebuie 
să ne punem în vorbe gîndurile. Hai acum să cerce¬ 
tăm împreună dacă sîn't rodnice ori deşarte! După 
spusa ta, cunoaşterea este senzaţie? 

THEAITETOS Da. 

SOCRATE Se prea poate, în cazul acesta, ca vorba 
pe care ai spus-o tu despre cunoaştere să nu fie ne¬ 
trebnică, ci una pe care a spus-o şi Protagoras; este 152 
acelaşi lucru, deşi oarecum altfel enunţat. Spune cam 
aşa: „ Individul este măsura tuturor lucrurilor: a celor 
existente, întru cît există, iar a celor inexistente, în¬ 
tru cît nu există <r39 . Ai citit-o, desigur? 

THEAITETOS Am citit-o şi încă de multe ori. 

SOCRATE Şi nu spune ceva de genul: aşa cum mi 
se arată fiecare lucru, aşa este, după mine, iar după 
tine, aşa cum ţi se arată ţie, căci sîntem oameni şi tu, 
şi eu? 40 

THEAITETOS Intr-adevăr, aşa spune. 

b SOCRATE Şi este de presupus, bineînţeles, că un 
înţelept nu spune palavre; să urmăm şi noi, deci, ace¬ 
laşi drum cu el. Or, nu se întîmplă, oare, cîteodată 
ca, la aceeaşi suflare de vînt, unul dintre noi să tre¬ 
mure şi celălalt nu? Şi nu tremură unul mai puţin, iar 
celălalt de-a binelea? 

THEAITETOS Chiar aşa. 

SOCRATE In acest caz, ce vom spune despre ace¬ 
laşi vînt luat în sine? Este rece sau nu? îi vom da, 
oare, crezare lui Protagoras că pentru cel care tre¬ 
mură este rece, iar pentru celălalt nu? 

THEAITETOS Aşa s-ar părea. 

SOCRATE Căci astfel şî apare el fiecăruia, nu-i 
asa? 

THEAITETOS Ba da. 

SOCRATE Iar ,,a apărea“ înseamnă desigur „a 
simţi“? 

THEAITETOS înseamnă. 

o SOCRATE Aparenţa şi senzaţia sînt, deci, acelaşi 
lucru şi pentru căldură şi pentru toate celelalte ase¬ 
menea, iar lucrurile riscă să fie pentru oricine aşa 
cum le simte el. 

THEAITETOS Cam aşa ceva. 

SOCRATE Senzaţia, vine, deci, de la ceva existent 
şi este nemincinoasă, ca fiind cunoaştere. 

THEAITETOS Aşa s-ar părea. 

SOCRATE Atunci, pe Graţii, oare nu era cineva plin 
de înţelepciune Protagoras acesta, care nouă, gloată ne¬ 
trebnică, ne vorbea în enigme, în timp ce elevilor săi 
le spunea în taină adevărul? 

d THEAITETOS Ce vrei, în fond, să spui cu asta, 
Socrate? 

SOCRATE Am să-ţi spun — şi, după părerea.mea, 
nu este cîtuşi de puţin vorbă goală — că, luat în sine, 
nimic nu este unitate şi că nu există nici un lucru de 
orice fel* pe care să-l poţi denumi în mod corect, ci, 
dacă îl numeşti mare, va apărea şi mic, dacă îl numeşti 

greu, va apărea uşor şi tot aşa şi toate celelalte, oda'tă 
ce nimic nu este unitate, orice şi oricum ar fi. 

Din translaţie, din mişcare şi din amestecul, lucru¬ 
rilor între ele se nasc toate cele despre care noi afir- ® 
măm că sînt, folosind o expresie incorectă, căci nimic 
nu există niciodată, ei veşnic devine. Spre această con¬ 
cluzie se îndreaptă^în afară de Parmenide, toţi înţe¬ 
lepţii, rînd pe rînd: şi Protagoras şi Heraclit şi Empe- 
docle, ca şi cei mai de seamă poeţi din cele două ge¬ 
nuri: în comedie Epicharmos, iar în tragedie Homer 41 . 
Acesta, prin versul: 

„Lui Okeanos, al zeilor tată şi a mamei lor TeLhys“ 42 , 
a arătat că toate s-au născut din curgere şi mişcare. Nu 
ţi se pare că asta vrea să spună? 

THEAITETOS Ba da, pe cît îmi dau seama. 

SOCRATE In cazul acesta, cine s-ar putea împotrivi 153 a 
unei astfel de oşti (care, pe deasupra, este şi condusă 
de Homer), fără să devină ridicol? 

THEAITETOS Nu ar fi uşor, Socrate. 

SOCRATE Cu siguranţă că nu, Theaitetos, mai ales 
că în sprijinul acestui argument sînt destule dovezi că 
mişcarea este cea care oferă aparenţa existenţei şi a 
devenirii, în timp ce .a non-existenţei şi a pieirii o 
oferă repaosul. Căci caldul, ca şi focul — care, dealt¬ 
fel, le şi naşte şi le cîrmuieşte pe toate celelalte —, se 
iveşte el însuşi din translaţie şi frecare, iar aces.ca sînt 
amîndouă, mişcări. Or, nu din ele se naşte focul? 

THEAITETOS Ba da, din ele. ' b 

SOCRATE Mai mult, neamul vieţuitoarelor ia naş¬ 
tere, si acesta, tot din ele? 

THEAITETOS Cum să nu! 

SOCRATE Cît despre starea bună a trupurilor, nu 
se pierde ea cu totul prin nemişcare şi lene, în timp ce 
prin exerciţii şi mişcare se păstrează cît mai îndelung? 

THEAITETOS Ba da. 

SOCRATE Dar starea bună din suflet 43 , nu prin în¬ 
văţare şi preocupare — care sînt mişcări — dobândeşte 
şi învăţătură şi se şi păstrează şi devine mai bună, în 
timp ce prin nemişcare — care este lipsă de preocu- e 
pare şi de învăţătură — nici nu învaţă ceva şi uită şi 
ce a învăţat? 

THEAITETOS Chiar aşa este. 

SOCRATE Aşadar mişcarea, atît cea din trup, cît 

şi cea din suflet, este ceva bun, iar cealaltă, dimpo¬ 
trivă? 

THEAITETOS Cam aşa ceva. 

SOCRATE Să-ţi mai amintesc, atunci, despre lipsa 
oricărei adieri, despre calmul mării şi despre toate cîte 
sînt de un fel cu ele? Să-ţi mai spun că, în timp ce 
nemişcările de diverse feluri duc la putrezire şi moar- 
d te, celelalte ţin în viaţă? Şi, pe deasupra, ■ ca supremă 
dovadă, adaug funia de aur, silindu-te să recunoşti 44 
că prin ea Homer înţelege soarele şi nimic altceva. El 
arată limpede că, atî'ta timp cît se mişcă bolta cerească 
şi soarele, toate există şi au viaţă, la zei şi la oameni, 
în timp ce, dacă s-ar opri ca prinse în lanţuri ar pieri 
toate nimicite şi ar ajunge cu susul în jos, cum se 
spune 45 . 

THEAITETOS Şi mie, Socrate, mi se pare că aceste 
lucruri se arată limpede aşa cum vorbeşti despre ele. 

SOCRATE Gîndeşte-te la încă ceva, tinere desăvîr- 
şi't! In privinţa ochilor, mai întîi: ceea ce numeşti cu- 
e loare albă nu este, în sine, ceva diferit nici în afară 
şi cu atît mai puţin înăuntrul ochilor tăi: nu îi rezerva, 
deci, vreun loc anume, căci atunci ar fi deja rînduită 
undeva şi ar rămîne stabilă, nemaiputînd intra în de¬ 
venire. 

THEAITETOS Cum aşa? 

SOCRATE Să urmărim ideea de adineauri, stabi¬ 
lind că nimic nu există ca unitate în sine; în felul 
acesta, negrul şi albul şi orice altă culoare vor apărea 
născute din îndreptarea privirilor spre translarea si¬ 
metrică, ce o precedă pe aceasta, iar ceea ce numim 
154 a existenţă a unei culori particulare nu va fi nici ceea 
ce se îndreaptă către, nici ceea ce vine în în- 
tîmpinare, ci, între ele, ceva ce a ajuns propriu fiecă¬ 
ruia dintre noi 46 . Sau tu ai vrea să stărui afirmînd îm¬ 
potrivă că, aşa cum îţi apare ţie fiecare culoare, tot 
astfel şi cîinelui sau oricărui alt animal? 

THEAITETOS Pe Zeus, cîtuşi de puţin. 

SOCRATE Şi atunci, altui om îi apare, oare, ceva 
identic cu ceea ce îţi apare ţie? Eşti stăruitor în acest 
gînd sau cu mult mai mult în acela că nimic nu îţi 
apare de două ori la fel, nici ţie însuţi, din pricină că 
niciodată nu îţi eşti tu identic ţie însuţi? 

THEAITETOS Mi se pare mai probabil aşa decît 
într-alt fel. 

SOCRATE Deci, dacă lucrul cu care ne măsurăm b 
ori de care ne atingem ar fi mare sau alb sau cald, nu 
ar deveni altul prin întîlnirea cu altul, de vreme ce el 
însuşi nu s-a schimbat cu nimic. Iar dacă, la fel de 
bine, lucrul măsurat ori atins ar avea fiecare din aceste 
caracteristici, apropierea unui alt lucru de el ori fap¬ 
tul că acest lucru suferă ceva, nu l-ar face să devină 
altul, atâta vreme cît nu suferă el însuşi nici o schim¬ 
bare. Pentru că, dragul meu, acum sîntem, fără îndo¬ 
ială, siliţi să spunem cu oarecare uşurinţă lucruri ui¬ 
mitoare şi ridicole, cum ar afirma Protagoras şi toţi 
aceia care se apucă să spună aceleaşi lucruri ca el. 

THEAITETOS Ce spui? Cum aşa? 

SOCRATE Să luăm un exemplu mărunt şi vei pri- c 
cepe ce vreau. Ai şase arşice, cărora le adaugi patru; 
spunem că primele sînt mai mulie decît cele patru cu 
jumătate. Dacă însă punem douăsprezece, primele sînt 
mai puţin cu jumătate şi nu ne este îngăduit să spunem 
altfel. Sau tu îngădui? 

THEAITETOS Eu, nu. 

SOCRATE Şi atunci, dacă te-ar întreba Protagoras 
sau un altul: Theaitetos, este posibil ca ceva să devină 
mai mare sait mai numeros altfel decît sporit?, ce ai 
răspunde? 

THEAITETOS Dacă mă iau după întrebarea de 
acum, Socrate, răspund că nu este; dacă mă iau, însă, d 
după cea de dinainte, mă păzesc să nu fac afirmaţii con¬ 
trare şi spun că este posibil. 

SOCRATE Foarte bine, prietene, pe Hera!» Divin 
răspuns! Totuşi, dacă — aşa cum se pare — vei răs¬ 
punde că este posibil, se va adeveri o vorbă a lui Eu- 
ripide: limba noastră va fi nevinovată, dar gîndul nu 
va fi nevinovat 47 . 

THEAITETOS E adevărat. 

SOCRATE Aşa că, dacă noi, eu şi cu tine, am fi 
nişte învăţaţi grozavi, nu ne-ar mai rămîne — ca unii 
care vor fi cercetat în profunzime toate cîte ţin de gîn- e 
dire — decît să ne încercăm unul pe altul, ca să ne 
treacă timpul, venind la o luptă sofistică pregătiţi tot 
astfel şi ciocnind, amîndoi, argumente de argumente 48 . 
Acum însă, ca simpli particulari, vom vrea mai întîi 

să luăm seama la ce pot fi în sine lucrurile pe care le 
gîndim şi dacă ne par acordate între ele sau cîtuşi de 
puţin aşa. 

THEAITETOS In ce mă priveşte, aş vrea foarte 
mult acest lucru. 

SOCRATE Şi eu la fel. Or, fiindcă aşa stau lucru¬ 
rile, ca unii care se bucură de toată tihna, nu-i aşa că 
a vom relua în pace analiza noastră, fără să ne mîniem?, 
căci, de fapt, ne cercetăm pe noi înşine, ca să aflăm 
ce pot fi aceste vedenii dinlăuntrul nostru. Dacă o vom 
cerceta pe prima, vom spune, cred, că niciodată un 
lucru nu devine mai mare sau mai mic, nici ca greu¬ 
tate, nici ca număr, atîta timp cit îşi rămîne egal sieşi. 
Nu-i asa? 

THEAITETOS Ba da. 

SOCRATE Cit despre a doua, că lucrul căruia nici 
nu i se adaugă, nici nu i se scade ceva, acesta nici nu 
creşte vreodată şi nici nu se micşorează, ci rămîne veş¬ 
nic egal. 

THEAITETOS Chiar aşa este. 
b SOCRATE Şi, desigur, şi a treia; că este cu nepu- 
ţintă ca ceva ce nu exista mai înainte să existe după 
aceea, fără să fi fost produs şi fără să fi devenit 49 . 

THEAITETOS Aşa se pare, într-adevăr. 

SOCRATE Or, pe cît îmi închipui, aceste trei afir¬ 
maţii încuviinţate de noi se luptă una cu alta în cu¬ 
getul nostru, fie cînd vorbim despre arşice, fie cînd 
afirmăm că eu, la vîrsta pe care o am, sînt în acest mo¬ 
ment, fără să fi crescut şi fără să fi suferit nici opu¬ 
sul, timp de un an, mai mare decît tine care eşti tînăr, 
iar mai tîrziu mai mic, fără ca greutatea mea să se fi 
micşorat întrucîtva, în timp ce a ta va fi crescut, to- 
c tuşi. Aşa se face că, în cele din urmă, sînt ceea ce mai 
înainte nu eram, dar fără să fi devenit, căci este impo¬ 
sibilă devenirea fără să devii. Or, nepierzînd nimic din 
greutate, nu aş putea deveni vreodată mai mic. Şi ast¬ 
fel situaţia este aceeaşi în mii şi mii de cazuri, odată 
ce acceptăm aceste argumente. Mă urmăreşti, desigur, 
Theaitetos? căci nu îmi pari a fi neîncercat în astfel 
de probleme. 

THEAITETOS Şi pe zei, Socrate, e peste măsură cît 
mă minunez ce poate fi aceasta, iar uneori, uitîndu-mă 
la aşa ceva, mă apucă de-a binelea ameţeala, 
d SOCRATE Se pare dragul meu, că Theodoros nu a 

greşit deloc în ce te priveşte, căci trăirea aceasta: mi¬ 
rarea, aparţine în cel mai înalt grad căutătorului înţe¬ 
lepciunii; nu există alt început al căutării înţelepciunii 
decît acesta şi se pare că nu este străin de genealogii 
acela care a spus că Iris e vlăstar din Thaumas (,,Mi- 
rarea“) 5 P. Dar, ai început să înţelegi pricina pentru care 
aceste lucruri sînt la fel cu acelea afirmate, după cum 
susţinem noi, de Protagoras ori nu încă? 

THEAITETOS Mi se pare că încă-nu. 

SOCRATE Îmi vei fi, deci, recunoscător dacă voi 
cerceta împreună cu tine (scoţîndu-1 de acolo) adevărul e 
ascuns în gîndirea unui om sau, mai degrabă, a unor 
oameni vestiţi? 

THEAITETOS Cum să nu-ţi fiu şi încă foarte mult! 

SOCRATE Ia seama, deci, şi priveşte în jur să nu 
tragă cu urechea vreun neiniţiat 51 — căci există din 
ăştia care cred că nu fiinţează nimic altceva decît ceea 
ce pot ei să înhaţe strîns în cele două mîini şi deveni¬ 
rile şi toate cele nevăzute nu le socotesc drept parte a 
fiinţei. 

THEAITETOS în cazul acesta, Socrate, vorbeşti des¬ 
pre nişte oameni atrofiaţi şi respingători, fără îndoială. 156 

SOCRATE Aşa şi sînt, copile şi sînt şi nehărăziţi 
deloc de către Muze; dar mai sînt şi alţii, cu mult mai 
rafinaţi 52 , despre ale căror misterii vreau să-ţi vorbesc. 

Principiul — de care sînt înlănţuite şi 'toate cele 
despre care vorbeam puţin mai înainte — este, după 
ei,‘acesta: totul este mişcare şi dincolo de ea nimic alt¬ 
ceva; formele mişcării sînt două, amîndouă nelimitate 
la număr, avînd putinţa, una să facă, iar cealaltă, să 
fie făcută. Din întrunirea şi acţiunea lor reciprocă una b 
asupra alteia se naşte o mulţime nesfîrşită de urmaşi, 
perechi de gemeni însă: de o parte sensibilul, de alta 
senzaţia, care întotdeauna se naşte împreună cu sensi¬ 
bilul şi este strîns legată de el. Cit despre senzaţii, 
pentru noi ele au nume ca: vedere, auz, miros, răceală 
şi căldură, ba încă şi plăceri, supărări, dorinţe şi te¬ 
meri, precum şi. altele; or, cele fără de nume sînt neli¬ 
mitate, iar cele cu nume, nenumărate. Pe de altă parte, 
familia sensibilului se naşte ca ceva omolog fiecăreia 
din aceste senzaţii: pentru vederi felurite, culori felu¬ 
rite, pentru auzuri, sunete la fel, iar pentru celelalte 
senzaţii, forme de sensibil care se nasc legate în mod c 
firesc de acestea. 

Pînă la urmă, ce vrea Theaitetos, povestea aceasta 
de la noi, faţă de cele discutate mai înainte? Pricepi 
ceva? 

THEAITETOS Nimic, Sperate. 

SOCRATE Atunci, fii atent, să vedem dacă o pu¬ 
tem duce la bun sfîrşit. Va să zică, aşa cum spuneam, 
totul se mişcă, însă, în această mişcare există iuţeală 
şi încetineală. Or, încetul restrînge mişcarea la sine şi 
d la cele din apropierea sa şi astfel dă naştere. Cît despre 
cele ce se nasc astfel 53 , sînt mai iuţi, căci sînt translate 
şi mişcarea s-a născut din translarea lor. Aşa îneît, 
atunci cînd ochiul şi ceva din cele ce au legătură cu el 
dau naştere, prin apropierea lor, albului şi senzaţiei 
născute odată cu acesta — care nu s-ar fi putut naşte 
niciodată, dacă fiecare din părţi s-ar fi îndreptat către 
altceva — ei bine, atunci, prin mişcarea născută deo¬ 
dată între cele două elemente deplasate: pe de o parte, 
a vederii ce vine dinspre ochi, iar, pe de alta, a albi- 
tăţii 54 , dinspre ceea ce naşte, concomitent, culoarea, 
ochiul s-a umplut, desigur, de vedere: în acel moment 
el vede şi a devenit, nu o vedere oarecare, ci ochi vă- 
e zător, în timp ce lucrul care a născut, concomitent, cu¬ 
loarea, s-a umplut de albitate şi a devenit nu albitatc, 
ci chiar alb, fie lemn, fie piatră, fie orice s-ar întîm- 
pla să aibă suprafaţa colorată în această culoare. La 
fel şi pentru toate celelalte: uscatul, caldul şi aşa mai 
157 a departe; sînt de judecat în acelaşi chip: nimic nu există 
în sine — lucru pe care l-am spus şi mai înainte —, 
ci toate devin prin întrunirea unora cu altele şi se diver¬ 
sifică datorită mişcării, de vreme ce nu este — după 
cum spun ei — întemeiat gîndul că ceva e, luat în parte, 
sau agent, sau pacient 55 . Or, nimic nu este agent mai 
înainte de a se uni cu pacientul şi nici pacient mai 
înainte de a se uni cu agentul, după cum şi agentul 
rezultat în urma unirii cu ceva, dacă va da peste alt¬ 
ceva, se va arăta, la fel de bine pacient. Aşa îneît, din 
toate acestea, cum spuneam la început, nimic nu există 
ca un întreg în sine, ci întotdeauna devine pentru un 
lucru; cît despre ,,a exista 14 , acesta trebuie îndepărtat 
de peste tot, cu toate că noi, din pricina obişnuinţei şi 
b a necunoaşterii, am fost nevoiţi să ne folosim de el ade¬ 
sea şi chiar adineauri. Deci, după cum spun înţelepţii, 
nu trebuie nicicum să acceptăm expresii ca ,,ceva“ ori 

„despre ceva“ ori „despre minc“ ori „aceasta" ori „cea¬ 
laltă" sau orice alt cuvînt care fixează. Trebuie, dim¬ 
potrivă, să denumim conform naturii lor cele cfe de¬ 
vin, se fac, pier şi se schimbă. Pentru că dacă cineva 
fixează ceva prin cuvînt, acel om .este uşor de criticat. 
Trebuie să vorbim în felul acesta şi despre parte şi 
despre mulţimea părţilor îmbinate la un loc, căreia i se c 
dă numele de om, de piatră, de animal sau specie de 
or ice fel. 

Aşa stînd lucrurile, Theaitetos, ţi se par plăcute şi, 
găsindu-le agreabile, ai gusta din ele? 

THEAITETOS Dacă e după mine, Socrate, nu ştiu 
deloc, pentru că nu reuşesc să-mi dau seama dacă le 
spui fiindcă aşa îţi par sau doar mă pui pe mine la 
încercare. 

SOCRATE Ai uitat, dragul meu, că eu nici nu ştiu 
ceva şi nici nu fac al meu nimic din toate acestea, ci 
că sînt sterp de ele? Te moşesc însă pe tine şi pentru 
aceasta te descînt şi îţi dau să guşti din toţi înţelepţii, d 
pînă cînd cu ajutorul tău, voi aduce la lumină pro- 
pria-ţi* gîndire. Iar după ce o voi fi scos, atunci voi 
cerceta cum se prezintă: deşartă sau cu rod. întăreş- 
te-te, deci, adună-ţi puterile şi răspunde frumos şi băr- 
băteşte întrebărilor mele, după cum ţi se pare ţie. 

THEAITETOS Atunci întreabă-mă! 

SOCRATE Spune-mi, deci, încă o dată, dacă îţi 
place faptul că ceva nu există, ci devine veşnic bun 
şi frumos 56 şi toate cîte le înşiruiam adineauri. 

THEAITETOS In ce mă priveşte, cînd te ascult cum 
îmi vorbeşti astfel, îmi pare că raţionamentul este ad¬ 
mirabil şi că trebuie să îl iau aşa cum mi l-ai des¬ 
făşurat. 

SOCRATE Să nu abandonăm atunci ceea ce a ră- e 
mas — şi a rămas discutarea viselor şi a bolilor (în ge¬ 
neral, precum şi a nebuniei) ca: tulburări de auz ori 
de vedere sau ale celorlalte simţuri. Căci ştii, de bună 
seamă, că toate aceste cazuri se acceptă unanim ca ex¬ 
cepţii de la principiul pe care l-am expus mai înainte, 
pentru că, mai mult decît în oricare altă situaţie, sen¬ 
zaţiile născute în noi înşine sînt mincinoase şi mai este 158 
mult pînă să şi fie aşa ceea ce apare fiecăruia cumva; 
nu, ci exact pe dos: nimic din ce apare nu există. 

THEAITETOS Este foarte adevărat ce spui, So¬ 
crate. 

SOCRATE în acest caz, ce argument i-ar mai ră- 
mîne, copile, celui care a stabilit senzaţia drept cu¬ 
noaştere şi că ceea ce îi apare fiecăruia aşa şi există pen¬ 
tru acela căruia îi apare astfel? 

THEAITETOS Eu, Socrate, mă sfiesc să-ţi spun că 
nu am nici un răspuns, fiindcă puţin mai înainte m-ai 
b dojenit cînd ţi-am spus acelaşi lucru. Cu toate acestea, 
nu aş putea să resping faptul că, într-adevăr, nebunilor 
şi celor care se află în stare de vis nu li se pare că sînt 
în fals atunci cînd unii se cred zei, iar ceilalţi îşi în¬ 
chipuie, în somn, că au aripi şi zboară. 

SOCRATE Dar nu te gîndeşti oare, în legătură cu 
aceasta, şi la un contra-argument privind, mai ales, 
visul si trezia? 

THEAITETOS Care anume? 

SOCRATE Unul pe care l-ai auzit, cred, foarte ade¬ 
sea; formulat de cei care întreabă ce dovadă ar putea 
c prezenta cineva, întrebat fiind: în acest moment dor¬ 
mim şi tot ceea ce gîndim este vis ori sîntem treji şi 
discutăm în realitate unul cu celălalt? 

THEAITETOS Chiar aşa, Socrate, sîntem db'-a bi- 
nelea în încurcătură: ce trebuie, oare, prezentat drept 
dovadă? căci fiecare stare este replica celeilalte şi se 
urmează îndeaproape una pe alta. Cit despre vorbele 
pe care le-am schimbat pînă acum, nimic nu ne împie¬ 
dică să credem că le-am discutat şi în somn, iar cînd, 
în.“toiul visului, ni se pare că povestim vise, asemă¬ 
narea celor două stări este de-a dreptul neobişnuită, 
d SOCRATE Vezi, deci, că a intra în dispută nu este 
un lucru greu, odată ce dispută este şi pentru vis şi 
trezie; or, dat fiind că timpul în care dormim este egal 
cu cel în care veghem, sufletul nostru se luptă, în fie¬ 
care perioadă, să arate că părerile din acel moment 
sînt nu se poate mai adevărate. Astfel îneît perioada 
de timp în care afirmăm că există cutare lucruri este 
egală cu aceea în care afirmăm că există altele şi d& 
fiecare dată afirmaţia noastră este la fel de vehementă. 

THEAITETOS Âşa este, fără doar şi poate. 

SOCRATE Şi, deci, cînd este vorba despre boală sau 
nebunie, nu este acelaşi lucru — în afară de faptul că 
perioada de timp nu este egală? 

THEAITETOS Corect. 

SOCRATE Cum aşa? Adevărul se va defini după 
lungimea sau scurtimea timpului? 

THEAITETOS Ar fi de-a dreptul ridicol! „ e 

SOCRATE Dar deţii altă dovadă, ca să arăţi lim¬ 
pede care din aceste păreri este adevărată? 

THEAITETOS Pe cit mi se pare, nu. 

SOCRATE Ascultă, atunci, de la mine ce ar spune 
despre acest lucru cei care postulează că aparenţele lu¬ 
crurilor sînt întotdeauna adevărate pentru cel căruia 
îi apar astfel. Căci, pe cît cred, te-ar întreba cam aşa: 

„Ei, Theaitetos, un lucru care ar fi total diferit de al¬ 
tul, va avea aceeaşi putere cu diferitul său? Şi să nu 
credem că lucrul de care întrebăm este în parte ace¬ 
laşi, în parte diferit, ci pe de-a întregul diferit! 

THEAITETOS Este, bineînţeles, imposibil să aibă 
acelaşi ,,ceva“, fie în putere, fie în orice altceva, din 159 
moment ce este riguros diferit. 

SOCRATE Dar nu sîntem, oare, nevoiţi să recu¬ 
noaştem că aşa ceva este şi neasemenea? 

THEAITETOS, Mie unuia aşa mi se pare. 

SOCRATE Şi, deci, dacă un lucru ajunge să de¬ 
vină asemenea sau neasemenea, fie lui însuşi, fie al¬ 
tuia, îl vom numi, atunci cînd devine asemănător, iden¬ 
tic, iar atunci cînd devine neasemănător, diferit. Asa-i? 

THEAITETOS Desigur. 

SOCRATE Şi nu spuneam noi mai înainte că fac¬ 
torii agenţi sînt numeroşi, ba chiar nesfîrşiţi la număr 
si tot astfel si cei pacienţi? 

THEAITETOS Ba da.' 

SOCRATE Şi că din amestecul unora cu alţii şi 
alţii se vor naşte, nu lucruri identice., ci diferite? 

THEAITETOS Ba chiar aşa. b 

SOCRATE Să luăm atunci în discuţie, potrivit aces¬ 
tei afirmaţii, şi pe mine, şi pe tine şi aşa mai departe. 
Socrate sănătos şi, tot aşa, Socrate bolnav — cum vom 
spune că este unul faţă de celălalt: asemenea sau ne¬ 
asemenea? 

THEAITETOS Te referi la Socrate bolnav ca la un 
întreg faţă de celălalt, Socratele sănătos? 

SOCRATE Ai priceput foarte bine; chiar la aşa ceva 
mă refer. 

THEAITETOS In cazul acesta, neasemenea. 

SOCRATE Şi, bineînţeles, diferit, pe cît este de ne¬ 
asemenea? . 

THEAITETOS Neapărat. 

o SOCRATE Şi cînd doarme şi, fără îndoială, în toate 
situaţiile parcurse mai înainte, tot astfel vei afirma? 

THEAITETOS In ce mă priveşte, da. 

SOCRATE Orice lucru, deci, activ prin natura sa, 
cînd acţionează asupra Socrătelui sănătos, mă va folosi 
drept ceva, iar cînd acţionează asupra celui bolnav, 
drept altceva. 

THEAITETOS De ce nu? 

SOCRATE Şi diferite vor fi cele născute din fiecare 
din noi; din mine, pacientul şi din el, agentul? 

THEAITETOS Cum nu? 

SOCRATE Aşadar, vinul pe care îl beau cînd sînt 
sănătos mi se pare bun si dulce? 

THEAITETOS Desigur. 

SOCRATE Şi, fireşte, s-a ajuns la aceasta pentru 
d că, după cum am căzut de acord mai înainte, agentul şi 
cu pacientul au dat naştere bunătăţii şi senzaţiei trans¬ 
late amîndouă în acelaşi timp; or, senzaţia, translată 
dinspre pacient, a făcut ca limba să devină sensibilă, 
iar bunătatea, translată dinspre vin, în jurul acestuia, 
a făcut ca vinul să fie şi să pară dulce limbii sănă¬ 
toase. 

THEAITETOS Acestea şi sînt, dealtfel, lucrurile cu 
care ne-am declarat de acord mai înainte. 

SOCRATE Dar cînd acţionează asupra celui bolnav, 
primul adevăr nu este oare că nu acţionează asupra 
aceluiaşi'? Pentru că, în fond, s-a îndreptat către cineva 
neasemenea celuilalt. 

THEAITETOS Desigur. 

a SOCRATE Ei bine, un astfel de Socrate şi vinul în¬ 
ghiţit au dat naştere altor lucruri; pe de o parte, sen¬ 
zaţie de amăreală în jurul limbii, iar, pe de alta, în 
jurul vinului, naşterea şi translarea acrelii; el, nu amă¬ 
reală, ci amar, iar eu, nu senzaţie, ci senzitiv. Aşa-i? 

THEAITETOS Exact aşa. 

SOCRATE Prin urmare, simţind astfel, eu nu voi 
160 a deveni faţă de nimic altceva, căci senzaţia altui agent 
este alta şi îl face pe acela care simte altul şi diferit. 
Nici acela care pentru mine este agent nu va putea 
vreodată, unindu-se cu altceva, să dea naştere acelu¬ 
iaşi lucru şi să devină într-astfel, căci producînd alt¬ 
ceva din altceva, o să devină altcumva. 

THEAITETOS Aşa este. 

SOCRATE Insă nici eu nu voi deveni astfel prin 
mine însumi si nici celălalt prin sine însuşi. 

THEAITETOS Nu, într-adevăr. 

SOCRATE Pe de altă parte, este neapărat necesar 
ca, atunci cînd devin senzitiv, să devin faţă de ceva. 
Căci să devii senzitiv, dar fără obiect al senzaţiei, este 
imposibil; cînd acela devine dulce sau amar sau alt- b 
cumva, devine pentru cineva, căci, să devii dulce, dar 
nu pentru cineva, este imposibil. 

THEAITETOS Este întru totul adevărat. 

SOCRATE Deci amîndorura 57 ne rămîne, cred, dacă 
existăm, existenţa, iar dacă devenim, devenirea, de 
vreme ce necesitatea leagă fiinţa noastră, a mea şi a 
lui, dar nu o leagă de nimic străin nouă şi nici măcar 
de noi înşine. Aşa încît, de spune cineva că ceva există, 
trebuie spus că „pentru cineva" sau „al cuiva" sau „re¬ 
feritor la ceva“ există (sau devine). Dar că ceva există 
sau devine în sine şi prin sine nici nu trebuie spus, o 
nici acceptat ca spusă a altuia, aşa cum ne arată ar¬ 
gumentul pe care l-am dezvoltat. 

THEAITETOS Intru totul adevărat, Socrate. 

SOCRATE Deci, şi faptul că ceea ce îmi este agent 
există pentru mine şi nu pentru un altul, iar eu îl şi 
simt, pe cînd altul nu? 

THEAITETOS Cum să nu! 

SOCRATE Senzaţia mea este, aşadar, adevărată 
pentru mine, căci esie totdeauna a fiinţei mele şi eu 
sînt, după Protagoras, judecătorul lucrurilor: al celor 
care există, întru cît există pentru mine, iar al celor 
care nu există, întru cît nu există. 

THEAITETOS Aşa s-ar părea. 

SOCRATE Cum deci, de vreme ce nu greşesc şi d 
gîndirea mea nu se înşală asupra celor ce sînt sau de¬ 
vin, cum, deci, nu aş cunoaşte lucrurile a căror sen¬ 
zaţie o am? 

THEAITETOS Nu se poate nicicum. ' 

SOCRATE Ai fost, deci, perfect îndreptăţit să afirmi 
că senzaţie şi nimic altceva este cunoaşterea şi tot aici 
au ajuns şi Homer şi Heraclit şi toată cinta celor cu 
„toate sînt în mişcare ca apa unui rîu“ 58 , precum şi 
Protagoras cel atotştiutor, cu „omul este măsura tu- e 
turor lucrurilor", precum şi Theaitetos cu „de vreme 
ce lucrurile stau astfel, senzaţia devine cunoaştere". 
Oare aşa să fie, Theaitetos? Să spunem că acesta este. 

pentru tine, pruncul nou-născut, iar pentru mine, ceea 
ce am moşit? Ce spui? 

THEAITETOS Neapărat aşa, Socrate. 

SOCRATE Fără îndoială, aceasta este, precum se 
vede, ceea ce am adus noi cu greu pe lume, orice s-ar 
nimeri el să fie. Dar după copil, sărbătorirea sa 59 — 
şi avem să ne preumblăm intr-adevăr cu raţiunea îm- 
161 a prejurul lui, cercetînd să nu ne scape dacă nou-născu- 
tul este nu vrednic de hrană, ci deşertăciune şi minciu¬ 
nă. Sau eşti de părere că, de vreme ce-i al tău, tre¬ 
buie neapărat să îl creşti şi să nu îl părăseşti? Ori vei 
suporta- să îl vezi criticat şi nu îţi va fi greu să înduri 
dacă ţi se va lua, măcar că eşti la prima naştere? 

THEODOROS Va suporta Theaitetos, Socrate, -căci 
nu este cîtuşi de puţin îndîrjit. Dar, pe zei, spune: nici 
acum lucrurile nu stau aşa? 

SOCRATE îţi plac vădit argumentările şi eşti bun, 
Theodoros, că mă crezi un sac plin cu argumenie, din 
b care voi scoate cu uşurinţă, spunînd că nu aşa stau 
lucrurile. Nu îţi dai seama, însă, că nici un argument 
nu vine de la mine, ci întotdeauna de la cel care dialo¬ 
ghează cu mine? Eu, unul, nu cunosc nimic mai mult 
dccît acest lucru mărunt: ce argument să primesc de 
la celălalt, înţeleptul şi să îl întîmpin după cuviinţă. 
Asta voi încerca şi acum cu acesta, nespunînd că vine 
ceva din mine însumi. 

THEODOROS Bine zici tu, Socrate. Aşa să şi faci. 

SOCRATE Ştii, oare, Theodoros, ce mă minunează 
la prietenul tău Protagoras? 
o THEODOROS Ce anume? 

SOCRATE în mare a spus lucruri care îmi plac 
de-a dreptul, că ceea ce îi apare fiecăruia şi există ca 
atare. începutul discursului său m-a mirat însă; putea 
să înceapă ,,Adevărul“ spunînd: măsura tuturor lucru¬ 
rilor este porcul sau maimuţa sau altă ciudăţenie şi 
mai mare, din -cele care pot simţi. Prin aceasta, ar fi 
început vorbindu-ne pe un ton sublim şi foarte trufaş 
şi ne-ar fi arătat că, în timp ce noi îl admiram ca pe 
un zeu din pricina înţelepciunii sale, el se afla, ca gîn- 
dire, cu nimic mai bun, nu de-cît alt om, dar nici decît 
d un pui de baltă. Cum să spunem altfel, Theodoros? 
căci, dacă adevărul va fi pentru oricine opinia pe care 
o va formula datorită senzaţiei şi nici impresia unuia 
nu o va judeca mai bine altul, nici nu va mai fi în 

drept cineva să examineze opinia altuia, dacă este co¬ 
rectă sau falsă, ci, cum s-a spus adesea, fiecare îşi va 
formula sin'gur opiniile proprii, iar dacă acestea sînt, 
în totalitate corecte şi adevărate, în cazul acesta, în¬ 
tru cît, prietene, este Protagoras înţelept, aşa încît să 
fie socotit pe drept dascăl altora cu plată scumpă, iar a 
noi, mai neînvăţaţi şi cO obligaţia de a-1 frecventa, de 
vreme ce fiecare îşi este măsura propriei sale înţelep¬ 
ciuni? Cum să. nu spunem că Protagoras vorbeşte pen¬ 
tru gloată? Cît despre mine şi arta mea maieutică, trec 
sub tăcere cu cită bătaie de joc o plătesc, ba, pe cît 
cred, studiul dialecticii în întregimea lui. Căci a exa¬ 
mina şi a te apuca să critici — unii pe-ale altora — re¬ 
prezentările 60 şi opiniile comune, odată ce sînt corecte 
pentru fiecare, nu înseamnă, oare, vorbărie emfatică şi 
sunătoare? — dacă „Adevărul 11 lui Protagoras este ade¬ 
vărat şi nu o glumă strigată din tainiţele cărţii sale. I 62 a 

THEODOROS Ei, Socrate, omul acesta îmi este 
drag, aşa cum ai spus şi tu adineauri şi nu aş accepta 
ca, prin încuviinţarea mea, să fie criticat Protagoras; 
dar, tot aşa, nu aş accepta nici să intru în dispută cu 
tine împotriva opiniei mele. Aşa că ia-1 din nou pe 
Theaitetos! Chiar şi pînă acum se arăta foarte doritor 
să te asculte. 

SOCRATE Oare, călătorind prin Lacedemonia şi vă- b 
zînd în palestre pe cei care se antrenează goi, cîte unul 
chiar pricăjit, ai suporta, Theodoros, să nu te aşezi 
dezbrăcat alături de ei şi să îţi arăţi şi ţu făptura? 

THEODOROS De ce nu, dacă ar vrea să-mi facă 
pe voie şi să-mi dea crezare? După cum şi în acest 
moment, vă veţi lăsa, cred, convinşi, îngăduindu-mi să 
privesc de pe margine, fără să mă siliţi la antrena¬ 
ment, vlăguit, cum sînt; ba mai mult, veţi prefera un 
. potrivnic mai tînăr şi mai mlădios. 

SOCRATE Păi dacă aşa stau lucrurile Theodoros, c 
,,ce ţi-e drag ţie, nici mie nu mi-e urît“, spun cei cu 
proverbele. Trebuie deci să ne întoarcem înapoi la înţe¬ 
leptul Theaitetos. Spune, deci, Theaitetos — ca să ne 
întoarcem la ce discutam mai înainte: tu nu te minu¬ 
nezi, oare, dacă, dintr-o dată, apari astfel întru totul 
egal în înţelepciune cu oricare ah om, ba chiar şi zeu? 

Ori crezi că act. astă măsură protagoreică se referă mai 
puţin la zei decît la oameni? 

THEAITETOS Eu unul, cîtuşi de puţin, pe Zeus; 
cît despre ce mă întrebi, mă minunez foarte mult. 
d Căci, în timp ce noi urmăream analiza formulei „cum 
îi apare un lucru cuiva, tot aşa şi există pentru acel 
cineva“, mi se părea o exprimare foarte bună. Acum 
însă, la iuţeală s-auntors tocmai pe dos. 

SOCRATE Asta pentru că eşti tînăr, dragă băiete, 
aşa că pleci urechea şi dai uşor crezare discursurilor 
publice. Căci la astfel de lucruri Protagoras ori altul în 
e locul lui ar spune cam aşa: O, prea buni copii şi bă- 
trîni, v-aţi aşezat împreună şi ţineţi discursuri, adu- 
cînd vorba pînă şi despre zei, despre care eu unul mă 
feresc să afirm, in discursurile ori în scrierile mele, că 
există sau că nu există şi afirmaţi chiar acele lucruri pe 
care mulţimea ar primi să le asculte, cum că e groaz¬ 
nic dacă, în privinţa înţelepciunii, un om nu se deose¬ 
beşte cu nimic de un rumegător oarecare. Despre de¬ 
monstraţie şi despre necesitate, nu scoateţi nici o vor¬ 
bă; vă folosiţi în schimb de verosimil; or, dacă Theo- 
doros ori alt geometru ar vrea să se folosească de aşa 
ceva în geometrie, n-ar mai valora absolut nimic. Cer¬ 
cetaţi deci, şi tu, şi Theodoros, dacă aţi accepta argu- 
a mente bazate pe persuasiune şi probabilităţi 61 în pro¬ 
bleme atît de importante. 

THEAITETOS Dar nu e corect, Socrate. Nici tu, nici. 
noi nu am putea afirma aşa ceva. 

SOCRATE Ne rămîne, aşadar, să cercetăm altfel 
problema, după cum mi se pare că sugeraţi şi tu şi 
Theodoros. 

THEAITETOS Cu totul altfel, într-adevăr. 

SOCRATE Să cercetăm, deci, dacă cunoaşterea şi 
senzaţia sînt acelaşi lucru sau nu. Căci, la urma ur¬ 
mei, toată discuţia noastră tindea către acest punct şi de 
dragul lui am stîrnit mulţimea ciudăţeniilor de pînă 
acum. Nu-i aşa? 

THEAITETOS Ai perfectă dreptate, 
b SOCRATE — Vom fi, deci, de acord că, toate cîte 
le simţim prin văz ori prin auz, le şi cunoaştem în 
acelaşi timp pe toate? De pildă, mai înainte de a în¬ 
văţa graiul barbarilor, ce vom spune: că nu îi auzim 
glăsuind ori că îi auzim şi le înţelegem spusele? Iar 
cînd nu cunoaştem literele, ce vom afirma sus şi tare la 
vederea lor:' că nu le cunoaştem sau că, din moment ce 
le vedem, le cunoaştem? 

THEAITETOS Vom spune, Socrate, că sîntem cu¬ 
noscători doar a ceea ce vedem şi auzim: în primul ' 
exemplu, că vedem şi cunoaştem forma şi culoarea, iar 
în al doilea, sunete ascuţite şi grave; le auzim şi, în 
acelaşi timp, le ştim. Bar învăţătura pe care ne-o dau 0 
despre ele gramaticii şi hermeneuţii 62 , vom spune că 
pe aceasta nici nu o percepem cu văzul sau cu auzul 
şi nici nu o cunoaştem. 

SOCRATE Desăvîrşit răspuns, Theaitetos şi nu ai 
de ce să fii criticat pentru el, mai ales că e cazul să 
prinzi curaj. Dar, ia seama la hopul ce vine şi gîndeş- 
te-te cum l-am putea evita. 

THEAITETOS Care anume? 

\ SOCRATE Acesta, dacă cineva ar întreba: este, d 
oare, posibil ca cineva, devenind la un moment dat cu¬ 
noscător al unui lucru şi avîncl încă amintirea acelui 
lucru şi păstrîndu-i-o în timp, să nu aibă, în momentul 
în care îi revine amintirea lucrului, cunoaşterea acelui 
lucru însuşi de care îşi aminteşte? După cum se vede, 
am provocat o avalanşă de cuvinie, vrînd să întreb 
dacă e posibil ca cineva, care a învăţat un lucru şi şi-l 
aminteşte, să nu îl cunoască? 

• THEAITETOS Cum asta, Socrate? Ar fi o ciudăţe¬ 
nie ceea ce spui. 

SOCRATE Deci, nu cumva bat cîmpii? Chibzuieşte 
bine: oare pe „a vedea“ nu îl denumeşti „a simţi“ iar 
vederea ,,senzaţie“? 

THEAITETOS Ba, eu unul, da. 

SOCRATE Şi atunci, acela care a văzut ceva nu a e 
devenit cunoscător al acelui lucru, după raţionamentul 
de mai înainte? 

THEAITETOS Ba da. 

SOCRATE Dar cum? Nu te referi cumva la ceva 
care ar fi amintire? 

THEAITETOS Ba da. 

SOCRATE A unui lucru sau a nimic? 

THEAITETOS A -unui lucru, fără îndoială. 

SOCRATE Aşadar, a ceva din cele învăţate şi per¬ 
cepute, ceva de felul acesta? 

THEAITETOS Chiar aşa. 

SOCRATE Ceea ce a văzut cineva, îşi aminteşte, 
oare, cîteodată? 

THEAITETOS îşi aminteşte. 

SOCRATE Chiar şi închizînd ochii? Sau, dacă face 
astfel, a uitat? 

THEAITETOS Ar fi groaznic, Socrate, să se afirme 
aşa ceva. 

164 a SOCRATE Trebuie totuşi, dacă avem de gînd să 
păstrăm argumentul de mai înainte. Dacă nu, se duce. 

THEAITETOS Pe Zeus, tot aşa bănuiesc şi eu, dar 
nu îmi dau bine seama, aşa că spune-mi cum. 

SOCRATE Uite cum: pe acela care a văzut îl nu¬ 
mim cunoscător a ceea ce a văzut, căci am căzut de 
acord că vedere, senzaţie şi cunoaştere sînt unul şi 
acelaşi lucru. 

THEAITETOS Bineînţeles. 

SOCRATE Iar acela care a văzut şi a devenit cu¬ 
noscător a ceea ce a văzut, dacă închide ochii, îşi 
aminteşte, însă nu mai vede lucrul acela, nu-i asa? 

THEAITETOS Ba da. 

b SOCRATE Pe de altă parte „nu vede“ înseamnă 
„nu cunoaşte 14 , de vreme ce „vede 44 înseamnă „cu¬ 
noaşte 44 . 

THEAITETOS Adevărat. 

SOCRATE Urmează atunci că lucrul pe care cineva 
a ajuns a-1 cunoaşte, nu îl cunoaşte, chiar dacă şi-l 
aminteşte încă, deoarece nu îl vede; lucru care, dacă 
s-ar întîmpla, ar fi, spuneam noi, o ciudăţenie. 

THEAITETOS Ceea ce spui este foarte adevărat. 

SOCRATE în această situaţie, se pare că s-ar atinge 
absurdul dacă cineva ar spune că senzaţia şi cunoaş¬ 
terea sînt acelaşi lucru. 

THEAITETOS După toate probabilităţile, da. 

SOCRATE Ră-mîne, desigur, de spus că fiecare din¬ 
tre ele este altceva. 

THEAITETOS Mă tem că da. 

o SOCRATE Ce să fie atunci cunoaşterea? Pe cît se 
pare, sîmem nevoiţi să o luăm iarăşi de la capăt. Dar, 
Theaitetos, oare ce sîntem pe cale să facem? ■ 

THEAITETOS în legătură cu ce? 

SOCRATE îmi pare că, asemenea cocoşului de rînd, 
am sărit să ne cîntăm victoria înainte de a o cîştiga, 
depărtîndu-ne astfel de la discuţie. 

THEAITETOS Cum aşa? 

SOCRATE Părem, în felul controversiştilor 63 , a fi 
căzut de acord asupra echivalenţei termenilor şi, bucu- 



THEAITETOS 


211 


rîndu-ne de a fi trecut în felul acesta de argument, ne d 
declarăm, nu avacaţi, ci căutători ai înţelepciunii, fără 
să ne dăm seama că ne comportăm la fel cu oamenii 
aceia îngrozitori 64 . 

THEAITETOS Nu înţeleg prea bine ce spui. 

SOCRATE Voi încerca să îţi arăt mai limpede ceea 
ce gîndesc. Ne întrebam, aşadar, dacă cineva care a 
învăţat şi îşi aminteşte ceva, nu cunoaşte acel lucru 
şi, arătînd că cel care a văzut şi îşi închide ochii îşi 
aminteşte (fără să .vadă însă), am demonstrat că, în 
acelaşi timp, nu cunoaşte şi îşi aminteşte; acest lucru 
este. însă, imposibil. In felul acesta, s-a dus povestea 
lui Protagoras ,n — şi în acelaşi timp, a ;ta însuţi — că 
senzaţie şi cunoaştere sînt acelaşi lucru. 

THEAITETOS Aşa. s-ar părea. e 

SOCRATE Şi totuşi, nu de-a binelea, dragul meu, 
căci dacă părintele poveştii dinţii ar trăi, ar avea multe • 
de spus în apărarea-i; acum, însă, îl tîrîm în mocirlă 
chiar pe discipolul rămas orfan, iar epitropii pe care 
i-a lăsat Protagoras (şi cel dintîi e Theodoros acesta), 
nu vor cîtuşi de puţin să-i vină în ajutor. Aşa că, de 
dragul dreptăţii ne vom primejdui noi înşine spre a-i 
veni în ajutor. 

THEODOROS Dar nu eu, Socrate, ci mai degrabă 165 
Callias al lui Hiponikos 66 este epitropul aceluia. în ce 
ne priveşte, am fost oarecum mai grăbiţi să trecem 
de la argumentele pure către geometrie. Şi totuşi îţi" 
vom aduce cu siguranţă mulţumiri, dacă îi vei veni în 
ajutor. 

SOCRATE Plăcute vorbe spui, Theodoros. Fii, deci, 
atent la ajutorul meu: s-ar fi putut să cădem de acord 
asupra unor lucruri cu mult mai groaznice decît aces¬ 
tea de adineauri, dacă nu luăm bine seama la sensul 
cuvintelor pe care le folosim de obicei spre a afirma 
ceva sau a nega. Ţie să-ţi arăt cum, sau lui Theaitetos? 

THEODOROS In general amîndorura; să răspundă 
însă cel care este mai tînăr, căci greşelile vor fi mai b 
puţin ruşinoase pentru el. 

SOCRATE Pun, deci, întrebarea cea mai grozavă; 
or, aceasta este, cred, următoarea: este oare posibil ca 
cineva care ştie ceva să nu ştie ceea ce ştie? 

THEODOROS Ce vom răspunde în cazul acesta, 
Theaitetos? 

THEAITETOS Chiar imposibil, eu unul aşa îmi în¬ 
chipui. 

SOCRATE Ba nu, dacă vei postula că a vedea în¬ 
seamnă a cunoaşte. Căci cum te vei descurca la o in¬ 
evitabilă întrebare, fiind, vorba aceea închis într-un 
c puţ de către un om sigur pe el, care te-ar întreba, pu- 
nîndu-ţi mîna pe un ochi, dacă îi vezi haina cu cel 
acoperit? 

THEAITETOS Cred că aş spune: cu acesta, nu, însă 
cu celălalt, da. 

SOCRATE Aşadar, vezi şi totodată nu vezi acelaşi 
lucru. 

THEAITETOS Aşa e, îmtr-un fel. 

SOCRATE Dar eu, va spune, nici nu îţi cer şi nici 
nu te-am întrebat „în ce fel“, ci dacă, în acelaşi timp, 
cunoşti şi nu cunoşti ceva. In acest moment însă, arăţi 
ca şi cum ai vedea ce nu vezi şi se întîmplă că ai că¬ 
zut de acord că a vedea înseamnă a cunoaşte şi a nu 
vedea, a nu cunoaşte. Din acestea socoteşte, deci, care 
este pentru tine urmarea. 

d THEAITETOS Păi, opusă celor presupuse de mine, 
aşa socotesc. 

SOCRATE Este foarte probabil, minunatule, că ai 
păţi mai rău decît acum, dacă te-ar întreba cineva 
dacă există cunoaştere ascuţită şi obtuză, cunoaştere 
din apropiere, dar nu şi din depărtare, tare şi slabă, 
şi alte mii de întrebări cu care te-ar putea aştepta la 
pîndă un pedestraş mercenar al discursurilor, fiindcă 
ai postulat identitatea dintre cunoaştere şi senzaţie. 
Aruncîndu-se âsupra auzului şi a mirosului şi a celor- 
® lalte simţuri, ţi-ar aduce stăruitor contra-argumente şi 
nu te-ar slăbi mai înaintef ca tu, uimit de înţelepciu- 
nea-i atît de jinduită, să-i cazi în capcană. în acel mo¬ 
ment, avîndu-te legat de mîini şi de picioare, îţi va cere, 
de bună seamă, răscumpărarea la care veţi ajunge 
amîndoi de acord 67 . Şi atunci, hai, spune, ce discurs va 
pronunţa Protagoras în apărarea spuselor sale? Să în¬ 
cercăm oare să îl ţinem? 

THEAITETOS Bineînţeles. 

SOCRATE Deci, asupra tuturor cîte spunem noi în 
a apărarea lui, se va năpusti, cred, peste ele şi va spune, 
uitîndu-se la noi cu dispreţ: 

Ce om de treabă şi Socrate ăsta! A înspăimîntat un 

copilaş cu întrebarea „poate acelaşi om să-şi amin¬ 
tească şi totodată să nu ştie acelaşi lucru?“ ,şi, înJ 
spăimîntîndu-l, l-a făcut să dea un răspuns negativ 
pentru că nu a putut vedea mai în profunzime şi vred¬ 
nic de rîs m-a arătat prin spusele sale, bineînţeles, pe 
mine. Situaţia însă, prea uşuraticule Socrate, este ur¬ 
mătoarea: cînd cercetezi prin întrebări vreo idee de 
a mea , dacă cel întrebat răspunde aşa cum aş răspunde 
eu şi îl faci să se încurce, atunci eu sînt cel contrazis; 
dacă răspunde însă altfel, este chiar cel întrebat. Chiar b 
şi in acest moment, eşti de părere că ţi se dă dreptate 
că amintirea prezentă a ceea ce ai simţit este aceeaşi 
simţire ca atunci cînd simţeai, nemaisimţind insă ni¬ 
mic in prezent? Cîtuşi de puţin. Sau crezi, poate, în 
existenţa fricii de a recunoaşte că acelaşi om poate fi 
în stare să ştie şi să nu ştie acelaşi lucru? Sau dacă 
teama aceasta ar exista, ţi se va conceda vreodată că 
un om care a ajuns diferit este acelaşi cu cel de di¬ 
naintea diferenţierii? Şi, mai degrabă, un om, iar nu 
nişte oameni devenind şi aceştia nesfârşiţi la număr, 
cu condiţia să se nască diferenţierea — dacă e vorba, c 
fireşte, ca fiecare din noi să se ferească de vînătoarea 
de cuvinte a celuilalt? Dar , va spune el, critică-mi, 
fericitule, cu mai multă vigoare părerile, dacă poţi 
şi critică-mă pe mine, arătînd că pentru nimeni dintre 
noi senzaţiile nu devin individuale sau — în cazul că 
devin individuale — că ceea ce apare cuiva nu devine 
sau (dacă trebuie spus „există“) nu există cîtuşi de pu¬ 
ţin numai pentru acela căruia îi apare. 

Atunci cînd vorbeşti visă despre porci sau maimuţe, 
nu numai că spui tu însuţi porcării 68 , dar îi mai de¬ 
termini şi pe cei care te ascultă să facă la fel împo¬ 
triva scrierilor mele şi nu procedezi bine. Căci eu afirm, d 
în ce mă priveşte, că adevărul este aşa cum l-am scris — 
fiecare dintre noi este măsura şi a celor ce sînt şi a celor 
ce nu sînt. Există însă o deosebire nesfîrşită între unul 
şi celălalt, prin aceasta însăşi, că, pentru unul, alte 
lucruri există şi apar, iar pentru celălalt, altele. Cit 
despre înţelepciune şi înţelept, nu merg nici pe de¬ 
parte pină acolo incit să afirm că nu există, numai că, 
pentru mine, înţeleptul înseamnă cu totul altceva: acela 
care, preschimbînd ceea ce este şi apare vreunuia din¬ 
tre noi drept rău, îl face să fie şi să apară bun 69 . Aşa 

că nu întoarce fiecare cuvînt al exprimării mele pe 
• toate feţele, ci caută mai degrabă să înţelegi mai clar 
ce spun, din următorul exemplu. Aminteşte-ţi, de pildă, 
ce se spunea mai înainte, că celui suferind mîncarea 
îi apare şi este amară, dar pentru cel sănătos este şi 
pare dimpotrivă 10 . Mai înţelept nu poate fi considerat 
nici unul dintre ei — căci nu e cu putinţă — şi 
nici nu poate fi socotit, cel ce boleşte, neştiutor, fiincl- 
a că are astfel de păreri, iar cel sănătos, înţelept, fiindcă 
are altele. Trebuie schimbată o stare cu cealaltă, fiindcă 
una din ele este mai bună. Tot astfel, şi în educaţie 
trebuie făcută schimbarea de la o stare către alta mai 
bună; atîta doar că medicul schimbă prin leacuri şi 
sofistul prin discursuri. 

Bineînţeles că pe cineva care formula opinii false 
nu l-a făcut nimeni să formuleze după aceea unele 
curente, căci nu este posibil nici să formulezi opinii 
despre ceea ce nu există, nici să formulezi altele decît 
cele pe care le formulezi; or, acestea sînt întotdeauna 
corecte, dar cred că opiniile unui spirit aflat într-o 
b stare proastă sînt la fel cu starea, iar, dacă s-a făcut 
bine, formulează alte opinii, potrivite acestei stări. Unii, 
din nepricepere, numesc aceste reprezentări „adevă¬ 
ruri“. în ce mă priveşte, sînt de acord că unele sînt 
mai bune decît altele, nefiind însă cu nimic mai ade¬ 
vărate. Cît despre înţelepţi, dragul meu Socrate, de¬ 
parte de mine gîndul de a-i numi broaşte; de fapt, îi 
numesc, referitor la trup,' medici, iar la plante, agri¬ 
cultori. Declar că şi aceştia din urmă creează plante¬ 
lor, în locul senzaţiilor rele — cînd vreuneia nu-i merge 
o bine — senzaţii şi stări bune şi sănătoase, iar, pe de 
altă parte, că şi retorii înţelepţi şi buni fac, în cetăţi, 
ca cele folositoare să pară drepte, în locul celor ne¬ 
trebnice, pentru că, desigur, ceea ce i-ar apărea fie¬ 
cărui stat drept şi frumos, ar avea şi realitate, din 
punctul lui de vedere, atîta timp cît o legiferează ca 
atare. Numai că înţeleptul, în loc de netrebnice cum 
pot să fie pentru stat fiecare în parte, le-a făcut să 
fie şi să pară folositoare. Potrivit acestui argument, 
d şi sofistul capabil să dea o astfel de învăţătură elevilor 
săi este înţelept şi vrednic de multă plată din partea 
celor pe care-i instruieşte. Şi astfel, unii sînt mai în¬ 
ţelepţi decît alţii şi, în acelaşi timp, nimeni nu for- 

mulează opinii greşite , iar tu, şi de vrei, şi de nu, eşti 
nevoit să suporţi a fi mă'pură, căci, în cele ce am! 
spus, argumentul se păstrează valabil. 

Dacă tu ai de gînd să reiei discuţia de la început, 
contestînd argumentul, ţine un discurs împotrivă! Dacă 
vrei prin întrebări, prin întrebări să ţie! 11 Această me¬ 
todă nu este cîtuşi de puţin de evitat, ba, dimpotrivă, 
este, dintre toate, cea măi potrivită de urmat pentru 
cine are minte. Să faci, totuşi , în aşa fel incit să nu 
nedreptăţeşti prin întrebările tale; căci a afirma că te 8 
îngrijeşti de virtute, cînd, în fapt, nu te preocupă de- 
cît să nedreptăţeşti prin ceea ce spui, este mare smin¬ 
teală. Or, a nedreptăţi înseamnă, într-o astfel de si¬ 
tuaţie, să nu îţi structurezi diferenţiat intervenţiile: pe 
de o parte ca unul angajat într-o dispută, iar pe de 
altă parte, ca un participant la un dialog. Intr-un caz, 
să îţi rîzi de adversar şi să îl îngenunchezi de cîte ori 
poţi, dar, în dialog, să te arăţi serios şi să îţi îndrepţi l 68 
partenerul, arătîndu-i numai acele greşeli pe care le 
comite ori din vina sa însuşi ori din a celor pe care i-a 
frecventat mai înainte. Dacă faci astfel, cei care iau 
parte la discuţii' cu tine se vor învinovăţi pe ei înşişi 
nu pe tine, pentru tulburarea şi nedumerirea lor şi te 
vor urma şi te vor iubi, iar pe ei înşişi se vor urî şi, 
lepădîndu-se de, ceea ce erau mai înainte, vor fugi din 
sineşi spre căutarea înţelepciunii, pentru a deveni alţii. * 
Acţionînd, însă, în mod contrar (aşa cum face mulţi¬ 
mea), vei ajunge la rezultate contrare, iar pe cei care 
te urmează îi vei aduce, nu spre căutarea înţelepciunii, b 
ci să urască pe faţă această îndeletnicire,. atunci cînd 
vor înainta mai mult în vîrstă. Deci, dacă îmi dai cre¬ 
zare, vei cerceta — cum s-a spus şi mai înainte — nu 
duşmănos şi nici gîlcevitor, ci cu gînd bun şi sinceri¬ 
tate, stînd împreună, ce anume înţeleg eu prin aceea 
că totul se mişcă şi că ce îi apare fiecăruia aşa şi este, 
pientru individ, ca şi pentru stat. Şi cercetarea ta, dacă 
senzaţia şi cunoaşterea sînt ori nii acelaşi lucru, să o 
începi de la aceste principii , iar nu ca pînă mai adi¬ 
neauri, de la adecvarea sensului frazelor şi al cuvinte¬ 
lor, de care gloata trage în toate părţile, cum se ni- o 
mereşte, dîndu-şi unii altora, prilej pentru nedumeriri 
de tot felul. 

Cam acestea au fost, Theodoros, tot ce i-am putut 
aduce prietenului tău în sprijin, după puterile mele, 
puţin din puţinul meu. Dacă ar fi trăit el, însă, cu 
mult mai măreţ ar fi fost ajutorul pe care l-ar fi adus 
în sprijinul propriilor sale idei. 

THEODOROS Glumeşti, Socrate! L-ai apărat ca 
un tînăr, cu toată vigoarea. 

SOCRATE Iţi mulţumsc, prietene, pentru vorbele 
tale bune. Dar spune-mi: nu-i aşa că ţi-ai dat seama de 
d ceea ce ne spunea Protagoras adineauri, dojenindu-ne 
că ţinem cuvîntări unui copilandru, din ale cărui te¬ 
meri scoatem argumente spre a-1 combate pe el, Pro¬ 
tagoras? Şi, tot aşa, spunîndu-ne că ne ţinem de glume, 
iar pe de altă parte scoţînd în relief „măsura tuturor 
lucrurilor 14 , nu ne-a îndemnat el să privim cu seriozi¬ 
tate spusele sale? 

THEODOROS Cum să nu-mi fi dat seama, Socrate? 

SOCRATE Şi atunci, eşti de părere să îi dăm ascul¬ 
tare? 

THEODOROS Bineînţeles că da. 

SOCRATE Vezi, deci, că, în afară de tine, toţi aceş¬ 
tia sînt nişte copilandri. Dacă vom face aşa precum 
ne-a cerut omul nostru, va trebui ca eu şi cu tine să 
e ne şi întrebăm • şi să ne şi răspundem unul altuia, tra- 
tîndu-i spusele cu toată seriozitatea, ca să nu ne repro¬ 
şeze că i-am cercetat afirmaţia în joacă, în faţa unor 
copii. 

THEODOROS Şi ce? Oare Theaitetos n-ar fi el în 
stare să urmeze în cercetarea acestei afirmaţii mai 
bine decît mulţi din cei cu barbă lungă? 

SOCRATE Nu mai bine decît tine, totuşi, Theodoros. 
Aşa încît să nu îţi închipui că, dacă eu sînt nevoit să 
a îl ajut pe cît îmi stă în putere pe defunctul tău prieten, 
tu nu ai fi deloc. Hai, deci, preabunule, urmează-mă 
puţin, doar pînă acolo unde vom şti sau că eşti, vrînd- 
nevrînd, măsura figurilor geometrice, sau că toţi sînt, 
la fel cu tine, suficienţi lor înşile şi la astronomie, şi la 
celelalte discipline în care tu te-ai făcut, fără îndoială, 
remarcat — şi pe drept cuvînt. 

THEODOROS Nu-i uşor, Socrate, pentru unul care 
sade lingă tine, să stea fără să îţi răspundă, iar eu 
vorbeam într-o doară .adineauri cînd spuneam că îmi 
vei îngădui să nu mă dezbrac şi că nu mă vei sili, pre- 

cum lacedemonienii, la asta; tu, însă, îmi pari că tragi 
mai mult spre Skiron: lacedemonienii îţi cer să pleci b 
ori să te dezbraci, în vreme ce tu îmi pari că joci, mai 
degrabă, rolul lui Anteu: pe- oricine întîlneşti, îl sileşti 
să se dezbrace şi nu îi îngădui să plece mai înainte 
de a te fi luptat cu el în argumente 72 . 

SOCRATE Foarte bine mi-ai zugrăvit boala, Theo- 
doros, numai că eu sînt mai vînjos decît cei pomeniţi 
de tine. Am întîlnit deja mii de Herculi şi Tezei, tari 
în ale vorbirii, care m-au bătut zdravăn, dar nu mă • 
las deloc, într-atît m-a cuprins de groază dorinţa pen¬ 
tru astfel de exerciţii. Aşa că tu să nu cumva să mă 
dispreţuieşti refuzîndu-mi acest duel din care şi tu, 
şi eu vom avea de cîştigat 73 . 

THEODOROS Nu mai am nimic de zis, aşa că du-mă 
pe unde vrei. Nu-mi rămîne, în această discuţie, decît 
să suport pe de-a-ntregul soarta pe care tu mi-o ur¬ 
zeşti 74 şi mă las combătut. Insă dincolo de termenul 
pe care l-ai stabilit dinainte, nu voi mai fi în stare să 
îţi fiu de folos. 

SOCRATE Ajunge şi atît. Dar să-mi iei bine seama, 
să nu ne scape vreo exprimare copilărească şi să ne d 
certe iarăşi cineva din această pricină. 

THEDOROS Voi încerca, bineînţeles, pe cît îmi va 
sta în putinţă. 

SOCRATE Mai întîi, să reluăm, deci, de la început 
aceeaşi problemă de mai înainte şi să vedem dacă 
eram sau nu pe drept nemulţumiţi cînd îi reproşam 
afirmaţiei că face pe oricine să-şi fie suficient ca în¬ 
ţelepciune. Iar Protagoras a recunoscut că, în ce pri¬ 
veşte mai binele şi mai răul, unii sînt mai presus; or, 
aceştia sînt, fără îndoială, înţelepţi. Nu-i asa? 

THEODOROS Ba da. 

SOCRATE Totuşi, dacă ar fi fost el însuşi aici, cu • 
noi, să ne dea dreptate şi nu i-am fi venit noi fri aju¬ 
tor, fiind în locul său de acord, n-ar mai fi fost deloc 
nevoie să reluăm discuţia, spre a întări consimţămîntul 
său. Aşa cum stau lucrurile însă cineva ar putea declara 
că nu sîntem stăpîni să fim de acord în locul lui, ast¬ 
fel că este mai bine să ne fixăm mai limpede acordul 
asupra acestui punct, mai ales că între „aşa“ ori ,,alt- 
fel“ diferenţa nu este mică. 

THEODOROS Este adevărat ce spui. 

a ^SOCRATE Atunci să luăm acordul nu de la alţii, 
ci chiar din afirmaţia sa, ca drumul cel mai scurt. 

THEODOROS Cum? 

SOCRATE Astfel: el afirmă că aşa cum îi apare 
cuiva ceva, tot aşa şi există pentru acel cineva. 

THEODOROS Intr-adevăr, aşa afirmă. 

SOCRATE Atunci şi noi, Protagoras, dăm glas pă¬ 
rerilor unui om sau, mai degrabă, ale tuturor oame¬ 
nilor, spunînd că nu există nimeni care să nu se so¬ 
cotească pe sine mai înţelept decît alţii în unele pri¬ 
vinţe şi pe alţii mai înţelepţi decît el în altele şi care, 
măcar în cele mai mari primejdii, urgisiţi de războaie, 
boli sau furtuni pe mare, să nu-i considere zei pe aceia 
care stăpînesc fiecare din aceste situaţii, părîndu-li-se 
t> că sînt salvatorii lui, deşi nu se deosebesc prin nimic 
altceva decît prin ştiinţă. Şi toată societatea omenească 
este, dacă vrei, plină de oameni care îşi caută das¬ 
căli şi conducători pentru ei, ca şi pentru rest: vieţui¬ 
toare şi lucrări, precum şi de oameni care se cred la 
fel de bine pregătiţi să îi înveţe pe alţii şi să condusă. 
Şi, faţă de toate acestea, ce alta vom spune, decît că 
înşişi oamenii socot că, printre ei chiar, se află şi în¬ 
ţelepciune, şi nepricepere? 

THEODOROS Nimic altceva. 

SOCRATE Deci, nu socot ei că înţelepciunea este 
cugetare adevărată, iar nepriceperea opinie falsă? 
o THEODOROS Cum să nu! 

SOCRATE Şi atunci, Protagoras, la ce bun această 
discuţie? Ce să spunem: că oamenii au întotdeauna pă¬ 
reri adevărate sau că uneori sînt adevărate şi alteori 
false? Rezultă doar destul de clar- din ambele afirmaţii 
că părerile lor nu sînt întotdeauna adevărate, ci ames¬ 
tecate. Căci, bagă de seamă, Theodoros: ar putea ci¬ 
neva din şcoala lui Protagoras (ori chiar tu însuţi) să 
mă combată, cum că nimeni nu îl socoteşte pe altul 
nepriceput, şi avînd păreri false? 

THEODOROS Este de necrezut, Socrate. 
d SOCRATE Şi totuşi, într?această ananghie ajunge 
afirmaţia că omul este măsura tuturor lucrurilor. 

THEODOROS Cum aşa? 

SOCRATE In momentul în care tu, judecind în 
mintea ta ceva, îmi dezvălui mie opinia pe care ai for¬ 
mulat-o asupra unui lucru, ai, desigur, dreptate, po¬ 
trivit acelei afirmaţii — sînt de acord. Nouă însă, ce- 

lorlalţi, nu ne este oare îngăduit să devenim judecători 
ai judecăţii tale? Sau vom considera că tu formulezi 
întotdeauna opinii adevărate? Oare nu se vor găsi, la 
fiecare opinie de a ta, mii de potrivnici care o vor 
asalta, încredinţaţi fiind că judecata şi gîndul tău sînt 
false? 

THEODOROS Ba chiar aşa, Socrate, pe Zeus! Mii e 
şi mii, fără îndoială.— cum spune Homer 75 —, şi mare 
bătaie de cap îmi dau. 

SOCRATE Şi atunci ai vrea să spunem, că, pentru 
tine, formulezi opinii adevărate, iar pentru nenumăraţi 
alţii, false? 

THEODOROS Se pare_că, potrivit raţionamentului, 
aşa s-ar cădea să fie. 

SOCRATE Şi cum rămîne cu Protagoras, el însuşi? 
Căci dacă nu ar fi gîndit nici el în persoană că omul 
este măsură şi, la fel, nici mulţimea — care tot nu 
crede o iotă —, ,,Adevărul“ acela pe care l-a scris nu 
ar fi, oare, în mod necesar, inexistent pentru oricine? 
Dacă însă, el unul a gîndit aşa , t dar gloata nu gîndcşte la 171 
fel, află că, din capul locului, cu cit sînt mai mulţi care 
nu cred decît cei care cred, cu atîta adevărul său mai 
mult nu există decît există. 

THEODOROS Sîntem constrînşi la această conclu¬ 
zie odată ce va exista ori nu, după cum i se pare fie¬ 
căruia. 

SOCRATE Şi, pe lingă aceasta, mai este ceva, nos¬ 
tim de tot: el recunoaşte că opinia adversarilor săi 
despre opinia sa proprie — prin care ei îşi închipuie că 
el se înşeală — este, bineînţeles, adevărată din mo¬ 
ment ce admite că absolut toate opiniile au ca obiect 
realitatea. 

THEODOROS Chiar aşa. 

SOCRATE în acest caz, nu ar conveni el că pro- b 
pria-i opinie esLe falsă, dacă admite ca adevărată opi¬ 
nia celor care o socotesc falsă pe a lui? 

THEODOROS Aşa e, n-avem încotro. 

SOCRATE Ceilalţi însă nu recunosc eroarea lor, 
nu-i asa? 

THEODOROS Nu, intr-adevăr. 

SOCRATE Or, el este de acord că, şi această opinie 
este adevărată, potrivit scrierii sale. 

THEODOROS Aşa s-ar părea. 

SOCRATE Toată lumea va critica, deci, afirmaţia 

aceasta, începînd cu Protagoras (ori, mai degrabă, el 
o va admite atunci cînd este de acord că e adevărată 
o opinia celui care afirmă contrariul) şi în acel moment 
şi Protagoras însuşi va fi de acord că nici vreun cîine 
şi nici primul venit nu pot fi măsură, nici măcar a unui 
singur lucru pe care să nu îl fi învăţat. Nu aşa stau 
lucrurile? 

THEODOROS Ba da, aşa stau. 

SOCRATE Şi atunci, deoarece este criticat de toată 
lumea, ,,Adevărul“ lui Protagoras nu ar putea fi ade¬ 
vărat pentru nimeni, nici pentru vreun străin şi nici 
pentru el însuşi. 

THEODOROS Prea mult, Socrate, îl prigonim pe 
prietenul meu. 

SOCRATE Totuşi, dragul meu, nu este clar dacă îl 
gonim 76 şi dincolo de cît ar fi drept. La urma-urmei, 
e posibil ca, fiind mai în vîrstă, să fie mai înţelept de- 
d cît noi, iar dacă în clipa aceasta ar ieşi pînă la umeri 
din pămînt aici, în faţa noastră, ne-ar mustra, mai 
mult ca sigur: pe mine, pentru multele prostii spuse, 
iar pe tine, că ai fost de acord cu ele, după care s-ar 
cufunda grăbit să se întoarcă înapoi. Numai că noi sîn- 
tem, cred, nevoiţi să ne folosim de noi înşine aşa cum 
sîntem şi să ne spunem întotdeauna părerile ca ata¬ 
re 77 . Şi chiar şi în momentul acesta, vom spune oare 
altceva decît eă oricine admite că altul este mai în¬ 
ţelept decît celălalt, dar şi mai neînvăţat? 76 a 

THEODOROS Eu unul găsesc, oricum, că aşa stau 
lucrurile. 

SOCRATE Şi oare nu vom adăuga şi că afirmaţia 
e lui Protagoras este foarte închegată tocmai sub aspectul 
acela schiţat de noi, atunci cînd i-am venit în ajutor: 
în cele mai multe cazuri, cum îi apare, aşa şi există 
pentru oricine caldul, uscatul, dulcele şi toate cele de 
felul acesta. Dar, dacă s-ar conveni că, în anumite ca¬ 
zuri, oamenii se deosebesc între ei, de pildă, în pro¬ 
bleme de sănătate sau de boală, s-ar putea, oare, afirma 
că' o femeiuşcă oarecare sau un copil ori o jivină ar fi 
în stare să se îngrijească pe sine, cunoscînd fiecare ce 
este bun pentru sănătatea sa ori, dacă există vreun caz 
în care un om este superior altuia, acesta este, de bună 
seamă? 

THEODOROS Eu unul aşa cred. 

172 a SOCRATE Aşadar şi în treburile obşteşti, toate cele 

pe care obştea, găsind cu cale, şi le face legi: frumoase 
sau urîte, drepte sau nedrepte, sacre sau nu, există cu 
adevărat pentru acea obşte, iar în astfel de treburi ni¬ 
meni nu este mai înţelept decît altul, nici cetăţeanul 
faţă de alt cetăţean şi nici obştea faţă de altă_ obşte. 
Cît priveşte însă folosul 78 ori paguba ce îi vor veni 
obşte din cele rînduite, în această problemă, mai 
mult decît în oricare alta, oricine va fi, cu siguranţă, 
de acord că, de la un membru al Sfatului la altul şi de 
la obşte la obşte, opiniile diferă între ele, sub raportul 
adevărului şi nu prea ar îndrăzni să spună că legile b 
pe care obştea le face gîndind că îi vor fi de folos, 
îi vor fi într-adevăr mai mult decît orice altceva. Dar 
acolo unde spun, în privinţa a ceea ce este drept şi 
nedrept, ca şi sacru şi profan, oamenii se învoiesc să 
afirme cu tărie că nimic din toate acestea nu există 
de la natură, avînd propria-i fiinţare, ci că opinia în- 
de-obşte devine în acel moment, în care le apare, ade¬ 
vărată şi rămîne aşa atîta timp cît le apare astfel. 
Iar toţi aceia care nu gîndesc argumentul lui Protago- 
ras pînă la ultimele consecinţe, pe aici îşi poartă, e 
limpede, înţelepciunea. Pe noi însă, Theodoros, argu¬ 
mentul ne duce către alt argument şi, anume, către 
unul mai mare de la unul mai mic. c 

THEQDOROS Şi oare nu avem tihnă, Socrate? 

SOCRATE Ba s-ar părea că avem 79 . Şi de fapt, mi- 
nunatule, adesea mi-a venit în gînd şi altădată, aşa cum 
se întîmplă şi acum, că aceia care îşi petrec multă 
vreme studiind chestiuni spirituale par, atunci cînd 
ajung la tribunal, oratori caraghioşi 80 . 

THEODOROS Ce vrei să spui, de fapt? 

SOCRATE Există riscul ca aceia care din tinereţe 
s-au învîrtit prin tribunale şi alte locuri asemenea să 
apară, fală de cei crescuţi în căutarea înţelepciunii şi 
în acest fel de ocupaţie, ca nişte slujitori faţă de oa- d 
menii liberi. 

THEODOROS Cum aşa? 

SOCRATE Uite cum: oamenii liberi au mereu la în- 
demînă lucrul de care vorbeai: tihnă. Cît despre con¬ 
versaţiile lor, ele se petrec în tihnă şi în pace; ca noi 
acuma, care am schimbat deja a treia oară discuţia, 
tot aşavşi ei, dacă le face mai multă plăcere un subiect 
ce se iveşte la un moment dat, faţă de cel discutat 
pînă atunci — şi nu are nici o importanţă dacă dis- 

cuţia este mai lungă sau mai scurtă, atîta doar: să 
întîlnească realitatea. Ceilalţi însă vorbesc de fieeare 
e dată fără tihnă — -căci apa care curge îi grăbeşte de 
la spate — şi nu le este permis să-şi construiască 
discursul pe tema pe care ar dori-o, ci, avocatul păr¬ 
ţii adverse, care are mijlocul de constrângere, l-a şi pus 
în acţiune: actul de acuzare, numit antomosia (jură- 
mîntul reciproc), citit în prezenţa ambelor părţi şi din¬ 
colo de articolele căruia este interzisă discuţia 81 . Cît de¬ 
spre discursurile lor: veşnic despre un tovarăş de scla¬ 
vie, în faţa unui stăpîn aşezat şi ţinînd în mînă o 
jalbă 82 , iar disputele: niciodată altruiste, ci întotdea- 
173 a una personale, ba, adesea, întrecerea este pe viaţă şi 
pe moarte. Aşa încît ajung, din toate acestea, nişte 
oameni totdeauna la pîndă şi de o rafinată şiretenie, 
pricepuţi în a-şi linghşi stăpînul cu vorba, iar, în faptă, 
în a-i cîştiga favorurile, dar mici şi strîmbi la suflet. 
Dezvoltarea armonioasă, dreaptă, liberă, le-au fost ră- 
, pite încă din tinereţe de robie, cea care îi sileşte să 
facă lucruri schiloade şi, pe deasupra, mai' şi aruncă 
în faţa acestor suflete plăpînde mari primejdii şi ne¬ 
linişti. Neputincioşi în a le suporta cu ajutorul drep¬ 
tăţii şi adevărului, se îndreaptă spre minciună şi să-şi 
b facă unii altora nedreptăţi, gîrbovindu-se şi chircin- 
du-se pe de-a-ntregul, aşa încît, nemaiavînd nici urmă 
de gîndire sănătoasă, îşi încheie copilăria, trecînd spre 
maturitate, ajunşi — îşi închipuie ei — pricepuţi şi 
înţelepţi. 

Aşa arată unii ca aceştia, fii sigur, Theodoros. Pe 
cei din corul nostru, însă, cum vrei? Să îi vedem şi pe 
ei cum a-rată sau să îi lăsăm deoparte, întorcîndu-ne 
înapoi la discuţie, ca să nu ne folosim, după cum spu¬ 
neam ceva mai înainte, peste măsură de libertatea de a 
schimba discuţia? 

c THEODOROS Nicidecum, Socrate; să îi vedem. 
Căci ai spus foarte bine că nu noi, cei care ne aflăm 
în corul acesta, sîntem slujitori ai discuţiilor, ci dis¬ 
cuţiile sînt ca şi servitorii noştri şi fiecare din ele aş¬ 
teaptă, pentru a fi încheiată, atît cît\ni se pare nouă de 
cuviinţă. Căci pe noi nu ne supraveghează nici vreun 
judecător, nici vreun spectator, care să vină cu obser¬ 
vaţii şi să ne oomande ca unor poeţi. 

SOCRATE Să vorbim deci, după cum se pare, 
fiindcă tu găseşti de cuviinţă, despre conducătorii co- 

rului, despre corifei, căci despre cei care îşi- pierd 
vremea degeaba cu căutarea înţelepciunii ce s-a t r pu¬ 
tea spune? Cei dintîi însă, fireşte că de la bun început 
nu ştiu de mici calea către agora şi nici în ce loc se d 
găseşte tribunalul ori sala de consiliu sau alt loc de 
întrunire obştească. Cît despre legile şi decretele 83 în 
dezbatere sau votate, nici nu le văd, nici nu aud 
despre aşa ceva, iar la pregătirile electorale ale gru¬ 
părilor politice pentru alegerile de magistraţi, la în¬ 
truniri, banchete şi petreceri eu flautiste, nici măcar 
nu visează să participe. De s-a întîmplat ceva bun 
sau rău în cetate sau careva a moştenit ceva rău din 
familie, pe linie maternă ori paternă, lui 84 i-a scăpat 
aşa ceva mai mult chiar decît picăturile de apă din e 
mare, vorba ceea. Şi deloc nu ştie că nu ştie toate 
acestea,. căci nu se ţine departe de ele de dragul de a 
fi bine văzut, ci, înt'r-adevăr, doar trupul i se află în 
cetate şi umblă, în timp ce gîndirea lui, socotind aces¬ 
tea toate mărunte şi neavînd nici o preţuire pentru 
ele, zboară, cum spune Pindar 85 , în adîncurile pămîn- 
tului, măsurîndu-i 86 întinderile, ca şi în tăriile cerului 
cercetînd stelele, scrutînd pe de-a întregul toată al¬ 
cătuirea firii în orice amănunt al întregimii ei şi ne- 174 
aşezîndu-se niciodată sp're a zăbovi pe cele din preajmă. 

THEODOROS Cu ce gînd spui aceste lucruri, So- 
crate? 

SOCRATE Tot aşa, Theodoros, cum se povesteşte şi 
despre Thales că, cercetînd stelele şi privind în sus, 
a căzut într-un puţ. O servitoare din Tracia, minte 
aleasă şi subţire, l-a luat, zice-se, peste picior, cum că 
pune suflet să ştie ce se află în cer, dar ce se află la 
picioarele sale şi în juru-i îi scapă 87 . Aceeaşi zeflemea b 
se potriveşte tuturor acelora care îşi petrec o viaţă cu 
căutarea înţelepciunii. Căci, la drept vorbind, un astfel 
de om şi-a uitat de cel apropiat şi de vecin, ignorînd 
nu numai ce face, dar aproape şi dacă este om sau altă 
jivină. Insă ce poate fi omul şi ce se cade unei astfel 
de naturi, spre deosebire de altele, să facă ori să 
suporte, aceasta caută cu rîvnă şi . depune eforturi să 
afle 88 . înţelegi, desigur, Theodoros. Ori nu? 

THEODOROS Da, înţeleg şi este adevărat ce spui. 

SOCRATE Iată, deci dragul meu, ce relaţii are un 
astfel de om cu ceilalţi în viaţa privată şi tot astfel c 
este şi în cea publică, după cum începusem să-ţi spun: 

atunci cînd e nevoit să discute, la tribunal sau în altă 
parte, despre realitatea aflată în jurul nostru şi îna¬ 
intea ochilor, se face de rîs nu numai în faţa sclavelor 
din Tracia. ci a oricăruia din gloată, căzînd, din ne¬ 
pricepere, în puţuri 89 şi în tot felul de încurcături fără 
ieşire, iar stîngăcia sa grozavă îl face să treacă drept 
nătîng. Cît despre insulte, nu dispune de nimic potri¬ 
vit ca să insulte pe cineva, ca unul care nu ştie nimic 
d rău despre nimeni, căci nu s-a îngrijit de asta; stă, 
deci, încurcat şi apare ridicol. Şi cînd este vorba de 
laudele şi înfumurările altora, el rîde, nu prefăcut, 
ci sincer şi făţiş, aşa că apare neghiob. 

Şi cînd aude că vreun rege sau vreun tiran este 
elogiat, se duce icu gîndul la vreun păstor, precum 
porcarul sau ciobanul, sau la vreun văcar pe care îl 
fericesc pentru că scoate lapte mult; căci el gîndeşte 
că regii şi tiranii păstoresc şi mulg un animal mai 
abraş, mai şiret decît ale păstorilor şi că un astfel 
e de om e silit să devină cu nimic mai puţin decît păs¬ 
torii grosolan şi neînvăţat din lipsă de tihnă — ţarc în 
munte fiindu-i zidul împrejmuitor 90 . Cînd află de 
cineva care are zece mii de plethre 91 de pămînt sau 
chiar mai mult, ca de un om cu o avere uimitor de 
mare, i se pare că aude ceva cu totul neînsemnat, obiş¬ 
nuit fiind să cuprindă cu privirea pămîntul în între¬ 
gimea lui. Cît despre acea laudă care cîntă nobleţea 
neamului 92 , cum că unul ar fi de familie bună, fiindcă 
poate să facă dovada a şapte strămoşi bogaţi, socoteşte 
că aşa ceva este cu totul prostesc şi că cei care o prac¬ 
tică sînt nişte oameni cu vederi înguste, care, din 
lipsă de educaţie, nu sînt în stare să aibă mereu în 
175 a vedere ansamblul, necum să facă socoteala că moşi şi 
strămoşi există pentru fiecare în mulţimi fără de nu¬ 
măr, în care bogaţi şi cerşetori, regi şi sclavi, barbari 
şi eleni există cu miile în spiţa oricui. Ba cînd unii 
se fălesc cu un catalog de douăzecişicinci de strămoşi 
b şi îl duc înapoi pînă la Heracles al lui Amphitryon 99 , 
înţeleptului acest lucru îi apare limpede ca o ciudată 
numărătoare de mărunţişuri, pentru că, de la Amphi- 
tryon înapoi, al douăzecişicincilea strămoş a fost ce 
a vrut soarta să fie, iar de la acesta al cincizecilea, 
tot aşa; el rîde pe seama neputincioşilor care nu pot 
face această socoteală şi nici să se ţină deoparte de o 
deşertăciune de suflet smintit 94 . în toate aceste si- 

tuaţii, un astfel de om este deci luat în rîs de mul¬ 
ţime pentru că, pe de o parte, după cum li se» pare, 
este trufaş peste măsură, pe de alta, ignoră cele din 
[jur şi are nedumeriri în faţa oricărui lucru. 

THEODOROS Chiar aşa se şi întîmplă, Socrate, 
după cum spui. 

SOCRATE Atunci însă cînd l-ar atrage el, dragul 
meu, pe altul spre înălţimi 95 şi -cînd acesta vrea să iasă c ] 
din acel ,,ce rău îţi fac eu ţie sau tu mie?“ spre a 
cerceta însăşi dreptatea şi nedreptatea, precum şi ce 
este fiecare dintre ele, ca şi diferenţa faţă de rest sau 
între ele, ori din acea ,,dacă Marele Rege este fericit 
cu mulţimea aurului strîns“ 96 , spre a examina fericirea 
şi nefericirea regelui, ca şi a omului în general, între- 
bîndu-se în ce constă fiecare din ele şi în ce fel se 
cade firii omului, pe una din ele să o dobîndească, iar 
de cealaltă să scape — atunci, deci, cînd trebuie ca 
despre toate acestea să dea socoteală cel mic la suflet d 
şi arţăgos şi certăreţ, dă la rîndu-i, şi el, replica. 
Atî'rnat de înălţimi cum stă, l-au cuprins ameţelile şi, 
neobişnuit să contemple de sus tăriile, se nelinişteşte, 
e în încurcătură şi se bîlbîie 97 . Astfel ajunge să fie 
luat în rîs nu de sclavele din Tracia şi nici de vreun 
altul din prostime (căci nu-şi dau seama de ce se în¬ 
tîmplă), ci de toţi aceia care au fost crescuţi tocmai 
pe dos decît sclavii. 

Acesta este caracterul fiecăruia din cei doi, Theo- 
doros: al celui crescut într-adevăr în libertate şi în e 
tihnă, acela chiar pe care îl numeşti căutător al înţe¬ 
lepciunii, căruia nu ar trebui să i se ia în nume de 
rău că pare naiv şi nu e bun de nimic atunci cînd ar 
da peste vreo treabă de servitor: că nu ar şti, de pildă, 
să pregătească bagajele pentru călătorie sau să dreagă 
o mîncare gustoasă ori un discurs umflat 98 . Cit des¬ 
pre celălalt ar putea, desigur, fi de ajutor la toate 
nevoile de felul acesta, cu pricepere şi la iuţeală, dar 
nu ar şti să îşi arunce veşmîntul pe umărul drept ca 
un om liber, după cum nu ar şti nici să prindă cuvin¬ 
tele potrivite pentru a înălţa după dreptate un imn 176 i 
adevăratei vieţi a zeilor şi a oamenilor fericiţi. 

THEODOROS Dacă i-ai face pe toţi oamenii să 
creadă spusele tale aşa cum m-ai făcut pe mine, ar fi 
mai multă pace printre oameni, Socrate şi mai puţine 
rele. 



226 


PLATON 


SOCRATE Dar, Theodoros, nu e cu putinţă ca cele 
rele să piară, căci este nevoie să existe întotdeauna 
ceva opus binelui şi nici nu pot sta împreună cu zeii„ 
aşa că dau de nevoie tîrcoale firii muritoare şi locului 
b acestuia. De aceea, şi trebuie să încercăm să fugim de 
aici într-acolo cît jnai repede. Or, fugă înseamnă a 
deveni, după putinţă cît mai asemănător divinităţii 99 ^ 
după cum asemănare înseamnă a deveni drept şi sfînt 
cu înţelepciune. Dar să faci oamenii să creadă aşa ceva 
nu-i un lucru foarte uşor, prea bunul meu prieten: 
anume că motivele pentru care trebuie să te fereşti de 
ticăloşie, căutînd în schimb desăvîrşirea, nu sînt, de¬ 
sigur, cele invocate de mulţime, după care una ar fi de 
dorit, iar cealaltă nu, ca să pari, fireşte, în ochii oame¬ 
nilor nu un netrebnic, ci un om cumsecade. Or, toate 
acestea mie îmi par a fi ceea ce se cheamă flecăreli 
c de babe; aici să spunem însă adevărul. Divinitatea nu 
este nicicîmd şi nicicum nedreaptă, ci cît se poate de 
dreaptă şi nimic nu îi este mai asemănător decît acela 
dintre noi care ar deveni cît mai drept. După aşa ceva 
se măsoară şi adevărata grozăvie a unui om, şi nimic¬ 
nicia şi neomenia sa. Căci acesta este lucrul a cărui 
cunoaştere înseamnă înţelepciune şi adevărata desă- 
vîrşire, necunoaşterea lui, însă, prostie şi răutate vă¬ 
dită. Cît despre celelalte grozăvii şi înţelepciuni în¬ 
chipuite, ele devin, în exercitările puterii politice, gro¬ 
solănii, iar, în practicarea disciplinelor, treabă de cir¬ 
ci păci 100 . Este, deci, cu mult mai bine să nu fim de 
acord cu cel nedrept şi nelegiuit în vorbă şi în faptă 
cum că ar fi grozav în viclenia sa, pentru că se fălesc 
din pricina acestui reproş şi îşi închipuie că aud că 
ar fi nu palavragii care fac, altminteri, umbră pămân¬ 
tului degeaba 101 , ci nişte oameni care trebuie să tră¬ 
iască nederanjaţi în cetate. Este de spus, deci, ade¬ 
vărul: că sînt cu atît mai mult ceea ce nu îşi închipuie 
despre sine, cu cît îşi închipuie mai puţin. Pentru că 
nu iau deloc aminte la pedeapsa nedreptăţii — lucru, 
care este cel mai puţin de neluat în seamă, căci nu e 
a ceea ce cred ei: bătăi şi condamnări la moarte (din 
care uneori cei nedrepţi nu păţesc nimic), ci un luqru 
de care este cu neputinţă să fugi. 

THEODOROS Despre ce anume vorbeşti? 

SOCRATE In real, dragul meu, fiind instituite două 
modele: unul al divinului celui mai fericit, iar celă- 

lalt al celei mai nefericite lipse a divinului 102 , şi neob- 
servînd că aşa stau lucrurile, nu îşi dau seama,— din 
cauza prostiei şi a smintelii lor fără margini — că, 177 
prin. faptele lor nedrepte, se apropie de al doilea mo¬ 
del, pînă la a-i fi asemene-a, în timp ce de primul se de¬ 
părtează pînă la neasemănare. Pedeapsa pentru această 
vină şi-o ispăşesc, desigur, trăind o viaţă după chipul 
modelului cu care se aseamănă. Iar dacă le-am spune 
că, dacă nu îşi leapădă grozăviile, nici morţi nu îi va 
primi locul acela curat de răutăţi şi că, în schimb, aici 
vor avea totdeauna un trai semănîndu-le lor — răi 
laolaltă cu alţi răi —, ne vor asculta, desigur, ei, gro¬ 
zavii 103 şi viclenii, ca pe nişte smintiţi. 1 

THEODOROS Şi încă cum, Socrate ! 

SOCRATE O ştiu, fireşte, prietene. Li se întîm- b 
plă, totuşi, un anume lucru: atunci cînd sînt nevoiţi 
să discute între patru ochi şi să dea explicaţii în le¬ 
gătură cu lucrurile pe care le critică, şi de ar vrea să 
susţină bărbăteşte discuţia vreme lungă şi să nu fugă, 
ajung — în mod ciudat, norocosule — ca la sfîrşitul 
discuţiei să nu se mai găsească ei înşişi pe placul lor, 
pentru cele ce spun, iar acea retorică faimoasă a lor se 
veştejeşte de-a binelea, aşa îneît par a nu se mai deo¬ 
sebi cu nimic de nişte copii. Dealtfel, să încetăm cu 
astfel de subiecte, fiindcă, întîmplător, mai sînt şi di¬ 
gresiuni; or, dacă nu vom face astfel, şuvoiul lor, me- c 
reu mai îmbelşugat, se va revărsa peste discuţia în¬ 
cepută. Să ne întoarcem, deci, înapoi, dacă şi tu găseşti 
de cuviinţă. 

THEODOROS Mie unuia, Socrate, nu prea îmi sînt 
neplăcute astfel de digresiuni, căci, pentru unul de 
vîrsta mea, sînt mai uşor de urmărit. Dacă totuşi gă¬ 
seşti de cuviinţă, să ne întoarcem înapoi. 

SOCRATE Eram deci în acel punct al discuţiei în 
care spuneam că aceia care afirmă că realitatea este 
schimbătoare şi că, aşa cum îi apare întotdeauna ea 
fiecăruia, astfel şi este pentru acela căruia îi apare ca 
atare, aceştia ar ^vrea să facă afirmaţii categorice şi 
despre altele, şi nu în ultimul rînd despre dreptate, 
cum că, mai mult decît orice, rînduielile pe care o d 
cetate găseşte cu cale să le instituie, chiar sînt drepte 
pentru cetatea rînduitoare, atîta timp cît ar dura ca 
lege. In problema binelui, însă, nimeni nu mai este 
pînă într-atît de curajos îneît să îndrăznească să apere 

pînă la capăt ideea că rînduielile pe care o cetate şi 
le instituie crezîndu-le de folos, chiar sînt, atîta timp 
cit ar dura ca folositoare — doar dacă nu ar spune 
numai o vorbă goală: iar acest lucru ar însemna o 
batjocură faţă de cele ce discutăm, nu-i aşa? 

THEODOROS Bineînţeles. 

a SOCRATE Să nu se vorbească, aşadar, despre nu¬ 
me, ci să se cerceteze lucrul care este numit cu acel 
nume! 104 

THEODOROS Aşa să facem. 

SOCRATE Or, ceea ce numeşte astfel, aceasta ara, 
desigur, în vedere un stat instituindu-şi legi şi toate 
aceste legi şi le instituie după mintea şi puterile Iul, 
instituindu-le ca fiindu-i cît mai folositoare. Sau le 
instituie avînd în vedere alt scop? 

171 a THEODOROS Nicidecum. 

SOCRATE Dar îşi atinge, oare, întotdeauna, ţinta 
sau fiecare cetate o şi greşeşte de multe ori? 

THEODOROS După părerea mea, socot că o şi gre¬ 
şeşte. 

SOCRATE Ba încă, oricine ar conveni mai degrabă 
că lucrurile stau astfel, de aici: dacă cercetarea s-ar 
face luînd în consideraţie, în întregimea ei, forma în 
care se întîmplă să fie şi folositorul; or este, desigur, 
şi în legătură cu viitorul. Căci în momentul în care in-' 
stituim legi, le stabilim ca legi folositoare şi în vre¬ 
mea de după acest moment, pe care am putea-o numi, 
pe drept, „ce urmează să vină“ 105 . 
b THEODOROS Desigur. 

SOCRATE Hai, atunci, să îl întrebăm aşa pe Pro- 
tagoras ori pe vreun altul dintre cei care spun aceleaşi 
lucruri: „Omul este măsură a tuturor lucrurilor 11 , după 
cum spui, Protagoras, a celor albe, grele, uşoare şi a 
nici unui altuia ce nu este dintre ele. Căci avînd în 
sine un mijloc prin care să le distingă, cum le resimte, 
astfel şi le închipuie şi şi le închipuie adevărate şi 
reale din punctul lui de vedere. Nu-i aşa? 

THEODOROS Aşa este. 

SOCRATE Dar în ce priveşte lucrurile ce urmează 
, o să vină ce vom spune, Protagoras? Are omul în sine 
un mijloc de a le distinge şi cum crede el că vor fi aşa 
şi devin ele pentru cel ce crede astfel? De pildă, căl¬ 
dura. Oare atunci cînd cineva crede, ca particular, că 
îl va lua fierbinţeala şi că va avea o temperatură anu- 

mită, iar un altul — medic — va crede tocmai dimpo¬ 
trivă, după a cărui opinie spunem că se va realiza viito¬ 
rul? Cumva după a amîndorura? Şi că în timp ce, 
după părerea medicului, nu va ajunge să aibă nici tem¬ 
peratură, nici fierbinţeală, după a lui le va avea pe 
amîndouă? 

THEODOROS Ar fi de-a dreptul ridicol. 

SOCRATE Iar în ce priveşte vinul, dacă va ieşi d 
dulce sau acru, stăpîn să-şi dea o părere va fi ţăranul 
şi nu cîntăreţul din citheră. 

THEODOROS Cum să nu! 

SOCRATE Şi nici despre înstrunarea corzilor, ce 
urmează să se facă, nu va judeca paidotribul 106 mai 
bine decît muzicianul dacă va ieşi un acord armonios 
ori nu, acord care, după aceea, i se va părea chiar pai- 
dotribului armonios. 

THEODOROS Bine înţeles. 

SOCRATE Tot astfel, nici judecata unuia care, fără 
să fie bucătar, urmează să ir. parte la un ospăţ, nu este, 
în timpul pregătirilor, mai întemeiată decît cea a bu¬ 
cătarului însuşi, asupra viii oarei plăceri. In ce priveşte e 
o plăcere prezentă sau deja trecută a oricui, să nu o 
angajăm deloc în discuţie, dar, despre ceea ce în viitor 
îi va părea şi va exista pentru oricine, îşi este sau nu 
fiecare om cel mai bun judecător? Oare nu tu, Prota- 
goras, vei fi acela care va putea formula dinainte, mai 
bine decît oricare particular, o opinie despre cîiă în¬ 
credinţare vor găsi viitoarele noastre discursuri 1 07 la 
tribunal? 

THEODOROS Şi încă cum, Socrate! Se fălea foarte 
tare că, oricum, în această privinţă, el este mai pre¬ 
sus de oricine 108 . 

SOCRATE Pe Zeus, chiar aşa, dulce prieten! Altfel 
nimeni nu i-ar mai fi dat bani grei ca să converseze cu 
el, dacă nu i-ar fi încredinţat pe cei aflaţi în jurul său 179 
că nimeni altul — ghicitor sau altceva — nu ar ju¬ 
deca mai bine decît el însuşi ceea ce va fi în viitor sau 
va părea. 

THEODOROS E cît se poate de adevărat. 

SOCRATE Nu se află, deci, şi instituirea legilor, şi 
folositorul orientate spre viitor şi nu ar fi oricine de 
acord că este inevitabil ca o cetate care stabileşte legi 
să nimerească, vrîncî-nevrînd, de multe ori, pe alătu¬ 
rea de cel mai mare folos? 

THEODOROS Desigur. 

SOCRATE Aşadar, va fi un lucru chibzuit ceea ce 
b îi vom spune dascălului tău, şi anume că este nevoit 
să recunoască faptul că un om este mai înţelept decît 
altul şi că un astfel de om este măsură; cît despre mine, 
eu, cel nepriceput 109 , nu sînt constrîns nicicum să de¬ 
vin măsură, aşa cum afirmaţia lui mă silea să fiu, cu 
sau fără voia mea, adineauri. 

THEODOROS Acesta mi se pare, Socrate, punctul 
în care afirmaţia se lasă cel mai bine prinsă; dar se 
mai lasă prinsă şi aici: cînd consideră părerile altora 
prevalente, în timp ce acestea s-au arătat a nu socoti 
deloc adevărate afirmaţiile lui Protagoras. 
o SOCRATE Şi în multe altele s-ar lăsa, Theodoros, o 
astfel de afirmaţie prinsă, arătîndu-se că nu orice opi¬ 
nie a cuiva este adevărată. In ce priveşte însă simţirea 
de moment 110 a fiecăruia, din care se nasc senzaţiile şi 
opiniile conform acestora, e mai greu să le prinzi că nu 
sînt adevărate. Dar se prea poate să spun prostii, căci 
dacă s-au nimerit să fie, nu pot fi prinse, iar aceia care 
afirmă că sînt evidente, ba încă şi cunoaşteri, mai, mai 
că ar spune nişte adevăruri; Theaitetos acesta nu a spus 
o vorbă goală atunci cînd a stabilit că senzaţie şi cu¬ 
noaştere sînt acelaşi lucru. Trebuie, deci, să ne apro- 
d piem şi mai mult aşa cum ne-o cere pledoaria pentru 
Protagoras şi să încercăm această realitate mişcătoare, 
ciocănind-o spre a şti dacă sunetu-i este limpede sau 
dogit. S-a ajuns deci la o luptă pentru ea, nu meschi¬ 
nă şi nici a cîtorva. 

THEODOROS Departe de a fi meschină, dimpotrivă: 
în Ionia i se dă o foarte mare importanţă, iar adepţii 
lui Heraclit susţin conceptul acesta cu un cor tare pu¬ 
ternic. 

SOCRATE De aceea, şi trebuie, dragul meu Theo- 
0 doros, o cercetare mai în amănunt şi care să pornească 
de la principiu, aşa precum ne-o propun ei înşişi. 

THEODOROS Cu siguranţă că aşa e. Şi încă, Socra¬ 
te, în legătură cu aceste idei heraclitice sau, cum le 
numeşti tu, homerice şi chiar mai de demult, a purta o 
discuţie cu efesienii înşişi — ei care, toţi, se dau drept 
pricepuţi — nu este cu nimic mai uşor decît dacă ai 
face-o cu unii loviţi de streche. Chiar aşa, căci conform 
scrierilor lor, sînt şi ei în mişcare 111 , dar să se oprească 
asupra argumentului şi a întrebării şi să răspundă ori 

să întrebe liniştiţi, pe rînd, acest lucru este pentru ei 
mai neobişnuit decît orice altceva. Aceşti oameni au 180 
în ei atît de puţină linişte incit s-ar putea spune că le 
lipseşte cu totul. Dar dacă îl întrebi ceva pe vreunul 
din ei, scot la iveală, ca dintr-o tolbă, mici expresii 112 - 
enigmatice cu care te săgetează de departe şi dacă în¬ 
cerci să găseşti un înţeles vreuneia şi să afli ce vrea 
să spună, eşti lovit de o alta cu cuvintele schimbate, ca 
să pară nouă. Cu nici unul din ei nu vei ajunge nici- 
cînd la vreun liman, în nici o controversă şi, dealtmin- 
teri, nici ei înşişi între ei, căci se îngrijesc foarte straş¬ 
nic să nu permită existenţa a nimic stabil, nici în cu- b 
vîntul şi nici în mintea lor, socotind, pe cît cred, că ar 
fi ceva static. Or, împotriva acestui lucru duc un răz¬ 
boi straşnic şi îl alungă, pe cît le stă în putinţă, de 
oriunde. 

SOCRATE Poate că i-ai văzut pe aceşti oameni la 
luptă, dar în momentele de pace nu ai avut de-a face cu 
ei, Theodoros, căci nu fac parte din cercul tău; cred, 
însă, că, în tihnă, astfel de enigme explică ei învăţă¬ 
ceilor lor, pe care vor să îi formeze asemenea lor în- 
şile. 

THEODOROS Căror învăţăcei, norocosule? Nici c 
unul dintre‘ei nu devine discipol altuia, ci cresc de la 
sine, inspirîndu-se fiecare de unde se nimereşte şi fie¬ 
care socoteşte că celălalt nu ştie nimic. ,Cum spuneam, 
deci, de la unii ca aceştia nu vei afla niciodată vreun 
înţeles, nici cu voia, nici fără voia lor, aşa că trebuie 
ca, odată ce le-ai auzit argumentele, să îi studiezi ca 
pe o problemă. 

SOCRATE Ce-ai spus e foarte adevărat. In ce pri¬ 
veşte însă problema, oare nu am moştenit-o, mai întîi 
de la cei vechi, care, prin poezie, au ascuns de mulţime d 
că Okeanos şi cu Tethys, principiul generator al tu¬ 
turor celorlalte lucruri, se întîmplă să fie curgeri de 
apă şi că nimic nu a fost rînduit stătător? Iar apoi, nu 
de la urmaşii acestora, mai înţelepţi de bună seamă, 
care au făcut o demonstraţie limpede, pentru ca, as- 
cultîndu-i, şi cizmarii să le poată pătrunde înţelepciu¬ 
nea şi să înceteze să creadă prosteşte că o parte a firii 
este nemişcată, iar alta mişcătoare şi, după ce vor fi 
învăţat că toate se mişcă, să îi preamărească? Dar, 
Theodoros, era să-mi scape faptul că alţii au dovedit 
chiar contrariul acestor lucruri, de pildă: Singur se află e 

nemişcat cel căruia i se dă numele Totului 113 şi altele 
pe care unii ca Melissos şi Parmenide, în opoziţie cu 
toţi ceilalţi, le susţin cu tărie, cum că toate sînt Unul 
care stă nemişcat în sine, neavînd un loc în care să se 
mişte. Şi cum o vom scoate 1| capăt, prietene, cu aces¬ 
tea toate? Căci, înaintînd încet-încet, am uitat de cele 
două tabere, pînă cînd ne-am găsit la mijloc între ele. 

181 a Aşa că, dacă nu ne vom apăra fugind pe undeva, o să 
ispăşim precum cei ce se joacă în palestre de-a trasul 
cu frînghia, atunci cînd, apucaţi de fiecare echipă, sînt 
traşi din amîndouă părţile deodată 114 . 

Pe cît mi se pare, trebuie deci să îi cercetăm întîi 
pe cei spre care am pornit-o, spre ,,curgători“. Iar dacă 
ni se va părea că este -ceva în spusele lor, ne vom, 
trage şi noi împreună cu ei, căutînd să fugim de cei¬ 
lalţi. Dacă însă cei ce fixează totul vor părea că spun 
lucruri mai adevărate, vom căuta la ei scăparea de cei 
b Ce fac să se mişte cele nemişcate 115 . Iar dacă şi unii şi 
alţii se vor arăta nechibzuiţi în spusele lor, ne vom 
face de rîs crezînd că noi, care sîntem nişte netrebnici, 
spunem ceva, după ce am declarat incapabili 116 pe nişte 
bărbaţi atît de vîrstnici şi atît de înţelepţi. Bagă, deci, 
de seamă, Theodoros, dacă este bine să înaintăm către 
o astfel de primejdie. 

THEODOROS Nu putem accepta, Socrate, cîtuşi de 
puţin, să nu cercetăm pînă la capăt ce spune fiecare 
din oamenii aceştia. 

SOCRATE De vreme ce tu doreşti aşa de mult, ar 
trebui să cercetăm. Şi mi se pare că începutul cercetării 
o asupra mişcării este dat de întrebarea:'oare ce vor să 
spună prin afirmaţia că totul se mişcă? Vreau să spun 
următorul lucru: vorbesc ei despre o singură specie a 
mişcării sau, după cum mi se pare mie, de două? To¬ 
tuşi, să nu-mi spun numai eu părerea, ci ia şi tu parte 
la aceasta, ca să suferim împreună ce-o fi nevoie! 
Aşa că spune-mi: oare mişcare numeşti şi cînd un lu¬ 
cru se mută dintr-un loc într-altul, şi cînd se răsuceşte 
în limitele aceluiaşi loc? 

THEODOROS In ce mă priveşte, da. 

SOCRATE Fie deci, aceasta o specie. Dar atunci 
d cînd rămîne în acelaşi loc, însă îmbătrîneşte ori devine, 
din alb, negru .sau, din moale, tare sau se alterează cu 
vreo altă alterare, nu este oare drept să numeşti aceasta 
o altă specie a mişcării? 



THEAITETOS 


233 


THEODOROS Eu unul aşa găsesc. 

SOCRATE Sîntem într-adevăr nevoiţi să o recu¬ 
noaştem. Spun, deci, că speciile mişcării sînt acestea 
două: alterarea, iar cealaltă translarea. 

THEODOROS Ai toată dreptatea să spui aşa. 

SOCRATE Acum, după ce am împărţit-o astfel, să 
discutăm în continuare cu cei care fac adesea afirmaţia 
că totul se mişcă şi să-i întrebăm: Cum spuneţi voi că e 
totul se mişcă după ambele tipuri? Este şi translat şi 
alterat sau acum după amîndouă, acum după unul 
singur? 

THEODOROS Păi, pe Zeus, în ce mă priveşte, nu 
ştiu ce să spun. Socotesc însă că răspunsul lor ar fi: 
după amîndouă. 

SOCRATE Iar dacă nu o vom spune, totul le va apă¬ 
rea, prietene, şi în mişcare, şi stabil şi nu vor avea de¬ 
loc mai multă dreptate să spună că totul se mişcă de- 
cît că totul e stabil. 

THEODOROS E foarte adevărat ■ ce spui. 

SOCRATE Aşa că, deoarece trebuie ca lucrurile să 
se mişte — iar nemişcarea nu există în nici unul — 18 
toate se mişcă, desigur, după fiecare tip de mişcare.' 

THEODOROS. Fără doar şi poate. 

SOCRATE Aşa fiind, să-mi .observi la ei următo¬ 
rul lucru: producerea căldurii, a albului sau a oricărui 
lucru, nu spuneam noi că ei o prezintă aşa: fiecare din 
acestea e translat împreună cu senzaţia sa, la mijloc 
între agent şi pacient şi că el, pacientul, devine senzi¬ 
tiv 117 dar nu mai este senzaţie, în timp ce agentul de¬ 
vine ceva anume, dar nu cecitate ? 118 Acum, probabil că 
ceitate îţi şi pare un cuvînt ciudat şi nu înţelegi o ex¬ 
primare de ansamblu; ascultă, deci, pe părţi: activul b 
devine nu calditate şi nici albitate, ci cald şi alb şi tot 
astfel şi celelalte. Căci îţi aminteşti, desigur că mai 
înainte spuneam aşa: nimic nu există ca unitate în sine, 
deci nici agentul sau pacientul, ci, din împreunarea 
unuia cu celălalt, senzaţiile şi sensibilele care se nasc 
devin, acestea ce-va, iar celelalte senzitive. 

THEODOROS îmi amintesc, cum să nu! 

SOCRATE în ce priveşte’ altele, să le dăm pace, fie 
că se susţine că-i aşa sau altfel. Subiectul discuţiei c 
noastre, doar pe acesta să îl păstrăm, întrebîndu-i: după 
afirmaţia voastră, totul se mişcă şi curge . 119 Nu-i aşa? 

THEODOROS Ba da. 

SOCRATE Şi nu o face după unul din cele două fe¬ 
luri de mişcare pe care le-am distins: translarea şi al¬ 
terarea? 

THEODOROS Cum să nu; cel puţin dacă va fi miş¬ 
care în sens absolut. 

SOCRATE Dacă însă ar fi doar translat, fără să fie 
şi alterat, am putea spune, desigur, care este, după mo¬ 
dul în care curg, natura celor translate, nu-i aşa? 

THEODOROS Aşa este. 

d SOCRATE Dar, fiindcă o afirmaţie ca „ceea ce 
curge, curge alb“ nu rezistă deloc — dimpotrivă, se 
schimbă (aşa încît există şi o curgere a albităţii înseşi, 
ca şi o trecere spre altă culoare pentru a nu fi surprinsă 
că rămîne la aceeaşi) —, poate exista oare ceva care să 
fie denumit cu numele unei culori anumite, în aşa fel 
încît denumirea dată să fie şi corectă? 

THEODOROS Şi care ar fi mecanismul, Socrate? 
Sau altceva chiar, de felul acesta, dacă, odată cu rosti¬ 
re^, se şi strecoară pe furiş, ca unul care curge? 
a SOCRATE Ce vom spune în cazul acesta despre un 
simţ, oricare — de pildă, văzul ori auzul? Cumva că 
rămîne în starea de văz ori auz? 

THEODOROS Nu trebuie cîtuşi de puţin, din mo¬ 
ment ce totul se mişcă. 

SOCRATE Atunci nu trebuie, desigur, spus despre 
ceva că ,,vede“, mai degrabă decît că „nu vede 44 şi nici 
că are vreun alt simţ, mai degrabă decît că nu îl are, 
odată ce totul se mişcă total 120 . 

THEODOROS Nu, într-adevăr. 

SOCRATE Dar, pe de altă parte, senzaţia este cu¬ 
noaştere, cum spuneam şi eu, şi Theaitetos. 

THEODOROS Da, aşa spuneaţi. 

SOCRATE Aşadar, întrebaţi fiind „ce este cunoaş- 
terea“, răspunsul nostru nu a fost „cunoaştere 14 , mai 
mult decît „necunoaştere 11 , 
a THEODOROS Aşa se pare. 

SOCRATE Frumos ni s-ar mai preciza răspunsul, 
după ce ne-am dat silinţa să arătăm că totul se mişcă, 
tocmai pentru ca acest răspuns să apară corect. Numai 
că, pe cît se pare, ceea ce s-a vădit este că, dacă totul 
se mişcă, orice răspuns ar da cineva despre orice ar 
fi la fel de adevărat zicînd „este 44 aşa ori altfel — sau 
dacă vrei „devine 14 , ca să nu îi ţinem pe dumnealor 
în loc cu acest cuvînt. 

THEODOROS E adevărat ee spui. 

SOCRATE Da, Theodoros, în afară de faptul' că am 
spus „aşa“ şi „altfelA Căci nu trebuie să rostim deloc 
acest ,,aşa“ (fiindcă „aşa“ nu ar mai fi deloc în miş- b 
care), după cum nici ,,altfel“ (căci nici acesta 
nu este deloc în mişcare), ci se cere stabilit un alt 
cuvînt pentru cei care folosesc principiul acesta, căci 
în acest moment nu mai au expresii pentru ideea lor 
— doar dacă nu li s-ar potrivi „cîtuşi de puţin“, ba, 
cel mai bine ,,astfel“, ca o exprimare nedeterminată 121 . 

THEODOROS Aceasta este, fără îndoială, cea mai 
familiară vorbă pentru ei. 

SOCRATE Aşa că, Theodoros, ne-am distanţat .de 
prietenul tău şi nici nu îi vom concede că tot omul este 1 c 
măsură a tuturor lucrurilor — doar dacă nu ar fi un 
om cu minte. Că senzaţia este cunoaştere, iarăşi nu vom 
concede — sau nu potrivit principiului „totul se miş- 
că“; numai dacă Theaitetos acesta nu are altceva de 
spus. 

THEODOROS Foarte bine ai grăit, Socrate şi, odată 
încheiate acestea, trebuie să mă distanţez şi eu de 
schimbul de replici cu tine — după învoieli, deoarece 
cuvîntul despre Protagoras urma să îi pună capăt. 

THEAITETOS Nu mai înainte, măcar, Theodoros, d 
ca Socrate şi cu tine să vorbiţi pe larg despre cei care 
afirmă că totul este nemişcat, aşa cum aţi stabilit adi¬ 
neauri. 

THEODOROS Vai, Theaitetos, tînăr cum eşti, îi în¬ 
veţi pe cei măi în vîrstă să comită nedreptăţi şi să treacă 
peste învoieli? Ba, pregăteşte-te să îi răspunzi lui So¬ 
crate în discuţia care urmează. 

THEAITETOS Numai să vrea. Mi-ar plăcea, totuşi, 
foarte mult să îl aud vorbind despre ce spuneam. 

THEODOROS îmbiindu-1 pe Socrate la discuţie, îi 
îmbii pe călăreţi spre cîmpie 122 ; întreabă-1, deci şi 
ascultă! 

SOCRATE Numai că eu, Theodoros, am impresia e 
că nu îi voi da ascultare lui Theaitetos la ce îmi cere. 

THEODOROS Şi de ce nu îi vei da ascultare? 

SOCRATE Pe Melissos şi pe ceilalţi care afirmă că 
Totul este unu şi imobil mă sfiesc, desigur, să-i supun 
unei cercetări grosolane; totuşi, mă sfiesc mai puţin 
decît de Parmenide singur 123 . In ce îl priveşte pa ci, 
Parmenide îmi apare ca în acel homeric „impunător şi 

' grozav totodată* 4124 . Am ajuns să mă aflu în preajma sa 
fiind, eu foarte tînăr, el foarte bătrîn şi mi-a părut a 
a avea o anume profunzime cu totul aleasă. De aceea 
mi-e teamă că nici cuvintele nu i le vom înţelege şi că 
ideea din spusele sale o vom trăda cu atît mai mult, iar 
ceea ce este cel mai important, lucrul pentru care s-a 
iscat această discuţie asupra cunoaşterii: ce poate fi ea, 
se va afla în cele din urmă necercetat din pricina cu¬ 
vintelor ce s-ar năpusti ca un cortegiu dionisiac în de¬ 
lir 125 , dacă cineva le-ar da' crezare. Şi, dealtfel, pro¬ 
blema pe care o ridicăm acum fiind necuprinsă în pro¬ 
funzimea ei, ar suferi, dacă cineva ar cerceta-o ca pe 
un mărunţiş, o nedreptate, iar dacă ar cerceta-o aşa cum 
se cuvine, s-ar întinde peste măsură, umbrind problema 
cunoaşterii. Trebuie, deci, -să încercăm nu vreuna din 
aceste căi, ci să îl uşurăm, prin arta noastră maieutică, 
b pe Theaitetos de rodul conceput de el asupra cunoaş¬ 
terii. 

THEODOROS Dacă aşa găseşti de cuviinţă, este ne¬ 
cesar să o facem. 

SOCRATE Hai, Theaitetos, mai cercetează încă ceva 
legat de cele spuse: ai răspuns, desigur, că senzaţia este 
cunoaştere, nu-i asa? 

TI IEAITETOS Ba da. 

SOCRATE Şi dacă cineva te-ar întreba aşa: „Prin 
ce anume vede omul alb sau negru şi prin ce anume 
aude ascuţit ori grav?, i-ai răspunde — cred: „Prin 
ochi si prin urechi**. 

THEAITETOS După mine, da. 
c SOCRATE Uşoara mînuire a cuvintelor şi a formu¬ 
lărilor şi alegerea acestora fără scrupulozitate este, de 
cele mai multe ori, un lucru nu lipsit de distincţie, ci, 
mai degrabă, opusul acesteia este un lucru vulgar 126 . 
Există însă cazuri cînd eşti nevoit, cum este şi acum 
nevoie să surprindem ceea ce nu este corect în răs¬ 
punsul pe care l-ai dat, căci — bagă de seamă! — ce 
răspuns este mai corect: ochii sînt lucrul cu care sau 
prin care vedem, iar urechile, cel cu care ori prin care 
auzim? 

THEAITETOS Prin care simţim toate cele, după 
mine, unul, Socrate, mai curînd decît cu care. 
d SOCRATE Ar fi de-a dreptul înspăimîntător, copile, 
dacă în noi, ca în nişte cai de lemn 127 , s-ar depune o 
grămadă de senzaţii, fără ca ele toate să tindă spre o 

singură formă — că trebuie să îl numim suflet sau alt¬ 
cumva cu care, prin' mijlocirea (ca a unor unşlte) 128 a 
acestor senzaţii, percepem toate cîte sînt sensibile. 

THEAITETOS, Păi, mie mi se pare mai degrabă aşa 

decît altfel. 

SOCRATE Motivul pentru care îţi cercetez în amă¬ 
nunt spusele este ca să aflu dacă printr-un anume 
lucru din noi — acelaşi — realizăm, prin ochi albul 
şi negrul, iar prin altele, tot aşa, alte senzaţii şi dacă, • 
Întrebat fiind, ai putea să pui pe scama trupului ast¬ 
fel de lucruri. Ar fi însă, poate mai bine să vorbeşti 
tu şi să răspunzi acestor întrebări, decît,să-mi fac eu 
de lucru în locul tău. Aşa că spune-mi: cele prin care 
simţi caldul, uscatul, uşorul şi dulcele, oare nu le so¬ 
coteşti, pe fiecare trupeşti? Sau de alt fel? 

THEAITETOS Gîtuşi de puţin. 

SOCRATE Şi ai vrea să fii de acord şi că este cu 
neputinţă ca senzaţiile pe care le simţi printr-o anu- 185 • 
mită capacitate să lc simţi prin alta, de pildă: să auzi 
cu văzul şi să vezi cu auzul? 

THEAITETOS Cum să nu vreau! 

SOCRATE Or, dacă gîndeşti ceva legat de amîn- 
două, nu ai putea să le simţi pe amîndouă prin orga¬ 
nul unui simţ şi nici prin al celuilalt. 

THEAITETOS Bineînţeles că nu. 

SOCRATE Astfel, în ce priveşte sunetul şi culoa- 
Tea, primul lucru pe care îl gîndeşti despre amîndouă, 
nu este acesta că amîndouă există? 

THEAITETOS Ba cu, da. 

SOCRATE Prin urmare şi că fiecare este, pe de o 
parte, diferit de celălalt şi, pe de alta, identic sieşi? 

THEAITETOS Cum să nu! b 

SOCRATE Şi că, împreună sînt două, dar fiecare 
■este unu? 

THEAITETOS Şi asta. 

SOCRATE Prin urmare, fie că sînt diferite, fie că 
sînt asemănătoare între ele, eşti în stare să faci o cer¬ 
cetare asupra lor? 

THEAITETOS Poate. 

SOCRATE Or, toate acestea, prin ce gîndeşti asu¬ 
pra lor? Căci nici prin auz, nici prin văz nu există pu¬ 
tinţa de a extrage ceea ce le este comun. Şi iată şi o 
dovadă că este aşa cum spuneam: dacă ar fi posibil 
să le cercetezi pe fiecare în parte dacă sînt sărate sau c 

nu, ştii că vei avea de spus cu ce le cercetezi şi că acest 
ceva nu se vădeşte a fi nici vedere, nici auz, ci alt ceva. 

THEAITETOS Şi de ce nu se poate? Este capacitatea 
aceea, prin limbaj. 

SOCRATE Bine zici! Dar, la rîndul ei, această ca¬ 
pacitate, prin ce îţi lămureşte partea comună şi tuturor 
lucrurilor, şi acestora 129 , parte căreia îi aplici cuvin¬ 
tele „există“ şi „nu există 11 şi cele cuprinse în întrebă¬ 
rile de adineauri despre ele? Tuturor acestora ce organe 
le vei atribui, prin care fiecare să simtă sensibilul 
nostru? 

THEAITETOS Vorbeşti despre existenţă şi despre 
non-existenţă, despre asemănare şi neasemănare, des- 
d pre identitate şi alteritate şi încă şi despre unu şi alt 
număr legat de ele. Este limpede însă că întrebi şi de 
par şi impar şi de celelalte care urmează acestora prin 
'care dintre capacităţile trupului le percepem cu su¬ 
fletul? 

SOCRATE Mai mult decît bine, Theaitetos, mă ur¬ 
mezi şi chiar acestea sînt lucrurile de care te întreb. 

THEAITETOS Dar pe Zeus, Socrate, în ce mă pri¬ 
veşte, n-aş şti să îţi răspund ceva; afară doar că, după 
părerea mea, punctul de plecare pentru astfel de lucruri 
e este că nu există deloc un organ propriu, ca pentru ce¬ 
lelalte, ci sufletul însuşi prin sine — aşa îl văd eu — 
cercetează părţile comune tuturor. 

SOCRATE Frumos mai eşti, Theaitetos şi nu, cum 
spunea Theodoros, urît! Pentru că frumos şi bun este 
acela care vorbeşte frumos. Dar dincolo de frumuseţe, 
bine ai făcut scutindu-mă de un discurs lung, dacă ţi-e 
vădit că sufletul cercetează unele lucruri el însuşi prin 
sine, iar pe altele prin capacităţile trupului. Tot aşa 
mi se părea şi mie, dar voiam să-ţi pară şi ţie. 
a THEAITETOS Păi, chiar aşa mi se arată. 

SOCRATE Unde aşezi atunci existenţa? Căci lucrul 
acesta este cu precădere consecinţă peste toate. 

THEAITETOS Eu, între cele spre care sufletul tinde 
el însuşi de la sine. 

SOCRATE Oare şi asemănătorul şi neasemănătorul, 
identicul şi diferitul? 

THEAITETOS Desigur. 

SOCRATE Cum aşa? Şi frumosul şi urîtul, binele şi 
răul? 

THEAITETOS Mie mi se pare că şi esdstenţa acesto¬ 
ra o analizează, mai ales în comparaţie unele cp altele, b 
socotind în sine trecutul şi prezentul faţă de viitor. 

SOCRATE Opreşte-te! Tăria tarelui se va simţi alt¬ 
fel decît prin pipăit si tot aşa, moliciunea moalelui? 

THEAITETOS Bineînţeles că nu! 

SOCRATE Dar existenţa acestor stări şi că există 
amîndouă, ca şi opoziţia uneia faţă de cealaltă şi, de¬ 
sigur, şi existenţa acestei opoziţii, sufletul însuşi, în- 
torcîndu-se asupra lor şi comparîndu-le între ele, în¬ 
cearcă să le discearnă pentru noi. 

THEAITETOS Sigur că da. 

SOCRATE Aşadar, îndată ce s-au născut, oamenii 
ca şi animalele sînt dăruiţi de la natură să simtă toate c 
afectele care, prin trup, li se îndreaptă către suflet. In 
•ce priveşte însă raţionamentele asupra acestor afecte ra¬ 
portate la existenţă şi utilitate, eu greu şi în timp, prin 
multe osteneli şi şcoală se ajunge la aceasta — cei care 
ajung 130 . 

THEAITETOS Categoric. 

SOCRATE Să fie, deci, în stare să atingă adevărul 
cel* căruia 131 nu îi este dat să atingă existenţa? 

THEAITETOS Cu neputinţă. 

SOCRATE Dar adevărul pe care nu îl va atinge, îl 
va cunoaşte vreodată cineva? 

THEAITETOS Cum ar putea, Socrate? d 

SOCRATE Atunci, desigur că nu în afecte se 
află cunoaşterea, ci în concluzia 132 asupra lor, căci po¬ 
sibilitatea de a prinde existenţa şi adevărul se află, pe 
cît se pare, aici, în timp ce acolo nu se poate. 

THEAITETOS Aşa se vede. 

SOCRATE Şi, deci, le vei numi la fel şi pe una şi pe 
alta, deşi între ele două este aşa de mare deosebirea? 

THEAITETOS Intr-adevăr, nu ar fi corect deloc. 

SOCRATE Care este deci, numele pe care i l-ai da 
de drept aceluia — adică faptului de a vedea, de a auzi, 
de a mirosi, de a se răci, de a se încălzi? 

THEAITETOS A simţi, după mine. Altfel cum? o 

SOCRATE Şi în ansamblu le numeşti, desigur, sen¬ 
zaţie? 

’ THEAITETOS Sînt nevoit. 

SOCRATE Căreia, zicem noi, nu-i este dat să ajungă 
la adevăr, căci nu a ajuns cîtuşi de puţin la existenţă. 

THEAITETOS Nu, într-adevăr. 

SOCRATE Atunci, cîtusi de puţin la cunoaştere. 

-THEAITETOS Deloc. 

SOCRATE Atunci nu ar fi posibil, Theaitetos, ca sen¬ 
zaţia şi cunoaşterea să fie acelaşi lucru. 

THEAITETOS S-ar părea că nu, Socrate. Şi mai 
ales în momentul acesta a devenit cît se poate de lim¬ 
pede: cunoaştere înseamnă altceva decît senzaţie. 
a SOCRATE Dar, cu siguranţă, nu aceasta este pri¬ 
cina pentru care am început să dialogăm: ca să aflăm 
ce nu poate fi cunoaşterea, ci ce poate fi. Am înaintat, 
cu toate acestea, destul ca să nu o mai căutăm în nici 
un fel de senzaţie, ci în acel nume oricare îl va fi avînd 
sufletul, atunci cînd se ocupă, el însuşi în sine, de cele 
existente. 

THEAITETOS Dar acest lucru,- Socrate, se numeşte, 
pe cîte îmi închipui eu, a formula o opinie. 

SOCRATE Ai dreptate să îţi închipui asta, dra- 
^ gul meu. Şi uită-te acum, iarăşi de la capăt, ştergînd 
tot ce a fost înainte, dacă vezi ceva mai bine, deoarece 
ai înaintat pînă aici. Aşa că spune-mi încă o dată: ce 
poate fi cunoaşterea? 

THEAITETOS Să spun' „orice opinie K este cu ne¬ 
putinţă, Socrate, deoarece opinia este şi falsă. Mă tem 
însă că opinia adevărată este cunoaştere 133 şi, în ce mă 
priveşte, acesta să-mi fie răspunsul. Iar dacă, pe măsură 
ce vom înainta, lucrurile nu se vor înfăţişa ca acum, 
vom încerca să spunem altceva. 

SOCRATE Chiar aşa trebuie să vorbeşti Theaitetos, 
cu însufleţire, în loc să te codeşti să răspunzi, ca la 
0 început. Dacă vom face astfel, din două, una: sau vom 
găsi lucrul după care umblăm, sau nu vom mai fi atît 
de siguri că ştim ceea ce nu ştim deloc — şi încă nu 
ar fi de dispreţuit un astfel de cîştig. Aşa că, încă o 
dată, ce spui? Date fiind două forme de opinie, una 
adevărată, neadevărată însă cealaltă, defineşti cunoaş¬ 
terea drept opinie adevărată? 

THEAITETOS După mine, da, căci astfel îmi apare 
în momentul acesta. 

SOCRATE Mai merită oare să ne întoarcem ca să 
reluăm ceva legat de opinie? 

THEAITETOS La ce anume te referi? x 

d SOCRATE Mă tulbură ceva — şi acum, şi în destule 
alte dăţi, desigur —, aşa îneît să ajung într-o mare ne¬ 
dumerire faţă de mine ca şi faţă de altcineva, ca unul 

care nu ar şti să spună ce ar putea fi acest afect la noi 
şi în ce fel a luat naştere. 

THEAITETOS Care anume? * 

SOCRATE Formarea unei opinii false. Scrutez în- 
tr-adevăr şi acum această problemă şovăind dacă să 
trecem peste ea sau dacă să o cercetăm în alt fel decît 
puţin mai înainte. 

THEAITETOS Şi de ce, Socrate, odată ce ni se pare 
că trebuie, fie cît de puţin? Căci adineauri nu greşeaţi, 
fireşte, tu şi Theodoros, cînd vorbeaţi despre tihnă, cum 
că nimic nu ar fi pricină de grabă în astfel de situaţii. 

SOCRATE Ai dreptate să-mi aduci aminte, căci nu 
este, poate, nepotrivit să ne întoarcem în urmă. Este, e 
desigur, mai folositor să termini cu bine un lucru mic, 
decît pe jumătate unul mare. 

THEAITETOS Cum să nu! 

SOCRATE Deci cum? Ce spunem acum? Afirmăm 
de fiecare dată existenţa opiniei false şi că unul dintre 
noi are o opinie falsă, dar că, celălalt are, la rîndul lui, 
una adevărată, ca şi cum ar fi ceva în firea lucrurilor? 

THEAITETOS Afirmăm, desigur. 

SOCRATE Şi atunci nu ne rămîne, în ansamblu şi 188 
în amănunt, decît acest lucru: fie să ştim, fie să nu ştim? 

Cît despre a învăţa, şi a uita, pentru că sînt intermediare 
între cele enunţate, le spun ziua bună pentru moment, 
pentru că nu aduc nimic nou în discuţie. 

THEAITETOS Dar, Socrate, aşa nu rămîne, despre 
orice ar fi vorba, nimic altceva decît a şti sau a nu şti. 

SOCRATE Şi din acest moment nu este, deci, ne¬ 
voie ca cel care formula azi o opinie să o formuleze, fie 
despre ce ştie, fie despre ce nu ştie? 

THEAITETOS Ba este. 

SOCRATE Şi, tot aşa, să nu ştii lucrul pe care îl ştii 
sau să ştii ce nu ştii, e imposibil. b 

THEAITETOS Cum de nu! 

SOCRATE Atunci, acela care formulează opinii false 
îşi închipuie că lucrurile pe care le ştie nu sînt acelea, 
ci altele dintre cele pe care le ştie şi, ştiindu-le şi pe 
unele, şi pe celelalte, le necunoaşte la fel de bine şi pe 
unele şi pe celelalte. ' 

THEAITETOS Dar asta e imposibil, Socrate. 

SOCRATE Dar, oare, să presupui că şi cele pe care 
nu le cunoşti sînt altele, dintre cele pe care nu le cu¬ 
noşti? Şi aceasta înseamnă ca celui care nu îi ştie nici 

pe Theaitetos, nici pe Socrate să îi vină în minte că 
Socrate este Theaitetos ori că Theaitetos este Socrate. 
c THEAITETOS Cum aşa? 

SOCRATE Dar nu se poate ea cineva să-şi închipuie 
că ce ştie sigur e identic cu ce nu ştie şi, tot aşa, nici 
că ce nu ştie este ce ştie. 

THEAITETOS Ar fi chiar o ciudăţenie. 

SOCRATE Cum, deci, ar mai putea cineva să for¬ 
muleze opinii false? Căci, în afară de acestea, este în- 
tr-un fel cu neputinţă să formuleze opinii, deoarece sau 
cunoaştem totul, sau nu cunoaştem; or, în aceste condi¬ 
ţii, pare absolut imposibil să formulezi opinii false. 

THEAITETOS E cit se poate de adevărat. 

SOCRATE Deci nu în direcţia aceasta să fie de cer¬ 
ii cetat ceea ce căutăm, mergînd pe calea cunoaşterii şi a 
necunoaşterii, ci pe aceea a existenţei şi a non-exis- 
tentei? 

THEAITETOS Ce spui? 

SOCRATE Să nu fie mai simplu că cel care asupra 
oricărui lucru formulează opinii care nu există, nu se 
poate să nu formuleze opinii false, chiar dacă ar avea 
oricum altfel modul de a gîndi. 

THEAITETOS E foarte probabil, Socrate. 

SOCRATE Şi atunci, Theaitetos, ce vom spune dacă 
ne va chestiona cineva: Ceea ce se spune este posibil 
pentru oricine? Şi care om va formula o opinie ce nu 
există, fie asupra vreunui lucru din cele existente, fie 
el însuşi în sine? Or, noi, la acestea vom răspunde pro- 
19 babil: ,,Da, atunci cînd, deşi îşi închipuie, nu îşi închi¬ 
puie lucruri adevărate 11 . Sau cum vom'spune? 

THEAITETOS Aşa vom spune. 

SOCRATE Deci, există şi alte împrejurări în care se 
întîmplă un lucru de felul acesta? 

THEAITETOS Ce fel? 

SOCRATE Dacă cineva zăreşte ceva, dar nu zăreşte 
nimic. 

THEAITETOS Cum aşa? 

SOCRATE Păi, dacă cineva zăreşte un lucru, zăreşte 
ceva din cele existente. Sau, poate, tu îţi închipui că 
unitatea se află între lucrurile inexistente? 

THEAITETOS După mine, nu. 

SOCRATE Aşadar, acela care zăreşte un lucru anu¬ 
me, zăreşte ceva existent. 

THEAITETOS Aşa se pare. 

SOCRATE Şi cel ce aude ceva, aude, cu siguranţă, 189 a 
un lucru şi aude ceva ce există. 

THEAITETOS Desigur. 

SOCRATE Şi cel care atinge, de bună seamă, un 
lucru, atinge un anume lucru şi încă existent, de vreme 
ce este unul? 

THEAITETOS Şi aceasta este adevărat. 

SOCRATE Dar cel care formulează o opinie, nu o 
formulează despre un anume ceva? 

THEAITETOS Fără doar şi poate. 

SOCRATE Iar cel care formulează o opinie despre 
un anume ceva, nu despre ceva existent? 

THEAITETOS Sînt de acord. 

SOCRATE Aşa că cel care formulează o opinie de¬ 
spre ce nu există, o formulează despre nimic. 

THEAITETOS Aşa se vede. 

SOCRATE Dar, în cazul acesta, cel care formulează 
o opinie despre nimic, nu formulează defel vreo opi¬ 
nie. 

THEAITETOS Pare limpede. 

SOCRATE Nu este deci, cu putinţă să formulezi o b 
opinie despre ce nu există, nici cu privire la cele exis¬ 
tente, nici însuţi în tine. 

THEAITETOS Aşa se vede. 

SOCRATE Şi atunci a formula opinii false este alt¬ 
ceva decît a formula opinii despre ce nu există. 

THEAITETOS Altceva, pe cît se pare. 

SOCRATE Deci, opinia falsă nu există în noi, nici în 
felul acesta, nici cum cercetam noi puţin mai înainte. 

THEAITETOS Intr-adevăr, nu. 

SOCRATE Dar, oare, ceva ce s-a îritîmplat în felul 
acesta? 

THEAITETOS Cum? 

SOCRATE Denumim „opinie falsă 11 o anumită opinie 
care este alta, atunci cînd cineva, schimbînd în gîn- 
direa sa ceva existent cu altceva, tot existent, afirmă c 
că există unul în locul altuia 134 . Şi astfel continuă să 
formuleze opinii despre ceva existent; totuşi, ceva în 
loc de altceva; or, acela care greşeşte obiectul cercetă¬ 
rii sale s-ar putea numi cu dreptate unul care formu¬ 
lează opinii false. 

THEAITETOS Ce ai spus acum găsesc foarte ade¬ 
vărat, căci atunci cînd cineva formulează opinii des¬ 
pre urît în locul frumosului sau despre frumos,în lo- 



244 


PLATON 


cui urîtului, în acel moment formulează, într-adevăr, 
opinii false. 

SOCRATE Se vede clar, Theaitetos, că mă priveşti 
de sus şi că nu ţi-e frică de mine. 

THEAITETOS Şi anume pentru ce? 

SOCRATE Nu îţi par, îmi închipui, în stare să te 
critic pentru cuvintele ,,într-adevăr false“, întrebîn- 
d du-te: este posibilă devenirea iutelui în lent sau a uşo¬ 
rului în greu sau orice alt contrar, nu potrivit propriei 
sale naturi, ci potrivit celei a contrarului său, în mod 
contrar sieşi? Insă, ca să nu te fi înflăcărat degeaba, 
las deoparte această întrebare. Dar te mulţumeşte, aşa 
cum afirmi, acest „a avea opinii false înseamnă a avea 
opinii despre altceva 14 ? 

THEAITETOS în ce mă priveşte, da. 

SOCRATE Este posibil, deci, după părerea ta, să ai 
în minte rînduit un lucru, nu drept acel lucru, ci drept 
altul? 

THEAITETOS Este, desigur. 

a SOCRATE Deci atunci cînd gîndirea săvîrşeşte aşa 
ceva, oare nu le gîndeşte — inevitabil — pe amîndouă 
sau împreună, sau separat? 

THEAITETOS Ba da, inevitabil: sau împreună, sau 
în parte. 

SOCRATE Foarte bine. Dar prin „a gîndi“, oare, 
denumeşti acelaşi lucru ca şi mine? 

THEAITETOS Ce denumeşti astfel? 

SOCRATE Un discurs pe care sufletul îl desfăşoară 
pe de-a-ntregul, el însuşi către sine, despre cele pe 
care le cercetează 135 . Te fac să vezi aceasta ca unul 
care, bineînţeles, nu ştie. Căci aşa mi se înfăţişează 
în decursul cugetării, nu altfel decît în dialog, între- 
190 a bîndu-se şi răspunzîndu-şi el însuşi, afirmînd şi ne- 
gînd. Cînd însă, după un elanj fie mai încet, fie şi mai 
iute, hotărăşte, afirmînd, din acel moment, aceeaşi afir¬ 
maţie fără să şovăie, pe aceasta i-o stabilim drept opinie. 
Aşa incit, eu unul denumesc actul formulării opiniei 
„a cuvînta“, iar opinia „cuvînt spus“, desigur, nu către 
altcineva si vorbit, ci tăcut si către sine. Tu ce zici? 

THEAITETOS Şi eu la fel.’ 

SOCRATE Or, cînd cineva opinează despre ceva ca 
altceva, se pare că şi afirmă către sine că acel ceva 
este altceva. 

b THEAITETOS Cum să nu! 

SOCRATE Adu-ţi, deci, aminte dacă ţi-ai spus vreo¬ 
dată că frumosul este cum nu se poate mai urît ori 
că nedreptatea este dreptate. Sau chiar — lucrul cel 
mai de căpetenie — bagă de seamă dacă ai încercat 
vreodată să te încredinţezi pe tine însuţi că ceva este 
cum nu se poate mai altceva sau, cu totul dimpotrivă, 
că nu ai îndrăznit niciodată, nici măcar în vis să-ţi 
spui că, fără doar şi poate, imparul este, desigur, par 
ori altceva asemănător 136 . 

THEAITETOS E-adevărat ce spui. 

SOCRATE Dar crezi că altcineva, sănătos ori în c 
delir, ar îndrăzni de-a binelea să-şi zică în sine şi să 
Se încredinţeze pe sine că boul este, fără doar’ şi poate, 
cal sau că doiul este unu? 

THEAITETOS Pe Zeus, eu unul, nu. 

SOCRATE Atunci, dacă a-şi vorbi sieşi înseamnă a 
opina, nimeni, vorbind şi formulînd opinii asupra a 
două lucruri în parte şi pipăindu-1 pe fiecare cu su¬ 
fletul său, nu ar putea spune sau opina că unul este 
celălalt. Formularea trebuie deci să o îngădui şi tu 137 , 
căci mă refer prin aceasta şi la acest lucru: că ni¬ 
meni nu formulează opinia că urîtul este frumos ori d 
altceva de felul acesta. 

THEAITETOS O să-ţi îngădui, Socrate, ba chiar mi 
se pare şi mie aşa cum spui. 

SOCRATE Aşadar, opinîndu-se asupra a două lu¬ 
cruri în parte, este imposibil a opina despre unul ca 
despre celălalt. 

THEAITETOS Probabil. 

SOCRATE Or, opinîndu-se asupra unui lucru — 
numai unul —, dar deloc asupra celuilalt, nu se va 
opina niciodată că unul este celălalt. 

THEAITETOS E adevărat ce spui; căci ai fi ne¬ 
voit să alipeşti şi lucrul despre care nu formulezi 
opinii. 

SOCRATE Aşa că nici aceluia care opinează asupra e 
a două lucruri în parte, nici aceluia care opinează doar 
despre unul nu i se dă voie să opineze despre un lu¬ 
cru în locul altuia 138 . Prin urmare, dacă cineva ar 
defini opinia falsă drept ,,a opina despre ceva în loc de 
altceva 14 nu ar spune nimic, căci se arată clar că nu 
astfel (şi nici ca mai înainte) există părerea falsă în 
noi. 

THEAITETOS Probabil că nu. 

SOCRATE Cu toate acestea, Theaitetos, dacă lucru¬ 
rile nu se vor arăta astfel, multe ciudăţenii vom fi si¬ 
liţi să încuviinţăm. 

THEAITETOS Care anume? 

SOCRATE Nu-ţi voi spune mai înainte de a în¬ 
cerca să cercetez prin toate mijloacele chestiunea. Căci 
m-aş ruşina pentru noi dacă, în situaţia fără ieşire în 
a care ne aflăm, am fi nevoiţi să încuviinţăm spusele 
mele. Dar dacă găsim o ieşire şi devenim liberi, atunci 
deja vom vorbi ca de nişte lucruri întîmplate altora,, 
iar noi- ne vom afla dincolo de batjocură 139 . Dacă însă 
vom rămîne cu totul fără scăpare, ne vom preda ar¬ 
gumentului cu capul plecat ca cei cu rău de mare ca să 
ne calce în picioare şi să se folosească de noi după cum 
îi va fi voia 140 . Ascultă însă! Pe undeva găsesc o scă¬ 
pare cercetării noastre. 

THEAITETOS Vorbeşte numai! 

SOCRATE Voi afirma că nu am încuviinţat corect 
atunci cînd am fost de acord că este cu neputinţă ca 
cineva să opineze asupra celor pe care le ştie ca fiind 
b cele pe care nu le ştie şi să se înşele; dimpotrivă, este 
posibil cumva. 

THEAITETOS Oare te referi la ceea ce am bănuit 
şi eu, atunci afirmam că lucrurile stau aşa: eu, care 
îl cunosc pe Socrate, văzînd de departe pe cineva pe 
care nu îl cunosc, credeam uneori că este Socrate pe 
care îl cunosc? căci în astfel de situaţii se întîmplă, 
desigur, ceea ce spui. 

SOCRATE Dar nu am îndepărtat, oare, această ex¬ 
plicaţie fiindcă ne facem că nu ştim cele ce ştim, 
deşi le ştiam? 

THEAITETOS Ba da, chiar aşa. 

SOCRATE Atunci să nu stabilim aşa, ci altfel, 
c poate că pe aici ne va conceda 141 . Sau poate că ni se va 
opune, dar am ajuns la un asemenea punct al discu¬ 
ţiei, că sîntem constrînşi să încercăm fiecare argument, 
întorcîndu-1 pe toate feţele. Ia seama deci dacă este 
ceva în spusele mele! Este oare posibil ca, fără să ştii 
ceva la început, mai tîrziu să-l înveţi? 

THEAITETOS Este, de bună seamă. 

SOCRATE Deci, în continuare, altceva si altceva. 

THEAITETOS De ce nu! 

SOCRATE Şi atunci, presupune, să zicem 142 , că în 
sufletele noastre există un aluat de ceară 143 , la unul 

mai mult, la altul mai puţin şi la unul dintr-o ceară 
mai curată, în timp ce la altul dintr-una mai ameste¬ 
cată cu impurităţi şi mai uscată, iar la unii mai moale d 
— există şi dintre aceia care o au cum se cuvine. 

THEAITETOS Presupun. 

SOCRATE Să spunem, aşadar, că acesta este un 
dar al mamei Muzelor, Mnemosyne şi că el se în¬ 
tipăreşte ceea ce vrem să ne amintim din cele ce 
ştim ori auzim ori producem noi înşine în minte după 
ce îl supunem senzaţiilor şi producţiilor noastre men¬ 
tale, ca şi cum ne-am întipări în el sigiliile inelelor. 

Iar ceea ce s-ar întipări, se ţine minte şi se cunoaşte 
atîta timp cît i-ar exista în tipar imaginea. Ceea ce 
s-ar şterge însă ori nu ajunge în stare a se întipări 
se va uita şi nu se va cunoaşte. 6 

THEAITETOS Aşa să fie! 

SOCRATE Acela, deci, care cunoaşte aceste lucruri, 
cercetînd ceva din ce vede sau aude, fii atent dacă 
nu cumva ar formula o opinie falsă în felul acesta. 

THEAITETOS Care anume? 

SOCRATE închipuindu-şi că ceea ce ştie este cînd 
ce ştie, cînd ce nu. Căci aceste idei le-am încuviinţat 
greşit adineauri, cînd am încuviinţat că sînt imposi¬ 
bile. 

THEAITETOS Dar în acest moment ce spui? 

SOCRATE Despre aceste lucruri trebuie să se vor- 192 t 
bească astfel, făcîndu-se de la bun început' delimitări, 
cam aşa: ceea ce ştie cineva, avîndu-i amintirea în 
suflet, dar nu îl simte, să şi-l închipuie ca altceva 
din cele pe care le ştie, avînd şi întipări'tura acestuia, 
dar nu şi simţindu-1, este imposibil. Şi ceea ce, tot aşa, 
ştie, să îşi închipuie că este ce nu ştie şi că nu are 
pecetea acestuia; şi ce nu ştie, că este, tot aşa, ce nu 
ştie, şi ceea ce nu ştie, ceea ce ştie; şi ceea ce simte, 
desigur, să creadă că este altceva din cele pe care le 
simte, şi ceea ce simte, ceva din ce nu simte, şi ce nu b 
simte, din ce nu simte; şi ce nu simte, din ce simte. Şi în¬ 
că tot aşa, şi ce ştie şi simte şi al cărui semn îl are po¬ 
trivit senzaţiei, să şi-l închipuie la fel de bine altceva 
din ce ştie şi simte şi al cărui semn îl are şi pe acesta 
conform senzaţiei, este încă şi mai imposibil, dacă se 
poate. Şi ce ştie şi simte, păstrîndu-i corect amintirea, 
să şi-l închipuie că ceea ce ştie este imposibil. Şi ceea 
ce ştie şi simte, avînd o amintire conformă acestora, 

c drept ceea ce simte; şi ceea ce, la fel de bine, nu ştie 
şi nu simte, ceea ce nu ştie şi nu simte, şi ce nu ştie 
şi nu simte, ce nu ştie, şi ce nu ştie şi nu simte, ce nu 
simte; toate acestea depăşesc în neputinţă posibilita¬ 
tea ca, în cazul lor, cineva să formuleze opinii false. 
Rămîne deci, ca acest lucru să ia naştere — dacă se 
întîmplă undeva — în următoarele cazuri. 

THEAITETOS Care anume? Numai de-aş învăţa 
din ele măcar ceva mai mult; că în momentul acesta 
nu urmăresc. 

SOCRATE In ce ştie, că îşi închipuie că acele lu¬ 
cruri sînt altele din cele pa care le ştie şi le simte; 
sau din cele pe care nu le ştie, dar le simte, sau 
unele din cele pe care le ştie şi le simte, că sînt altele 
d din cele pe care, tot aşa le ştie şi le simte. 

THEAITETOS Acum am rămas în urmă cu mult 
mai mult decît adineauri. 

SOCRATE Atunci ascultă din nou, astfel: eu, ştiin- 
du-1 pe Theodoros şi amintindu-mi-1 în mine cum este 
şi pe Theaitetos în acelaşi fel, aşa-i că uneori îi văd, 
alteori nu şi cîteodată îi ating, iar altădată nu şi îi 
aud ori îi simt cu vreun alt simţ, cîteodată însă nu am 
nici o senzaţie legată de voi, dar îmi amintesc de 
voi cu nimic mai puţin şi vă cunosc eu însumi în 
mine? 

e THEAITETOS Sigur că da. 

SOCRATE Acest lucru învaţă-1 deci, ca primul din 
cele pe care vreau să ţi le fac limpezi; se poate să nu 
simţi ceea ce ştii, .dar se poate şi să simţi. 

THEAITETOS Adevărat. 

SOCRATE Aşadar şi cele care nu se ştiu, adesea 
există fără a se simţi dar adesea există doar senzaţia 

lor? 

THEAITETOS Şi asta este adevărat. 

SOCRATE Vezi, deci, dacă nu mă poţi urmări mai 
193 a ^or acum: Socrate, dacă îi cunoaşte pe Theodoros şi 
Theaitetos, dar nu vede pe nici unul şi nici nu îl 
ajută vreun alt simţ în ce-i priveşte, nu ar putea nici¬ 
odată să formuleze în sinea-i opinia că Theaitetos este 
Theodoros. Ce spun are vreun rost sau nu? * 

THEAITETOS Desigur, e chiar adevărat. 

SOCRATE Păi, acesta era primul caz de care vor¬ 
beam. 

THEAITETOS Da, acesta. 

SOCRATE Şi acum al doilea: pe de o parte, cunos- 
cîndu-1 pe unul din voi, dar necunoscîndu-1 pe celălalt 
iar, pe de altă parte, fără să îl simt pe nici unul, nu 
mi-aş închipui vreodată că cel pe care îl ştiu este cel 
pe care nu îl ştiu. 

THEAITETOS Corect. 

SOCRATE Iar al treilea că, necunoscîndu-1 pe nici b 
unul şi fără să îl simt pe nici unul, nu mi-aş închipui 
că acela pe care nu îl ştiu este celălalt dintre cei pe 
care nu îi ştiu. Şi pe celelalte de dinaime, consideră 
că le-ai auzit iarăşi înşiruite pe toate cele în care eu 
nu voi formula niciodată opinii false despre 'tine şi de¬ 
spre Theodoros, fie că vă cunosc pe amîndoi sau că 
îmi sînteţi necunoscuţi, tie că pe unul îl cunosc, iar pe 
celălalt nu. Şi faţă de senzaţii, acelaşi lucru — dacă 
mă urmăreşti, desigur. 

THEAITETOS Te urmăresc. 

SOCRATE Rămîne, prin urmare, să opinezi fals în 
următoarea situaţie: cunoscîndu-te şi pe tine şi pe 
Theodoros şi avînd în ceara aceea semne ca de la ine- c 
lele voastre, ale amîndorura, văzîndu-vă pe amîndoi 
în depărtare, nu prea desluşiţi, îmi dau silinţa să potri¬ 
vesc semnul propriu fiecăruia pe imaginea proprie fie¬ 
căruia şi să o aranjez făcînd-o să intre pe propria-i 
urmă, ca să se petreacă recunoaşterea. Apoi, greşind 
aceste mişcări şi schimbînd, ca cei ce se hicalţă de-a-n- 
doaselea, ordinea, trimit imaginea fiecăruia către sem¬ 
nul celuilalt sau, chiar, păţesc acelaşi lucru pe care îl 
păţeşte privirea în oglinzi, cînd dreapta alunecă spre d 
stînga şi mă înşel cu totul. Atunci, cu siguranţă, se 
întîmplă eroarea de opinie 141 şi să formulezi opinii 
false. 

THEAITETOS Probabil că da, Socrate. E minunat 
cum vorbeşti despre ceea ce păţeşte opinia. 

SOCRATE Şi mai este 0 situaţie: cunoscîndu-i pe 
amîndoi, pe unul, în afară de a-1 .cunoaşte îl şi simt, 
dar pe celălalt nu, iar cunoaşterea primului nu o am 
conform senzaţiei. Despre această situaţie vorbeam mai 
înainte şi atunci nu mă înţelegeai. 

THEAITETOS Nu, într-adevăr. 

SOCRATE Asta spuneam, de fapt: cunoscîndu-1 pe e 
unul şi simţindu-1 şi avînd şi cunoaşterea conformă 
senzaţiei aceluia, nu îţi vei închipui niciodată că el 
este un altul din cei pe care îi cunoşti şi îi simţi şi a 

cărui cunoaştere o ai, şi pe a acestuia, conformă sen¬ 
zaţiei. Asta era ce spuneam? 

THEAITETOS Sigur. 

SOCRATE Mai rămînea, deci, chiar ceea ce discutam 
acum, tocmai cazul în care, afirmăm noi, ia naştere- 
194 a opinia falsă cînd îi cunoşti pe amîndoi şi îi vezi sau 
îi simţi pe amîndoi cu vreun alt sirpţ, fără !să ai 
cele două semne conforme fiecărei senzaţii, ci, ca un 
arcaş nepriceput, trimiţi săgeata, o dai pe lingă ţintă, 
şi greşeşti; aceasta se cheamă, bineînţeles, falsitate. 

THEAITETOS Aşa s-ar vedea. 

SOCRATE Şi, deci, atunci cînd unuia din semne i se 
alătură senzaţia, dar celuilalt nu, iar cel al senzaţiei 
care lipseşte îi este potrivit aceleia prezente, în orice 
situaţie de felul acesta gîndirea este în fals. Şi, in¬ 
tr-un cuvînt, privitor la cele ce nu ştii şi nici nu. ai 
b simţit vreodată nu este posibil, după toate aparenţele,, 
nici să fii în fals, nici opinia falsă, dacă noi spunem 
acum ceva gîndit. In ce priveşte, însă, ce ştim şi ce 
simţim, în această situaţie, opinia s' întoarce şi se ră¬ 
suceşte, devenind falsă ori adevărată: dacă apropie în- 
tipăriturile şi tiparele pe de-a dreptul şi fără ocolişuri, 
adevărată, iar dacă o face pe căi ocolite • şi strîmbe. 
falsă. 

THEAITETOS Nu-i oare frumos spus, Socrate? 
c SOCRATE Atunci ascultă şi ce urmează şi o vei 
spune cu atît mai mult, căci a formula opinii adevărate 
este frumos, a fi în fals este urît. 

THEAITETOS Negreşit. 

SOCRATE Se zice, deci, că aceste lucruri iau naş¬ 
tere de aici; cînd ceara este în sufletul cuiva groasă, 
multă, netedă şi de o consistenţă omogenă 145 , pentru 
că ceea ce vine prin simţuri îşi lasă însemnul în această 
d ,,inima“ a 'sufletului (cum i-a spus Homer, slăvindu-i 
asemănarea cu ceara) 145 , atunci — şi pentru aceste su¬ 
flete — semnele produse sînt curate, îndeajuns de 
adinei şi trainice în timp. Iar oamenii de felul acesta 
au în primul rînd uşurinţă în a învăţa, apoi ţinere de 
minte, ba încă nu dau pe-alăturea de semnele simţu¬ 
rilor, ci formulează opinii corecte, pentru că, avînd 
semne limpezi şi aşezate intr-un spaţiu larg, le dis¬ 
tribuie repede pe fiecare la întipăritura sa. Or, tiparele 
se cheamă realităţi, iar oamenii, desigur, înţelepţi. Nu 
eşti şi tu de părerea aceasta? 

THEAITETOS Chiar- nespus de mult. 

SOCRATE Sînt, însă, şi cazuri cînd inima cuiva e 
are crustă 147 — or, tocmai aşa ceva slăvea atotştiu¬ 
torul poet — sau este plină de murdărie şi dintr-o 
ceară impură sau îmbibată prea tare ori uscată; oa¬ 
menii a căror ceară este îmbibată ajung să aibă, e 
drept, uşurinţă în a învăţa, dar uită repede, iar cei cu 
uscăciune, opusele acestora. Cît despre cei care o au 
încrustată şi aspră, ca de piatră, sau plină de pămînt 
ori amestecată cu murdărie, deţin întipărituri nelim- 
pezi. Şi tot nelimpezi sînt şi la cei cu inimi uscate, 195 
căci stratul nu are grosime. Şi tot nelimpezi sînt şi 
la cei cu inimi umede, căci, din pricina contopirii, în- 
tipăriturile ajung repede înnegurate. Iar dacă la acestea 
toate s-ar mai întîmpla şi să cadă unele peste altele din 
cauza îngustimii locului, — dacă sufleţelul sufletului e 
mic 148 — devin încă şi mai nelimpezi decît în celelalte 
•cazuri. Toţi aceştia, ajung, deci, în stare să formuleze 
opinii false pentru că, atunci cînd văd ori aud ceva 
sau cugetă asupra vreunui lucru, nu sînt în stare să 
distribuie repede fiecare semn fiecărei întipărituri şi 
sînt şi înceţi şi distribuie şi greşit, aşa că privesc 
strîmb şi aud strîmb şi gîndesc strîmb de cele mai 
multe ori. Iar despre oamenii de felul acesta se spune, 
pe bună dreptate, că sînt în fals relativ la realităţi şi 
neînvăţaţi. 

THEÂITETOS Sînt cele mai adevărate vorbe spuse b 
de un om, Socrate. 

SOCRATE Vom afirma, deci,.că există în noi opinii 
false? 

THEAITETOS Chiar cu tărie. 

SOCRATE Şi, bineînţeles, şi adevărate? 

THEAITETOS Şi adevărate. 

SOCRATE Prin urmare, de acum încolo ne închi¬ 
puim că am convenit în mod satisfăcător că aceste ' 
două opinii există, fiecare, mai mult ea sigur. 

THEAITETOS Chiar peste măsură de satisfăcător. 

SOCRATE La drept vorbind, Theaitetos, un bărbat 
palavragiu riscă să fie grozav de plicticos. 

THEAITETOS Cum aşa? Pentru ce spui asta? 

SOCRATE Sînt necăjit pe însăşi neputinţa mea de c 
a înţelege şi, la drept vorbind, pe pălăvrăgeala mea. 
Căci cum altfel s-ar spune atunci cînd cineva tîrăşte 
argumentele încoace şi încolo, nefiind în stare, din 

pricina încetinelii, să se încreadă în ele şi nu se poate 
distanţa de fiecare argument? 

THEAITETOS Dar în ce te priveşte pe tine, pe ce 
anume eşti necăjit? 

SOCRATE Nu numai că mi-e necaz, dar mi-e şi 
teamă de ce voi răspunde, dacă cineva mă va întreba: 
Socrate, ai aflat deci că, în ce priveşte falsa judecată , 
d ea nu se găseşte nici în senzaţii, în legătura lor unele 
cu altele, nici în actul reflecţiei, ci în potrivirea sen¬ 
zaţiei pe actul reflecţiei? Iar eu voi afirma că da, îm- 
păunîndu-mă, cred, că unul din lucrurile găsite de 
noi este frumos. 

THEAITETOS Dar şi mie mi se pare, Socrate, că 
nu-i rău lucrul a cărui demonstraţie am încheiat-o 
acum. 

SOCRATE Aşadar, va spune acela, spui că omul pe 
care îl gîndim doar, însă nu îl şi vedem, nu ne-am 
putea închipui niciodată că este cal, pe care de ase¬ 
menea nici nu îl vedem, nici nu îl atingem, ci doar îl 
gîndim şi nu simţim nimic altceva legat de el? Voi 
afirma, cred, că acestea sînt spusele mele. 

THEAITETOS Şi pe bună dreptate. 
e SOCRATE Cum aşa, va zice, unsprezecele, pe care 
cineva îl gîndeşte şi nimic altceva , nu ar putea fi 
crezut, după acest raţionament, niciodată că este doi¬ 
sprezece, care, şi acesta, e, tot aşa, doar gîndit? Hai, 
acum răspunde tu! 

THEAITETOS Păi, voi răspunde că, dacă cineva 
l-ar vedea sau atinge, şi-ar închipui că unsprezecele 
e doisprezece; dar cele pe care le are în minte, asupra 
lor nu ar putea formula aceste opinii astfel 149 . 

SOCRATE Cum aşa? Iţi închipui pe cineva care 
să cerceteze vreodată cinci şi şapte luat în sine? (Mă 
a refer nu la cineva care îşi propune să cerceteze şapte 
şi cinci oameni şi nici la altceva asemănător, ci cinciul 
şi şaptele despre care afirmăm că sînt acolo, în plă¬ 
madă, amintiri şi că în cazul lor nu există să formulezi 
opinii false). Iar dacă vreunul dintre oameni le-a cer¬ 
cetat vreodată pînă acum, spunînd în sinea-i şi între- 
bîndu-se cît ar face ele, a şi răspuns, închipuindu-şi, 
unul, că ele fac unsprezece, altul însă, doisprezece sau 
spun şi îşi închipuie cu toţii că fac doisprezece? 
b THEAITETOS Pe Zeus, nu; dimpotrivă, mulţi vor 
spune, desigur, şi unsprezece. Iar dacă cercetarea se 

face pe un număr mai mare, se greşeşte mai mult — 
căci am impresia că vrei să vorbeşti de orice număr. 

SOCRATE Ai bine impresia aceasta. Şi socoteşte: 
în acel moment nu se îratîmplă nimic altceva decît că 
doisprezeeele, chiar acela din plămadă, este luat drept 
unsprezece. 

THEAITETOS Aşa se pare. 

SOCRATE Şi atunci, nu ne trimite din nou la raţio¬ 
namentele dinţii? Căci cel care a păţit aşa ceva îşi 
închipuie că ceea ce ştie este altceva din cele pe care 
le ştie — lucru pe care l-am declarat imposibil şi, prin 
aceasta însăşi, am fost constrînşi că nu există opinie c 
falsă 150 , pentru a nu constrînge acelaşi om, care ar 
şti aceleaşi lucruri, să nu le ştie, în acelaşi timp. 

THEAiTETOS E foarte adevărat. 

SOCRATE Aşadar, drept „a formula opinii false“, 
trebuie să evidenţiem orice altceva în locul nepotrivirii 
dintre actul reflecţiei şi senzaţie, căci, dacă ar fi aşa, 
noi nu am greşi niciodată în reflecţiile noastre înseşi. 
De fapt însă ori nu.există opinie falsă ori este posibil 
ca cineva să nu ştie ceea ce ştie. Şi din acesiea, pe 
care o alegi? 

THEAITETOS Mă pui în faţa unei alegeri fără ie¬ 
şire, Socrate. 

SOCRATE Şi totuşi, argumentul riscă să nu îngă- d 
duie pe nici una din două. Cu toate acestea — pentru 
că fOtul trebuie încercat — ce-ar fi dacă am încerca 
să ne lipsim de ruşine? 

THEAITETOS Cum? 

SOCRATE Hotărîndu-ne să spunem ce fel de lucru 
poate fi „a cunoaşte* 1 . 

THEAITETOS Şi pentru ce este acest lucru lipsit 
de ruşine? 

SOCRATE Pari să nu îţi dai seama că, de la bun 
început toată discuţia noastră a devenit căutarea cu¬ 
noaşterii, făcută de unii care nu ştiu ce poate fi aceasta. 

THEAITETOS Ba îmi dau bine seama. 

SOCRATE In acest caz, nu ţi se pare că este o 
lipsă de ruşine ca unii care nu ştiu ce este cunoaş- e 
terea să îl explice pe ,,a cunoaşte 11 , ce înseamnă el? 
De fapt, Theaitetos, de multă vreme sîntem împot¬ 
moliţi într-un dialog impur: am pronunţat de mii de 
ori, „ştim 11 şi „nu ştim 11 , „cunoaştem 11 şi „nu cunoaş- 

tem 14 , ca şi cum ne-am fi înţeles între noi într-e pro¬ 
blemă a cărei cunoaştere ne este încă străină, iar, dacă 
vrei, şi acum, în clipa de faţă, ne-am folosit tot de 
,,a-i fi străin 11 şi de „a se înţelege 11 , ca şi cum ni s-ar 
fi cuvenit să ne folosim, cu toate că sîntem lipsiţi de 
cunoaştere. 

THEAITETOS Dar în ce fel vei dialoga, Socrate, 
197 a dacă îndepărtezi termenii aceştia? 

SOCRATE In nici unul, atîta vreme cît sînt cine 
sînt; aş putea, însă, desigur, dacă aş fi controversist 151 . 
Dacă vreun astfel de om s-ar fi aflat în acest moment 
aici, ar fi declarat că abandonează aceşti termeni şi 
tare ne-ar fi mustrat pentru ceea ( ce spun eu. Dar, 
dat fiind că sîntem nişte bicisnici, vrei să îmi iau în¬ 
drăzneala şi să îţi spun ce este aceea „a cunoaşte 44 ? Pe 
cît mi se pare, ar ieşi un folos de aici. 

THEAITETOS Pe Zeus, ia-ţi-o, fireşte! Şi, chiar 
dacă nu vei abandona aceşti termeni, vei afla multă 
îngăduinţă. 

SOCRATE Ai auzit, deci, ce numeşte lumea „a cu¬ 
noaşte 44 ? , 

THEAITETOS Da, poate, dar în acest moment nu 
îmi aduc aminte. 

b SOCRATE Se afirmă că este a avea cunoaştere 152 . 

THEAITETOS Adevărat. 

SOCRATE Noi să facem totuşi, o mică schimbare şi 
să îi spunem a poseda cunoaştere 153 . 

THEAITETOS Şi, în acest caz, ce deosebire vei 
afirma că există între acesta şi celălalt? 

SOCRATE Nici una, poate; dar, după ce-mi vei fi 
auzit părerea, apreciază şi tu! 

THEAITETOS Numai să fiu în stare! 

SOCRATE Intr-adevăr, „a poseda 44 nu îmi apare 
acelaşi lucru cu ,,a avea 44 . De pildă, dacă cineva îşi 
cumpără o haină, dar nu o poartă, chiar fiind în stă- 
pînirea ei, că o are nu afirmăm, dar că o posedă, da, 
desigur. 

THEAITETOS Da, e drept. 

o SOCRATE Uită-te acum şi la cunoaştere, dacă e 
posibil ca, odată ce o posezi, să nu o ai, ci, aşa cum, 
dacă cineva, după ce ar fi vînat păsări de cîmp (po¬ 
rumbei sau altceva), le-ar face acasă la el un porumbar 
şi le-ar creşte, am spune că, intr-un anume fel, omul 

acela le are neîntrerupt, pentru că le posedă, fireşte. 
Asa-i? 

’ THEAITETOS Sigur. 

SOCRATE Dar, în alt fel, că nu are nici una, ci că 
a căpătat putere asupra lor — din pricină că şi le-a 
supus într-o colivie ce îi aparţine — să le ia şi să le aibă d 
oricînd vrea, vînînd-o oricînd pe cea pe care ar vrea-o 
şi dîndu-i apoi drumul şi fiind liber să facă acest lu¬ 
cru ori de cîte ori ar găsi de cuviinţă. 

THEAITETOS Aşa este. 

SOCRATE Şi iarăşi, după cum în discuţia de mai 
înainte am fabricat nu ştiu ce plăsmuire de ceară în 
suflete, să facem şi acum în fiecare suflet ceva ca un 
porumbar cu tot soiul de păsări: unele în stoluri, deo¬ 
parte de celelalte, altele, adunate cîteva, iar altele, sin¬ 
guratice, care zboară printre toate, pe unde se nime¬ 
reşte 154 . 

THEAITETOS Aşa să fie! Şi după asta? e 

SOCRATE Trebuie arătat că, atîta vreme cît sîn- 
tem copii, acest recipient este gol, iar în locul păsărilor 
să ne imaginăm cunoaşteri; cunoaşterea pe care cineva 
o posedă, o închide în colivie şi vom afirma că a fost 
învăţat sau găsit obiectul însuşi a cărui cunoaştere este 
şi că aceasta înseamnă a cunoaşte. 

THEAITETOS Fie! 

SOCRATE Deci iarăşi va vîna şi, odată prinsă, va 198 
stăpîni cunoaşterea pe care o va voi şi îi va da drumul 
din nou — cercetează ce cuvinte sînt de trebuinţă: 
cele de la început, cînd a dobîndit-o sau altele? Vei 
înţelege mai clar ce vreau să spun din aceasta: arit¬ 
metica o numeşti tehnică? 

THEAITETOS Desigur. 

SOCRATE Atunci presupune că este vînătoare de 
cunoştinţe despre orice par şi impar! 

THEAITETOS Presupun. 

SOCRATE Prin tehnica aceasta — îmi închipui — 
deţine cineva la îndemînă cunoaşterile numerelor şi le 
predă altuia, cînd le predă. b 

THEAITETOS Desigur. 

SOCRATE Şi spunem, desigur, despre cel care pre¬ 
dă, ,,a învăţa pe cineva 11 , despre cel care preia, ,,a învăţa 
de la cineva“, iar despre cel care are prin posesie în 
porumbarul acela spunem, deci, „a cunoaşte 11 . 

THEAITETOS Foarte bine. 

SOCRATE îndreaptă-ţi atunci gîndul încoace: un 
aritmetician desăvîrşit este, oare, altceva decît unul 
care cunoaşte toate numerele? Că doar are în minte 
cunoaşteri ale tuturor numerelor. 

THEAITETOS Chiar aşa! 

c SOCRATE Ar putea, deci, vreodată un astfel de om 
să numere, fie el însuşi în sine, un număr, fie ceva din 
cele exterioare, cîte au număr? 

THEAITETOS Cum să nu! 

SOCRATE Dar ,,a număra“ nu este altceva — vom* 
stabili — decît a cerceta cît de mare se întîmplă să fie 
un număr. 

THEAITETOS Aşa efite. 

SOCRATE Deci, acela despre care am convenit că 
ştie orice număr se înfăţişează ca cercetînd ceea ce cu¬ 
noaşte, ca şi cum nu ar şti — pentru că auzi, desigur, 
aştfel de obiecţii? 155 

THEAITETOS Eu, da. 

d SOCRATE întorcîndu-ne, aşadar, la reprezentarea cu 
vînătoarea şi posesia porumbeilor, vom spune că era o 
vînătoare dublă: una, cea dintîi, mai înainte de posesie, 
pentru a poseda, iar cealaltă, făcută de cel care posedă, 
pentru a prinde şi a avea în mîini ceea ce posedă de¬ 
mult 156 . Tot aşa şi cunoştinţele pe care le avea de multă 
vreme acela care, învăţîndu-le, le şi cunoaşte, rămîn de 
învăţat din nou, chiar şi acestea, prinzînd şi stăpînind 
fiecare cunoştinţă — pe care o posedă de multă vreme, 
sigur, dar nu îi era la îndemînă reflecţiei sale? 

THEAITETOS Adevărat. 

e SOCRATE Asta întrebam adineauri: cum trebuie să 
se folosească de cuvinte cel care vorbcşce despre arit¬ 
metician cînd se apucă să socotească sau despre gra¬ 
matic atunci cînd e pe cale să citească? într-o astfel 
de împrejurare, deci, acesta urmează să înveţe din nou, 
din sinea lui, ceea ce ştie? 

THEAITETOS Dar e absurd, Socrate. 

a SOCRATE în cazul acesta, vom afirma că citeşte şi 
socoteşte lucruri pe care nu le ştie, cu toate că i-am 
acordat, unuia, să cunoască toate literele, celuilalt, toate 
numerele. 

THEAITETOS Dar nici aşa nu are noimă. 

SOCRATE Vrei, deci, să spunem că, în ceea ce pri¬ 
veşte cuvintele, nu ne interesează deloc pe unde îi place 
cuiva să îl plimbe pe „a cunoaşte 11 şi „a învăţa“; de- 

oarece am făcut distincţia că una este a poseda cunoaş¬ 
terea şi altceva a o avea, afirmăm că este cu neputinţă 
să nu posezi ceea ce posezi 157 , aşa că niciodată nu se 
întîmplă ca cineva să nu ştie ceea ce ştie, fiind; totuşi, 
posibil să îşi facă o opinie falsă despre lucrul acela. 
Căci a avea, nu cunoaşterea acelui lucru, ci alta în lo¬ 
cul ei, este posibil atunci cînd, vînînd vreo cunoaştere 
anume în timp ce ele zboară în toate părţile şi prinzînd 
greşit pe una în locul alteia, îţi închipui, bineînţeles, că 
unsprezecele este doisprezece, prinzînd cunoaşterea un- 
sprezecelui în loc de cea a doisprezecelui (cea din sinea 
ta), precum o turturică în loc de un porumbel. 

THEAITETOS Păi, aşa are noimă. 

SOCRATE Cînd însă o prinzi pe cea pe care încercai 
să o prinzi, atunci nu eşti în fals şi opinezi realităţi şi 
astfel există opinie adevărată şi falsă, iar din piedicile c 
care ne pricinuiau mai înainte neplăceri, nu ne mai stă 
nici una în cale. Vei afirma, poate, şi tu acelaşi lucru 
sau ce vei face? 

THEAITETOS Tot aşa. 

SOCRATE Şi, aşa, iată-ne departe de „să nu cu¬ 
noşti cele pe care le cunoşti“! Căci să nu posede ceea ce 
posedă nu se întîmplă cu nimic mai mult, nici acelora 
care sînt în fals cu ceva, nici acelora care nu sînt. To¬ 
tuşi, mai grozavă încercare mi se pare că se arată alta. 

' THEAITETOS Care anume? 

SOCRATE Mai întîi, să ne-gîndeşti însuşi obiectul a d 
cărui cunoaştere o ai, nu din ne-gîndire, ci din pricina 
cunoaşterii lui, apoi să opinezi că este, desigur, altul, 
iar acela este acesta, ce altceva este decît un lucru cu 
toiul lipsit de noimă ca un spirit să nu gîndească ni¬ 
mic, deşi are cunoaşterea alături, ci să ne-gîndească to¬ 
tul? După acest argument, nimic nu se împotriveşte ca 
şi ne-gîndirea, odată apărută, să te facă să gîndeşti ceva, 
iar orbirea să te facă să vezi, de vreme ce şi cunoaş¬ 
terea te-ar putea face să ne-gîndeşti. 

THEAITETOS Se prea poate, Socrate, să nu fi aşezat 9 
noi bine păsările, stabilind să fie doar cunoaşteri; tre¬ 
buia, dimpotrivă, să punem şi ne-cunoaşteri, care, tot 
aşa, să zboare laolaltă în toate părţile prin suflet iar 
pe vînător că prinde, cînd o cunoaştere, cînd o ne-cu- 
noaştere, opinînd fals din necunoaştere, dar corect din 
cunoaştere. 

SOCRATE Cu greu poţi trece nelăudat, Theaitetos; 

mai cercetează, totuşi, odată ce ai spus. Să fie, deci, 
160 a eum spui: cel care va prinde necunoaşterea va formula 
opinia falsă, aşa afirmi, nu? 

THEAITETOS Desigur. 

SOCRATE Şi, de bună seamă, nu va socoti că for¬ 
mulează opinii false. 

THEAITETOS Bineînţeles. 

SOCRATE Ba chiar adevărate, iar lucrurile faţă de 
care este în fals, se va posta, în privinţa lor, pe poziţia 
celui care ştie. 

THEAITETOS Cum dar! 

SOCRATE îşi va închipui, fără îndoială, că, după 
vînătoare, deţine o cunoaştere, nu o ne-cunoaştere. 

THEAITETOS Da, e limpede. 

SOCRATE Aşadar, făcînd un mare ocol, ne aflăm. 
î> iarăşi în faţa nedumeririi de la început. Cît despre cîr- 
cotaşuli aceia, va rîde şi va spune: E, oare, prea-buni¬ 
lor, cu putinţă ca, odată ce ştii două lucruri diferite , 
cunoaşterea şi necunoaşterea, să îţi închipui că ceva ce 
ştii este altceva din cele pe care le ştii?- Sau, neştiind 
nici pa unul, nici pe altul, să opinezi despre lucrul pe 
care nu îl ştii ca despre celălalt pe care nu îl ştii? Sau, 
dacă ştii unul, iar pe celălalt nu, să îl iei pe cel pe care- 
îl ştii drept cel pe care nu îl ştii? Sau să îl socoteşti pe 
cel pe care nu îl ştii drept cel pe care îl ştii? Ori, tot 
aşa, veţi zice iarăşi că există, la , ţel de bine, cunoaşteri 
şi ale cunoaşterilor, şi ale ne-cunoaşterilor, pe care cel 
o ce le posedă le ţine închise în cine ştie ce alte cara¬ 
ghioase de colivii ori în plăsmuiri de ceară şi pe care 
le cunoaşte atîta timp cît le posedă, chiar de nu le-ar 
avea la îndemînă în suflet? Şi în felul acesta veţi fi, de 
bună seamă, nevoiţi să vă învîrtiţi de mii de ori în ace¬ 
laşi loc, nefăcînd nimic mai mult! Ce vom răspunde, 
Theaitetos, la acestea? 

THEAITETOS Pe Zeus, eu unul nu ştiu, Socrate, ce 
ar trebui spus. 

SOCRATE Şi oare nu pe drept, copile, ne mustră ar¬ 
gumentul, indicîndu-ne că în mod greşit ne străduim 
să cercetăm falsa opinie, înaintea cunoaşterii pe care 
am abandonat-o? Or, este cu neputinţă să o gîndeşti 
d pe aceea mai înainte de a prinde suficient de bine' ce 
poate fi cunoaşterea. 

THEAITETOS Sîntem constrînşi, Socrate, să ne în¬ 
chipuim în momentul de faţă aşa cum spui. 

SOCRATE Ce va zice, aşadar, cineva — din nou de 
la început — că este cunoaşterea? Că doar nu vopi re¬ 
nunţa la cercetare, nu-i aşa? 

THEAITETOS Cîtuşi de puţin, doar dacă nu re¬ 
nunţi tu. 

SOCRATE Atunci spune: cum am putea-o denumi 
cel mai bine, contrazicîndu-ne cît mai puţin pe noi 
înşine? 

THEAITETOS Cum ne-am şi apucat, Socrate, mai 0 
înainte; căci nu ştiu, în ce mă priyeşte, alt fel decît 

acesta. 

SOCRATE Care anume? 

THEAITETOS Cunoaşterea este opinia corectă. A 
opina corect este,, fără îndoială, ceva lipsit de eroare; 
cît despre roadele sale, toate se nasc bune şi frumoase. 

SOCRATE Călăuza Theaitetos care arăta drumul 
către vadul rîului spuse: „Nici o grijă, va arăta faptul 
însuşi “ 158 . Şi, dacă şi în această situaţie vom merge îna-' 2 °1 * 
inte cu cercetarea, s-ar putea să ni se arate în cale chiar 
ceea ce căutăm; rămînînd, însă, pe loc, nu se limpe¬ 
zeşte nimic. 

THEAITETOS Bine zici; atunci să mergem şi să cer¬ 
cetăm ! 

SOCRATE Aici, însă, nu avem prea mult de cerce¬ 
tat; căci o întreagă artă îţi arată că nu acest lucru este 
cunoaşterea. 

THEAITETOS Cum aşa? Care artă anume? 

SOCRATE Aceea a magistrilor în înţelepciune, care 
se numesc retori şi avocaţi 159 . Prin arta lor, aceştia fac 
pe cineva să creadă, nu învăţîndu-1, ci determinîndu-1 
să opineze cum vor ei. Sau tu îţi închipui că există nişte 
profesori atît de grozavi încît, pe,unii care nu se aflau ^ 
de faţă cînd s-au furat bani ori s-a făcut vreo altă 
silnicie, să îi poată învăţa aşa cum trebuie — în pu¬ 
ţinul timp cît se scurge un pic de apă 160 — adevărul ce¬ 
lor îrîtîmplate? 

THEAITETOS Nicidecum, pe cît îmi închipui, dar 
să ii facă să creadă, da. 

SOCRATE Dar „a face să creadă“ nu denumeşti „a 
determina să opineze"? 

THEAITETOS Cum să nu! 

SOCRATE Aşadar, atunci cînd judecătorii sînt fă¬ 
cuţi să creadă în mod corect despre lucruri care numai 
celui ce le-a văzut îi sînt date să le ştie, iar altcumva 

o nu, judecind atunci aceste lucruri din auzite şi făcîn- 
du-şi o opinie corectă, nu fără cunoaştere au judecat — 
deşi făcuţi să creadă lucruri drepte, de vreme ce au ju¬ 
decat bine? 

THEAITETOS întru totul adevărat. 

SOCRATE Şi încă, dragul meu, dacă, măcar, opinia 
adevărată şi cunoaşterea ar fi totuna la tribunal, nici¬ 
odată judecătorul cel mai priceput nu ar putea formula 
opinii corecte fără cunoaştere; acum însă, probabil că 
fiecare din ele este altceva. 

THEAITETOS Nu, Socrate, asta am auzit de la ci¬ 
neva — şi îmi ieşise din minte, dar acum îmi vine iar; 
d acela a spus că opinia adevărată, însoţită de înţeles 101 
ar fi cunoaştere, dar lipsită de înţeles este în afară de 
cunoaştere. Cit despre lucrurile lipsite de înţeles zicea 
că nu sînt cognoscibile — chiar cu aceste cuvinte — pe 
cînd cele care au înţeles sînt cognoscibile. 

SOCRATE E bine, desigur, ce spui. Dar cognoscibi¬ 
lele şi necognoscibilele, cum le deosebea? ia spune, că 
poate şi tu şi eu am auzit acelaşi lucru! 

THEAITETOS Păi, nu ştiu dacă am să-l pot reface; 
totuşi, dacă l-ar spune altcineva, aş fi în stare — cred 
— să îl urmăresc. 

SOCRATE Ascultă, atunci, un vis în schimbul altui 
a vis; căci şi mie mi se părea că am auzit pe unii 102 cum 
că cele ce sînt, ca să zicem aşa, primele elemente 103 din 
care şi noi sîntem alcătuiţi, şi celelalte, nu ar avea 
înţeles, ci că fiecare element luat în sinea sa ar putea 
£02 a să fie doar numit, nefiind cu putinţă să spui mai mult 
despre el, nici că există, nici că nu există, pentru că i 
s-ar adăuga deja existenţa sau non-existenţa. Or, nu 
trebuie să i se adauge ceva, odată ce vrei să îl numeşti 
pe el şi numai pe el singur. Căci nu trebuie adăugat 
pici „însuşi“, nici „acela 11 , nici „fiecare 14 , nici „singur 44 ,, 
nici „acesta 44 , nici multe altele de felul acesta, întru- 
cît aceste cuvinte, umblînd peste tot şi alipindu-se ori¬ 
cărui lucru, rămîn totuşi diferite de cele cărora li se ali¬ 
pesc; or, ar trebui, dacă ar fi cu putinţă să fie spus el 
însuşi şi să îşi aibă un înţeles al lui, să fie spus fără 
nimic altceva. Dar, în fapt, este imposibil să rosteşti cu 
b înţeles vreun astfel de element primar, oricare ar fi el, 
căci nu îi este proprie decît numirea, căci nu are decît 
nume, iar lucrurile deja alcătuite din aceste elemente, 
după cum sînt ele însele complexe, tot astfel şi numele 

lor, înlănţuindu-se unele cu altele, devin înţeles, căci 
înlănţuirea cuvintelor înseamnă existenţa unui înţeles. 

Şi astfel, elementele (sau literele ) 164 sînt neinteligi¬ 
bile şi necognoscibile, dar perceptibile prin simţuri. Seg¬ 
mentele (sau silabele) însă, ele sînt cognoscibile, expri¬ 
mabile şi opinabile cu opinie adevărată. Şi atunci, în 
momentul în care cineva ar prinde — fără înţeles — c 
opinia adevărată despre ceva, cugetul său este întru 
adevăr faţă de acel lucru, dar nu îl cunoaşte, întrucît 
acela care nu e în stare a da şi a primi un înţeles este 
necunoscător al acelui lucru; dar acela care, pe deasu¬ 
pra, prinde şi un înţeles, ajunge să poată acestea toate 
şi să aibă desăvîrşire întru cunoaştere. Asta era ce ai 
văzut în somn sau ai auzit altfel? 

THEAITETOS Aceasta, întocmai. 

SOCRATE Eşti mulţumit, deci, şi te fixezi aici: cu¬ 
noaşterea este opinia adevărată însoţită de înţeles? 

THEAITETOS Intru totul. 

SOCRATE Oare acum să fi pus noi astfel, Theaite- d 
tos, mîna, în această zi, pe ceea ce mulţi dintre înţe¬ 
lepţi s-au străduit din vechime să afle şi i-a ajuns bă- 
trîneţea înainte să găsească? 

THEAITETOS Oricum, Socrate, mie mi se pare că 
ce s-a spus acum e bine exprimat. 

SOCRATE Şi se pare că aşa şi este; căci ce cunoaş¬ 
tere ar mai.fi şi aceea despărţită de înţeles şi de o opi¬ 
nie corectă? Un singur lucru, totuşi, din cele spuse mă 
nemulţumeşte. 

THEAITETOS Şi care anume? 

SOCRATE Acela care şi pare cel mai nimerit, că e 
elementele sînt necognoscibile, categoria segmentelor, 
însă, cognoscibilă. 

THEAITETOS Şi, deci, nu e bine? 

SOCRATE Rămîne de văzut, căci deţinem, ca nişte 
ostatici ai acestui argument, exemplele ce au folosit 
pentru a afirma toate acestea. 

THEAITETOS Ce fel de exemple? 

SOCRATE Literele şi silabele din scriere. Ori eşti de 
părere că cel care a spus lucrurile discutate de noi acum 
le-a spus avînd altceva în vedere? 

THEAITETOS Nu, ci chiar pe acestea. 

SOCRATE Să le luăm, atunci, de la capăt şi să le 203 
verificăm sau, mai degrabă, să ne verificăm pe noi în¬ 
şine dacă am învăţat literele aşa sau altfel. în primul 

rînd, pune-ţi întrebarea: oare silabele au înţeles, iar 
sunetele, sînt ele fără înţeles? 

THEAITETOS Poate. 

SOCRATE Chiar ■ aşa mi se pare şi mie, Theaitetos. 
Incît, dacă cineva te-ar întreba 165 cu privire la prima si¬ 
labă din ,,Socrate K aşa: Ia spune, Theaitetos, ce este 
SO?, ce ai răspunde? 

THEAITETOS Că este „sigma 11 şi „o mega“. 

SOCRATE Deci, asta ai ca înţeles al acestei silabe? 

THEAITETOS După mine, da. 
b SOCRATE Hai, atunci, vorbeşte-mi tot aşa şi des¬ 
pre înţelesul lui „sigma“. 

THEAITETOS Dar cum ar putea vorbi cineva despre 
elementele unui element? Şi de fapt, Socrate, „sigma 11 
face parte din cele fără sonoritate 166 , doar o şoaptă, ca 
un şuierat al limbii; eît despre „beta“ nu are nici sono¬ 
ritate şi nu este nici şuierat; şi tot aşa, cele mai multe 
elemente. Aşa încît ai toată dreptatea să numeşti ne¬ 
inteligibile nişte elemente dintre care pînă şi cele 167 
mai clare au doar sunet 168 , însă nici un fel de înţeles. 

SOCRATE Acesta este, de bună seamă, prietene, un 
lucru pe care l-am dus la bun sfîrşit în ce priveşte cu-? 
noaşterea. 

THEAITETOS Aşa dăm impresia. 
c SOCRATE Şi cum adică? Să fi făcut noi o demon¬ 
straţie corectă, că nu litera este cognoscibilă, ci silaba? 

THEAITETOS Probabil că da. 

SOCRATE Ia gîndeşte-te: ce numim noi silabă? 
amîndouă literele — iar dacă sînt mai mult de două, pe 
toate — sau o anumită formă unică, rezultată din îm¬ 
binarea acestor litere? 

THEAITETOS Părerea noastră ar fi, pe cît cred, că 
pe toate. 

SOCRATE Ia uită-te, deci, la acestea două, la „sig- 
ma“ şi „o mega“. Amîndouă formează prima silabă a 
numelui meu. Nu-i aşa că acela care o cunoaşte, cu¬ 
noaşte fiecare element în parte? 
d THEAITETOS Cum să nu! 

SOCRATE îl cunoaşte, deci, şi pe „sigma“ şi pe 
„o mega“. 

THEAITETOS Desigur. 

SOCRATE Cum asta? Luate în parte, nu le are în 
minte şi, neştiindu-1 pe nici unul, le pricepe pe amîn- 
.două? 

THEAITETOS Dar e groaznic şi de neînţeles, So- 
crate. , • 

SOCRATE Dar, totuşi, dacă cineva este nevoit să le 
priceapă pe fiecare (de vreme ce le va cunoaşte pe amîn- 
două), e nevoie ca acela care intenţionează să priceapă, . 
la un moment dat, silaba, să priceapă mai înainte li¬ 
terele toate. Şi, uite-aşa, frumuseţea asta de argument 
ne scapă şi se duce. 

THEAITETOS Şi încă .în mare grabă. e 

SOCRATE Pentru că nu l-am păzit bine. Căci tre¬ 
buia, poate, să stabilim că silaba este făcută, nu din. li¬ 
tere, ci dintr-o specie unică, rezultat al acestora, avînd 
o formă unică şi proprie, diferită de a elementelor 109 . 

THEAITETOS Intr-adevăr! Şi poate că lucrurile stau 
mai degrabă aşa decît altfel. 

- SOCRATE Rămîne de cercetat şi nu trebuie trădat' 
eu aşa o lipsă de bărbăţie un argument mare şi în¬ 
semnat. 

THEAITETOS Nu, într-adevăr. 

SOCRATE Fie, deci, cum afirmăm acum, o singură 204 
formă, proveniţă din îmbinarea tuturor elementelor: 
silaba — şi în ce priveşte literele, şi în toate celelalte. 

THEAITETOS Cît se poate de bine. 

SOCRATE Aşadar, nu trebuie să existe părţi ale ei. 

THEAITETOS Şi de ce? 

SOCRATE Pentru că acolo unde există părţi, în¬ 
tregul este, în mod necesar, totalitatea părţilor. Sau 
spui că şi întregul este rezultat din părţi, fiind o specie 
unică, diferită de totalitatea părţilor? 

THEAITETOS Eu unul, da. 

SOCRATE Şi atunci, totul şi întregul, le denumeşti 
la fel sau pe fiecare din ele altcumva? ' b 

THEAITETOS Nu-mi este nimic limpede, dar, pen¬ 
tru că îmi ceri să răspund cu curaj, ies în calea pri¬ 
mejdiei şi spun că altcumva. 

SOCRATE Curajul este bun, Thealtetos. Cît despre 
răspuns, rămîne de cercetat. 

THEAITETOS Trebuie, cu siguranţă. 

SOCRATE Aşadar întregul şi totul ar diferi, după 
spusa de acum? 

THEAITETOS Desigur. 

SOCRATE Şi-atunci, cum? totalitatea şi totul, pot fi 
ele diferite? Dacă am spune, de pildă, ,,unu, doi, treî, 

c patru, cinci, şase" sau am spune „de două ori trei" sau 
„de trei ori doi" sau „patru şi cu doi“ sau „trei şi cu 
doi şi cu unu“, ce spunem în toate aceste cazuri: acelaşi 
lucru sau altul? 

THEAITETOS Acelaşi. 

SOCRATE Oare altceva decît şase? 

THEAITETOS Nicidecum. 

SOCRATE Nu am numit, deci, prin fiecare expri¬ 
mare un tot: şasele? 

THEAITETOS Ba da. 

SOCRATE Dar, din nou, spunînd totalitate 170 , nu 
spunem nimic? 

THEAITETOS Neapărat. 

SOCRATE Si este, oare, altceva decît „sase“? 

THEAITETOS Deloc. 

d SOCRATE Şi atunci — în cele alcătuite din număr, 
desigur — ceea ce denumim „tot" este acelaşi lucru cu 
„totalitate"? 

THEAITETOS Aşa se vede. 

SOCRATE Să spunem, deci, şi aceasta despre ele; 
numărul plethrei şi plethra 171 sînt acelaşi lucru, aşa-i? 

THEAITETOS Desigur. 

SOCRATE Şi al stadiului, fireşte, tot astfel. 

THEAITETOS Desigur. 

SOCRATE Şi, încă, şi numărul armatei faţă de ar¬ 
mată şi toate celelalte de felul acesta, tot aşa? Căci to¬ 
talul numărului înseamnă realitatea totală a fiecăruia. 

THEAITETOS Desigur. 

” SOCRATE In ce priveşte, însă, numărul fiecăruia, 
este el cumva altceva decît părţile aceluiaşi lucru? 

THEAITETOS Deloc. 

SOCRATE Cîte deci, au părţi, sînt făcute din părţi? 

THEAITETOS Aşa se vede. 

SOCRATE Dar încuviinţăm că totul este totalitatea 
■ părţilor, de vreme ce şi totalul unui număr va fi totul. 

THEAITETOS Aşa este. 

SOCRATE întregul nu este, deci, din părţi, căci ar fi 
un tot, ca fiind totalitatea părţilor? 

THEAITETOS Probabil că nu. 

SOCRATE Dar partea este ceva care este al altui lu¬ 
cru decît al întregului? 

THEAITETOS Al totului, da. 

205 a SOCRATE Te lupţi vitejeşte, desigur Theaitetos. 

Dar totul, nu atunci cînd nu-i lipseşte nimic este Totul 
însusi? 

THEAITETOS Neapărat. 

SOCRATE Iar întregul nu va fi şi el acelaşi lucru: 
ceva căruia nu îi va lipsi nimic, cîtuşi de puţin? Cît 
despre lucrul căruia i-ar lipsi ceva, nu ar mai fi nici 
tot, nici întreg, devenind pe dată, din identic, identic. 

THEAITETOS Mi se pare, în acest moment, că în¬ 
tregul şi totul nu se deosebesc deloc. 

SOCRATE Şi nu spuneam noi oare că ceea ce are 
părţi va avea ca totalitate a părţilor totul şi întregul? 

THEAITETOS Ba da, desigur. 

SOCRATE Iarăşi, deci, ceea ce începusem adineauri: 
dacă segmentul nu înseamnă elemente, nu conţine el 
în mod necesar, elementele sale ca părţi sau, fiind ace- b 
laşi lucru cu ele, nu poate fi el priceput la fel cu ele? 

' THEAITETOS Aşa este. 

SOCRATE Deci, ca să nu se întîmple aşa ceva, nu 
am stabilit că este ceva diferit de ele? 

THEAITETOS Ba da. 

SOCRATE Şi-atunci? Dacă nu elementele sînt păr¬ 
ţile segmentului, ai altceva să numeşti ca fiind părţi ale 
segmentului, dar care să nu fie totuşi elemente ale lui? 

THEAITETOS Cîtuşi de puţin. Căci, Socrate, dacă 
am fi de acord cu anumite părţi ale lui, ar fi ridicol, de¬ 
sigur, să laşi deoparte elementele, ca să te îndrepţi spre 
celelalte. 

SOCRATE Fără doar şi poate, Theaitetos, potrivit c 
argumentului de acum segmentul ar fi o singură formă 
indivizibilă. 

THEAITETOS Probabil. 

SOCRATE îţi aminteşti, deci, dragul meu, că puţin 
mai înainte am acceptat — socotind că e bine zis — 
că primele elemente, din care sînt formate şi urmă¬ 
toarele, nu ar avea înţeles, deoarece fiecare în sine ar fi 
necompus şi nu am putea face o afirmaţie corectă ală- 
turîndu-i-1 pe „a exista 14 şi nici pe „acesta 44 (ca denu¬ 
mind lucruri diferite şi străine lui) şi acest motiv l-a,r 
face neînţeles şi necunoscut. 

THEAITETOS îmi amintesc. 

SOCRATE Şi motivul pentru care este uni-aspectual d 
şi indivizibil este altul sau acesta? în ce mă priveşte, eu 
nu văd altul. 

THEAITETOS Pe cît se vede, nici nu este altul. 

SOCRATE Şi nu a nimerit segmentul peste aceeaşi 
specie de vreme ce nici nu are părţi şi este şi o sin- 
, gură formă? 

THEAITETOS Fără doar şi poate. 

SOCRATE Deci, dacă segment înseamnă mai multe 
elemente, dar şi un întreg ale cărui părţi sînt elemen¬ 
tele segmentului, acestea sînt cognoscibile şi exprima¬ 
bile în aceeaşi măsură ca elementele, odată ce totali¬ 
tatea părţilor a apărut a fi acelaşi lucru cu întregul. 
e THEAITETOS Foarte bine. 

SOCRATE Dacă însă este unic şi indivizibil, după 
cum este segmentul, tot aşa şi elementul, neinteligibil 
şi necognoscibil, deoarece aceeaşi cauză va produce 
chiar aceste efecte. 

• THEAITETOS Aşa e, nu am ce spune. 

SOCRATE Să nu acceptăm, aşadar, să se spună că, 
în ce îl priveşte, scgmentul-silabă este cognoscibil şi 
exprimabil, elementul-literă, însă, dimpotrivă. 

THEAITETOS Da, să nu acceptăm, odată ce dăm 
206 a crezare argumentului! 

SOCRATE Cum aşa? Dacă cineva ţi-ar da un argu¬ 
ment contrar, oare nu l-ai accepta mai uşor din pri¬ 
cina celor ştiute de tine însuţi din perioada cînd ţu în- 
văţai alfabetul? 

THEAITETOS Care anume? 

SOCRATE Că, învăţînd, nu ai făcut nimic altceva 
decît că încercai cu văzul să recunoşti şi cu auzul fie¬ 
care literă în sine, ca să nu te încurce aşezarea lor, fie 
spuse, fie scrise. 

THEAITETOS Ceea ce spui este cît se poate de 
adevărat. 

SOCRATE Şi la kitharist 172 , sfîrşitul învăţăturii a 
b fost, oare, altceva decît capacitatea de a urmări fie¬ 
care sunet şi de a arăta al cărei strune este (care sînt — 
oricine ar încuviinţa — elemente ale muzicii)? 

THEAITETOS Nimic altceva. 

SOCRATE Deci 173 , literele şi silabele pe care le ştim 
din proprie experienţă — dacă după acestea trebuie să 
le determinăm şi pe celelalte — vom afirma că genul 
elementelor are o capacitate de cunoaştere cu mult mai 
evidentă şi mai proprie decît silaba în ce priveşte asi¬ 
milarea perfectă a fiecărei învăţături. Iar dacă cineva 
ar afirma că, în timp ce segmentul-silabă este cognos- 

cibil, elementul-literă este, din firea sa, necognoscibil, 
vom socoti că, cu voie sau fără voie, glumeşte. 

THEAITETOS Chiar aşa este. 

SOCRATE Dealtfel, s-ar putea înfăţişa, după păre¬ 
rea mea, şi alte dovezi ale acestui lucru; dar să nu ui¬ 
tăm de subiect, uitîndu-ne după ele. Or, acesta este: 
ce va fi însemnînd, oare, spusa că înţelesul adăugat opi¬ 
niei adevărate devine cunoaştere adevărată? 

THEAITETOS Atunci trebuie văzut. 

SOCRATE Ia gîndeşte-te: ce avea, oare, să ne sem¬ 
nifice expresia aceasta? Mie mi se pare că vrea să spună 
un lucru din trei. 

THEAITETOS Care anume? 

SOCRATE Primul ar fi că propria reflecţie o dai la 
iveală prin voce, cu verbe şi nume, întipărind'u-ţi opi¬ 
nia î?s fluxul ce vine prin gură 174 ca într-o oglindă sau 
în apă. Nu ţi se pare că acesta este un înţeles? 

THEAITETOS Ba, după mine, da. Oricum, despre cel 
care face astfel afirmăm că exprimă. 

SOCRATE Şi nu e deci, la fel de bine, în stare ori¬ 
cine să facă aceasta mai repede sau mai încet: să arate 
ce părere are despre un lucru, oricare ar fi el? — doar 
dacă nu este surd ori mut de la început. Şi astfel, cîţi 
formulează corect o opinie, toţi vor apărea că o posedă 
însoţită de înţeles,, iar opinia adevărată nu se va mai 
putea naşte nicăieri în afara cunoaşterii. 

THEAITETOS E-adevărat. 

SOCRATE Să nu îl acuzăm totuşi, prea uşor că nu ar 
fi spus nimic pe acela care a pus cunoaşterea în. lu¬ 
mina cercetată de noi acum. Poate că cel care a spus 
aşa, nu asta spunea, ci că oricine, întrebat fiind ceva, 
este în stare să dea, celui care întreabă, răspunsul prin 
elemente primare. 

THEAITETOS Ce spui, Socrate? 

SOCRATE Ceea ce spune şi Hesiod despre căruţă, 
adică ,,şi suta de lemne-a căruţei 175 , piese pe care eu 
unul nu aş putea să le numesc — şi cred că nici tu. 
Ne-am bucura, însă, întrebaţi fiind ce este căruţa dacă 
am putea să îi numim roţile, osia, coşul, capra, pro¬ 
ţapul. 

THEAITETOS Din plin. 

SOCRATE Dar acela şi-ar închipui, poate, că noi 
(după cum ne-ar întreba de numele tău şi. i-am răs¬ 
punde pe silabe), sîntem caraghioşi formulînd, sigur, 



268 


PLATON 


opinii şi spunînd corect ceea ce spunem, dar- crezîn- 
du-ne gramatici 176 şi că deţinem şi exprimăm ca gra¬ 
maticii înţelesul numelui de „Theaitetos“. Ar spune că 
nu înseamnă cunoaştere să nu spui nimic mai înainte 
de a străbate tot drumul, din element în element, îm¬ 
preună cu opinia adevărată; lucru care s-a spus, desi¬ 
gur, şi în cele de mai înainte. 

THEAITETOS Da, s-a spus. 

SOCRATE Tot astfel ar spune că, şi despre căruţă, 
opinia noastră este ea corectă, dar că acela care — prin 
o cele o sută de piese — îi poate străbate realitatea, i-a 
adăugat, prin acest adaus, înţeles opiniei corecte şi a 
devenit, în loc de cineva care formulează opinii, un 
tehnician şi un cunoscător al realităţii căruţei, adică 
unul care a străbătut întregul prin elemente. 

THEAITETOS Şi nu ţi se pare că e bine, aşa, So- 
crate? 

SOCRATE Dacă ţie, prietene, ţi se pare şi dacă ac¬ 
cepţi că străbaterea de la un cip la altui prin element 
înseamnă, în privinţa fiecărui lucru, înţeles, în timp ce 
prin segment sau ceva şi mai mare, lipsă de înţeles, 
d acest lucru să mi-1 spui, ca să îl cercetăm. 

THEAITETOS Păi, accept pe deplin. 

SOCRATE Şi socoteşti ce? Că un om, oricine, cu¬ 
noaşte un lucru, oricare, atunci cînd i se pare că acelaşi 
lucru este, cînd al aceluiaşi lucru, cînd al altuia? Sau 
cînd opinează că aceluiaşi lucru îi aparţine cînd un ele¬ 
ment, cînd altul? 

THEAITETOS Pe Zeus, eu unul nu. 

SOCRATE Şi-apoi, nu ţii minte că la început, cînd 
învăţaţi alfabetul, şi tu, şi alţii făceaţi aşa? 

THEAITETOS Vrei să spui, oare, că pe atunci so- 
0 coteam că aceleiaşi silabe îi aparţine cînd o literă cînd 
alta şi că aceeaşi literă o aşezam cînd la silaba unde 
se cuvenea, cînd la alta? 

SOCRATE Asta spun. 

THEAITETOS Pe Zeus, ţin foarte bine minte; nu so¬ 
cotesc nicidecum că cei care sînt astfel cunosc. 

SOCRATE Şi-atunci? Cînd, într-o atare împrejurare, 
cineva, scriind „Theaitetos“, îşi închipuie că trebuie să 
208 a scrie şi chiar scrie un „theta K şi un „eta“ şi, la fel, 
„Theodoros 11 , se apucă să scrie „tau“ şi „eta“, închi- 
puindu-şi că trebuie să scrie şi chiar scrie, oare vom 

afirma că acela cunoaşte prima silabă a numelor 
voastre? , 

THEAITETOS Dar adineauri am fost de acord că 
acela care este astfel, încă nu ştie. 

SOCRATE Se opune ceva, deci, ca, şi în ce priveşte 
a doua silabă şi a treia şi a patra, el să fie la fel? 

THEAITETOS Cîtuşi de puţin. 

SOCRATE Şi-atunci, avînd parcursul de la un capăt 
la celălalt, din element în element, va scrie, împreună 
cu o opinie corectă, ,,Theaitetos“, în momentul în care 
îl scrie continuu? 

THEAITETOS Desigur, e limpede. 

SOCRATE Deci, nu ca un încă — necunoscător — b 
formulînd însă opinii corecte, după cum afirmăm? 

THEAITETOS Ba da. 

SOCRATE Deţinînd fireşte, şi înţeles împreună cu 
opinia corectă. Căci a scris avînd parcursul din element 
în element, acela chiar, pe- care l-am numit, de comun 
acord, înţeles. 

THEAITETOS E-adevărat. 

SOCRATE Există, aşadar, prietene, o opinie corectă 
însoţită de înţeles, pe care nu trebuie deloc să o numim 
cunoaştere. 

THEAITETOS Mă tem că da. 

SOCRATE Iată-ne, aşadar, îmbogăţiţi cu un vis — 
pe cît se pare —, pe noi care credeam că deţinem în¬ 
ţelesul cel mai adevărat al cunoaşterii. Sau să nu dăm 0 
încă sentinţa? Căci se prea poate că nu acest aspect 
îl va defini cineva, ci pe celălalt din trei; dintre care 
unul, am afirmat că se stabileşte drept înţeles de către 
acela care defineşte cunoaşterea drept opinie corectă 
împreună cu înţeles. 

THEAITETOS Bine că mi-ai adus aminte; mai este 
unul. Unul era, într-adevăr, gîndirea în voce ca o ima¬ 
gine, iar celălalt, spus adineauri, drumul către întreg 
din element în element. Al treilea, însă, pe el cum îl 
formulezi? 

SOCRATE Cum ar spune mulţimea: a fi în stare să 
numeşti un semn prin care obiectul întrebării se deo¬ 
sebeşte de toate celelalte. 

THEAITETOS Care este, de pildă, lucrul despre al 
cărui înţeles ai putea să îmi vorbeşti? 

SOCRATE De pildă, dacă vrei, soarele, despre care d 

îţi va fi, cred, suficient să îţi arăt că este cel mai stră¬ 
lucitor din cîte, pe cer, se rotesc în jurul pămîntului. 

THEAITETOS Foarte bine. 

SOCRATE Iată, deci, pentru ce se spune. Este, pe 
de altă parte, ceea ce spuneam adineauri: că, să sesizezi 
deosebirea fiecăruia, prin care se deosebeşte de cele¬ 
lalte, înseamnă să sesizezi înţelesul, cum afirmă unii 177 . 
Atîta timp, însă, cît rămîi legat de comunul dintr-un 
lucru, vei avea înţelesul acelor lucruri al căror comun 
îl ai. 

e THEAITETOS Reţin; şi este bine, după părerea mea,, 
să numeşti aşa ceva ,,a avea înţeles' 1 . 

SOCRATE Dar cel care, cu o opinie corectă asupra 
cine ştie cărei realităţi, îşi dă seama de deosebirea ce¬ 
lorlalte, se va afla în situaţia unuia care a ajuns să cu¬ 
noască lucrul asupra căruia, mai înainte, formula opinii. 

THEAITETOS Da, aşa afirmăm. 

SOCRATE Iată, acum, Theaitetos, că eu, pentru că 
am ajuns în apropierea acestei formulări ca lingă o 
zugrăveală mincinoasă 178 , m-am zăpăcit, nu doar pu¬ 
ţin, ci pe de-a-ntregul. Or, atîta timp cît m-am aflat 
departe mi se părea că îmi spune ceva. 

THEAITETOS Cum aşa? 

209 a SOCRATE Iţi voi explica, numai să fiu în stare. 
Eu, care am o opinie corectă despre tine, dacă îi adaug 
înţelesul tău, te pricep, bineînţeles; dacă nu, opinez 
doar despre tine. 

THEAITETOS Desigur. 

SOCRATE Dar înţelesul era, fireşte, explicarea deo¬ 
sebirii tale. 

THEAITETOS Aşa este. 

.SOCRATE Deci, atîta timp cît formulam doar opi¬ 
nii, reflecţia mea nu atingea nici unul din lucrurile 
prin care te deosebeşti de alţii. 

THEAITETOS Probabil că nu. 

SOCRATE Reflectam, de bună seamă, un lucru din 
cele comune,'din care tu nu ai cu nimic mai mult de- 
cît vreun altul. 

b THEAITETOS Inevitabil. 

SOCRATE »Şi, atunci, pe Zeus, gîndeşte-te: cum, 
oare, într-o astfel de situaţie, opinam eu asupra ta mai 
degrabă decît asupra oricărui altul? Presupun că re¬ 
flectez aşa: acesta este Theaitetos, care este un om şi 
are nas, ochi, gură şi, tot aşa, fiecare organ în parte. 

Această reflectare va fi, deci, lucrul care mă va face 
să reflectez mai mult la Theaitetos ori la Th^odoros 
decît la ultimul dintre misieni 179 , cum se zice? 

THEAITETOS Cum să fie? 

SOCRATE Dar dacă reflectez nu doar la cel care c 
are nas şi ochi, pur şi simplu, ci nas cîrn şi ochi bul¬ 
bucaţi, nu voi opina mai curînd despre tine, bunăoară, 
decît despre mine însumi ori despre cîţi mai sînt asa? 

THEAITETOS Deloc. 

SOCRATE Dar, fireşte, nu mai înainte: Theaitetos 
nu se va formula, cred, în mine, ca opinie, mai îna¬ 
inte ca acest nas cîrn să depună în mine, lăsîndu-şi 
însemnarea, un anume semn, diferit de acela al altor 
nasuri cîrne pe care eu le-am văzut — şi tot aşa şi ce¬ 
lelalte din care' eşti tu — nas care, dacă te voi întîlni 
şi mîine, îmi va aminti şi mă va fac& să formulez opi¬ 
nii corecte despre tine. 

THEAITETOS Este foarte adevărat. 

SOCRATE Asupra deosebirii ar fi, deci, şi opinia d 
corectă despre fiecare lucru. 

THEAITETOS Se pare că da. 

SOCRATE Atunci, a adăuga înţeles opiniei corecte 
ce ar mai fi? Căci dacă se înţelege formularea, în plus, 
a opiniei despre elementul prin care un lucru se deo¬ 
sebeşte de altele, supra-regula 180 devine foarte cara¬ 
ghioasă. 

THEAITETOS Cum? 

SOCRATE Lucrurilor a căror opinie corectă despre 
deosebirea faţă de altele o deţinem, ni se cere să le 
adăugăm o opinie corectă despre deosebirea faţă de 
altele. Şi astfel, bătutul apei în piuă sau în piuliţă 181 
sau cum s-o mai fi spunînd, nu înseamnă nimic 
pe lîngă această supra-regulă (s-ar putea numi mai cu • 
dreptate'cerinţă a unui orb). Căci să ceri să adăugăm 
ceea ce deţinem, ca să pricepem lucrul despre care for¬ 
mulăm opinii seamănă foarte îndeaproape cu cineva 
aflat în beznă. 

THEAITETOS Spune-mi, atunci, ce voiai să spui 
mai înainte, cînd îmi puneai întrebări. 

SOCRATE Dacă faptul de a adăuga înţeles cere, 
copile, să se înţeleagă dar nu să se opineze asupra 
deosebirii, bun cîştig ar mai fi, al celui mai frumos 
argument, asupra cunoaşterii. Căci a înţelege înseam¬ 
nă, fireşte, a căpăta cunoaştere. Aşa-i? 210 

THEAITETOS Sigur. 

SOCRATE Aşadar, cel întrebat, pe cît se pare, ce 
este cunoaşterea, va răspunde că este opinie corectă 
însoţită de cunoaşterea deosebirii. Căci adăugirea în¬ 
ţelesului asta ar însemna, după el. 

THEAITETOS Aşa se pare. 

SOCRATE Şi este pe de-a-ntregul o naivitate ca, 
tot umblînd noi să aflăm cunoaşterea, să ni se spună 
că este opinia corectă însoţită de cunoaşterea, fie a 
b deosebirii, fie a oricărui alt lucru. Şi, de bună seamă, 
Theaitetos, nici senzaţia, nici opinia adevărată, nici 
înţelesul alăturat opiniei adevărate nu ar putea fi cu¬ 
noaştere. 

THEAITETOS Se pare că nu 182 . 

SOCRATE Deci, sîntem, oare, dragul meu, şi acum 
îngreunaţi şi chinuiţi de durerile facerii privind cu¬ 
noaşterea sau ne-am uşurat de toate? 

. THEAITETOS Da şi, pe Zeus, în ce mă priveşte, am 
spus, prin tine, mai multe decît aveam în mine în¬ 
sumi 183 . 

SOCRATE Şi atunci, în ce priveşte toate acestea, 
sînt născute — o spune meseria-mi de moaşă — vane 
şi nu sînt vrednice să fie hrănite? 

THEAITETOS Fără nici o îndoială, 
o SOCRATE Dacă, totuşi, vei porni să rodeşti şi altele 
după acestea şi dacă le naşti, Theaitetos, vei fi plin 
de bunătăţi mai mari datorită acestei cercetări. Iar dacă 
vei rămîne sterp, vei fi mai puţin apăsător pentru cei 
din preajma ta şi mai blînd, închipuindu-ţi cu înţe¬ 
lepciune că nu ştii ceea ce nu ştii. Căci doar atîta 
poate meşteşugul meu şi mai mult nimic; nu ştiu ni¬ 
mic din ce ştiu alţii, oameni mari şi minunaţi, cîţi 
sînt şi au fost. Cît despre moşirea aceasta, şi mie, şi ma¬ 
mei mele ne-a fost sortită de către Divinitate: ei, cea 
a femeilor, mie, cea a tinerilor şi a celor aleşi şi a 
d acelora cîţi sînt frumoşi. Iar acum, am de mers la 
Porticul Basileului 184 pentru învinuirea pe care mi-o- 
aduce Meletos. Mîine, însă, Theodoros, să ne întîlnim 
din nou aici! 185 . 




NOTE 


1 ’E5<iypou: ţara, ca loc de muncă şi de trai pentru agri¬ 
cultor se opune oraşului, în. care zona cu cea mai intensă 
activitate socială este agoraua, locul dezbaterilor publice şi 
private. întoreîndu-se în oraş, Terpsion reintră în societate', 
a cărei raţionalitate este simbolizată de agora, locul de des¬ 
făşurare a discursului, el însuşi o punere în act a raţiunii 
(ALRIVIE). 

2 Puţin înainte de moartea lui Socrate (399), Theaitetos 
era un băieţandru (meirâkios) născut, aproximativ, pe la 415— 
414. Or, dacă el ilustrează o existenţă paradigmatică, care 
atinge desăvîrşirea (kalokagathia, cf. 142 b: „împodobit cu 
toate virtuţile 11 ) prin sacrificiul suprem în serviciul patriei, 
luptele la care se face aluzie la începutul dialogului nu pot fi 
decît operaţiile militare din 369, cînd Theaitetos putea avea 
circa 45 de ani. ROBIN (voi. II, p. 1442, n. 2) consideră întîl- 
nirea dintre Socrate şi Theaitetos probabil fictivă. Consideraţii 
asupra vîrstei lui Theaitetos, chiar cu altă interpretare, v. şi la 
CAMPBELL, 92/10. 

3 Erineos (Erineon sau, după alţii, şi Erinos), este un 
tîrg al Atticii, lîngă Eleusis, pe rîul Cephisos, în drumul de la 
Corint la Atena, drum care trecea pe la Megara. Localizarea 
nu este foarte certă; locul este însă legat de legenda lui 
Pluto (pe aici ar fi coborît sub pămînt, după răpirea Korei), 
ca şi de cea a lui Tezeu (ucigaşul, în acest loc, al tîlharului 
Polypemon, poreclit Procrustes — Procust (cf. Pausanias, 
I, 38, 5). Aşezarea a fost întemeiată de dorieni şi a format, 
împreună cu alte trei oraşe, o confederaţie. Se spune că de 
aici ar fi fost originar Tirteu. 

4 Biblion este, de fapt, o formă diminutivată: „voluma- 
şul“; este vorba de tipul de carte obişnuit în Antichitate 
(uolumen), obţinut prin rularea fîşiilor de papirus lipite cap- 
la cap în jurul unei axe, de obicei, din lemn. Mai tîrziu s-a 
răspîndit ansamblul format din fascicule cusute împreună 
(codex), model păstrat pînă astăzi. 

5 Procedeul acesta apare menţionat în două rînduri de că¬ 
tre Cicero. în De amiciţia, I, 3, oratorul afirmă, în termeni 

foarte apropiaţi de cei folosiţi de către Eukleides: „Mi-am 
întipărit în minte ideile acestei discuţii, pe care le-am ex¬ 
pus în această carte aşa cum mi s-a' părut mai potrivit: 
căci i-am pus oarecum să vorbească pe ei înşişi, ca să nu in¬ 
tervin prea des cu «zic» şi «zice» şi ca să se pară că discuţia 
se desfăşoară în faţa noastră între persoane prezente" (trad. 
de Aristotel Pârcălăbescu, în Cicero, Opere alese, voi. III, 
p. 188, Bucureşti, Univers, 1973). A doua prezentare a acestui 
artificiu narativ apare în Tusculanae disputationes, I, 8: „Dar 
pentru ca discuţiile noastre să fie redate mai pe înţeles, le 
voi expune aşa ca şi cum situaţia ar fi în curs de desfăşurare, 
nu ca şi cum ar fi povestită". 

Această prezenţă dublă la Cicero, familiarizat în cel mai 
înalt grad cu filosofia greacă, precum şi faptul că al doilea 
citat este precedat de o frază conţinînd referiri precise la 
Socrate şi metoda sa didactică, sugerează că umanistul latin 
a preluat modalitatea de expunere discutată aici de la filoso¬ 
ful grec. Dovada peremptorie, care să transforme ipoteza în 
certitudine, lipseşte însă. 

6 Cyrene, coldnie doriană pe coasta de nord a Africii (în 
Lybia de astăzi, v. e.g. Fr. Chamoux, Civilizaţia greacă , trad. 
rom., Bucureşti, Meridiane, 1935, pp. 57—60), ajunge la sfîr- 
şitul epocii clasice şi în epoca elenistică unul din cele mai 
importante oraşe greceşti, cu o viaţă economică foarte activă, 
datorită unui port bine amenajat, precum şi exploatării efi¬ 
ciente a resurselor locale. Printre acestea, silphion — v. şi 

Catul, VII, 3-6 — plantă neidentificată, folosită în gastrono¬ 
mie şi medicină, a cărei importanţă, susţinută de marea ce¬ 
rere pe piaţa externă, reiese clar din faptul că apare, ca 
simbol pe monedele cireniene. 

Lipsa de interes a lui Socrate se poate justifica nu numai 
prin marea depărtare a Cyrenei faţă de Atena, ci şi prin- 
tr-o detaşare faţă de o obşte de negustori şi agricultori. Este 
de notat că în ultimele decenii ale secolului al V-lea în Cy¬ 
rene se înregistrează tulburări politice (Arist., Pol., VI, 4, 
1319 b) care duc la apariţia democraţiei. In timpul războiului 
peloponeziac, cirenienii trimit vase împotriva atenienilor (Tu- 
cidide, VII, 50, 2) şi aceste informaţii (pentru care v. R.E., 
XII, coli. 161—162, s.u. „Kyrene") pot contribui la înţelege¬ 
rea mai bună a poziţiei lui Socrate faţă de cirenieni. 

In epoca elenistică Cyrene va fi reprezentată în domeniul 
spiritului de nume celebre precum Calimah, Eratostene. Pentru 
filosofi pitagoreici originari de aici, v. FGP, II, 2, p. 28 (Ca¬ 
talogul lui Iamblichus) şi p. 251, ca şi p. 33, n. 46 (M. Nasta). 

7 nva #XXt)v (ptXoCTotpîav, în sensul cel mai larg al ideii 
de atracţie spre activităţile intelectului (or other liberal pur- 
suit — CAMPBELL, Science theorique — ROBIN, sonst einer 
Wissenschaft — APELT). Cf. şi infra, 172, c, pentru folosirea 
pluralului la acelaşi cuvînt. 

8 întărirea adverbială este datorată unui jOc de cuvinte 
în original, între oţeîq (= „cu mintea ascuţită", deci „iuţi la 
minte") şi 6^uppo7rot (= „iuţi la mînie"). 

9 expresie prin care ni se sugerează, în 
cadrul comparaţiei cu o corabie, încărcătura (y^q?) a aces¬ 
teia. 

10 Portretul schiţat de Theodoros conţine atît o evaluare 
din punct de vedere intelectual a elevului său, cît şi o apre¬ 
ciere a calităţilor generale ale omului de bine care urmează 
să ajungă Theaitetos. In rîndul acestor calităţi curajul apare 
ca o formă a cuminţeniei, a cumpănirii propriei persoane, a 
stăpînirii de sine şi a măsurii în toate, expresii ce reprezintă 
tot atîtea concepte familiare eticii eline. Pentru acest pasaj v. 
şi CA, 10, 41—11, 2: „Şi deci astfel de tineri cresc mai mult 
năbădăioşi decît curajoşi.. Căci curajul nu este impulsiv, ci 
cumpănit /aTâoi|j.ov/“. Ultimul cuvînt apare corelat cu mu¬ 
zica în context militar la Aristotel, Pol., 1342 b 10 sqq.:' „des¬ 
pre muzica doriană, toată lumea e de acord că este cea mai 
cumpănită şi că posedă în cel mai înalt grad un caracter 
bărbătesc" (cf. şi ibid., 1340 b 9), iar textul acesta sprijină, 
credem, îndeajuns afirmaţia despre evaluarea lui Theaitetos 
din perspectiva de viitor membru al societăţii. 

11 Dromos înseamnă de fapt „alergare", „cursă" (cf. 173 a: 
„întrecere"), iar aceasta constituie un indiciu în plus pentru 
vîrsta fragedă a lui Theaitetos. Intr-adevăr, educaţia fizică 
era practicată diferenţiat, după vîrstă: pentru copiii aflaţi la 
începutul pubertăţii exerciţiile erau compuse mai ales din 
alergări şi sărituri, pentru ca mai tîrziu programul să cuprindă 
şi exerciţii de „atletică grea": aruncarea discului, pugilat, pan- 
craţiu, V. MARROU, p. 75 şi în special p. 481, n. 3, pentru 
dificila problemă a determinării vîrstei participanţilor la aceste 
exerciţii sportive. De asemenea, şi J. Delorme, Gymnasion. 
Etude sur Ies monuments consacres ă l'education . en Grece, 
Paris, 1960, p. 263, n. 5, pentru neoi şi neaniskoi reprezentînd 
vîrste diferite. 

„Terenul dinafară" era o pistă aflată în afara complexu¬ 
lui propriu-zis de amenajări şi instalaţii ce alcătuiau un gim¬ 
naziu. Nu pare exclusă indicarea, prin această forrhulă, a 
pistei acoperite (xystos), în opoziţie cu cea tradiţională (inter¬ 
pretare pentru care ar pleda şi citările apud CAMPBELL, 
ad locum). Dimpotrivă, Delorme (op. cit., p. 289) echivalează 
exo dromos de aici cu paradromis, pistă mai , specializată, 
aflată de asemenea în aer liber. Locul descris în această 
scenă le sugerează ambilor autori citaţi mai sus faimosul 
gimnaziu atenian Lykeion. 

12 ’HXsfqjovro şi dUsuJj«[isvoi înseamnă, ad litieram, „s-au 
uns" (cu ulei) şi (aflîndu-se) „unşi". Masajul şi ungerea cu 
ulei se practicau atît înainte, cît şi după exerciţiile gimnas¬ 
tice (v. MARROU, p. 178). Poate printr-o folosire catahretică 
termenul ajunge să însemne pur şi simplu „a face exerciţii, 
antrenament", „a concura" sau, aşa cum pare să fie cazul aici, 
echivalează cu un soi de „gimnastică de întreţinere". 

Acest sens generalizat reiese şi dintr-un text epigrafic 
(Orientis Graeci Inscriptiones Selectae, ed. W. Dittenberger, 
voi. I, Hildesheim, G. Olms, 1960, nr. 339), în care se spune, 

spre lauda unui gimnaziarh: .în fiecare lună a săvîr.şit 

pentru tineri (în sens tehnic: vioi — «juniori» sub 18 ani, 
vîrstă de la care începea efebia — n.n. M.C.) sacrificiile cu¬ 
venite zeilor patroni ai gimnaziului... a dat concursuri de 
aruncarea suliţei şi trageri cu arcul şi alergări, luîndu-i şi 

pe tineri părtaşi la sacrificiile făcute sub auspicii favorabile 
de către el, prin această iubire de glorie îndemnîndu-i pe 
tineri spre antrenament şi dragoste de muncă.... Iar mem¬ 
brilor gimnaziului (-roîţ dEXeiţiouivo^, cei care „se ung“, deci 
„se antrenează 11 în acelaşi loc — n.n. M.C.) le-a făcut parte 
pentru acasă din sacrificiile de după concurs (4^6 roîj £XeE[j.- 
gaToţ), arătîndu-se la fel de filantrop şi cu străinii care luau 
parte la concurs. 11 

13 Este vorba de cunoaşterea teoriei muzicale, parte im¬ 
portantă a studiilor matematice. Mai jos (145 d 1 ) există un 
alt cuvînt ce denumeşte o noţiune înrudită: ap^ovEa. Distincţia 
— dacă putem face vreuna — ar privi învăţarea muzicii în 
general, faţă de studiul acelor legi armonice în legătură cu 
care erau cercetate şi mişcările corpurilor cereşti. (Cf. UN- 
TERSTEINER, p. 209, notă). 

14 Instituţie pe de-a-ntregul grecească, educaţia (naiSda 
= „formarea 11 copilului) este, probabil, moştenirea cea mai 
de preţ lăsată nouă de antichitatea greco-romană (v. MAR- 
ROU, partea a Il-a, Tabloul educaţiei clasice în epoca ele¬ 
nistică, mai ales primele patru capitole, p. 139 sqq.). Mai 
mult decît formarea şi menţinerea unui fizic apt să asigure 
o bună reuşită a acţiunilor întreprinse (în război, de pildă), 
ca şi o apreciere estetică pozitivă în societate, noţiunea de 
paideia este- înţeleasă ca o cultivare a spiritului, care, prin 
aceasta, îşi pune în act capacităţile potenţiale, atingînd 1 esenţa 
umanului (humanitas este, în limba latină, tocmai echivalen¬ 
tul grecescului TraLScEa). Sau, cum spune Platon însuşi (Lg„ 
I, 664 b): „Nu trebuie, desigur, să desconsiderăm nicicum 
educaţia, ca cel dintîi din cele mai frumoase lucruri puse 
la îndemîna oamenilor cu adevărat valoroşi 11 (toî<; âpEaroi? 
dcvSpdai. TiapaYtYv6|iEvov). Cf. şi Democrit, fr. 180, în FGP, II, 1, 
p. 521: „Cultura (i.e. „educaţia 11 — yj mxickta — p. 592, 
n. 400), pentru cei cărora le merge bine, este o podoabă, iar 
pentru cei nefericiţi, un refugiu 11 (trad. şi note de A. Piat- 
kovski). 

15 YEcogerpEaţ £tt<x. „Nu a spus că înveţi de la Theodoros geo¬ 
metria, ci geometrie /nva tîjţ YscjpiETpEaţ/ pentru că nu se re¬ 
feră la cunoaşterea complexă, pe care unii o numesc şi sis¬ 
tematică, ci la cea obişnuită /«7rXîic/, cum este şi asimilarea 
/Yvâiai?/ pe teoreme a chestiunilor legate de geometrie şi de 
muzică 11 , (CA. 14, 45—15, 16). 

1G V. supra , n. 13. Armonia, studiind intervalele dintre 
sunetele (tonurile) unei scări muzicale, ajunge principiul după 
care este gîndită mişcarea sferelor universale, mişcare pre¬ 
zentată prin relaţii (proporţii) numerice. Cf. şi FGP, I, 2, p. 98, 
n. 154 (M. Nasta), ca şi id., II, 2, p. 100, n. 3 (acelaşi autor). 

17 Nu ştim exact cum se desfăşura jocul. (Pentru diferitele 
jocuri cu mingea, v. MARROU, p. 169 şi notele). Din în¬ 
semnarea scoliastului reiese că varianta de aici „phaininda este 
atunci cînd (sic), arătîndu-i unuia mingea, o trimit altuia. 
Dintre cei care se jucau astfel, pe învingători îi numeau «regi» 
şi ceea ce porunceau era ascultat de către ceilalţi), iar pe 
ceilalţi, «măgari». APELT (p. 152, n. 7) presupune că învinşii 

(„măgarii") îi luau în spinare pe „regi". Cf. Hor., Ep„ I, 1 59. 

18 DlES (p. 162, notă) observă că, date fiind preocupările in¬ 
terlocutorilor săi, Socrate foloseşte un termen matematic spre 
a sugera o relaţie de congruenţă intelectuală şi afectivă. 

19 oSte &E[i.tţ, interdicţie aparţinînd legii divine (= „ar fi o 
nelegiuire"). Cf. infra, 151 d. 

20 Pentru o remarcă asemănătoare într-o situaţie echiva¬ 
lentă, cf. Men., 72 a. CA interpretează acest pasaj din unghiul 
logicii aristotelice: „In ce îl priveşte pe Socrate, el a întrebat 
ce este cunoaşterea, adică ce are cunoaşterea în calitate de cu¬ 
noaştere. Celălalt însă a enumerat multe, ca: geometria, mu¬ 
zica; dar s-a înşelat, căci nu a prezentat nici esenţa cunoaşterii 
şi a şi enumerat multe. S-ar fi înşelat şi dacă ar fi pus nu¬ 
mai una, deoarece prezintă specia în locul genului, definind 
principalul prin secundar /8iâ xcov uax£p m» xi jxpixEp* opiaipiEvo?/, 
după cum cineva, întrebat fiind «ce este o vieţuitoare?» ar răs¬ 
punde -«om», «cal». Or, principalul este predicat al derivatelor 
sale /x& |iiv Y“p rcp^TEpa xcov u7r’auxâ xaTTiyopEÎTai/, nu invers. Iar ge¬ 
nurile sînt conţinute/ptEx^xerai/(în specii) şi mai simple /ăttXou- 
crepa/; speciile însă participă (la genuri) şi sînt multiple /ttoi- 
xiXcoxEoa/. Intr-adevăr, omul este şi vieţuitoare şi, pe dea¬ 
supra, raţional şi muritor. Deci «ai dat o mulţime» (s-a spus) 
în legătură cu enumerarea cunoaşterilor, iar «în loc de ceva 
simplu, o diversitate», pentru că a adus în discuţie speciile; 
or, acestea sînt multiple faţă de gen. 

Acelaşi lucru s-ar fi spus însă şi dacă ar fi numit-o pe 
una singură «cunoaştere» — geometria, să zicem. Căci cunoaş¬ 
terea este ceva simplu în măsura în care este inclusă, iar uni¬ 
tară /<xai)vf>ETov/, în măsura în care (este raportată) la derivatele 
sale. Geometria însă este ceva complex, în măsura în care par¬ 
ticipă şi este structurată." (CA, 18, 11—19, 20). 

21 Coroplastica, arta figurinelor de pămînt ars, a fost în¬ 
floritoare în Grecia antică. Micile „păpuşi" (x6pv] înseamnă 
„fată", „păpuşă") aveau destinaţii diverse: ex-uo£o-uri, obiecte 
de uz funerar, ornamente casnice sau publice (pentru temple 
mai ales), jucării. Subiectele sînt şi ele diferite: de la repre¬ 
zentări de zei şi eroi pînă la scene din viaţa cotidiană, por¬ 
trete groteşti ori siluete animaliere. Statuetele de Tanagra se 
numără printre cele mai frumoase exemple care se pot da în 
domeniul acesta. 

22 Din nevoia măsurării anumitor lungimi imposibil de 
calculat prin mijloace aritmetice, apar numerele iraţionale. Pro¬ 
blema aceasta (v. DES PLACES — 35) s-a născut din măsu¬ 
rarea diagonalei b a unui pătrat, luînd ca unitate latura o a 
pătratului (a = 1). In termeni geometrici, pătratul construit 
pe diagonala b este egal cu dublul pătratului construit pe la- 

b* 

tura a. Altfel spus, — = 2. în termeni aritmetici însă, lun- 

a ! 

gimea diagonalei b nu se poate exprima, fiind un număr ira¬ 
ţional ( X6 yo; are, aici, ca şi în corespondentul său din latină, 
ratio, sensul de „rată", „proporţie"; £Xoyo<; înseamnă deci „ne¬ 
divizibil"): \/2 • Ea este, cu toate acestea, o lungime reală. 

In orice caz, aşa cum afirmă CAMPBELL (a pud Platon, 

Oeuvres completes, trad. par E. Chambry, tome 3 e , Paris, s.a„ 
n. 198, pp. 590—591), „citind ceea ce urmează, trebuie să ştim 
că, pentru a studia aritmetica, anticii foloseau geometria. Dacă 
un număr era socotit simplu, echivala cu o linie; compus, 
echivala cu o figură rectangulară plană sau în spaţiu. înmul¬ 
ţire însemna construirea unui dreptunghi; împărţire însemna 
aflarea uneia din laturi. Urme ale acestui procedeu persistă 
încă în termeni ca: pătrat, cub, măsură comună, dar metoda 
s-a învechit. Iată de ce este necesar un efort pentru a înţelege 
rădăcina pătrată nu ca ceea ce, înmulţit cu sine însuşi, are ca 
rezultat un număr dat, ci ca latură a unui pătrat care este 
fie numărul, fie egal dreptunghiului care este numărul. Folo¬ 
sirea notaţiei arabe şi a algebrei a uşurat mult exprimarea şi 
conceperea proprietăţilor numerelor, fără trimitere ia formă." 

în rezumat: Theaitetos împarte pe de o parte numerele 
în pătrate (echilaterale) şi dreptunghiulare, iar, pe de altă 
parte, liniile, în lungimi şi puteri. Numerele (de fapt, rădăcini) 
pătrate sînt produse de factori egali, iar cele dreptunghiulare, 
de factori inegali. în ce priveşte liniile-puteri, acestea sînt co¬ 
mensurabile liniilor-lungimi nu prin lungimea lor, ci prin su¬ 
prafaţa pe care o pot genera. 

23 Iată o explicaţie a opririi la numărul 17, oferită de CA: 

„iar unii afirmă că Theodoros, fiind geometru şi muzician, a 
combinat /£[aei£ev/ o teoremă geometrică şi una muzicală: cea 
geometrică este relativă la puteri iar cea muzicală, la (mări¬ 
mea de) şaptesprezece picioare. Intr-adevăr, această definiţie 
conţine (principiul) că nu se desparte tonul în semitonuri 
egale, căci, odată ce tonul este în proporţia 9/8 (= ton întreg, 
cf. LSJ s.u. ' E7E6y8ooţ), dacă dublezi optul şi nouăle, rezultă 
şaisprezece şi optsprezece, al căror mediu /triao?/ este şaptespre¬ 
zece, dacă împărţim extremele în (intervale) neegale" /elţ <£vi- 
aa SioapSv roiiţ ăxpoue/. (CA, 34, 35—35, 12). ^ 

24 Pentru „tînăr" în limbajul sportiv (= „junior"), v. supra, 
n. 12. 

25 YsvvccLa: te xal (IXoaupSţ. Expresia apare şi în R.,, 535 b: 
„caracter, nobil şi impunător" (Platon, Opere, V, Bucureşti, 
Editura Ştiinţifică şi Enciclopedică, 1986, p. 338, trad. A. Cor- 
nda). Al doilea epitet este „parfois applique ă une femme chez 
Ies comiques" (P. Chantraine, Dictionaire etymologique) şi în¬ 
trebuinţat „plaiSamment comme epithăte de [*“<■“" (ibid..). Va¬ 
rianta de traducere mi-a fost sugerată şi de etimologie, care 
apropie acest cuvînt de lat. uoltur. V. şi CAMPBELL: „burly“. 

26 Acuzaţia. este des întîlnită şi reflectă fără îndoială o 
realitate. Cf. Men., 79 e—80 a, ca şi Xenophon, Mem., 4, 4, 9: 
„Dar, zise el (Hippias, n.n. M.C .) nu mă vei asculta mai înainte 
de a ne arăta şi tu ce socoteşti că este dreptatea. Căci e des¬ 
tul că de alţii îţi rîzi întrebîndu-i şi contrazicîndu-i pe toţi, 
dar, în ce te priveşte pe tine, nu vrei să dai nimănui vreo 
explicaţie şi nici să arăţi părerea ta despre ceva" (V. şi 
infra, 150 c). 

27 6ti dcXo^oţ o5<j*t))v Xo/elav etXY)xe. Deoarece pasajul aces¬ 
ta conţine un joc de cuvinte complex, ne putem îndoi de- serio¬ 
zitatea afirmaţiei lui Socrate, mai ales că explicaţia etiologică 
este introdusă priptr-o formă verbală impersonală: ţaalv. Mai 



NOTE LA THEAITETOS 


279 


întîi, SXoxoţ înseamnă, pe de o parte (cu alpha priuatiuus), 
„lipsită de patul conjugal", „necăsătorită", iar, pe de altă 
parte (cu alpha copulatiuus), „cea cu care se împarte patul", 
„soţie". Există apoi aliteraţia bazată pe figura etimologică în 
£Xoxo<; şi Xaxei“v , reluată, prin paronomază în elX7)xe. 

In ce priveşte funcţia Artemidei, o explicaţie posibilă poate 
fi cea care s-a dat în cazul altei zeiţe-fecioare: Hestia. Aceasta 
devine patroana universului casnic in schimbul vieţii de fa¬ 
milie (cfcvrl yii(j.oio), la care ea a renunţat pentru totdeauna (v. 
J.-P. Vernant, Mythe et pensee chez Ies Grecs, Paris, Fr. Mas- 
pero, 1965, p. 103). 

Că această funcţie face parte din vechile atribute ale zei¬ 
ţei o arată v. 4 al imnului orfic 36 (ed. Tauchniz), unde Arte- 
mis este invocată astfel: tî>S(vcov xal d>8[vcov dcg.67]Te 

= „Uşurătoare a durerilor (specifice naşterii) şi / cu toate 
că neîncercată de durerile (facerii)". Faptul că imnul amin¬ 
tit aici este alcătuit dintr_un lung şir de epitete invoca¬ 
toare ne permite remarcarea frecvenţei mari a două tipuri de 
epitete adresate zeiţei: cele care privesc funcţia pozitivă a sus¬ 
ţinerii vieţii (asistenţă la naştere, grijă faţă de copii: Bpo-rtov 
Kouc6Tpoipe Socipiov — v. 8), pe de o parte, fi, pe de altă parte, 
cele care atestă o funcţie negativă, de întrerupere a vieţii (v. 
e.g., Xudi(x£pipi.v6 — v. 5). Acestei funcţii i s-ar putea alătura 
principalul atribut al zeiţei: patroană a vînătoarei (xi>vt)y£ti — 
v.5). Felul în care sînt prezentate aceste funcţii divine ne su¬ 
gerează o schimbare apotropaică: dintr-o divinitate malefică 
pentru oameni, Artemis este preschimbată într-una binevoitoa¬ 
re faţă de aceştia, puterea sa distrugătoare avînd de-acum 
înainte ca obiect doar jivinele pădurilor (©/jpoxxivoţ — v. 9). 

28 Pentru corespondentele în plan filosofic ale acestor 
practici, precum şi pentru importanţa lor, v. Platon, Opere, 
IV, pp. 220—221, n. 309 (M. Tecuşan). 

89 v£ov pasaj considerat corupt şi, în consecinţă, emendat 
în diverse feluri, deşi -există consensul manuscriselor. Mai 
mult CA oferă aceeaşi lecţiune pe care o comentează astfel: 
To v£ov în loc de xiXeiov /neîmplinit/. Dacă deci găsesc de 
cuviinţă să avorteze aşa ceva, o fac" (50, 7—11). Cf. şi CAMP¬ 
BELL, ad locum. 

30 Cf., din punct de vedere juridic, Aeschin, Contra Tim., 
14; v. şi Arist., E.N., 1131 a 7. „Contrary to morality and na- 
ture" — CAMPBELL. 

31 paaavt^siv este, propriu-zis, termenul ce denotă controlul 
făcut asupra aliajului de aur spre a-i stabili titlul. Cf. Grg., 
483 d: (SO) „Dacă aş avea cumva sufletul de aur, Callicles, nu 
crezi că aş fi fericit să găsesc una dintre pietrele cu care se 
încearcă aurul?" (Platon, Opere, I, 1975 2 , p. 344, trad. Al. Ci- 
zek). Imaginea este frecventă în dialogurile platoniciene şi cel 
mai adesea autorul acţiunii de punere la încercare _e Socrate 
(v. Ed. DES PLACES, Lexique, s.u. Chiar şi în Tht. mai apare 
de două ori: 191 c şi 203 d. 

32 Singularul apare în mai multe rînduri în Platon 

(cf. Ap., 31 d; Phdr., 242 c—d, chiar şi în Tht., — v. infra> 
176 a) şi este puţin probabil să reprezinte o trimitere la Apoi- 

Ion, deşi aceasta este divinitatea tutelară a lui Socrate. Despre 
theos generalizat, v. şi CAMPBELL, 239/9. 

33 Pentru întregul pasaj 150 e—151 b, cf. .Theages, 128 b—c. 
Aristeides (nepotul marelui Aristeides, supranumit „cel Drept") 
apare şi în Laches, 179 a. Din dialogul pseudo-platonic citat 
adineauri aflăm (130 a) evoluţia personajului: „ ... petrecîn- 
du-şi timpul împreună cu mine (Socrate, n.n. M.C.), înaintase 
în scurtă vreme foarte mult în învăţătură; mai apoi, i s-a ivit 
prilejul unei expediţii militare şi a plecat pe mare." 

34 „In ce priveşte durerea rezultată din nedumerire, mese¬ 
ria mea o trezeşte, atunci cînd cercetarea pe care o face »u 
este simplă: o potoleşte însă cînd vine în ajutor oferindu-i 
puncte de plecare /âtpopgâţ/ şi orientîndu-1 pe interlocutor." CA, 
57, 2—10. 

35 „Şi în Symposion (206 c) afirmă că toţi oamenii dau 
naştere şi după trup, şi după suflet şi (face) acest adaos că 
rolul sufletului este reamintirea /rfjv dvi[iv7)aiv/. Atunci cum 
afirmă aici că i se pare că unii sînt neroditori? Trebuie deci 
înţeles în acest fel: «în această viaţă»-, căci nu sînt în stare — 
dacă le-a stat vreodată în putinţă — să le scoată (roadele, n.n. 
M.C.), de-a lungul întregii lor vieţi trupeşti, la iveală /exeiv “utk 
Tzp^'-P “/• De aceea, nu degeaba l-a aşezat înaintea lui ey^uiiove? 
/rodnici/ pe ncaq /cumva/, ci ca să se înţeleagă că într-un 
lei anume sînt rodnici, după (modul de interpretare) obişnuit. 
Or, în exprimarea la general, este nevoie ca aceste (cuvinte, 
«într-un fel anume») să existe." CA, 57, 15—42. 

36 aăv Secol el7TEtv — ad. litt. = „să vorbesc împreună cu Di¬ 
vinitatea." 

37 dtXXois, aotpoîţ te >caî OEaTreatotţ âvSpâai; epitetele sînt pre¬ 
luate din vocabularul participanţilor la misterii. Folosirea lor 
ironică este întărită de menţionarea lui Prodicos; pentru rela¬ 
ţiile dintre acesta şi Socrate, v, GUTHRIE, p. 222 şi n. 4 („glu¬ 
me fără bază istorică"), precum şi — cu referire chiar la pa¬ 
sajul de faţă — id., pp. 275—276. 

38 „«Cei care sînt îndreptaţi spre studiul (filosofiei) de 
către m'ine nu ştiu că din bunăvoinţă le extirp /tlocapco/ opi¬ 
nia falsă. Tot astfel, nici vreunul dintre zei nu este răuvoitor 
faţă de oameni şi nici eu nu făptuiesc deloc aşa ceva din rău¬ 
tate, ci sînt de folos extirpîndu-le opinia falsă; căci nu îmi 
este îngăduit nici să accept minciuna, nici să întunec ade¬ 
vărul». Bagă de seamă ce spune despre sine! Se ironizează, cum 
se zice, că se compară pe sine cu Divinitatea în privinţa bu¬ 
năvoinţei faţă de oameni şi a unui lucru nu mai puţin im¬ 
portant decît celălalt: că nici nu acceptă minciuna, nici' nu 
întunecă adevărul. Aici este scoasă în evidenţă şi (latura) de 
cunoaştere şi cea de bunătate /t 6 Tîjţ xp 7 1 ctt ^ t7 1 t °4/i conform că¬ 
reia veghează asupra celor cu care intră în contact /7rpovoEÎ 
twv au[if)aXX6vTcov/. Cum spune deci că nici nu ar accepta 
minciuna, nici nu ar întuneca adevărul, odată ce se foloseşte de 
ele în studiul (filosofiei)? Mai mult, şi în Republica (389 b) a 
arătat că de minciună se folosesc conducătorii în chip de leac. 
Spun, aşadar, că în studiul (filosofiei) face o cercetare şi nu 
clarifică, îneît nu postulează nici minciuna, nici adevă¬ 
rul; totuşi, cunoscătorilor metodei le arată pe ascuns ceea 

ce se potriveşte cu punctul său de vedere (t6 &xutGi Apiaxov) 
în ce priveşte faptul de a minţi pur şi simplu, îl proscrie; nu 
însă pe de-a-ntregul, pentru aceea că e uneori necesar. Din 
această pricină nu a spus «să tăinuiesc»/xp'ii|iai/ ori «să ocolesc 
/TrapcXOeîv/ adevărul», pentru că aşa ceva este nefolositor, ci 
«să întunec /dctpav£aai/«-, arătînd' prin aceasta distrugerea inopor¬ 
tună şi inutilă a adevărului. 11 CA, 58, 23—59, 34. 

311 Această afirmaţie a lui Protagoras este fundamentul teo¬ 
retic (GUTHRIE, p. 183) al tuturor celorlalte idei cîte s-au 
păstrat de la cel care a fost numit „primul şi cel mai mare 
dintre sofişti 11 ( id., p. 63). Deoarece a făcut obiectul foarte 
multor analize, discuţii şi observaţii, însumînd interpretări fi¬ 
losofice şi lingvistice, literatura legată de aserţiunea discu¬ 
tată aici este imensă; cîteva din liniile directoare relevate de 
cercetările mai noi vor fi rezumate în rîndurile următoare. 

în ce priveşte sensul frazei, ca şi al cuvintelor care o 
compun, s-au făcut studii amănunţite (v. UNTERSTEINER, co¬ 
mentariile de la pp. 73—75, GUTHRIE, pp. 188—192, cu pre¬ 
zentarea critică a diferitelor puncte de vedere şi a bibliogra¬ 
fiei esenţiale, şi mai ales CAPIZZI, pp. 104—116, cu analize 
detaliate şi parcurgerea unei bibliografii ample), din care putem 
reţine aici cîteva concluzii majore (cf. şi FGP, II, 2 ; nn. 166— 
169 de la p. 325): (uâvxa) înţelese ca „lucrurile în totali¬ 

tatea lor 11 („la realtă nel suo complesso 11 — CAPIZZI, p. 104) 
este o formulare preluată de Protagoras de la Anaxagoras (id. 
p. 105; cf. şi GUTHRIE, p. 199 in fine); ea este echivalată 
de către Platon cu 7rp&y[LaTa (în Cra., 385 e; v. CAPIZZI, pp. 
105—106. UNTERSTEINER observă — comentariu, pp. 38-39 — 
că Platon „fu il primo a procedere verso questa sostituzione di 
termini 11 ). In legătură cu această interpretatio Platonis este de 
văzut fragmentul 14 a din Sextus Empiricus (trad. rom. de I. 
Popcscu în FGP, II, 2, p. 290). 

Alt cuvînt, giHpov = „măsură 11 , „limită 11 , „normă 11 , în sens 
obiectiv (v. CAPIZZI, p. 110); cf. apropierea de altă idee pro- 
tagoreică: x6 SoxoOv ixâc-rcoi aX^Si?, ,,ceea ce i se pare fiecăruia 
este adevărul 11 ) este reluat de către Platon prin xpiTvjpiov; ace¬ 
eaşi echivalare la Aristotel şi Sextus Empiricus — v. UNTER- 
ST0INER, Comentariile la fragmentele A 13 a, 13 b, 14, pp. 38- 
42. Cf. şi n. 89 din FGP, II, 2, p. 318. GUTHRIE (p. 183) crede 
că „jxîxpov was probâbly chosen by Protagoras for the epigram- 
matic flavour which it gives to his very quotable saying 11 . 

Pentru Sv&pco7roţ discuţia s-a purtat în legătură cu sensul 
colectiv sau, dimpotrivă, individual pe care îl poate avea aici 
cuvîntul şi au fost aduse argumente hotărîtoare în favoarea 
celei de-a doua variante. în plus, CAPIZZI susţine (pp. 115- 
116) o traducere care să individualizeze pînă la depersonali¬ 
zare; făcînd o comparaţie cu „on“ din franceză şi „man“ din 
germană, cercetătorul italian propune echivalenţele „ognuno 11 
şi „ciascuno 11 sau chiar o construcţie impersonală: „si e misu- 
ra...". Traducerea noastră a reţinut această sugestie. Cf. şi 
CAMPBELL, 37/3. 

Unul dintre cele mai discutate cuvinte este Gţ, „il punto 
piu arduo di tutta questa formula 11 — UNTERSTEINER, p. 74. 

Construcţia poate avea, aici, două valori: „că“ sau „cum“ (v. 
discuţia — şi polarizarea preferinţelor specialiştilor — la GUTH- 
RIE, pp. 189—190, cf. CAPIZZI, p. 118). Credem, împreună cu 
UNTERSTEINER, loc. cit., că ambele valori sînt de avut în 
vedere. Dacă, prin echivalarea cu locuţiunea conjunctivală „în¬ 
tru cît“ s-ar părea că am reliefat mai degrabă sensul modal, 
explicaţia este că în opinia noastră acest sens corespunde su¬ 
biectivităţii maxime avute în vedere de către Protagoras. Evi¬ 
denţierea acestui fapt urmează, dealtfel, echivalării propuse 
pentru ^vS-pcoTCoţ. 

40 Cf. Cratylos, 385 e sqq. 

41 Pentru EmpedOcle ca filosof al naturii, v. şi Aristotel, 
Poetica, studiu introductiv note şi comentarii de D. M. Pippidi, 
Bucureşti, Editura Academiei, 1965, p. 107. Aristotel îl caracte¬ 
rizează pe Empedocle drept <ţîucuoX6yov [lăXXov î) 7ioiy]Tv-,v, în 
timp ce Platon îl include într-o denumire generică: ol aoşol. 
„Tragedie 11 este folosit aici într-un sens foarte general, acela 
de poezie gravă şi înălţătoare. Aceeaşi generalizare o întîlnim 
şi în Legile, 817 b (răspunsul dat poeţilor care, ajungînd la 
porţile Cetăţii, ar cere permisiunea să intre spre a-şi exercita 
arta): „O voi — am spune —, cci mai buni dintre străini, în 
ce ne priveşte, sîntem noi înşine, după putinţă, creatori de 
tragedie, cea mai frumoasă şi cea mai desăvîrşită. Toată so¬ 
cietatea noqstră deci s-a constituit într-o urmare /jjLEgY)aiţ/ a 
celei mai frumoase şi mai desăvîrşite vieţi — lucru despre care 
noi afirmăm, desigur, că este în mod real cea mai adevărată 
tragedie 11 . ■ 

42 Vers formular: II., 14, 201; 302: „şi pe Okeanos, născă¬ 
torul de zei şi pe mama lor, Tethys. 11 Cf. şi ibid., v. 246, 
ca şi 21, w. 196—197. Pasajul are un pandant în Cratylos, 
402 b—c; cf. Platon, Opere, III, p. 352, n. 104 (S. Noica), 

43 După analiza lui Ch. Mugler (în REG 70/1957, pp. 72— 

92), (= „stare 11 , „dispoziţie 11 ) se referă la realităţi miş¬ 

cătoare, supuse schimbărilor ’ datorate unor circumstanţe exte¬ 
rioare sau interioare, prin opoziţie cu ce notează o 

realitate invariabilă. V. şi CAMPBELL, ad loc. 

44 Sch.: „proverb; douăsprezece oraşe ale foniei se strîn- 
geau în aşa-numitul Panionion, spre a ţine sfat în proble¬ 
mele comune, iar dacă voturile erau la egalitate, cei din 
Colophon adăugau peste număr pe cel eîştigător, deoarece, 
pentru că îi cuceriseră pe cei din Smyrna şi îi aveau confe¬ 
deraţi, puneau, pentru aceştia, şi votul respectiv. De aici s-a 
ivit şi proverbul privitor la votul eîştigător şi sigur, precum 
«pun colofonul» sau «pe deasupra, ca supremă dovadă» 11 . 
Altă explicaţie, la Strabon, 14, 1, 28; v. Geografia, trad. rom. 
de F. Vanţ-Ştef, Bucureşti, Editura Ştiinţifică şi Enciclope¬ 
dică, voi. III, 1983, p. 241.. 

45 Aluzie la Iliada, 8, 18 sqq. O interpretare a acestui 
pasaj a dat Ch. Mugler (Kosmologische Formeln, în „Hermes 11 , 
96/1968, 5, pp. 515—526): „...în Theaitetos Platon interpre¬ 
tează un pasaj din Homer în sensul că salvarea destinului 
divin şi uman de la dezastru şi cădere, consecinţe ale stag¬ 
nării si nemişcării, este determinată de durata constantă a 
mişcării celeste şi a rotaţiei soarelui" (p. 516). 

40 Teoria prezentată aici de către Platon aminteşte de 
alta, a lui Empedocle,' păstrată în fg. 89, acum în trad.,rom. 
FGP, I; 2, p. 471 (trad’. F. Ştef). Cf. şi PETERS, s.u. „aisthesis", 
p. 9, sub 7. 

47 Versul este din Hyppolitos (612) şi sună mai exact 
astfel: „jurat-a limba, gîndul însă n-a jurat“. Expresia — 
paremiologică, dealtfel — apare şi în Symposion, 199 a. 

48 Metafora luptei este des folosită de Platon în prezen¬ 
tarea tehnicii sofistice. Cf. intra, 165 d—e. Alte exemple la 

BABUT, n. 84, p. 68. 

40 Textul este nesigur; am păstrat lecţiunea Dies. 

50 Că Iris este fiica lui Thaumas („Mirarea 11 ) aflăm din 
Hesiod (Theogonia, v. 165 sqq. Cf. şi 780 sqq., bănuită că ar 
fi interpolate, ca şi Apollodoros, Bibliotheca, 1, 2, 6). Legătura 
între numele zeiţei şi filosofie a fost analizată de F. No- 
votny în articolul De Iride Thaumantis tilia, apărut în voi. 
II din Melanges Bidez, Bruxleles, 1934 (= Universite Libre de 
Bruxelles. „Annuaire de l’Institut de Philologie et d’Histoire 
Orientales 11 ), pp. 639—646. Novotny îşi începe demersul de la 
etimologia numelui zeiţei, aşa cum este dată în Cratylos 
(408 b: eirein = „a spune (o formulă 11 ) — cf. Chantraine 
s.u. 2 el'pcoh Autorul corelează apoi această etimologie cu o 
alta, tot din Cratylos, cea a eroilor (398 d—e), pe care o cităm 
în continuare: „vrea să spună că ei erau înţelepţi, oratori is¬ 
cusiţi şi dialecticieni, în măsură de a întreba (erotăn) şi (ei¬ 
rein) -a vorbi. Iată deci, în limba atică, aşa cum tocmai spu¬ 
neam, cei numiţi «eroi» se întîmplă să fie oratori (rhetores) 
şi totodată oameni iscusiţi in a pune întrebări (erototikoi), 
în aşa fel încît seminţia eroilor devine o specie a oratorilor şi 
a sofiştilor 11 (trad. rom. S. Noica, în Platon Opere, III, p. 272). 
Astfel rezultă concluzia: „Ut in Theaet.eto a mirando, ita hic in 
Cratylo ab interrogando omnis sapientia deducitur 11 (p. 646). 

In ce priveşte mirarea ca sursă a filosofiei, v. Aristotel, 
Metafizica, 982 b—983 a (pp. 55—57 din trad. rom. a lui Şt. 
Bezdechi, Bucureşti, Editura Academiei, 1965). Aristotel se 
referă şi în alte lucrări la valoarea epistemologică a uimirii 
şi a miraculosului. Cf. Aristotel, Poetica, trad. rom. de D. M. 
Pippidi, n. 17 de la p. 183. Această atitudine ontologică, 
mirarea, uimirea, se regăseşte în mecanismul dialecticii în 
calitate de nedumerire (aporia, pentru care v., pe'larg. PE¬ 
TERS, s.u.). 

51 S-ar putea ca această „iniţiere 11 a lui Theaitetos în 
misteriile „rafinaţilor 11 (v. n. urm.) să nu fie decît o glumă a 
lui Socrate, de corelat, eventual, cu o remarcă pe care o făcuse 

mai înainte (152 c): .elevilor săi le spunea în secret, 

(s.n. M.C.) adevărul 11 . Cf., pentru descrierea acestor mate- 
rialişti „radicali 11 („extreme materialist 11 CAMPBELL, 5521), 
Sph., 246 a—b. FRIEDLÂNDER consideră (3, p. 159) că este o 
portretizare a „ftpn-filbsofului prin excelenţă, ... cu care 
orice. discuţie, orice întîlnire intelectuală în universul dis¬ 
cursului este imposibilă 11 . V. şi id., n. 28, pp. 489—490. 

52 itXXoi ... 7 toXi!> xojjuţioTEpoi i-ar viza, după ROBIN (n. 45, 
p. 1425), pe Aristip şi cirenaici. 

53 Text controversat; după „astfel 11 s-a presupus o lacună 
completabilă cu pasajul: „sînt mai încete; pe ,de altă parte, 
repedele îşi iscă mişcarea spre cele depărtate şi astfel dă 
naştere. Cît despre cele născute astfel 11 . Dies nu admite aceas¬ 
tă conjectură, semnalînd in aparatul critic un calambur între 
yewtojieva /„cele ce se nasc 11 / şi <p£perai /„sînt translate 11 /. 

La „încetul 11 scoliastul notează: „Precum ceea ce poate fi 
pipăit şi gustat. A lăsat deoparte vederea şi auzul, născute 
pe dată; căci pe acestea le simţim aproape instantaneu. Din 
pricină că sînt evidente le-a lăsat deoparte. In continuare, 
cînd spune «cît despre cele ce se nasc astfel», trebuie pusă 
virgulă după 8/j' căci spune oŞtco 8/j /astfel/, adică cele în¬ 
cete, care sînt cele gustate şi atinse. 11 

54 „Pentru că, spune el (Platon, n.n. M-C.), nu poate exis¬ 
ta aceeaşi senzaţie pentru lucruri opuse şi nici sensibilul nu 
aparţine fiecăreia, ci o singură vedere aparţine unui singur 
sensibil alb. Iar albul nu poate primi senzaţia negrului, ci a 
albului, şi invers. «Fiecare», spune, precum vederea negrului 
către sensibilul alb. în continuare numeşte «vedere» facul¬ 
tatea de a vedea, iar «albitate» facultatea de a deveni alb. 11- 
Sch. 

55 Obscuritatea construcţiei a făcut ca acest pasaj să fie 
considerat corupt şi, în consecinţă, emendat. în traducere, 
am urmat indicaţia de sens din L.S.J., s.u. xayioţ. 

56 în legătură cu aceste două cuvinte, âya08v ral xa/.ov, 
FRIEDLĂNDER notează, (3, n. 29, p. 490), pe numele lui Hein- 
dorf şi ale altor exegeţi, că ele pot fi interpretate ca substan¬ 
tive sau ca adjective. Această din urmă posibilitate (susţinută 
de mulţi comentatori), este sugerată şi de un pasaj anterior, 
la care trimite „adineauri 11 : 154 b. Aş alătura, ca un argument 
în plus, pasajul de la 172 a ( . . . xa>.& [i.ev xal aiaxpx xtX.), 
înşiruirea de adjective de aici este reluată rezumativ, global, 
printr-un alt adjectiv (pronominal): ola şi, puţin mai departe, 
prin towtoc. Acelaşi lucru se întîmplă şi în pasajul ce for¬ 
mează obiectul acestei note, pasaj în care âyaOov xal xaXov 
sînt reluate prin mxvxa (<£). 

51 în traducerea sa, ROBIN adaugă: „au sensible et â moi" - 
(p. 110; cf. n. 57, p. 1425). 

58 Citatul ca atare nu se află printre cele heraclitice; 
pentru redarea aceleiaşi idei în forme apropiate, v. FGP, l, 2, 
frg. A 6, p. 331 (citat din Platon, Cratylos, 402 a), A 10, p. 332 
( Sofistul , 242 d—e), A 29, p. 339 (Cratylos, 439 c), ca şi B 12, 
p. 352 (Arius Didymos apud Eusebiu, Praep. eu., 15, 20). Deşi 
nu ştim dacă Heraclit însuşi va fi folosit expresia panta rhei 
(pe care primul o foloseşte Simplicius, Phys., 1313, 11—v. PE- 
TERS s.u. rhoe), imaginea era folosită de gînditori influenţaţi 
de către cel supranumit „Obscurul 11 , Cratylos, de pildă, pe 
care o vreme l-a audiat şi Platon. în ce îl priveşte pe acesta 
din urmă, el respinge şi conceptul — deoarece duce la im¬ 
posibilitatea de a cunoaşte —, şi cuvîntul ca atare, preie- 
rîndu-i un termen mai precis: genesis (v. ibid.). 

59 Ceremonie legată de naştere, amphidrâmia (ad litt. „dru¬ 
murile de jur-împrejur“, .„ocolirile 11 ), avea ca principal scop. 

după cum arată şi numele, integrarea noului născut în uni¬ 
versul sacral al familiei sale. Cf. şi Sch.: „a cincea zi a co¬ 
piilor, de la naştere, numită astfel întrucît /par’ hosonl în 
această zi îşi purifică /kathairousi/ mîinile cele care au luat 
parte la moşit şi poartă pruncul în jurul vetrei, dînd roată, 
iar acestuia i se pune şi numele. Şi îi trimit şi daruri co¬ 
pilaşului: polipi şi sepii, cel mai adesea, atît prietenii şi 
neamurile, cît şi, în general, cei legaţi de el.“ 

60 Phantasia este un cuvînt pe care l-am tradus diferen¬ 
ţiat: la 152 c, unde termenul — la singular — este legat în 
mod expres de verbul phainesthai (v. 152 a), a fost redat prin 
„aparenţă 11 ; în pasajul discutat aici (161 e), apare forma de plu¬ 
ral şi semnifică „reprezentări 11 , „păreri" pentru că este co¬ 
relat cu doxai (Din Sph., 264 a—b pare să reiasă că 
phantasia este opinia pe care sufletul-intelect o realizează prin 
mijlocirea senzaţiei. V. şi Lexicul lui Ed. des Places, s.u. 
Cf. PETERS, s.u.: „Plato uses the term phantasia as a blend 
of judgment and perception". Pentru o analiză a conceptului, 
v. şi CAPIZZI, pp. 129—130). 

Tot astfel („reprezentări"), am tradus şi termenul înrudit, 
phantâsmata, ce apare în „Apologia lui Protagoras" (167 b). 
Nu este exclusă în cazul acesta o adaptare platoniciană la 
stilul lui Protagoras ori, în general, la vechiul limbaj filo¬ 
sofic (v. Prm-, 166 a; în ambele contexte e corelat cu doxa). 
Despre termenul acesta s-a spus că trebuie luat nu' în sensul 
de iluzii, ci în sensul de ceea ce „risulta ai sensi e ne e 
percepito": UNTERSTEINER, p. 55, corn., citîndu-1 pe Guzzo. 

61 7u0avoAoYE« te xal sîxdai. Ambele cuvinte fac parte din vo¬ 
cabularul tehnic al retoricii. Primul termen nu pare (cf. LSJ, 
s.u.) anterior lui Platon; el poate fi o creaţie a acestuia în 
maniera limbajului sofistic; cf. BABUT, p. 71. Ca sens, tri¬ 
mite la scopul discursului realizat după regulile artei (ora¬ 
torice): aducerea auditorului în starea de a fi încredinţat rle 
adevărul discursului („persuadat", ca termen tehnic ( persua- 
dere; v. Aristotel, Rhetorica, 1355 b 25—26: „Fie deci retorica 
o capacitate de a lua în considerare elementul persuasiv 
care poate fi adus în discuţie referitor la orice" (xi> £v8ex<Vev 

7U0Ctv6v). 

Pentru această problemă, v. observaţiile lui V. Florescu, 
La rhetorique et la neorhetorique, Bucureşti, Ed. Academiei 
— Paris, „Les Belles Lettres", 1982 2 , pp. 27—33. Persuadarea 
devine posibilă prin substituirea evidenţei faptelor cu probabi¬ 
litatea existenţei lor — aceasta într-un sistem valoric ce pune 
mai mare preţ pe acordul relativ asupra unui lucru, în detri¬ 
mentul adevărului absolut. Un text foarte important pentru 
această prezentare este pasajul,din Phaidros, 267 a (v. G. Ken- 
nedy, The Art of Persuasion in Greece, Princeton, University 
Press, 1963, p. 30), în care apare — ca şi în expresia ce face 
obiectul acestei note — tă eikota: „what a man might logicaly 
be supposed to do" (id. ibid., p. 100). Această abandonare a 
adevărului absolut ca normă obiectivă are ca efect apariţia 
şi dezvoltarea argumentului de probabilitate, „the greatest 
weapon of Attic oratory" (op. cit., p. 39; cf. Phaidros, 273 b, 
cu argumente pro şi contra), şi, în fond, a retoricii înseşi, ca 

disciplină aflată în strînsă legătură cu activitatea sofiştilor. 
Astfel se marchează întrebuinţarea aparenţelor (eoike, formă 
de perfect rezultativ cu sensul „a ajuns să semene 11 , „pare 
asemenea cu“) drept probe realizatoare ale persuasiunii. Pen¬ 
tru ansamblul' chestiunii, v. GUTHRIE, pp. 178—181; pentru 
eikos, v. şi UNTERSTEINER, p. 50, corn. la frg. 21 din 
Aristotel, Rhetorica. în ce priveşte discuţia despre apariţia 
conceptului de „probabil 11 , v. id., p. 66, corn, la frg. 26 A, 
Plidr., 266 d sqq. Tot aici, consideraţii despre modul în care 
apare ej.kos la Protagoras: „sebbene non colga l’universale, 
si giustifica col razionalismo fenomenico proprio di questo so- 
fista“. Cf. şi Florescu, op. cit., p. 16. 

Ol te YpaixixaTiaxal • • • x«l ol spjjiYjvT)? par să fie „cadre di¬ 
dactice" de la baza ierarhiei învăţămîntului atenian al vremii. 
Grammatistes este acela care îi învaţă pe copii scrierea şi ci¬ 
tirea, ca şi primele elemente de calcul aritmetic; hermeneus 
este profesorul de literatură, care face exegeza autorilor stu¬ 
diaţi. 

63 Evident, un nou atac îndreptat împotriva sofiştilor. Con- 
troversiştii / antilogikoi/ sînt acei mercenari ai discursurilor, 
care pot apăra cu aceeaşi uşurinţă poziţii iremediabil opuse. 
Cf. Ly., 216 a—b şi n. 61 (Al. Cizek), în Platon, Opere, II, 
p. 245, ca şi Phd., 101 e şi n. 595 (M. Tecuşan), în Platon, 
Opere , IV, p. 288. Pentru Protagoras ca iniţiator al antilogii- 
lor, v. n. 16 (I. Popescu) din FGP, II, 2, p. 312. V. şi CAMP¬ 
BELL, 87/10, cu citarea altor locuri din dialoguri. 

0/1 întregul pasaj 164 c—d este o falsă autocritică (eiro- 
neia) socratică, ce implică o raportare critică la practicile so¬ 
fistice (BABUT, p. 55). în ce priveşte termenul deinois /„în¬ 
grozitori"/, v. discutarea sa (cu altă înţelegere a sensului) 
ap. eund., ibid., n. 35. 

G3 Sch. la 164 d: 'iiiOoţ &-c!>Xsto ; vorbă pentru cei care nu 
îşi duc pînă la capăt povestirea". 

66 Pentru Callias şi atracţia sa faţă de sofişti, v. Ap., 
20 a şi n. 10 (Fr. Băltăceanu), în Platon, Opere , I, p. 46, pre¬ 
cum şi Prt., 311 a, 315 a şi n. 8 (Ş. Mironescu), ibid., p. 480. 

67 Pentru desele apropieri pe care Platon le face între 
metodele sofistice şi practica militară, cf. şi supra, n. 48. V., 
de asemenea, şi Prt., 342 e. Fireşte că descrierea din acest 
pasaj este una literară; pentru analiza dintr-un unghi tehnic, 
v. Thracian Peltasts and tlieir Influence on Greek Warfare, 
de J.G.P. Best, Groningen, 1969. p. 121. Tot aici se avansează 
ipoteza că „mercenar" (mistophoros) este de luat în sens 
peiorativ. 

G8 Joc de cuvinte în original între kys /„porc"/ şi hyeneis 
/„te comporţi ca un porc"/, formă ce pare un hapax platonic 
v. LSJ, s.u. Sch.: „te porţi ca un porc şi ca un animal" şi 
„aşa ca şi cum ar spune cineva: «faci pe porcul»". ROBIN 
(n. 79, p. 1426) arată că porcul este aici simbol al prostiei, 
nu al murdăriei şi ar constitui răspunsul lui Protagoras la 
calificarea pe care i-o face Socrate drept „pui de baltă" (161 d). 
Pentru altă opinie, v. UNTERSTEINER, p. 76. 

60 v. FGP, II, 2, nn. 129—130 (I. Popescu), pp. 321—322. 

79 „Potrivit ideii /doxan/ lui Protagoras, orice sensibil 
pare a fi inexistent, în timp ce dreptatea şi frumosul există, 
dar nu de la natură /physei/, ci numai prin convenţie /tHesei/, 
precum legile, la oricine. Iar din fire există numai binele". 
Sch. la enantia. 

71 Pentru modalităţile sofistice de argumentare, ca şi — 
în special — pentru neadaptarea lui Protagoras la metoda 
dialectică (întrebare—răspuns), cf. Prt., 337 e—338 e. 

72 Skiron era un tîlhar din Megara, care silea drumeţii 
ajunşi prin locurile acelea să îi spele picioarele, iar pe cei 
care nu se supuneau, îi arunca în mare, pradă unei broaşte 
ţestoase uriaşe. A fost ucis de către Tezeu, care, simulînd 
ascultarea, îl azvîrli, la rîndu-i, în valuri. — Anteu este un 
alt personaj mitologic negativ: gigant, fiul lui Poseidon şi al 
Geei, îi obliga pe cei aflaţi în trecere prin ţara sa să sq 
lupte cu el. Era de neînvins, pentru că, atingînd pămîntul 
(Geea) în timpul luptei, primea noi puteri. A fost ucis de 
către-Herakles, care l-a ţinut în aer pînă l-a sugrumat. 

73 Termenul grecesc este prosanatripsămenos, în relaţie 
cu care, v. şi supra, n. 11. Ar fi vorba de un „meci", fie şi de 
antrenament. 

74 Se poate remarca tonul umoristic, ce parodiază limba¬ 
jul poetic. 

75 Od., 16, 121. 

76 Joc de cuvinte în original: katatheomen/paratheomen. 

76a De subînţeles, după „celălalt"; în anele privinţe, iar 
după „neînvăţat": în altele. 

77 Fraza constituie — după cum crede BABUT, p. 53 — o 
răsturnare ironică a formulei lui Protagoras. 

73 „Căci folosul este — se zice — 'de la natură /physei/, 
în timp ce legea, prin convenţie" /thesei/ Sch.* 

79 Cf. D.L. II, 31: „El ‘(Socrate n.n. M.C ) aprecia timpul 
liber ca pe cel ,mai preţios dintre bunuri, ne spune Xenofon 
în Banchetul“ (4, 44) — p. 165 a trad. rom. 

. 80 Cf. Ap., mai ales 17 d, Grg., 484 c—e şi Rp., 517 d—e. 

81 Pentru antomosia, v. Platon, Opere , i, p. 46, n. 20 (Fr. 
Băltăceanu). Scolia notează într-un mod mai general: „An¬ 
tomosia se nlimea la Atena chemarea în judecată şi contra- 
acuzarea, din cauză că jurau reciproc şi reclamantul, şi acu¬ 
zatul". 

82 Sau „jalba", cum dau unele manuscrise, poate cu drep¬ 
tate (i,e„ „dosarul"). 

83 Pentru diferenţa, în cadrul sistemului juridic atenian, 
între aceste două tipuri de acte legislative, v. „Nomos and 
Psephisma dn Fourth-Century Athens", de M. H. Hansen, 

în GRBS,' 19/1978, pp. 315—330. 

84 Se face o trecere subtilă la singularul paradigmatic; cf. 
intra, 176 d, trecerea inversă, de la unicitatea modelului la 
pluralitatea manifestărilor sale concrete. 

85 Fragmentul citat aici este nr. 302 a (completat cu 302 b, 
o citare din Galen), în Pindari carmina cum jragmentis (Bow- 
ra), Oxonii, 1968 2 . întinderea exactă a pasajului se poate doar 
conjectura; în plus, are cîteva incertitudini textuale. 

88 Astronomein nu pare atestat, înainte de Aristofan (Nub., 
v. 194) — v. CHANTRAINE, <s.u. Imaginea creată — şi, în 

special, expresia „în adîncurile pămîntului“ /xâ xe u 7 r£vsp 0 E/ 

este de apropiat, în mod neaşteptat — teau, poate, firesc 
— de elemente din portretul lui Socrate făcut de acuzatorii 
săi, aşa cum reiese acesta din Apologie, 18 b şi 19 b. Nu-mi 
pare exclus ca aceste rînduri să constituie o replică la bat¬ 
jocuri de tipul celei făcute de Aristofan în Norii, vv. 187— 
189. 

87 Pentru anecdotă, v. FGP, I, 1, pp. 151—152 (la p. 156, 
o altă versiune românească a fragmentului). Se pare că sursa 
ei este chiar dialogul nostru — cf. n. 25, p. 166, FGP, I, 1. 
V. şi CAMPBELL, 119/6, 10. 

88 S-a considerat (DUPREEL, p. 287) că această idee ar fi 
o influenţă a lui Prodicos. Ea pare totuşi prea generală pen¬ 
tru a constitui o idee elaborată de respectivul sofist. Sco- 
liastul pare să fi sesizat aceeaşi generalitate care găseşte 
în om punctul central de cercetare pentru discipline diferite: 
„pentru că aici îl pune pe adevăratul matematician la un loc 

cu filosoful metafizic /xâu 3vxo? 91 X 006901 /, ba chiar şi cu cel 
al naturii sau, mai degrabă, vrea ca ceilalţi învăţaţi să con¬ 
stituie părţi ale filosofului". 

89 Sch.: „în treburile materiale şi înşelătoare" /elScoXixov/- 
în continuare, este reliefată incapacitatea acestui tip uman 
de a se folosi de agresivitate ca procedeu admis în relaţiile 
dintre oameni. Cît despre manifestările de emfază ale ce¬ 
lorlalţi — altă formă de agresivitate şi insultă la adrepa 
aproapelui —, acesta le răspunde printr-un gest care denotă 
intenţia de apropiere, de intrare în contact; este ceea ce aş 
numi „zîmbetul de întîmpinare". 

90 Roca pe care se înalţă cetăţuia oraşului (acropolis) — 
refugiu pentru obşte în momente de primejdie — poate fi o 
imagine-model a muntelui pe care tiranul şi-a stabilit reşe¬ 
dinţa, închizîndu-se ca într-un ţarc, dincolo de ura (după ce 
Îşi înstrăinase dragostea) supuşilor săi. 

91 Plethron este o măsură: a) de lungime = 100 de picioare 
(1/6 dintr-un stadiu), adică aprox. 30 m; t>) de suprafaţă = 
10.000 de picioare pătrate, adică cca 876 m 2 . 

92 In legătură cu acest pasaj poate fi pus frg. 25 A UN- 
TERSTEINER (din Protagoras, 338 e—339 a; v. şi Platon, 
Opere, I, p. 454), cu observaţia comentatorului că „unul din 
elementele esenţiale ale educaţiei sofistice era chiar inter¬ 
pretarea poeţilor" (p. 64). Ar fi deci o nouă diferenţiere faţă 
de practicile sofistice. 

95 ROBIN subliniază (n. 118, p. 1429) ironia din acest pa¬ 
saj, în care alături de un fals părinte este citat un fiu 
libertin, pe fundalul unei iluzorii purităţi — dovedibile scriptic 
doar — a neamului. 

94 V. în DL, II, 31 afirmaţiile lui Socrate despre bogăţie 
şi originea nobilă; tot aici relatarea despre originea tracă a 
mamei lui Antistene şi remarca lui Socrate în legătură cu 
aceasta. Cf. şi rugăciunea din finalul dialogului Phaidros, mai 
ales în contrast cu atitudinea unui Hippias, de pildă (în FGP, 
II, 2, p. 553; v. şi ibid. n. 38 — A. Piatkowski —, p. 570). 

15 Imaginea trimite la mitul peşterii din Rp., 515 e şi urm. 
(CAMPBELL, apud FRIEDLĂNDER, p. 493, n. 42). 

36 Temele enumerate constituiau subiecte, obişnuite ale 
exerciţiilor retorice. V. o descriere asemănătoare la Peţronius, 
Satyricon, 1, 3, Cf, şi CAMPBELL, 123/15, care propune lec- 
ţiunea „fericit dobîndind un pămînt bogat în 
a u r“. 

97 Am adoptat şi de această dată textul stabilit de către 
Di£s; Bar-aplCcov este o emendare a formei aflate în manuscrise: 
Bap(lap[£cov /vorbeşte un grai barbar/. Pentru o opinie contrară, 
•cf. CAMPBELL, 125A- 

98 Sch-: „amăgitoare". Este semnificativă apropierea între 
,,asezonarea“ unei mîncări şi cea a unui discurs, apropiere ce' 
trimite la o clasificare din Gorgias , 462 a—466 a; v. şi 
OUTHRIE, p. 177, notă. 

39 Pentru această idee, v. infra, „Apendice". 

100 In scolie se aminteşte, printre altele, de unii care 
afirmă despre „cîrpaci" că l-ar viza pe „cel care se ames¬ 
tecă cu 'oamenii /d7tdv0oco7rov/ şi e înfumurat". Cei vizaţi în 
pasaj — o arată, între altele, unele cuvinte — sînt, şi de data 
aceasta, sofiştii. 

101 Cf. Ap., 28 d. Expresia este o parafrază după d/Oo^ dop 
«jpr); /povară gliei/; cf. II., 18, 104 şi Od., 20, 379. 

102 Este reluată ideea de la 176 b (v. supra, n. 98). Pentru 
pasaje paralele din Platon, v. FRIEDL., p. 170. E. DES PLACES 
< Lcxique, p. 247, sub 5 a) consideră cuvîntul „divin" / theios / 
•aplicat Ideilor. 

103 Deinoi (pentru altă traducere, v. BABUT, n. 35, p. .35); 
în afară de motivaţiile date supra, n. 63, este de luat în seamă 
şi legătura cu panurgoi /vicleni/. Cf. şi GUTHRIE, pp. 32—33. 

104 S-a afirmat (DUPREEL, p. 289) că această idee ar con¬ 
stitui o influenţă a Iui Hippias din Elis. 

105 Introducerea elementului prospectiv reprezintă un nou 
argument împotriva relativismului protagoreic; viitorul nu 
poate fi obiect al percepţiei sensibile (KOYRE, p. 83; acesta 
observă în continuare că şi „în percepţia de moment sînt ele¬ 
mente neculese din senzaţie, străine acesteia"). 

106 profesorul de gimnastică. 

107 Cf. supra, n. 97. 

i°8 pasajul nu face parte din testimoniile protagoreice. Ori¬ 
cum, el reflectă concepţia despre importanţa cuvîntului, a teh¬ 
nicilor oratorice, pe care o întîlnim atît la sofistul abderitan, 
■•cît şi; în general, la toţi ceilalţi reprezentanţi ai acestui cu¬ 
rent. Cele ce urmează accentuează tonul ironic al lui Socrate. 

103 Cf. Ap., 21 d. 

110 t6 ttocoov TrdOoc, : ,,1’impression actuelle" — DlES, „ein- 
stollenden Empfindungen" — APELT. Cf. şi FRIEDLÂNDER, 
p. 173. 

111 Sch.: <E vorba de) scrierile lui Heraclit. (Aceştia) sînt 
sălbaticL şi înfumuraţi pentru că astfel a fost şi Heraclit, de la 
•care s-a transmis şi următoarea zicere: «multele cunoştinţe nu 
te învaţă să gîndeşti; altfel i-ar fi învăţat pe Hesiod şi pe 
Pil agora»" (cf. FGP, I, 2, p. 355, frg. B 40 Heraclit). 

112 Hhematiskia, probabil, altă creaţie lexicală a lui Platon. 

113 Textul este în acest punct corupt; probabil că la difi- 

cultatea înţelegerii sensului contribuie, în aţpra lecţiunilor va¬ 
riante ale manuscriselor, şi o citare liberă la Platon (cf. DlES, 
n. 3, pp. 214—215 şi ROBIN, n. 149, p. 1431. V. şi FGP, I, 2, p. 
234). încercarea de a elimina crux philologica m-a dus la ac¬ 
ceptarea următorului text grecesc:o!ov AxEvr,TovTeX£9si.<v>Tâ>L7rav'ri 
elvoa, vers hexametru al cărui început: oîov, inexis¬ 
tent în manuscrisele platoniciene (din cauza unei vechi haplo- 
grafii, probabil), este dat de CA, 70, 41. —XeOciv este o emen- 
dare a lui Stallbaum (v. ediţia Fowler în The Loeb Classical 
Library, aparatul critic ad locum, ca şi n. 1, p. 145). 

114 Pentru jocul acesta cu nume felurite, v. Dicţionarul de 
antichităţi al lui Daremberg şi Saglio, s-u. „Gymnastica". 

115 In FGP, I, 2, p. 221, frg. A 26, Parmenide cuprinde atît 
pasajul din Theaitetos, cît şi aprecierea lui Aristotel (trans¬ 
misă de Sextus Empiricus) despre astfel de gînditori. 

116 Apodedokimakotes, formaţie verbală al cărei sens este 
legat de examinarea tînărului care, la terminarea efebiei, ur¬ 
mează să intre în rîndul cetăţenilor cu drepturi depline. 

117 Text disputat; am ales lecţiunea DlES: aisthetikon, faţă 
de care cele mai bune manuscrise au aistheton /sensibil'. 

118 Această creaţie lingvistică platoniciană va fi calchiată 
de către Cicero mai întîi: „...am denumit aşadar «qualitates» 
/calităţi/, ceea ce- grecii denumesc poiotetas, cuvînt care el în¬ 
suşi nu este, la greci, unul obişnuit, ci al filosofilor^ Şi aceasta 
la mulţi". (Acad., 1, 7, 25). Din limba latină cuvîntul va fi pre¬ 
luat în limbile moderne. V. şi CAMPBELL, 150/1. Traducerea 
încearcă să surprindă noutatea acestui termen, dealtfel pe li¬ 
nia unor încercări anterioare în limba română („ceinţă", de 
pildă, pentru care v. D. Cantemir, Opere complete , IV, p. 395, 
s.u .). 

1,9 Cf. Cra., 440 c. 

120 „Total 11 , adică după ambele tipuri de mişcare determi¬ 
nate anterior de către Socrate. Asonanţa încearcă să redea în 
traducere jocul de cuvinte din original: TCavruv -ivrcoţ vuv ou- 
pivcov. Cf. şi ROBIN, n. 160. p. 1432, care propune o altă inter¬ 
pretare; observaţiei sale i se poate obiecta că, dată fiind pozi¬ 
ţia ambiguă a adverbului pântos, acesta se cere luat mai de¬ 
grabă împreună cu verbul ce urmează, potrivit regulilor topice 
obişnuite în elină şi latină. 

121 Text controversat; în loc de „cîtuşi de puţin 11 / oGS’ o-coţ/ 
unele manuscrise au „nicidecum aşa 11 / ou 8 ’ outu? /, cu eli¬ 
minarea pasajului următor, „ba, cel mai bine, «astfel»-". Aceasta 
este lecţiunea aleasă de către DlES, de la care m-am abătut 
însă, urmînd consideraţiilor lui FRIEDLÂNDER (n. 50, p. 494). 
Pasajul a reţinut atenţia şi lui R. Camerer (Zu Platos Theaetet , 
183 a 2 —b 5, în „Hermes 11 , 96/1968, 5, pp. 635—637), care pro¬ 
pune o ipoteză elaborată: pasajul „cîtuşi — astfel 11 este consi¬ 
derat o intervenţie marginală — după ce trecuse prin faza 
conjecturală ou<x oî)8 ’6 ji(jj<; 7 tox;, giXtora 8 ’ outojj 

/nu ştiu cum, cel mai bine astfel/ —, în locul căreia apare con¬ 
jectura ( |i7)vuov >. Rezultatul ar suna în româneşte astfel: 
„doar dacă nu li s-ar potrivi un «poate» / £v / (relevant), ca o 
exprimare nedeterminată 11 . An este o particulă modală cu nuan- 

ţă de posibilitate, atunci cînd însoţeşte un verb la modul 

optativ. . , . , 

K2 Scolia abordează această expresie paremiologică s~o- 
ţînd în evidenţă calităţile intelectuale ale celui „provocat*' 
l'prakaleisthai/: ,,«a-i îmbia pe călăreţi spre cîmpie» (se spune* 
despre cei care îi provoacă la discuţie / eî; £p‘v / pe unii mal 
buni şl mai învăţaţi decît ei înşişi In anumite probleme. Se 
foloseşte în frazare / yp^ipcrai / şi «a îmbia călăreţul spre cîm¬ 
pie», pentru cei atraşi spre ceea ce doreşte cineva". Mai po¬ 
trivită cu sensul din pasajul discutat aici este explicaţia din 
CPG, I, p. 365 (Gr. Cyprii, Cent. II), sub. nr. 74: „ceea ce în¬ 
seamnă: pe cei care ţin la ceva / e'i8oxmo\jvra<, /, spre acele 
lucruri la care ţin". Cf. şl ibid., comentariul de la p. 256 (Dio- 
geniani), sub nr. 28. 

123 Această afirmaţie se cere, poate, corelată cu informaţia 
din D.L., 3, 6, unde se arată că, după moartea lui Socrate, Pla¬ 
fon l-a audiat şi pe Hermogenes, „care profesa filosofia lui 
Parmenide". Aceeaşi prezentare a lui Parmenide şl în Sofistul, 
217 c şi 237 a, pasaj cu o eventuală notă glumeaţă (fragment 
de hexametru, ce s-ar potrivi cu poemul didactic al filosofului 
eleat). 

124 II, 3, 172. 

123 Am tradus interpretativ tuto t£v 
V erbul pare creat de Plaţon (v. şi R., 500 b, „care dau buzna 
din afară, lipsiţi de cuviinţă 11 — trad. A. Cornea, modificată) pe 
radicalul komos = „ospăţ în cinstea zeilor"; sensul verbului 
derivat (komăzein) este „a face o procesiune religioasă", cu 
specializarea „a celebra Dionisiile" (cf. şi etimologia cuvîntu- 
lui „comedie"); v. CHANTRAINE, s.u. xcofioţ Cf. CAMPBELL, 
156/6 (exegeză şi paralele). 

12(5 Mi se pare evidentă apropierea dintre acest pasaj şl 
frg. A 26 Protagoras (UNTERSTEINER, p. 68; v. şi FGP, II, 
2 , n. 153, p. 324 — I. Popescu), despre orthoepeia ca ipostază a 
lui. kreitton logos finalizată lingvistic în doctrina analogiei. Cf. 
şi comentariul la A 24, pp. 63—64 şi, tot acolo, implicaţiile lo¬ 
gice ale demersului asupra formei. Frg. A 26 permite o pri¬ 
vire de ansamblu a poziţiei sofiştilor faţă de limbaj. 

127 Sch.: „Nu că ar fi caii de lemn poliperceptivi /po- 
lyaisthetoil, ei care nu au nici o senzaţie; a preluat însă acest 
(exemplu) de la calul de lemn cu care au cucerit elinii Troia, 
în adîncurile lui ascunzîndu-se cei mai buni dintre ei. De aceea 
şi este foarte semnificativ «s-ar depune»: senzaţiile nu apar¬ 
ţin mecanismului, ci acelora ce sînt ascunse înlăuntrul lui". 

128 Organa, ea şi „organe" de simt. V. ROBIN, n. 172, 
p. 1432. 

129 Sensibilelor în general. Cf. ROBIN, n. 173, p. 1438. 

130 Cf. Phdr., 273 e. O idee similară se regăseşte la Hippias 
(v. DUPREEL, p. 294). 

131 Admiţînd şi posibilitatea traducerii referitoare la o per- 
•.ii.ină, ROBIN (n. 178, p. 1433) popune traducerea „par ce 
•<ini...", considerînd că soluţia cealaltă — pe care am adop¬ 
tat, o aici — se potriveşte „moins bien avec ce qui precede"; 
indica următoare a lui Socrate conţine însă un tis /cineva/. 

care îmi pare legat de pasajul nostru. Pentru i-ny+pei /nu va 
atinge/ s-a propus (L. G. Westerink, A Variant on Plato „Theae- 
tetus“ 186 c 9, în CPh, 65/1970, 1, pp. 48—49) lecţiunea âT-Jx^oiju 
/să atingă/ formă de conjunctiv cu nuanţă de potenţialitate. 
Am păstrat, cu toate acestea, consensul manuscriselor, şi din. 
pricina lui estai următor, tot o formă de viitor. 

132 jv Si toh -cpî iv.A') cov a u X XoYiCTjjtcii. APELT: „Erschlos- 
senen 11 ; DlES: „raisonnement 11 , pentru care v. ROBIN, n. 179 , „ 
p. 1433. 

133 Această definiţie a cunoaşterii, a doua, este de apropiat 
cu un pasaj din Timaios, 51 d. Cf. şi FRIEDLĂNDER, p. 176.. 

134 ROBIN (n. 188, p. 1433) Sugerează că aceasta este o 
preluare din Democrit. 

133 Imaginea apare şi în alte dialoguri: Sph., 263 e—264 b şi 
Phlb., 38 c—39 b. Aristotel o foloseşte şi el, făcând distincţia 
Intre „cuvîntul extern" şi „cuvîntul din interiorul sufletului"' 
(v. Organon, III, Analitica secundă, trad 1 . rom. de Mircea Fio- 
rian, Bucureşti, Editura Ştiinţifică, 1961, p. 42 şi n. 1). S-a 
subliniat (FRIEDLĂNDER, p. 179) concluzia morală a acestei 
imagini: neputinţa de a te minţi pe tine însuţi. 

136 V. pentru acest pasaj observaţiile lui FRIEDLĂNDER, 
pp. 178—180. 

137 Pasajul este corupt; după „formularea", unele manu¬ 

scrise adaugă „despre celălalt lucru 11 , în timp ce altele contra- 
pun acestei glose evidente o alta: „despre cele separate 11 / etai. 
T£iv iv [Apei /, urmată de explicaţii împotriva primeia. Am: 
exclus, ca şi DlES, ambele glose, structurînd însă puţin altfel 
textul: în loc de Y“P “uto rijiSe / căci prin aceasta vreau, 

să spun exact aceasta că/, am despărţit în ai to : „căci mă 
refer prin aceasta şi / ai / la aceasta / "6 /”• V. discu¬ 
ţii de detaliu pentru acest pasaj la FRIEDLĂNDER, n. 59,, 
pp. 495—496. 

138 Allodoxein . /a opina despre un alt lucru/, ca şi — pu¬ 
ţin mai jos — heterodoxein /a opina despre* celălalt lucru/, par,, 
şi ele, creaţii platonice. 

1311 ..Este ruşinos ridicolul însoţit de slăbiciune; or, ridicol 
înseamnă să fii de acord cu falsul, iar slăbiciune, să nu fii în 
stare să rezolvi sofismele' 1 . Sch. Pentru text, v. CAMPBELL,, 
178/15, pe care îl urmăm. 

140 ROBIN (n. 195, p. 1434) trimite la o replică a lui Me- 
nelaos către Teucer, din Aias a lui Sofocle (v. 1142 sqq.); ca¬ 
racterul căutat — cu intenţii ironice, fireşte — al pasajului este 
confirmat şi de analiza lexicală. 

141 Sch.: „-«să nu stabilim aşa» spune ca mai înainte ş» 
«ne va conceda cineva» că este cu putinţă ca cineva să opi¬ 
neze că ceea ce ştie este altceva, din ceea ce nu ştie; «poate 
că ni se va opune»: şi aceasta a stabilit anterior, ştiind că., 
deşi vom arăta că în amestecul actului cognitiv / toO RSivai/ 
cu cel senzitiv / rh ataOc'vscr0at / este conţinută o opinie falsăj, 
nu vom avea ce spune faţă de cineva nedumerit / tov â-icpoOvTa/ 
cu privire la acestea, cînd ne va întreba, în legătură cu ceea 
ce este exterior senzaţiei, dacă e posibilă justificarea / auaT^va^? 

opinării în fals, precum, la geometri, în cazul aşa-numitelor 
'numere false’, pe care le scriu greşit / yEuSoypâtpo'jciW nu din 
pricina amestecului senzaţiei". 

142 XoY r JU Ivey.x. DlES: „potir le besoin de l'arguiueni", 
APELT: „zum Zweck un sere r Untersuchung". Cf. LSJ s-u. 

(VI, 1, c). 

143 Imaginea seamănă cu cea din Euripide, flipp., v. 2o5: 
„către măduva din adîncul sul'letului‘ r . 

144 Pentru lieterodo.vici, v. siij>yci, ii. 138. 

145 Aci Uttevam: „bine frămîntată". Lecţiunea |co^yc(<T|jivo; a 
fost păstrată de tradiţia indirectă (ES şi Tifnaeus); manuscri¬ 
sele au EÎpyacruivo; /lucrată/. 

148 11, 2, 851 şi 16, 554; Od., 4, 270. 

147 Scli.: „Filosoful înţelege «crustă» în loc de «aspră» 
/fpaxu/. Iar lucrul cel mai subtil e obişnuita ironie a lui So- 
crate: căci «crustă» şi «aspră» nu sînt ceva de lăudat, aşa in¬ 
cit îşi rîde de cel care îl laudă pe Homer." Cf. CHANTRAINE, 
s.u. \arnoq. V. şi CAMPBELL, 191 3, despre nuanţele etice ale 
cuvintelor poetice. 

148 Expresia apare şi în Rp., 519 a („măruntul lor suflet 1 * 
— trad. A. Cornea), unde are o nuanţă peiorativă. Cf. ROBJN, 
n. 207, pp. 1434—1435. 

149 Matematica este văzută ca un domeniu cu alte posi¬ 
bilităţi de eroare, tocmai pentru că reprezintă un alt tip de 
cunoaştere (FRIEDLÂNDER, p. 181).- 

130 Cf. Smp., 202 a. 

131 V. siiprci, n. 63. 

132 Aceeaşi idee în Euthydemos, 277 b-c; cf. Phd., 70 b. 

153 Posesia /xrîjai;/ este o stare de faptf rezultată în urma 
Unei acţiuni; actualizarea oricînd posibilă a acestei posesii este 
deţinerea, faptul de a avea, /eiCei doi termeni, care apar 
întîi la 197 b 1 şi 4, sînt reluaţi în 197 b 9 şi 10 prin \orbele 
corespunzătoare: xsxTÎjaOai şi s/etv, ce traduc, la nivel mor¬ 
fologic, primul: aspectul, momentan, punctual exprimat prin 
valoarea rezultativă a formei de perfect) al acţiunii, iar celă¬ 
lalt, extinderea acesteia la durata eternă a unui prezent ori¬ 
cînd realizabil (după cum se vede din exemplul care urmează, 
cu haina). Cf. şi FRIEDLÂNDER, pp. 181—182. 

154 Pentru subtilităţile pe care le implică metafora coli¬ 
viei faţă de ceara sufletului, v. FRIEDL., ilud.' 

133 Aluzie la disputele de tip eristic, pentru care v., e.g.. 
Euthd, 275 d—278 a. Cf. A/e»., 80 d-e. 

130 Aceste vînători succesive, reprezentînd cunoaşterea la¬ 
tentă şi pe cea momentană, actualizată, ridică discuţia la ni¬ 
velul dianoetic al raţionamentului matematic (FRIEDL., ibkl.). 

157 ROBIN emite supoziţia (n. 215, p. 1435) că ar putea 
exista aici o aluzie la doctrina reminiscenţei (învăţarea este o 
reamintire). 

158 „(Se spune) despre cele cunoscute prin experimentare" 
— CPG, II (Greg. Cyprii, Cod. Leid. Cent. îl), pp. 83—84, sub 
nr. 90. Cf. şi ibid., p. 149. (Macarii Cent. II), sub nr. 64. în co¬ 
mentariul de la p. -1)4 sînt dale' intre alle exemple, si paralele 

latineşti (la Terentiu, de pildă: res ipsa indicat). Cf. si CAMP¬ 
BELL, 208/10. 

159 ^ T opctţ te xal S'.xavixouc. Al doilea termen al acestei sin¬ 
tagme îi desemnează pe practicienii pledoarişti, puşi lingă teo¬ 
reticienii oratoriei. FRIEDLĂNDER notează (p. 183) prezenţa 
acestor personaje şi în alte dialoguri, anterioare lui Theaite- 
tos: Ale. 1, 114 b sqq., Grg., 454 a sqq. 

160 Imaginea clepsidrei ca element mareînd superficiali¬ 
tatea şi graba face legătura cu portretul controversistului da 
Ia 172 d-e. S-a remarcat (FRIEDL., ibid.) că această imagine 
reliefează, prin contrast, nevoia de timp, de libertate pentru 
căutarea adevărului. Cf. şi Grg., 454 e sqq. 

161 Am tradus prin „înţeles" / Xovoq/ ceea ce, degajat ca 
raţional în analiza unui lucru, dă sensul, rostul acestuia 
(APELT: „mit Erklărung"; DlES: „raison", termen pentru a 
cărui discuţie v. ROBIN, n. 224, p. 1435). Discutarea originii pe 
care o are această a treia definiţie, la FRIEDL., p. 184: ea ar 
putea aparţine lui Platon însuşi — v. Menon, 97 b şi următoa¬ 
rele ca şi Symposion 202 a —, dar cf. şi id., n. 69 de la 
p. 498. Alte paralele platoniciene la CAMPBELL, 212/1. KOYRE 
face şi el o analiză (pp. 92—93) apropiind formularea defini¬ 
ţiei de numele lui Democrit. Discreţia cu care cei doi inter¬ 
locutori învăluie punctul acesta duce cu gîndul la o retrac¬ 
tare. 

162 ROBIN (n. 226, p. 1436) crede că este vorba de şcoala 
megarică, de tip socratic, dar influenţată de doctrina eleată. 

163 TOu-ra cs-roi/sia, cu două sensuri: unul general („ele¬ 
mente"), iar celălalt special („litere"). V. şi nota următoare. 
Teoria este pusă pe seama lui Antisthenes (FRIEDLĂNDER, 
p. 185). 

1G '* In traducere am dublat sensul general cu cel tehnic, 
pus în paranteză, pentru a pregăti exemplul care urmează de 
îa 202 e înainte. 

185 Cf. X., Meni., IV, 4, 7 (în FGP, II, 2, p. 556). 

100 Dintre consoane, cu alte cuvinte. V. CAMPBELL, 
217/20 (locuri paralele în filosofia greacă). 

187 Două manuscrise adaugă aici cuvin tul „şapte", pro¬ 
babil, prin interpolare. V. Cra., 393 d-e. 

188 Propriu; altfel spus, vocale. 

la) Şi eides şi idea sînt cuvinte construiţi' pe radicalul 
■■loid- (cf. latinescul uid-ere, „a vedea") şi, din această pri¬ 
cină, delimitarea semantică nu este întotdeauna uşor de fă¬ 
cut, lucru confirmat şi de lucrările de specialitate: A. R. La- 
cey, A Dictionary of Philosophy, London, 1976, consideră egi 
doi termeni „virtually synonymous" ( s-u. idea); cf. şi Enciclo¬ 
pedia Filosofica, Firenze, 1967 2 , sub eidos. In Lexicul său, 
Ed. des Places constată (sub 4° al ficăreia din cele două leme) 
aceeaşi sinonimie şi traduce ambii termeni prin „espece", 
dind exemple destule şi din Theaitetos. Cf., pentru altă pre¬ 
zentare, CAMPBELL, 219/10.V. şi ibid., 226/3, ca şi 267—269 
(o Appendix dedicată acestor două cuvinte). 

In traducerea de faţă, am redat pe eidos prin „specie", iar 
pe idea, prin ..formă". Pentru discuţia despre existenţa (sau 
nu) a teoriei Formelor în Theaitetos, v. FRIEDLĂNDER, n. 40, 

ppz 492—493, cu bibliografia indicată acolo, ca şi F. Hicken, în 
JHS, 77/1957, 1, pp. 48—53. 

170 In loc de „totalitate 11 — lecţiunea manuscriselor — s-a 
propus (Schleiermacher) „tot". S-au încercat şi alte emendări, 
privind începutul frazei (cf. aparatul critic al ediţiilor DlES şi 
SCHANZ, ca şi CAMPBELL, 221/10, cu discuţie de detaliu). 

171 Pentru plethron şi stadion, v. supia, n. 91. Aici sînt 
aduse în discuţie unităţi de lungime. 

172 Profesorul de kithăra, instrument cu coarde, specie a 
lirei (identic acesteia, după Aristoxenos, citat în Dicţionarul de 
antichităţi greco-romane al lui Daremberg şi Saglio, sub „Ly- 
ra", n. 5 de la p. 1438; v. şi imaginile de la pp. 1434—1450, ca 
şi cele de la „Cithara", pp. 1214—1215). 

173 Pasajul care începe aici urmează contorsionarea sin¬ 
tactică a originalului. 

174 Cf. Timaios, 75 d-e: „Şi-apoi şi sistemul /SuMauiv/ 
gurii noastre l-au rînduit în amănunt cei care au' făcut-o, cu 
dinţi, cu limbă, cu buze — aşa cum se află acum aranjat —, 
pentru (folosinţele) necesare ■ şi pentru cele superioare; nu 
lucrat intrarea pentru cele necesare, iar ieşirea, pentru cele 
superioare. Or, necesar este tot ceea ce intră ca ceva care dă 
trupului hrană, în timp ce fluxul sonor //.6yiov văpoc = ad litt. 
„izvorul cuvintelor"/ curge spre exterior şi slujeşte curgerea, 
ca cel mai frumos şi mai bun din toate izvoarele". Cf. şi 
Philebos, 38 d. 

175 Hesiod, Munci şi zile, v. 456. 

176 .Sensul obişnuit al termenului trimite la „învăţătorul" 
care predă primele noţiuni de scris şi citit. 

177 Pentru „unii", v. supra, n. 162. Pentru introducerea în 
discuţie a diferenţei specifice, v. FRIEDLÂNDER, p. 187. Cf. 
şi VLADUŢESCU, p. 70: „...analiza «diferenţei specifice» 
degajă ... concluzii care au adus o contribuţie substanţială la 
elaborarea unei teorii a definiţiei. . .“ 

178 Studiul pasajelor platoniciene care menţionează pictura 
(v. N. Demand, Plato and the Painters, în „Phoenix", 29 1975, 
1, pp. 1—20) arată că pictorul devine un termen de comparaţie 
pentru sofist; nesiguranţa percepţiilor sensibile este analoagă 
unei „zugrăveli mincinoase" — v. şi, în contextul mai larg al 
dialogului nostru, Parmenide, 165 c-d. Referindu-se la skia- 
graphia, Platon atacă metodele folosite în pictura iluzionistă, 
ai cărei reprezentanţi apar ca un soi de sofişti ai artei plas¬ 
tice. 

179 Expresia proverbială vizează ignorarea datorată depăr¬ 
tării în spaţiu — un lucru care ţine, în fond, tot de percepţia 
sensibilă. 

180 Am tradus astfel termenul epitaxis („prescription" — 
DlES, „die Vorschrift" — APELT). considerînd ca regulă de¬ 
finiţia a treia, aşa cum fusese formulată mai sus, la 201 c-d. 

181 Expresia românească echivalează o sintagmă care, mai 
npmape de original, ar suna astfel: „să răsuceşti ciomagul sau 
pisălogul". Scoliastul încurajează, în nota sa, interpretarea pe 
care .un dat-o: „«răsucirea ciomagului» (se spune) despre cei 
care fac des acelaşi lucru şi care nu isprăvesc nimic sau des¬ 
pre cei care fac în grabă ceva". 



MARIAN CIUCA 


296 


1B - Din faptul că Theaitotos nu. îşi dă seama ce este cu¬ 
noaşterea, opinia, reiese lecţia lui Platon: a filosofa este alt¬ 
ceva decît a poseda (sau a avea) o stiintă, matematica, de 
pildă. Cf. KOYRE, pp. 100—102. ' • 

133 Pentru caracterizarea de ansamblu a comportării lui 
Theaitetos (a dat naştere unor năluciri, nu unor roade ale 
reflecţiei personale, prezentînd opiniile altora, nu reminiscen¬ 
ţele adevăratei cunoaşteri, prezente veşnic în sinea-i), v. 
KOYR.F;, pp. 98—90. 

1 ’' 1 în cadrul democraţiei ateniene, basileul nu mai poate fi 
regele de tip homeric; el a devenit unul dintre cei patru ar- 
honţi ai obştei („procurorul general"), v. şi CAMPBELL, 239/11. 

135 lntîlnirea programată pentru a doua zi (ce constituie 
asii el prologul Solistului) devine un simbol al infinitului cu¬ 
noaşterii — ERIEDLÂNDER, p. 188. Sfîrşind prin a nu găsi o 
soluţie — în aporie, deci — dialogul pare să reliefeze impor¬ 
tanţa cunoaşterii de sine, realizată în cadrul cunoaşterii celei 
mari (a adevărului, a existenţei), a cărei preeminenţă este 
aproape egalată do accentul pus în prezentarea paradigmatică 
a maieulicii spirituale prin care, odată cu — şi prin — ce¬ 
lălalt, te formezi şi tu, la capătul fiecărui drum parcurs îm¬ 
preună, în toată realitatea sa. De aceea, aluzia la procesul şi 
moartea lui Soerate. Sau, cum spune FR1EDL. (p. 189), „.. .lup¬ 
ta împotriva forţei oarbe, acceptarea suferinţei şi conştiinţa 
morţii, toate acestea sînt prezente în realitatea vie numită 
«Soerate^. Şi toate acestea se întrepătrund, mai mult decît ar 
putea bănui cititorul dialogului, cu cercetatea a ceea ce est» 
cunoaşterea . . 

— schiţă evolutivă a conceptului în iilosofia greacă — 

1. Dată fiind insistenţa cu care această idee revine în 
dialogurile lui Platon 1 , precum şi datorită evoluţiei ei post- 
platonice, am găsit potrivită încercarea de a o prezenta — în 
linii foarte generale, fireşte, dar depăşind, oricum, dimensiu¬ 
nile unei note obişnuite. 

2. Analiza pasajului din Theaitetos (176 a 4—b 3) eviden¬ 
ţiază cîteva idei fundamentale în definirea conceptului. Mai 
întîi, Răul există în mod necesar ( anânke — a 5. ex anânkes 

— a 7), ca ceva opus Binelui; de aceea, el poate fiinţa doar 
între oameni, nu şi la zei — divinul este domeniul exclusiv a'. 
Binelui. Din pricina aceasta, remediul constă în fuga (pheu- 
gein, phyge — b 1) de el, înţeleasă ca efort de a ajung;; la 
asemănarea cu Divinitatea 2 . (Se face aici o precizare impor¬ 
tantă pentru înţelegerea profundă a naturii umane: „după pu- 
tinţă“ / xx-ri Suvar6v/.) 

Fuga de rău nu este însă unicul motiv pentru a tinde 
spre asemănarea cu zeii; aceasta nu înseamnă, de fapt, decît o 
jumătate de motiv: cea care cuprinde elementul negativ. 
Există însă şi cealaltă jumătate, conţinînd mobilul pozitiv ai 
acestei ţinte ideale a demersului fiecărui om. In Republica, 
500 c-d, Socrate îi prezintă lui Adeimantos natura filosofului 
astfel: 

„Căci filosofii, privind şi contemplînd acele obiecte 8 puse 
In ordine' 1 şi (care se află) mereu egale cu sine, care nici nu 
aduc nedreptăţi, nici nu suferă aşa ceva unul de la celălalt, 
ci se află toate în armonie şi conform raţiunii 5 , le imită şi 
caută să se asemene /âfupogoiooaOai/ cît mai mult /5u gaAa-roc/ 
cu ele. Sau crezi că există vreo posibilitate ca cineva, apro- 
piindu-se cu dragoste /6jnXeî ârânevoţ/ de ceva, să nu imite 
acest lucru? 

Cu neputinţă, zise. 

Aşa că filosoful, intrînd el în contact cu divinul şi cu ar¬ 
moniosul, devine armonios şi divin după putinţa omului". 

Cel mai important lucru din textul acesta este faptul că 
dorinţa de a fi asemenea provine din imitarea /mimelsthai/ 
acelor lucruri veşnice, puse în ordine şi aflîndu-se veşnic 
egale cu sine. Această imitare este un reflex al contemplării 
/theomenousl, treaptă superioară a acţiunii de a privi jhoron- 
tasl. La rîndul ei, contemplarea duce la apropierea cu dra¬ 
goste /homilel agâmenosl de obiectul ei. Imitarea (şi odată 
cu aceasta, efectul ei, devenirea asemenea) 8 ajunge astfel o 
acţiune complexă, al cărei motor este iubirea. Rezultatul aces¬ 
tei acţiuni este ajungerea la natura divină / theios / şi la în¬ 
suşirea caracteristicii universale a acesteia: armonia ca po- 

doabă cosmică / kosmios /. Nu lipseşte precizarea prin care se 
face diferenţa între om şi divinitate, subliniindu-se limitarea, 
imperfecţiunea inerentă celui dinţii: „după putinţă omului". 

Important este, în acest punct al analizei, şi ce tip de om 
este capabil de o astfel de acţiune. El este „filo-soful“ 7 , omul 
care se deosebeşte de semenii săi prin aptitudinea de a vedea 
fiinţarea la scară cosmică. Pentru definirea acesteia, stă la 
îndcmînă un text din Iamblichos (De uita pyiagorica, 12, 
58—59), care, deşi tîrziu şi influenţat de gîndirea platonică, 
este definitoriu totuşi, pentru descrierea tipului uman în dis¬ 
cuţie”. Textul este interesant şi pentru că sugerează sursa 
pitagoreică' a conceptului care face obiectul acestui examen 9 . 

„Se mai spune că Pitagora s-a numit cel dintîi pe sine 
oiÂorroipoq /cercetător al înţelepciunii/, nu atît pentru a intro¬ 
duce un nou cuvînt, ci pentru a oferi mai întîi cu folos o în¬ 
văţătură temeinică despre un lucru familiar 10 . Căci spunea că 
trecerea oamenilor prin viaţă se aseamănă unui grup ce se 
adună la o sărbătoare 11 . Intr-adevăr, după cum acolo sosesc 
oameni veniţi din toate părţile, fiecare cu altă treabă (unul, 
de dragul comerţului şi al cîştigului, împingîndu-şi grăbit în¬ 
cărcătura, spre a o vinde, în timp ce altul vine spre a se făli 
arătîndu-şi puterea trupului; există însă şi a treia specie — şi 
cea mai nobilă 1 - —, care se adună spre vederea locurilor şi a 
lucrărilor frumoase şi a spuselor şi a faptelor ce ţin de vir¬ 
tute, a căror arătare se face de obicei la sărbători), tot aşa, 
desigur, şi în viaţă, preocupările îi strîng la un loc pe oamenii 
din toate părţile: pe unii îi cuprinde dorul de avuţii şi de 
trai bun, pe alţii îi stăpînesc patima pentru mărire şi con¬ 
ducere şi atracţiile maniace pentru rivalităţi în prestanţă ls . 
Cel mai aparte este însă acel tip de om căruia i s-a dat con¬ 
templarea celor mai frumoase lucruri; (tipului) acestuia i se 
mai spune şi „filosofic" 14 . 

(El spunea) deci că este frumoasă vederea cerului în între¬ 
gimea sa şi a stelelor ce se mişcă pe el — dacă cineva le poate 
privi aşezarea 15 ridieîndu-se deasupra lor. Totuşi, acest lucru 
este aşa prin participarea la principiu 16 şi la inteligibil. Iar 
principiul era acesta: natura atotcuprinzătoare a numerelor şi 
a calculelor 11 prin care toate cele de mai nainte 18 se află şi 
rînduite la un loc în mod armonios, şi împodobite după cu¬ 
viinţă 19 . In ce priveşte înţelepciunea, (este) în realitate o anu¬ 
mită cunoaştere, aceea care se preocupă de lucrurile frumoase 
şi prime- 0 şi divine şi neprihănite şi care sînt veşnic la fel şi 
egale cu sine, prin participarea la care pot fi numite şi altele 
„frumoase"; cit despre căutarea înţelepciunii (filo-sofia), este 
rîvna după această contemplare. 

Era frumoasă şi această grijă de educaţie, dirijată în în¬ 
tregime de către el spre îndreptarea 21 oamenilor". 

Ultima frază a textului, evaluînd importanţa strădaniei 
lui Pitagora faţă de umanitate, deschide problema unei moti¬ 
vaţii mai largi, la nivel social, a raportării la Divinitate, cu in¬ 
dicarea, pe alocuri, a unor măsuri practice pentru atingerea 
acestui scop. Astfel, în Republica, 383 c, se interzice cultiva¬ 
rea anumitor poeţi, pentru ca viitorii gardieni să ajungă „oa- 

meni cu frică de cele sfinte şi divine 1 ' 2 -. Un alt pasaj plato¬ 
nic normativ este cel din Legile, 71(5 b-d: 

„Ce trebuie să facă sau să cugete cel cu bun-simţ?-* 

— E limpede, fireşte, că acest lucru chiar: oftce om e 

dator să cugete cu intensitate că va ajunge între cei ce vor 
merge alături , synakolouthesânton[ de Divinitate. 

— Şi-atunci, deci. care este fapta /prâxis! şi care i se 
potriveşte , akolouthos/? Una singură, pentru care este o sin¬ 
gură vorbă, veche: că asemănătorului, măsurat fiind, îi e prie¬ 
ten asemănătorul, în timp ce (formele) nemăsuratului (nu sînt 
prietene) nici una cu alta, nici cu cele ce au măsură. Aşa că, 
pentru noi, Divinitatea ar fi în cel mai înalt grad măsură a 

tuturor lucrurilor, şi încă mult mai mult decît — zice-se — 

'vreun om. Cel ce vrea să 'devină, deci, îndrăgit /prosphile/ de 
aşa ceva (= Divinitate), este ţinut să ajungă şi el, după pu¬ 
tinţă, cît mai mult aşa ceva şi, potrivit acestui raţionament, 
dintre noi, cel cuminte îi este drag Iphilosj Divinităţii — căci 
îi este asemenea / homoios!; acela lipsit de cuminţenie însă 
şi nedrept, neasemenea şi potrivnic — şi tot aşa, potrivit ace¬ 
luiaşi raţionament, sînt şi celelalte. 11 

Sînt de remarcat aici — în afară de tonul didactic — două 
lucruri. Primul dintre ele, tangenţial cercetării noastre, dar 
legat îndeaproape de dialogul Theaitetos, este replica dată 
formulei protagoreice „omul este măsura tuturor lucrurilor 11 . 
Al doilea este că, după ce dragostea apăruse la început 24 ca 
•primum mouens al asimilării, ea reapare acum, în celălalt ca¬ 
păt al drumului, ca răspuns al Divinităţii la efortul omului 
— făcut, bineînţeles, d; 8uvx[xiv. Cel asemenea îi este drag 
Zeului, iar un pasaj din Timaios 25 întregeşte imaginea, ofe¬ 
rind o explicaţie prin descrierea Demiurgului: 

,,Să sptmem aşadar pentru care pricină a alcătuit Deveni¬ 
rea şi Totul acesta cel care le-a alcătuit. Era bun; or, unuia 
bun nu îi apare niciodată nici o invidie, pentru nimic. Aşa că, 
fiind dincolo de aşa ceva, a vrut ca toate să se nască apro¬ 
piate cît mai mult lui 28 . Că acesta este cu precădere începu¬ 
tul cel mai propriu al devenirii şi al cosmosului ar accepta — 
acceptat fiind din partea unor oameni cu minte /phronimon, 1 — 
oricine cu cea mai mare dreptate. 1 ' 

S-ar zice, în aceste condiţii despre creaţie că, dacă este 
-bună — de vreme ce creatorul este bun —, poartă întipărit 
odată pentru totdeauna chipul acestuia. Actualizarea acestui 
chip — cu alte cuvinte, tinderea spre asemănare — apare 
astfel drept concluzie firească. 

Am văzut pînă acum iubirea care naşte dorinţa de ase¬ 
mănare şi cum aceasta, reflectată în iubirea iniţială, o face să 
iradieze din nou, ca într-un perpetuum-mobile galactic în care, 
pentru orice răspuns individual, fie şi abia schiţat (sublinie¬ 
rea nelipsită „după putinţă 11 ) la impulsurile cosmice, inepui¬ 
zabila sursă dă un răspuns-în-schimb, mai bogat, pentru a 
întări cu plinătatea lui puterea celui care a răspuns iniţial 
şi care, astfel susţinut, va răspunde iară, mai clar, mai pu¬ 
ternic ... Comuniunea astfel stabilită aduce cu sfne o sigu¬ 
ranţă de neclintit, pe care Platon o descrie astfel: 

„Cît despre cel iubit de zei, nu vom fi de acord că toate cele 
■cîte îi vin de la ei vin, pe cît posibil, perfecte — doar dacă 

nu i-a revenit vreun rău necesar din vreo greşeală de mai 
înainte? 27 . 

Ba da. 

Rămîne aşadar ca în privinţa omuiui drept să conchidem 
astfel: fie că ajunge sărac, fie bolnav, fie ia altceva din cele 
crezute rele, pentru el aceste lucruri vor sfîrşi în ceva bun, 
in timpul vieţii lui sau chiar după moarte. Fără îndoială, 
pentru că nu e — cu siguranţă — părăsit de zei acela care ar 
vrea să se străduie să devină drept şi care doreşte să se facă 
asemenea Divinităţii în virtute, după cit îi este omului în 
putinţă 1 * 28 . 

3. Conceptul asemănării cu Divinitatea apare şi fh Aris- 
totel, în contextul discuţiei despre fericire. în Etica Nicovia- 
hică 29 se spune astfel: 

„ ... activitatea Divinităţii, ieşind în relief prin beatitu¬ 
dine /(iaxapi6Tt)Ti 8iacp£pouaa/, ar fi contemplativă. Şi în ca¬ 
zul speciei umane, (activitatea) cea mai înrudită cu aceasta 
este, desigur, cea mai fericită /euSoapiovtxtoTâTi)/ 30 . Iar o do¬ 
vadă este şi că celelalte vieţuitoare, lipsite pe de-a întregul 
de o astfel de activitate, nu sînt părtaşe la fericire. Căci zeilor 
viaţa întreagă li se desfăşoară în beatitudine; oamenilor însă, 
intr-atîta cît le este dată o asemănare cu această activitate. 
Dintre celelalte vieţuitoare, nici una nu se află în stare de 
fericire, deoarece nu este părtaşă cîtuşi de puţin la contem¬ 
plare. Atîta deci cît ţine contemplarea, (ţine) şi fericirea, iar 
celor cărora le este dat cu precădere a contempla, (le este dat) 
şi a fi fericiţi, nu cînd şi cînd /xaxa aup.p«-(3v;x6s/ 3 i J ci după 
contemplare, căci aceasta este valoare prin ea însăşi. încît ar 
fi şi fericirea o anumită contemplare. 1 * 

Comparaţia cu textele platonice aduse în discuţie pînă 
acum permite cîteva observaţii. Mai întîi, „fuga de rău“ se 
transformă în urmărirea, unei ţinte pozitive: „fericirea 11 (în 
cazul zeilor, „beatitudine 11 ) şi astfel accentul se mută pe do- 
bîndirea unei stări personale. Aceasta devine realizabilă doar 
prin contemplare, numitorul comun pentru oameni şi zei, cu 
care fericirea ajunge aproape să se confunde — deşi par să 
existe şfc alte cauze ale fericirii (care ar produce-o acciden¬ 
tal). Asimilarea platonică a esenţei devine, la Aristotel, o 
similitudine a activităţii celor două ordine: uman şi divin. 

4. Gîndirea filosofică de la sfîrşitul Antichităţii va prelua 
elemente diverse din doctrinele anterioare, încercînd sinteze 
care au, uneori, un aspect destul de compozit. Fragmentul 
care urmează 32 are particularitatea de a prezenta doctrina pla¬ 
tonică în comparaţie cu religiile de misterii, despre care dă 
numeroase detalii tehnice. 

„Căci şi filosofia s-ar putea, desigur, numi iniţiere /m>)e- 
sinl a adevăratei doctrine /teletesj şi transmitere jparădosin / 
a realelor taine /(iua-nr)plcov/ ale existenţei. Or, iniţierea are 
cinci trepte /pipi;/: una numită „purificare 11 /xaOapp<tţ/ — pen¬ 
tru că nu tuturor celor doritori le este dată comuniunea /mc~ 
tousia / tainelor, ci sînt unii care sînt opriţi de la ele, precum 
cei care au mîinilej întinate şi exprimare neclară 33 /<pcovi)v 
4fJv«Tov/ şi chiar şi cei care nu sînt opriţi au obligaţia de a 
trece mai întîi printr-o purificare oarecare. După purificare, 

a doua este transmiterea, doctrinei, iar a treia, cea numită 
„viziunea 11 /snro^Tsîa/, iar a patra — aceasta este şi consecinţa 
e>.oc/ contemplării —, „punerea şi legarea cununilor t /ivaSEc.c 
xal aTE[A[j.aT<ov e-10e<ji;), ca să poată transmite şi altora doctrinele 
pe care le-a primit cel care a ajuns la daduhie, la hierofan- 
tie sau la vreo altă consacrare /hierosynes/', cît despre a cincea, 
urmare a celor anterioare, (este) fericirea rezultată din cali¬ 
tatea de prieten al zeilor şi părtaş la modul lor de viaţă 
/siiSaiacrna xaf<* ri OsoipiXtc xal Oeoic auvSlai-rov/. 

Or, conform acestor trepte, şi transmiterea ideilor plato¬ 
niciene are, mai întîi o anumită purificare , adică prin exersa¬ 
rea din copilărie a materiilor de studiu cuvenite /£v -roîţ 
jvpoaTjxouai (xa0r)piaaiv/. Pentru că Empedokles afirmă 31 că cel 
ca soarbe / animonta / din cinci fîntîni este ţinut să se cu¬ 
reţe lai^orryptesthail cu aramă netocită / ateirei /. Iar Platon 
afirmă că purificarea trebuie făcută prin cele cinci obiecte de 
studiu. Acestea sînt: aritmetica, geometria, stereometria, mu¬ 
zica, astronomia. Doctrinei i se aseamănă transmiterea în 
chip filosofic a sistemelor /0Ecop7];jiâTcov/: a celui logic, a celui 
politic şi a celui fizic, «Viziune» numeşte chestiunea inteligi¬ 
bilelor, a existenţelor reale şi a ideilor; „punere şi încununare 1 * 
trebuie socotit că cineva a învăţat din cele de mai înainte 
că este capabil să îi dispună /katastenai/ şi pe ceilalţi spre 
aceeaşi contemplare /theorian/. Iar a cincea — şi cea desă¬ 
vârşită — ar fi fericirea care urmează din acestea, şi anume, 
după Platon însuşi, «asemănarea cu Divinitatea, după pu¬ 
tinţă». 11 

Se observă cu uşurinţă că echivalarea finală, preluînd 
de la Platon un element formal: citatul, îl valorifică după 
schema aristotelică a fericirii. 

5. Apariţia unei noi spiritualităţi, cea creştină, înseamnă şi 
reluarea sursei platonice, în mod direct, fără contaminări cu 
alţi filosofi. Aş cita, într-o înşiruire exempli gratia, pe Gri- 
gore de Nyssa 35 , ce reia aproape textual pasajul din Theaite- 
tos, Clement Alexandrinul 36 sau Origen 37 , pentru a nu vorbi 
decît de scriitorii eclesiastici de limbă greacă 38 . 

6. Concluzia acestei cercetări (conturate doar) este că 
ideea asimilării cu divinul este, pentru Platon, una importantă. 
Preluînd motivul contemplării din gîndirea pitagoreică, el îi 
adaugă cîteva elemente importante; interpretarea platoniciană 
a conceptului va fi asimilată şi în scrieri patristice, formînd 
astfel — fireşte, împreună cu argumente doctrinare legate de 
acelaşi subiect — o temă importantă pentru abordarea din 
acest unghi a condiţiei umane 36 


NOTE 

1 Nu mi-a fost accesibilă lucrarea lui H. Merki, OSB, *0|xot 
8e&>>. : Von der platonischen Angleichung ... bei Gregor 
tron Ny-ssa, Fribourg, 1952 (apud FRIEDLÂNDER, n. 43, 
p. 493). 

2 Cf. fuga din sine spre filosofic în „Apologia lui Prota- 
goras" ( Tht ., 168 a). 

3 In sensul filosofic al termenului. 

4 Tetagmena prezintă rînduiala divină dintr-un unghi 
strict taxonomic, moral, în fond. Mai jos, kosmoi (redat prin 
„în armonie"; v. şi adjectivul derivat, kdsm/os) insistă pe- 
efectul estetic — la scară universală — al acestei ordini: frumu-' 
seţea întregului pe care îl numim pînă astăzi „Cosmos". 
Acestui lucru i se adaugă, în chip firesc, rostul p.6 yo:/, ra¬ 
ţiunea faptului. 

5 Cf. BURNET, p. 4: „From the Platonic point of view„. 
there can be no philosophy where there is no raţional Science. 

6 A cărei esenţă este mult mai clară prin transpunerea 
„asimilare", de la radicalul latinesc simil-, 

7 „Iubitorul de înţelepciune" — cum este echivalat ade¬ 
sea în limba română — îmi pare a fi mai degrabă un „căută¬ 
tor" (căci asta înseamnă, în spiritul celor de mai sus, „a 
iubi"), nu „de“, ci „al înţelepciunii". Sensul partitiv pe care îl 
dă prepoziţia contrastează puternic — în opinia mea — cu 
caracterul unitar al lucrului căutat (căutare ce presupune o 
cercetare care depăşeşte întruna obiectul de moment, apropi- 
indu-se de ţintă prin abandonări şi negări continue). Şi, în 
fond, care este lucrul acesta? El este tocmai realizarea ase¬ 
mănării cu esenţa divină. Aceasta este deci înţelepciunea — 
şi sper că astfel justific folosirea în cuprinsul dialogului a 
traducerii propuse aici: „căutător al înţelepciunii". (Despre- 
modul în care vedem grafia „filosofie" în limba română, ne 
permitem a trimite la Al. Odobescu, Opere, V, 1, „Notă asupra 
ediţiei", p. 66). Ar mai fi, dealtminterea, un argument îm¬ 
potriva unei echivalări pe care o" socotesc excesiv de institu- 
ţionalizată pentru momentul istoric reprezentat de Platon în 
istoria filosofiei: forma de plural, philosophiai (ce apare nu? 
doar o dată în Theaitetos ), are un sens mult prea general 
pentru ca singularul să desemneze activitatea pe deplin in¬ 
dividualizată intelectual a unui profesionist. A se vedea în 
continuare şi pasajul din Iamblichos, adus ca argument şi 
pentru problema sensului lui philosophos. Ci. şi Lexicul lui 
Ed. des Places sub ţaXoaoţăa, a, in fine, ca şi DUMITRIU,. 
cap. VII, în special, pp. 110—115; v. şi pp. 151—161. 

8 Relatarea din Iamblichos apare şi la Cicero (Tusculanae 
disputationes, 5, 3, 7-a), apropierea mergînd uneori pînă la 
identitate. 

9 Cicero ne dă şi o verigă intermediară de transmitere: 
Heraklides din Pont, „om dintre cei mai învăţaţi", auditor 
Platonis. 

10 Oikeion; subînţeleg „oamenilor", în corelaţie cu ceea ce 
urmează. Pentru primatul lui Pitagora în denumirea filosofu¬ 
lui, v. şi FGP, I, 2, p. 36, frg. 35 Aetios. 

11 kni t£? TTavYiyipeiţ: cuyîntul acoperă denumirea unor ac¬ 
tivităţi diverse: sărbătoare religioasă. întreceri sportive şi ar¬ 
tistice, precum Jocurile Olimpice (cf. Cicero: „în toată gran¬ 
doarea Jocurilor, cu participarea întregii Grecii"). In varianta, 
latinească pare mai clar contextul sportiv; v. şi mai departe':, 
„unii caută gloria şi faima prin trupurile lor de sportivi." 

12 Eleutheriotaton, ad. litt. = „cea mai liberă", căci omul 
liber este paradigma tuturor calităţilor. Cf. Tht., 172 d, 175 e. 
La Cicero, genus maxime ingenuu m şi, mai departe, li- 
beralissimum- 

13 ţuXovEtxtai -re So 5 o[xaveîţ = „nebunii iubitoare de între¬ 
ceri în slava lumească". 

1,1 Deşi 91 X 6 ( 7090 ? este adjectiv, folosirea sa în această ca¬ 
litate — ca aici — este rară. Traducerea nu a putut păstra 
ambiguitatea relevantă a originalului: „tip filosofic" / „(om 
care este) filosof." 

15 Ten tâxin: aşezarea este ceva ordonat, iar ordinea este 
frumoasă, deci devine o podoabă. Acesta este primul sens al 
lui kosmos. Universul reflectă din acest unghi raţionalitate, 
armonie. V. şi supra, n. 4. 

16 To proton = „Primul", deci „principiul". 

17 Logon = „rosturile", principiile matematice, care con¬ 
stituie — în învăţătura pitagoreicilor — esenţa oricărui lucru. 

18 Cerul şi stelele. 

19 Ta 7râvToo,TauTa auvT^Taxx ai -re IjijxeXco? xal xEx6<7[X7;Tai. tipetîovtcji;. 
Pasajul este dificil de tradus din pricina apropierii se¬ 
mantice a termenilor. Primul verb, syntetaktai, înseamnă „se 
află pus în ordine" (pentru care v. supra, n. 4) şi este deter¬ 
minat de un adverb care înseamnă „articulat", de unde „armo¬ 
nizat cu". Al doilea verb, kekosmetai, reia tangenţial ideea 
de ordine, insistînd pe înzestrarea ce urmează actului de în¬ 
temeiere a Universului, precum şi pe motivaţia morală (pre- 
pnntos, de la prepei — „se cuvine") a acestei hărăziri. 

20 Cf. supra, n. 16. 

21 Epanorthosis, în ultimă instanţă, „îmbunătăţirea" aces¬ 
tora. 

22 Trad. de A. Cornea în Platon, Opere, V, p. 155. E de re¬ 
marcat adjectivul theios care are sensul „de natură divină", 
putînd' fi deci considerat. în fond, un sinonim pentru „aseme¬ 
nea Divinităţii") (V. şi supra, analiza textului din Rp., 500 
c-d). Nu lipseşte nici din textul acesta obişnuita precizare 
privitoare la firea omenească, de astă dată dezvoltată într-o 
formulă mai insistentă: „într-atîta cît îi stă îndeobşte omului 
în putere." 

23 Ton emphrona, litt. „cel în interiorul gîndirii (corecte)", 
„cel cu mintea pe umeri‘ 1 , cum am spune. 

24 V. supra. analiza textului din Rp., 500 c-d. 

25 29 d-e. 

28 Paraplesia („apropiat de", „alăturea cu") este un eu- 
vînt din acelaşi domeniu semantic cu homoios, folosit însă 
exclusiv în proză. O traducere mai apropiată stilistic ar fi 
„cît mai la fel cu." 

27 Precizare amintind de doctrina pitagorică a metempsi¬ 
hozei; în textul ciceronian antecitat (v. supra, n. 8 ) se face 

.de asemenea o trimitere la această doctrină: „tot astfel si noi 
plecaţi spre viaţa aceasta dintr-o altă viaţă şi fire". 

28 Republica, 612 e—613 b. 

29 1178 b 21—32; cf. şi Etica Eudemică, 1249 b 13—16. 

30 Am încercat să menţin în traducere diferenţa între 
makaribtes şi eudaimonia. Primul termen îmi pare legat ex- 

elusiv de divin, în timp ce al doilea (care trimite la daimon, 
fiinţă din sfera divinului mediind între acesta şi om) s® 
aplică speciei umane. 

31 „accidental". 

32 Theon din Smyrna, Despre înţelegerea pasajelor mate¬ 
matice din Pluton, pp. 20—22 Dupuis. 

33 In Istoria credinţelor şi ideilor religioase (trad. rom., 
Bucureşti, Editura Ştiinţifică şi Enciclopedică, 1981, voi. 1), M. 
Eliade vorbeşte (fără a cita textul discutat aici) de participa¬ 
rea celor care „aveau mîinile pure şi care vorbeau greaca* 
(p. 309) şi invers, de excluderea „celor care nu vorbeau grea¬ 
ca". Pe lîngă faptul că adjectivul asynetos nu apare cu un 
astfel de sens, pare greu de explicat o astfel de interdicţia: 
au existat cazuri în care un rit s-a desfăşurat într-o altă lim¬ 
bă decît cea a participanţilor la el, iar dacă e vorba de ori¬ 
ginea greacă, existau destui vorbitori de elină proveniţi din 
alte neamuri. La rigoare, interdicţia s-ar putea referi la pu¬ 
ritatea limbajului unor astfel de vorbitori, excluzîndu-i deci 
din rîndul grecilor'pe vorbitorii „cu accent străin". Mai proba¬ 
bilă îmi pare totuşi asocierea vorbirii neclare cu fenomene da 
boală psihică, interdicţia vizîndu-i, în cazul acesta, pe de¬ 
bilii mintali. 

3 '‘ V. FGP, I, 2, p. 526 (frg. 143), şi n. 200 (F. Ştef), p. 548. 

3: ’ In de Dominica oratione, Or. II, în PL, 44, col. 1145; 
v. acum şi în PSB, 29, pp. 420—421. Fireşte că „Răul" devin® 
la el „relele pămînleşti" /tcov î7tiye«ov xaxcov/. 

3U PSB, 4 şi 5, voi. II, pp. 162, 178, 179, 354. 

37 Ibid., 8, p. 252 şi n. 1229, unde se indică şi alte numa. 

3S Pentru cei do limba latină se poale cita Bonaventura 
(Similitudo dicitur rerum differentium eadem qualitas) — pen¬ 
tru a marca o limită cronologică mai apropiată de vremurile 
noastre —, ca şi un pasaj păstrat în latină din acelaşi Origen 
(... semper ergos intueamur istam imaginem dei, ut possi- 
mus a d eius similitudinem reformări: hom. I, 13 in Gen., în 
„A. Patristic Greek Lexicon" by G. W. H. Lampe, Oxford 1 , 
1961 s.u. „similitudo"). 

39 Pentru concept în haina gîndirii lui Plafon, v. I. Haus- 
herr, S. I., Hesychasme et priere, în „Orientalia Christiana 
Analecta", 176, Roma, 1966, cap. 14, iar pentru încadrarea 
acestui concept în perspectiva ■ teologiei creştine, cu referiri la 
filosofia antică greacă, v. mai ales pp. 248—249. 

STRUCTURA ŞI CONŢINUTUL DIALOGULUI 

Sînl puţine' dialoguri.de Platon cu o articulaţie atît de clară 
ra aceea a Sofistului. Din cele .şapte încercări de a da o de¬ 
terminare definitorie sofistului, primele şase sînt întreprinse 

pe bază de succesivă diviziune în două a domeniului („diho¬ 
tomic" deci) în care ar urma să figureze tipul de fals edu¬ 
cator căutat. Deşi domeniile sînt variate (a se vedea enume¬ 
rarea de la 231 d-e), fiind vorba de: 1. vînător retribuit de 
cei tineri şi bogaţi; 2. neguţător cu privire la învăţăturile ne¬ 
cesare cugetului; 3. traficant de învăţături; 4. vînzător de 

marfă proprie în materie de învăţătură; 5. combatant în ma¬ 
terie de argumente; 6. purificator cu privire la părerile ce se 
împotrivesc bunelor învăţături — în toate fundalul îl dă 

ideea de cuceritor, de -fiinţă „ce se înstăpîneşte asupra a 
ceva". 

Tema ‘aceasta a luării în stăpînire ar merita să fie 

adîncită poate tocmai în legătură cu ultima încercare de de¬ 
finire — ce urmează îndată — a sofistului, prin înstăpînirea 
asupra a ce este, cu refuzul a ce nu este lucrul respectiv. 
La rîndul său Străinul, care este după majoritatea comenta¬ 
torilor Platon însuşi, poate fi înţeles ca înstăpînindu-se asupra 
a ce nu este, dînd' socoteală de el. In felul acesta dialogul 
ar căpăta o unitate şi în ce priveşte conţinutul, nu numai în 
legătură cu metoda dihotomică pusă în joc. 

Dar metoda dihotomică merită să fie înţeleasă ca atare, cu 
reuşita ca şi cu limitele ei. Este surprinzător să vezi că Aris- 
totel a putut-o privi drept „un silogism slăbit". Nimic în 
metoda aceasta nu justifică interpretarea aristotelică. In schimb 
i se poate da o interpretare perfect modernă, de eliminare 
succesivă a părţii care nu interesează în căutarea propusă. 
Este exact ce face astăzi cibernetica, în spiritul logicii moder¬ 
ne, unde se reduce investigaţia la simpla deosebire dintre 
adevărat şi fals. Ceea ce întreprinde Platon seamănă tocmai 
cu exemplul care se dă pentru căutarea unui cuvînt în dic¬ 
ţionar. Deschizi în două dicţionarul, iar cuvîntul căutat nu 
se află în prima jumătate, să spunem, deci e într-a doua; con¬ 
tinui cu diviziunea şi vezi că nu se află nici într-a doua ju¬ 
mătate dintr-a doua; continui cu „da şi nu“, găsind din vreo 
:zece căutări cuvîntul dorit. Unitatea de investigaţie s-a nu¬ 
mit un „bit“, iar din vreo zece biţi obţii ceea ce cauţi. Nu 
s-ar putea oare spune că, de fiecare dată, Platon obţine, cu 
şapte sau opt biţi, tipul de om căutat, sofistul? Anticul a pus 
în aplicare procedeul prin „biţi“ (deschis—închis, adevărat— 

fals, da—nu) cu mult înainte de apariţia noutăţilor moderne, 
care sînt noutăţi doar prin viteza electronică de calcul. Este 
vorba deci de o investigaţie prin mijloacele obişnuite alo inte¬ 
lectului (e o întrebare dacă nu şi ale instinctului). Iar problema 
este dacă, în ciuda vitezii operaţiilor, platitudinea metodei 
străvechi nu a rămas intactă. 

La fel sîntem ispitiţi să înţelegem, în chip modern, deo¬ 
potrivă soluţia invocată de Platon pentru cea .de-a şaptea 
•definiţie. Aparent, pentru mulţi comentatori, şi în orice caz 
pentru cititorul neprevenit, s-ar pune acolo în joc marea pro¬ 
blemă a fiinţei şi nefiinţei. Ea se pune, e drept, dar în chip 
indirect. în realitate Platon vorbeşte despre ceva ce este, 
în jurul căruia „ar fi“, într-un fel, o imensitate de realităţi 
■ce nu sînt. Un stejar nu este decît un stejar, el nu e nici tei, 
nici pădure, nici pasăre. Dar teiul şi pasărea, ,.altele" decît 
•stejarul ce este, sînt .şi ele, iar de aci statutul cel nou al 
nefiinţei, înţeleasă drept faptul de-a fi altul, alteditate pură 
şi simplă. Aşa ceva, iarăşi, are astăzi un nume precis: este 
vorba de complementara unei realităţi date, tot ce nu este ea. 
Că din punctul de vedere al ultimei se poate vorbi de nefiin¬ 
ţa ei actuală, este interesant, dar nu hotărîtor ontologic. Cel 
mult s-ar putea găsi niveluri de nefiinţă, spunîndu-se că ul¬ 
mul, paltinul şi bradul, care nu sînt stejar, ar reprezenta 
primul nivel; calul, pasărea, un altul mai îndepărtat; iar viaţa 
morală ca şi obiectele tehnice, un al treilea nivel de nefiinţă, 
să zicem.'Nu ne dăm seama dacă merită să întreprinzi astfel 
de distincţii „ontologice 11 în sînul alterităţii. Esenţialul este 
insă că, prin „altul 11 decît ceva ce este, Platon n-a întîlnit 
decît un tip relativ şi general de nefiinţă, la fel de puţin 
adînc ontologic ca şi complementara de astăzi, mai degrabă un 
fel de nefiinţă logică, aşadar mai puţin semnificativă. 

Problema fiinţă—nefiinţă rămîne intactă, dar din feri¬ 
cire ea apare îndărătul soluţiei de suprafaţă a dialogului. Sim¬ 
plul fapt că este necesar să se invoce termenul de ousia în 
loc de on ar arăta că Platon e conştient de seriozitatea te¬ 
mei, pe care acum a pus-o în joc- doar în scopul combaterii 
sofiştilor. în faptul că toate genurile invocate la sfîrşitul 
dialogului participă la fiinţă, nefiind, fiinţa şi dovedindu-se 
cînd opuse cînd solidare între ele, aşadar simpla „comunitate 
a genurilor" care face posibilă predicaţia si vorbirea cu sens, 
dar înseamnă mai mult decît predicaţie logică şi vorbire cu sens, 
arată că, la capătul dialogului, ar mai fi ceva de spus pe plan 
ontologic. Cele cinci genuri sînt şi primele cinci „categorii 11 . 

Să nu ne grăbim deci, în ciuda frumuseţii soluţiei plato¬ 
niciene obţinute între Pannenide şi Heraclit, a crede că dia¬ 
logul răspunde marilor întrebări ale filosofiei speculative*. Dar 
el le pune, aşa cum pune aproape toate problemele pe care 
avea să le dezbată filosofia de-a lungul mileniilor. îi mai tre¬ 
buie lui Platon, ca şi filosofiei, smikron ti, cum spune Pla¬ 
ton însuşi, ceva mic de tot, ca să dea răspunsul pe cate gîn- 
direa 11 aşteaptă. Poate că toată cultura şi în orice caz cul¬ 
tura filosofic orientată înseamnă, în termeni tot platonicieni, 
vînătoarea unui smikron ti. 

PERSONAJELE DIALOGULUI 

Theodoros din Cyrene este matematicianul reputat, pro¬ 
fesorul lui Theaitetos. El apăruse ca figură dominantă încă în 
dialogul purtînd numele celui din urmă. După Diogenes Laer- 
tios, III, 6, el ar fi fost şi profesorul de matematici al lui 
Platon. Se relevă că în dialogul Theaitetos matematicianul 
apare ca fiind de vîrsta lui Socrate, ceea ce face posibilă 
ucenicia lui Platon pe lingă el. Mărturia acestuia din urmă 
arată că, la început, Theodoros a fost elev şi prieten al lui 
Protagoras, dedicîndu-se abia mai tîrziu matematicilor. 

In privinţa acestora din urmă. contribuţia sa constă din 
adîncirea doctrinei iraţionalului, cu problemele ei atît de stîn- 
jenitoare pentru spiritul raţionalist grec. Tot potrivit lui Pla¬ 
ton, după ce caracterul iraţional al lui \^2 fusese dovedit de 
un pitagoreic anterior, Hippasos, Theodoros a pus ■ în lumină 
iraţionalitatea rădăcinilor pătrate ale numerelor naturale de 
la 3 pînă la 17, incomensurabilitatea laturilor pătratului alcă¬ 
tuit cu 3, 5 ... 17, cu precizările care figurează în Theaitetos. 
(După Pauly's Der Kleine Lexicon der Antike). 

Socrite este personajul bine cunoscut, care în chip sur¬ 
prinzător, poate şi semnificativ, nu conduce discuţia aici, 
nici nu ia parte la ea, ci se mărgineşte s-o deschidă. 

Străinul din Elea pare a fi purtătorul de cuvînt al lui 
Platon însuşi, ceea ce ar explica tăcerea lui Socrate. 

Theaitetos din Atena este tînărul înzestrat, ce seamănă cu 
Socrate şi promite a fi o reeditare a lui, dar care de-a lungul 
anilor va desfăşura o înzestrare ce părea să-i lipsească lui So¬ 
crate, cea pentru matematici. El avea totuşi să fie un mem¬ 
bru al Academiei lui Platon. în dialogul lui Platon cu numele 
său, dialog ce are loc în zilele condamnării lui Socrate, adică 
în 399 î.e.n., Theaitetos apare ca avînd 15—16 ani. Ca mate¬ 
matician va avea deopotrivă contribuţii în materie de iraţio¬ 
nal- ca şi în ce priveşte construcţia celor cinci poliedre regu¬ 
late, adică în două domenii ale matematicilor în care raţiu¬ 
nea greacă, iubitoare de forme regulate şi de finitudine, este 
silită să intre în dezbatere cu ea însăşi. 

înţelept, învăţat ca puţini alţii şi brav, Theaitetos se 
stinge din viaţă îndată după bătălia din Corint, în 369 î.e.n., 
bătălie din care se întorsese grav rănit. 


AUTENTICITATEA DIALOGULUI 

Atestările antice în ce priveşte autenticitatea dialogului 
sînt atît de numeroase, încît autenticitatea lui nu poate face 
obiectul unei îndoieli. în timp ce un comentator de la sfîrşitul 
veacului al XlX-lea, Ueberweg, presupunea că dialogul este 
soris de un elev al lui Platon, un mare comentator (dealtfel 
şi traducător al filosofului), Otto Apelt dădea la începutul in¬ 
troducerii sale la „Sămtliche Dialoge" (Bând VI, F. Meiner, 
1922) lista locurilor unde dialogul este citat. Pe lîngă faptul 

că esle amintit în dialogul următor, Politikos, el este men¬ 
ţionat şi de: Aristotel (Metafizica, 102fi b—14, 1089 a—2 cu 
aluzii la acelaşi dialog referitor la 237 a, 201 c); este.men¬ 
ţionat de Alexandru din Afrodisia, după mărturia lui Philo- 
ponus, în comentariile sale la De generatibne et corruptione, 
330 b 13, cu referinţă la Sph. x 246 c; în continuare cu locul 
642 b—10 din De partibus animalium, cu aluzie la locul 220 
a-b. De asemenea în Scrisoarea a XlII-a, cu „diviziunile" ei, 
pare a fi menţionat Sofistul. 

în sfîrşit, după acelaşi comentator, dialogul ar fi fost scris 
între a doua şi a treia călătorie a lui PI aton în Sicilia, aşadar 
prin 364 î.e.n. 


G. N. 

Intrucît Constantin Noica nu a mai avut răgazul să de¬ 
finitiveze contribuţia sa la prezentul volum, traducerea dia¬ 
logului Sofistul a fost pregătită pentru tipar de către Radu 
Bercea şi Sorin Vieru. 



SOFISTUL 

[sau: Despre ceea ce fiinţează; gen logic]* 


THEODOROS SOCRATE STRĂINUL DI ELEA 
THEAITETOS 

THEODOROS Potrivit înţelegerii de ieri', Socrate, 216 * 
venim aici aşa cum sc cuvenea, aducînd şi pe acest 
străin, de neam .din Elea, din cercul lui Parmenide şi • 
Zenon. un om cu deosebită pricepere într-ale filosofiei. 

SOCRATE Nu cumva, Theodoros, fără să-ţi fi dat 
seama, ne aduci, nu un străin, ci o fiinţă divină, după 
vorba lui Homer? Acesta spune cum că există tot felul *> 
de zeităţi pentru oameni ce se împărtăşesc de la dreap¬ 
ta cinstire şi la fel de bine există un zeu al străinilor 2 , 
alăturîndu-se oamenilor spre a le vedea strîmbătăţile 
şi dreptăţile. Sau poate că te însoţeşte, în persoana aces¬ 
tuia, cineva dintre cei cu puteri superioare, care să 
ne cîntărească disputele nouă, nevrednicilor într-ale - 
argumentării, anume vreo zeitate a disputelor. 

THEODOROS Nu de acest soi e Străinul, Socrate, 
ci mai reţinut ceva decît cei ce se avîntă în confrun¬ 
tări. Iar dacă omul nu-mi pare de fel o divinitate, el o 
are totuşi ceva divin: aşa-i socotesc cu pe toţi cei ce 
îndrăgesc înţelepciunea. 

SOCRATE Şi într-adevăr bine faci, prietene. Se în¬ 
tâmplă totuşi că seminţia acestora, la drept vorbind, nu 
poate fi desluşită mult mai lesne decît cea a zeităţii. 

Căci oamenii de speţa lor, pe care-i reprezintă în toate 
felurile neştiinţa altora, „străbat cetăţile 41 — cei ce 
nu se prefac ci sînt cu adevărat filosofi — privind 
de la înălţime viaţa oamenilor de rînd şi părînd acestora 
a nu fi buni de nimic, altora în schimb vrednici de 
"Orice, şi astfel sînt înfăţişaţi uneori ca oameni politici, d 
alteori drept sofişti, iar cîteodată dau unora impresia 
că sînt cu totul ieşiţi din minţi. Dar de bună seamă că 


* Subtitlurile nu erau ale lui Platon, se ştie. Un comen¬ 
tator de seamă, Apelt, declară că ar fi fost mai nimerit ca 
subtitlu: „ceea ce nu fiinţează". In nici un caz pentru tu on 
nu se poate folosi „fiinţă", nici „existenţă" sau „fiinţare", 
fiind vorba de ceva ce fiinţează în sînul realităţilor. 

m-aş bucura să aflu de la Străin, dacă-i este pe plac, 
ce anume gîndesc despre toate acestea cei din părţile 
® 17 â lui şi cum le califică ei. 

THEODOROS Despre ce anume întrebi? 

SOCRATE Despre sofist omul politic şi filosof. 

THEODOROS Ce vrei să afli cu precădere şi din 
pricina cărei nelămuriri eşti ispitit să întrebi? 

SOCRATE Mă gîndesc aşa: să fi considerat ei drept 
un singur lucru ori drept două preocupările acestea, 
dacă nu drept trei, potrivit denumirilor, deosebind ast¬ 
fel trei genuri şi atribuind cîte un gen fiecăruia, după 
nume? 

THEODOROS Dar nu e nici o piedică, după cîte 
cred, să-ţi înfăţişeze acestea. Sau cum să spunem. 
Străine? 

b STRĂINUL Chiar aşa, Theodoros. Nu e nici o pie¬ 
dică şi nici nu o greu de răspuns că au fost priviţi 
drept trei. Totuşi a stabili limpede şi pe rînd ce este 
fiecare, nu e treabă măruntă, nici uşoară. 

THEODOROS împrejurarea face, Socrate, că ai că¬ 
zut peste unele subiecte de discuţii oarecum asemănă¬ 
toare celor prin care şi noi, înainte de venirea ta aici, 
îl iscodeam pe omul acesta; iar toate scuzele aduse 
acum faţă de tine, ni le-a adus şi nouă, deşi i-au ajuns 
la cunoştinţă — spune el — destule în privinţa asta şi 
nu le-a dat uitării. 

c SOCRATE Atunci nu ne refuza, Străine, primul dar 
pe care ţi-1 cerem. Dar spune-mi atît deocamdată: 
oare preferi să-ţi înfăţişezi de unul singur gîndul, 
printr-un. discurs mai întins, spre a arăta cele ce vrei 
să dovedeşti celuilalt, sau o faci mai degrabă prin în¬ 
trebări, aşa cum a fost cazul cîndva şi cu Parmcnide 
care, bătrîn fiind, a pus în joc raţionamente de toată 
frumuseţea, în vremea tinereţii mele? 3 

STRĂINUL Cu cineva care stă de vorbă în chip 
d stăpînit, Socrate, şi lăsîndu-se strunit, este mai uşor 
aşa să intri în dialog. Dacă nu, mai bine de unul singur. 

SOCRATE Atunci poţi alege pentru discuţie pe ori¬ 
care dintre cei prezenţi, căci toţi se vor supune eu 
blîndeţe. Ascultînd însă de sfatul meu, ai alege pe 
cineva dintre tineri, pe Theaitetos acesta, dacă nu pe 
un altul după gîndul tău. 

STRĂINUL M-aş sfii, Socrate. întreţinîndu-mă acum 
întîia oară cu voi, să port o convorbire altfel decît pe 

bază pe replici scurte, ca în schimb să mă întind cu 
o expunere greoaie, fie de unul singur, fie în legătură • 
cu altcineva, de parcă aş face o demonstraţie. Intr-ade¬ 
văr tema ce dezbatem acum nu este chiar aşa simplă 
ca întrebarea, cum ar putea spera cineva, ci se întîmplă 
să ţină de o foarte întinsă' argumentare. Pe de altă 
parte, însă, a nu face pe placul tău şi al celor de faţă 
dealtminteri, după cuvintele rostite de tine, ar fi ceva 
neprietenesc din parte-mi şi tare nepoliticos. Cît despre 
Theaitetos, îl primesc din plin drept convorbitor, atît 21 * 
pe baza celor discutate cu el mai înainte cît şi a re- 
comandaţiei tale de acum. 

THEAITETOS Atunci, Străine, fă astfel şi ne vei 
fi deopotrivă pe plac tuturor, cum spune Socrate. 

STRĂINUL în privinţa asta nu mai e cazul să spu¬ 
nem ceva, Theaitetos; dar acum rămîne, după cîte se 
pare, ca tu să fii cel care înfruntă argumentarea. Dacă 
vei avea mult de suferit, nu mă învinovăţi pe mine, ci 
pe aceşti tovarăşi ai tăi. 

THEAITETOS Nădăjduiesc că n-am să fiu chiar fc 
copleşit; dar dacă s-ar întîmplă acest lucru, ne vom 
alătura pe Socrate aci de faţă, omonimul lui Socrate, 
de aceeaşi vîrstă şi la fel de exercitat ca mine, căruia 
nu-i e ceva neobişnuit să ia adesea parte la strădaniile 
mele. 

STRĂINUL Bine spui şi vei hotărî singur, pe mă¬ 
sură ce vom înainta în discuţie. Acum ne revine să 
întreprindem cercetarea împreună, făcînd cu precădere 
'nceputul de la sofist, după cîte mi se pare potrivit, 
aşadar căutînd şi punînd în lumină în chip argumen¬ 
tat ce anume ar fi. Căci în realitate, în clipa de faţă ° 
noi nu avem în comun despre acesta, tu şi cu mine, 
decît numele, pe cînd ce anume denumim fiecare s-ar 
putea să rămînă ceva propriu fiecăruia dintre noi. Nu¬ 
mai că întotdeauna şi cu privire la orice trebuie să cazi 
de acord cu celălalt despre lucru însuşi, pe căi înteme¬ 
iate, mai degrabă decît asupra numelui fără de nici o 
întemeiere. In ce priveşte seminţia pe care ne gîndim 
s-o cercetăm acum, nu e chiar cel mai lesne de prins ce 
e sofistul în el însuşi. Totuşi, cînd e vorba de între¬ 
prins ceva ca lumea în materie de lucruri mari, tuturor 
şi dintotdeauna ni s-a arătat că e necesar să faci un 
efort de cercetare în cele mici şi lesne de aflat, înainte d 
de a ajunge la primele 4 . Eu unul reţin acum pentru 

noi, Theaitetos, sfatul acesta, de a ne exercita pe o» 
temă mai uşoară în cercetarea dorită, de vreme ce so¬ 
cotim greu şi anevoie de vînat specia sofistului — îrr ca¬ 
zul că tu nu ai cumva de indicat vreo cale mai nimerită.. 

THEAITETOS Dar nu am. 

STRĂINUL Atunci vrei să ne facem încercarea ur¬ 
mărind o temă de rînd, spre a stabili exemplul pentru 
una mai înălţată? 

■THEAITETOS Da. 

STRĂINUL Ce să ne propunem însă, ca mai lesne 
de cunoscut şi mai neînsemnat, dar la fel de greu de 
definit ca o temă dintre cele mari? Să luăm de pildă 
cazul pescarului cu undiţa. Nu este el ceva bine cu¬ 
noscut oricui si lipsit de vreo însemnătate deosebită?" 

THEAITETOS Aşa e. 

STRĂINUL In schimb felul de a analiza cazul lui,, 
ca şi întemeierea lui raţională, nădăjduiesc să nu fie 
nepotrivite pentru cele ce urmărim. 

THEAITETOS Ar fi ceva izbutit, atunci. 

STRĂINUL Să începem cu el, aşadar, şi anume pe 
această cale. Spune-mi, oare trebuie să-l socotim pri¬ 
ceput în ceva, sau un ins lipsit de meşteşug şi doar 
înzestrat cu cine ştie ce altă capacitate? 

THEAITETOS Cîtuşi de puţin lipsit de meşteşug. 

STRĂINUL Numai că, în materie de meşteşuguri 
există, în mare, două specii 3 . 

THEAITETOS Cum asta? 

STRĂINUL Există, pe de-o parte, meşteşugul cul¬ 
tivării pământului şi tot ce ţine de preocuparea noastră 
pentru trupul muritor, ca şi pentru aşa-zisele mijloace 
de trai făurite şi plăsmuite pentru acesta, după cum 
există ceea ce ţine de imitarea a ceva, puţind fi cu¬ 
prinse toate sub un singur nume. 

THEAITETOS In ce fel şi sub ce nume? 

STRĂINUL Privitor la orice lucru pus pe lume de- 
cineva fără să fi avut fiinţă dinainte, noi spunem că. 
lucrul făcut este un produs, în -timp ce făptuitorul e 
un producător. 

THEAITETOS Pe drept. 

STRĂINUL Iar în toate cele înfăţişate adineauri, 
natura lor consta tocmai în aceasta. 

THEAITETOS Intr-adevăr aşa era. 

STRĂINUL Putem vorbi aşadar despre capacitatea 
de producere, ce le cuprinde pe toate. , 

THEAITETOS Fie. c 

STRĂINUL In schimb apoi, în ce priveşte întreaga 
învăţătură şi cunoaştere ca specie, precum şi arta de-a 
cîştiga bani, arta de-a purta lupte atletice, arta de-a 
vîna, la ele toate, dat fiind că nici una nu este crea¬ 
toare de ceva, ci fie se înstăpîneşte prin cuvînt şi faptă 
asupra realităţilor date, fie ia lucrurile din stăpînirea 
celor ce le deţineau, din toate aceste pricini s-ar pu¬ 
tea spune că trebuie cuprinse laolaltă drept părţi ale 
unui meşteşug, ce s-ar numi: de luare în stăpînire. 

THEAITETOS S-ar cuveni aşa. 

STRĂINUL Atunci, de vreme ce printre meşteşu¬ 
guri unele sînt de luare în stăpînire, altele de produ- d 
cere, Theaitetos, în care dintre ele să rînduim pe cel 
al pescarului cu undiţa? 

THEAITETOS E limpede că printre cele de luare 
în stăpînire. 

STRĂINUL Dar nu este meşteşugul luării în stăpî¬ 
nire de două specii, unul de-a obţine schimburi de 
bună voie, prin daruri sau prin vînzare şi cumpărare, 
celălalt de a-şi însuşi lucrurile fie prin fapta între¬ 
prinsă, fie prin cuvînt? 

THEAITETOS Aşa s-ar arăta, potrivit color spuse. 

STRĂINUL Cum însă? arta de a-şi însuşi ceva nu 
trebuie si ea împărţită în două? 

THEAITETOS în ce fel? 

STRĂINUL Socotind tot ce se făptuieşte pe faţă 
drept act de luptă, ce se făptuieşte pe ascuns, drept e 
act de vînătoare. 

THEAITETOS Da. 

STRĂINUL Ar fi atunci nefiresc să nu împărţim 
în două şi meşteşugul dc-a vîna. 

THEAITETOS Spune, cum. 

STRĂINUL Divizînd în vînătoarea color neînsufle¬ 
ţite, de o parte în a celor însufleţite, de alta. 

THEAITETOS Bineînţeles, de vreme ce există arnîn- 
două. c 

STRĂINUL Cum n-ar exista? Dar să lăsăm deo- 220 
parte vînătoarea celor neînsufleţite, ca neavînd nume, 
în afară de cazul scufundărilor în mare şi cîteva rare 
de acest fel; în schimb cealaltă vînătoare, a fiinţelor 
însufleţite, este de numit vînătoare de vieţuitoare. 

THEAITETOS Aşa să fie. 

STRĂINUL Acum însă, nu ar fi ceva potrivit să in¬ 
dicăm două genuri ale vînătorii de vieţuitoare, anume 
vînătoarea celor pedestre, împărţită în multe specii şi 
sub multe nume, ca fiind vînătoare' a fiinţelor ce merg 
pe uscat, cealaltă, vînătoare a vieţuitoarelor ce înoa- . 
tă, aşadar de fiinţe acvatice? 

THEAITETOS întru totul potrivit. 

STRĂINUL De fapt, în lumea înotătoarelor noi 
deosebim genul înaripat, de-o parte, de cel acvatic 
propriu-zis, de alta. 

THEAITETOS Nici vorbă. 

STRĂINUL Iar despre întreaga vînătoare a genu¬ 
lui înaripat se spune îndeobşte că este de păsări. 

THEAITETOS Se spune aşa într-adevăr. 

STRĂINUL Cît despre cea a, soiului acvatic, se 
poate spune că ţine întreagă de pescuit. 

THEAITETOS Da. 

STRĂINUL Acum, această din urmă vînătoare să 
n-o divizăm în cele două părţi mai mari ale ei? 

THEAITETOS în ce părţi?’ 

STRĂINUL în cele ce reies din faptul că vînătoarea 
se face uneori prin prindere, alteori prin lovire. 

THEAITETOS Cum înţelegi asta şi în ce fel o deo¬ 
sebeşti pe fiecare? 

STRĂINUL Pe una, prin aceea că tot ce se prinde 
prin împresurare şi luare în captivitate se numeşte pe 
c drept captură. 

THEAITETOS Sigur că da. 

STRĂINUL Plasele, năvoadele, laţurile, coşurile şi 
cele de acest soi să le numim noi altfel decît mijloace 
de capturare? 

THEAITETOS Defel. . 

STRĂINUL Aşadar această parte a pescuitului’ o 
vom numi vînătoare prin captură, sau aşa ceva. 

THEAITETOS Da. 

STRĂINUL Pe cînd cea întreprinsă cu undiţa şi cu 
d lovituri de trident este deosebită; laolaltă va trebui 
să vorbim acum despre vînătoarea prin lovire. Sau 
cum, Theaitetos, s-o numim mai bine? 

THEAITETOS Să nu ne sinchisim de nume, ajunge 
şi acesta. 

STRĂINUL La vînătoarea prin lovire, acum, cred 

că cea întreprinsă noaptea, la lumina focului, ar putea 
fi denumită potrivit vînătoare la foc. , 

THEAITETOS Negreşit. 

STRĂINUL Cit despre cea de ziuă, în măsura în 
care tridentele au şi ele cîrlige în vîrfuri, denumirea 
potrivită ar fi de pescuit cu cîrlige. 

THEAITETOS Aşa se şi spune. e 

STRA-INUL Iar la vînătoarea cu cîrlige prin lovire, 
un fel se întreprinde de sus în jos, prin folosirea mai 
ales a tridentelor, numindu-se, cred, pescuit cu tri¬ 
dentul. 

THEAITETOS După vorbirea unora. 

STRĂINUL Partea rămasă reprezintă, ca să spu¬ 
nem aşa, o specie unică. 

THEAITETOS Anume care? 

STRĂINUL Pescuitul cu cîrlig. prin rănirea opusă 
celei dinţii, anume lovind peştii nu oriunde se nime¬ 
reşte în corp, cum se întîmplă cu tridentul, ci de fie- 221 
care dată în capul şi gura vînatului, . astfel incit să 
poată fi tras de jos în sus, cti nuiele şi trestii. Iar 
pentru acest soi de pescuit, ce nume să spunem, Theai- 
tetos, că ar trebui dat? 

THEAITETOS Mi se pare că tocmai ce ţinteam adi¬ 
neauri să aflăm a fost obţinut acum. 

STRĂINUL Aşadar de rîndul acesta tu şi cu mine 
am ajuns la o înţelegere asupra pescuitului cu un- b 
diţa nu numai în ce priveşte numele, ci am căpătat pe 
deplin şi o raţiune definitorie pentru lucru însuşi. 
Intr-adevăr, din cuprinsul artelor şi meşteşugurilor, 
jumătate era de luare în stăpînire; luarea în stăpînire 
însemna, în jumătatea ei, a-şi însuşi lucrul, însuşirea 
lucrului înseamnă vînătoare, vînătoarea la rîndul ei 
este, în jumătatea ei, de fiinţe vii, iar aceasta poate fi 
de fiinţe acvatice, care la rîndul ei înseamnă în jumă¬ 
tatea ei de jos pescuitul, iar pescuitul poate fi prin ră¬ 
nire, avînd ca diviziune rănirea cu ajutorul cîrligului. 

In cazul celei din urmă, avem rănirea prin tragere de 
jos în sus, luîndu-şi numele după însăşi acţiunea săvîr- c 
şită. Ea este cea căutată, pe numele ci fiind pescuitul cu 
undiţa. 

THEAITETOS Asa ni s-a si arătat îndeajuns, cu 
totul. 

STRĂINUL Haide atunci să întreprindem a afla 

deopotrivă, pe baza acestui exemplu, ce anume este 
sofistul. 

TIIEAITETOS Da, cu toată atenţia. 

STRĂINUL La prima cercetare pe care am între¬ 
prins-o, problema era: dacă pescarul cu undiţa trebuie 
socotit un neştiutor, sau stăpîn pe un meşteşug anumit? 

TIIEAITETOS Aşa era. 

STRĂINUL Acum, în cazul cel nou, să-l socotim 
d oare pe omul nostru neştiutor, Theaitetos, sau sofist 
. în adevăratul înţeles? 

THEAITETOS Nicidecum neştiutor. înţeleg ce viei 
să spui, anume că nici nu încape vorbă ca el sâ fie 
aşa, do vreme ce poartă un astfel de nume. 

STRĂINUL Un meşteşug, după cîte se pare, trebuie 
să admitem că are si el. 

THEAITETOS Care să fie acela? 

STRĂINUL Dar, pe Zeus, să nu ne fi pat noi 
scama că insul în cauză este înrudit cu celălalt?^. 

THEAITETOS Cine, cu cine? 

STRĂINUL Pescarul cu undiţa, cu sofistul. 

TIIEAITETOS In ce chip? 

STRĂINUL Amîndoi îmi apar ca fiind un tel de 
vînători. 

e THEAITETOS Vînător a ce, în ultimul caz? căci 
despre celălalt am arătat-o. 

STRĂINUL Am divizat adineauri, pare-mi-se, toată 
vînătoarea în două, deosebind vînătoarea de fiinţe ce 
înoată şi cea de fiinţe mergătoare pe uscat. 

THEAITETOS Da.’ 

STRĂINUL In prima parte am cercetat cazul vie¬ 
tăţilor înotătoare în apă, numai. In schimb genul pe¬ 
destru l-am lăsat deoparte, nedisociat, declarînd că ar 
avea mai multe specii, 
a THEAITETOS Chiar aşa. 

STRĂINUL Aşadar pînă aici sofistul şi pescarul au 
mers umăr la umăr, ţinînd amîndoi de arta înstăpî- 
nirii asupra a ceva. 

THEAITETOS Aşa au părut. 

STRĂINUL Insă ei se dezbină odată cu vînătoarea 
de fiinţe vii, unul îndreptîndu-se spre mare, uneori şi 
spre rîuri şi lacuri, pentru a vîna vietăţile din ele. 

THEAITETOS Cum altfel? 

STRĂINUL Altul se îndreaptă spre pămînt şi spre 

fluvii diferite, pline de bogăţie şi tinereţe, ca nişte 
pajişti îmbelşugate, cău'tînd să se înstăpînească a'supra 
odraslelor de acolo. 

THEAITETOS Cum înţelegi asta? b 

STRĂINUL La vînătoarea de fiinţe pedestre se' 
ivesc două părţi mai mari. 

THEAITETOS Care e fiecare? 

STRĂINUL Prima e cea de fiinţe domestice, a doua 
de fiinţe sălbatice. 

THEAITETOS Să existe o vînătoare de fiinţe do¬ 
mestice? 

STRĂINUL In măsura în care omul este fiinţă do¬ 
mestică. Hotăreşte cum vrei, fie că nu socoteşti pe nici 
una domestică, fie pe o alta domestică, iar pe om săl¬ 
batic, fie în sfîrşit că spui despre om cum că e o fiinţă 
domestică, dar nu socoteşti că există vreo vînătoare 
de oameni. Alege dintre acestea ce-ţi va fi pe plac, 
dar arată-ne care ţi-e gîndul. 

THEAITETOS Eu sînt de părere, Străine, că sîn- 0 
temi fiinţe domestice şi declar totodată că există vî¬ 
nătoare de oameni. 

STRĂINUL Atunci să spunem că şi vînătoarea de 
fiinţe domestice este îndoită. 

THEAITETOS După ce criteriu? 

STRĂINUL Determinînd, de pildă, că meşteşugul 
hoţiei, al luării de sclavi, al tiraniei şi, în genere, al 
războiului alcătuiesc laolaltă una, anume vînătoarea 
prin violenţă. 

THEAITETOS Bine ai spus. 

STRĂINUL Pe cînd arta vorbirii în tribunale, în 
faţa poporului, sau arta convorbirii, din nou luate la¬ 
olaltă, sînt denumite ca o singură artă, cea a puterii d 
de convingere. 

THEAITETOS Pe drept. 

STRĂINUL Iar despre arta puterii de convingere 
noi spunem că are două genuri. 

THEAITETOS Care sînt ele? 

STRĂINUL Unul, convingerea obţinută în viaţa 
privată, altul în cea publică. 

THEAITETOS Să acceptăm că fiecare alcătuieşte 
o specie. 

STRĂINUL Numai că, vînătoarea din viaţa privată 
se întreprinde, pe de o parte prin cîştig, pe de alta 
prin oferire de daruri. 

THEAITETOS Nu înţeleg. 

STRĂINUL După cîte se pare, n-ai luat aminte în¬ 
că la felul de a vina al celor îndrăgostiţi. 

THEAITETOS în ce privinţă? 
e STRĂINUL în aceea că îndrăgostiţii fac daruri ce¬ 
lor pe care vor să-i cucerească. 

THEAITETOS Ce spui e foarte adevărat. 

STRĂINUL Una dintre specii ar fi deci arta celui 
ce iubeşte. 

THEAITETOS De bună seamă. 

STRĂINUL La vînătoarea în vederea unui cîştig, 
faptul de-a intra în legătură eu cineva prin atenţii şi, 
în genere, de a ademeni prin plăcere, obţinînd un cîş- 
tig numai pentru propria bună stare, un asemenea 
meşteşug, după cîte îmi dau seama, l-am putea numi 
E2 ' a arta de-a linguşi, sau de-a face pe plac. 

THEAITETOS Cum altfel să-l numim? 

STRĂINUL Iar a spune sus şi tare că faci legături 
cu oamenii de dragul virtuţii, dar primind bani drept 
răsplată, să nu reprezinte oare un gen de vînătoare 
demn de numit într-un fel? 

THEAITETOS Cum nu? 

STRĂINUL Atunci cu ce nume? încearcă s-o spui. 

THEAITETOS Dar este limpede: am făcut dovada, 
dacă nu mă înşel, că am dat peste sofist. Spunîndu-i 
aşa, cred că -1 denumesc cu numele potrivit. 
b STRĂINUL Pe baza argumentării de acum, Theaite- 
tos, vînătoarea ce se întreprinde prin arta de a se în- 
stăpîni, vînătoarea de fiinţe vii, terestre, domestice, de 
oameni, în viaţa .privată, pentru cîştig, cu plată, în 
aparenţă educativă, a tinerilor bogaţi şi de neam, tre¬ 
buie numită sofistică. Aşa au reieşit lucrurile din ar¬ 
gumentare. 

THEAITETOS întru totul aşa. 
c STRĂINUL Pe de altă parte lucrurile mai pot fi 
privite într-un fel 7 ; căci aceea ce căutăm acum nu ţine 
de o artă de rînd, ci de una fără îndoială deosebit de 
variată. într-adevăr, din cele spuse mai sus ai putea 
avea impresia că nu e vorba de genul căutat acum, ci 
de un altul. 

THEAITETOS In ce fel? 

STRĂINUL Arta 4 e a se înstăpîni avea două specii, 
una fiind pe balză de vînătoare, alta pe bază de 
schimb. 

THEAITETOS Aşa era. 

STRĂINUL Despre partea pe bază de schimb,* n-am 
putea cumva spune că se divide în schimb de daruri 
şi schimb prin cumpărare? 

THEAITETOS Să spunem aşa. 

STRĂINUL La rîndul său, schimbul prin cumpă¬ 
rare se împarte în două. 

THEAITETOS Cum? . d 

STRĂINUL Schimb prin vînzare de către produ¬ 
cător el însuşi şi schimb comercial, al celui care pune 
pe piaţă produsele altora. 

THEAITETOS Aşa întru totul. 

STRĂINUL Dar la schimbul comercial, cel săvîrşit 
în sînul cetăţii şi alcătuind o bună jumătate din 
schimb nu se numeşte oare comerţ, de trafic? 

THEAITETOS Da. 

STRĂINUL Pe cînd cel făcut din oraş în oraş, prin 
cumpărare şi vînzare, se numeşte negustorie. 

THEAITETOS Cum să nu? 

STRĂINUL Insă în cazul negustoriei, nu consta¬ 
tăm oare că o parte din ea se face cu produsele ce e 
hrănesc şi folosesc trupului, o alta cu cele pentru su¬ 
flet, prin plată în bani? 

THEAITETOS Cum înţelegi asta? 

STRĂINUL Poate că bunurile ce privesc sufletul le 
pierdem din vedere, în timp ce pe celelalte le cunoaş¬ 
tem destul de bine. 

THEAITETOS Da. 

STRĂINUL Să dăm atunci drept exemplu întreaga224' a 
artă a muzelor, purtată de fiecare dată din oraş în oraş, 
achiziţionată într-o parte, vîndută într-alta, tot astfel 
desenele şi pictura, arta producătoare de minunaţii, 
sau multe altele privind sufletul, unele sortite să-l 
desfete, altele aduse anume şi vîndute pentru preo¬ 
cupări serioase. Pe cel care le pune în circulaţie şi le 
vinde, este cazul să-l numim negustor, la fel de bine 
ca pe cel ce vinde hrană şi băuitură. 

THEAITETOS Foarte adevărat. 

STRĂINUL Prin urmare şi pe cel care cumpără şi b 
vinde dintr-un oraş într-altul învăţături, schimbîn- 
du-le pe bani, îl vei numi la fel, nu-i aşa? 

THEAITETOS Din plin. 

STRĂINUL Nu s-ar putea numi, pe bună dreptate, 
artă declamatorie o parte din negoţul acesta în cele 

sufleteşti, pe cînd cealaltă parte, deşi ar purta un 
nume la fel de ridicol, ar reprezenta totuşi un trafic 
de cunoştinţe ce ar trebui calificat prin înrudire cu 
activitatea corespunzătoare? 

THEA1TETOS De bună seamă. 

STRĂINUL Iar pentru acest meşteşug al negoţu¬ 
lui de cunoştinţe, partea care priveşte virtutea tre- 
o buie să poarte un nume, cea privitoare la cunoştinţe 
deosebite, alt nume. 

THEAITETOS Cum nu? 

STRĂINUL Cu privire la asemenea alte cunoştinţe., 
s-ar potrivi denumirea de negoţ cu arte şi discipline. 
Cit despre prima parte, încumetă-te tu să-i dai nu¬ 
mele. 

THEAITETOS Dar ce alt nume pe care i l-aş da 
n-ar fi greşit, în afară de numele genului căutat acum, 
care este tocmai genul sofistic? 

STRĂINUL Nici un altul.. Atunci să-l strîngem 
bine, rezumând şi spunînd că arta sofisticii s-a dove¬ 
dit, intr-un al doilea rînd, ca ţinînd de meşteşugul în~ 
stăpînirii asupra a ceva, al schimbului, al cumpărării 
d şi vînzării, al negoţului, al negoţului în cele sufleteşti 
cu privire la argumente şi învăţături, un meşteşug de 
comercializare a virtuţii. 

THEAITETOS Cu totul astfel. 

STRĂINUL In al treilea rînd, acum, bănuiesc că 
şi pentru cazul cuiva care s-ar stabili aici în cetate, pe 
de o pante cumpărînd, pe de alta urzind singur în¬ 
văţături cu privire la acestea şi vînzîndu-le pentru un 
ins care şi-ar propune să-şi cîştige intr-altfel viaţa„ 
tu n-ai folosi alt nume decît cel de mai sus? 

THEAITETOS Cum m-aş gîndi? 

STRĂINUL Aşadar 8 meşteşugul de a se înstăpînî 
a prin schimb, prin vînzare şi cumpărare, deopotrivă 
revînzînd, sau vînzînd produse proprii, în ambele fe¬ 
luri, doar să fie în joc genul acesta de negoţ cu în¬ 
văţăturile, un asemenea meşteşug itu îl numeşti stator¬ 
nic, după cîte se pare, sofistică. 

THEAITETOS Neapărat, căci rezultă din dovada 
făcută. 

STRĂINUL Să cercetăm mai departe dacă nu 
cumva genul pe care-1 urmărim s-ar potrivi cu ceva de 
soiul următor. 

THEAITETOS Cu ce? 225 

STRĂINUL Meşteşugul înstăpînirii era pentru noi, 
într-o parte a sa, arta de a da lupta. 

■ THEAITETOS Aşa era într-adevăr. 

STRĂINUL Ar avea rost prin urmare să-l dividem 
în două. 

•THEAITETOS Spune, în ce părţi. 

STRĂINUL Să rînduim în el de-o parte emulaţia, 
de alta întrecerea. 

THEAITETOS Aşa este. 

STRĂINUL Dar în ce priveşte întrecerea, aceleia 
care are loc corp la corp, mai întîi, este destul de 
firesc şi pc/trivit să i se dea un nume, să spunem cel 
de întrecere a puterilor. 

THEAITETOS Da. 

STRĂINUL In schimb pentru întrecerea prin con¬ 
fruntarea argumentelor, cine oare, Theaitetos, ar nu- 
mi-o altfel decît arta de a controversa? 9 b 

THEAITETOS Nicidecum altfel. 

STRĂINUL Dar arta privitoare la controverse tre¬ 
buie divizată în două. 

THEAITETOS Cum? 

STRĂINUL Pe de-o parte — în măsura în care 
împotriva unei argumentări desfăşurate se opune o 
argumentare tot desfăşurată, şi anume una în public, 
despre ce este juisit într-o situaţie şi ce nu este — 
meşteşugul se numeşte avocatură. 

THEAITETOS Da. 

STRĂINUL In schimb celei din viaţa privată, în- ; 
tretăiată de întrebări şi răspunsuri, obişnuim noi să-i 
dăm alt calificativ decît cel de artă a disputei în con¬ 
tradictoriu? 

THEAITETOS Nici un altul. 

STRĂINUL în arta disputei în contradictoriu, par¬ 
tea în care se dezbate cu privire la contracte, dar la c 
întîmplare şi fără meşteşug, trebuie socotită o specie 
deosebită, de vreme ce argumentarea a identificat-o 
drept diferită; totuşi nu a fost cazul să i se dea un 
nume nici de către înaintaşi, nici de noi. 

THEAITETOS Pe drept, căci ar însemna să facem 
prea multe distincţii mărunte. 

STRĂINUL în schimb a dezbaite în chip meşteşu¬ 
git, atît asupra celor juste şi injuste, cît şi asupra altor 

teme în genere, oare nu se numeşte în chip obişnuit 
arta discuţiei eristice? 

THEAÎTETOS Cum nu? 

STRĂINUL Dar în arta eristicii, o parte este de 
pierdere, alta de cîştig. 

THEAÎTETOS Chiar aşa . 

STRĂINUL Să încercăm acum a spune ce denu¬ 
mire trebuie să poarte fiecare. 

THEAÎTETOS E necesar, într-adevăr. 

STRĂINUL După judecata mea, ceea ce se între¬ 
prinde din simpla satisfacţie a îndeletnicirii cu ast¬ 
fel de lucruri, uitînd de interesele proprii şi vorbind 
pentru majoritatea ascultătorilor, fără a le trezi totuşi 
vreo plăcere, se numeşte, pur şi simplu: vorbărie 10 . 

THEAÎTETOS Aşa se numeşte, într-un fel. 

STRĂINUL Dar contrariul acesteia, ducînd la un 
profit din dezbaterile întreprinse în viaţa privată, de- 
numeşte-1 Ia rîndul tău tu acum. 

THEAÎTETOS Iarăşi, cine n-ar greşi spunînd alt¬ 
ceva decît că ne iese înainte şi acum, pentru a patra 
oară 11 , sofistul acela surprinzător, pe care îl tot ur¬ 
mărim? 

STRĂINUL Deci nimic altceva nu defineşte pe so¬ 
fist decît genul aducător de cîştig, după cîte se pare, 
al artei de-a disputa eristic, de-a disputa în contra¬ 
dictoriu, de-a controversa, de-a lupta, de-a înfrunta, 
de-a lua în stăpînire ceva, aşa cum ne-a arătat argu- 

mPTiitproQ 

THEAÎTETOS întru totul. 

STRĂINUL Constaţi, deci, cî't de adevărat se şi 
spune despre vînatul acesta cum că are multe înfăţi¬ 
şări, confirmîndu-se proverbul: „nu-1 prinzi cu o sin¬ 
gură mînă“. 

THEAÎTETOS Atunci cu amîndouă mîinile. 

STRĂINUL Aşa trebuie să şi facem, după puterile 
noastre, schimbînd felul de-a urmări vînatul. Ţi-aş 
cere să-mi spui: denumim noi îndeletnicirile casnice în 
vreun fel? 

THEAÎTETOS în multe chiar. De care dintre ele 
vrei să întrebi? 

STRĂINUL Despre cele de soiul lui a strecura, 
sau a cerne, a vîntura, a alege. 

THEAÎTETOS Cum adică? 

STRĂINUL Pe lîngă acestea şi: a dărăci, a descîlci. 

a ţese şi nenumărate alte meşteşuguri pe care le ştim 
bine. Sau nu? 

THEAITETOS Ce anume urmăreşti să arăţi în legă¬ 
tură cu exemplele pe care le propui? Pune-mi între- c 
barea pentru toate laolaltă. 

STRĂINUL Toate cele menţionate separă, într-un 
fel, lucrurile. 

THEAITETOS Da. 

STRĂINUL Atunci, potrivit cu argumentarea mea, 
vom considera că pentru toate acestea există o singură 
artă, cu un singur nume. 

THEAITETOS Ce nume să-i dăm? 

STRĂINUL Meşteşugul de-a selecta. 

THEAITETOS Fie. 

STRĂINUL Caută să' vezi acum dacă în el n-am 
putea surprinde două specii. 

THEAITETOS Prea repede îmi ceri să văd asta. 

STRĂINUL Dar nu încape îndoială că, în felurile d 
menţionate de a selecta, unul despărţea ce e mai rău de 
ce e mai bun, altul asemănătorul de asemănător. 

ŢHEAITETOS Oarecum aşa arată acum cele spuse. 

STRĂINUL Denumirea acestui din urmă fel n-aş 
putea-o da; dar pentru celălalt, selectarea a ce e bun 
şi înlăturarea a ce e rău, pot s-o dau. 

THEAITETOS Spune, ce nume? 

STRĂINUL Aş zice că orice asemenea selectare s-ar 
putea numi, pentru toate cazurile, curăţire. 

THEAITETOS într-adevăr aşa. 

STRĂINUL La rîndul său felul de selectare prin e 
curăţire nu apare el oricui ca fiind dublu? 

THEAITETOS După un răstimp de cercetare, poate; 
dar aşa pe loc, n-o văd. 

STRĂINUL Şi totuşi, la corpuri, este cazul ca nu¬ 
meroasele feluri de curăţire să fie cuprinse sub un 
nume. 

THEAITETOS Care feluri şi ce nume? 

STRĂINUL Pentru tot ce este viu, se poate vorbi 
de un fel de curăţire lăuntrică trupească, prin acţiu¬ 
nea potrivită a gimnasticii şi a medicinii, iar în cele 2 27 
exterioare, chiar dacă invocăm aspecte de rînd, toate 
cele înfăţişate de spălat. Pentru corpurile celor neîn¬ 
sufleţite — de care se îngrijeşte meşteşugul dărăci- 
tului de pildă şi, în genere, al pieptănării — există. 

în legătură cu tot felul de îndeletniciri mărunte, multe 
denumiri, ce pot părea ridicole. 

THEAITETOS Chiar aşa. 

STRĂINUL Ba chiar întru totul ridicole, Theaite- 
tos. Numai că, în ce priveşte metoda argumentărilor, 
nu trebuie să intereseze în mai mică sau mai mare 
măsură cîte un meşteşug ce foloseşte buretele decît 
unul care dozează leacurile, în înţelesul că unul ne-ar 
folosi la curăţirea celor de rînd, altul pentru purifi- 
b carea celor însemnate. Căci spre a putea obţine noima 
şi înţelesul tuturor meşteşugurilor, procedeul care ur¬ 
măreşte să înţeleagă ce e înrudit şi ce nu, în toate ar¬ 
tele şi meşteşugurile, le valorifică în chip egal, sub 
acest raport, pe toate, neţinînd seama, dată fiind ase¬ 
mănarea lor, că unele sînt mai ridicole decît altele şi 
că, spre a lămuri meşteşugul vînătorii, este mai plină 
de demnitate arta sitrategului militar decît vînătoare^ 
de purici; cel mult e mai trufaşă. La fel cum, în le¬ 
gătură cu întrebarea pe care-o pui, cum anume să de¬ 
numim toate mijloacele destinate curăţirii corpului, fie 
la cele vii, fie la cele neînsufleţite, metoda nu va face 
c vreo deosebire între denumiri mai onorabile şi mai pu¬ 
ţin onorabile. Ei îi revine doar ca, de o parte punînd 
purificarea 12 în cele ale sufletului, să cuprindă laolaltă 
tot ce este curăţire în cazul altor lucruri. Căci s-a 
separat, în cele de acum, purificarea în materie de 
cuget de toate celelalte, dacă înţelegem cum trebuie 
ce urmăreşte ea. 

THEAITETOS Cred că am înţeles şi recunosc că 
există două specii de purificare, una dintre ele fiind 
cea privitoare la suflet, deosebită de purificarea cor¬ 
pului. 

STRĂINUL Cit se poate de bine. Dar acordă-mi 
atenţie şi pentru cele ce urmează, cînd încercăm să 
divizăm în două părţi cele spuse. 

THEAITETOS Pe oriunde m-ai conduce, mă voi 
strădui să fac cu tine diviziunea. 

STRĂINUL Nu spunem noi oare că viciul este alt¬ 
ceva decît virtutea, în sînul sufletului? 

THEAITETOS Cum altfel? 

STRĂINUL Iar purificarea însemna să renunţi la 
una dintre părţi, izgonind-o, în măsura în care ţine 
într-un fel de rău. 

THEAITETOS Aşa era. 

STRĂINUL Şi pentru suflet, aşadar, în măsura în 
care am obţine înlăturarea răului, am vorbi în chip 
potrivit numind procedeul „purificare 14 . 

THEAITETOS Cît se poate. 

STRĂINUL Acum, două sînt speciile răului în su¬ 
flet. 

THEAITETOS Care anume? 

STRĂINUL Primul este aidoma cu starea de boală a 
la corp; celălalt aidoma cu cea a urîţeniei. 

THEAITETOS N-am înţeles. 

STRĂINUL Nu ţi-ai dat seama, cumva, că boala 
este tot una cu dezbinarea trupească? 

THEAITETOS Nici la aşa ceva nu văd ce să răs¬ 
pund. 

STRĂINUL Crezi că dezbinarea înseamnă altceva 
decît coruperea prin dezacord a ceva din fire înrudit? 

THEAITETOS Defel. 

STRĂINUL Iar urîtul, să însemne el altceva decît 
genul, peste tot aducător de stricăciune, al lipsei de 
măsură potrivită? 

THEAITETOS Nicidecum altfel. b 

STRĂINUL Dar cum? î|n suflet, la cei ce au o 
purtare rea, nu ne-am dat noi seama că se împotri¬ 
vesc între ele judecăţile şi dorinţele, vrerile şi plăce¬ 
rile, dreapta chibzuinţă şi mîhnirile? 

THEAITETOS Şi încă din plin. 

STRĂINUL Numai că, toate acestea s-au ivit în 
chip necesar ca fiind înrudite. 

THEAITETOS Cum altfel? 

STRĂINUL Denumind aşadar dezbinare şi boală 
răul sufletesc, noi calificăm lucrurile în chip potrivit. 

THEAITETOS Cît se poate. 

STRĂINUL Acum, în toate cîte au parte de miş- c 
care şi se îndreaptă către o ţintă, dacă, în strădania 
de-a o atinge, cîte un avînt aduce statornic dezordine 
şi neîmplinire, vom spune oare că li se întîmplă aşa 
datorită armoniei între ele, sau dimpotrivă, datorită 
dizarmoniei? 

THEAITETOS E limpede că datorită dizarmoniei. 

STRĂINUL Dar noi ştim bine că orice suflet este 
pretutindeni neştiutor fără de voie. 

THEAITETOS Din plin. 

STRĂINUL Iar a fi neştiutor este propriu unui 
suflet care, avîntîndu-se către adevăr dar rătăcind în d 

ce priveşte înţelegerea lui, sfîrşeşte în starea de smin¬ 
teală. 

THEAITETOS Chiar aşa. 

STRĂINUL Rămîne stabilit, atunci, că sufletul ne¬ 
chibzuit este rău şi descumpănit. 

THEAITETOS Aşa arată lucrurile. 

STRĂINUL Există în el, după cîte se pare, urmă¬ 
toarele două genuri de vicii. Primul, numit răutate de 
cei mai mulţi, reprezintă cît se poate de limpede o 
boală a lui. / 

THEAITETOS Da. 

STRĂINUL Pe al doilea oamenii îl numesc neşti¬ 
inţă, dar ei nu-1 acceptă drept un rău, unul ivit doar la 
suflet. 

e THEAITETOS Trebuie să recunosc întru totul ceva 
ce şovăiam să admit pe cînd vorbeai adineaori, anume 
că în suflet există două genuri de vicii. într-adevăr 
şi laşitatea şi neînfrînarea şi pornirea nedreaptă, toate 
sînt de socotit boli ale noastre, în timp ce neştiinţa cea 
vastă şi felurită trebuie să fie rînduită drept o afec¬ 
ţiune urîtă. 

STRĂINUL Oare pentru trup nu se iviseră două 
arte, în legătură cu cele două suferinţe? 

THEAITETOS Care erau ele? 
a STRĂINUL In ce priveşte urîţenia, gimnastica; pea- 
tru boală medicina. 

THEAITETOS E limpede. 

STRĂINUL Cît despre nesăbuinţă, pornire nedreap¬ 
tă, sau laşitate, arta cea mai potrivită de-a le reprima 
s-a dovedit a fi justiţia. 

THEAITETOS Aşa se arată, spre a vorbi după opi¬ 
nia oamenilor. 

STRĂINUL Ia spune-mi: In materie de neştiinţă, 
în întregul ei, s-ar putea invoca vreo altă artă mai 
nimerită decît învăţătura? 

THEAITETOS Nici una. 

STRĂINUL Ei bine, să declarăm cumva că există 
b un singur gen de învăţătură, sau există mai multe, 
admiţînd că două dintre ele sînt mai însemnate? Ia gîn- 
deşte-te. 

’ THEAITETOS Asta şi fac. 

STRĂINUL Iată, cred că pe calea aceasta am pu¬ 
tea-o afla cel mai lesne. 

THEAITETOS Pe care cale? 

STRĂINUL Cercetînd dacă nu cumva neştiinţa în¬ 
săşi se poate tăia pe din două. Dacă ea este îndoită, 
atunci e limpede că şi învăţătura trebuie să aibă două 
părţi, cîte una pentru fiecare dintre diviziunile ne- 
ştiinţei. 

THEAITETOS Cum? Întrevezi cumva ceea ce cău¬ 
tăm acum? 

x STRĂINUL în ce priveşte neştiinţa, mi se pare c 
că văd ceva de proporţii mari, greu de prins într-o 
specie definită, ceva care să ţină în cumpănă toate 
celelalte părţi. 

THEAITETOS Anume ce? 

STRĂINUL Faptul de-a crede că ştii ce nu ştii. 

Pe această cale ni se nasc nouă tuturor greşelile, cîte 
le săvîrşim cu gîndul. 

THEAITETOS E drept. 

STRĂINUL Iar numai pentru acest fel de necu¬ 
noaştere, aş zice, trebuie rostit numele de neştiinţă. 

THEAITETOS Cu adevărat aşa. 

STRĂINUL Cum trebuie calificată însă partea de 
învăţătură prin care ne eliberăm de această neştiinţă? 

THEAITETOS Părerea mea, Străine, ar fi că în (1 
alte privinţi trebuie pusă în joc învăţarea cîte unui meş¬ 
teşug, dar în privinţa aceasta este vorba de ceea ce nu¬ 
mim, la noi aici, educaţie. 

STRĂINUL Ba în aproape toată lumea greacă, 
Theaiitetos. Numai că, trebuie să cercetăm în plus dacă 
educaţia este toată de un fel, sau dacă nu cumva are 
şi ea vreo diviziune demnă de-a fi menţionată. 

THEAITETOS Să cercetăm aşadar. 

STRĂINUL Astfel, mie mi se pare că şi ea se di¬ 
vide, într-un fel. 

THEAITETOS Anume cum? t. 

STRĂINUL Pentru educaţia prin vorbă, una dintre 
căi pare a fi mai aspră, pe eînd cealaltă cale este mai e 
lină. 

THEAITETOS Care anume este fiecare? 

STRĂINUL Una este cea tradiţională, părintească, 
de care se folosea lumea mai ales pentru copii şi de care 
mulţi se folosesc încă, atunci cînd aceştia greşesc, une¬ 
ori certîndu-i, alteori dîndu-le cu blîndeţe îndemnuri. 230 
Cineva ar putea pe drept numi totul: educaţie prin 
mustrare. 

THEAITETOS Aşa şi este. 

STRĂINUL Pentru cealaltă ramură, cîţiva, dîndu-şi 
seama de natura lucrurilor, au sfîrşit prin a crede că 
orice fel de neştiinţă este fără de voie şi că nu va 
admite defel să înveţe cel care se crede învăţat în 
materia respectivă, instrucţiunea prin mustrare fiind 
aici de mic folos, oricît te-ai strădui. 

THEAITETOS Pe drept cred ei aşa. 
b STRĂINUL Pentru înlăturarea convingerii în ches¬ 
tiune ei pun în joc alte mijloace. 

THEAITETOS Care? 

STRĂINUL Pun întrebări, în domeniul în care 
omul îşi închipuie că spune ceva, fără a spune nimic 
deosebit. Apoi, în măsura în care opiniile celor ce se 
înşeală se vădesc lesne, ei le strîng laolaltă prin ar¬ 
gumente pe cî'te o temă şi le pun faţă în faţă, iar în 
chipul acesta arată că-şi sînt contrare unele altora în 
cîte o aceeaşi materie, dintr-o aceeaşi privinţă şi sub 
un acelaşi raport. Dîndu-şi seama de ce li s-a întîm- 
plat, unii se mînie pe ei înşişi, îmblînzirrdu-se faţă de 
convorbitor, iar în felul acesta ei se descătuşează de 
c părerea prea bună şi prea sigură despre ei, obţinînd 
o desprindere de toate, care naşte în ei plăcerea deo¬ 
sebită de a da ascultare, de tot preţul pentru cel care 
o resimte. într-adevăr, prietene, gîndul celor care-i 
purifică este ca al medicilor; şi la fel cum au consi¬ 
derat aceştia, pentru cele trupeşti, că organismul nu 
poate să se bucure de un spor de hrană mai înainte 
de-a înlătura din sine cele ce-i stau în cale, la fel au 
gîndit şi ei despre cuget, cum că nu va folosi de la un 
spor de cunoştinţe înainte de-a fi fost supus de ci¬ 
neva unui examen critic şi astfel făcut să se ruşineze 
de opiniile ce, împiedicînd obţinerea de cunoştinţe, tre¬ 
buie date la o partA Doar în felul acesta se purifică 
el, nemaisocotind că ştie altceva decît cele pe care 
le ştie. 

THEAITETOS Acesta şi este demersul cel mai bun 
şi înţelept. 

STRĂINUL Aşa stînd lucrurile, Theaitetos, exa¬ 
menul critic trebuie privit totodată drept purificarea 
cea mai însemnată, chiar supremă, în timp ce insul ce 
nu i s-a supus, chiar de s-ar întîmpla să fie Marele 
Rege, trebuie socotit o fiinţă de mare impuritate, în 
a măsura în care e neinstruit şi plin de strîmbătate, toc¬ 
mai în privinţa în care ar fi trebuit ca omul ce tinde 

la adevărata împlinire să fie întru totul purificat şi 
ales. 

THEAITETOS Cu adevărat aşa. 

STRĂINUL Numai că, pe cei care pun în joc o ase¬ 
menea artă în ce fel să-i numim? M-aş teme [să le 231 
spun sofisti. 

THEAITETOS De ce? 

STRĂINUL Spre a nu le acorda prea mult. 

THEAITETOS Insă cele de mai sus se potrivesc 
cîte unuia dintre aceştia. 

STRĂINUL Intr-adevăr, cum se potriveşte cîinelui 
lupul, şi anume celui mai blîncl cel mai sălbatic. Cine 
vrea să obţină siguranţa gîndului, trebuie să fie me¬ 
reu atent mai ales la asemănări, fiind vorba de un gen 
cit se poate de alunecos. Totuşi fie aşa. Căci nu cred 
că disputa va purta asupra unor mărunţişuri atunci b 
cînd se vor lua măsuri suficiente de asigurare. 

THEAITETOS Aşa şi este probabil. 

STRĂINUL Fie deci arta purificării una a meşte¬ 
şugului de-a selecta, iar în sinul purificării să accep¬ 
tăm pe cea pentru suflet, de ea ţinînd arta de a învăţa, 
iar de ultima educaţia. In cadrul educaţiei, examenul 
critic ce are loc faţă de o deşartă aparenţă de ştiinţă, * 
potrivit cu expunerea de argumente, să spunem că 
nu este altceva decît sofistica de soiul cel mai ales. 

THEAITETOS Să spunem aşa. Dar, spre a vorbi sin¬ 
cer, mă simt cam nedumerit în faţa varietăţii răspun- c 
surilor la întrebarea ce este cu-adevărat sofistul. 

STRĂINUL E firesc să fii nedumerit. Dar trebuie 
să te gîndeşti că sofistul este acum în şi mai mare 
încurcătură, neştiind în ce fel să mai iasă din plasa 
argumentării; căci este adevărat proverbul cum că nu 
■e chiar uşor să fugi de toate. Este aşadar momentul 
să-i atribuim încă mai mult. 

THEAITETOS E bine spus. 

STRĂINUL Mai întîi, să facem o pauză, să ne tra¬ 
gem puţin suifletul şi, în chip de odihnă, să rezumăm 
lucrurile între noi 13 . Spune, în cîte feluri ni s-a arătat d 
a fi sofistul. Primul fel găsit, pare-mi-se, era de-a fi 
*un vînător retribuit de cei tineri şi bogaţi. 

THEAITETOS Da. 

STRĂINUL Al doilea era de-a fi, în mare, un fel 



334 


PLATON 


de neguţător cu privire la învăţăturile necesare su¬ 
fletului. 

THEAITETOS Perfect. 

STRĂINUL Al treilea fel nu se dovedea cel de-a 
fi, în aceeaşi materie, un fel de traficant de învăţături? 

THEAITETOS Da, iar în al patrulea rînd era vîn- 
zător de marfă proprie în materie de învăţătură. 

STRĂINUL Bine ţi-ai amintit. Al cincilea fel voi 
încerca să mi-1 amintesc eu: era de-a fi un combatant, 
e în materie de argumente, praoticînd aşadar arta anta¬ 
gonismului şi definindu-se prin meşteşugul controver¬ 
selor. 

THEAITETOS Aşa era. 

STRĂINUL In ce priveşte al şaselea fel, acesta pă¬ 
rea supus controversei. Noi l-am stabilit totuşi, fiind 
de acord în a spune că el însemna purificarea de pă¬ 
rerile ce se împotrivesc învăţăturilor (bune) cu privire 
la cele sufleteşti. 

THEAITETOS Intru totul aşa. 

232 a STRĂINUL Dacă un ins ce pare ştiutor în multe 
domenii este denumit ca avînd un singur meşteşug, 
nu crezi oare că trebuie să fie ceva nesănătos în ima¬ 
ginea aceasta? Este limpede că resimţind aşa ceva cu 
privire la un meşteşug, nu e în stare să perceapă aceî 
aspect spre care ţintesc toate învăţăturile puse în joc, 
el folosind astfel pentru ele mai multe nume în locul 
unuia singur. 

THEAITETOS Fireşte, aşa ar părea să fie. 
b STRĂINUL Să luăm deci seama şi să nu păţim 
şi noi aşa cu cercetarea noastră, din delăsare. Să reluăm 
deci principalul din cele spuse despre sofist. Un aspect 
mai ales, mi-a apărut ca exprimîndu-1 cel mai bine. 

THEAITETOS Care anume? 

STRĂINUL Spuneam că, într-un fel, el este profe¬ 
sionist al contrazicerii. 

THEAITETOS Da. 

STRĂINUL Dar nu sfîrşea el prin a fi dascăl şi 
pentru alţii în această materie? 

THEAITETOS Cum să nu? 

STRĂINUL Să vedem în fapt în ce privinţă declară 
aceştia că sînt în măsură a preda ştiinţa contrazicerii. 
0 Să întreprindem această cercetare într-astfel, mai 
întîi 14 . Spune-mi, oare asupra celor divine, cîte rămîn 
nelămurite mulţimii, sînt ei în stare să facă aceasta? 

THEAITETOS Cel puţin aşa se spune despre ei. 

STRĂINUL Dar asupra celor văzute pe pămînt şi în 
cer, ca şi a altora asemănătoare? • 

THEAITETOS Cum nu? 

STRĂINUL Desigur că în- întîlnirile private, ori de 
cîte ori se afirmă ceva în general despre devenire şi 
despre fiinţă, îi putem observa iscusiţi în a contrazice 
şi făcînd pe ceilalţi capabili să facă la fel. 

THEAITETOS’Intru totul. 

STRĂINUL Dar cu privire la legi şi la toate cele d 
ce ţin de politic, oare nu făgăduiesc ei su predea ştiinţa 
combaterii? 

THEAITETOS Ca să spunem aşa, cu adevărat ni¬ 
meni nu ar intra în dialog cu ei, dacă n-ar făgădui aşa 
ceva. 

STRĂINUL în fapt cu privire la toate în ansamblu, 
ca şi la orice meşteşug în parte, capacitatea de-a da 
replica, faţă de fiecare profesionist însuşi, a fost fă¬ 
cută publică întrucîtva, prin procedeele consemnate 
în scrieri, pentru oricine ar vrea să le înveţe. 

THEAITETOS Pari a te referi la scrierile lui Pro- 
tagoras despre arta de-a disputa şi la altele. e 

STRĂINUL Şi la multe scrieri diferite, tinere. 
Fiindcă într-adevăr, nu ţine oare de ştiinţa contrazice¬ 
rii, în primul rînd, să se dovedească în măsură a pune 
în discuţie orice? 

THEAITETOS Cel puţin dă impresia că nu-i lip¬ 
seşte mai nimic. 

STRĂINUL Pe toţi zeii, tu oare, tinere, crezi cu pu¬ 
tinţă aşa ceva? Căci s-ar putea întîmpla ca voi, cei 
tineri, să vedeţi mai pătrunzător lucrurile, noi mai 
şters. 

THEAITETOS Ce să vedem şi mai ales ce vrei să 233 
spui? Nu-ţi prea înţeleg întrebarea. 

STRĂINUL Dacă vreun ins este în stare să le ştie 
pe toate. 

THEAITETOS Dar, Străine, fericită stirpe ar fi 
aceasta a noastră. 

STRĂINUL Atunci cum să combată pe un ştiutor 
cineva neştiutor el însuşi? Şi cum, combătîndu-1, să 
spună ceva ca lumea? 

THEAITETOS In nici un fel. 

STRĂINUL Care să fie atunci miracolul înzestrării 
sofistice? 

THEAITETOS In ce privinţă? 
b STRĂINUL In privinţa felului în care sînt ei în. 
stare să treacă celor tineri părerea cum că ei, sofiştii, 
sînt cei mai iscusiţi în toate şi faţă de toţi. Căci este 
limpede: dacă nici nu s-au dovedit în stare a contra¬ 
zice în chip potrivit, nici n-au părut aşa celorlalţi, ba 
dacă, chiar părînd aşa, ei nu s-ar arăta, prin contesta¬ 
ţia lor, mai plini de înţelepciune la minte, atunci, 
după spusa ta, cu greu ar putea consimţi cineva, retri- 
buindu-i, să le devină ucenic într-acestea. 

THEAITETOS Cu greu desigur. 

STRĂINUL Dar acum ei consimt? 

THEAITETOS Şi încă cum. 

o STRĂINUL Deoarece, după cîte cred eu, le par ştiu¬ 
tori în cele pe care le dezbat în contradictoriu. 

THEAITETOS Cum altfel? 

STRĂINUL Să facă ei aşa în toate privinţele, te 
întreb? 

THEAITETOS Da. 

STRĂINUL Vasăzică faţă de ucenici ei par întru 
totul ştiutori. 

THEAITETOS Şi încă cum! 

STRĂINUL Nefiind cu-adevărat. Căci aşa ceva s-a 
dovedit cu neputinţă. 

THEAITETOS Cum să fie cu putinţă? 

STRĂINUL Ca atare sofistul s-a dovedit că deţine 
un fel de cunoaştere prin simplă opinie despre toate, 
iar nu adevărul. 

d THEAITETOS Chiar aşa, spusa noastră de acum 
părînd cea mai potrivită despre ei. 

STRĂINUL Atunci să luăm pentru ei un model mal 
lămurit. 

THEAITETOS Care anume? 

STRĂINUL Pe acesta. Şi încearcă, acordîndu-mi 
toată atenţia, să răspunzi cît mai bine. 

THEAITETOS In ce privinţă? 

STRĂINUL Să presupunem că cineva ar declara, 
nu atît că afirmă sau infirmă, ci că ştie şi poate să 
facă orice, printr-un singur meşteşug, 
e THEAITETOS Cum spui „orice“? 

STRĂINUL Văd că ignori pînă şi începutul spuse¬ 
lor noastre. Căci pari a nu înţelege pe acest ,,orice“. 

THEAITETOS Chiar că nu. 

STRĂINUL Vreau aşadar să spun prin ,,orice“ tu, 
şi eu, şi în afara noastră celelalte fiinţe vii, precum şi 
arborii... ' 

THEAITETOS Ce tot spui? 

STRĂINUL Dacă ar pretinde cineva că ne poate 
face pe tine, pe mine şi toate celelalte făpturi. 

THEAITETOS Cum să pretindă că ne face? Căci 234 
nu vorbeşti de vreun agricultor, de vreme ce declari 
că e vorba de făcut şi vieţuitoare. 

STRĂINUL Aşa spun eu, şi pe deasupra că face şi 
marea, şi pămîntul, şi cerul, şi pe zei, ca şi toate ce¬ 
lelalte. Şi astfel, făcîndu-le la iuţeală pe fiecare dintre 
acestea, el le oferă altora pentru cîţiva gologani. 

THEAITETOS Vorbeşti despre vreo joacă. 

STRĂINUL Cum însă? Arta celui ce pretinde a şti 
toate şi a putea instrui pe altul asupră-le, pentru puţini 
bani şi în scurt timp, ţi se pare ţie a fi o joacă? 

THEAITETOS Intru totul, aş zice. 

STRĂINUL Atunci ştii tu de vreo specie de joacă b 
mai artistică şi mai plăcută decît arta imitaţiei? 

THEAITETOS Nicidecum. Ai invocat într-adevăr un 
fel de artă dintre cele mai bogate, una care îmbrăţi¬ 
şează totul, în chipul cel mai variat. 

STRĂINUL Prin urmare, despre cel care pretinde 
a fi în măsură să le facă pe toate, printr-un singur 
meşteşug, ştim oarecum acest lucru că, oferind imi¬ 
taţii şi echivalenţe ale realităţilor, prin arta sa de-a 
zugrăvi, va fi în măsură, înfăţişînd de la distanţă cele 
zugrăvite tinerilor necopţi la minte, să-i facă a chede, 
pe nesimţite, că orice ar dori el să pună pe lume poate 
să şi realizeze în fapt. 

THEAITETOS Cum nu? c 

STRĂINUL Dar atunci? Să nu bănuim noi că există 
şi în ce priveşte argumentările un meşteşug care să te 
pună în situaţia de a-i amăgi pe cei tineri şi pe cei 
încă străini cu adevărul lucrurilor, prin argumentări 
adresate auzului, trecîndu-le pe dinainte un fel de ima¬ 
gini verbale pentru toate lucrurile, aşa încît ei să le 
creeze impresia că se rosteşte adevărul şi că el, vorbi¬ 
torul, este cel mai învăţat om dintre toţi, în toate pri¬ 
vinţele? 

THEAITETOS De ce n-ar exista o astfel de artă? d 

STRĂINUL Aşa stînd lucrurile, Theaitetos, oare la 
majoritatea ascultătorilor de atunci, după trecerea unui 

răstimp şi cu înaintarea lor în vîrstă, precum şi da¬ 
torită unei mai bune întîlniri cu realităţile, ca şi a 
nevoii unei perceperi limpezi a lor, pe baza celor re¬ 
simţite, să nu se petreacă o schimbare în părerile de 
e atunci, aşa încît lucrurile mari să apară acum mărunte, 
cele simple, grele, iar toate plăsmuirile în materie de 
vorbire şi argumentare să se răstoarne cu totul, sub 
roadele celor ce vor fi făptuit? 

THEAITETOS Aşa este, cel puţin după cîte judec, la 
anii mei. Mă tem însă că şi eu sînt dintre cei încă mult 
depărtaţi de realităţi. 

STRĂINUL Află că tocmai asta ne vom strădui, noi 
toţi, şi ne străduim să te apropiem cît mai mult, fără a 
te supune la mari încercări. Dar mai spune-mi aceasta 
235 a despre sofist: să nu fi devenit limpede faptul că el este 
din rîndul celor ce ne amăgesc, în calitatea sa de imi¬ 
tator al lucrurilor, sau să ne mai îndoim noi că despre 
toate cîte poate pune el în discuţie nu posedă cu-acle- 
vărat cunoştinţele? 

THEAITETOS Cum am putea, Străine? Este acum 
aproape limpede, după cele spuse, că el e din rîndul 
celor ce practică o joacă. 

STRĂINUL Trebuie deci să-l definim drept un vră¬ 
jitor şi imitator. 

THEAITETOS Cum să-l privim altfel? 

STRĂINUL Hai acum, sarcina noastră este să nu 
b mai scăpăm din rrîîini vînatul. Căci, într-un fel, l-am 
şi prins într-o plasă a uneltelor de argumentare în 
materie, aşa încît nu va mai putea scăpa din situaţia 
aceasta, de-acum înainte. 

THEAITETOS Care situaţie? 

- STRĂINUL De-a nu fi altceva deeît un ins din 
ginta făcătorilor de minuni. 

THEAITETOS Şi mie aşa îmi apare. 

STRĂINUL Este cazul atunci să analizăm cît mai 
repede meşteşugul de-a reda imagini, iar dacă, adîn- 
eindu-ne în el, s-ar întîmpla ca sofistul să ne reziste 
la început, să-l înlănţuim cu mijloacele pe care le pre- 
o scrie logos-ul regal 15 , astfel încît să dăm acestuia cap¬ 
tura obţinută. Dacă însă cumva el se mai ascunde în¬ 
tr-un fel, datorită feţelor felurite ale mimeticii, atunci 
să-l urmărim mai departe, divizînd întruna partea ce-1 
va fi primit în sînul ei pînă ce îl vom capta. In gene¬ 
ral nici el nici vreun alt gen de lucruri nu s-ar putea 

lăuda că scapă din strînsoarea metodei puse în joc, 
într-o materie ce poate fi cercetată aşa, în parte ca şi 
în întreg 16 . 

THEAITETOS Bine spui şi pe această cale să înain¬ 
tăm. 

STRĂINUL Potrivit cu felul de analiză întreprins, 
mi se pare şi de astă dată limpede că se pot înregistra 
două specii de mimetică; totuşi în care dintre ele să cl 
spunem că figurează specia căutată, nu mă simt încă 
în stare să aflu. 

THEAITETOS Spune-ne cel puţin, mai întîi, care 
sînt cele două părţi rezultate din diviziune. 

STRĂINUL în ce priveşte mimetica, una dintre 
părţi este, după mine, meşteşugul redării întocmai. 
Acesta are loc mai ales atunci cînd cineva execută 
imitaţia potrivit proporţiilor modelului, în lungime, 
lăţime şi adîncime, adăugind culorile corespunzătoare e 
fiecărui lucru. 

THEAITETOS Dar ce? Nu toţi imitatorii se sîră- 
duie să facă asta? 

STRĂINUL Nicidecum, cel puţin nu aceia care 
plăsmuiesc sau zugrăvesc realităţi de oarecare mărime. 
Căci dacă de pildă ar reda proporţiile adevărate ale 
întruchipărilor frumoase, ştii bine că partea de sus ar 236 
apărea mai mică decîit se cuvine, cea de jos mai mare, 
din pricina faptului că într-un caz privim mai de de- 
partej într-altul mai de aproape. 

THEAITETOS întocmai aşa. 

STRĂINUL Nu trebuie oare să ne placă la creatori 
faptul că, lăsînd de-o parte adevărul, ei introduc acum, 
în imaginile lor, nu proporţiile reale, ci pe cele care 
sînt aparente? 

THEAITETOS întocmai. 

STRĂINUL Atunci n-ar fi drept ca, pe una dintre 
reproduceri, întocmai fiind, s-o numim chiar icoană? 

THEAITETOS Da. 

STRÂINUL Iar astfel, nu e drept ca partea cores- b 
punzătoare din mimetică să fie numită, cum am spus 
mai sus, meşteşug al redării întocmai? 

THEAITETOS Aşa trebuie numită. 

STRĂINUL Dar acum? în cazul că aceea ce pare 
asemănător cu frumosul este aşa nu dînd urmare pro¬ 
porţiilor, dacă cineva şi-ar lua osteneala de a privi în¬ 
deajuns cele de proporţii mari şi ar spune că imagi- 

nea nu e întocmai cu ce se pretinde, atunci ce nume să 
dăm? In măsura în care doar pare a se asemui dar nu 
se aseamănă, oare nu am numi-o plăsmuire? 

THEAITETOS Desigur. 

STRĂINUL Şi într-adevăr, partea aceasta nu este 
de toată însemnătatea, atît în arta de a zugrăvi, cît 
° si în întreaga mimetică? 

THEAITETOS Cum altfel? 

STRĂINUL In ce priveşte meşteşugul ce nu pro¬ 
duce icoana ei, ci plăsmuieşte, nu l-am numi noi cel 
mai bine meşteşug de plăsmuire? 

' THEAITETOS Din plin. 

STRĂINUL Prin urmare acestea două sînt speciile 
artei imaginilor, meşteşugul redării întocmai şi cel de ■ 
plăsmuire. 

THEAITETOS Pe drept. 

STRĂINUL însă ceea ce ignoram mai înainte, în 
care parte anume să rînduim sofistul, nici acum nu 
pot încă să văd limpede. Insul acesta e cu adevărat 
d uluitor şi tare greu de întrevăzut, de vreme ce şi acum 
s-a putut ascunde cu atîta iscusinţă încît să trebuiască 
a fi căutat într-o specie inaccesibilă. 
k THEAITETOS Aşa s-ar zice. 

STRĂINUL Dar eşti de acord cu mine în cunoş¬ 
tinţă de cauză, sau cumva, deprins cum eşti să te laşi 
purtat de argumentare, te-a tras curentul înspre o 
grăbită consimţire? 

THEAITETOS Cum şi de ce ai spus asta? 

STRĂINUL Ne aflăm cu adevărat, tinere preaferi¬ 
cit, în miezul unei cercetări tare anevoioase; căci faptul 
e de-a arăta şi de-a părea fără a şi fi precum şi faptul 
de-a spune unele lucruri fără ca ele să fie adevărate, 
toate acestea s-au dovedit dintotdeauna pline de se¬ 
rioase greutăţi. într-adevăr, în ce fel să califici falsul 
spre a putea spune sau crede că el există cu-adevărat, 
iar spunînd aşa să nu te vezi prins în contradicţii, iată 
237 a un lucru tare greu de prins cu mintea, Theaitetos. 

THEAITETOS Cum adică? 

STRĂINUL Gîndul de mai sus a cutezat să ne ducă 
la presupunerea că nefiinţa există 17 . Căci altminteri 
falsul nu s-ar ivi. Totuşi, tinere, marele Parmenide ne 
declara dintru început şi pînă la capăt, nouă tinerilor 
de atunci, lucrul acesta, pe care-1 rostea mereu, atît 

în proză cît şi în versuri: 

„Căci nicicînd vreo constrîngere ■— spune el — nu 

va putea face să fie lucrurile ce nu sînt; ' 

Ci depărtează-ţi cugetul de această cale de cerce¬ 
tare" (trad. D. M. Pippidi). 

Aşadar, el este cel care ne dă mărturie. Dar cel mai & 
mult dintre toate ne-o va arăta argumentarea însăşi, 
dacă o punem pe cît posibil la încercare. Acesta e 
lucrul de luat în consideraţie mai întîi, dacă nu cumva 
doreşti altfel. 

THEAITETOS Îmi voi rîndui gîndul după vrerea 
ta. Desfăşoară argumentarea pe calea cea bună, între- 
prinzînd-o tu însuţi, şi mergi înainte, ducîndu-mă pe 
calea aleasă. 

STRĂINUL Trebuie să şi facem aşa. Spune-mi, ne 
îngăduim noi să rostim cîte o expresie ca: a nu fi defel? 

THEAITETOS Cum să nu? 

STRĂINUL Atunci — nu de dragul certei, nici 
al joacei — dacă de-a binelea s-ar întîmpla ca vreu- o 
nul dintre ascultători să conceapă unde anume trebuie 
să pună el în joc acest termen, „ce nu este"; să ne-o 
spună. Ce oare să credem cu privire la domeniul şi la 
lucrul pentru care va folosi el expresia, precum şi la 
lămurirea pe care o poate da cuiva? 

THEAITETOS întrebi ceva greu, aproape aş spune 
că-mi este unuia ca mine, cu totul de neatins. 

STRĂINUL Dar măcar un lucru e vădit, că asupra 
a ceva din cele ce fiinţează nu poate fi aplicat „ce nu 
oste u . 

THEAITETOS Cum să fie? 

STRĂINUL Vasăzică de vreme ce nu poate fi apli¬ 
cat asupra a ce este, nu va putea fi nici asupra a 
,,ceva“. 

THEAITETOS Cum să fie? 

STRĂINUL Nu ne e limpede şi acest lucru, cum că d 
rostim cuvîntul „ceva“ de fiecare dată în legătură, cu 
o realitate ce este? Căci a-1 rosti pur şi simplu, gol de 
orice şi desprins de toate realităţile, este ceva cu ne¬ 
putinţă, nu? 

THEAITETOS Cu neputinţă. 

STRĂINUL Dar cercetînd în acest fel lucrul, eşti . 
de acord că neapărat cel ce spune „ceva“, spune „ceva 
anumit"? 

THEAITETOS Aşa neapărat. 

STRĂINUL Vei încuviinţa aşadar că „ceva“ este 
semnul unuia, „ceva şi altceva 14 semnul a două, „niş- 
te“ al mai multora. 

THEAITETOS Cum nu? 

o STRĂINUL Pe cînd cel ce spune „nu ceva“, neapă¬ 
rat că spune întru totul: „nimic“. 

THEAITETOS Neapărat întru totul. 

STRĂINUL Oare nu e de recunoscut chiar că acela 
care vorbeşte astfel nu spune nimic? Nu cumva tre¬ 
buie să declarăm că nici măcar nu vorbeşte, cel care 
ar încerca să rostească „ce nu este“? 

THEAITETOS Argumentul ar putea astfel curma 
nedumerirea. 

238 a STRĂINUL Nu spune încă vorbe mari. Mai există, 
tinere fericit, nedumeriri, iar printre ele rămîne cea mai 
însemnată şi prima. Căci ea poartă asupra însuşi prin¬ 
cipiului dezbaterii. 

THEAITETOS Cum spui asta? Vorbeşte, nu şovăi. 

STRĂINUL Intr-un fel, realităţii ce este i se poate 
oricînd adăuga o altă realitate ce este. 

THEAITETOS Cum nu? 

STRĂINUL In schimb să credem noi cu putinţă ca 
la ce nu este să i se adauge vreuna dintre cele ce 
sînt? 

THEAITETOS Cum oare? 

STRĂINUL Să luăm numărul, în întregul lui. Noi 
îl punem ca făcînd parte dintre cele ce sînt. 
b THEAITETOS De vreme ce cu deosebire trebuie so¬ 
cotit ca fiind. 

STRĂINUL N-am putea nicidecum încerca, prin ur¬ 
mare, să atribuim non-existentului pluralitatea sau uni¬ 
tatea la ce nu este. 

THEAITETOS Pe bună dreptate nu, pare-se, după 
cele dovedite. 

STRĂINUL Dar în acest caz, cum ar putea cineva 
fie rosti, fie pur şi simplu concepe pe cele ce nu sînt 
sau ceea ce nu este, dincolo de număr? 

THEAITETOS Spune, în ce fel? 

STRĂINUL In clipa cînd spunem „cele ce nu sînt“, 
oare nu încercăm să adăugăm pluralul numărului? 
c THEAITETOS Ei bine? 

STRĂINUL Iar la „ce nu este“ nu folosim, dim¬ 
potrivă, unitatea? 

THEAITETOS Cît se poate de limpede. 

STRĂINUL Numai că nu este nici potrivit, nici 
drept, spunem noi, să-l acordăm pe „ce este“ lui „ce nu 
<este“. 

THEAITETOS Vorbeşti perfect adevărat. 

STRÂINUL înţelegi bine, prin urmare, că nu e po¬ 
sibil ca aceea ce nu este, ca atare, să fie proclamat, 
rostit sau conceput, ci el este de neconceput, ca şi de 
nerostit, de neproclamat şi iraţional? 

THEAITETOS Intru totul aşa. 

STRĂINUL Am greşit oare, mai înainte, declarînd d 
că vom invoca cea mai serioasă nedumerire asupra-i? 

Să fie alta mai serioasă? 

THEAITETOS Cum să fie? 

STRĂINUL Acum însă, minunat prieten, nu bănu- 
ieşti oare, pe baza aceloraşi spuse, că ceea ce nu este 
pune deopotrivă în grea încurcătură şi pe cel care-1 
contestă, astfel încît ori de oîte ori cineva încearcă 
să-l conteste, se vede silit a spune despre el lucruri 
ce par contradictorii? 

THEAITETOS Cum asta? Spune-o încă mai lim¬ 
pede. 

STRĂINUL Nu de la mine trebuie să vezi ce e mai 
limpede. în momentul în care am stabilit că aceea ce nu a 
este nu trebuie să se împărtăşească nici de la unitate, 
nici de la pluralitate, l-am declarat, mai înainte ca şi 
acum, a fi unU; căci am spus „ce nu este“. Negreşit 
că înţelegi. 

THEAITETOS Da. 

STRĂINUL Pe de alţă parte, chiar adineauri spu¬ 
neam că el este de neproclamat, de nerostit şi iraţional. 

Mă urmăreşti? 

THEAITETOS Cum să nu te urmăresc? 

STRĂINUL Aşadar cînd încercam acum să-i alătur 
pe ,,este“ întreprindeam ceva conirar celor dinainte. 239 a 

THEAITETOS Aşa se pare. 

STRĂINUL Căci alăturîndu-i pe a fi, nu-i aşa că-1 
tratăm ca fiind unu? 

THEAITETOS Da. 

STRĂINUL Iar la fel, declarîndu-1 iraţional, de ne¬ 
rostit şi de neproclamat, vorbeam ca şi cum ar fi 
fost unu. 

THEAITETOS Cum să nu? 

STRĂINUL Trebuie deci să admitem că, dacă ci¬ 
neva ar vorbi cum se cuvine, nu-1 va putea determina 

hici ca fiind unu, nici ca fiind plural, necum invoca 
pur şi simplu ca fiind el însuşi, căci potrivit acestei 
denumiri chiar [ceea ce nu este] ar ţine dc specia uni¬ 
tăţii. 

’ THEAITETOS întocmai. 

b STRĂINUL Aşa fiind, ce să mai vorbească cineva 
despre cazul meu? El şi-ar da seama că, mai înainte ca 
şi în cele de acum, n-aş fi eu în stare a găsi cîtuşi de 
puţin o tăgadă pentru ce nu este. Cum am spus', deci, 
nu este cazul să aflăm în cuvintele mele felul potri¬ 
vit de a vorbi despre ce nu este, ci lasă-ne acum să 
căutăm în bine unul. 

THEAITETOS Cum asta? 

STRĂINUL Iată, dovedeşte-ne buna ta înzestrare, 
încordează-ţi gîndul pe cît vei putea, dat fiind că eşti 
tînăr, şi încearcă acum — fără a adăuga nici fiinţa, nici 
unitatea, nici pluralitatea la ce nu este — să rosteşti 
ceva îndreptăţit despre el. 

c THEAITETOS Dar, mi-ar trebui un mare elan şi ar 
fi tare nesăbuit, în cazul meu, dacă m-aş avînta să în¬ 
cerc ceva, după ce am văzut ce ţi s-a întîmplat ţie. 

STRĂINUL Dacă asta e părerea ta, atunci să ne 
lăsăm deoparte, pe tine şi pe mine. Pînă în clipa cînd 
vom fi întîlnit pe cineva în stare a face aceasta, să 
mărturisim că sofistul, mai viclean decît oricine, s-a 
ascuns într-un colţ inaccesibil nouă. 

THEAITETOS Cu adevărat aşa pare. 

STRĂINUL Astfel, dacă am declara că el posedă un 

d meşteşug de-a face plăsmuiri, îi va fi lesne să întoarcă 
împotriva noastră felul de-a argumenta, întrebîn- 
du-ne, în clipa cînd l-am numi creator de simple ima¬ 
gini: ce numim noi, în fond, imagine? Trebuie să ve¬ 
dem, Theaitetos, ce se poate răspunde insului acestuia 
la întrebarea lui. 

THEAITETOS Ii vom răspunde simplu: imaginile 
din apă şi din oglinzi, în plus cele zugrăvite şi sculpta¬ 
te, ca şi toate celelalte de acest fel. 

• STRĂINUL Se vede lămurit, Theaitetos, că n-ai 
multă experienţă în materie de sofisti. 

THEAITETOS Cum asta? 

STRĂINUL Ei ţi se vor înfăţişa cu ochii închişi, ca 
la iniţiere, sau ca neavînd ochi pur şi simplu. 

THEAITETOS Cum? 

STRĂINUL In clipa cînd răspunzi astfel sofistului. 

menţionînd cele ce se văd în oglinzi sau în sculpturi, 
el îţi va ironiza spusa, care are rost pentru cineva* care 
vede, şi se va preface a nu şti nimic nici despre oglinzi, 
nici despre ape, nici în general despre vedere, ci îţi va 240 e 
cere să-i spui doar ce rezultă din argumente. 

THEAITETOS Şi anume? 

STRĂINUL Să răspunzi ce ai socotit tu demn de 
calificat printr-un singur nume, în pluralitatea de care 
vorbeai, spunînd „imagine 14 peste tot, ca fiind una. Vor¬ 
beşte deci şi apără-te, nedînd înapoi în faţa omului ls . 

THEAITETOS Ce să spunem despre imagine, Străi¬ 
ne, decît că este, faţă de lucrul adevărat cu care sea¬ 
mănă, un altul, aidoma. 

STRĂINUL Dar un astfel- de altul este adevărat, b 
sau ce vrei să spui cu „aidoma 44 ? 

THEAITETOS Nu e defel adevărat, ci asemănător. 

STRĂINUL Cînd spui lucru adevărat, spui ceva ce 
este cu-adevărat. 

THEAITETOS Aşa. 

STRĂINUL Dar ce nu e lucru adevărat este contrar 
adevărului, nu? 

THEAITETOS Desigur. 

STRĂINUL Atunci asemănătorul, după cîte spui tu, 
nu e ceva ce este cu-adevărat, de vreme ce îl declari 
neadevărat? 

THEAITETOS Ba el este desigur, într-un fel. 

STRĂINUL Dar în chip adevărat, spui tu. 

THEAITETOS Nu, desigur; doar imagine cu-adevărat. 

STRĂINUL Atunci ceea ce numeam noi imagine 
este cu-adevărat ceva ce nu este cu-adevărat? 

THEAITETOS Sîntem în primejdia să se fi petre- o 
cut o împletire între ce nu este şi ce este, cît se poate 
de stranie. 

STRĂINUL Cum să nu fie stranie? Vezi şi tu, deci, 
că din nou, datorită acestui schimb alternativ, sofistul 
cel cu multe capete ne-a silit ca, fără voia noastră, să 
admitem ca fiind, într-un fel, ce nu este. 

THEAITETOS Văd, şi încă cum. 

STRĂINUL Dacă vom defini care-i este meşteşu¬ 
gul, vom mai putea rămîne de acord cu noi înşine? 

THEAITETOS în ce fel şi de ce anume te temi, vor¬ 
bind aşa? 

STRĂINUL Dacă vom spune despre el că ne amă- d 
geşte cu plăsmuiri şi că meşteşugul său este unul al 

amăgirii tocmai, vom admite cumva că mintea noastră 
dă crezare opiniei false pe baza meşteşugului aceluia? 
Sau ce să spunem? 

THEAITETOS Aceasta tocmai. Ce altceva să spu¬ 
nem? 

STRĂINUL La rîndul ei, opinia falsă va fi cea care 
concepe contrariul 19 celor ce sînt, nu? 

THEAITETOS Contrariul. 

STRĂINUL Tu susţii deci că opinia falsă poartă 
asupra celor ce nu sîpt? 

THEAITETOS Negreşit. 

e STRĂINUL Oare ea priveşte pe cele ce nu sînt ca 
nefiind, sau consideră că sînt ceva şi cele ce nu sînt 
defel? 

THEAITETOS Consideră că trebuie în fapt să fie 
şi cele ce nu sînt, de vreme ce poţi greşi, chiar şi o- 
clipă. 

STRĂINUL Dar ce? Nu va fi o opinie şi spusa că 
n-ar fi defel cele ce sînt pe deplin? 

THEAITETOS Da. 

STRĂINUL Şi acest lucru va fi fals? 

THEAITETOS Şi acesta. 

STRĂINUL Iar astfel cred, pe acelaşi temei, teza 
£41 a curn că nu sînt cele ce sînt şi că sînt cele ce nu sînt,, 
va trebui socotită falsă, cred. 

THEAITETOS Cum n-ar fi altminteri? 

STRĂINUL Nicidecum, probabil. Numai că sofistul 
nu va spune asta. Ce iscusinţă ar putea face pe un ins 
cu dreaptă judecată să le admită, cînd ele au fost re¬ 
cunoscute mai înainte ca de neproclamat, de nerostit» 
iraţionale şi fără sens? înţelegem noi bine, Theaitetos, 
ce spune el? 

THEAITETOS înţeleg perfect ce va spune: că sus¬ 
ţinem contrariul celor de adineaori, cînd ne încume¬ 
tam a declara că există falsitate atît în păreri cît şi 
potrivit cu argumentările. Ne vedem siliţi adesea să 
b alăturăm existentului şi inexistentul, după ce admise- 
sem adineaori că acest lucru e întru totul cu neputinţă. 

STRĂINUL Ţi-ai amintit bine. Dar a sosit timpul să 
hotărîm ce-i de făcut cu sofistul; căci îţi dai bine 
seama cît de lesne se pot ivi tot felul de obiecţii şi 
nedumeriri, atunci cînd l-am trata ca făcînd parte din¬ 
tre profesioniştii falsurilor şi amăgirilor. 

THEAITETOS Fără doar şi poate. 

STRĂINUL Şi totuşi n-am enumerat încă decît o 
mică parte din obiecţii, ele fiind nenumărate, ca să o 
spunem aşa. 

THEAITETOS Dacă lucrurile stau astfel, ar fi, după 
cîte se pare, cu neputinţă să punem mîna pe sofist. 

STRĂINUL Dar să renunţăm noi oare, sub cuvînt 
că sîntem neputincioşi? 

THEAITETOS Eu nu spun că trebuie, în cazul că 
sîntem cît de cît în stare să-l prindem pe ins. 

STRĂINUL Fii deci îngăduitor şi, aşa -cum spui 
acum, te vei resemna, chiar dacă vom obţine puţin de 
tot dintr-o laborioasă argumentare. 

THEAITETOS Cum să nu? 

STRĂINUL Atunci îti -cer mai ales ceva. d 

THEAITETOS Ce? 

STRĂINUL Să nu mă socoteşti în stare de-a să- 
vîrsi un paricid. 

THEAITETOS Cum asta? 

STRĂINUL Vom fi siliţi să punem la încercare 
teza părintelui Parmenide, apărînd-o pe a noastră, şi să 
facem violenţă lucrurilor spunînd că, într-un fel, este 
ceea ce nu este şi, la rîndul său, ceea ce este nu este. 

THEAITETOS Probabil de aceea şi trebuie dată 
lupta, -cu argumentarea noastră. 

STRĂINUL Intr-adevăr, cum să nu iasă la lumină 
lucrurile chiar şi pentru un orb, după vorba obişnuită? o 
Dacă cuvintele lui [Parmenide] nu sînt combătute, nici 
admise, atunci cu greu ar putea cineva pomeni despre 
o vorbire falsă sau [simplă] părere, fie la imagini, fie 
la reproduceri, fie la imitaţii, fie la plăsmuiri, ba încă 
la toate meşteşugurile, cîte sînt asupră-le, fără a se 
face ridicol cînd e silit să se contrazică în cele ce sus¬ 
ţine. 

THEAITETOS Cît se poate de adevărat. 

STRĂINUL De aceea şi trebuie să îndrăznim acum 242 i 
a ne împotrivi argumentului părintesc, sau atunci să-l 
lăsăm aşa cum este, dacă vreo sfială ne împiedică a 
face acel lucru. 

THEAITETOS Dar nimic nu ne va împiedica s-o 
facem. 

STRĂINUL Atunci îţi voi mai cere ceva, mic de 
tot, în al treilea rînd. 

THEAITETOS Spune, dar. 

STRĂINUL Mărturiseam adineaori că, într-un fel, 

eu m-am simţit şi mă simt şi acum lipsit de curaj în 
a combate acest argument. 

THEAITETOS Aşa spuneai. 

STRĂINUL Mă tem într-adevăr după ce am spus 
asta, să nu-ţi par nechibzuit, zbătîndu-mă aşa în toate 
b felurile. Doar de dragul 'tău voi întreprinde combate¬ 
rea argumentului, dacă vom reuşi să-l combatem. 

THEAITETOS In ce mă priveşte, nu voi socoti de¬ 
fel că păcătuieşti întreprinzînd combaterea şi dovada 
aceasta. Hai acum, îndrăzneşte să mergi spre ţintă. 

STRĂINUL Să vedem acum pe unde trebuie în¬ 
cepută o asemenea argumentare plină de primejdii. Mă 
gîndesc, tinere, că va fi cazul s-o luăm pe următoa¬ 
rea cale. 

THEAITETOS Care anume? 

STRĂINUL Mai întîi, să recapitulăm cele ce ni se 
c arată acum lămurit, ea nu cumva, tulburaţi fiind de 
ele, să cădem prea lesne de acord între noi, de parcă am 
fi în bună ordine. 

THEAITETOS Spune-ţi mai lămurit gîndul. 

STRĂINUL S-ar zice că e prea sumară, la Parme- 
nide şi la oricine s-a încumetat vreodată să descrie rea¬ 
lităţile, deosebirea pe care o fac ei în ce priveşte nu¬ 
mărul si natura lor. 

THEAITETOS In ce fel? 

STRĂINUL Fiecare dintre ei îmi pare să istori¬ 
sească un mit, ca şi cum am fi copii, unul spunînd de 
pildă că sînt trei 20 realităţi existente, în conflict între 
d ele cîteodată, alteori împrietenindu-se şi dînd la iveală 
adevărate cununii cu odraslele lor şi cu grija de proge¬ 
nitură; pe cînd cîte un altul, susţinînd că sînt două 21 , 
umedul şi uscatul, sau caldul şi recele, le pune şi îm¬ 
preunează laolaltă. în schimb ginta noastră eleată, în- 
cepînd cu Xenofan şi încă dinainte de el, îşi desfăşoară 
miturile despre realitatea existentă ca şi cum aceasta 
ar fi de un fel peste tot 22 . Dar mai tîrziu unele muze 
îoniene şi siciliene au fost de părere că a împleti cele 
s două perspective este lucrul cel mai sigur, spunînd 
astfel că realitatea existentă este totodată plurală şi 
una, subzistînd prin duşmănie şi prietenie 23 . Căci dez- 
binîndu-se, ea se acordă cu sine statornic, ne declară 
cele mai hotărîte dintre muze, pe cînd altele mai îngă¬ 
duitoare au mlădiat gîndul spunînd că lucrurile nu sînt 
totdeauna aşa, ci doar succesiv, întregul lumii fiind 

cînd unu şi plin de prietenie datorită Afroditei, cînd 
plural şi în dezbinare cu sine, prin cine ştie ce duş- 243 a 
mănie. In materia asta, a declarat că unul a vorbit pe 
bună dreptate, altul nu, este greu de hotărît, fiind de¬ 
altfel condamnabil a aduce întîmpinări prea grave unor 
oameni de seamă din alte timpuri. In schimb, a declara 
următoarele, fără nici un fel de jignire adusă cuiva . .. 

THEAITETOS Ce? 

STRĂINUL... că ne-au nesocotit peste măsură pe 
cei mai mulţi dintre noi, sfidîndu-ne. Intr-adevăr, nu 
s-au sinchisit dacă putem să-i urmărim sau nu în cele 
ce spun, ci şi-au dus fiecare pînă la capăt propriul gînd. b 

THEAITETOS în ce sens spui asta? 

STRĂINUL In clipa cînd cineva dintre ei declară 
că pluralitatea este sau s-a ivit sau se iveşte, ori că 
este unu sau doi, şi cînd altul spune despre cald că se 
amestecă cu recele, presupunînd cumva, nu-i aşa, com¬ 
puneri şi descompuneri, atunci Theaitetos, pe toţi zeii, 
poţi tu pricepe în fiecare caz ce spun ei? Pe vremea 
cînd eram mai tînăr, ori de cîte ori auzeam pe cineva 
vorbind despre ceea ce ne pune în perplexitate acum, 
anume ceea ce nu este, socoteam că pricep lucrurile 
fără greş. Acum însă vezi şi tu unde am ajuns cu per¬ 
plexitatea asupră-le. 

THEAITETOS Văd. • c 

STRĂINUL Poate că nu mai puţin resimţim, în 
sinea noastră, ceva de aceeaşi natură despre ceea ce 
este, totuşi noi declarăm că îl deţinem din plin şi că 
pricepem despre ce e vorba, atunci cînd îl invocă ci¬ 
neva, în timp ce opusul lui nu-1 pricepem, deşi faţă de 
amîndouă sîntem la fel aşezaţi. 

THEAITETOS Poate. ’ 

STRĂINUL Lucrurile stau la fel, în fapt, şi cu 
celelalte teme puse în joc mai înainte. 

THEAITETOS Bineînţeles. 

STRĂINUL Pe cele mai multe, dacă eşti de părere, 
le vom cerceta mai tîrziu; acum ne revine să analizăm 
principiul cel mare, principiul director. d 

THEAITETOS De care vorbeşti? Sau este limpede: 
fiinţa lucrurilor 24 , spui tu acum, este cea care trebuie 
cercetată mai întîi, ce anume socotesc cei ce spun că o 
arată pe ea însăşi. 

STRĂINUL Ai şi dat răspunsul, Theaitetos. Susţin 
într-adevăr că trebuie să ne îndrumăm cercetarea, ca 

şi cum i-am avea în faţă şi i-am supune la întrebări 
de acest soi: „Iată, toţi cei care afirmaţi că întregul lu¬ 
mii este dat de cald şi rece, sau de alte două asemă¬ 
nătoare, ce vreţi oare să afirmaţi cu ’amîndouă’, spu- 
e nînd că există atît amîndouă eît şi fiecare? Ce să înţe¬ 
legem de la voi că înseamnă faptul acesta de a fi? Să 
fie un al treilea faţă de cei doi termeni şi să stabilim 
că, după voi, întregul lumii nu ar mai fi îndoit, ci în¬ 
treit? Căci atunci cînd declaraţi pe fiecare dintre cei 
doi ca fiind, nu spuneţi că faptul de a fi, în cazul lui 
amîndoi, este la fel. Luaţi ca pereche, ar fi cumva un 
lucru. Dar nu ar avea fiinţă ca două“. 

THEAITETOS Drept spui. 

STRĂINUL Denumiţi voi, atunci, ca fiind faptul 
de-a fi amîndouă? 

THEAITETOS Poate. 

244 a STRĂINUL Numai că, iubiţi prieteni, — am spune 
noi — şi în felul acesta cele două ar fi cît se poate de 
lămurit una. 

THEAITETOS Foarte drept ai vorbit. 

STRĂINUL Intrucît aşadar noi am intrat în ne¬ 
dumerire, lămuriţi-ne voi lucrurile, arătîndu-ne ce 
anume vreţi să înţelegeţi cînd vorbiţi despre ceea ce 
este. Voi ştiţi lucrurile astea de multă vreme, desigur, 
pe cînd noi doar credeam a le şti, iar acum am căzut 
în perplexitate. Invăţaţi-ne deci mai întîi tocmai acest 
lucru, spre a nu ne închipui că înţelegem cele spuse 
b de voi, cînd în realitate se întîmplă exact contrariul. 
Iar rostind şi cerînd acestea de la ei, ca şi de la cei ce 
susţin că lumea e făcută din mai mult decît unu, spu¬ 
nem noi ceva jignitor, tinere? 

THEAITETOS Cîtuşi de puţin. 

STRĂINUL Dar în ce priveşte pe cei care susţin 
că întregul lumii este unu, oare nu trebuie aflat, pe 
cît posibil, ce anume declară ei că e fiinţa lucrurilor? 

' THEAITETOS Cum să nu? 

STRĂINUL Atunci să ne răspundă ei la aceasta: 
Susţineţi, într-adevăr, că nu fiinţează decît Unu? — 
Susţinem, vor spune. Nu-i aşa? 

THEAITETOS Da. 

STRĂINUL Cum adică? Denumiţi voi ceva prin 
fiinţa lucrurilor? 

THEAITETOS Da. 

STRĂINUL Denumiţi astfel ce este Unu, folosind c 
două nume pentru acelaşi lucru, sau cum? * 

THEAITETOS Care le va fi răspunsul la asta, 
Străine? 

STRĂINUL E limpede, Theai'tetos, că nu-i vine de¬ 
fel uşor să răspundă la ce a fost întrebat, acum ca şi 
privitor la altele, celui care susţine o- asemenea teză. 

THEAITETOS Cum? 

STRĂINUL După ce ai instituit doar Unul, să re¬ 
cunoşti că există două denumiri, pare undeva absurd. 

THEAITETOS Cum să nu fie? 

STRĂINUL Şi în general, a da aprobare celui ce 
declară că există un nume oarecare, nu are prea mult d 
rost. ' 

THEAITETOS în ce fel? 

STRĂINUL Dacă institui numele ca fiind diferit 
de lucru, atunci afirmi într-un fel două lucruri. 

THEAITETOS Da. 

STRĂINUL Pe de altă parte, dacă pui numele ca 
fiind acelaşi cu lucrul, fie va trebui să spui că nu este 
nume al nici unui lucru, fie, dacă spui că este a ceva 
ar urma că numele este doar nume al numelui, şi a ni¬ 
mic altceva. 

THEAITETOS Aşa. 

STRĂINUL Iar unu fiind doar al Unului, ţine şi el 
de nume, care e unu. 

THEAITETOS Negreşit. 

STRĂINUL Dar despre întregul lumii: ne vor spune 
ei cum că este diferit de Unul ce fiinţează, sau că e 
acelaşi lucru? 

THEAITETOS Cum să nu spună că e acelaşi, aşa e 
cum o şi spun? 

STRĂINUL Prin urmare, dacă — aşa cum spune şi 
Parmenide — întregul este 

De jur împrejur, asemenea massei unei sfere 

bine rotunjite, 

In toate părţile ei deopotrivă cumpănită faţă 
de mijloc. Căci nu-i îngăduit 

Să fie ici sau colo cu ceva mai mare sau cu 
ceva mai mică“ (trad. D. M. Pippidi), 
atunci aşa fiind, fiinţa lucrurilor poartă un centru ca 
şi extremităţi, iar avîndu-le, poseda în chip necesar şi 
părţi. Ori nu? 

THEAITETOS Ba, chiar aşa. 

a STRĂINUL Dar în cazul a ceva cu părţi, nimic nu 
interzice ca lucrul să fie unu pentru toate părţile, iar 
pe această cale, un întreg fiind, să fie şi unu pe deplin. 

THEAITETOS Cum nu? 

STRĂINUL Numai că, supus fiind acestei condiţii, 
nu-i aşa că-i este cu neputinţă să reprezinte Unul 
însusi? 

THEAITETOS Cum? 

STRĂINUL Nu încape îndoială că Unul col ade¬ 
vărat, numit aşa cu îndreptăţire, trebuie să fie cu desă- 
vîrşire lipsit de părţi. 
s THEAITETOS Trebuie, desigur. 
b STRĂINUL Dar aşa fiind, alcătuit din mai multe 
părţi, nu va mai corespunde raţionamentului. 

THEAITETOS Pricep. 

STRĂINUL Oare fiinţa lucrurilor, stînd astfel sub 
condiţia Unului, va fi deopotrivă una şi întreagă, sau 
nu vom putea defel spune că ea reprezintă un întreg? 

THEAITETOS Grea alegere ai propus. 

STRĂINUL Foarte adevărat ce spui. Căci dacă 
fiinţa lucrurilor e cumva supusă condiţiei de-a fi una, 
atunci ea nu se va dovedi şi aceeaşi cu Unul, astfel 
că toate laolaltă vor întrece condiţia Unului. 

THEAITETOS Da. 

STRĂINUL Şi bineînţeles, dacă fiinţa lucrurilor e 
° diferită de întreg, ca stînd sub condiţia impusă de Unu, 
şi dacă în schimb întregul ca atare fiinţează, atunci 
înseamnă că fiinţa lucrurilor este în lipsă faţă de sine. 

THEAITETOS Intr-adevăr. 

STRĂINUL Iar potrivit cu acest argument, lipsită 
fiind de sine, fiinţa lucrurilor va fi nonexistentă. 

THEAITETOS Aşa e. 

STRĂINUL Acum iarăşi, toate laolaltă devin mai 
mult decît unu, de vreme ce fiinţa lucrurilor şi între¬ 
gul lumii au căpătat, fiecare, o natură deosebită. 

THEAITETOS Da. 

STRĂINUL Pe de altă parte dacă întregul lumii nu 
ar fi defel, fiinţei lucrurilor i-ar reveni aceleaşi carac- 
d tere şi, nu numai că nu ar fi, nici nu ar putea cîndva 
să se ivească. 

THEAITETOS Dar cum? 

STRĂINUL Ce s-a ivit întotdeauna s-a ivit ca în¬ 
treg. Aşa încît nici fiinţa 25 însăşi nici devenirea nu sînt 
de afirmat ca fiind, dacă nu rînduim Unul şi întregul 
printre cele reale. 

THEAITETOS Lucrurile par a sta aşa întru totul. 

STRĂINUL Şi, de bună seamă, ceea ce nu este în¬ 
treg, neapărat că e şi lipsit'de o mărime oarecare, căci 
dacă mărimea există, oricare ar fi, în chip necesar ea 
însăşi este întreagă, atîta cîtă ar fi. 

THEAITETOS Cu totul aşa. 

STRĂINUL Şi astfel nenumărate greutăţi, la ne- 
sfîrşit, apar, dacă se adoptă oricare dintre teze, împo- e 
triva celui care susţine că fiinţa lucrurilor este dată fie 
sub două chipuri anumite, fie sub unul singur. 

THEAITETOS E destul de limpede, potrivit cu cele 
vădite acum; căci greutăţile se înlănţuie unele din al¬ 
tele, creînd neîncetat o tot mai mare şi supărătoare 
rătăcire, în legătură mereu cu cele spuse anterior. 

STRĂINUL Prin urmare, cu privire la cei care ne 
vorbesc cu ultima exactitate despre fiinţa* lucrurilor şi 
ceea ce nu este, putem socoti că am spus de-ajuns, 
chiar dacă nu i-am enumerat pe toţi. Să luăm acum 
în considerare pe cei care ţin un discurs diferit, spre a 
vedea peste tot că nu e defel mai lesne de spus ca 
anume este fiinţa lucrurilor, decît ce anume nu este ea. 246 a 

THEAITETOS Atunci să ne îndreptăm şi asupra 
acestora. 

STRĂINUL La drept vorbind s-ar zice că se pe¬ 
trece în sînul lor un fel de bătălie între giganţi, dată 
fiind disputa lor pe tema fiinţei 20 . 

THEAITETOS Cum? 

STRĂINUL Unii dintre ei trag toate din cer şi din 
nevăzut înspre pămînt, luîndu-le grămadă în braţe, ca 
bolovanii şi arborii. în contact cu toate cele de acest 
soi, ei vin să proclame că nu există decît ceea ce con¬ 
duce la înfruntare şi contact, după ei corpul fiind una cu 
fiinţa 27 , iar dacă vreun altul ar spune că există realL b 
tăţi fără de corp, ei îl dispreţuiesc şi nici nu mai stau 
să-l asculte. 

THEAITETOS Că grozavi oameni mai sînt aceş¬ 
tia de care ai vorbit. Mi-a fost dat să întîlnesc şi eu 
mulţi. 

STRĂINUL Aşa se face că adversarii lor îşi caută 
foarte prudent justificările începînd de sus, de undeva 
din nevăzut şi silind fiinţa cea adevărată 28 să ţină 
de modele inteligibile şi incorporale. In schimb, în ce' 
priveşte încorporarea lor şi adevărul rostit asupră-le, 
ei îl indică, — printr-o argumentare ce dezarticulează 
o totul în piese mărunte, — drept ţipînd de devenire în 
loc de fiinţă 29 . In fapt, Theaitetos, conflictul înverşu¬ 
nat între ambele părţi asupra acestor probleme este de 
cînd lumea. 

THEAITETOS Adevărat. 

STRĂINUL Atunci să cerem pe rînd, de la cele două 
tabere, justificarea pe baza căreia instituie ei fiinţa 80 . 

THEAITETOS Cum să nu le-o cerem? 

STRĂINUL Cei care instituie fiinţa drept forme 31 
ne vor da justificarea mai lesne, căci sînt oameni mai 
d de înţeles; în schimb cu cei care trag violent toate în¬ 
spre corporalitate, lucrul e ceva mai greu, întrucîtva 
imposibil. Dar mi se pare că trebuie să procedăm cu ei 
în felul următor. 

THEAITETOS în care? 

STRĂINUL Dacă ne-ar sta în putinţă, cel mai bine 
ar fi să-i îmblînzim puţin; dacă însă aceasta nu se 
poate, s-o facem în cadrul argumentării, închipuin- 
du-ne că ei sînt mai civilizaţi decît acum în a da răs¬ 
punsuri. Căci aceea ce admit oamenii înţelegători are, 
la urma urmelor, mai multă însemnătate decît ce con¬ 
simt cei înrăiţi. Noi nu ne sinchisim de aceştia, ci cău¬ 
tăm adevărul. 

9 THEAITETOS Cît se poate de drept. 

STRĂINUL îndeamnă deci pe cei îmblînziţi să-ţi 
răspundă şi tălmăceşte-ne spusa lor. 

THEAITETOS Aşa să facem. 

STRĂINUL De pildă, dacă ei spun „vieţuitor mu¬ 
ritor*, ei afirmă ceva cu asta. 

THEAITETOS Cum să nu? 

STRĂINUL Nu admit ei că vorbesc despre un corp 
însufleţit? 

THEAITETOS Pe deplin. 

STRĂINUL Socotind totodată sufletul drept ceva 
din lumea celor ce fiinţează? 

247 a THEAITETOS Da. 

STRĂINUL Dar nu spun ei despre cîte un suflet 

că e drept, altul nedrept, unul chibzuit, altul nechib¬ 
zuit? ' 

THEAlTETOS Cum să nu? 

STRĂINUL Şi nu spun ei că fiecare dintre suflete 
devine aşa prin deprinderea şi prezenţa dreptăţii, iar 
cel opus prin cele opuse? 

THEAlTETOS Da, ei consimt şi la asta. 

STRĂINUL Iar ceea ce poate să apară în cineva şi 
să dispară cu totul, este ceva, vor spune ei. 

THEAlTETOS O şi spun. 

STRĂINUL Numai că, dacă există dreptate, chib- b 
zuinţă şi alte virtuţi, ca şi opuşii lor, deopotrivă cu 
sufletul în care se ivesc, oare pretind ei că poate fi 
văzut şi pipăit ceva din acestea, sau sînt toate ne¬ 
văzute? 

THEAlTETOS Nici una din ele, aproape, nu poate 
fi văzută. 

STRĂINUL Şi ce spun ei despre asemenea lucruri? 
că posedă cumva un corp? 

THEAlTETOS Ei nu spun chiar aşa ceva despre ele, 
ca răspuns, ci că sufletul însuşi are un corp, după ei, 
în timp ce despre chibzuinţă şi fiecare dintre însuşirile 
menţionate ei şovăie între a recunoaşte că nici una 
nu face parte dintre realităţi, sau a declara că toate c 
sînt corporale. 

STRĂINUL A devenit într-adevăr mai limpede, 
Theaitetos, că inşii aceştia s-au mai îmblînzit, căci de 
bună seamă nici unul dintre ei nu ar avea vreo-şo¬ 
văială, dacă ar fi vorba de oameni tineri şi din partea 
locului, ci aceştia ar continua să susţină că tot ce 
nu se poate prinde cu mîna nu este defel. 

THEAlTETOS Spui, probabil, ce gîndesc ei. 

STRĂINUL Atunci îi vom întreba din nou; căci ne 
ajunge oricît de puţină incorporalitate ar admite ei pen¬ 
tru realităţi 02 . Ţinind seama, într-adevăr, de ceea ce d 
văd ei comun între acele lucruri, de-o parte, şi cele 
corporale, ei sînt datori să ne spună în ce fel afirmă 
acum că ambele au parte de fiinţă. Cred că astfel vor 
cădea degrabă peste tot felul de greutăţi. în cazul că-şi 
dau seama de o asemenea situaţie, caută să vezi dacă 
ar fi dispuşi să primească sugestia noastră, admiţînd că 
fiinţa lucrurilor este de felul următor. 

THEAlTETOS De ce fel? Spune şi o vom şti în¬ 
dată. 

STRĂINUL Afirm că tot ce posedă capacitatea de¬ 
terminată de a săvîrşi firesc ceva, sau de a suferi o 
e dată măcar cît de cit înrîurirea lucrului celui mai de 
rînd, tot ce e de acest soi există cu adevărat. Căci 
eu pun drept definitoriu pentru realităţi faptul că „a 
fi“ nu înseamnă altceva decît a fi capabil de ceva. 

THEAITETOS Dacă ei nu au ceva mai bun de sus¬ 
ţinut în -clipa de faţă, ar trebui să accepte acest gînd. 

STRĂINUL Bine, deocamdată; căci poate mai tîr- 
ziu, atît nouă cît şi lor lucrurile le-ar putea arăta alt- 
a fel. Totuşi, pentru cele de mai sus să rămînem deo¬ 
camdată la acordul obţinut. 

THEAITETOS Să rămînem. 

STRĂINUL Acum să ne îndreptăm spre ceilalţi, sus¬ 
ţinătorii Ideilor. Tălmăceste-ne tot tu si gîndurile lor. 

THEAITETOS Aşa să fie. 

STRĂINUL Voi întreprindeţi consideraţiile voas¬ 
tre deosebind fiinţa 33 de-o parte, devenirea de alta, 
nu-i aşa? 

THEAITETOS Da. 

STRĂINUL Pe de altă parte, voi spuneţi ' că ne 
împărtăşim cu trupul de la devenire prin senzaţie, în 
timp ce prin cuget şi pe bază de raţionament ne împăr¬ 
tăşim la fiinţa adevărată^ 4 , care se comportă întot¬ 
deauna la fel în aceleaşi situaţii, pe cînd devenirea are 
loc de fiecare dată într-alt fel. 
b THEAITETOS Susţinem asta într-adevăr. 

STRĂINUL Dar ce înseamnă pentru voi împăr¬ 
tăşire de la -ceva, oameni buni, în ambele cazuri? Oare 
ceea ce am spus adineaori? 

THEAITETOS Ce anume? 

STRĂINUL A suferi o înjrîurire şi a exercita una, 
pe baza unei anumite capacităţi, în cazul confruntării 
unor lucruri cu altele. Numai că poate, Theaitetos, tu 
nu prinzi bine răspunsul lor la acestea, pe cînd eu îl 
deţin datorită intimităţii 35 avute cu ei. 

THEAITETOS Ce argument aduc ei? 
o STRĂINUL Ei nu -consimt la spusa noastră de adi¬ 
neaori faţă de oamenii pămîntului cu privire la fiinţă. 

THEAITETOS Cum anume? 

STRĂINUL Să fi dat noi o -determinaţie satisfă¬ 
cătoare pentru realităţi prin prezenţa în ele a capaci¬ 
tăţii de-a suferi ceva, ori de-a acţiona cît de cît. 

THEAITETOS Da. 

STRĂINUL Dar faţă de acestea ei susţin că în- 
tr-adevăr devenirii îi revine putinţa de-a suferi şi ac¬ 
ţiona, dar fiinţei 36 , spun ei, nu i se potriveşte nici una 
dintre acestea. 

THEAITETOS Să aibă rost ce spun ei? 

STRĂINUL La aceasta ar trebui să răspundem ru- 
gîndu-i a ne lămuri mai bine dacă ei sînt de acord d 
şi că acela care cunoaşte este cugetul, în timp ce fiinţa 
e cunoscută. 

THEAITETOS Bineînţeles că ei recunosc aceasta. 

STRĂINUL Cum atunci? îi vom întreba. Afirmaţi 
voi că faptul de-a cunoaşte şi cel de-a fi cunoscut sînt 
o formă de acţiune? o formă de pasivitate? amîndouă? 

Sau afirmaţi că ultimul ţine de pasivitate, primul de 
cealaltă? Sau' că nici unul nu participă defel la nici 
una din ele. 

THEAITETOS E limpede că nici unul la nici una; 
căci altminteri ei ar spune lucruri contrarii celor an¬ 
terioare. 

STRĂINUL înţeleg. Totuşi dacă faptul de-a cu¬ 
noaşte va însemna a săvîrşi o acţiune, urmează ne¬ 
apărat că faptul de-a fi cunoscut este, la rîndul său, e 
a fi înrîurit, aşa încît fiinţa care, potrivit acestui ra¬ 
ţionament, ar fi cunoscută prin actul cunoaşterii, în 
măsura în care este cunoscută, este şi pusă în mişcare 
de înrîurirea suferită, ceea ce desigur, spuneam noi, 
nu s-ar produce în cele nemişcate. 

THEAITETOS Ai dreptate". 

STRĂINUL Dar, pe Zeus, faptul că aceea ce fiin¬ 
ţează în chip desăvîrşit 37 , n-ar avea parte, la drept 
vorbind, nici de mişcare, nici de viaţă, nici de suflet, 
nici de inteligenţă, de acest lucru oare să ne lăsăm 249 
noi aşa de simplu încredinţaţi, susţinînd că e vorba 
de ceva inert şi fără de gîndire că stă aşa, în chip 
sacral, lipsit de intelect, grav şi nemişcat? 

THEAITETOS Greu de tot ar fi, Străine, să accep¬ 
tăm aşa ceva. 

STRĂINUL în schimb să susţinem că are intelect 
dar nu viaţă? 

THEAITETOS Cum, aşa? 

STRĂINUL Şi putem spune noi că [aceea ce fiin¬ 
ţează în chip desăvîrşit] le are inerente sie pe amîn¬ 
două, fără a spune că în realitate le are într-un suflet? 

THEAITETOS în ce alt fel le-ar putea avea? 

STRĂINUL Numai că, avînd intelect, viaţă şi su¬ 
flet, să rămînă totuşi nemişcat aceea ce este pe de¬ 
plin însufleţit? 

b THEAITETOS Mie cel puţin, toate îmi par fără 
noimă. 

STRĂINUL Pe de altă parte, trebuie admis că 
atît ceea ce e mişcat cît şi mişcarea sînt reale. 

THEAITETOS Cum să nu? 

STRĂINUL S-ar întâmpla atunci, Theaitetos, că 
fiind dintre realităţile nemişcate, [fiinţa desăvîrşită] ar 
face parte din rîndul celor fără percepere intelectuală 
cu privire la absolut nimic. 

THEAITETOS Aşa urmează întru totul. 

STRĂINUL Şi totuşi, dacă în schimb am admite că 
toate sînt purtate şi mişcate de altceva, iarăşi printr-un 
asemenea gînd am înlătura [fiinţa desăvîrşită] din rîn¬ 
dul celor reale. 

THEAITETOS Cum? 

STRĂINUL Faptul de a se referi sub aceleaşi ra- 
c porturi, în acelaşi fel şi despre acelaşi lucru, crezi tu 
oare că s-ar putea produce fără stare pe loc? 

THEAITETOS Nicidecum. 

STRĂINUL Dar ce? Fără aşa ceva, vezi tu fiinţînd 
sau ivindu-se intelectul cît de cît? 

THEAITETOS Cîtuşi de puţin. 

STRĂINUL Numai că trebuie luptat cu întreaga ra¬ 
ţiune contra cuiva care s-ar strădui să desfiinţeze in 
orice fel cunoaşterea, înţelepciunea, intelectul. 

THEAITETOS Intru 'totul, fireşte. 

STRĂINUL Pentru iubitorul de înţelepciune, atunci, 
ca şi pentru bel ce preţuieşte toate acestea mai mult 
decît orice ,este de aceea necesar, după cîte se pare, să 
d nu accepte nici pe cei ce afirmînd Unul sau chiar o 
pluralitate de Idei, susţin că totul este stabil, nici să 
dea defel ascultare celor care în schimb mişcă în tot 
felul fiinţa lucrurilor 3S , ci — ca după gustul copiilor, 
potrivit cărora toate cele nemişcate să se şi mişte — 
să spună că atît fiinţa lucrurilor cît şi întregul lumii 
sînt de amîndouă felurile. 

THEAITETOS Cît se poate de adevărat. 

STRĂINUL Iată, nu ne dovedim noi că de pe acum 
am înţeles cum trebuie fiinţa lucrurilor cu ajutorul 
raţiunii? 

’ THEAITETOS Pe deplin. 

STRĂINUL Vai, Theaitetos, de-ar rămîne aşa, căci 
după impresia mea, aş zice că abia acum ne vam da 
mai bine seama de greutatea cercetării. 

THEAITETOS Cum şi de ce ai spus asta? a 

STRĂINUL Tinere fericit, nu-ţi dai seama că acum 
plutim în plină neştiinţă asupră-i şi că doar în apa¬ 
renţă ne spunem ceva unul altuia? 

THEAITETOS Mie cel puţin nu-mi pare. Nu văd în 
ce măsură am greşit făcînd aşa. 

STRĂINUL Caută să vezi mai lămurit dacă, fiind 
de acord asupra celor spuse acum, n-am putea fi pe 
drept şi noi interogaţi în felul în care am pus între- 250 
bări susţinătorilor tezei cum că întregul lumii constă 
în cald şi rece. 

THEAITETOS în cel fel? Aminteşte-mi-le. 

STRĂINUL Prea bine, şi voi încerca s-o fac inte- 
rogîndu-te ca pe aceia atunci, în gîndul de-a face ast¬ 
fel un pas înainte. 

THEAITETOS Pe bună dreptate. 

STRĂINUL Fie deci aşa: oare despre mişcare şi 
stare pe loc nu spui tu că-si sînt opuse la extrem? 

THEAITETOS Cum să nu? 

STRĂINUL Şi totodată tu susţii că există, atît amîn- 
două ca atare cît şi fiecare? 

THEAITETOS Sigur că o spun. b 

STRĂINUL Oare cînd admiţi că ele sînt, spui că 
sînt în mişcare, atît amîndouă laolaltă cît si fiecare? 

THEAITETOS Nicidecum.' 

STRĂINUL Dai cumva de înţeles că stau pe loc, 
spunînd că „amîndouă“ sînt? 

THEAITETOS Dar cum? 

STRĂINUL Tu pui, prin urmare, în cugetul 39 tău 
fiinţa lucrurilor drept un al treilea, dincolo de cei 
doi termeni ,ca şi cum ea ar învălui atît starea cît şi 
mişcarea, le iei laolaltă şi le consideri potrivit cu co¬ 
munitatea lor de fiinţă. Nu e acesta felul cum declari 
despre amîndouă că există? 

THEAITETOS Riscăm într-adevăr să facem antici- c 
paţia că fiinţa lucrurilor este un al treilea, în clipa 
cînd spunem că mişcarea şi starea există. 

STRĂINUL Atunci nu mişcarea şi starea pe loc re¬ 
prezintă laolaltă fiinţa lucrurilor, ci desigur altceva 
decît ele. 

THEAITETOS Se pare. 

STRĂINUL Prin urmare, după firea ei proprie, 
fiinţa lucrurilor nici nu stă pe loc, nici nu se mişcă. 

THEAITETOS Aşa cumva. 

STRĂINUL încotro e cazul să-şi mai îndrepte gîn- 
direa cel care ar vrea să afirme un lucru sigur de¬ 
spre ea? 

THEAITETOS Chiar aşa, încotro? 

STRÂ1NUL Cred că în nici o parte nu e lesne de 
, d găsit ceva. Căci dacă într-adevăr ceva nu se mişcă, 
atunci cum nu ar sta pe loc? sau dimpotrivă, ceea ce 
nu stă defel pe loc, cum nu s-ar mişca? însă fiinţa 
lucrurilor ni s-a arătat acum a sta în afara ambelor 
situaţii. Să fie cu putinţă acest lucru? 

THEAITETOS Cel mai puţin dintre toate. 

STRĂINUL Atunci este cazul să ne amintim în 
această privinţă, de următorul lucru. 

THEAITETOS De care? 

STRĂINUL Cum că, atunci cînd eram întrebaţi la 
ce anume trebuie să se refere „ceea ce nu este“ ne 
trezeam prinşi ' într-o încurcătură extremă. Ţi-amin- 
teşti? 

THEAITETOS Cum să nu? 

STRĂINUL Să ne aflăm acum într-o încurcătură 
e mai mică în legătură cu fiinţa lucrurilor? 

THEAITETOS După mine, Străine, dacă pot s-o 
spun, părem a ne afla într-una încă mai mare. 

STRĂINUL Rămînă deci aşa, greutatea ivită la 
acest punct. De vreme ce însă s-au împărtăşit deopo¬ 
trivă din asemenea greutate atît fiinţa lucrurilor cît şi 
nefiinţa lor, începe de pe acum speranţa că,'în măsura 
în care una dintre ele ni s-ar dezvălui, mai mult sau 
mai puţin lămurit s-ar dezvălui la fel şi cealaltă. Dacă 
251 a în schimb nu reuşim să percepem pe nici una, atunci 
cel puţin, pe cît ne-ar fi posibil, vom abate în'chip po¬ 
trivit argumentarea noastră de la amîndouă temele deo¬ 
dată. 

THEAITETOS E bine aşa. 

STRĂINUL Să ne întrebăm acum în ce fel denu¬ 
mim noi peşte tot cu mai multe nume un acelaşi lucru. 

THEAITETOS Ce vrei să spui? Dă-mi un exemplu. 

STRĂINUL Noi vorbim despre om dîndu-i multe ca¬ 
lificative, adăugîndu-i de pildă culoare, atitudine, mă¬ 
rime, defecte, calităţi, datorită cărora, laolaltă cu mul- 
b te altele, nu spunem doar că omul ca atare există, dar 

şi că este bun şi oricîte altele. La fel de bună seamă 
facem şi cu celelalte lucruri, după aceeaşi raţiune: căci 
presupunîndu-le a fi unu fiecare, le acordăm pluralita¬ 
tea şi le calificăm prin mai multe nume. 

THEAITETOS E drept ce spui. 

STRĂINUL Procedîndu-se aşa, fireşte că s-a pre¬ 
gătit pentru minţile tinere, ca şi pentru bătrînii întîr- 
ziaţi la minte, un adevărat festin. Căci oricui îi e la în¬ 
demână, la rîndul său, să aducă întîmpinarea că e cu 
neputinţă atît ca mai multe lucruri să fie una cît şi 
una mai multe, el distrîndu-se să nu admită că se 
poate spune despre om cum că e bun, ci doar bun des- c 
pre bun şi om despre om. Probabil întîlneşti şi tu 
adesea, Theaitetos, după cîte bănuiesc, oameni care fac 
haz de asemenea lucruri, cîteodată chiar inşi mai în 
vîrstă, şi oare s-au minunat de ele din puţinătatea re¬ 
surselor inteligenţei lor, socotind că au dat astfel peste 
ceva grozav de înţelept. 

THEAITETOS Chiar aşa. 

STRĂINUL Atunci, spre a argumenta cu privire la 
toţi cei care au pus vreodată problema fiinţei 40 , în orice 
fel, să ne fie îngăduit ca, atît acestora cît şi celor cu d 
care am susţinut discuţia anterioară, să le spunem, sub 
formă de întrebare, cele ce urmează. 

THEAITETOS Ce anume? 

STRĂINUL Să-i întrebăm dacă nu este defel ca¬ 
zul să punem în atingere fiinţa 41 cu mişcarea şi sta¬ 
rea pe loc, nici în general ceva cu altceva, ci să le 
punem oare în argumentările noastre, drept neîmbinate 
şi incapabile de a se împărtăşi unele de Ia altele? Sau 
să le punem pe toate laolaltă, ca putînd să se împăr¬ 
tăşească între ele? Sau unele da, altele nu? Ce oare 
dintre acestea vor alege ei, Theaitetos? e 

THEAITETOS Eu mărturisesc că nu am ce răspun¬ 
de în numele lor la acestea. 

STRĂINUL Atunci de ce să nu cercetezi tu însuţi ce 
rezultă din fiecare teză, răspunzînd la cîte una? 

THEAITETOS Ai dreptate în ce spui. 

STRĂINUL Să presupunem astfel că ei încep prin 
a susţine, dacă vrei, că nimic nu poate să intre în atin¬ 
gere cu nimic, în nici o privinţă. Prin urmare mişcarea, 
şi starea pe loc nu ar avea parte defel de fiinţă 42 . 

THEAITETOS Nu ar avea, desigur. 

STRĂINUL Dar va exista vreuna dintre ele, dacă 
nu are parte de fiinţă? 

THEAITETOS Nu va exista. 

STRĂINUL Numai că recunoscîndu-se aşa, toate 
s-ar răsturna degrabă, după cîte se pare, deopotrivă 
părerea celor ce văd în mişcare întregul lumii şi 
a celor care-1 fac să stea pe loc ca fiind unu, precum 
şi părerea celor ce consideră veşnice Ideile pe baza că¬ 
rora realităţile ca atare se comportă identic. Căci toţi 
aceştia adaugă faptul de a fi, unii spunînd că există 
mişcare adevărată, alţii că există stare pe loc adevă¬ 
rată. 

THEAITETOS Chiar aşa. 

STRĂINUL Şi deopotrivă toţi cei ce uneori reunesc 
b lucrurile, alteori le divid, fie că le reduc la Unu şi scot 
din Unu nesfîrşit de multe, fie că divid în elemente 
limitate ca număr şi apoi fac reunificări din ele, in¬ 
diferent dacă ei stabilesc că e vorba de 1 procese ce se 
iscă rînd pe rînd sau de o situaţie statornică, ei nu ar 
putea spune nimic, în cazul că nu ar exista nici un 
amestec. 

THEAITETOS Aşa e. 

STRĂINUL In plus, aş zice, situaţia de gîndire cea 
mai absurdă ar reveni celor care nu admit ca un lucru 
să fie denumit printr-altul pe baza înregistrării lor în 
comun. 

THEAITETOS Dar cum? 

o STRĂINUL Ei sînt nevoiţi să se folosească, într-un 
fel, de verbul „a fi“ cu privire la toate, că şi de expresii 
ca „în afară 41 , „printre alţii 41 sau „prin sine 14 şi de ne¬ 
numărate altele. In neputinţă fiind să le înlăture şi să 
le ocolească în vorbirea lor — nemaifiind cazul să fie 
combătuţi de alţii, ci avînd acasă la ei pe duşman, cum 
se spune, şi pe oponent — ei înaintează purtînd sta¬ 
tornic cu ei peste tot, ca neverosimilul Eurycles 43 , pe 
ccl care-i mustră în intimitatea lor. 

THEAITETOS Spui ceva întru totul potrivit şi ade¬ 
ri vărat. 

STRĂINUL Dar pe de altă parte, ce ar fi dacă am 
admite că toate au capacitatea să se asocieze? 

THEAITETOS Aceasta sînt eu în stare să dezleg. 

STRĂINUL Cum? 

THEAITETOS Atît mişcarea însăşi ar sfîrşi prin a 
fi întru totul stare pe loc, cît şi invers, starea însăşi 

s-ar mişca, dacă într-adevăr ele s-ar îmbina una cu 
alta. 

STRĂINUL Numai că, c~te neapărat cu neputinţă 
ca mişcarea să stea pe loc şi starea isă se mişte, nu-i 

as.a? 

THEAITETOS Cum altfel? 

STRĂINUL Rămîne, fireşte, doar a treia presu¬ 
punere. 

THEAITETOS Da. 

STRĂINUL Intr-adevăr, ceva din acestea e necesar: 8 
sau toate, sau nici unul, sau unele consimt, altele nu, 
să se îmbine laolaltă . 

THEAITETOS Cum altfel? 

STRĂINUL Dar despre primele două situaţii s-a 
dovedit că nu pot avea loc. 

THEAITETOS Da. 

STRĂINUL Prin urmare oricine vrea să răspundă 
cum se cuvine, va propune pe cea rămasă din cele trei. 

THEAITETOS Hotărît aşa. 

STRĂINUL Intrucît deci unele consimt să se facă 
îmbinarea, altele nu, lucrurile ar putea să se petreacă 
aproape ca în materie de litere. Printre acestea, unele 253 
nu se armonizează între ele într-un fel, altele se ar¬ 
monizează. 

THEAITETOS Cum n-ar fi aşa? 

STRĂINUL In ce priveşte vocalele însă, spre deo¬ 
sebire de celelalte litere, dle js-au răspîndit ca un 
adevărat fir de legătură prin toate, în aşa fel încît 
fără una din • ele. este cu neputinţă ca şi celelalte litere 
să se armonizeze una cu alta. 

THEAITETOS Bineînţeles. 

STRĂINUL Dar ştie orice ins care literă anume se 
îmbină> cu alta, sau, dacă vrea cineva să facă lucrul 
în chip potrivit, e nevoie de un meşteşug? 

THEAITETOS De un meşteşug. 

STRĂINUL De care? 

THEAITETOS De cel al gramaticii. 

STRĂINUL Nu se întîmplă -la fel cu sunetele ascu- b 
ţite şi grave? Cel ce are cunoştinţă de meşteşugul po¬ 
trivirii şi nepotrivirii sunetelor este cultivat în materie 
de muzică, cel ce nu ştie asta e incult. 

THEAITETOS Chiar aşa. 

STRĂINUL Iar privitor la celelalte meşteşuguri sau 
la ignoranţa lor, vom afla situaţii asemănătoare. 



364 


PLATON 


THEAITETOS Cum să nu? 

STRĂINUL Dar atunci? în măsura în care am ad¬ 
mis că şi genurile luate ca atare au parte între ele de 
îmbinare, oare nu e necesar să se înainteze în argu¬ 
mentări cu ajutorul unei ştiinţe, dacă vrea cineva să 
arate în chip corect care dintre genuri se armonizează 
între ele şi care nu? Atunci desigur că el ar indica pe 
c cele care pot trece prin toate, dacă există vreunele care 
să se împreuneze cu ele astfel încît să poată face îm¬ 
binări, sau invers, ar arăta ce diviziuni sînt de făcut, 
dacă printre întreguri ar apărea un temei de divi¬ 
ziune. 

THEAITETOS Cum să nu aibă el nevoie de o ştiin¬ 
ţă, poate chiar de cea mai înaltă? 

STRĂINUL La rîndul ei, cum se va numi aceasta, 
Theaitetos? Sau, pe toţi zeii, fără să ne fi dat seama, 
poate am căzut asupra ştiinţei oamenilor desprinşi de 
nevoi, întîmplîndu-ni-se astfel ca, în căutarea sofis¬ 
tului, să fi dat mai întîi peste filosof? 44 

THEAITETOS Cum de spui asta? 
d STRĂINUL A divide după genuri şi a nu privi drept 
diferită o specie identică sieşi, nici una diferită drept 
aceeaşi, oare nu va ţine, după noi, de arta dialecticii? 

THEAITETOS Da, vom spune. 

STRĂINUL Atunci, acela care este în stare să facă 
aşa ceva, anume să vadă o singură Idee în mai multe 
care subzistă fiecare separat, să o vadă îndeajuns ex¬ 
tinsă peste tot mai multe, deosebite între ele, drept 
învăluite de una din afara lor, după cum vede, din 
nou, una singură stăruind, ca una în mai multe în¬ 
treguri, ca şi mai multe, definite cu totul separat; 
e iată ce înseamnă a şti să deosebeşti, după cîte un gen, 
•ce anume pot avea în comun feluritele lucruri şi ce nu. 

THEAITETOS întocmai aşa. 

STRĂINUL Dar nu cred că vei atribui capacitatea 
dialectică decît celui ce practică o dreaptă şi cinstită 
filosofare. 

THEAITETOS Intr-adevăr, cum s-o atribui altcuiva? 

STRĂINUL Pe filosof aşadar l-am putea întîlni în- 
tr-un asemenea loc fie acum, fie mai târziu, dacă l-am 
254 a căuta, deşi nu e lesne de surprins limpede nici el, în 
timp ce dificultatea de a-1 afla pe sofist este dife¬ 
rită. 

THEAITETOS în ce sens? 

STRĂINUL Acesta din urmă, trăgîndu-se înspre în¬ 
tunecimea a ce nu este şi deprins cu ea este anevoie 
de prins cu mintea, tocmai din cauza întunecimii lo¬ 
cului [de refugiu]. Nu-i aşa? 

THEAITETOS Aşa s-ar zice. 

STRĂINUL Pe cînd filosoful, care se pleacă neînce¬ 
tat asupra ideii de fiinţă a lucrurilor cu argumentă¬ 
rile sale, nu este nici el uşor de surprins, tocmai da¬ 
torită strălucirii zonei unde se aşează. Căci, la cei mai 
mulţi oameni, ochii sufletului nu pot îndura să con- b 
temple condiţia divină a lucrurilor. 

THEAITETOS Şi aceasta pare să fie aşa, nu mai 
puţin ea spusele anterioare. 

STRĂINUL Prin urmare am putea întreprinde chiar 
îndată, în cazul că am dori-o, cercetarea 1 aceasta în chip 
mai lămurit pentru noi. în schimb, despre sofist este 
îndeajuns de limpede acum că nu trebuie să-l slăbim 
din ochi o clipă, pînă ce nu-1 vom avea sub ochi. 

THEAITETOS Drept vorbeşti. 

STRĂINUL După ce, aşadar, am admis că printre 
genuri unele autoriză îmbinarea lor, altele nu, şi unele 
cu mai puţine genuri, altele cu mai multe, în timp ce 
altele care le străbat pe toate nu sînt împiedicate de ni¬ 
mic să se întovărăşească cu toate, să ducem mai de- c 
parte argumentul nostru, îhtreprinzînd cercetarea, nu 
asupra tuturor Ideilor, spre a nu ne rătăci printre prea 
multe, ci asupra unora alese, ca fiind mai însemnate, 
şi astfel să vedem mai întîi felul fiecăreia, apoi cum se 
comportă ea în privinţa capacităţii de a se îmbina cu al¬ 
tele, în aşa fel încît, chiar dacă n-am putea prinde prea 
limpede cu mintea atît fiinţa lucrurilor cît şi nefiinţa 
lor, măcar să nu fim cu totul lipsiţi de'raţiunea lor, 
pe cît o autoriză natura cercetării noastre, precum şi 
să vedem dacă nu cumva ne e îngăduit să ne liberăm 
de greutăţi nepedepsiţi, atunci cînd spunem despre d 
aceea ce nu este că într-adevăr nu este. 

THEAITETOS Trebuie, desigur. 

STRĂINUL Acum, dintre genurile enumerate adi¬ 
neauri, cele mai însemnate sînt fiinţa lucrurilor însăşi, 
starea şi mişcarea. 

THEAITETOS Din plin, într-adevăr. 

STRĂINUL Şi am declarat cu privire la ultimele 
două că sînt de neîmbinat între ele. 

THEAITETOS Negreşit. 

STRĂINUL In schimb fiinţa lucrurilor este îmbi¬ 
nată cu fiecare, de vreme ce ambele sînt, într-un fel. 

THEAITETOS Cum să nu? 

STRĂINUL Atunci trei sînt genurile ivite. 

. THEAITETOS Chiar aşa. 

STRĂINUL Asta înseamnă că fiecare dintre ele esie 
altul decît celelalte două, dar acelaşi faţă de sine. 
e THEAITETOS Aşa cum spui. 

STRĂINUL Numai că, ce oare afirmarăm acum, ros¬ 
tind cuvintele ,,acelaşi“ şi „altul“? Să fi afirmat noi 
două genuri anumite, altele decît cele trei, dar nece¬ 
sar îmbinate statornic cu ele, astfel încît cercetarea să 
trebuiască a fi făcută asupra existenţei a cinci genuri, 
nu asupra a trei? Sau cumva ne-a rămas ascuns faptul 
255 a C £ p r j n ))a celaşi“ cît şi prin „altul“ denumim ca şi 
unul din genurile acelea? 

THEAITETOS Poate. 

STRĂINUL Dar desigur, mişcarea şi starea nu sînt 
nici „altul“, nici „acelasi“. 

THEAITETOS Cum? 

STRĂINUL Oricum am califica în comun mişcarea 
şi starea, nici una dintre ele nu poate fi asa ceva. 

THEAITETOS Cum asta? 

STRĂINUL Mişcarea ar sta atunci pe loc şi invers, 
starea s-ar mişca. Căci în ambele cazuri, dacă vreunui 
din termeni s-ar schimba în celălalt, el îl va sili pe 1 ce¬ 
lălalt să-şi prefacă, la rîndu-i, natura în contrariul său, 
. întrucît se împărtăşeşte din contrariu. 
b THEAITETOS Fireşte, întru totul. 

STRĂINUL în schimb ambele trebuie să se împăr¬ 
tăşească de la faptul de-a fi aceleaşi [identice] şi de-a 
fi altele [diferite]. 

THEAITETOS Da. 

STRĂINUL Ca atare nu trebuie să spunem că miş¬ 
carea este una cu identicul sau cu diferitul, nici starea. 

THEAITETOS Nu, desigur. 

STRĂINUL In schimb, să concepem noi că fiinţa 
lucrurilor şi identicul sînt una? 

THEAITETOS Poate că da. 

STRĂINUL Dacă însă fiinţa lucrurilor şi identi¬ 
cul nu ar manifesta nici o deosebire, atunci din nou, 
spunînd că amîndouă — mişcarea şi starea — au parte 
o de fiinţă, am declara că ele însele sînt una, ca fiind. 

THEAITETOS Dar e cu neputinţă să fie una. 

STRĂINUL Este atunci cu neputinţă şi ca identi¬ 
cul să fie una cu fiinţa lucrurilor? 

THEAITETOS Probabil aşa. 

STRĂINUL Să rînduim într-adevăr identicul drept 
o a patra Idee, pe lingă celelalte trei? 

THEAITETOS Întocmai. 

STRĂINUL Cum atunci? Trebuie ca urmare spus că 
diferitul reprezintă o a cincea specie? Sau cumva acesta 
şi fiinţa lucrurilor trebuie gîndite ca două nume puse 
asupra unui aceluiaşi gen? 

THEAITETOS Poate. 

STRĂINUL Dar vei admite lucrul acesta, cred eu, 
că dintre realităţi, o parte sînt statornic invocate în ele 
însele,,o altă parte în relaţie cu alte realităţi. 

THEAITETOS Cum să nu? 

STRĂINUL Iar alteritatea [faptul de a fi altul],este 
statornic faţă de altul, nu? d 

THEAITETOS Aşa. 

STRĂINUL Nu acesta ar fi cazul, dacă într-adevăr 
fiinţa şi alteritatea nu s-ar deosebi defel; ci, întrucît 
alteritatea ar participa la ambele Idei, odată cu fiinţa 
lucrurilor, s-ar întîmpla şi ca unul dintre cei diferiţi să 
fie diferit, dar nu faţă de ceva diferit. Acum însă ne 
este pur şi simplu vădit că orice ar fi alteritatea, îi re¬ 
vine în chip necesar să fie ce este ea însăşi faţă de ceva 
diferit. 

THEAITETOS Aşa stau lucrurile cum spui. 

STRĂINUL Atunci prin firea ei alteritatea trebuie 
declarată ca fiind a cincea între speciile 45 pe care le-am e 
pus în lumină. 

THEAITETOS Da. 

STRĂINUL Şi vom spune că ea le. străbate pe toate 
celelalte. Căci fiecare este alta decît celelalte, nu prin 
natura ei, ci prin participarea la Ideea de alteritate. 

THEAITETOS Intru totul aşa. 

STRĂINUL Să rostim atunci următoarele despre 
cele cinci genuri luate unul cîte unul? 

THEAITETOS Ce anume? 

STRĂINUL Mai întîi, că mişcarea este întru totul 
diferită de stare. Sau cum să spunem? 

THEAITETOS Aşa. 

STRĂINUL Ea nu este deci stare pe loc? 

THEAITETOS Nicidecum. 

a STRĂINUL Pe de altă parte ea este [are fiinţă], în¬ 
trucât participă la fiinţa lucrurilor. 

THEAITETOS Este. 

STRĂINUL Din nou, mişcarea este diferită de 
identic. 

THEAITETOS Pare-se. 

STRĂINUL Ca atare ea nu e identicul. 

THEAITETOS Nu, într-adevăr. 

STRĂINUL Numai că, - bineînţeles, ea era identică 
cu sine, prin aceea că toate se împărtăşeau de la iden- 
• titate. 

THEAITETOS Din plin. 

STRĂINUL Faptul că mişcarea este şi, deopotrivă, 
nu este ceva identic trebuie acceptat fără indignare, căci 
nu am vorbit în acelaşi sens atunci cînd ara spus că ea 
este şi nu este ceva identic, ci numind-o ceva identic 
b vorbim aşa prin participarea ei la identitatea faţă de 
sine, în timp 'ce spunînd că nu este aceeaşi o facem 
datorită îmbinării ei cu altul, prin care s-a desprins de 
identic, nu mai este acesta ci e diferită, aşa îneît pe 
drept se poate spune despre @a cum că nu este ceva 
identic. 

THEAITETOS întru totul aşa. 

STRĂINUL Aşadar, în cazul că mişcarea însăşi s-ar 
împărtăşi într-un fel de la stare, chiar şi atunci nu ar 
fi de fel absurd să folosim denumirea de mişcare statică. 

THEAITETOS Ba ar fi cît se poate de drept, din 
moment ce am fi recunoscut că unele dintre genuri 
admit să se îmbine între ele, altele nu. 
c STRĂINUL Şi într-adevăr, la dovada acestui lucru 
ajunsesem încă înaintea celor de acum, anume argu- 
mentînd că i se întîmplă aşa prin natură. 

THEAITETOS Cum altfel? 

STRĂINUL Să ne întrebăm atunci din nou: oare 
mişcarea este diferită de diferit 46 , aşa cum era diferită 
atît de identic cît si de stare? 

THEAITETOS Neapărat. 

STRĂINUL Atunci ea nu este diferită şi potrivit cu 
argumentarea de acum, este într-un fel diferită. 

THEAITETOS E drept. 

STRĂINUL Dar apoi? Vom spune oare că e diferită 
de cele trei, dar de a patra nu, sau să recunoaştem că sînt 
cinci genuri în joc, cu privire la care şi pe temeiul că- 
d rora ne propunem să facem cercetarea? 

THEAITETOS Dar e cu neputinţă să admitem că 
numărul lor e mai mic decît cel indicat adineaori. 

STRĂINUL Atunci să declarăm, combătând fără 
sfială, că mişcarea este alta decît fiinţa lucrurilor? 

THEAITETOS Cît se poate de adevărat. 

STRĂINUL Rezultă în chip limpede că mişcarea 
ţine cu adevărat de ceea ce nu este ea şi de existenţă 
de vreme ce' participă la fiinţa lucrurilor? 

THEAITETOS .Foarte limpede. 

STRĂINUL In chip necesar deci nefiinţa lucrurilor 
revine mişcării, ca şi tuturor genurilor. Căci potrivit 
tuturor, natura alterităţii, făcînd pe fiecare altul decît e 
fiinţa lucrurilor, aduce nefiinţa. Şi într-adevăr pe toate, 
potrivit cu cele spuse, le vom putea numi pe drept ca 
nefiind, dar deopotrivă, de vreme ce participă la fiinţa 
lucrurilor ca fiind si ca realităţi. 

THEAITETOS Âr fi cazul. ' 

STRĂINUL Prin urmare, cu privire la orice Idee, 
există multă fiinţă, dar şi nesfîrşit de multă nefiinţă 47 . 

THEAITETOS Aşa se pare. 

STRĂINUL Atunci şi despre fiinţa însăşi a lucru- 257 
iilor trebuie spus că e diferită de celelalte. 

THEAITETOS Negreşit. 

STRĂINUL Iar astfei, ori de cîte ori altele sînt, de 
atîtea ori fiinţa nu este; căci acestea pe de-o parte nu 
sînt fiinţa una, în ea însăşi, iar pe de alta nesfîrşit de 
multe altele nu sînt, la rîndul lor. 

THEAITETOS Probabil aşa. 

STRĂINUL Aşadar, nici aceste lucruri n-ar trebui să 
trezească proteste, de vreme ce prin firea lor genurile 
se îmbină între ele. Dacă însă cineva nu ar fi de acord, 
atunci ar trebui să ne convingă şi astfel să ne abată de 
la consecinţele argumentărilor anterioare. 

THEAITETOS Pe drept ai spus asta. 

STRĂINUL Să mai vedem următoarele. b 

THEAITETOS Ce anume? 

STRĂINUL Ori de cîte ori vorbim despre ceea ce nu 
este, pare-se, noi nu rostim ceva contrariu 1 fiinţei lucru¬ 
rilor, ci doar diferit de ea. 

THEAITETOS Cum asta? 

STRĂINUL Astfel, cînd calificăm ceva ca „nefiind 
mare“, părem noi a indica prin formularea noastră mi¬ 
cul, mai degrabă decît egalul? 

THEAITETOS Cum s-o facem? 

STRĂINUL Aşadar, nu vom fi de acord să spunem 
că negaţia înseamnă contrariul, ci doar că ,,ne“ ori ,,nu“ 
indică un lucru dintre cele diferite, cînd sînt puse 
c înaintea numelor respective, sau mai degrabă înaintea 
lucrurilor asupra cărora sînt instituite numele pronun¬ 
ţate după negaţie. 

THEAITETOS întocmai aşa. 

STRĂINUL Dar să ne mai gîndim la acest lucru, 
dacă-ţi pare şi ţie potrivit. 

THEAITETOS La care? 

STRĂINUL S-ar zice că natura diferitului se distri¬ 
buie întocmai cunoaşterii. 

THEAITETOS Cum asta? 

STRĂINUL Aceasta din urmă este şi ea una, în- 
tr-un fel; dar cîte o parte a ei, ivită pentru un domeniu 
d anumit, posedă de fiecare dată o denumire distinctă, 
proprie ei. De aceea să vorbim despre mai multe arte şi 
ştiinţe. 

THEAITETOS Pe deplin aşa. 

STRĂINUL Prin urmare şi cu părţile alterităţii, 
chiar dacă aceasta e de natură unică, s-a întîmplat ace¬ 
laşi lucru. 

THEAITETOS Probabil. Dar în ce privinţă să spu¬ 
nem aşa? 

STRĂINUL Faţă de frumos există oare ceva de 
ordinul alteritătii, care i se opune? 

THEAITETOS Există. 

STRĂINUL Partea aceasta o vom declara noi ano¬ 
nimă, sau are un nume? 

THEAITETOS Are unul. Căci aceea ce declarăm 
noi ,,ne-frumos“ nu este diferit de altceva, de fiecare 
dată, decît de natura frumosului. 

STRĂINUL Atunci spune-mi si acest lucru, 
e THEAITETOS Care? ' ‘ 

STRĂINUL Ne-frumosul s-a dovedit el a fi altceva 
decît un gen distinct printre realităţi, opus la rîndul său 
din nou fată de una dintre realităţi? 

THEAITETOS Chiar aşa. 

STRÂINUL După cîte ni se arată, nc-frumosul se 
vădeşte a reprezenta un fel de opoziţie în care intră 
ceea ce este cu ceea ce este. 

THEAITETOS Cîtse poate de drept. 

STRĂINUL Dar potrivit argumentării noastre, fru- 

moşul să facă el parte dintre realităţi într-o măsură 
mai mare decît ne-frumosul? 

THEAITETOS Nicidecum. • 

STRĂINUL Iar la fel trebuie spus că au parte de 258 
fiinţă ne-marele şi marele însusi? 

THEAITETOS La fel. 

STRĂINUL Atunci şi ne-justul trebuie pus în ra¬ 
port cu justul, prin faptul că unul nu este mai mult 
decît altul, nu? 

THEAITETOS Cum să nu? 

STRĂINUL Iar despre celelalte vom spune la fel, 
de vreme ce prin natura sa alteritatea s-a dovedit a 
face parte dintre cele reale, iar dacă ea este, neapărat 
că si părţile ei nu sînt mai puţin. 

THEAITETOS Cum altfel? 7 

STRĂINUL După cîte se pare, aşadar, opoziţia reci- l> 
procă dintre natura unei părţi a alterităţii şi natura 
unei părţi a ceea ce este nu reprezintă mai puţin, dacă 
se cuvine să spunem aşa, fiinţa a ceea ce este ca ata¬ 
re 48 , opoziţia neînsemnînd ceva contrariu faţă de ceea 
ce este, ci doar diferit de el. 

THEAITETOS Foarte limpede, într-adevăr. 

STRĂINUL Cum să numim atunci opusul? 

THEAITETOS Evident „cel ce nu este“, pe care-1 
căutăm din pricina sofistului, acesta este acum în joc. 

. STRĂINUL Intrucît, aşa cum spui, el nu'este defel 
lipsit de fiinţă 49 mai mult decît altele, să nu cutezăm 
oare chiar de pe acum a spune că aceea ce nu este are 
parte de fiinţă în chip ferm, cu natura sa proprie, şi 
că aşa cum marele era mare şi frumosul frumos, iar ne- c 
marele ne-mare şi ne-frumosul ne-frumos, la fel, pe 
baza aceluiaşi argument, ceea ce nu este a fost şi ră- 
mîne ceea ce nu este, o Idee determinată în sînul nu¬ 
meroaselor realităţi ce sînt? Sau poate, Theaitetos, păs¬ 
trezi vreo neîncredere faţă de aceasta? 

THEAITETOS Nici una. 

STRĂINUL Ştii că ne-am aşezat, faţă de Parme- 
nide, mult dincolo de interdicţia pusă de el? 

THEAITETOS Cum oare? 

STRĂINUL Am sfîrşit prin a dobîndi, odată cu des¬ 
făşurarea cercetării noastre, mai mult decît îngăduia el 
să se prindă cu mintea. 

THEAITETOS Cum oare? 

STRĂINUL Fiindcă el spune cam aşa: 

„Căci nicicînd vreo constrîngere nu va putea face să 

fie lucrurile ce nu sînt; 

Ci depărtează-ţi cugetul de această cale de cerce- 

tare u . 

THEAITETOS Intr-adevăr aşa spune. 

STRĂINUL Noi, în schimb, nu numai că am dove¬ 
dit despre cele ce nu sînt cum că sînt, dar chiar am 
scos în evidenţă Ideea ce revine lui „ce nu este“. Căci 
dovedind cum că există o anumită natură a alterităţii 
şi că ea e distribuită asupra tuturor realităţilor unele 
e faţă de altele, am cutezat să spunem, cu privire la par¬ 
tea opusă faţă de fiecare existent, cum că ea ca atare 
este cu adevărat ceea ce nu este. 

THEAITETOS Cît se poate de adevărat mi se pare, 
Străine, că am vorbit noi. 

STRĂINUL Nu mai este atunci cazul să ni se obiec¬ 
teze că, punînd în lumină pe ce nu este drept contrariu 
a ce este, cutezăm totuşi a declara că este. Căci privi¬ 
tor la contrariul a ceva, ne-am scutit de mult să ne 
întrebăm dacă este sau nu, dacă are noimă sau e cu 
totul neraţional. Despre ceea ce am declarat acutn ca 
259 a fiind ceea ce nu este, ar fi cazul sau să ne convingă 
prin argumentare cineva că a fost rău denumit, sau, 
atîta vreme cît nu o poate face, să rămînă valabil şi 
pentru el, aşa cum susţinem noi, anume că genurile se 
îmbină intre ele, că atît fiinţa lucrurilor cît şi alteri- 
tatea le străbat pe toate şi că, împăcate între ele, di¬ 
feritul, împărtăşindu-se de la fiinţă, există prin această 
participaţie, 1 nefiind desigur genul de la care se îm¬ 
părtăşeşte, ci rămînînd diferit, iar diferit fiind de fiinţa 
lucrurilor, el este neapărat şi cît se poate de limpede 
ceea ce nu este. Cît despre fiinţa lucrurilor, care la rîn- 
b dul ei s-a împărtăşit de la alteritate, urmează să fie 
diferită de celelalte genuri, iar diferită de ele toate fiind, 
ea nu este nici fiecare dintre ele, nici toate la un loc, în 
afară de sine, astfel încît, fără putipţă de tăgadă, fiinţa 
lucrurilor la rîndul ei de mii şi mii de ori nu este, iar 
celelalte, fiecare luat ca atare sau toate la un loc, în 
multe cazuri sînt, în multe nu sînt. 

THEAITETOS E drept. 

STRĂINUL Dar şi în ce priveşte aceste situaţii con¬ 
trarii 50 , dacă cineva nu le dă crezare, fie îi rămîne să 
analizeze lucrurile şi să rostească ceva mai potrivit 

decît cele spuse acum, fie, ca şi cum ceva greu ar fi c 
fost conceput, se complace în a trage raţionamentele 
cînd într-o parte cînd într-alta, trudindu-se cu lupruri 
ce nu merită multă trudă cum se vădeşte acum. Căci aşa 
ceva e lipsit de orice eleganţă şi la îndemîna oricui, pe, 
cînd celălalt demers este greu şi în acelaşi timp frumos. 

THEAITETOS Care anume? 

STRĂINUL Cum spuneam şi mai înainte că trebuie 
făcut: lăsînd la o parte toate acestea, ca fiind la înde¬ 
mîna oricărui interlocutor, să fii în stare a urmări cu 
gîndul pe cel ce declară că un lucru, diferit fiind, es L e 
într-un fel acelaşi, cît şi că, acelaşi fiind, el este dife¬ 
rit, spre a vedea pe ce cale şi sub ce raport li se atri- d 
buie o însuşire sau alta. în schimb a declara pur şi 
simplu că identicul e diferit, şi diferitul identic, ca şi 
marele mic şi 'micul mare, precum şi a se complace, 
astfel în a înfăţişa permanent contrariile în cadrul ar¬ 
gumentării, nu este tocmai un fel valabil de a obiecta, 
fiind doar dovada lipsei de'maturitate în comerţul cu 
lucrurile. 

THEAITETOS Intru totul aşa. 

SJRÂINUL Căci într-adevăr, prea bunul meu, a în¬ 
cerca să separi toate de tot nu este mai întîi potrivit, 
şi cu-adevărat dovedeşte o totală înstrăinare de orice e 
armonie şi spirit filosofic. 

THEAITETOS Cum aşa? 

STRĂINUL A desprinde fiecare lucru de toate sfîr- 
şeşte cu dispariţia posibilităţii de-a cuvînta. Căci vor¬ 
birea ne-a fost dată prin 'împletirea între ele a genu¬ 
rilor. 

THEAITETOS E drept. 

STRĂINUL Acum poţi vedea cît de la locul lui a 2 60 
fost să combatem adineaori pe- aceştia, silindu-i să ad¬ 
mită că genurile se îmbină unele cu altele. 

THEAITETOS în ce sens? 

STRĂINUL In sensul că vorbirea este, pentru noi, 
un gen al celor reale. Lipsiţi fiind de aceasta, ne-am 
lipsi de ce este mai de seamă pentru filosofare. Dar ne 
mai trebuie, în clipa de faţă, să convenim asupra a ce 
este vorbirea [întemeiată] 51 , iar dacă am fi lipsiţi de ea 
şi n-ar exista defel, noi nici nu am mai putea, într-un 
fel, spune ceva. Şi am fi lipsiţi de ea, dacă am recu- t> 
noaşte că nu există nici o îmbinare, a nimic cu nimic. 

THEAITETOS E drept acest lucru. Dar n-am înţe- 

Ies bine pentru ce anume ar fi acum cazul să conve¬ 
nim asupra vorbirii [întemeiate]. 

STRĂINUL Poate că vei înţelege cel mai lesne ur- 
mărindu-mă pe această cale. 

THEAITETOS Pe care? 

STRĂINUL Iată, ceea ce nu este ni s-a arătat a fi 
unul anumit între genuri, răspîndit prin toate cele 
reale. 

THEAITETOS Intr-adevăr. 

STRĂINUL Aşadar, ce ar rămîne de cercetat după 
aceasta este dacă el se îmbină eu opinia şi vorbirea. 

THEAITETOS Dar de ce? 

STRĂINUL Neîmbinîndu-se cu acestea, toate ar fi 
o în chip necesar adevărate, pe eînd îmbinîndu-se, atît 
opinia cît şi vorbirea devin false. Căci a judeca şi a da 
expresie celor ce nu sînt, aceasta înseamnă de fapt a se 
produce falsul în gîndire ca si în vorbire. 

THEAITETOS Aşa. 

STRĂINUL Iar dacă există falsul, există şi înşelă¬ 
ciunea. 

THEAITETOS Da. ' 

STRĂINUL Existînd înşelăciunea, în chip necesar 
toate lucrurile se umplu de la bun început de imagini, 
de icoane şi de plăsmuiri. 

THEAITETOS Cum altfel? 

STRĂINUL Numai că, despre sofist am spus că s-a 
d tras în ascunzişul acesta, tăgăduind în vreun fel că ar 
exista falsitate. Căci aceea ce nu este n-ar putea fi nici 
gîndit de către cineva, nici formulat, întrucît el nu se 
împărtăşeşte defel şi nicăieri de la fiinţă. 

THEAITETOS Aşa spunea el. 

STRĂINUL Acum însă şi acesta s-a dovedit părtaş 
la fiinţa lucrurilor, aşa încît poate că sofistul nu ar mai 
da lupta pe această temă. In schimb el ar putea sus¬ 
ţine că unele dintre genuri au parte de nonexistenţă, 
a altele nu, iar vorbirea şi opinia ar fi dintre cele ce n-au 
parte, astfel încît ar da lupta în continuare, spunînd că 
meşteşugul imaginilor şi plăsmuirilor, de care afirmăm 
că ţine el, pur şi simplu n-ar exista, de vreme ce opinia 
şi vorbirea nu participă la ce nu este. Falsitatea nu s-ar 
ivi defel fără o asemenea întovărăşire. De aceea sîntem 
datori să analizăm mai întîi vorbirea,, opinia, ca şi pu¬ 
terea de închipuire în ce sînt ele, pentru ca, avîndu-le 

în faţă să vedem şi întovărăşirea lor cu ceea ce nu este, 261 
apoi făcînd aşa să dovedim că falsitatea există, iar do¬ 
vedind-o să înlănţuim în ea pe sofist, dacă intr-adevăr 
el e osîndit la aceasta, sau atunci să-l dezlegăm şi să-l 
căutăm într-alt gen. 

THEAITETOS S-ar zice, Străine, că e întru totul 
adevărată spusa noastră de la început despre sofist, cum 
că ţine de un gen greu de vînat. El pare un adevărat 
sac de probleme, iar atunci cînd ţi-o pune în faţă pe 
vreuna dintre ele eşti silit să o ataci din greu, înainte 
de-a te putea apropia de el. De abia am trecut prin 
problema, cum că ceea ce nu are parte de fiinţă nu 
este, iar el ne-a şi pus înainte o alta, trebuind acum să *> 
dovedim prezenţa falsităţii în materie de vorbire şi de 
opinie, iar apoi poate se va ridica o altă problemă şi 
încă una, în continuare; după cîte se pare, capătul nu 
se va arăta niciodată. 

STRĂINUL Curaj, Theaitetos. Trebuie mers mereu 
înainte, oricît de mic ne-ar fi pasul. Ce ar face., pus în 
faţa altor probleme, acela care s-ar descuraja de pe 
acum, decît să nu obţină nimic de la ele, sau să se vadă 
respins din nou îndărăt? Potrivit cu spusa proverbului, 
cu greu ar putea un asemenea om cuceri cetatea. Acum, c 
prea bunule, de vreme ce am scos la capăt cele ce spui, 
înseamnă că întăritura cea mai înaltă a fi fost cucerită, 
celelalte fiind mai scunde si mai uşor de cucerit. 

THEAITETOS Bine spui. 

STRĂINUL Aşa cum am arătat adineaori, să luăm 
mai întîi în considerare vorbirea [întemeiată] şi opi¬ 
nia, spre a aprecia mai lămurit dacă ele sînt atinse de 
ceea ce nu este sau dacă amîndouă sînt întru totul 
adevărate, nici una dintre ele nefiind vreodată falsă. 

THEAITETOS E drept. 

STRĂINUL Hai deci, aşa cum spuneam privitor la d 
Idei şi la litere, să facem cercetarea' şi cu privire la 
cuvinte; căci pe această cale ar putea să ni se arate 
ceea ce căutăm acum. 

THEAITETOS Ce trebuie aflat despre cuvinteT 

STRĂINUL Dacă se armonizează între ele toate, sau 
nici unul, sau dacă unele o îngăduie, iar altele nu. 

THEAITETOS Este desigur evident că unele o în¬ 
găduie, altele nu. 

STRĂINUL Poate că vrei să spui aceasta: cum că 
unele, rostite fiind legat şi indicînd ceva, se armoni- * 

zează, altele, nesemnificînd nimic prin înşiruire, nu se 
armonizează-. 

THEAITETOS In ce sens spui aceasta? 

STRĂINUL Aşa cum socoteam că gîndeşti tu con¬ 
simţind. Căci ne stau la dispoziţie două genuri de in¬ 
dicare a fiinţei pe calea glasului. 

THEAITETOS Cum aşa? 

262 a STRĂINUL Pe de-o parte avem nume, pe de alta 
verbe. 

THEAITETOS Lămureşte-le pe fiecare. 

STRĂINUL Pe unul, ca fiind indieare de acţiuni, 
îl numim verb. 

THEAITETOS Da. 

STRĂINUL Pentru celălalt, ca purtînd asupra ce] or 
ce exercită acţiunile desemnarea instituită este de 
nume. 

THEAITETOS Întocmai aşa. 

STRĂINUL Acum, din înşirarea numelor singure 
nu poate ieşi o vorbire, nici din rostirea verbelor fără 
de nume. 

THEAITETOS Asta nu învăţasem, 
b STRĂINUL Aşadar este limpede că te gîndeai la alt¬ 
ceva adineaori, consimţind; căci.eu tocmai aceasta înţe¬ 
legeam să spun, cum că înşiruite astfel nu încape 
vorbire. 

THEAITETOS Cum? 

STRĂINUL De pildă, cuvinte ca: ,,merge“, „alear- 
gă“, „doarme“ şi alte verbe cîte indică acţiuni, chiar de 
le-ar înşira cineva pe toate, încă n-ăr alcătui o vorbire. 

THEAITETOS Cum s-o facă? 

STRĂINUL Şi tot astfel, dacă ar spune: „leu", 
,,cerb“, ,,cal“ şi ar rosti toate numele celor ce săvîr- 
c şese acţiunile, nici potrivit cu o asemenea înşiruire nu 
s-ar alcătui o vorbire. Căci rostirea nu indică, nici aici 
nici acolo, vreo acţiune ori vreo lipsă de acţiune, nici 
fiinţa 52 a ceva ce este ori a ceva ce nu este, mai îna¬ 
inte de a se îmbina verbele cu numele. în schimb 
atunci s-a armonizat şi deopotrivă s-a născut vorbirea 
produeîndu-se o primă înlănţuire, într-un sens vorbirea 
elementară şi cea mai scurtă. 

THEAITETOS Cum spui asta? 

STRĂINUL Cînd cineva afirmă: „omul învaţă 44 , ad- 
miţi că vorbirea aceasta 1 este cea mai scurtă şi elemen¬ 
tară? 

THEAITETOS în ce mă priveşte, da. b 

STRĂINUL Căci se arată atunci ceva cu privire la 
cele ce sînt, fie prezente, fie trecute, fie viitoare, şî nu 
se denumeşte doar, ci se şi determină ceva, înlănţuin- 
du-se verbele cu numele. De aceea şi spuneam că a vorbi 
nu înseamnă doar a denumi, drept care am şi dat în¬ 
lănţuirii «acesteia numele de vorbire. 

THEAITETOS Pe drept. 

STRĂINUL în chipul acesta la fel cum printre lu¬ 
crări unele se armonizau între ele', altele nu, printre 
semnalele vocii unele nu se armonizează, pe cînd al¬ 
tele au dat, armonizîndu-se, vorbirea. e 

THEAITETOS întru totul aşa. 

STRĂINUL Ar mai fi ceva mărunt de spus. 

THEAITETOS Ce? 

STRĂINUL Faptul că în chip necesar vorbirea este 
despre ceva, atunci cînd are loc, fiindu-i cu neputinţă 
să nu fie despre ceva. 

THEAITETOS Aşa, desigur. 

STRĂINUL Atunci acel ceva. trebuie să fie şi de 
un fel anumit. 

THEAITETOS Cum să nu? 

STRĂINUL Să ne aţintim gîndul la propriul nos¬ 
tru caz. 

THEAITETOS Aşa trebuie. 

STRĂINUL Voi glăsui acum către tine cu o vorbire 
ce pune laolaltă lucrul şi acţiunea, prin nume şi verb. 
Tu ai să-mi spui despre ce se face vorbirea. 

THEAITETOS Aşa voi face, pe cît pot. 26 

STRĂINUL „Theaitetos şade“. E întinsă vorbirea? 

THEAITETOS Nu, e măsurată. 

STRĂINUL E datoria ta atunci să spui despre cine 
se face vorbire şi cu privire la ce. 

THEAITETOS E limpede că despre mine şi cu pri¬ 
vire la starea mea. 

STRĂINUL Dar ceastălaltă? 

THEAITETOS Care? 

STRĂINUL „Theaitetos, cu care stau de vorbă acum, 
zboară“. 

THEAITETOS Şi despre asta n-aş putea spune altfel 
decît că e despre mine şi cu privire la starea mea. 

STRĂINUL însă noi declarăm că fiecare dintre vor¬ 
biri este neapărat de un fel anumit. 

THEAITETOS Da. b 

STRĂINUL Atunci de ce fel să spunem că este 
fiecare? 

THEAITETOS Un fel ar fi falsul, celălalt adevăr 
râtul. 

STRĂINUL Dar vorbirea adevărată dă glas celor cfc 
sînt, asa cum stau lucrurile. cu privire la tine. 

THEAITETOS Cum să nu? * 

STRĂINUL Pe cînd cea falsă exprimă altceva decît 
cele ce sînt. 

THEAITETOS Da. 

STRĂINUL Prin urmare, pe cele ce nu sînt le ex¬ 
primă ca fiind. 

THEAITETOS Aşa, întrucîtva. 

STRĂINUL Dar ca fiind altele, printre cele ce sînt, 
cu privire la tine. Căci privitor la fiecare lucru, spu¬ 
neam, multe într-un sens sînt cele ce sînt, multe ce nu 
sînt. 

THEAITETOS Cu adevărat aşa. 

STRĂINUL Vorbirea pe care am făcut-o despre tine 
a doua oară trebuia să fie, în primul rînd, după cîte 
am stabilit cu privire la vorbiri, una din cele mai 
scurte. 

THEAITETOS Cel puţin aşa am căzut de acord. 

STRĂINUL Apoi trebuia să fie despre cineva. 

THEAITETOS Intr-adevăr. 

STRĂINUL Dacă nu e despre tine, nu e despre ni¬ 
meni altcineva. 

THEAITETOS Cum să fie? 

STRĂINUL Iar nefiind despre nimeni, nici nu pu¬ 
tea fi vorbire în vreun fel. Am arătat într-adevăr că 
e cu neputinţă ca vorbirea să nu poarte asupra ni¬ 
mănui. 

THEAITETOS Cît se poate de drept. 

STRĂINUL Şi totuşi, cele spuse despre tine, nu- 
mindu-le'pe cele'diferite ca identice, iar pe cele ce nu 
sînt ca fiind, dovedesc din plin o asemenea îmbinare 
de verbe şi nume ce poate foarte bine să dea efectiv 
naştere vorbirii false. 

THEAITETOS Chiar aşa, fireşte. 

STRĂINUL Dar cum? Oare nu e de pe acum lim¬ 
pede că gîndirea, precum şi opinia şi închipuirea, pot 
toate să devină, ca genuri, atît false cît şi adevărate în 
cugetele noastre? 

THEAITETOS Cum? 

STRĂINUL Vei înţelege acest lucru mai lesne dacă 
vei prinde mai întîi sensul lor propriu şi cum se deo- 9 
sebesc între ele. 

THEAITETOS Dă-mi-1 atunci. 

STRĂINUL Gîndirea şi vorbirea trebuie înţelese ca 
fiind una; numai că dialogul lăuntric al cugetului cu 
sine, fără de glas, a fost numit de oameni gîndire. 

THEAITETOS Aşa întru totul. 

STRĂINUL Insă emisiunea pornită din cuget şi tre¬ 
cută prin glas s-a numit vorbire. 

THEAITETOS Adevărat. 

STRĂINUL Pe de altă parte în cazul vorbirii ştim 
că se produce următorul lucru. 

THEAITETOS Care? 

STRĂINUL Afirmaţia şi-negaţia. 

THEAITETOS O ştim. ’ 

STRĂINUL Iar atunci cînd se produce acest lucru 26 4 a 
în cuget, pe tăcute, poţi să-l numeşti altfel decît opinie? 

THEAITETOS Cum altfel? 

STRĂINUL In schimb atunci cînd situaţia aceasta 
se produpe în cineva, nu prin gîndire ci prin senzaţie, 
o astfel de experienţă resimţită poate fi potrivit nu¬ 
mită altfel decît reprezentare prin imaginaţie? 

THEAITETOS Defel. 

STRĂINUL Atunci, de vreme ce vorbirea putea fi 
adevărată ori falsă, iar gîndirea se manifesta ea însăşi 
ca fiind dialog al sufletului cu sine, în timp ce opinia 
ca rezultat al gîndirii, iar cînd spunem „se pare“ are & 
loc un amestec de senzaţie şi opinie, rezultă în chip 
necesar că şi acestea, înrudite fiind cu vorbirea, sînt 
într-unele cazuri şi cîteodată false. 

THEAITETOS Cum să nu? 

STRĂINUL Observi că judecata şi vorbirea falsă au 
putut fi descoperite mai curînd decît ne aşteptam, cînd 
ne temeam adineaori că truda de a cerceta un aseme¬ 
nea lucru m-ar putea trimite la o încercare cu totul 
zadarnică? 

THEAITETOS Observ asta. 

STRĂINUL Prin urmare nici faţă de rest să nu dez- 
nădăjduim. în măsura în care s-au dovedit acestea, să ° 
ne amintim acum de diviziunile anterioare pe bază de 
specii. 

THEAITETOS De care, anume? 

STRĂINUL Deosebisem două specii pentru meşte- 

şugul producerii de imagini, una după asemănare, aîta 
plăsmuitoare de ficţiuni. 

THEAITETOS Da. 

STRĂINUL Dar despre sofist spuneam că sîntern în 
perplexitate, neştiind în care din două să-l rînduim. 

THEAITETOS Aşa era. 

STRĂINUL In nedumerirea noastră, ceea ce crea 
încă mai multă tulburare era apariţia argumentului de 
natură să combată pe oricine, cum că nici icoana, nici 
imaginea, nici plăsmuirea nu există defel, fiindcă nici- 
d odată şi nicăieri nu există falsitate. 

THEAITETOS Adevărat spui. 

STRĂINUL Acum însă, de vreme ce s-a dovedit că 
există vorbire şi opinie falsă, este cu putinţă să exis¬ 
te şi imitaţie a celor ce sînt, iar din -această situa¬ 
ţie se poate naşte şi un meşteşug al amăgirii. 

THEAITETOS Se poate.’ 

STRĂINUL Dar faptul că sofistul ţinea de una din 
cele două, este ceva stabilit dinainte între noi, mai sus. 

THEAITETOS Da. 

STRĂINUL Atunci să încercăm din nou, despicînd 
a în două genul ce ne stă în faţă, a ne orienta statornic 
după partea dreaptă a diviziunii, urmărind care este 
lumea sofistului, pînă ce, desprinzîndu-1 de tot ce are 
comun cu alţii şi punîndu-i de o parte natura proprie, 
îl vom putea face vădit, în primul rînd nouă înşine, apoi 
265 a şj celor care, prin firea lor,'sînt familiarizaţi cu metoda 
pusă în joc. 

1 THEAITETOS Drept spui. 

STRĂINUL Nu făceam începutul dezbaterii noastre 
deosebind între meşteşugul de a produce şi cel de a lua 
în siăpînire? 

THEAITETOS Da. 

STRĂINUL In ce priveşte meşteşugul înstăpînirii 
asupra a ceva, sofistul s-a dovedit a face parte din cel 
al vînătorii, al disputei, al comerţului, precum şi din 
alte specii de acest soi? 

THEAITETOS Pe deplin aşa. 

STRĂINUL Acum în schimb, de vreme ce a fost eu- 
prins în meşteşugul mimeticii, este limpede că însuşi 
meşteşugul de a produce trebuie împărţit în două de 
b la început. Căci imitaţia este şi ea, de fapt, un fel de-a 
produce ceva, imagini fireşte, spuneam, iar nu fiecare 
dintre lucruri. Nu-i aşa? 

THEAITETOS întocmai. 

STRĂINUL Să presupunem întîi că în ştiinţa ‘pro¬ 
ducerii de lucruri există două părţi. 

THEAITETOS Care? 

STRĂINUL Una divină, cealaltă omenească. 

THEAITETOS Nu am înţeles prea bine. 

STRĂINUL Dacă ne amintim de cele spuse la- în¬ 
ceput, creatoare este, arătam noi, orice forţă care poate 
fi cauză de existenţă a celor ce nu existau în prealabil. 

THEAITETOS Ne-o amintim. 

STRĂINUL Dar despre animalele muritoare toate, c 
precum şi despre plantele cîte cresc pe pămînt, din 
seminţe şi rădăcini, ca şi toată materia neînsufleţită, 
metale şi nemetale, subzistentă pe pămînt, să nu spu¬ 
nem că, neexistînd în prealabil, toate s-au ivit apoi 
datorită acţiunii divinităţii? Sau să punem în joc pă¬ 
rerea şi afirmaţia celor mulţi . . . 

THEAITETOS Ce afirmaţii? s 

STRĂINUL Cum că firea le-a produs de la sine, 
prin cine ştie ce cauză spontană, fără o raţiune 
productivă. Să nu spunem că s-au ivit sub o raţiune şi d 
o ştiinţă divină, izvorînd aşadar de la zeu? 

THEAITETOS Eu, din cauza vîrstei poate, adesea 
trec de la o 'părere la alta. Acum însă, cătînd bine la 
tine şi înţelegînd că tu le socoteşti pe acelea produse de 
zeu, mi-am spus că trebuie să cred şi eu aşa. 

STRĂINUL Bine ai făcut, Theaitetos. Chiar dacă te 
socotim din rîndul celor ce, mai tîrziu, ar putea fi dis¬ 
puşi să creadă intr-altfel, am încercat de pe acum să te 
facem a cădea de acord asupra tezei, pe bază de argu¬ 
mente necesare. De vreme ce însă îţi intuiesc firea, sim- e 
ţind că ea singură, fără argumentări din' parte-ne, se 
îndreaptă intr-acolo unde spui că eşti acum minat, să 
lăsăm lucrurile cum sînt, căci ar însemna timp pierdut. 

Voi stabili deci că lucrurile aşa-zis naturale sînt create 
printr-o artă divină, pe cînd cele alcătuite din ele de 
om sînt create printr-una omenească; iar potrivit cu 
acest argument există două feluri de creaţii: unul ome- 
ntesc, celălalt divin. 

THEAITETOS E drept. 

STRĂINUL Două fiind ele, împarte din nou în două 
pe fiecare. 

THEAITETOS în ce fel? 

STRĂINUL Iată. în timp ce mai înainte împărţeam 266 a 

în lăţime întreaga ştiinţă a creaţiei în două, acum să 
facem tăieturi din nou, dar în lungime. 

THEAITETOS Fie aşa tăietura. 

STRĂINUL în felul acesta se ivesc în totul patru 
părţi, două omeneşti, prin raport la noi, şi alte două 
divine, prin raport la zei. 

THEAITETOS Da. 

STRĂINUL Divizată însă fiind din nou, dar într-alt 
fel, o parte din fiecare diviziune ar exprima creaţia de 
lucruri în sine, pe cînd cele două rămase ar putea 'că¬ 
păta cu precădere calificarea de: creatoare de imagini. 
Iar potrivit cu acestea, din nou ştiinţa creaţiei se ‘di¬ 
vide în două. 

b THEAITETOS Spune, cum se divide fiecare din 
nou? 

STRĂINUL Despre noi oamenii, într-un fel, precum 
şi despre celelalte vieţuitoare, ca şi despre elementele 
din care în chip natural sînt alcătuite, foc, apă şi cele 
înrudite, ştim bine că toate sînt produse ale zeului, ele 
fiind create fiecare. Nu-i aşa? 

THEAITETOS Aşa. 

STRĂINUL Dar fiecare dintre -acestea e însoţită, de 
o imagine, dincolo de propria ei realitate, iar şi acele 
imagini sînt născute printr-un procedeu divin. 

THEAITETOS Ce imagini? 

STRĂINUL Cele ivite în timpul somnului şi toate 
vedeniile din timpul zilei născute, cum se spune, de la 
sine: umbra pe de-o parte, ivită atunci cînd intervine 

0 întunericul pe lîngă foc, pe de altă parte îndoitul chip 
pe care-1 fac [în oglindire] lumina proprie şi cea străină 
întrunite pe suprafeţe strălucitoare şi netede, prilejuind 
o senzaţie contrară viziunii obişnuite - anterioare. ' 

- THEAITETOS într-adevăr, două sînt aceste produse 
ale creaţiei divine, lucrul însuşi precum şi imaginea ce 
însoţeşte pe fiecare. 

STRĂINUL Dar ce-i cu meşteşugul nostru? Nu vom 
spune noi, oare că, pe de-o parte facem casa însăşi, prin 
arta constructorului, în timp ce prin arta picturii fa¬ 
cem o alta, un fel de vis omenesc închipuit pentru 
cei treji? 

d THEAITETOS întru totul aşa. 

STRĂINUL în felul acesta şi pentru celelalte două 
serii există două rezultate ale acţiunii noastre crea¬ 
toare, una privind lucrul însuşi, spunem noi, liber crea- 

toare, alta privind imaginea, aşadar creatoare de ima¬ 
gini, de reproduceri. * 

THEAITETOS Acum am înţeles mai bine şi pot 
stabili două specii de creaţie, fiecare îndoită la rîndul 
ei: cea divină şi cea umană, după una din diviziuni, 
iar după cealaltă, creaţia a ce sînt lucrurile în ele în¬ 
sele sau, pe de altă parte, reproducerea lor în imagini. 

STRĂINUL Să ne amintim acum că, în ce priveşte 
producerea de imagini, un gen se dovedea a fi iconic, 
un altul plăsmuitor de vedenii, dacă falsul e cu adevă- e 
rat fals şi s-ar înfăţişa firesc drept una dintre realităţi. 

THEÂITETOS Aşa era într-adevăr. 

STRĂINUL Dar aşa se şi înfăţişa falsul, şi de aceea 
vom putea socoti, fără contestaţie, acestea două drept 
două specii. 

THEÂITETOS Da. 

STRĂINUL Atunci să determinăm la rîndul ei plăs- 267 
muirea de vedenii ca fiind îndoită. 

THEÂITETOS Cum? 

STRĂINUL O parte se plăsmuieşte prin unelte, iar 
alta prin aceea că producătorul de vedenii se înfăţi¬ 
şează el însuşi ca unealtă. 

THEÂITETOS Ce înţelegi prin asta? 

STRĂINUL Atunci cînd cineva, folosindu-se de 
trupul său îţi redă întocmai ţinuta sau vocea prin vo¬ 
cea sa, este vorba, cum se şi spune în general, de imi¬ 
taţia pusă în joc de arta respectivă. 

THEÂITETOS Da. 

STRĂINUL Denumind mimetică partea aceasta a 
meşteşugului, să o rînduim de o parte. Tot restul să^I 
trecem cu vederea, neostenindu-ne cu el şi lăsînd pe sea¬ 
ma altcuiva să strîngă totul într-o unitate ca şi să-i b 
dea vreo denumire potrivită. 

THEÂITETOS Să punem separat una, să lăsăm de-o 
parte alta. 

STRĂINUL în fapt este cazul, Theaitetos, ca şi par¬ 
tea primă să fie privită drept îndoită. 

THEAITETOS Lămureşte lucrul. 

STRĂINUL Printre cei ce imită, unii săvîrşesc 
aceasta ştiind bine ce imită, alţii în neştiinţă de cauză. 
Dar ce diviziune mai însemnată putem face decît cea 
dintre ştiinţă şi neştiinţă? 

THEAITETOS Nici una. 

STRĂINUL Acum, imitaţia menţionată adineaori nu 

era oare una de ştiutori? Căci doar cunoseîndu-ţi ţinuta 
şi cunoscîndu-te pe tine te-ar putea imita cineva, 
c ' TIIEAITETOS Cum altfel? 

STRĂINUL Dar privitor la redarea dreptăţii şi, în- 
tr-un cuvînt, a întregii virtuţi? Oare nu în neştiinţă de 
cauză, sau pe baza oarecum de opinie, alteori, încearcă 
atît de stăruitor cei mai mulţi să procedeze în aşa fel 
incit ceea ce le e doar părere să se manifeste drept 
ştiinţă intimă, redînd-o cit mai mult în gest şi vorbă? 

THEAITETOS Prea mulţi fac aşa. 

STRĂINUL Dau toţi greş cumva, în încercarea lor 
de-a părea drepţi fără a fi nicidecum? Sau cu totul 
invers? 

THEAITETOS Cu totul. 

STRĂINUL Dar despre imitatorul acesta trebuie 
d spus, cred, că diferă de celălalt: neştiutorul de ştiutor. 

THEAITETOS Da. 

STRĂINUL Numai că, de unde va lua cineva o de¬ 
numire potrivită pentru fiecare dintre ei? E limpede că 
lucrul e greu, întrucît faţă de diviziunea genurilor după 
specii a existat o anumită întîrziere la înaintaşi, pa- 
re-se, şi o lipsă de interes, aşa incit nici unul n-a în¬ 
cercat să facă diviziuni. Aşa se face că nu avem chiar 
un belşug de calificative. Totuşi, oricît ar părea lucrul 
de cutezător, să denumim, spre a le putea deosebi lă¬ 
murit, primul fel de imitaţie, cel pe bază de opinie, 
0 imitaţie a părelniciei, iar pe celălalt, pe bază de ştiinţă, 
imitaţie învăţată. 

THEAITETOS Fie aşa. 

STRĂINUL Atunci trebuie să-l punem în joc pe cel 
dinţii; căci sofistul nu era ştiutor, ci simplu imitator. 

THEAITETOS Şi încă în chip deosebit. 

STRĂINUL Pe imitatorul părelniciei să-l supunem 
cercetării aşa cum facem cu fierul, căutînd să vedem 
dacă e fier curat sau are vreo crăpătură în el. 

THEAITETOS Să cercetăm. 

STRĂINUL Dar are, şi încă numeroase. Intr-adevăr, 
268 a există un tip de imitator Simplu, care crede a şti acolo 
unde are doar păreri, celălalt imitator, avînd singur se¬ 
rioase bănuieli şi temeri, datorită faptului că se află în 
treabă cu tot felul de argumente şi că ignoră materia în 
care s-a prefăcut faţă de alţii a fi ştiutor. 

THEAITETOS Chiar aşa arată fiecare gen de care ai 
vorbit. 

STRĂINUL Atunci să punem drept un gen pe imi¬ 
tatorul simplu, drept .un altul pe imitatorul prefăcut? 

THEAITETOS S-ar zice aşa. 

STRĂINUL Iar la rîndul său, genul din urmă să fie 
unul singur, sau îndoit? 53 . 

THEAITETOS Vezi tu însuţi. 

STRĂINUL Caut să văd, şi-mi apar două “tipuri b 
' de oameni. Pe cel de un tip îl văd în măsură să pună 
în joc disimularea în viaţa publică, prin cuvîntări în¬ 
tinse adresate mulţimilor; pe cel de alt tip îl văd în viaţa 
privată, cuvîntînd scurt şi silind pe insul prins în dis¬ 
cuţie să cadă în contradicţie cu sine. 

THEAITETOS Cu toată dreptatea spui aşa. 

STRĂINUL Atunci cine vom spune noi că este omul 
elocinţei întinse: omul politic, sau oratorul de masă? 

THEAITETOS Oratorul de masă. 

STRĂINUL Iar pe celălalt, cum îl vom califică, drept 
înţelept sau drept sofist? 

THEAITETOS Drept înţelept nu s-ar putea, de 
vreme ce am stabilit că e neştiutor. Totuşi, imitator o 
al înţeleptului fiind, este limpede că va purta un nume 
înrudit acestuia, şi astfel am şi aflat că el e cel care 
trebuie socotit cu adevărat 1 ca fiind pe deplin şi în fapt 
sofistul. 

' STRĂINUL Atunci să legăm, firul întregului, aşa 
cum am procedat mai înainte, prinzîndu-i în laţ nu¬ 
mele si mergînd de la sfîrsit spre început, nu-i asa? 

THEAITETOS Aşa să facem. 

STRĂINUL Cel care ar spune că sofistul adevărat 
este ,,de acest neam şi sînge“, anume că manifestă mi¬ 
metismul în arta de-a crea contradicţii a părţii amă¬ 
gitoare din imitaţia pe bază de opinie, o imitaţie ce ţine 
de genul producerii de plăsmuiri, şi izvorăşte din arta d 
■umană iar nu divină a creării de imagini, aducătoare de 
tot felul de minunăţii în domeniul de creaţie rezervat 
argumentărilor, acela va vorbi, pare-se, cît se poate de 
adevărat. 

THEAITETOS Intru totul. 




NOTE 


1 Dialogul Theaitetos se încheia cu înţelegerea dintre con¬ 
vorbitori de a se întîlni a doua zi, spre a relua dezbaterea de 
idei. In fapt dialogul de faţă se înscrie mai degrabă în pre¬ 
lungirea lui Parmenide. 

2 Referinţele la Odiseea sînt la locurile XVII, 485—87 şi 
apoi la IX, 270 urm. 

8 După Apelt (traducător al dialogului, F. Meiner, 1922, 
Anmerkungen la 217 b-c) dialogul Parmenide la care face aici 
aluzie Platon este probabil o ficţiune. — Te întrebi care dia- 
16g şi în ce măsură nu este o ficţiune. 

* în Republica era invers: nu exemplele mici se invocau 
spre a înţelege pe cele „mari 11 , ci se invocă exemplul măritor 
al creerii unui stat, spre a se înţelege ce este virtutea într-un 
cuget individual. Iar aşa cum aici exemplele „mici şi lesne de 
aflat 1 ' vor fi depăşite ca provizorii, la fel ar trebui să fie înre¬ 
gistrat şi exemplul statului drept provizoriu. Din păcate, inter¬ 
pretarea curentă şi chiar cea tradiţională nesocotesc faptul 
acesta, făcînd din Republica o simplă operă politică. 

5 Acum începe cascada de „dihotomii 11 , despre a căror abu¬ 
zivă înţelegere drept „silogism slăbit 11 este vorba şi în re¬ 
marcabila Introducere a lui Alexandru Surdu. în Lămuriri 
preliminare încercăm a da o înfăţişare modernă procedeului, 
anticipat — ca atîtea alte procedee pretins noi — de scrie¬ 
rile lui Platon. 

6 Va urma o primă definiţie a sofistului. Procedeul care a 
folosit pentru toate definiţiile ce urmează, se dovedeşte a fi 
atît de limpede şi de schematizat încît nu merită să fie re¬ 
dat, cum fac majoritatea comentatorilor, prin tabele, total ne¬ 
semnificative chiar sub raport didactic. 

7 Urmează o a doua încercare de a defini, la fel condusă 
şi pe aceeaşi bază de „a pune stăpînire pe ceva 11 , dar la un 
nivel mai ridicat. 

8 A treia definiţie, cu o nuanţă nouă în arta de a se în- 
stăpîni prin schimb. A patra, ar aduce o caracteristică încă 
mai simplă: înstăpînire prin schimb, cu produse proprii. Pla¬ 
ton însuşi, la 244 d, va face din cele două variante două defi¬ 
niţii, aşa cum se constată la 231 d (a se vedea şi nota lui Paul 
Friedlănder, Platon, B, III, ed. a 3-a, Walter de Gruyter, 1975, 
nota 18). 

9 A patra (respectiv a cincea) definiţie: înstăpînire prin 
luptă. Poate fi de interes încadrarea de aici a eristicii în genul 
controversei. 

10 „Vorbăria 11 pare a cuprinde, după unii comentatori, şi 
dialectica, pe care ascultătorii în general n-o acceptă uşor. So- 
crate însuşi este decretat drept „flecar 11 de către adversarii săi. 

menţionaţi şi uneori chiar prezenţi în alte dialoguri. 

11 „A patra oară“, sau, după 231 d, a cincea. 

12 Se deschide o nouă încercare de a defini, una p‘e bază 
de „purifieare". 

12 Rezumatul acesta, pe baza căruia definiţiile enumerate 
sînt şase, face inutilă orice punere în ordine şi schematizare, 
din partea interpretului, asupra metodei şi semnificaţiei apli¬ 
cării ei. A se vedea Lămuriri preliminare. Dar abia a şaptea 
definiţie care va urma îndată, va da miezul (şi înţelesul ex¬ 
clusiv, după unii) al dialogului de faţă, aducînd în orice caz o 
contribuţie hotărîtoare pentru înţelegerea problematicii „fiin¬ 
ţei" la Platon. în situarea platonismului între Parmenide şi 
Heraclit, fără adeziune totală faţă de nici unul, analiza făcută 
ar putea fi într-adevăr socotită piesa centrală a teoriei Ideilor. 

11 Se pregăteşte ultima definiţie. 

15 După Dies (în notele traducerii din Sofistul, Guillaume 
Bucle, tome VIII, 3 -= m e pârtie, 1925) sensul expresiei folosite 
ar fi de găsit în Menexenos (240 a-c) şi Legile (098 c-d): „Da- 
tis a primit de la Darius ordinul de-a face prizonieri pe ere- 
trieni şi atenieni, iar ostaşii săi au făcut un lanţ, de la mare 
pînă la mare, pe întreg teritoriul eretrian, spre a putea vesti 
Marelui Rege că nimeni nu le scăpase". « 

1G Dihotomia este întotdeauna exhaustivă, fiind vorba, cum 
o va ilustra în curînd Platon însuşi, de ceva din sînul realită¬ 
ţii şi complementara sa. 

17 Se putea la fel de bine spune, în loc de nefiinţă la sin¬ 
gular, nefiinţe la plural, şi atunci confruntarea cu Parmenide 
şi-ar fi arătat caracterul ei special, de natură poate să nu in¬ 
firme pe acesta din urmă cu privire la fiinţa unică. 

18 Lui Theaitetos i se cere să vorbească în conţinut nu în 
sferă. — Este o întrebare în ce măsură peste tot în dialo¬ 
guri, atunci cînd se enumeră cazurile particulare şi Socrate în¬ 
treabă care e conceptul lor, logica obişnuită, cu deosebirea între 
sferă şi conţinut, nu ar avea un cuvînt începător de spus. Dar 
după cum chiar şi în logica obişnuită trebuie gînditu o deose¬ 
bire între noţiune, obţinută prin simplă abstragere, şi con¬ 
cept, la fel la Platon trebuie deosebit între concept şi Idee, 
ultima avînd nu numai statutul logic de concept cu toate no¬ 
tele păstrate în el, dar şi un statut ontologic. 

19 Abia Aristotel, în Categorii la început, va pune ordine 
în deosebirea dintre contrarii şi contradictorii. Dar aici trebuie 
spus că nu sînt în joc nici măcar contrariile, ci doar realităţile 
din cuprinsul „complementarei". 

20 După Isocrate (citat Dies), ar fi vorba de Ion. 

21 După acelaşi: Alcmeon. 

22 Fireşte, Parmenide şi Melissos. 

23 Empedocle. 

24 în loc de „ceea ce fiinţează" (to on) ni se pare potrivit 
a pune uneori „fiinţa lucrurilor “ (în nici un caz „fiinţă" pură şi 
simplă). 

25 Aici apare ousia în locul lui on şi de aceea punem pen¬ 
tru ea: fiinţa însăşi. (La Aristotel ousia va fi aproape întot¬ 
deauna „substanţă"). 

26 Din nou ousia, cum e firesc. 




388 


CONSTANTIN NOICA 


27 La fel de legitim ousia, fiinţa însăşi fiind — după ei — 
materială. . 

28 Ousia. 

29 Devenirea unică, în loc de ousia, fiinţa unică. 

30 Ousia. 

31 Cu „fiinţa drept forme 11 se deschide problema:" cit re¬ 
vine lui Plafon şi cit aparţine doar discipolilor săi, faţă de care 
Plafon va avea unele rezerve. Apelt se întreabă aici (la nota 
respectivă, op. cit.) cine sînt „Prietenii formelor"? Sînt disci¬ 
polii lui Platon din Megara, unde efectiv Academia avea un 
ecou deosebit? Sau să fie vorba de un stadiu platonician ante¬ 
rior, pe care filosoful antic singur îl supunea criticii? 

32 Traducem ta onta prin „realităţi", în timp ce singula¬ 
rul rămîne „ceea ce fiinţează", sau „fiinţa lucrurilor". Pluralul 
aduce o slăbire semantică, adesea. 

33 Ousia. 

34 In chip firesc ousia. 

35 „Străinul", ce pare cu adevărat a fi Platon însuşi aşa 
cum socotim împreună cu mulţi comentatori, îşi ia distanţă 
faţă de platonicieni. 

36 Bineînţeles ousia. 

37 Expresia este: pantelos on („ceea ce fiinţează în chip de- 
săvîrşit") care ar corespunde ousiei. 

38 To on. 

39 în text şi la traducători „suflet". Dar „cugetul" exprimă 
totalitatea vieţii sufleteşti, deschizînd 1 şi către gîndire, cum este 
cazul. 

40 Fiind vorba de fiinţă în general, reapare ousia. 

41 Ousia. 

42 Din nou ousia. 

43 Se citează Viespile lui Aristofan, vers. 1017—1020, cu 
ventrilocul Eurycles. 

44 După cum se arată în Introducere, dialogurile de faţă 
trebuiau să se încheie cu unul despre „Filosof", rămas nescris. 

/|5 „Specie" în loc de „gen", asimilate în acest dialog. 

46 In scopul cursivităţii traducerii, punem uneori „diferit" 
pentru altul, aşa cum punem „identic" pentru acelaşi. 

47 Ni se pare clar că este vorba de „complementară", aşa¬ 
dar to on nu poate însemna fiinţa însăşi, ci fiinţa lucrurilor sau 
ceva din sînul realităţilor. 

48 Tou ontos ousia. Poate fi acum spus categoric că ousia 
este fiinţa cea adevărată. Altminteri, traducînd pe to on prin 
fiinţă, cum se face prea des, ar trebui în cazul de faţă să se 
traducă: fiinţa fiinţei. 

49 Ousia, la care într-un sens participă pînă şi cele ce „nu 
sînt" atunci cînd altceva decît ele este, dar care sînt fiecare „cu 
natura sa proprie". 

50 Sau mai degrabă „opuse"? 

51 Punem „vorbire întemeiată", fără de care n-ar fi vorbire 
în genere. Altminteri ar fi simplă tautologie să spunem că 
fără vorbire n-ar exista vorbire. 

52 Ousia, fiinţa însăşi, atît pentru ceea ce fiinţează (tou 
ontos) cît şi pentru ce nu fiinţează, cînd altceva este. 

53 La capătul dialogului reapare metoda dihotomiei, care 
lăsase loc altui tip de analiză în căutarea unei definiţii pentru 

sofist. Fiind vorba, de rîndul acesta, de o analiză tipic filoso¬ 
fică, una în domeniul metafizicii, ea nu va avea parte de o 
metodă infailibilă, ca dihotomia, prin urmare nici de nume, ci 
împărtăşeşte soarta reflexiunii filosofice — în sensul ei cel mai 
pur: soarta platonismului — de a rămîne o căutare deschisă. 

ce nu şi-a întreprins Platon căutarea sub numele său, 
ci al Străinului? De ce, pentru o dată, Socrate — tocmai întors 
de la Tribunal, care-1 găsise vinovat şi îl va condamna la 
moarte — asistă numai la dialog şi tace? Poate că despre fiinţa 
însăşi mai este ceva de spus şi nimeni n-o poate încerca decît 
tipul de om pentru care Platon nu a reuşit să-şi scrie dia¬ 
logul. 

LĂMURIRI preliminare 


DESPRE AUTENTICITATE 

Omul politic face parte dintre dialogurile în general ne¬ 
contestate ale lui Platon. O referire expresă a lui Aristotel 
(Polit., I, 1) la un pasaj anume din acest dialog platonician 
(i.e. 285 b) a înlăturat posibilitatea unei contestări ferme a 
lui încă din antichitate. Dealtfel şi prezenţa lui în clasificările 
antice, transmise de Diogenes Laertios — dialogul nostru făcînd 
parte din tetralogia a doua: Cratylos — Theaitetos — Sofistul — 
l^oliticul, după Thrasyllos, sau din trilogia a doua: Sofistul — 
Politicul — Cratylos, după Aristophanes — îi confirmă auten- 
i.eitalea. Şi totuşi, în secolul al XlX-lea, caracterizat, după 
cum se ştie, de un extrem criticism, un C. Schaarschmidt sau 
Ch. Huit au exprimat îndoieli asupra autenticităţii dialogului, 
buînd în serios mitul alegoric al celor două mişcări opuse ale 
Universului şi părîndu-li-se că această doctrină este atît de 
stranie, atît de puţin conformă cu ansamblul filosofiei platoni¬ 
ciene, au transformat aceasta în argument împotriva autentici¬ 
tăţii dialogului (cf. P. Frutiger, Les mythes de Platon, Felix 
Alean, Paris, 1930, p. 185 şi urm.). Dar această presupusă ne- 
autenticitate a rămas doar o neglijabilă ipoteză, argumentul 
nefiind în stare să convingă. 


DESPRE CRONOLOGIE 

Nici data scrierii acestui dialog nu a putut fi stabilită cu 
exactitate. Auguste Dies, în prefaţa care precede excelenta edi¬ 
ţie — text grec şi traducere — din colecţia „Les Belles Lettres“ 
a Asociaţiei Guillaume Bude, ediţie apărută la Paris în 1935, 
prezintă principalele repere fixate de diverşii comentatori an¬ 
teriori. El păstrează ordinea stabilită pe criterii stilistice de 
către Campbell: Sofistul — Philebos — Timaios — Critias — 
Legile. Eberz indicase o dată intermediară anilor 360 şi 357 
î.e.n. Renata von Scheliha (Dion. Die platonische Staats- 
griindung in Sizilien, Leipzig, 1934, p. 76) consideră că a fost 
scris chiar în timpul expediţiei lui Dion, „ca manifest pentru 
fundarea unui nou regat"; E. Barker crede că dialogul a fost 
scris între 367 şi 361, pentru că Platon avea, în acest interval, 
speranţa să se stabilească la Siracuza o monarhie înţeleaptă şi 
că el lucra cu Dionisos al II-lea la preambulul legislativ al 
Legilor (Scrisori, III). O dată atît de tîrzie este greu de susţi¬ 
nut. Willamowitz se mărgineşte la a spune că Sofistul şi Omul 
politic au fost publicate în acelaşi timp între a doua şi a treia 
efilăterie în Sicilia. Andreae (Der Staatsmann, p. XVI şi urm.) 
crede că vor fi fost publicate probabil în 365 pentru a servi da 



LĂMURIRI PRELIMINARE LA OMUL POLITIC 


393 


teme de exerciţiu pentru Academie. A. Dies se abţine de la 
orice datare (cf. op. cit., pp. LXII—LXIV). Oricum, dialog de 
bătrîneţe, Omul politic reprezintă „partea de mijloc a unei tri¬ 
logii, pe care Platon o avusese în vedere în introducerea la dia¬ 
logul Sofistul, adică: Sofistul — Omul politic — Filosoful (cf. 
Platons Dialog, Politikos oder Vom Staatsmann, iibersetzt und 
erlăutert von Dr. Otto Apelt, Leipzig, 1914) sau „piesa a treia 
a unei tetralogii, a cărei a patra piesă nu a fost scrisă nici¬ 
odată", adică Theaitetos — Sofistul — Omul politic — Filosoful 
(cf. A. Dies, op. cit., p. VII). Se ştie că discuţiile din Sofistul şi 
Omul politic au fost purtate în aceeaşi zi, aceasta fiind ziua 
următoare celei în care ar fi avut loc dialogul Theaitetos. 


DESPRE TITLU ŞI SUBTITLU 

Dialogul acesta este dintre puţinele care nu au ca titlu un 
nume propriu, aparţinînd unuia dintre personajele dialogului. 
Ne referim, desigur, 1^ Apologia lui Socrate, Republica, Legile. 
pe de o parte, şi Sofistul, pe de alta, de acesta din urmă fiind 
mai apropiat nu numai .prin personaje, loc şi timp de desfă¬ 
şurare, ci şi prin titlul care redă scopul întregului demers dia¬ 
lectic de construire a unei definiţii. Căci găsirea adevăratei de¬ 
finiţii a omului politic este obiectul întregului dialog, dacă nu 
cumva aceasta este doar pretextul exersării şi validării me¬ 
todei de divizare logică dihotomică progresivă, pe care Platon 
o prezentase şi aplicase anterior în Sofistul. Aşadar: mai pu¬ 
ţin dialog cu tematică socială axată pe coordonate etice (cum 
vor fi Legile, de exemplu), şi mai mult un strălucit exemplu 
de exerciţiu dialectic (gramaticii antici l-au şi clasificat, de¬ 
altfel, printre dialogurile genului logic). 

Subtitlul, „Despre regalitate", provenind, desigur, de la 
gramaticii alexandrini precizează noţiunea generală căruia îi 
este circumscris -obiectul de cercetat. Aşadar: „o problemă po¬ 
litică servind drept materie pentru exerciţii dialectice şi con¬ 
sideraţii de metodă" jl vede A. Dies (op. cit., p. IX). 


DESPRE PERSONAJE 

Personajele acestui dialog sînt aceleaşi cu cele ale So¬ 
fistului, şi anume: Socrate, Theodoros, Străinul din Elea, So¬ 
crate cel Tînăr şi Theaitetos, acesta din urmă fiind doar „as¬ 
cultător", deci un personaj mut, aşa cum fusese Socrate cel 
Tînăr în dialogul precedent (Sofistul). Protagonist rămîne tot 
Străinul din Elea — în fond -un alter-ego al lui Platon. Socrate 
îşi rezervă doar rolul de a deschide discuţia prin oîteva re¬ 
plici, în maniera-i ironică nedezminţită, din care aflăm şi in¬ 
tenţia sa de a relua rolul de personaj principal („întrebător") 
în deja anunţatul — în Sofistul — dialog Filosoful, păstrîn- 
du-1 ca partener de dialog (personaj „răspunzător") tot pe So¬ 
crate cel Tînăr (cf. Omul politic, 258 a). Tot el şi închide dis¬ 
cuţia printr-o singură replică, aceasta conţinînd o apreciere 

superlativă a modului cum Străinul din Elea a condus la gă¬ 
sirea definiţiei adevărate a omului politic. S-a presupus că 
replica finală ar aparţine lui Socrate cel Tînăr (Wohlrab, Apelt, 
Robin), dar o anume simetrie cu începutul dialogului, deloc 
străină de neîndoielnice intenţii literare, cît şi ponderea şi 
valoarea mai mare a unei atari aprecieri venite din partea lui 
Socrate, ne fac să stăm de partea celor ce i-o atribuie lui 
(Schleiermacher, Campbell, Dies). Theodoros din Cyrene, re¬ 
numit matematician al antichităţii greceşti, profesor al lui 
Theaitetos, participă şi el, doar cu cîteva replici la începutul 
dialogului, întocmai ca în Solistul. 


STRUCTURA DIALOGULUI* OMUL POLITIC 

Aproape toate ediţiile şi toate traducerile comentate (Otto 
Apelt, Auguste Dies, L. Robin, J. B. Skemp ş.a.) prezintă 
cîte un plan sau o schiţă structurală, în linii mari identice. 
Diferenţele, minore, sînt neesenţiale. De exemplu: Otto Apelt 
(1914) găseşte două părţi principale, prima (258 B—277 A) sub¬ 
intitulată încercare de obţinere a definiţiei omului de stat 
prin dihotomie progresivă a noţiunii de „ştiinţă “ şi a doua 
(277 A—311 C), cuprinzînd două subdiviziuni intitulate: A. 
Arta ţesutului şi B. Arta politică. Auguste Dies, la rîndul lui, 
găseşte trei părţi principale; prima: Definirea omului politic ca 
păstor a[ turmei omeneşti, critica acestei definiţii (258 b — 2 77 d), 
a doua: Paradigma ţesăturii (2 77 d — 28 7 a) şi a treia: Noţiunea 
definitivă de om politic: ţesătorul regal (287 b—311 c), fie¬ 
care dintre acestea avînd, la rîndul lor, mai multe subdi¬ 
viziuni. Dealtfel, părţile a doua şi a treia aproape coincid' cu 
cea de-a doua din diviziunea lui O. Apelt. 

Prezentăm în continuare o schemă mai detaliată a struc¬ 
turii dialogului Omul politic — schemă mai apropiată de cea 
a lui A. Dies — care cuprinde următoarele părţi: 


I. Introducere: Plasarea acestui dialog în continuarea 
dialogului Sofistul ; scopul urmărit: definirea omu¬ 
lui politic.. 257 a— 258 b 

II. Omul politic — păstor al turmei de oameni ; defi¬ 
niţie şi critica definiţiei . 258 b —277 d 

1. O clasificare a ştiinţelor ( = artelor). 258 b —262 a 

2. Prezentarea metodei de divizare dihotomică pro¬ 
gresivă . 262 a—264 b 

3. Reluarea divizării ştiinţelor; recapitulare şi pri¬ 
vire critică; rivalii omului politic. 264 b—268 d 

4. O nouă cale de demonstraţie : recursul la mit ; 


mitul păstorului divin (în contextul mitului des¬ 
pre cele două sensuri ale rotirii Universului şi al 
condiţiei generaţiei de oameni născuţi din pă- 

mînt). 268 d—274 e 

5. Consecinţa definirii mitului la demersul definirii 
omului politic: eroarea confundării păstorului 

uman cu cel divin. 274 e —277 c 

III. Paradigma artei ţesutului . 277 d— 287 b 

1. Definirea paradigmei şi folosirea ei; paradigma 

literelor . 277 d-279 a 

2. Arta ţesutului. 279 a—280 b 

3. Artele rivale ei. 280 b—281 c 

4. Artele auxiliare ei; excurs despre cauze proprii şi 

cauze auxiliare.281 c—283 b 

5. Măsura relativă şi dreapta măsură; metretica — 

arta măsurării . 283 b—287 b 

IV. Omul politic — ţesător regal . 287 b—311 c 

1. Auxiliarii şi rivalii subalterni ai omului politic 287 b—291c 

2. Diversele forme de guvernămînt; ştiinţa — uni¬ 
cul criteriu valoric în definirea şi clasificarea 

formelor de guvernămînt.291 c—297 b 

3. Formele de guvernămînt imperfecte; legalitatea 

— criteriu secundar în aprecierea formelor de 
guvernămînt. 297 b—303 d 

4. Separarea artei politice de artele rivale ei (arta 

militară, arta juridică, arta retorică). 303 d—305 e 

5. Definirea exactă a omului politic ca ţesător regal, 

conform paradigmei artei ţesutului. 305 e —311 c 

a) caracterele umane şi contradicţiile lor .... 305 e —308 b 

b) omul politic ca ţesător regal realizează fuziu¬ 
nea contrariilor. 308 b—311 c 

V. încheiere. Socrate, intervenind cu o apreciere su¬ 
perlativă asupra demersului demonstrativ, pune 
capăt dialogului. 311c 


















NOTA ASUPRA TRADUCERII 


In traducerea dialogului Omul politic am urmat textul 
grec stabilit de ediţia Platon, Oeuvres completes, tome IX, I re 
pârtie, Le politique, texte etabli et traduit par Auguste Dies, 
Paris, Societe d’Edition „Les Belles Lettres 11 , Paris, 1935 şi 
am consultat şi ediţia Platonis Dialogi secundum Thrasylii 
tetralogias dispositi; post Carolum Friedericum Hermannum 
recognovit Martinus Wohlrab, voi. I, Lipsiae, Teubner, 1939. 

Dialogul nu a mai fost tradus pînă acum în limba română, 
cu excepţia, unui scurt fragment (291 d—297 b), apărut, în 
traducerea lui Octavian Nistor, în Antologia filosofică. Filo- 
sofia antică, voi. I, ediţie revăzută şi adăugită de O. Nistor, 
B.P.T., 1975, Editura Minerva, Bucureşti, (pp. 161—169). 


E.P. 



OMUL POLITIC 


[ad i Despre regalitate; dialog logic] 


SOCRATE THEODOROS STRĂINUL 
SOCRATE CEL TÎNAR 

SOCRATE Multă recunoştinţă aş putea zice că îţi 257 ® 
datorez, Theodoros, pentru cunoştinţa cu Theaitetos şi, 
de asemenea, cu Străinul 1 . 

' THEODOROS îndată însă, Socrate, îmi vei datora 
întreită recunoştinţă; şi aceasta, după ce ei îţi vor fi 
înfăţişat omul politic şi filosoful. 

SOCRATE Bine, dragă Theodoros, dar putem spune 
că am auzit tocmai un astfel de lucru de la un atît de 
bun cunoscător al calculului şi geometriei? 2 

THEODOROS Ce anume, Socrate? . b 

SOCRATE Faptul de a da valoare egală fiecăruia 
dintre cei doi oameni, care se’ deosebesc între ei mai 
mult prin cinstea de care se bucură, decît prin pro¬ 
porţia aceea specifică artei voastre 3 . 

THEODOROS Bine zici, pe Ammon, zeul nostru 4 , 
Socrate; şi cu dreptate, şi, de asemenea, pe baza unei 
foarte bune memorii mi-ai criticat g'reşeala de calcul. 

Dar discuţia cu tine privitoare la aceasta o voi relua 
mai apoi. Tu, însă, Străinule, nu-ţi pierde deloc bu¬ 
năvoinţa faţă de noi, ci alege în continuare ca subiect c 
fie omul politic, fie filosoful şi, după ce ai ales, ex- 
pune-1 amănunţit. 

STRĂINUL Tocmai aceasta trebuie să facem noi în 
continuare, Theodoros, odată ce ne-am şi apucat de 
treabă într-o problemă; şi nu trebuie să renunţăm'mai 
înainte de a ajunge la capăt şi cu' aceasta. Dar ce-ar 
trebui să facem, oare, cu Theaitetos acesta? 

THEODOROS La ce te referi? 

STRĂINUL Să-l lăsăm, oare, să se odihnească puţin, 
înlocuindu-1 cu colegul său de palestră, cu tînărul So¬ 
crate? Sau cum alifel mă sfătuieşti? 

THEODOROS înlocuieşte-1, aşa cum spui; căci, 
fiind tineri amîndoi, vor suporta mai uşor toată difi¬ 
cultatea discuţiei, dacă sînt lăsaţi să-şi tragă puţin su¬ 
fletul. 

d SOCRATE Şi nici n-ar fi de mirare, Străinule ca 
amîndoi să aibă de undeva o anumită înrudire cu mi¬ 
ne. Chiar voi spuneţi că unul pare să-mi semene după 
258 a aspectul feţei, iar celălalt după numele identic cu al 
meu şi această denumire conţine un fel de familiari¬ 
tate. Şi întotdeauna trebuie să refacem bucuroşi, prin 
convorbiri, cunoştinţa cu cei înrudiţi cu noi. Cu Theai- 
tetos eu însumi mi-am împletit ieri gîndurile 5 şi chiar 
adineaori 6 l-am auzit răspunzînd; cu Socrate, însă, de¬ 
loc; trebuie, deci, să-l cercetez şi pe el. Mie, însă, îmi 
va răspunde mai tîrziu 7 ; să-ţi răspundă ţie acum! 

STRĂINUL Aşa să fie. Ei, tinere 8 Socrate, auzi ce 
spune Socrate? 

SOCRATE CEL TÎNÂR Da. 

STRĂINUL Eşti de acord, deci, cu ce spune? 

SOCRATE CEL TlNĂR Chiar foarte de acord. 
b STRĂINUL Se pare că din partea ta nu-i nici o 
piedică; la fel, ba încă şi mai puţin, trebuie să fie şi 
din partea mea. Dar, după sofist, este necesar, după 
părerea mea, să cercetăm amîndoi omul politic; spu¬ 
ne-mi deci: trebuie pus şi acesta printre cei ce au cu¬ 
noaştere ştiinţifică, sau cum altfel? 

. SOCRATE CEL TÎNÂR Sigur că da! 

STRĂINUL Trebuie, deci, să divizăm ştiinţele tot 
la fel ca atunci cînd am cercetat şi subiectul ante¬ 
rior? 9 

SOCRATE CEL TÎNÂR Numaidecît! 

STRĂINUL Dar, tinere Socrate, îmi pare că, în 
fapt, nu trebuie aşezaţi în aceeaşi secţiune. 

SOCRATE CEL TÎNÂR Dar atunci? 
o STRĂINUL In alta. 

SOCRATE CEL TÎNÂR Aşa se pare. 

STRĂINUL Aşadar, pe unde am putea găsi căra¬ 
rea spre ştiinţa politică? Căci trebuie s-o găsim şi 
trebuie ca, separînd-o de toate celelalte, să-i imprimăm 
o singură pecete; apoi, desemnînd toate celelalte cărări 
care se îndreaptă în direcţii diferite drept o altă spe¬ 
cie, să determinăm spiritul nostru să conceapă toate 
ştiinţele ca fiind constituite din două specii 10 . 

SOCRATE CEL TÎNÂR Dar asta este treaba ta. 
Străinule, cred eu, iar nu a mea! 
d STRĂINUL Trebuie, însă, să devină şi a ta, tinere 
Socrate, în cazul în care o vom clarifica împreună. 

SOCRATE CEL TlNĂR Bine ai spus! 

STRĂINUL Prin urmare, aritmetica şi alte cîteva 
arte înrudite cu ea nu sînt ele lipsite de orice aspect 
practic si nu deţin ele numai faptul de a cunoaşte? 

SOCRATE CEL TiNAR Aşa este. 

STRĂINUL Pe de altă parte, la rîndul lor, artele 
care se referă la dulgherie — sau la orice fel de activi¬ 
tate manuală — posedă ştiinţa, ca şi cum ea ar creşte 
deodată cu acţiunea, şi ele — ştiinţă şi practică — co¬ 
laborează la producerea, prin intermediul lor, a obi¬ 
ectelor, inexistente mai înainte. 

SOCRATE CEL TÎNAR Cum altfel, dar? 

STRĂINUL Împarte acum toate ştiinţele după acest 
criteriu, dînd unei grupe numele de ştiinţe practice, 
celeilalte pe cel de ştiinţe teoretice 11 . 

SOCRATE CEL TÎNAR Fie cum vrei! Deci există 
două specii ale ştiinţei considerate ca întreg. 

STRĂINUL Dar, oare, vom numi noi om politic şi 
suveranul, şi stăpînul unei case, şi pe administratorul 
ei, ca şi cum am înţelege prin toate acestea un singur 
lucru, sau am putea spune că sînt tot atîcea arte cîte 
nume au fost date? Dar, mai degrabă, urmează-mă pe 
altă cale! 

SOCRATE CEL TÎNĂR Pe care? 

STRĂINUL Pe aceasta: dacă cineva, care-i un sim¬ 
plu particular, este capabil să-i dea un sfat unui medic 
public 1 ' 2 , oare, n-ar trebui să-i dăm acestuia acelaşi 
nume de artă ca aceluia căruia el îi dă sfatul? 

SOCRATE CEL TÎNAR Da. 

STRĂINUL Cum adică? Să zicem că un ins oa¬ 
recare, care este un simplu particular, este capabil să 
dea sfaturi altuia care domneşte peste nişte ţinuturi; 
oare, nu vom spune că el posedă ştiinţa pe care tre¬ 
buie să o posede cîrmuitorul? 

SOCRATE CEL TlNAR Vom spune, desigur! 

STRĂINUL Dar ştiinţa adevăratului rege este şti¬ 
inţa regală? 

SOCRATE CEL TÎNĂR Da. 

STRĂINUL Iar cel care a dobîndit-o, fie că s-ar 
întîmpla să fie cîrmuitor, fie simplu particular, cu to¬ 
tul pe drept va fi numit „regal“, în conformitate cu 
această artă a sa? 

SOCRATE CEL TÎNAR Pe drept, desigur! 

STRĂINUL Şi deopotrivă şi administratorul, şi stă¬ 
pânul. 

SOCRATE CEL TlNAR Cum adică? 

STRĂINUL Cum? Oare, situaţia unei gospodarii 
mari şi dimensiunea unui oraş mic se vor deosebi în 
vreun fel în privinţa cîrmuirii? 13 

SOCRATE CEL TÎNAR In nici un fel. . 
c STRĂINUL Aşadar; referitor la problema pe care 
tocmai o examinăm, este clar că ştiinţa privitoare la 
toate acestea este una singură; dacă am numi-o fie 
ştiinţă regală, fie politică, fie economică, nu este nici 
o diferenţă aici? 

SOCRATE CEL TÎNAR Cum altfel? 

STRĂINUL Dar este la fel de clar că orice suveran, 
pentru a-şi menţine puterea, se încrede în mică măsură 
în braţele şi în tot corpul său, în comparaţie cu inte¬ 
ligenta si cu forţa spiritului său. 

SOCRATE CEL TÎNAR Evident. 

STRĂINUL Vom spune, aşadar, cu voia ta, că re- 
d gele este mai apropiat de ştiinţa teoretică, decît de 
artele manuale si, în general, de stiinta practică. 

' SOCRATE CEL TÎNAR Cum ’să nu ! 

STRĂINUL Insă vom pune noi, oare, toate acestea 
— ştiinţa politică şi omul politic, ştiinţa regală şi omul 
regal 14 — la un loc, ca si cum ar fi o unitate? 

SOCRATE CEL TÎNAR Evident! 

STRĂINUL Oare, n-am progresa mai uşor, dacă, 
după aceea, am diviza stiinta teoretică? 

SOCRATE CEL TÎNAR Chiar foarte uşor! 

STRĂINUL Concentrează-ţi atenţia şi vezi dacă nu 
observăm în aceasta o separaţie paturală. 

SOCRATE CEL TÎNAR Care anume? 
e STRĂINUL Aceasta. Aveam, nu-i aşa, o artă a cal¬ 
culului? 

SOCRATE CEL TÎNAR Da. 

STRĂINUL Ea făcea parte în mod sigur, după pă¬ 
rerea noastră, dintre artele teoretice. 

SOCRATE CEL TÎNAR Cum să nu! 

STRĂINUL Şi ce altă funcţie îi vom atribui noi 
ştiinţei calculului, după ce ea a făcut cunoscută dife¬ 
renţa dintre numere, decît aceea de a emite judecăţi 
despre cele cunoscute? 

SOCRATE CEL TÎNAR Chiar, ce altă funcţie? 

STRĂINUL De pildă, nici un arhitect nu este el 
însusi muncitor, ci conducătorul muncitorilor., 

SOCRATE CEL TlNÂR Da. 

STRĂINUL El depune o activitate de cunoaştere 
şi nu una manuală. 

SOCRATE CEL TÎNÂR Aşa este! 

STRĂINUL Deci, pe drept s-ar putea spune că el 260 
participă la stiinta teoretică. 

SOCRATE CEL TÎNAR Cu siguranţă! 

STRĂINUL Dar acestuia, după ce a emis judecăţi 
în privinţa celor cunoscute, nu-i rămîne, cred, doar 
să pună punct şi să plece, aşa cum făcea cel care cal¬ 
cula, ci el trebuie să indice fiecăruia dintre muncitori 
ce are de făcut, pînă cînd aceştia termină ceea ce le-a 
fost comandat. 

SOCRATE CEL TÎNAR Adevărat! 

STRĂINUL Aşadar astfel de arte, ca şi toate ce 
sînt legate de ştiinţa calculului, sînt teoretice, iar cele 
două genuri ale ştiinţelor teoretice se deosebesc între b 
ele prin aceea că unele judecă, altele îndrumă? 

SOCRATE CEL TÎNAR Aşa pare a fi. 

STRĂINUL Deci: dacă în ştiinţa teoretică, luată ca 
întreg, am distinge o parte directivă şi o alta critică 15 , 
am putea spune că am divizat-o corect? 

SOCRATE CEL TÎNAR Da. După părerea mea, cel 
puţin! 

STRĂINUL Dar, desigur, este de dorit să existe 
un acord între cei ce acţionează în comun. 

SOCRATE CEL TÎNAR Cum să nu! 

STRĂINUL De ne-am înţelege noi ca şi pînă acum, 
ne-ara putea lipsi bucuroşi de părerile altora! 

SOCRATE CEL TÎNÂR Desigur! 

STRĂINUL Hai acum, spune: în care din aceste c 
două arte trebuie să punem omul regal? oare, în cea 
critică, considerîndu-1 ca pe unul care doar reflectează, 
sau, mai degrabă, vom considera că ţine de ramura 
directivă, ca unul care comandă? 

SOCRATE CEL TÎNÂR în aceasta din urmă, mai 
încape îndoială? 

STRĂINUL Acum ar trebui să vedem dacă am pu¬ 
tea diviza în vreun fel şi arta directivă, la rîndul ei. 

Eu cred că ea se divide astfel: aşa precum arta negus¬ 
torului se deosebeşte de cea a celui care-şi vinde el 

însuşi produsele proprii, tot astfel îmi pare că se deo- 
d sebeste genul regalităţii de cel al crainicilor. 

SOCRATE CEL TlNÂR Cum? 

STRĂINUL Negustorii, după ce au procurat din altă 
parte marfa vîndută într-un fel mai întîi de alţii, o 
vînd la rîndul lor pentru a doua oară. 

SOCRATE CEL TlNAR Chiar aşa! 

STRĂINUL La fel şi specia crainicilor: primind ea 
ordine gîndite şi poruncite de alţii, le porunceşte, la 
rîndul ei, a doua oară altora. 

SOCRATE CEL TÎNAR Foarte adevărat! 

STRĂINUL Dar atunci, cum? In felul acesta vom 
confunda arta regalităţii cu cea hermeneutică 16 , cu cea 
a comandantului de vîşlaşi, a ghicitorului, a crainicu¬ 
lui şi cu multe alte arte înrudite cu acestea, ca unele 
care — toate — au de-a face cu faptul de a porunci? 
e Sau, poate, vrei ca, aşa cum am procedat pînă acum 
prin comparaţie, tot prin comparaţie să continuăm şi 
în privinţa numelui, de vreme ce se întîmplă ca acest 
gen al celor care cîrmuiesc prin autoritate proprie să 
nu aibă un nume; pe această cale, oare, să le divizăm, 
punînd pe de o parte genul regalităţii în grupa celor 
autodirective, pe de alta, pe toate celelalte, fără a ne 
mai face griji în privinţa lor şi lăsîndu-1 pe vreun altul 
61 a să le dea nume? Căci noi avem de cercetat cîrmuitorul, 
şi nu opusul lui. 

SOCRATE CEL TÎNÂR Exact aşa! 

STRĂINUL După ce, aşadar, genul autodirectiv a 
fost judicios delimitat de celelalte, deosebindu-1 prin 
opoziţia dintre caracterul străin, în cazul acelora, şi ca¬ 
racterul propriu al puterii exercitate, în cazul său, n-ar 
trebui, oare, ca şi pe acesta să-l cercetăm la rîndul 
lui, spre a vedea dacă nu avem în el vreo diviziune 
adecvată? 17 

SOCRATE CEL TÎNAR Sigur că da! 

STRĂINUL Şi se pare că o şi avem; dar, continuă 
diviziunea odată cu mine urmărindu-mă îndeaproape. 

SOCRATE CEL TÎNAR In ce fel? 

STRĂINUL Oare, nu vom găsi că toţi cîrmuitorii, 
oricîţi am putea noi concepe, care se folosesc de pute- 
b rea de a comanda, acţionează cu scopul de a produce 18 
ceva? 

SOCRATE CEL TÎNÂR Cum să nu! 

STRĂINUL Şi nu este greu deloc să împărţim în 
două toate cele produse. 

SOCRATE CEL TÎNAR In ce fel? 

STRĂINUL Dintre toate, unele sînt animate, cred 
eu, altele inanimate. 

SOCRATE CEL TÎNAR Da. 

STRĂINUL Tocmai prin referire la acestea vom di¬ 
viza partea directivă a ştiinţei teoretice, dacă am vrea ' 
s-o facem. 

SOCRATE CEL TÎNAR în ce fel? 

STRĂINUL Asociind o parte cu producerea celor 
inanimate şi pe cealaltă cu producerea celor animate; 
si, în felul acesta, deja întregul se va fi divizat în două. c 

SOCRATE CEL TÎNÂR întocmai. 

STRĂINUL S-o lăsăm la o parte de-acum pe una 
dintre ele, s-o luăm pe cealaltă şi, luînd-o, s-o divizăm 
şi pe aceasta, privită ca un tot, în două părţi. 

SOCRATE CEL TÎNAR Şi pe care dintre acestea 
două spui că ar trebui s-o luăm în discuţie? 

STRĂINUL Sigur că pe cea care se referă la cîr- 
muirea celor animate. Căci, desigur, ştiinţa regalită¬ 
ţii n-a comandat niciodată celor inanimate, precum 
ştiinţa arhitecturii, ci, fiind mai nobilă, numai celor 
animate şi numai în legătură cu acestea şi-a cîştigat 
dintotdeauna puterea. d 

SOCRATE CEL TÎNAR într-adevăr! 

STRĂINUL Iar în privinţa naşterii şi creşterii ce¬ 
lor vii s-ar putea observa că exis'tă o grupă de animale 
cu creşterea individuală 19 şi alta de animale care au 
în comun grija creşterii puilor adunaţi în turme. 

SOCRATE CEL TÎNAR Aşa este! 

STRĂINUL Iar cît priveşte omul politic, vom găsi 
că el nu cunoaşte o creştere individuală, ca în cazul 
celui care-şi îngrijeşte boul sau al celui care-şi îngri¬ 
jeşte calul, ci el seamănă mai degrabă cu crescătorul 
de cai şi cu crescătorul de boi. 

SOCRATE CEL TÎNAR Cel puţin înfăţişat ca acum, 
aşa pare. 

STRĂINUL Dar cum să numim grupa vieţuitoare- e 
lor cu creşterea în comun a tuturor membrilor: ani¬ 
male ,,cu creştere în turmă“ sau ,,cu creştere colecti- 
vă? ll 2t). 

SOCRATE CEL TÎNAR Oricum, dacă convine ra¬ 
ţionamentului. 

STRĂINUL Bine, tinere Socrate; dacă vei veghea 
să' nu te preocupi prea mult- de cuvinte, cu vîrsta te 
vei arăta tot mai bogat în înţelepciune! Dar acum să 
facem cum ai poruncit: oare, înţelegi că s-ar putea 
arăta că această creştere în turmă are un dublu aspect 
262 a şi că se poate face ca şi cercetarea noastră să se în¬ 
drepte nu asupra celor două părţi, luate la un loc, ci 
asupra uneia dintre jumătăţi? 

SOCRATE CEL TlNĂR Mă voi strădui. Şi îmi 
pare că una dintre aceste părţi este cea referitoare la 
oameni, cealaltă la animale. 

STRĂINUL -Cu cea mai mare străduinţă, într-ade- 
văr, şi cu cel mai mare curaj ai făcut această divi¬ 
ziune! Dar, pe cît ne ,stă în putinţă, să nu ni se mai 
întîmple acest lucru! 

SOCRATE CEL TÎNAR Care anume? 

STRĂINUL Să nu mai opunem o parte mică altor 
numeroase părţi mari; şi aceasta fără să luăm în con¬ 
siderare specia; dimpotrivă, partea să aibă cu sine spe- 
b cia sa. Este grozav să desprinzi- imediat ceea ce ai de 
cercetat de rest; numai să fie corect! Aşa şi tu adinea¬ 
ori, crezînd că ai realizat o diviziune bună, ai grăbit ra¬ 
ţionamentul văzînd că acesta se îndreaptă spre om. 
Căci, prietene, nu este un lucru sigur să faci diviziuni 
' foartă mici; însă este mai sigur să înaintezi în raţiona¬ 
ment prin divizare pe jumătăţi; astfel se vor observa 
mai uşor particularităţile lor. Acest lucru este impor- 
c tant pentru orice cercetare 21 . 

SOCRATE CEL TlNĂR In ce sens, Străinule, spui 
aceasta? 

STRĂINUL Să încerc să mă exprim mai clar, din 
bunăvoinţă pentru firea ta, tinere Socrate. Dar în mo¬ 
mentul de faţă este imposibil să lămurim aceste lucruri 
'fără să ne scape ceva. Trebuie şă încercăm să ducem 
mai departe, chiar şi cu puţin, această problemă, spre o 
clarificare mai bună decît mai-nainte. 

SOCRATE CEL TÎNAR Dar în ce sens spui tu că 
noi nu am procedat corect adineaori cînd am divizat? 

STRĂINUL In sensul că tot aşa ar greşi cineva care, 
dorind să împartă neamul omenesc în două, ar diviza, 
aşa precum fac cei mai mulţi de pe aici, punînd pe 
d de o parte neamul „grec“, considerîndu-1 o unitate deo¬ 
sebită de celelalte, şi, pe de alta, pe toate celelalte nea¬ 
muri, numindu-le cu un singur cuvînt — ,,barbari 11 ; 

chiar dacă ele sînt nenumărate, distincte şi neînţele- 
gîndu-se în vorbire unele cu altele; şi din cauza acestei 
singure denumiri ei cred că această diviziune uepre- 
zintă un singur neam. Sau aşa cum ar greşi cineva, care 
ar crede că împarte numerele în două specii separînd 
o miriadă din toate, ca şi cum ar separa o specie, şi 
punînd pentru tot restul numerelor un singur nume, • 
crezînd, şi de astă dată, că ar obţine un alt gen opus 
celuilalt. Dar şi mai bine şi mai exact s-ar putea diviza, 
atît pe specii, cît şi dihotomic, dacă s-ar împărţi nu¬ 
merele în pare şi impare, neamul omenesc 22 în gen 
masculin şi gen feminin, iar lidienii şi frigienii sau 
alte neamuri s-ar putea lua separat, opunîndu-i celor¬ 
lalţi, doar atunci cînd este imposibil să demonstrezi că 
fiecare secţiune este în acelaşi timp şi gen şi parte. 21 

SOCRATE CEL TÎNÂR Foarte adevărat. Dar, Străi-, 
nule, cum am putea înţelege mai exact lucrul urmă¬ 
tor, şi anume că genul şi partea nu sînt acelaşi lucru, 
ci sînt diferite unul faţă de altul? 

STRĂINUL O, tu prea-bunul'e, nu-i un lucru lip¬ 
sit de. importanţă ceea ce propui tu să lămurim! Dar 
ne-am îndepărtat deja mai mult decît trebuie de la 
subiectul propus, şi tu îmi ceri să ne îndepărtăm şi 
mai mult. Să ne întoarcem acum la el, fiind un lucru 
mai potrivit, iar subiectul pe care tocmai l-ai propus 
să-l lăsăm pe altă dată, cînd vom avea timp mai mult, 
spre a-1 lămuri ca nişte adevăraţi cercetători. Dar fe- ^ 
reşte-te să crezi că ai auzit de la mine o explicaţie 
exactă în aceasţă problemă! 

SOCRATE CEL TÎNAR In care anume? 

STRĂINUL In aceea că specia şi partea sînt lu¬ 
cruri diferite între ele. 

SOCRATE CEL TÎNAR Adică? 

STRĂINUL Adică faptul că atunci, cînd întîlnim 
specia, este obligatoriu să existe şi partea acestui lu¬ 
cru pentru care ea este specie: dar nu este deloc ne¬ 
cesar ca partea să fie şi specie. în acest sens şi nu în 
celălalt să afirmi de acum înainte, că au fost spuse 
de mine aceste lucruri, tinere Socrate! 

SOCRATE CEL TÎNAR Aşa va fi! 

STRĂINUL Acum, spune-mi ce urmează! o 

SOCRATE CEL TÎNAR Ce anume? 

STRĂINUL Precizează acel punct de unde digre¬ 
siunea noastră ne-a îndepărtat atît! Am foarte clar im- 

, presia că de acolo, de unde tu, întrebat fiind cum s-ar 
putea împărţi arta creşterii în turmă a vieţuitoarelor, ai 
răspuns cu foarte mare siguranţă că există două genuri 
de astfel de vieţuitoare, şi anume: genul uman, pe de 
o parte, şi un altul singur, al tuturor celorlalte vie¬ 
ţuitoare, pe de alta. 

SOCRATE CEL TÎNÂR Intr-adevăr! 

STRĂINUL Şi mi-ai arătat clar că tu crezi că, luînd 
o parte, poţi îndepărta restul, ca fiind un singur gen, 
d de vreme ce, numindu-le animale, tu aveai un singur 
nume pentru toate. 

SOCRATE CEL TÎNÂR Şi acestea sînt adevărate! 

STRĂINUL Dar acelaşi lucru l-ar face, dacă ar fi 
înzestrată cu raţiune, orice altă vieţuitoare, precum co¬ 
corul sau oricare alta: aceasta ar diviza după aceleaşi 
principii ca şi tine, opunîndu-i pe cocori, consideraţi ca 
un tot, celorlalte vieţuitoare; şi astfel, scoţîndu-se în evi¬ 
denţă pe sine însuşi şi luîndu-lc la un loc pe toate cele¬ 
lalte vieţuitoare dimpreună cu omul, ar da acestora ca 
nume nu altul decît pe cel de „animale 11 . Să încercăm, 
e deci, să ne ferim de orice raţionament de acest fel! 

SOCRATE CEL TÎNÂR Dar cum? 

STRĂINUL Să nu mai divizăm neamul vieţuitoare¬ 
lor luat ca întreg, ca să nu ni se mai întîmple acelaşi 
necaz. 

SOCRATE CEL TÎNÂR Sigur că n-ar mai trebui 
deloc să ni se întîmple aşa ceva! 

- STRĂINUL Căci tot în felul acesta am greşit şi mai 
înainte. 

SOCRATE CEL TÎNĂR Cum adică? 

STRĂINUL Pentru noi partea directivă a ştiinţei 
teoretice era asociată genului numit creşterea anima¬ 
lelor, mai exact, creşterea animalelor care trăiesc în 
turmă. Asa-i? 

SOCRATE CEL TÎNĂR Da. 

e64 a STRĂINUL Atunci, pentru acel caz, trebuie să divi¬ 
zăm întreg neamul de vieţuitoare în două, şi anume în 
domestice şi sălbatice. Primele, avînd o natură care ad¬ 
mite îmblînzirea, se numesc domestice, celelalte, ne- 
avînd-o, sălbatice. 

SOCRATE CEL TÎNĂR Bine! 

STRĂINUL Cît despre această ştiinţă pe care o cău¬ 
tam noi, ea se aplica şi se aplică la animale domestice, 
şi anume la cele domestice care trăiesc în turmă. 

SOCRATE CEL TÎNÂR Da. 

STRĂINUL Să nu mai divizăm, deci, ca atunci, 
avînd în vedere, doar întregul, şi nici să nu ne gVăbim 
să ajungem mai repede la ştiinţa politică. Căci graba b 
ne-a făcut să suferim şi acum necazul, ca-n proverb. 

SOCRATE CEL TlNĂR Care necaz? 

STRĂINUL Deoarece nu am divizat fără grabă, am 
ajuns la capăt mai încet. 

SOCRATE CEL TÎNAR Şi-i bine că s-a întîmplat 
aşa, Străinule! 

STRĂINUL Aşa să fie! Să încercăm,să reluăm de 
la capăt diviziunea artei creşterii în comun; poate, ast¬ 
fel, însăşi discuţia îţi va arăta mai uşor ceea ce tu te 
grăbeşti să defineşti. Si acum răspunde-mi! 

SOCRATE CEL'TÎNAR Da. Ce? 

STRĂINUL Un lucru dintre cele despre care, poate, 
ai auzit adesea, căci eu ştiu că nu ai văzut tu însuţi 
peşti din cei ce trăiesc în Nil sau în eleşteele regale, o 
Dar poate că ai văzut mai degrabă, din aceia care 
trăiesc în lacuri la noi. 

SOCRATE CEL TlNĂR Desigur, din aceştia am vă¬ 
zut adesea, iar despre ceilalţi am auzit de la mulţi. 

STRĂINUL Şi despre cîrdurile de gîşte şi de cocori 
ştii şi crezi că există, chiar dacă n-ai cutreierat cîm- 
piile tesaliene. 

SOCRATE CEL TÎNAR Cum să nu! 

STRĂINUL De aceea te-am întrebat toate acestea, ia 
căci, în conformitate cu criteriul hranei acestor vieţui¬ 
toare de turmă există un gen acvatic si altul terestru. 

SOCRATE CEL TÎNAR Aşa şi este! ’ 

STRĂINUL Iar acum nu crezi şi tu că trebuie să 
împărţim în două ştiinţa creşterii în comun a vieţui¬ 
toarelor, rezervînd pentru fiecare din acestea partea 
corespunzătoare din această ştiinţă? Astfel vom putea 
numi o parte „ştiinţa creşterii animalelor acvatice 14 , iar 
pe cealaltă, „stiinta creşterii animalelor terestre 14 . 

SOCRATE CEL TÎNAR Aşa cred. 

STRĂINUL Şi astfel nu vom mai căuta să aflăm 
de care din părţi ţine ştiinţa regală; căci oricui îi este e 
clar! 

SOCRATE CEL TÎNAR Cum să nu! 

STRĂINUL Deci, oricine ar putea diviza neamul 
vieţuitoarelor terestre care-si duc viata în turmă. 

SOCRATE CEL TÎNAR Cum? 

STRĂINUL împărţindu-le în zburătoare şi mergă¬ 
toare. 

SOCRATE CEL TÎNAR Foarte adevărat. 

STRĂINUL Şi atunci? Fără îndoială că omul politic 
trebuie căutat la cele mergătoare. Sau nu crezi că şi cel 
mai puţin inteligent, ca să zic aşa, ar spune că aşa 
crede? 

SOCRATE CEL TlNĂR Ba cred şi eu! 

STRĂINUL Trebuie apoi să arătăm că grupa ani¬ 
malelor mergătoare se împarte în două, precum nume¬ 
rele adineaori. 

SOCRATE CEL TÎNAR Clar! 

265 a STRĂINUL Şi spre ţelul spre care ne poartă ra¬ 
ţionamentul se pare că duc două căi: una mai scurtă 
care divizează opunînd o parte mică alteia mari, şi alta 
mai lungă, care se ţine însă mai aproape de ceea 
ce am lămurit mai înainte, şi anume că trebuie să îm- 
părţim pe cît se poate în jumătăţi. Ne este permis 
s-o urmăm pe aceea pe care am dori-o! 

SOCRATE CEL TÎNAR Dar cum? pe amîndouă nu-i 
posibil? 

STRĂINUL Deodată, nu, fiinţă minunată, dar pe 
rînd sigur că este posibil. 

b SOCRATE CEL TlNĂR Ei bine, eu le voi alege pe 
amîndouă pe rînd! 

STRĂINUL Este simplu, căci nu ne-a mai rămas 
mult; la început, sau chiar la mijlocul drumului, ne-ar 
fi fost mai greu să realizăm ceea ce ne propunem. 
Dar acum, dacă şi tu vrei aşa, să mergem pe -calea cea 
mai lungă; căci. nefiind încă obosiţi o vom străbate 
mai lesne. Fii atent, deci, la diviziune! 

SOCRATE CEL TÎNAR Spune! 

STRĂINUL Cele mergătoare şi trăind în turme 
dintre cele domestice pot fi şi ele împărţite în două 
grupe, după natura lor. 

SOCRATE CEL TlNAR Pe ce criteriu? 

STRĂINUL Pe acela -că unele sînt lipsite de coarne 
şi altele cornute. 

o SOCRATE CEL TÎNAR'Aşa se pare. 

STRĂINUL Divizînd acum ştiinţa creşterii celor 
mergătoare şi folosindu-te de cuvîntul „parte 11 , atri- 
buie-1 fiecăreia dintre cele două diviziuni. Căci, dacă ai 
vrea să le dai acestora nume, te-ai complica mai mult 
decît trebuie. 

SOCRATE CEL TlNÂR Cum trebuie deci să spun? 

STRĂINUL Astfel: fiind divizată în două ştiinţa 
creşterii animalelor mergătoare, un domeniu al acesteia 
se potriveşte părţii din urmă ce cuprinde cornutele, 
celălalt celei care grupează animalele fără coarne. 

SOCRATE CEL TlNÂR Aşa să fie, deci, numite! d 
Căci pare a fi îndeajuns de clar. 

STRĂINUL Iar regele... cred că ne este clar că el 
păstoreşte o turmă fără coarne. 

SOCRATE CEL TlNÂR Cum să nu fie clar? 

STRĂINUL Impărţind-o apoi şi pe aceasta în părţi 
mai mici, să încercăm să i-o atribuim acestuia pe cea 
care i se cuvine. 

SOCRATE CEL TÎNÂR Desigur! 

STRĂINUL Ai.prefera s-o împărţim în animale cu 
copita despicată şi animale cu copita întreagă, sau în 
animale de rasă încrucişată şi animale de rasă pură? 
căci ştii ce-i asta, cred! 

SOCRATE CEL TÎNÂR Ce anume? 

STRĂINUL Faptul că, de exemplu, din cai şi mă- a 
gări pot apărea pui comuni. 

SOCRATE CEL TÎNÂR Da. 

STRĂINUL Şi mai ştii că tot restul acestei turme de 
animale domestice nu cunoaşte încrucişarea între rase. 

SOCRATE CEL TÎNÂR Cum să pul 

STRĂINUL Şi atunci cu care pare a avea legături 
omul politic: cu cele de rasă încrucişată sau cu cele 
de rasă pură? a 

- SOCRATE CEL TÎNÂR Cu cele de rasă pură, evi¬ 
dent! 

STRĂINUL Acum îmi pare că şi aceasta trebuie 
divizată în două, ca şi cea de mai-nainte. 

SOCRATE CEL TÎNÂR Sigur că trebuie! 

STRĂINUL Deci avem deja împărţit în detaliu, cu 
excepţia acestor două genuri, întreg neamul vieţuitoare- 266 a 
lor, în măsura în care sînt domestice şi de turmă. Căci 
neamul clinilor nici nu merită să fie socotit în rîndul 
celor care trăiesc în turmă. 

SOCRATE CEL TÎNÂR Sigur că nu; dar aceste două 
genuri, după ce criteriu le-am putea diviza? 

STRĂINUL După cel c@nform căruia, justificat, 
divizaţi voi, Theaitetos şi cu tine, căci doar vă ocupaţi 
cu geometria. 

SOCRATE CEL TÎNÂR Dar care anume? 

STRĂINUL După diagonală, desigur şi apoi după 
diagonala diagonalei. 

SOCRATE CEL TÎNAR In ce sens spui asta? 
b STRĂINUL Natura pe care şi-a dobîndit-o neamul 
nostru al oamenilor a creat, nu-i aşa, un alt fel de 
mers decît cel al diagonalei la puterea a două pi¬ 
cioare? 23 

SOCRATE CEL TÎNAR Aşa şi nu altfel! 

STRĂINUL Iar mersul celuilalt gen, la rîndul lui, 
reprezintă, ca putere, diagonala puterii noastre, căci 
această putere este, prin firea ei, de două ori două 
picioare. 

SOCRATE CEL TÎNAR Cum să nu fie aşa! Şi aproa¬ 
pe că ştiu ceea ce urmează să-mi lămureşti! 

STRĂINUL Sigur, căci, după toate acestea, oare nu 
° observăm că în diviziunile noastre s-a iscat o nouă 
situaţie din acelea demne de rîs? 

SOCRATE CEL TÎNAR Care anume? 

STRĂINUL Aceea că neamul nostru omenesc este 
luat la un loc şi pus să se întreacă cu neamul cel mai 
nobil şi, totodată, şi cel mai nepăsător 24 . 

SOCRATE CEL TÎNAR Văd ... şi întîmplarea este 
foarte nostimă! 

STRĂINUL Ei, şi ce? Nu-i verosimil, oare* ca acelea 
ce sînt mai încete 25 să ajungă la capăt şi cele din 
urmă? 

SOCRATE CEL TÎNAR Da, desigur! 

STRĂINUL Nu observăm, dar, că regele apare cel 
mai demn de rîs, de vreme ce concurează împreună cu 
turma sa şi aleargă în acelaşi rînd cu bărbatul cel mai 
* bine pregătit pentru această viată nepăsătoare? 26 

SOCRATE CEL TÎNAR întocmai! 

STRĂINUL Abia acum, tinere Socrate, a devenit 
mai clar ceea ce am spus atunci în discuţia noastră de¬ 
spre sofist. 

SOCRATE CEL TÎNAR Ce anume? 

STRĂINUL Anume că această metodă de argumen¬ 
tare nu s-a preocupat de ceea ce este important mai 
mult decît ceea ce nu este astfel, că ea nu a onorat mai 
puţin' ceea ce este mai mic, decît ceea ce este mai 
mare; şi că întotdeauna, conformă cu ea însăşi, deter¬ 
mină ceea ce este mai adevărat. 

SOCRATE CEL TÎNAR Aşa-mi pare. 

STRĂINUL Aşadar, după acestea, ca nu cumva să 

mi-o iei nu înainte întrebîndu-mă care este oalea cea 
mai scurtă spre definirea regelui, lasă-mă să ajung eu. e 
înaintea ta acolo! 

SOCRATE CEL TÎNÂR Cu multă plăcere! 

STRÂ1NUL Aş zice, deci, că trebuie să divizăm 
numaidecît vieţuitoarele mergătoare în grupul celor bi¬ 
pede, în opoziţie cu grupul celor patrupede, observînd 
că neamul omenesc este luat laolaltă doar cu înaripa¬ 
tele; să împărţim din nou genul vieţuitoarelor de turmă 
bipede în bipede fără pene şi bipede cu pene; după ce 
va fi fost făcută şi această disociere şi, de asemenea, 
după ce arta cîrmuirii oamenilor va fi fost clarificată, 
uducîndu-1 pe omul politic şi regal şi tocmai aici pu- 
nîndu-1 conducător, să-i încredinţăm frîiele cetăţii fi¬ 
indcă acestea îi sînt potrivite şi fiindcă ştiinţa aceasta 
lui îi aparţine 27 . 

SOCRATE CEL TÎNÂR Bine mi-ai răsplătit raţiona- 267 
mentul, achitîndu-te ca de o datorie, şi, punînd digre¬ 
siunea drept cîştig, chiar l-ai înmulţit! 

STRĂINUL Acum, întorcîndu-ne la început, hai să 
construim din aproape în aproape, pînă la capăt, ex¬ 
plicarea denumirii de artă a politicului! 

SOCRATE CEL TÎNÂR Foarte bine! 

STRĂINUL Aşadar, după părerea noastră, din şti¬ 
inţa teoretică, la început a fost separată o parte di¬ 
rectivă şi din aceasta o parte numită, prin comparaţie, b 
autodirectivă. Creşterea animalelor, la rîndul ei, a fost 
desprinsă din ştiinţa autodirectivă ca gen al acesteia şi - 
nu cel mai neînsemnat dintre ele. Din genul creşterii 
animalelor s-a desprins specia animalelor crescute în 
turmă; din aceasta, la rîndul ei, cea a animalelor mer¬ 
gătoare, iar din specia mergătoarelor a fost separată 
arta creşterii vieţuitoarelor lipsite de coarne. Apoi, 
numind o parte nu mică a acesteia din urmă, ştiinţa 
creşterii rasei pure, o obligăm să strîngă la un loc, trei 
semnificaţii, dacă vrem s^o cuprindem într-o singură 
denumire. Secţiunea desprinsă din aceasta, singura care 
a mai rămas din turma bipedă, este cea a păstoririi oa¬ 
menilor şi-chiar acesta este obiectul cercetării noastre, 
adică: ceea ce este numit atît regal, cît si politic 28 . c 

SOCRATE CEL TÎNÂR întocmai! 

STRĂINUL Dar, tinere Socrate, oare am şi înfăptuit 
ceea ce tu ai spus că aşa este? 

SOCRATE CEL TÎNÂR Ce anume? 

STRĂINUL Adică am răspuns întru totul suficient 
la ceea ce ne-am propus? Sau tocmai acest lucru — în¬ 
deosebi el! — reprezintă defectul cercetării noastre: 
d adică ea ajunge, cumva, la o definiţie, dar aceasta nu 
este întru totul definitiv realizată? 

SOCRATE CEL TÎNAR în ce sens? 

STRĂINUL Voi încerca eu să fac şi mai clar pentru 
amîndoi ceea ce gîndesc acum. 

SOCRATE CEL TÎNAR Spune numai ! 

STRĂINUL Aşadar printre multe arte care ne apar 
ca arte ale păstoritului se află una, şi anume cea po¬ 
litică, precum si preocuparea sa pentru o anume turmă? 

SOCRATE CEL TÎNAR Da. 

STRĂINUL Şi argumentarea noastră- a stabilit că 
ea reprezintă nu creşterea cailor şi nici a altor animale, 
ci chiar stiinta vieţuirii în comun a oamenilor. 

SOCRATE CEL TÎNAR Aşa. 

8 STRĂINUL Să vedem, în fapt, diferenţa dintre regi 
şi toţi ceilalţi păstori. 

SOCRATE CEL TÎNAR Care este aceasta? 

STRĂINUL Mă întreb dacă vreunui alt păstor de- 
cît regele, cineva, purtînd nume de la altă artă, i-ar 
putea spune şi ar putea pretinde că este şi el părtaş 
cu acesta la creşterea turmei. 

SOCRATE CEL TÎNAR Ce vrei să spui? 

STRĂINUL De exemplu: tu ştii că toţi negustorii, 
agricultorii, brutarii şi, pe lingă aceştia, gimnaştii şi 
tot neamul medicilor ar putea să se înfrunte cu cei care 
268 a păstoresc oamenii, şi pe care noi^-am numit oameni 
politici, spunînd cu perfectă îndreptăţire că lor le re¬ 
vine grija creşterii oamenilor, şi nu numai a turmelor 
omeneşti, dar chiar şi a celor care le conduc. 

SOCRATE CEL TÎNAR Şi, oare, n-ar spune pe 
drept aceasta? 

STRĂINUL Poate! Şi acest lucru îl vom cerceta 
noi, dar. ceea ce ştim deja este că văcarului nimeni nu 
i-ar contesta nimic din ce ţine de arta sa, ci crescătorul 
de animale este şi cel ce le duce la păşune, şi medicul 
lor, chiar şi cel ce le duce la împerechere, şi mai ştim 
că el singur se pricepe la moşitul puilor şi la îngrijirea 
b mamelor lehuze. Mai este. de asemenea, priceput la 
jocuri şi muzică, atîta cit pot înţelege animalele după 
firea lor, şi nu este altul mai priceput îri a le potoli şi 
a le îmblînzi atrăgîndu-le, executînd atît cu instrumen- 

tele, cît şi doar din gură muzica potrivită pentru turma 
sa. Şi procedeul este acelaşi şi în cazul celorlalţi, păs¬ 
tori. Sau nu? 

SOCRATE CEL TÎNAR Ba chiar aşa! 

STRĂINUL Aşadar, cum am putea obţine o definiţie 
corectă şi potrivită pentru rege, de vreme ce îl desem¬ 
năm pe acesta păstor şi crescător al turmei omeneşti c 
numai alegîndu-1 din mii de competitori? 

SOCRATE CEL TÎNAR In nici un fel! 

STRĂINUL Oare, pe drept ne-am temut adineaori 
bănuind că s-ar putea întîmpla să trasăm o schiţă a 
omului politic, dar că deloc nu am putea ajunge să-l re¬ 
prezentăm cu exactitate, decît numai dacă, îndepărtînd 
pe toţi cei care se învîrtesc în jurul său şi-şi dispută cu 
el funcţia de păstor şi separîndu-1 de aceştia, l-am în¬ 
făţişa doar pe el pur? 

SOCRATE CEL TÎNAR Intr-adevăr, foarte pe drept! d 

STRĂINUL Chiar acest lucru trebuie să-l facem 
noi, tinere Socrate, dacă voim ca, la sfîrşit, cercetarea 
noastră să nu ne facă de ruşine. 

SOCRATE CEL TÎNAR Dar aşa ceva nu trebuie să 
se întîmple nicidecum! 

STRĂINUL Aşadar trebuie ca, pornind de la început 
să înaintăm pe o altă cale. 

SOCRATE CEL TÎNAR Pe care, dar? 

STRĂINUL Amestecînd aici şi puţină joacă; pentru 
că trebuie să ne folosim de o bună parte dintr-un mit 
mare, şi după aceea, desprinzînd, aşa cum am procedat 
mai înainte, parte după parte, să ducem cercetarea 
noastră pînă la punctul culminant 29 . Sau nu aşa tre- 8 
buie? 

SOCRATE CEL TÎNAR Ba chiar aşa! 

STRĂINUL Iar acum îndreaptă-ţi toată atenţia, pre¬ 
cum fac copiii, spre istorisirea mea! Dealtfel, nici tu nu 
eşti prea departe de anii copilăriei. 

SOCRATE CEL TÎNAR Spune-o, dar! 

STRĂINUL Există, aşadar, şi va mai-exista încă, 
printre multe şi felurite legende din vechime, şi mi¬ 
nunea cu cearta, atît de mult istorisită, în legătură atît 
cu Atreus, cît şi cu Thyestes. Căci ai auzit, desigur, şi 
îţi aminteşti ce se spune că s-a întîmplat atunci. 

SOCRATE CEL TÎNAR Te referi, probabil, la sem¬ 
nul mielului de aur. 

STRĂINUL Nicidecum, ci la cel în legătură cu 269 a 

schimbarea apusului şi răsăritului soarelui şi al altor 
astre, astfel că, exact de unde răsar acum, în acelaşi loc 
apuneau atunci, şi răsăreau din partea opusă; intr-ade¬ 
văr, cînd a depus mărturie în favoarea lui Atreus, a 
făcut Divinitatea această schimbare în sensul poziţiei 
de acum 30 . 

SOCRATE CEL TÎNAR Desigur, se povesteşte şi 
aceasta! 

STRĂINUL Şi printre multe altele am auzit şi po¬ 
vestea cu domnia lui Cronos. 

b SOCRATE CEL TÎNÂR Printre multe altele, in¬ 
tr-adevăr. 

STRĂINUL Dar pe aceasta, cum că oamenii de odi¬ 
nioară creşteau ivindu-se din pămînt şi nu zămislin- 
du-se unii din alţii? 

SOCRATE CEL TlNAR Şi aceasta este una din ve¬ 
chile legende. 

STRĂINUL Toate acestea 31 , desigur, provin din ace¬ 
eaşi încercare a lumii; şi, pe lingă acestea, încă altele 
mii, şi mai minunate decît ele; dar, din cauza lungi¬ 
mii timpului, unele dintre acestea s-au stins, altele, 
împrăştiindu-se, au fost transmise oral, fiecare des¬ 
prinsă de celelalte. Dar nimeni nu ne-a lăsat mărturie 
c despre ce reprezintă încercarea-cauză pentru toate aces¬ 
tea şi de aceea trebuie s-o lămurim noi acum 32 ; căci se 
va potrivi cu înfăţişarea naturii regelui. 

SOCRATE CEL TÎNAR Foarte bine ai zis! Dar, con¬ 
tinuă fără să laşi nimic la o parte! 

STRĂINUL Ascultă, aşadar! Universul acesta, une¬ 
ori Divinitatea însăşi îl conduce în mişcarea sa şi îl 
roteşte din nou de la sine în sens contrar, fiindu-i hă- 
împlinit deja măsura de timp cuvenită lui; iar el se 
roteşte din nou de la sine în sens contrar, fiindu-i hă- 
d răzită viaţă şi inteligenţă, încă de la începuturi, de că¬ 
tre cel care l-a întocmit. Şi el, Universul, are înnăscut 
acest mers înapoi, în mod necesar, din cauza urmă¬ 
toare. 

SOCRATE CEL TÎNAR Din care anume? 

STRĂINUL Din aceea că faptul de a se comporta 
statornic după aceleaşi principii şi conform sieşi şi fap¬ 
tul de a fi întotdeauna acelaşi se potrivesc numai celor 
mai divine dintre toate, pe cînd natura lucrurilor nu 
ţine de această rînduială. Ceea ce am numit ,,cer“ şi 
„cosmos" a fost dăruit cu multe şi fericite trăsături de 

cel care le-a creat, dar el, Universul, participă, de fapt, 
şi la corporalitate; de aici urmarea că este imposibil ca e 
el să fie lipsit cu totul de schimbare, dar că el se mişcă, 
după puterea lui, cit mai mult posibil în acelaşi loc, 
avînd o singură mişcare după aceleaşi principii; de aceea 
i-a fost hărăzită mişcarea ciclică retrogradă, ca una care 
reprezintă cea mai mică schimbare a mişcării sale pro¬ 
prii. Dar a se roti necontenit pe sine însuşi nu îi stă în 
puteri aproape nimănui, cu excepţia celui care conduce 
tot ce se mişcă; iar acestuia nu îi este permis să sel 
mişte cînd într-un sens, cînd în altul. Din toate aceste 
motive nu trebuie să se înţeleagă nici că Universul în¬ 
suşi se roteşte pe sine necontenit, nici că, în întregime şi 
întotdeauna, este pus în mişcare de către Divinitate în 
rotiri cu dublu sens şi contrarii şi nici că îl rotesc două 270 
zeităţi cu gînduri potrivnice, ci că — lucru pe care toc¬ 
mai l-am arătat şi care este singurul ce ne mai rămîne 
de crezut — el cînd este condus de o cauză divină străi¬ 
nă, dobîndind la rîndul lui viaţă şi primind de la creator 
nemurire mereu refăcută, cînd este părăsit de Divini¬ 
tate, deplasîndu-se deci de la sine; şi mai trebuie spus 
că Universul este părăsit din cînd în cînd, astfel că se 
întoarce înapoi timp de multe miriade de perioade, căci, 
fiind foarte mare, dar şi foarte bine cumpănit, se mişcă 
pe un suport foarte mic 33 . 

SOCRATE CEL TÎNÂR într-adevăr, toate cîte le-ai b 
spus par a fi înfăţişate foarte verosimil. 

STRĂINUL Adunîndu-ne gîndurile, să căutăm să 
înţelegem încercarea evidenţiată din cele spuse adineaori, 
cea care am spus că este cauza tuturor acestor lucruri 
minunate. Căci există, într-adevăr, o astfel de încer¬ 
care. 

SOCRATE CEL TÎNÂR Care anume? 

STRĂINUL Faptul că rotirea Universului are loc 
cînd înspre direcţia în care se învîrteşte acum, cînd 
înspre direcţia contrară. 

SOCRATE CEL TÎNÂR Cum, de fapt? 

STRĂINUL Această inversare de sens trebuie consi¬ 
derată cea mai însemnată şi mai desăvîrşită dintre toate c 
schimbările care au loc în cer 34 ., 

SOCRATE CEL TÎNÂR Aşa pare, cel puţin. 

STRĂINUL Trebuie să mai credem şi că atunci au 
loc schimbări foarte importante şi pentru noi, cei care 
locuim în interiorul Universului. 

SOCRATE CEL TÎNAR Şi această părere este vero¬ 
similă. 

STRĂINUL Dar, oare, nu ştim noi că natura vieţui¬ 
toarelor suportă cu greu schimbări mari; multe şi di¬ 
verse, care survin deodată? 

SOCRATE CEL TÎNAR Cum să nu! 

STRĂINUL Prin urmare, distrugerile cele mai mari 
se întîlnesc, în mod necesar, printre vieţuitoare şi de 
aceea neamul oamenilor a supravieţuit în număr mic; 
aceştia suportă, desigur, alte multe, stranii şi nepre- 
d văzute încercări, dar cea mai mare încercare rezultă din 
rotirea inversă a Universului, ori de cîte ori întoarcerea 
are loc de la starea asemănătoare celei de acum la cea 
contrară. 

SOCRATE CEL TÎNAR Cum a fost acea încercare? 

STRĂINUL Vîrsta, pe care o avea fiecare dintre vie¬ 
ţuitoare, mai întîi, s-a oprit în loc la toate şi tot ce era 
muritor şi-a încetat înaintarea spre o înfăţişare din ce 
în ce mai îmbătrînită; în schimb, avîntîndu-se în sens 
contrar, fiecare creştea tot mai tînăr şi mai crud; şi, 
e dacă la cei bătrîni părul alb începea să li se înnegrească 
şi pe cei cu barbă obrajii netezindu-se din nou, îi rea¬ 
duceau pe toţi la vîrsta de odinioară a tinereţii, atunci, 
pe cei tineri, trupurile devenindu-le tot mai netede şi 
mai mici, zi de zi şi noapte de noapte, îi aduceau din nou 
la starea de copil nou-născut, ei modificîndu-se la fel 
şi la suflet şi la trup; şi, de aici mai departe, trupurile 
consumîndu-se complet, dispăreau cu totul. Iar la cei 
care sfîrşiseră în mod violent în acest răstimp, trupul 
a celui mort, suferind aceleaşi încercări, în citcva zile 
dispărea fără urmă 35 . 

SOCRATE CEL TÎNAR Dar atunci cum se producea 
de fapt, naşterea vieţuitoarelor? Şi în ce fel luau ele 

naştere unele din altele? 

STRĂINUL Este clar, tinere Socrate, atît faptul că 
naşterea vieţuitoarelor, unele din altele, nu exista în 
natura de atunci, cît şi faptul că neamul celor născuţi 
din pămînt, despre care se spune că a existat cîndva, 
chiar în acel timp exista, el apărînd din nou din pămînt 
atunci 36 ; acestea ne erau transmise de strămoşii noştri 
cei dintîi, care se învecinau cu limita care mărginea pe¬ 
rioada de dinainte, şi care s-au născut la începutul aceş¬ 
ti teia de acum; dintre aceştia au provenit acei transmi- 
ţători 37 ai legendelor care acum nu sînt crezute de că- 

tre mulţi. Aşadar la ceea ce urmează aici trebuie să re¬ 
flectăm împreună. Căci faptului că bătrînii se întorc la 
starea de copil îi urmează faptul că, la fel, cei morţi* care 
zac în pămînt 38 , se alcătuiesc din nou acolo şi reînvie; 
naşterea, devenind ciclică şi de sens contrar, urmează 
mişcării inverse a cosmosului; iar cei născuţi de fapt din 
pămînt, apăruţi în chip necesar în acest fel, au primit 
nume şi legendă toţi, pe cîţi Divinitatea nu i-a condus c 
spre altă soartă 39 . 

SOCRATE CEL TlNĂR Cu siguranţă aceasta rezultă 
din cele spuse mai înainte. Dar viaţa care spui tu că a 
existat în timpul domniei lui Cronos, oare aparţine ea 
acelor rotiri inverse ale Universului sau acestora de 
acum? Căci este clar că schimbarea mersului aştrilor 
şi a soarelui trebuie să se întîmple în ambele rotiri. 

STRĂINUL Bine ai urmărit firul povestirii!-Iar pe¬ 
rioada despre care întrebai tu, cea în care oamenii le d 
aveau pe toate de la sine, nu ţinea deloc de mişcarea de 
acum, ci ţinea şi ca do cea de mai-nainte. De fapt, 
atunci, la început. Divinitatea era conducătoare, îngri- 
jindu-se de toată această mişcare circulară, şi acelaşi 
lucru era făcut pe zone de către zeii care le conduceau, 
căci toate părţile Universului le erau distribuite lor 40 ; 
şi, desigur, şi vieţuitoarele au fost distribuite pe neamuri 
şi turme, după cum, le primiseră ca lot geniile divine, 
fiecare „păstor divin“ 41 fiindu-şi suficient sieşi pentru 
tot ce privea pe oricare dintre cei pe care el îi păsto¬ 
rea, astfel că nu existau nici sălbăticiuni şi nici obişnuinţa 
de a se mînca între ele; şi, de asemenea, nu exista la ele - 
defel război sau vreo altă vrajbă; dar despre toate cîte e 
au urmat unei astfel de rînduieli a lumii ar fi de po¬ 
vestit mii de lucruri. Aşadar ceea ce s-a spus despre 
vieţuirea de la sine a oamenilor a fost explicat după 
cum urmează. Un zeu îi păstorea pe aceştia, el însuşi 
fiindu-le supraveghetor, aşa cum astăzi oamenii, un 
neam de vieţuitoare de o natură mai divină, păstoresc 
alte neamuri de vieţuitoare inferioare lor; şi, pe cînd 
păstorea acest zeu, nu existau nici constituţii, nici pro¬ 
prietatea asupra femeilor şi copiilor; toţi aşadar, se ri¬ 
dicau la viaţă din pămînt, nemaiamintindu-şi nimic din 272 
cele de mai-nainte; iar, dacă toate cele de acest fel le 
lipseau, ei aveau din belşug fructele din pomi şi din tot 
restul naturii, fructe crescute nu prin agricultură, ci 
pentru că pămîntul le dădea de la sine. Fără veşminte 

şi petrecând nopţile afară, fără aşternut, îşi împărţeau 
între ei totul; căci asprimea anotimpurilor fusese biruită 
de aceştia, iar ei aveau culcuşuri moi din iarbă crescută 
b abundent/ din pământ. Ai aflat, deci, tinere Socrate, 
viaţa celor de pe vremea lui Cronos 42 ; cea de pe timpul 
lui Zeus, cea de acum adică, o ştii tu însuţi, fiind în 
fiinţă. Ai putea sau ai dori tu s-o alegi pe cea mai feri¬ 
cită dintre acestea două? 

SOCRATE CEL TÎNÂR Nicidecum! 

STRĂINUL Preferi, cumva, să aleg eu pentru tine 
acel fel de viată? 

SOCRATE'CEL TÎNAR Intru totul! 

STRĂINUL Dacă într-adevâr vlăstarele lui Cro¬ 
nos, având astfel mult răgaz şi multă capacitate de a se 
întreţine prin cuvânt, nu numai cu oamenii, dar şi cu 
sălbăticiunile, s-ar fi folosit de toate acestea pentru fi- 
o losofie, şi dacă, asociindu-se atât cu sălbăticiunile, cîfc 
şi între ele, ar fi căutat să afle de.la întreaga natură 
dacă vreo fiinţă, dotată cu anume capacitate proprie, 
ar contribui cu ceva diferit de celelalte la sporul înţe¬ 
lepciunii, ar fi uşor de apreciat că cei de atunci îi de¬ 
păşeau de o mie de ori pe cei de acum în privinţa feri¬ 
cirii; dar dacă, îmbuibîndu-se până la saţietate cu mîn- 
care şi băutură, au stat să-şi spună unii către alţii şi 
d către animale poveşti de felul celor care se spun şi acum 
despre ei, şi acest lucru, cel puţin după părerea mea, ar 
fi foarte uşor de apreciat 43 . Totuşi să lăsăm la o parte 
acestea, până când o persoană, îndeajuns de pricepută, 
ne-ar dezvălui dacă cei de atunci aveau sau nu dorinţa 
de ştiinţă şi nevoia de dialog; lucrul următor trebuie, 
însă, precizat, şi anume: de ce am trezit la viaţă acest 
mit; iar aceasta pentru ca apoi să putem trece mai de¬ 
parte. Căci, după ce timpul hărăzit pentru toate aces¬ 
tea 44 s-a sfîrşit, când trebuia să se producă o schimbare 
e şi când, de fapt, a dispărut cu totul şi acel neam născut 
din pământ, fiecare suflet, restituind toate naşterile şi 
căzând înapoi în pămînt ca sămînţă, de atîtea ori cît 
avea hărăzit de soartă fiecare 45 — atunci, deci, cîrma- 
ciul Universului, lăsînd la o parte maneta cîrmei, s-a 
îndepărtat iarăşi la postul său retras de observaţie 46 , 
iar Universul s-a întors din nou în sens contrar 
dintr-o tendinţă hărăzită lui de destin şi înnăscută. Aşa¬ 
dar toţi zeii care guvernau pe zone sub conducerea zei¬ 
tăţii supreme, după ce au aflat întâmplarea, au pâră- 

sit, la rîndul lor, părţile din Univers date în grija lor; iar 278 
Universul, întorcîndu-se înapoi cu avînt şi, odatji por¬ 
nit, adunînd la un loc impulsurile de sens contrar ale 
începutului şi sfîrşitului, producînd de asemenea în 
sine însuşi un mare cutremur, a provocat o altă pieire 
a vieţuitoarelor de tot felul. După acestea, trecînd timp 
suficient. Universul, după ce a pus capăt tulburărilor şi 
dezordinii şi potolind zbuciumul mării, porni în ordine 
pe drumul obişnuit propriu sieşi, avînd grijă şi putere 
asupra celor dinlăuntrul său şi asupra sa însăşi, amin- 
tindu-şi cele învăţate în privinţa puterii de la tatăl şi 
demiurgul lui. La început, desigur, le ducea la îndepli- b 
nire cu mai multă exactitate, spre sfîrşit, însă, din ce 
în ce mai puţin riguros; cauza acestor stări de lucruri o 
reprezenta partea corporală a constituţiei lui; cea în¬ 
născută naturii sale de odinioară, căci corporalul avea 
multă dezordine mai înainte de a ajunge la ordinea de 
acum. De la făuritorul lui, aşadar, a dobîndit toate cele 
bune; iar de la situaţia de mai-nainte .. . toate cîte sînt 
rele şi nedrepte în cer de la ea le are şi le pricinuieşte o 
şi celorlalte vieţuitoare. Crescîndu-şi, deci, împreună 
cu cîrmuitorul vieţuitoarele, Universul întemeia înlăun- 
trul său puţine lucruri rele, bune, însă multe; şi, des- 
părţindu-se de demiurg, în timpul imediat următor re¬ 
tragerii acestuia, el conduce totul în chipul cel mai bun; 
înaintînd, însă, în timp şi adunîndu-se uitare, expe¬ 
rienţa vechii dezordini devine din ce în ce mai puter¬ 
nică în el şi la sfîrşitul perioadei ea ajunge la maximă d 
înflorire; iar Universul, încărcîndu-se pe de o parte cu 
puţine lucruri bune, pe de alta cu o mare cantitate de 
lucruri rele, sfîrşeşte cu riscul propriei sale distrugeri, 
ca şi a celor dinlăuntrul său. De aceea, încă de atunci, 
Divinitatea care îl rînduise, văzînd că se află în dificul¬ 
tate şi temîndu-se ea nu cumva, tulburat şi dezmem¬ 
brat de tumult, să se scufunde în marea fără sfîrşit a 
neasemănării, aşezîndu-se din nou la cîrma acestuia şi 
întorcînd părţile vătămate şi dezmembrate în perioada e 
de evoluţie prin forţă proprie la starea de mai-nainte, 
îl ordonează şi, redresîndu-1, îl face din nou nemuritor 
şi veşnic tînăr. Acesta, aşadar, se poate spune că este 
sfirşitul mitului; cît despre faptul de a defini regele, el 
ne devine suficient dacă îl legăm de ceea ce a fost spus 
mai înainte; fiind întors, aşadar, Universul spre direc¬ 
ţia generaţiei de acum, mersul vîrstei omului se redresa 



420 


PLATON 


din nou şi dădea celor de altă dată noi sensuri contrare 
celor anterioare. Pe de o parte cele care trebuiau, deci, 
aproape să dispară din cauza micşorării creşteau din 
nou, pe de alta corpurile nou-născute din pămînt 47 , în¬ 
cărunţind şi murind, se întorceau din nou în pămînt. 

274 a Şi toate celelalte se schimbau imitînd şi dînd urmare, 
toate dimpreună, schimbării Universului; de fapt, şi 
imitaţia gestaţiei, a naşterii şi a creşterii urmau cu ne¬ 
cesitate tuturor celorlalte; căci nu mai era posibilă naş¬ 
terea unei vieţuitoare în pămînt din componente dife¬ 
rite ci, aşa cum Universului îi fusese dat să fie condu¬ 
cătorul propriei mişcări, tot astfel, deei, le ara dat şi 
părţilor, luate separat, .ca, atît cît le sta în puteri, să 
conceapă, să nască şi să crească din ele însele, dintr-un 
b impuls asemănător. Cît despre ţinta spre care ne-a con¬ 
dus întreg raţionamentul, deja sîntem acolo. Căci, în 
privinţa celorlalte animale, ar fi de spUs lucruri multe 
şi amănunţite despre stările din care şi motivele pen¬ 
tru care s-au transformat; despre oameni, însă, mai 
puţine şi mai adecvate scopului. Fiind aşadar privaţi de 
ocrotirea unui zeu care ne dobîndise şi ne păstorea, de¬ 
veniţi, deci, oameni fără forţă şi fără apărare, eram 
sfîşiaţi de numeroasele fiare sălbăticite, care ne erau 
ostile şi prin natura lor; în aceste timpuri de început 
ei erau încă nepricepuţi şi neexperimentaţi; fiindcă 
c hrana de la sine încetase, ei nu ştiau de unde s-o 
procure din cauză că,mai înainte nu fuseseră strîmto- 
raţi de nici o nevoie. Din toate aceste motive ei se aflau 
în mari dificultăţi. Cu siguranţă de atunci datează le¬ 
gendele vechi cum că darurile ne-au fost făcute de 
către zei odată cu învăţătura şi instrucţiunile nece¬ 
sare; de pildă: focul de către Prometeu, meşteşugurile 
ri- de către Hefaistos şi asociata sa, Atena, seminţele şi, 
apoi, plantele de către alţi zei; şi toate cîte au concu¬ 
rat la întemeierea vieţii omeneşti de aici provin; căci, 
după ce ocrotirea zeilor i-a părăsit pe oameni, lucru 
care tocmai a fost spus, trebuia ca ei să-şi afle în ei 
înşişi şi pentru ei înşişi cîrmuire şi ocrotire, aşa pre¬ 
cum face întreg Universul în care trăim şi devenim, 
ei imitîndu-1, deci, şi urmîndu-1 tot timpul pe acesta, 
e cînd într-un sens, cînd în celălalt. Dar să punem punct 
mitului, pe care îl vom folosi pentru a evidenţia cît 
am greşit înfăţişînd regele şi omul politic în cele spuse 
mai înainte 48 . 

SOCRATE CEL TÎNĂR In ce fel şi cît de mare' 
greşeală spui tu că am comis noi? . 

STRĂINUL Pe de o parte într-un mod mai puţin 
grav, pe de alta în altul foarte grav şi cu mult mai 
însemnat decît înainte. 

SOCRATE CEL TÎNAR Cum? 

STRĂINUL Prin faptul că, întrebaţi în legătură cu 
omul regal şi omul politic din perioada şi generaţia 
actuală, am spus că el este un păstor al turmei ome¬ 
neşti din perioada opusă, şi încă un zeu în locul unui 
muritor; astfel am fost foarte departe de adevăr; iar 
prin faptul că l-am arătat pe el drept conducător al 275 
întregii cetăţi — dar în ce fel anume nu am precizat! 

— a fost spus adevărul, dar, de fapt, n-a fost spus nici 
în întregime, nici clar; de aceea am greşit mai puţin 
acum decît în celălalt caz. 

SOCRATE CEL TlNĂR Adevărat! 

STRĂINUL Trebuie acum, după cum se pare, ca, 
numai determinînd felul cîrmuirii sale asupra cetăţii, 
să considerăm -că, astfel, am definit pe deplin omul 
politic. 

SOCRATE CEL TlNĂR Bine! 

STRĂINUL Tocmai de aceea am prezentat mitul, b 
pentru ca el să arate, cu privire la arta creşterii ani¬ 
malelor în turmă, nu numai cum 'toţi se întrec în. 
această privinţă cu cel pe care îl cercetăm acum,, ci 
şi cum l-am putea vedea mai lămurit pe acela care, 
avînd_ singur grija creşterii oamenilor, după modelul 
păstorilor de oi şi de boi, el singur este îndreptăţit să 
fie onorat cu această denumire 49 . 

SOCRATE CEL TlNĂR Pe drept! 

STRĂINUL Dar eu cred, tinere Socrate, că, la drept 
vorbind, acest chip al păstorului divin este încă prea c 
însemnat în raport cu un rege şi că oamenii politici 
actuali de aici, fiind cu mult mai asemănători prin na¬ 
tură, celor conduşi de ei, le-au devenit şi mai apro¬ 
piaţi prin educaţie şi creştere. 

SOCRATE CEL TlNĂR în toate privinţele, cred eu. 

STRĂINUL Ei n-ar trebui, de fapt, să fie cerce¬ 
taţi de către noi mai mult sau mai puţin, în cazul că 
sînt prin natura lor de un fel cu cei conduşi sau de 
alt fel. 

SOCRATE CEL TlNĂR Desigur! 

STRĂINUL Să ne întoarcem, deci, acolo de unde am 

pornit! Căci am spus că există, cu privire la animale, 
o artă autodirectivă, care poartă grija acestora nu in¬ 
dividual, ci în comun, şi am numit-o imediat, dealtfel, 
d arta creşterii animalelor în turmă — îţi aminteşti, nu? 

SOCRATE CEL TÎNÂR Da. 

STRĂINUL Acolo poate am greşit noi cumva. Căci 
noi nu am cuprins nicăieri omul politic şi nici nu i-am 
dat un nume, ci el ne-a rămas ascuns, sustrăgîndu-se 
şi în privinţa denumirii. 

SOCRATE CEL TÎNÂR Cum? 

STRĂINUL A-şi creşte turma proprie este, în- 
tr-un fel, treaba tuturor celorlalţi păstori; omului po- 
e litic, însă, i-am adus un nume care nu-i era propriu, 
căci ne trebuia un nume comun pentru toţi. 

SOCRÂTE CEL TÎNÂR Pe drept spui asta; nu¬ 
mai de s-ar întîmpla să existe vreun astfel de nume! 

STRĂINUL Dar cum? oare „acţiunea de a îngriji 14 - 
nu era ceva comun pentru toţi, de vreme ce nu era 
separată nici creşterea, nici vreo altă activitate prac¬ 
tică? Dar, numind-o fie „artă care se ocupă de tur¬ 
mă 44 , fie „arta îngrijirii ei“, fie cea de „a avea grija 
ei“, am avea posibilitatea să-l cuprindem, la un loc cu 
ceilalţi, şi pe omul politic, căci raţionamentul nostru 
acest lucru ni-1 cere. 

276 a SOCRATE CEL TÎNÂR Dar, după aceasta, în ce fel 
trebuia să fie întreprinsă diviziunea în continuare? 

STRĂINUL în felul în care am divizat mai înainte 
arta creşterii vieţuitoarelor în turmă, adică în artă re- 
< feritoare la cele mergătoare şi nezburătoare, apoi de 
rasă pură şi fără coarne; divizînd pe aceleaşi criterii 
am putea cuprinde, în mod asemănător, în acelaşi cu- 
vînt şi arta îngrijirii turmelor, atît a celor din vremea 
de acum, cît şi a celor din vremea lui Cronos. 

SOCRATE CEL TÎNÂR Aşa pare. Dar, te întreb 
din nou, ce urmează după aceasta? 

STRĂINUL Este clar că, astfel fiind folosit nu- 
b mele de „artă a îngrijirii turmei“ nu am fi întîlnit nici¬ 
odată pe vreunii care să conteste că ar exista pe deplin 
o anumită grijă, aşa cum atunci 50 , pe drept, era con¬ 
testat faptul că am avea o artă demnă de acest nume 
de „artă a creşterii 44 şi că, dacă totuşi ar fi existat 
vreuna, ea s-ar fi potrivit mai multor altora, mai de- 

grabă şi în mai mare măsură, decît vreunuia dintre 
regi. 

SOCRATE CEL TÎNAR Intr-adevăr! 

STRĂINUL în privinţa grijii pentru întreaga co¬ 
munitate umană, nici o altă artă decît cea regală nu 
şi-ar dori, mai mult şi mai degrabă, să pretindă şi să 
fie o artă a conducerii tuturor oamenilor. c 

SOCRATE CEL TÎNAR Pe bună dreptate spui 
asta! , 

STRĂINUL Dar cu acestea, tinere Socrate, nu ne 
dăm seama că tot spre sfîrşitul raţionamentului am 
greşit grav? 

SOCRATE CEL TÎNAR Cum anume? 

STRĂINUL Anume că, dacă am convenit că există 
în chip deosebit o anume „artă a creşterii turmei, bi¬ 
pede 14 , nimic nu ne obligă să o numim îndată „regală 14 
şi „politică 44 , ca si cum ar fi definitiv lămurită. 

SOCRATE CEL TÎNAR Cum aşa? 

STRĂINUL Mai întîi trebuia să modificăm denu¬ 
mirea, despre care vorbim, conducînd-o mai mult spre d 
„îngrijire 44 decît spre „creştere 44 , şi apoi s-o divizăm 
şi pe aceasta; căci ea ar mai putea avea diviziuni, şi 
nu lipsite de importanţă. 

SOCRATE CEL TÎNAR Ce fel de diviziuni? 

STRĂINUL Mai întîi una prin care am fi putut 
deosebi, cred, „păstorul divin 44 de „păstorul care poartă 
grija oamenilor 44 . 

SOCRATE CEL TÎNAR Este drept! 

STRĂINUL Şi mai apoi este necesar ca, odată de¬ 
limitată această „artă a îngrijirii oamenilor 44 , s-o îm- 
părţim în două. 

SOCRATE CEL TÎNAR Pe ce criteriu? 

STRĂINUL Pe cel al constrîngerii prin forţă şi 
al consimţirii. 

SOCRATE CEL TÎNÂR Cum să nu! 

STRĂINUL Şi, în felul acesta, mai înainte, gre- e 
şind cumva mai uşor decît se cădea, am pus la un loc 
regele şi tiranul, deşi aceştia nu sînt asemănători nici 
prin ei înşişi, nici prin felul de a conduce al [fie¬ 
căruia. 

SOCRATE CEL TÎNAR Adevărat! 

STRĂINUL Acum, corectînd deei din nou, să di¬ 
vizăm în două, aşa cum am spus, „arta îngrijirii omu¬ 
lui 44 după criteriul constrîngerii şi al consimţirii, nu? 

SOCRATE CEL TÎNAR Chiar aşa! 

STRĂINUL Şi, numind .conducerea vieţuitoarelor 
care cunosc constrîngerea „arta tiranului", iar condu¬ 
cerea de bună voie a vieţuitoarelor bipede trăitoare 
în turme — conducerea pe care o acceptă deci şi ele 
— „artă politică", oare nu pe acela care posedă această 
artă şi această grijă trebuie să-l înfăţişăm c a fiind 
în realitate rege si om politic? 

277 a SOCRATE CEL TÎNAR Da. Şi este, într-adevăr, 
posibil, Străinule, ca în felul acesta demonstraţia noas¬ 
tră în privinţa omului politic să ajungă la sfîrşit. 

STRĂINUL Bine ne-ar prinde, tinere Socrate! Tre¬ 
buie, însă, ca nu numai tu să crezi aceasta, ci şi eu 
deodată cu tine. Acum, cel puţin după părerea mea, 
regele nu pare a avea nicidecum, pentru noi, un con¬ 
tur definitiv; căci, aşa precum sculptorii de statui 
umane, grăbindu-se uneori în contratimp cu momen¬ 
tul prielnic, pierd mai mult timp aplicînd tot mai nu¬ 
meroase şi mai mari adaosuri operelor lor, tot aşa şi 
b noi acum, ca să clarificăm nu doar mai degrabă, dar 
şi în chip maiestuos greşeala demersului anterior, cre- 
zînd că regelui i se potriveşte comparaţia cu modele 
măreţe 51 şi încăreîndu-ne cu o cantitate surprinzător 
de mare de mituri, am fost nevoiţi să ne folosim de 
o parte din acestea mai mare decît se cădea 52 ; de 
aceea am făcut prezentarea prea extinsă şi nici cel 
puţin nu i-am dat un scop mitului; iar demonstraţia 
a noastră ne pare adevărată, aşa cum un tablou, în tră¬ 
săturile sale exterioare, pare că are destulă viaţă, dar 
îi lipseşte cumva claritatea obţinută prin culori şi prin 
potrivirea nuanţelor. Celor în stare să înţeleagă uşor 
este mai potrivit să le înfăţişezi tot ceea ce este viu 
prin cuvînt şi vorbire, decît prin desen sau orice alt¬ 
ceva făcut de mîna omului; celorlalţi, însă, prin astfel 
de procedee. 

SOCRATE CEL TÎNAR Acest lucru este adevărat, 
dar, lămureşte-mă, în ce sens că nu am prezentat su¬ 
ficient subiectul nostru? 

STRĂINUL Este greu, o, fericitule, să demonstrăm 
suficient o problemă dintre cele mai importante fără 
să ne folosim de exemple. Căci fiecare dintre noi riscă 
să pară că ştie, ca în vis, toate cîte mai apoi, după ce 
s-a trezit, nu le mai ştie. 

SOCRATE CEL TÎNAR în ce sens spui asta? 

STRĂINUL Se pare că am, procedat în chip foarte 
ciudat, cel puţin pentru momentul de faţă, punînd 
problema a ceea ce produce în noi fenomenul cunoaş¬ 
terii. 

SOCRATE CEL TÎNAR Dar de ce? 

STRĂINUL Un exemplu îmi lipseşte, fiinţă bine- 
cuvîntată, şi de astă dată pentru explicarea acestui 
exemplu! 

SOCRATE CEL TÎNAR Şi ce-i cu asta? Spune fără « 
să ai vreo ezitare în ce mă priveşte! 

STRĂINUL Trebuie să spun, de vreme ce şi tu 
eşti ‘gata să mă urmăreşti. Căci noi ştim că, intr-un 
fel, copiii, atunci cînd abia învaţă literele ... 

SOCRATE CEL TÎNĂR Ei, ce anume fac? 

STRĂINUL .. . deosebesc destul de bine fiecare li¬ 
teră din silabele cele mai scurte si mai uşoare. 

SOCRATE CEL TÎNAR Cum să’nu! ’ 273 

STRĂINUL Dar că, nerecunoscînd tocmai aceste 
litere în alte silabe, ei se înşală şi în privinţa jude¬ 
căţii şi a vorbirii. 

’ SOCRATE CEL TÎNĂR Exact aşa ! 

STRĂINUL Dar, oare, riu-i mai uşor şi mai bine 
să-i conduci spre lucruri, necunoscute încă, în felul 
următor? 

SOCRATE CEL TÎNĂR în ce fel anume? 

STRĂINUL Mai întîi să-i aduci înapoi spre acele 
silabe în care ei judecau corect aceste litere; apoi, 
după ce i-ai adus înapoi, să-i pui în faţa celor încă b 
necunoscute şi, ei comparîndu-le, să le arăţi asemă¬ 
narea naturală existentă în ambele îmbinări, pînă cînd, 
pentru toate cele necunoscute, le-ar fi arătat cele co¬ 
rect interpretate de ei, puse în paralel; iar cele ară¬ 
tate, devenind astfel exemple 53 , ar face ca fiecare din¬ 
tre acele litere, existente în toate silabele, pe de o 
parte să fie socotită altceva ca fiind diferită de ce¬ 
lelalte, iar, pe de alta să fie considerată aceeaşi, ca c 
fiind întotdeauna identică sieşi. 

SOCRATE CEL TÎNAR întocmai aşa! 

STRĂINUL Aşadar, am înţeles noi su/ficient de 
bine acest lucru, şi anume că un exemplu se produce 
atunci cînd ceva, aflîndu-se idemic sieşi în altceva 
aparte şi bine delimitat, aici fiind interpretat corect, 
după ce este pus alături de acesta, conduce la o sin- 

gură judecată adevărată atît despre fiecare în parte, 
cît si despre amîndouă la un loc? 

SOCRATE CEL TÎNÂR Aşa pare! 

STRĂINUL Ne-am mai putea mira, deci, dacă şi 
d la noi cugetul, încercînd tocmai aşa ceva în privinţa 
„literelor 1 * tuturor lucrurilor, uneori are cunoştinţe 
exacte despre fiecare ,,literă“ din unele lucruri, al¬ 
teori greşeşte în privinţa tuturor „literelor 1 * din altele? 
şi dacă, judecind exact elementele anumitor combina¬ 
ţii, aceleaşi clemente puse în „silabe** mai mari şi mai 
puţin simple ale lucrurilor lumii, de astă dată nu le 
mai recunoaşte tocmai pe acestea? 

SOCRATE CEL TÎNAR Şi chiar nu-i nimic, în- 
tr-adevăr, de mirare! 

STRĂINUL Deci, cum, prietene, cineva care ar 
porni de la o părere greşită despre ceva din sfera 
adevărului şi care ar ajunge la o mică parte a lui, ar 
0 putea să dobîndească înţelepciunea? 

SOCRATE CEL TÎNAR In nici un fel! 

STRĂINUL Aşadar, dacă lucrurile se petrec ast¬ 
fel, n-am greşi defel nici eu, nici tu străduindu-ne 
mai întîi să vedem natura exemplului în general prin- 
tr-un alt mic exemplu particular, iar apoi urmînd ca 
prin deducerea Ideii de ,,rege“, care este şi cea mai 
înaltă, de undeva de la lucruri foarte mici, să ne stră¬ 
duim să recunoaştem metodic, tot printr-un exemplu, 
grija pentru cele ce ţin de cetate, pentru ca astfel să 
avem în loc de vis realitate? 

SOCRATE CEL TÎNAR Foarte adevărat! 
a STRĂINUL Trebuie, într-adevăr, să ne întoarcem 
la raţionamentul de mai-nainte, cum că, deoarece mii 
de inşi concurează cu genul regal în privinţa preocu¬ 
pării pentru cetate, trebuie, desigur, să-i îndepărtăm 
pe toţi aceştia şi să-l luăm separat doar pe cel regal; 
pentru aceasta spuneam noi că avem nevoie de un 
exemplu. 

SOCRATE CEL TÎNAR Desigur! 

STRĂINUL Atunci ce exemplu am putea lua, care 
să aibă aceeaşi aplicare ca şi politica şi pe care, deşi 
mic, punîndu-1 alături, l-am găsi suficient de expli¬ 
cit pentru ceea ce cercetăm? Ai vrea, oare, pe Zeus, 
tinere Socrate, ca, de vreme ce nu aveam nimic alt- 
b ceva la îndemînă. să luăm tocmai arta ţesutului? 54 
şi pe aceasta nu în întregime, dacă eşti de părerea 

mea, căci ne va fi de ajuns, poate, şi numai cea refe¬ 
ritoare la ţesăturile din lină; poate tecmai partea 
aceasta a artei ţesutului ne-ar putea da mărturie pen¬ 
tru ceea ce voim să întreprindem. 

SOCRATE CEL TlNAR De ce nu? 

STRĂINUL Intr-adevăr, aşa cum în cele de mai- 
nainte, despărţind părţile, le-am luat pe fiecare din 
ele separat, de ce nu am face şi în privinţa artei 
ţesutului acelaşi lucru şi, după puteri, parcurgînd re- c 
pede toate părţile cît mai pe scurt posibil, de ce nu 
ne-am întoarce spre ceea ce ne este util acum? 

SOCRATE CEL TÎNÂR In ce sens? 

STRĂINUL însăşi desfăşurarea ulterioară a demon¬ 
straţiei o voi preface în răspuns! 

SOCRATE CEL TlNÂR Foarte bine ai zis! 

STRĂINUL Prin urmare, toate cîte le făurim sau 
le dobîndim ne sînt mijloace fie pentru a realiza a - 
va, fie pentru a nu suferi ceva; iar dintre mijloacele 
de apărare unele sînt antidoturi, divine sau umane 5 ’, d 
altele sî>nt mijloace de apărare prealabilă; dintre aces¬ 
tea din urmă unele sînt armuri pentru război, altele 
sînt împrejmuiri de apărare; şi dintre împrejmuiri 
unele sînt corturi din pînză, altele sînt adăposturi îm- ' 
potriva gerurilor şi a căldurilor; dintre adăposturi 
unele sînt acoperişuri, altele acoperăminte; dintre acc- 
perăminte unele sînt covoare, celelalte sînt învelitori; 
dintre învelitori unele sînt dintr-o bucată, altele sînt 
înnădite; dintre cele înnădite unele sînt perforate, al- e 
tele sînt unite fără perforare; şi dintre cele neperforate 
unele sînt cele făcute din fibre din plantele pămîntu- 
lui, altele cele făcute din păr; dintre cele făcute din 
păr unele sînt lipite cu apă şi pămînt 56 , altele sînt 
împletite între ele. De fapt tocmai acestor mijloace 
de apărare şi acestor mijloace de acoperire, confecţio¬ 
nate din părţi uni Le, le dăm numele de veşminte, iar 
arta, care se ocupă îndeosebi cu veşmintele, oare, s-o 
numim acum „vestimentară 11 , de la chiar obiectul ei, 
aşa cum, mai înainte, pe cea privitoare la „polis 44 am 280 
numit-o „politică 14 ? Şi să mai spunem, oare, că arta 
ţesutului, în măsura în care cea mai mare parte a 
ei constă în confecţionarea veşmintelor, nu se deo¬ 
sebeşte deloc, cu excepţia numelui, de această artă a 
vestimentaţiei, aşa cum atunci arta regală nu se deo¬ 
sebea decît prin nume de arta omului politic? 

SOCRATE CEL TÎNÂR Chiar foarte îndreptăţit am 
spune! 

STRĂINUL După aceasta să presupunem că cineva 
b ar putea crede că arta aşa-numită a ţesutului veş¬ 
mintelor a fost şi suficient explicată, fără ca el să fie 
în stare să înţeleagă că ea încă nu a fost delimitată 
de artele învecinate ea acţiune, deşi a fost separată 
de multe altele înrudite. 

SOCRATE CEL TINÂR Spune, care „altele înru- 
dite“? 

STRĂINUL Nu ai urmărit cele spuse, după cum 
se pare! Aşadar, s-ar zice că trebuie să ne întoarcem 
tot acolo, începlnd de la sfîrşit. Căci dacă te gîndeşti 
la înrudire, tocmai o astfel de artă înrudită ăm des¬ 
prins noi adineaori din arta ţesutului, împărţind con¬ 
fecţionarea de obiecte de aşternut în unele de acope¬ 
rire şi altele de aşternut dedesubi 57 . 

SOCRATE CEL TÎNAR înţeleg, 
c STRĂINUL Şi, desigur, am luat separat tot ceea ce 
se face din in, din papură şi din toate cîte le putem 
numi, prin analogie, fibre de plante; de asemenea, am 
lăsat la o parte arta postăvarului şi pe cea care con¬ 
fecţionează prin străpuns şi cusut, artă din care cea 
mai importantă parte o reprezintă arta cizmăriei. 

SOCRATE CEL TlNAR Prea bine! 

STRĂINUL Şi, desigur, şi pielăria, care se ocupă 
cu confecţionarea obiectelor dintr-o singură bucată şi 
toate artele confecţionării de acoperişuri, atîtea cîte 
se întîlnesc în construcţia de case sau în orice construc¬ 
ţie, precum şi celelalte arte ale construcţiei de dispo- 
d zitive de protecţie pentru apele curgătoare, pe toate 
le-am lăsat la o parte, ca, dealtfel, şi toate artele 
construirii de împrejmuiri care produc obiecte de pro¬ 
tecţie împotriva furturilor şi a actelor de violenţă, 
adică arte care contribuie la producerea de capace şi 
încuietori pentru ferestre, toate fiind separate ca părţi 
ale artei dulgherului; am lăsat la o parte şi arta fa¬ 
bricării de arme, ca fiind o parte a marii şi variatei 
« capacităţi a omului de a produce mijloace de apărare; 
am nesocotit, dealtfel, chiar de la început şi în între¬ 
gime arta magiei, care se ocupă cu antidoturile, şi ne-a 
rămas, după cum bine am putea crede, doar aceasta pe 
care o cercetăm, anume cea a mijloacelor de apărare 

împotriva frigului, producătoare de obiecte de protec¬ 
ţie din lină si numită „artă a ţesutului 14 . 

SOCRATE CEL TINĂR Chiar aşa se pare!* 

STRĂINUL Dar^ copile, ceea ce am spus nu în¬ 
seamnă sfîrşitul. Căci cel care se ocupă de făcutul 
hainelor pare, la început, că face ceva opus ţesutului. 

SOCRATE CEL TÎNAR Cum aşa? 

STRĂINUL Pe de o parte, operaţia ţesutului este un 
fel de împletire 58 . 

SOCRATE CEL TÎNĂR Da. 

STRĂINUL Pe de alta, ea presupune şi destră¬ 
marea 59 a ceea ce are unitar şi compact. 

SOCRATE CEL TlNÂR Şi ce reprezintă aceasta? 

STRĂINUL Operaţia ce ţine de arta dărăcitorului. 
Sau vom îndrăzni să numim dărăcitul ţesut şi pe dă- 
răcitor drept veritabil tesător? 

SOCRATE CEL TÎNAR Nicidecum! 

STRĂINUL Şi, mai apoi, dacă cineva ar numi „artă 
a ţesutului 44 -făcutul firelor de urzeală şi al celor de 
bătătură, el ar folosi, desigur, un nume contrar opiniei 
generale si fals. 

SOCRATE CEL TÎNAR Cum să nu! 

STRĂINUL Şi ce, oare? Să considerăm noi mese¬ 
ria postăvarului tei a croitorului ca neavînd nici .o, 
legătură şi nici o contribuţie la făcutul veşmintelor 
sau, mai degrabă, le vom numi şi pe acestea tot arte 
ale ţesutului? 

SOCRATE CEL TÎNAR Deloc! 

STRĂINUL Dar, de fapt, toate acestea se vor în¬ 
trece în privinţa grijii pentru producerea veşminte¬ 
lor cu arta ţesutului, acordînd acesteia partea cea mai 
mare, rezervîndu-şi, însă, şi pentru ele însele părţi 
importante. 

SOCRATE CEL TÎNÂR Prea bine! 

STRĂINUL Pe lîngă acestea, desigur, şi artele care 
produc uneltele cu care se îndeplinesc operaţiile ţesu¬ 
tului trebuie să credem că pretind a fi cel puţin cauze 
auxiliare pentru orice ţesătură. 

SOCRATE CEL TÎNAR Foarte pe drept! 

STRĂINUL Dar, oare, noţiunea de „artă a ţesu- 
tului 44 , cu privire la partea pe care o avem în vedere, 
va fi ea suficient determinată dacă o vom considera 
cumva pe aceasta — dintre toate cîte se ocupă cu pro- 

ducerea veşmintelor din lină — drept cea mai foi¬ 
ri moaşă şi mai importantă? Sau am spune ceva adevă¬ 
rat, dar, de fapt, nici clar, nici definitiv, pînă nu am 
îndepărta toate aceste arte rivale ei? 

SOCRATE CEL TÎNÂR Desigur! 

STRĂINUL Dar, după aceasta, oare nu trebuie să 
facem ceea ce am spus mai înainte pentru ca demon¬ 
straţia noastră să meargă mai departe? 

SOCRATE CEL TlNÂR Cum să nu! 

STRĂINUL Să considerăm, deci, mai întîi că exis¬ 
tă două arte în legătură cu tot ceea ce se produce. 

SOCRATE CEL TÎNAR Care? 

STRĂINUL Pe de o parte una care este cauză au¬ 
xiliară a producerii lucrurilor, pe de cealaltă alta care 
este cauza propriu-zisă. 

SOCRATE CEL TlNÂR Cum? 

• STRĂINUL Toate artele care nu -produc lucrul 
însuşi, ci pregătesc instrumente pentru cele care-1 pro¬ 
duc — instrumente fără existenţa cărora niciodată nu 
ar fi produs ceea ce îşi propune fiecare dintre arte — 
să fie numite cauze auxiliare, iar cele care produc lu¬ 
crul însuşi: cauze propriu-zise. 

SOCRATE CEL TÎNAR Este, într-adevăr, logic. 

STRĂINUL Atunci, pe cele în legătură cu con¬ 
fecţionarea fuselor şi a suveicilor şi a tuturor celor¬ 
lalte instrumente care contribuie la producerea veş¬ 
mintelor, pe toate să le numim, deci, cauze auxiliare, 
iar pe acelea care chiar pregătesc şi produc veşmin¬ 
tele: cauze? 

SOCRATE CEL TÎNAR Pe bună dreptate! 
a STRĂINUL Deci dintre cauze, pe cea a spălatului 
şi a cusutului şi pe oricare artă care se ocupă cu vesti¬ 
mentaţia — pentru că arta împodobirii veşmintelor este 
cuprinzătoare — este foarte verosimil să le luăm la 
un loc, ca fiind o parte, numindu-le în general „arta 
postăvarului*. 

SOCRATE CEL TÎNAR Bine! 

STRĂINUL Şi sigur că „arta dărăcitului* şi „a 
torsului* şi, de asemenea, toate artele legate de însăşi 
producerea veşmintelor, cărora noi le spunem părţi ale 
acesteia, reprezintă o singură artă, numită de toţi „arta 
prelucrării lînii* 60 . 

SOCRATE CEL TÎNAR Cum să nu! 
b STRĂINUL Apoi există două secţiuni ale artei pre- 



OMUL POLITIC 


431 


lucrării linei şi fiecare din acestea reprezintă firesc, 
în acelaşi timp, părţi din două arte. 

SOCRATE CEL TlNÂR în ce fel? 

STRĂINUL Dărăcitul şi jumătate din lucrul cu su¬ 
veica şi toate cîte separă unele de altele cele ce sînt 
unite, toate acestea, ca un întreg, se poate spune că 
ţin cumva de „arta prelucrării lînei“; şi noi am avut, 
în general, două mari arte: „arta de a uni“ şi „arta 
de a separa* 461 . 

SOCRATE CEL TÎNÂR Da. 

STRĂINUL De arta separării ţine dărăcitul şi toate 
cîte au fost spuse adineaori; căci separarea la firele 
de lînă sau la firele de urzeală, făcută în acest din o 
urmă caz cu suveica, iar în celălalt cu mîna, a primit 
toate numele care tocmai au fost spuse. 

SOCRATE CEL TÎNAR întocmai! 

STRĂINUL Să luăm acum, la rîndul ei, o parte ce 
ţine de acţiunea de unire şi care totodată ţine şi de 
această „artă a prelucrării lînei 44 ; pe toate cîte ţin, 
şi aici, de separare să le lăsăm la o parte, divizînd 
prelucratul lînei în două secţiuni: cea care separă şi 
cea care uneşte. 

SOCRATE CEL TÎNAR Aşa să fie divizată! 

STRĂINUL Partea care uneşte, aşadar, şi care ţine 
totodată şi de prelucratul lînei trebuie să fie divizată 
acum, tinere Socrate, la rîndul ei, dacă intenţionăm să 
continuăm convenabil cercetarea „artei 14 numite, d 
mai-nainte, „a ţesutului 44 . 

SOCRATE CEL TÎNAR De fapt trebuie s-o fa¬ 
cem! 

STRĂINUL Sigur că trebuie! Şi să mai spunem că 
acesteia îi sînt caracteristice, pe de o parte torsul fi¬ 
rului, pe de alta împletitul lui. 

SOCRATE CEL TÎNAR Dar, oare, înţeleg eu bine? 
Căci, după mine. tu te referi la producerea firului 
de urzeală, operaţie care se numeşte tors. 

STRĂINUL Nu numai a acestuia, ci şi a celui de 
bătătură; sau vom găsi şi vreo cale de producere a 
acestuia fără tors? 

SOCRATE CEL TÎNAR Nicidecum! 

STRĂINUL Delimitează-le acum pe fiecare din 0 
acestea două; căci, poate, delimitarea ţi-ar fi oportună. 

SOCRATE CEL TÎNAR În ce fel? 

STRĂINUL în acest fel: printre produsele de la 

dărăcit spunem că se află ceva avînd lungime şi gro- 
j sime, numit caier. 

SOCRATE CEL TÎNÂR Da. 

STRĂINUL Ei, deci, ceea ce rezultă din acesta, ră¬ 
sucit cu fusul şi devenit un fir trainic, numeşte-1 fir 
de urzeală, iar arta care dirijează aceasta: „arta pro¬ 
ducerii firului de urzeală 44 . 

SOCRATE CEL TÎNÂR într-adevăr! 

STRĂINUL Dar toate cîte, la rîndul lor, formează 
doar o masă compactă moale, astfel incit să aibă moli¬ 
ciunea potrivită pentru împletirea printre firele de ur¬ 
zeală, dar şi pentru rezistenţă la bătutul la piuă, pe 
toate acestea deci, să le numim „fire de bătătură - ' 44 , 
iar artei care comandă acestor operaţii să-i spunem 
a „arta producerii firelor de bătătură 44 . 

SOCRATE CEL TÎNÂR Foarte corect! 

STRĂINUL Şi, astfel, partea din arta ţesutului, 
pe care ine-am propus s-o cercetăm, este, deja, pe 
de-a-ntregul clarificată. Căci, atunci cînd partea care 
uneşte, din arta prelucrării linei, realizează o împle¬ 
titură prin împletirea dreaptă a firului de bătătură 
cu cel de urzeală, numim întreaga ţesătură îmbrăcă¬ 
minte de lină, iar arta care constă în aceasta: „arta 
ţesutului 44 . 

SOCRATE CEL TÎNÂR Foarte corect! 
b STRĂINUL Bine! Dar, de fapt, de ce nu am răs¬ 
puns imediat că arta împletiturii firului de bătătură 
cu cel de urzeală înseamnă „arta ţesutului 44 ci ne-am 
plimbat în cerc făcînd zadarnic atîtea disocieri? 

SOCRATE CEL TÎNÂR Dar, Străinule, cel puţin 
după mine, eu cred că nimic n-a fost zadarnic din cele 
spuse! 

STRĂINUL Şi chiar nu-i deloc de mirare! Dar, 
probabil, dragul meu, pentru unii aşa ar putea părea 
Pentru o boală de acest fel, dacă cumva te-ar cuprin¬ 
de mai tîrziu din întîmplare — căci nimic nu-i dq 
c mirare! — ia aminte la ceva ce se potriveşte a fi spus 
în toate astfel de cazuri. 

SOCRATE CEL TÎNÂR Spune! 

STRĂINUL Mai întâi, deci, să vedem ce este ex¬ 
cesul şi lipsa 62 , pentru a putea lăuda sau critica ceea 
ce se spune, mai pe larg decît trebuie sau dimpotrivă, 
în astfel de discuţii. 

SOCRATE CEL TÎNÂR Aşa trebuie! 

STRĂINUL Tocmai la aceste aspecte, cred, s-ar 
putea referi corect raţionamentul pe eare-1 desfăşu¬ 
răm. 

SOCRATE CEL TÎNAR La care aspecte? 

STRĂINUL Atît la lungime, cit şi la scurtime, 
precum şi la orice exces sau lipsă; căci, cred eu, arta 
măsurii se referă la toate cele de acest fel. d 

SOCRATE CEL TÎNAR Da. 

STRĂINUL S-o divizăm, aşadar, şi pe aceasta în 
două părţi; căci acest lucru este necesar, desigur, pen¬ 
tru ceea ce ne grăbim acum să demonstrăm. 

SOCRATE CEL TlNÂR Poate îmi spui prin ce mo¬ 
dalitate de divizare. 

STRĂINUL Prin aceasta: pe de o parte prin parti¬ 
ciparea la mărime şi micime în relaţie reciprocă, pe 
de alta prin conformitatea cu existenţa necesară a 
devenirii 63 . 

SOCRATE CEL TÎNAR în ce" sens? 

STRĂINUL Oare, nu ţi se pare, în chip firesc, că 
ceea ce este mai mare trebuie considerat mai mare în 
raport cu nimic altceva decît cu ceea ce este mai mic 
şi că ceea ce este mai mic, la rîndul lui, este astfel nu¬ 
mai în raport cu ceea ce este mai mare, şi nu cu e 
altceva? 

SOCRATE CEL TÎNAR Asa-mi pare, desigur! 

STRĂINUL Şi? Ceea ce întrece natura măsurii sau 
ceea ce este întrecut de către aceasta, fie în cuvinte, 
fie în fapte, oare nu vom spune că este, realmente, 
aspectul în care se diferenţiază în cel mai înalt grad 
cei răi de cei buni dintre noi? 

SOCRATE CEL TlNAR Evident! 

STRĂINUL Aceste două feluri de a fi, aşadar şi 
aceste două feluri de apreciere a ceea ce este mare şi 
a ceea ce este mic trebuie stabilite nu doar prin ra¬ 
portare reciprocă, cum am spus adineaori, ci mai de¬ 
grabă aşa cum procedăm acum, prin raportare reci¬ 
procă pe de o parte, şi prin raportare la dreapta mă¬ 
sură pe de alta. Am vrea, oare, să aflăm şi pentru 
ce? 

SOCRATE CEL TÎNAR De ce nu ! 

STRĂINUL Dacă se ya admite natura a ceea ce 284 
este mai mare numai în raport cu nimic altceva de¬ 
cît cu ceea ce este mai mic, nu va exista niciodată 
raportarea la dreapta măsură, sau cum? 

SOCRATE CEL TÎNÂR Aşa. 

STRĂINUL Dar, oare, prin acest raţionament nu 
vom distruge înseşi artele şi toate produsele lor şi, de 
fapt, nu vom face să piară şi ceea ce cercetăm acum, 
adică arta politică, şi chiar şi pe cea a ţesutului, pe 
care am lămurit-o deja? Căci toate artele de acest fel 
se feresc de ceea ce este mai mult şi ceea ce este mai 
puţin decît măsura, nu ca de ceva ce nu există, ci ca 
de ceva incomod pentru acţiunile lor; şi, în felul 
acesta, păstrînd dreapta măsură, ele produc numai lu- 
b cruri bune si frumoase 64 . 

SOCRATE CEL TÎNÂR Cum altfel? 

STRĂINUL Aşadar, dacă vom anula arta politică, 
şi cercetarea noastră asupra ştiinţei regale va ajunge 
în impas? 

SOCRATE CEL TÎNÂR Sigur că da! 

STRĂINUL Dar, oare, aşa cum în Sofist am impus 
fiinţarea non-existentului, deoarece numai conform cu 
acesta ne-a scăpat teafăr raţionamentul, trebuie tot 
astfel să constrîngem şi acum mai marele şi, de ase¬ 
menea, mai micul să devi ( nă măsurabile nu numai prin 
o raportare reciprocă, ci' şi prin raportare la natura 
dreptei măsuri? Căci, într-adevăr, nu este posibil să 
devină incontestabil nici omul politic, nici vreun alt 
cunoscător al acţiunilor practice, dacă acest lucru nu 
va fi 1 admis. 

SOCRATE CEL TÎNÂR Şi acum, desigur, trebuie 
să facem la fel ca atunci, pe cît posibil. 

STRĂINUL Această treabă este, tinere Socrate, în¬ 
că şi mai cuprinzătoare decît cealaltă — şi ne amin¬ 
tim cît de mare era lungimea aceleia! Dar a presupune 
un astfel de lucru în legătură cu acestea este foarte 
îndreptăţit. 

SOCRATE CEL TÎNÂR Ce fel de lucru? 
d STRĂINUL Că vom avea nevoie cîndva de ceea 
ce am/spus acum pentru a demonstra însăşi exacti¬ 
tatea. Mie mi se pare că pentru a demonstra bine şi 
suficient cele de acum, ne ajută în chip minunat chiar 
acest raţionament, şi anume că trebuie considerat, în 
egală măsură, că toate artele fiinţează în mod real şi 
că atît mai marele , cît şi mai micul se măsoară nu 
numai prin raportare reciprocă, ci şi prin raportare la 
natura dreptei măsuri. Căci dacă această raportare exis¬ 
tă, există şi artele, şi dacă ele există, există şi rapor- 

tarea; şi dacă nici unul din aceste lucruri nu există, 
nici celălalt nu va exista vreodată. 

SOCRATE CEL TÎNÂR Acest raţionament* este e 
adevărat, dar, de fapt, ce urmează după aceasta? 

STRĂINUL Urmează, evident, că am putea diviza 
„arta de a măsura“, după cum s-a arătat, impărţind-o 
astfel în două: punînd într-o parte a acesteia toaxe ar¬ 
tele care măsoară numărul, lungimea, înălţimea, lă¬ 
ţimea prin raportare la contrariul lor şi în cealaltă 
pe toate cî'te le măsoară prin raportare la dreapta 
măsură, la ceea ce este potrivit, la ceea ce este opor¬ 
tun, la ceea ce este necesar şi la toate cîte sălăşluiesc 
la mijlocul distanţei dintre extreme 05 . 

SOCRATE CEL TlNĂR Ai identificat întocmai fie¬ 
care secţiune, amîndouă fiind şi importante şi foarte 
diferite între ele. 

STRĂINUL Ceea ce, de fapt, tinere Socrate, spun 
uneori mulţi inşi încrezuţi, părîndu-li-se că emit cine 285 
ştie ce gînd înţelept, anume că „arta măsurii se referă 
la tot ceea ce există“, chiar acest lucru se întîmplă să 
fie ceea ce spunem noi acum. Căci, desigur, într-un 
anume fel, toate cele ce ţin de arte implică, de fapt, 
ideea de măsură; dar, fiindcă nu există obişnuinţa să 
se cercetexe divizînd pe specii şi, astfel, sînt puse în 
un loc aceste modalităţi de măsurare într-atît, totuşi, 
de deosebite, considerate de îndată asemănătoare con¬ 
form aceluiaşi principiu, şi fiindcă, pe de altă parte, 
se face contrariul acestui lucru, nedivizîndu-se pe 
părţi, în cazul altor lucruri, trebuie ca, atunci cînd se 
percepe de dinainte ceva comun mai multor lucruri, ^ 
să nu se renunţe mai înainte de a afla toate diferen¬ 
ţele; şi, de asemenea, trebuie ca, atunci cînd se ob¬ 
servă tot felul de neasemănări într-o mulţime de lu¬ 
cruri, să nu se ajungă la renunţare, din descurajare, 
mai înainte ca, după ce itoate înrudirile în¬ 
tre ele au fost adunate într-o singură ase¬ 

mănare, să fie circumscrise unui singur gen. Dar, 
astfel, să considerăm că a fost spus destul despre aces¬ 
te lucruri, atît despre lipsuri, cît şi despre excese; 
să păstrăm numai faptul că au fost găsite două genuri 
ale artei măsurii şi să ţinem minte care am spus că 
sînt acestea. ~ c 

SOCRATE CEL TÎNAR Vom ţine minte! 

STRĂINUL După aceasta, deci, să acceptăm un alt 

raţionament în legătură şi cu cele cercetate ele noi, şi 
cu orice dezbatere clin cadrul unor astfel de discuţii. 

SOCRATE CEL TÎNĂR Care anume? 

STRĂINUL Dacă am fi întrebaţi ce credem de¬ 
spre cineva care, făcînd parte dintr-un grup al ce¬ 
lor ce învaţă literele, este întrebat din ce litere este 
format un cuvînt, oare vom răspunde că acesta are de 
d cercetat o singură problemă sau, mai degrabă, că are 
de cercetat toate problemele unui adevărat gramati- 
cian? 

SOCRATE CEL TÎNĂR Evident că pe toate! 

STRĂINUL Dar, atunci, ce-i cu cercetarea noastiâ 
de-acum asupra omului politic? Ea priveşte doar acest 
subiect sau priveşte toate problemele ce ţin de for¬ 
marea unor adevăraţi dialecticieni? 66 

SOCRATE CEL TÎNĂR Şi aici este evident că pe 
toate acestea. 

STRĂINUL S-ar putea spune că nimeni cu jude¬ 
cată nu ar dori să ,,vîneze“ definiţia ,,arcei ţesutului' 1 
pentru ţesutul însuşi; dar, cred eu, cei mai mulţi ignoră 
că unele dintre realităţi au în mod firesc unele ase- 
e mănări, pe care cei ce percep prin simţuri le înţeleg 
uşor şi care nu sînt deloc greu de evidenţiat, atunci 
cînd vreunul dintre ei ar vrea să i le arate de îndată, 
fără dificultăţi şi chiar fără.raţionament, celui care i-ar 
cere o explicaţie raţională despre aceasta; pe de altă 
parte, dimpotrivă, realităţile care sî'nt cele mai im¬ 
portante şi mai demne de cinstire nu au deloc pentru 
oameni o'imagine clar constituită, prin înfăţişarea că- 
236 a reia cineva, care ar vrea să satisfacă spiritul celui caie 
întreabă, ar putea s-o facă pe deplin prin acomodarea 
la vreunul din simţuri. Prin urmare trebuie să ne în¬ 
grijim să devenim capabili să dăm şi să primim ex¬ 
plicaţii raţionale la fiecare lucru; căci realităţile ne¬ 
corporale 67 , care reprezintă lucrul cel mai frumos şi 
mai înălţător, se demonstrează clar numai prin raţiune 
şi prin nimic altceva. Or, tocmai aceste realităţi sînt 
avute în vedere de cele spuse de noi acum. Iar în orice 
privinţă exersarea este mult mai uşoară în problema 
mai puţin importante, decît în cele mai mari. 

SOCRATE CEL TÎNĂR Foarte bine ai zis! 

STRĂINUL Să ne amintim pentru ce anume am 
spus noi tot ce am spus despre aceste lucruri. 

SOCRATE CEL TÎNĂR Pentru ce? 

STRĂINUL Desigur, nu cel mai puţin pentru aceas¬ 
tă plictiseală pe care am resimţit-o în legătură cu 
lungul discurs despre arta ţesutului, despre derularea 
inversă a Universului, despre sofist (în legătură cu 
fiinţarea non-existentului), căci noi am înţeles că ele 
aveau o prea mare întindere şi pentru toate acestea 
noi înşine ne-am reproşat îndeajuns temîndu-ne să nu 
fi spus lucruri periferice, şi încă prea pe larg. Pentru 
aceasta, şi anume ca să nu se mai întîmple de 
acum înainte nici o neplăcere de acest fel, să zicem 
că am spus ceea ce am spus adineaori. 

SOCRATE CEL TINAR Aşa să fie! Continuă, însă! 

STRĂINUL Zic, deci, jcă trebuie ca eu şi tu, amin- 
tindu-ne de cele spuse adineaori, să facem întotdea¬ 
una critica sau lauda atît a scurtimii cît şi a lungimii 
a ceea ce spunem, judecind mărimea spuselor noastre 
nu prin raportare reciprocă, ci conform cu acea parte 
a artei măsurii pe care am spus că trebuie s-o ţinem d 
minte, şi anume prin raportare la ceea „ce este po- 
trivit“. 

SOCRATE CEL TÎNĂR Este drept. 

STRĂINUL Sigur, nu toate lucrurile trebuie ju¬ 
decate prin acest principiu. Căci pentru plăcere nu 
avem nevoie deloc de o adecvare a lungimii, afară de 
cazul vreunui lucru secundar; cît despre cercetarea a 
ceea ce ne-am propus, mai exact dacă am găsi rezol¬ 
varea problemei cît mai uşor şi mai repede, raţiunea 
ne ordonă să dorim s-o aşezăm în al doilea, şi nu în 
primul rînd, şi cu mult mai mult şi mai întîi să apre¬ 
ciem metoda însăşi care face posibil faptul de a di- e 
viza pe specii; de fapt, trebuie să intereseze şi raţio¬ 
namentul, cu condiţia ca,» deşi lung, să îl facă pe cel 
care ascultă mai curios; şi nu trebuie să-l supere deloc 
lungimea lui, aşa cum de asemenea nu l-ar supăra 
faptul că este prea scurt; la acestea se adaugă în plus, 
la rîndul lui, şi faptul că unul care dezaprobă, în ast¬ 
fel de convorbiri, raţionamentele lungi şi perioadele 
desfăşurate în cerc, unul de acest fel, deci, nu trebuie 
acceptat nici foarte repede, nici prea direct, numai 
pentru că se avîntă reproşînd doar că raţionamentele 
sint prea lungi; trebuie să-l convingi că este obligat 287 a 
să demonstreze că ele, dacă ar fi devenit mai scurte, 
i-ar fi făcut pe participanţii la discuţie mai apţi pen¬ 
tru dialectică şi mai pricepuţi în a obţine clarificarea 

realităţilor prin raţiune; cit despre critici sau laude 
sau despre alte aspecte, de ele să nu ne sinchisim de¬ 
loc şi, mai mult, să nu părem defel că am auzit astfel 
de vorbe. Şi cu acestea, destul, dacă şi ţie ţi se pare 
astfel; să ne întoarcem din nou la omul politic 68 , apli- 
*> cîndu-i, exemplul, lămurit mai înainte, al artei ţe¬ 
sutului. 

SOCRATE CEL TlNÂR Bine ai zis! Să facem ceea 
ce spui! w 

STRĂINUL Aşadar regele a fost delimitat de mul¬ 
te dintre artele asociate, mai mult chiar, de toate ar- 
tele care se referă la turme; iar artele rămase, spunem 
noi, sînt cele din cacfrul cetăţii înseşi, adică cele ale 
cauzelor auxiliare şi cele ale cauzelor propriu-zise, din¬ 
tre care trebuie să le separăm pe primele de cele¬ 
lalte. 

SOCRATE CEL TÎNĂR Adevărat! 

STRĂINUL îţi dai seama, aşadar, că este greu să 
le divizăm în clohă? iar motivul, cred, ne va deveni 
o mai clar înaintând în raţionament. 

SOCRATE CEL TÎNAR Sigur că asa trebuie să fa¬ 
cem. 

STRĂINUL Să le divizăm, deci, pe părţi, aşa ca 
pe o jertfă la sacrificii, de vreme ce în două nu pu¬ 
tem. Căci trebuie să divizăm întotdeauna în numărul 
cel mai restrîns cu putinţă 69 . 

SOCRATE CEL TÎNĂR Cum să procedăm, dar, cu 
cele de acum? 

STRĂINUL Ca şi mai înainte cînd pe toate artele, 
care produceau instrumente pentru arta ţesutului, 
le-am considerat chiar de. atunci cauze auxiliare. 

SOCRATE CEL TÎNAR Da. 

STRĂINUL De fapt, şi acum trebuie să facem a ce¬ 
ti laşi lucru, ba chiar cu mai multă rigoare: Artele care 
produc un instrument, mic sau mare, în cadrul unei 
cetăţi trebuie considerate toate ca fiind cauze auxi¬ 
liare. Căci fără ele niciodată n-ar fi nici cetate, nici 
arta conducerii ei, dar, în schimb, n-am putea atribui 
nici uneia din ele vreo acţiune ce ţine de arta re¬ 
gală. 

SOCRATE CEL TlNÂR Nu, desigur! 

STRĂINUL Şi, într-adevăr, întreprindem un lucru 
dificil separînd acest gen al cauzelor auxiliare de ce¬ 
lelalte, căci, de fapt, acela care spune că ceva din rea- 

litate există ca instrument pentru altceva pare că 
spune un lucru convingător. Dar, totuşi, rin lucrp din¬ 
tre cele obţinute în cetate, trebuie considerat, de astă 
dată, ca fiind de alt fel. ■ 

SOCRATE CEL TÎNÂR Cum anume? 

STRĂINUL Trebuie precizat că nu este ceva ce are 
această calitate de instrument. Căci nu pentru motivul 
de a produce ceva este el construit, aşa cum este in¬ 
strumentul, ci pentru păstrarea a ceva deja produs. 

SOCRATE CEL TÎNÂR Ce anume este acest obiect? 

STRĂINUL Acesta este o specie de obiecte, făcută 
în felurite chipuri, pentru produse uscate sau pentru 
lichide, preparate pe foc sau nu, şi pe care o numim 
cu denumirea unică de „vas“, o specie foarte variată 
şi, după mine, neavînd nimic, în mod real, cu ştiinţa 288 a 
pe care o cercetăm. 

SOCRATE CEL TÎNÂR Desigur! 

STRĂINUL Trebuie să avem în vedere, deci, în 
mod deosebit cea de-a treia specie diferită dintre aceste 
lucruri, specie care este de uscat şi de apă, mişcă¬ 
toare şi nemişcătoare, de preţ şi lipsită de preţ, şi care 
are un singur nume. deoarece este făcytă în vederea 
şederii, fiind întotdeauna loc de aşezat pentru cineva 
sau ceva. 

SOCRATE CEL TÎNÂR Care anume? 

STRĂINUL Numim de obicei acest obiect „vehi- 
cul“ 70 şi el nu-i deloc un produs al artei politice, ci cu 
mult mai mult al artei tîmplarului, a ceramistului şi a 
fierarului. 

SOCRATE CEL TlNAR înţeleg. 

STRĂINUL Care-i acum a patra specie? Oare nu 
trebuie s-o considerăm diferită de celelalte pe cea în 
care se află cele mai multe dintre obiectele menţio¬ 
nate mai demult, adică orice fel de îmbrăcăminte, cea 
mai mare parte din arme, zidurile şi orice împrejmuire 
de pămînt şi de piatră şi o mie de alte lucruri? Toate 
acestea, fiind făcute pentru apărare, ar fi foarte drept 
să fie numite toate cu denumirea de „mijloc de apă- 
rare“ 71 , cele mai multe reprezintă, şi pe bună drep¬ 
tate, cu mult mai mult produsul artei construcţiilor şi 
al artei ţesutului, decît al artei politice. 

SOCRATE CEL TÎNÂR întocmai! 

STRĂINUL Dacă am dori s-o considerăm drept a 
cinceâ specie pe aceea care se ocupă cu ornamentele ° 

şi cu pictura şi, de asemenea, toate artele care produc 
opere mimetice, servindu-se fie de aceasta din urmă, 
fie de muzică, operele lor fiind produse toate numai 
pentru plăcerea noastră, n-ar fi, oare, pe drept circum¬ 
scris unui singur nume? 

SOCRATE CEL TÎNAR Cărui nume? 

STRĂINUL Aceluia, poate, de „obiecte de amu¬ 
zament' 1 . 

SOCRATE CEL ŢÎNAR De ce nu! 

STRĂINUL Doar acest nume, într-adevăr, se va 
potrivi tuturor acestor obiecte, căci nimic din aces¬ 
tea nu se face pentru vreo ocupaţie serioasă, ci toate 
se fac pentru joc. 

d SOCRATE CEL TÎNAR înţeleg şi acest lucru tot 
atît de bine. 

STRĂINUL Iar ceea ce formează substanţa pentru 
toate aceste obiecte, cu alte cuvinte „din ce“ şi „în 
ce“ lucrează toate artele despre care este acum vorba, 
adică această specie variată, care ea însăşi este produ¬ 
sul atîtor arte diferite, oare să nu o considerăm noi 
a şasea specie? . . 

SOCRATE CEL TÎNĂR Despre ce vorbeşti de fapt? 

STRĂINUL Despre aur şi argint şi despre toate 
materiile prime, cîte se scot din mine, şi despre tot ce 
se procură prin tăiatul şi curăţatul copacilor pentru 
arta timplăriei şi arta împletiturilor din scoarţă de 
e pomi; şi, de asemenea, despre arta prelucrării pielii 
jupuite de pe corpurile de animale, şi despre toate 
artele învecinate cu acestea, adică cele care produc 
obiecte din plută şi papirus precum şi obiecte de legat, 
adică toate care duc la producerea de specii complexe 
, din genuri simple. Să numim acest tot unic „produsul 
primar al oamenilor 1172 , el fiind ceva necompus şi ne- 
fiind în nici un caz produsul stiintei regale. 

• SOCRATE CEL TÎNÂR Bine.’ 

STRĂINUL Cît despre obţinerea hranei şi despre 
toate cele care amestecîndu-se cu corpul nostru, au 
dobîndit o anumită însuşire de a întreţine părţile 
289 a corpului prin părţile lor, trebuie să le numim a şaptea 
specie, considerînd acest tot ca fiind „doica“ noastră, 
dacă nu avem alt nume mai frumos de dat; aşezînd 
acest tot sub denumirea de agricultură, vînătoare, gim¬ 
nastică, medicină şi artă culinară, îl vom atribui cu 
mai multă dreptate acestora, decît artei politice. 



OMUL POLITIC 


441 


SOCRATE CEL TlNÂR Cum să nu! 

STRĂINUL Aşadar aproape toate eîte ţin de po¬ 
sesie 73 , cu excepţia animalelor domestice, au fost enu¬ 
merate, cred, în aceste şapte specii. Urmăreşte, deci, 
atent: căci cu cea mai mare dreptate, poate, ar fi tre¬ 
buit pusă la început specia ,.produsului primar“, apoi 
specii ca: „instrumentul", „vasul", „vehiculul" „mij- b 
locul de apărare", „obiectul de divertisment" şi „ali¬ 
mentul". Dacă ne-a scăpat ceva de mică importanţă, 
îl lăsăm la o parte pentru faptul că este posibil să 
intre într-una din aceste specii, cum ar fi cazul cu 
orice tip de monedă, de pecete sau de formă impri¬ 
mată. Căci acestea nu au deloc în ele un gen impor¬ 
tant de nivelul celorlalte, ci unele dintre ele intră în 
genul „ornamente", altele în genul „instrumente"; cu 
greu, dar, atrase în ele, totuşi concordă în general. Cît 
despre cele privitoare la posesia de animale domes- c 
tice, cu excepţia sclavilor 74 , apare clar că toate aces¬ 
tea sînt luate în arta desprinsă mai înainte drept artă 
a creşterii animalelor în turmă. 

SOCRATE CEL TÎNÂR Desigur! 

STRĂINUL Cît despre partea rămasă, în fapt cea 
a sclavilor şi a slujitorilor de orice fel, eu întrevăd, 
cumva, că în ea se află cei ce se întrec cu regele în 
„întreţeserea" treburilor politice, aşa cum altă dată se 
întreceau cu ţesătorii cei ce se ocupau cu torsul şi cu 
dărăcitul şi cu cîte altele am mai spus. Ceilalţi toţi,' 
inumiţi auxiliari, au fost îndepărtaţi şi separaţi, lao¬ 
laltă cu operaţiile auxiliare despre care tocmai am 
vorbit, de activitatea regelui şi a omului politic. d 

SOCRATE CEL TÎNÂR Cel puţin aşa pare. 

STRĂINUL Hai să-i cercetăm pe cei care au ră¬ 
mas, înaintînd din aproape în aproape, ca să-i cunoaş¬ 
tem mai exact. 

SOCRATE CEL TÎNÂR Sigur că aşa trebuie să fa¬ 
cem! 

STRĂINUL De fapt, noi găsim că slujitorii cei mai 
de seamă 75 , dacă-i privim din punctul nostru de ve¬ 
dere, au o deprindere şi o experienţă contrare celor 
pe care le-am propus noi. 

SOCRATE CEL TÎNÂR Care anume slujitori? 

STRĂINUL Cei cumpăraţi şi cei dobîndiţi într-un 
fel asemănător; pe aceştia trebuie să-i numim, in- 

■ contestabil, sclavi, ei neavînd deloc de-a face cu arta 
regală. 

SOCRATE CEL TÎNAR Fără îndoială! 

STRĂINUL Şi apoi? Aceia dintre oamenii liberi, 
cîţi se pun ei înşişi de bună voie în slujba celor de¬ 
spre care am vorbit înainte, făcînd să circule de la un.ii 
la alţii şi compensînd produsele agriculturii şi ale altor 
arte, unii în pieţe, alţii de la cetate la cetate, ducîn- 
du-le pe mare şi pe uscat, schimbînd monedă pentru 
produse şi monedă pentru altă monedă, oamenii aceş¬ 
tia pe care i-am numit zarafi, comercianţi, armatori şi 
290 a negustori, oare îşi revendică ei vreo atribuţie a artei 
politice? 

SOCRATE CEL TÎNÂR Poate, mai degrabă, a ar¬ 
tei negoţului! 

STRĂINUL Şi, într-adevăr, pe toţi aceştia, pe ca- 
re-i vedem că sînt plătiţi sau care sînt oricînd gata să 
se pună în slujba oricui, nu-i vom găsi niciodată în 
rîn'dul participanţilor la arta regală. 

SOCRATE CEL TÎNAR Cum să-i găsim! 

STRĂINUL Dar ce zici de cei care ne fac perma¬ 
nent anumite servicii? 

SOCRATE CEL TÎNĂR Despre ce fel de servicii şi 
ce fel de oameni vorbeşti? 

b STRĂINUL Despre cei din care este format neamul 
p crainicilor şi despre toţi cîţi devin iscusiţi în alcătui¬ 
rea de scripte în virtutea îndelungii exercitări a sluj¬ 
bei lor, şi despre cîţiva alţii care îndeplinesc cu mare 
sîrguinţă atîtea alte slujbe în jurul conducătorilor ce¬ 
tăţilor; pe aceştia 76 , la rîndul lor, cum îi vom numi? 

SOCRATE CEL TÎNAR Aşa cum ai spus adineaori: 
slujitori şi nu conducători de cetăţi. 

STRĂINUL Dar, desigur, nu ca în vis am spus eu 
că pe aici pe undeva apar cei care-şi dispută cu deo¬ 
sebire arta regală. Totuşi ne-ar părea că este cît se 
poate de straniu faptul de a-i căuta în vreo parte a 
o artei slujitorului. 

SOCRATE CEL TÎNAR Intru totul straniu! 

STRĂINUL Să ne apropiem, deci, şi mai mult de 
„cei care încă nu au fost supuşi chinului cercetării 1477 . 
Sînt anume aceia care deţin o parte a ştiinţei slujirii 
în domeniul divinaţiei, căci ei sînt consideraţi inter¬ 
preţi ai zeilor pe lîngă oameni. 

SOCRATE CEL TlNĂR Da. 

STRĂINUL Şi, desigur, la fel şi genul preoţilor, 
după cum se spune în chip cuvenit, este ştiutor pe 
de o parte în a face prin jertfe daruri zeilor, fiecăruia d 
după dorinţă, din partea noastră, pe de alta în a cere 
de la aceia pentru noi dobîndirea de bunuri, prin ru¬ 
găciuni; deci amîndouă aceste îndeletniciri sînt — nu-i 
aşa? — părţi ale artei slujitorului. 

SOCRATE CEL TÎNAR Ba chiar aşa, evident! 

STRĂINUL Ei bine, eu cred că deja am apucat-o 
cel puţin pe urmele .care duc spre ceea ce căutăm. Căci 
chipul preotului şi cel al prezicătorului sînt aşa de 
pline de demnitate şi se bucură de o atît de mare fai¬ 
mă, din cauza importanţei îndeletnicirilor lor, încît în 
Egipt nici nu este cu putinţă să existe rege fără putere • 
religioasă, iar dacă totuşi se întîmplă să ajungă prin 
forţă. rege vreunul din altă pătură socială decît cea a 
preoţilor, el trebuie trecut din aceea în aceasta; chiar 
şi la greci adesea celor mai mari demnităţi li se încre¬ 
dinţează cele mai importante sarcini în legătură cu 
îndeplinirea anumitor sacrificii. Şi, de fapt, şi la voi 
este cît se poate de evident ceea ce spun eu acum; căci, 
celui devenit rege datorită sorţii, se spune că i se atri¬ 
buie cele mai importante şi mai tradiţionale dintre sa¬ 
crificii. 

SOCRATE CEL TÎNAR Întocmai. 

STRĂINUL Trebuia să examinăm, desigur, şi pe 291 
aceşti regi şi, totodată, preoţi aleşi de destin, pe slu¬ 
jitorii lor şi o altă mulţime uriaşă, care tocmai ne apare 
acum foarte limpede, după ce i-am separat pe cei de 
mai-nainte. 

SOCRATE CEL TÎNÂR Dar cine-s aceştia despre 
care vorbeşti? 

STRĂINUL Si-s încă unii foarte aparte! 

SOCRATE CEL TÎNÂR Ce anume? 

STRĂINUL Un anume gen foarte numeros, după 
cum îi apare de îndată celui care-i examinează. Căci 
mulţi bărbaţi seamănă leilor şi centaurilor şi altora de 
acest fel, foarte mulţi seamănă satyrilor şi sălbăticiu- b 
nilor slabe dar 78 şirete; îndată ele îşi schimbă între ele 
întruchipările şi puterea. Şi, într-adevăr, tinere So- 
crate, abia acum cred că i-am identificat pe bărbaţi. 

SOCRATE CEL TÎNAR Numai să-mi explici: c-ăci 
pari a fi remarcat ceva neobişnuit. 

STRĂINUL Da; însă ceea ce pare neobişnuit pro- 

vine pentru oricine din neştiinţă. Şi este, de fapt, şi 
ceea ce am resimţit eu însumi acum; căci eu n-aş şti 
ce să cred pe moment văzînd corul 79 preocupat de 
treburile ce privesc cetatea. 
a SOCRATE CEL TÎNĂR La cine anume te referi? 

STRĂINUL. La cel mai mare amăgitor dintre toţi 
sofiştii şi pe cel mai experimentat în această artă; el, 
care este cel mai greu de deosebit de oamenii politici 
şi regii veritabili şi pe care trebuie, totuşi, să-l deo¬ 
sebim, dacă avem în intenţie să vedem limpede ceea ce 
cercetăm. 

SOCRATE CEL TlNAR Dar, într-adevăr, la acest 
lucru nu trebuie deloc să renunţăm. 

STRĂINUL Desigur, şi după părerea mea. Şi atunci 
răspunde-mi la această întrebare! 

SOCRATE CEL TÎNĂR La care? 

1 STRĂINUL Oare, după părerea noastră, nu este 
monarhia una din formele de conducere politică? 

SOCRATE CEL TÎNAR Da. 

STRĂINUL Şi după monarhie s-ar putea vorbi, 
cred, despre conducerea de către putini 80 . 

SOCRATE CEL TÎNAR Cum să nu! 

STRĂINUL Cea de-a treia formă de guvernare nu-i, 
oare, conducerea celor mulţi, numită democraţie? 

SOCRATE CEL TÎNĂR Chiar aşa! 

STRĂINUL Trei fiind aceste forme, nu devin ele, 
cumva, cinci, două dînd naştere din ele însele la alte 
două nume pe lîngă acestea? 

SOCRATE CEL TÎNAR Care, de fapt? 
e STRĂINUL Cercetîndu-le acum după criteriile eon- 
strîngerii şi consimţirii, sărăciei şi bogăţiei, legalităţii 
şi ilegalităţii aflate în ele, două din acestea se divid' 
fiecare în două; astfel, monarhia se poate spune că are 
două specii: cu numele de tiranie — una, de regalitate. 
— cealaltă. 

SOCRATE CEL TÎNAR Cum altfel! 

STRĂINUL Şi oricare cetate stăpînită de puterea 
celor puţini este condusă fie prin aristocraţie, fie prin 
oligarhie. 

SOCRATE CEL TÎNĂR Şi chiar aşa este! 

STRĂINUL Cit despre democraţie, fie că mulţimea 
a conduce cu forţa, fie cu cdnsimţămîntul celor bogaţi, 
şi fie că respectă cu stricteţe legile, fie că nu, în mod 

obişnuit nimeni nu-i schimbă deloc numele 81 . 

SOCRATE CEL TlNÂR Intr-adevăr. 

STRĂINUL Şi atunci? Credem noi, oare, că vreuna 
dintre aceste forme de guvernare poate fi dreaptă, de¬ 
finită fiind doar prin aceşti termeni: „unul 11 , „puţini 11 
şi „mulţi 11 sau „bogăţie 11 şi „sărăcie 11 , sau „constrîn- 
gere 11 şi „consimţire 11 sau „ajungînd să fie condusa cu 
legi scrise 11 sau „fără legi 11 ? 

SOCRATE CEL TÎNAR Dar, de fapt, ce-o îm¬ 
piedică? 

STRĂINUL Priveşte, deci, mai cu luare-aminte ur- 
mînd această cale. b 

SOCRATE CEL TlNÂR Care? 

STRĂINUL Oare, vom reţine sau vom anula ceea 
ce am enunţat la început? 

SOCRATE CEL TlNÂR Despre ce anume vorbeşti? 

STRĂINUL Am spus, cred, că forma de conducere 
regală reprezintă una dintre ştiinţe. 

SOCRATE CEL TÎNAR Da. 

STRĂINUL Şi nu chiar dintre toate acestea, ci am 
ales-o din celelalte drept una critică şi directivă. 

SOCRATE CEL TlNÂR Da. 

STRĂINUL Şi din cea directivă, o parte se aplica 
celor neînsufleţite, cealaltă celor însufleţite, şi, în fe¬ 
lul acesta, divizînd necontenit am ajuns aici, nelăsînd c 
în umbră ştiinţa, dar nefiind încă destul de capabili 
s-o definim exact. 

SOCRATE CEL TÎNÂR Ai dreptate! 

STRĂINUL Dar, oare, nu înţelegem tocmai acest 
lucru, adică faptul că determinaţia pe care trebuie s-o 
aibă acestea nu este nici „puţini 11 , nici „mulţi 11 , nici 
„consimţire 11 , nici „constrîngere 11 , nici „sărăcie 11 , nici 
„bogăţie 11 , ei o anumită ştiinţă, dacă vrem să dăm ur¬ 
mare celor spuse mai înainte? 

SOCRATE CEL TlNÂR Dar, de fapt, a nu face d 
aceasta este imposibil. 

STRĂINUL Acum trebuie să examinăm cu necesi¬ 
tate tocmai acest fapt: în care, oare, dintre aceste 
forme de guvernare se poate întîlni ştiinţa cîrmuirii 
oamenilor, a celei mai însemnate şi mai dificil, poate, 
de dobîndit cîrmuirr; căci trebuie s-o privim cu luare- 
aminte pentru ca să vedem pe cipe trebuie să îndepăr¬ 
tăm de suveranul înţelept; adică să-i identificăm pe 

aceia care pretind a fi oameni politici şi care-i conving 
pe mulţi de aceasta, fără a fi deloc astfel. 

SOCRATE CEL TÎNAR Sigur că trebuie să facem 
aceasta, aşa cum ne-a arătat dinainte raţionamentul, 
a STRĂINUL Oare, se poate crede că într-o cetate 
tocmai mulţimea ar fi capabilă să deţină această 
ştiinţă? 

SOCRATE CEL TÎNĂR Ei, cum să fie? 

STRĂINUL Dar, oare, într-o cetate de o mie de oa¬ 
meni ar fi posibil ca o sută sau chiar cincizeci s-o 
conducă suficient de bine? 

SOCRATE CEL TÎNÂR In felul acesta, într-ade- 
văr, cîrmuirea ar fi cea mai uşoară dintre toate artele; 
căci ştim că dintr-o mie de bărbaţi nu s-ar găsi nici¬ 
odată atîţia jucători de zaruri excepţionali, în raport cu 
cei din restul Greciei, necum tot atîţia regi. Căci, de¬ 
sigur, acela care posedă ştiinţa regală, fie că ar domni 
•>3 a sau nu, conform raţionamentului anterior trebuie să fie 
considerat de rang „regal". 

STRĂINUL Bine că mi-ai amintit! Ca urmare a 
acestui raţionament, -cred, noi trebuie să căutăm gu¬ 
vernarea corectă în unul sau doi, sau, în general, în 
putini, ori de cîte ori ea ajunge să fie dreaptă. 

SOCRATE CEL TÎNÂR Desigur! 

STRĂINUL Deci, doar pe aceştia care comandă cu 
sau fără consimţămîntul celor conduşi, cu sau fără re¬ 
glementări scrise, fiind bogaţi sau fiind săraci, trebuie 
să-i considerăm conducători, aşa cum am făcut adinea¬ 
ori -cu cei care conduceau după orice fel de altă artă. 
b Pe medici, deci, nu mai puţin îi vom considera astfel, 
fie că ne vindecă cu voia sau fără voia noastră, ne taie, 
ne ard rănile şi ne pricinuiesc vreun alt chin, şi chiar 
dacă o fac după prescripţii sau fără prescripţii, fie că 
sînt săraci, fie că sînt bogaţi, pe ei, vasăzică, nu-i vom 
numi deloc mai puţin medici; şi aceasta în măsura în 
care ci se conformează unei arte, purifieîndu-ne fie 
prin luarea, fie prin adăugarea a ceva, dar numai cu 
condiţia binelui pentru corpurile noastre, făcîndu-le 
mai bune din mai rele; fiecare, îngrijind cele ce sînt 
c d: îngrijit, ne salvează; numai în acest sens, după pă¬ 
rerea mea, şi nu în altul vom stabili că este şi definiţia 
corectă a medicinei si a oricărei alte arte a conducerii. 

SOCRATE CEL TÎNÂR Cu siguranţă! 

STRĂINUL Este necesar, într-adevăr, ca şi printre 

formele de guvernare să existe aceea cu deosebire ade¬ 
vărată, şi numai una, In care să se găsească conducă¬ 
torii într-adevăr cunoscători ai artei politice şi nu cei 
ce par numai; fie că ar conduce după legi, fie fără legi, 
fie cu, fie fără consimţământul celor conduşi, fie săraci, 
fie bogaţi, nimic din toate acestea nu trebuie luat în d 
considerare defel ca neadueînd nici o îndreptăţire. 

SOCRATE CEL TlNÂR Bine. 

STRĂINUL Şi fie că, omorîndu-i pe unii sau ex- 
pulzîndu-i, purifică cetatea spre binele ei, fie că, trimi¬ 
ţând altundeva colonii precum roiurile de albine, o face 
mai mică, fie că, adunând alţi oameni de altundeva şi 
făcând cetăţeni din străini, o măreşte, atâta timp cit, 
folosinud-se de ştiinţă şi de justiţie, pe cit posibil, o 
salvează Sau o face din mai rea mai bună, trebuie să 
spunem că această formă de guvernământ — şi in 
aceşti termeni definită — este singura dreaptă; iar ce- e 
lelalte, pe care le-am amintit, trebuie să spunem că nu 
sânt nici autentice, nici cu adevărat reale, ci că ele sînt 
imitaţii ale acesteia; pe de o parte unele, numite ,,cu 
legi bune“, care o imită în aspectele mai bune, pe de 
altă parte celelalte, care o imită în aspectele mai rele. 

SOCRATE CEL TÎNÂR Despre acelea cu legi bune, 
Străinule, mi se' pare că ai vorbit cu judecată; dar că 
trebuie să se guverneze şi fără legi, această spusă esie 
mai greu de acceptat. 

STRĂINUL Doar cu puţin mi-ai luat-o înainte în- 
trebîndu-mă aceasta, tinere Socrate! Căci eram pe 294 
punctul de a te întreba dacă te nemulţumeşte ceva din 
cele spuse; acum este deja clar faptul că noi vom 
vrea 82 să discutăm despre îndreptăţirea guvernărilor 
fără legi. 

SOCRATE CEL TlNAR Cum să nu! 

STRĂINUL Intr-adevăr este, într-un anume fel, 
clar că arta legislaţiei ţine de cea regală; lucrul cel 
mai important este ca nu legile să fie puternice, ci su¬ 
veranul dotat cu înţelepciune. Ştii de ce? 

SOCRATE CEL TÎNAR Chiar, spune-mi de ce? 

STRĂINUL Pentru că legea n-ar fi în stare nici¬ 
odată să conceapă cu exactitate ceea ce este cel mai b 
bun şi cel mai drept şi nici să dea cea mai bună pre¬ 
scripţie pentru toţi în acelaşi timp; căci neasemănările 
dintre oameni şi dintre acţiuni şi faptul că „niciodată 
nimic din cele omeneşti nu se bucură de tihnă“ — cum 

spune zicala 83 — nu permit, în iniei un domeniu, ca vreo 
artă, oricare ar fi ea, să dea la iveală un principiu 
simplu, valabil pentru orice situaţie şi pentru totdea¬ 
una. Oare sîntem si în această privinţă de acord? 

SOCRÂTE CEL TÎNÂR Desigur! 

STRĂINUL însă vedem că legea tinde tocmai spre 
0 acest lucru, ca un om arogant şi ignorant, care nu per¬ 
mite ca altul să întreprindă ceva împotriva a ceea ce 
a stabilit el însuşi şi să-i pună întrebări, şi care nici 
nu acceptă nimic nou, chiar dacă s-ar întîmpla să fie 
mai bun, dacă este diferit de hotărîrea pe care a luat-o 
cl însuşi. 

SOCRATE CEL TlNAR într-adevăr! Căci legea ac¬ 
ţionează faţă de fiecare dintre noi întocmai aşa cum 
ai spus. 

STRĂINUL Aşadar este imposibil, nu, ca principiul, 
care este întotdeauna simplu, să se potrivească cu rea¬ 
lităţile, care nu sînt niciodată simple? 

SOCRATE CEL TÎNAR Mă tem că da. 

STRĂINUL Dar atunci de ce este necesar să se facă 
legi, de vreme ce legea nu este perfectă? Trebuie să 
d aflăm cauza acestui lucru! 

SOCRATE CEL TÎNAR Desigur! 

STRĂINUL Dar şi pe la voi, şi în alte cetăţi, există, 
nu-i aşa, nişte exerciţii, fie de alergare, fie de altceva, 
practicate de oameni mulţi, adunaţi la un loc, doar din 
dorinţa de victorie. 

SOCRATE CEL TÎNAR Există chiar foarte multe! 

STRĂINUL Ei bine, să reamintim acum prescrip¬ 
ţiile din astfel de domenii, făcute de cei care predau 
gimnastica în mod ştiinţific. 

SOCRATE CEL TÎNAR Pe care anume? 

STRĂINUL Faptul că ei cred că nu este posibil să 
detaliezi pentru fiecare caz recomandînd prescripţii 
convenabile fiecărui corp, ci că trebuie procedat mai în 
mare pentru a se realiza, în privinţa multor situaţii 
şi a multor indivizi, o regulă a ceea ce este util corpu¬ 
rilor în general. 

SOCRATE CEL TÎNAR Bine! 

STRĂINUL De aceea, de fapt, ei, impunîndu-le 
eforturi egale unor indivizi adunaţi la un loc, mai în- 
tîi îi fac să înceapă în acelaşi timp, apoi îi opresc în 
acelaşi timp, la alegere, la luptă sau la orice alt efort 
al trupului. 

SOCRATE CEL TÎNAR Aşa este! 

STRÂINUL Să expaminăm acum legislatorul, cel 
care prescrie „turmelor 14 sale cele referitoare la cfrept 
şi la contractele lor reciproce! El nu va fi niciodată în 
stare ca, dînd ordine pentru toţi la un loc, să dea şi 
pentru fiecare în parte ceea ce îi convine. 295 

SOCRATE CEL TlNAR Este cel puţin verosimil. 

STRĂINUL Ci, mai degrabă, ceea ce convine mai 
multora, cred, şi pentru mai multe situaţii şi, cumva, 
în felul acesta va alcătui legea — aşa, mai în mare — 
şi pentru fiecare individ, aducînd fie reglementări scri¬ 
se, fie nescrise si legiferînd obiceiuri străbune. 

SOCRATE CEL TÎNAR Este drept! 

STRĂINUL Drept, într-adevăr! Căci în ce fel ar 
putea ajunge cineva, tinere Socrate, astfel încît întot¬ 
deauna de-a lungul vieţii, aplecîndu-se asupra fiecărui b 
caz în parte, să-i prescrie cu precizie ceea ce îi con¬ 
vine? Şi chiar capabil fiind de aceasta vreunul din 
cei ce deţin cu adevărat ştiinţa regală, scriind aceste 
aşa-numite legi, şi-ar crea piedici el însuşi. 

SOCRATE CEL TÎNÂR Aşa reiese, Străinule, cel 
puţin din cele spuse adineaori! 

STRĂINUL Mai degrabă, o, prea-bunule, din cele 
ce vor urma să fie spuse! 

SOCRATE CEL TÎNÂR Din ce anume? 

STRĂINUL Din următoarele: căci (s-o spunem şi 
pentru noi înşine!) un medic sau un antrenor de gim¬ 
nastică, avînd intenţia să plece undeva şi să stea, după 
cum crede el t mult timp departe de cei de care se în- c 
grijeşte, convins că gimnaştii şi bolnavii nu-şi vor 
aminti cele ordonate de el, oare, nu va voi el să lase 
recomandări scrise pentru aceştia? Sau cum altfel? 

SOCRATE CEL TÎNÂR Sigur că da! 

STRĂINUL Şi ce-ar fi dacă, după ce a făcut călă¬ 
toria, s-ar întoarce înapoi, contrar intenţiei, mai de¬ 
vreme? Oare nu s-ar încumeta ca în locul recomandă¬ 
rilor scrise să dea altele, în cazul că au survenit amelio¬ 
rări la cei bolnavi din cauza curenţilor de aer sau a 
altui fenomen atmosferic nesperat, acestea producîn- 
du -se altfel decît în mod obişnuit? Sau, încăpăţînîn- d 
du-se. ar socoti că trebuie să le păstreze pe cele vechi, , 
prescrise altădată, fără ca el să mai prescrie altele şi fără 
ca bolnavul să îndrăznească să facă altceva în locul 
celor prescrise, ca şi cum doar ele ar fi medicale şi vin- 

decătoare, pe cînd celelalte ar fi nocive şi neştiinţifice? 
Dar orice procedeu de acest fel, folosit în ştiinţă şi în 
arta adevărată, nu devine, în absolut orice situaţie, as- 
8 pectul cel mai ridicol al reglementărilor de acest gen? 

SOCRATE CEL TÎNAR Ba chiar aşa! 

STRĂINUL Dar ce se întîmplă cu cel care a alcă- 
' tuit legi scrise sau a stabilit legi nescrise în legătură 
cu ceea ce este drept şi nedrept, frumos şi urît, bun şi 
rău, pentru turmele de oameni, toate cîte sînt păsto¬ 
rite în fiecare cetate după legile celor care le-au sta¬ 
bilit? Oare, dacă revine cel care le-a scris cu compe¬ 
tenţă sau vreun altul asemănător, să-i fie interzis, deci, 
296 a să proclame în locul acestora altele noi? Sau şi această 
interdicţie ne-ar putea apărea într-adevăr drept un 
lucru cu nimic mai puţin ridicol decît în cazul medi¬ 
cului? 

SOCRATE CEL TINAR Desigur! 

STRĂINUL Dar ştii ce spun cei mai mulţi oameni 
în legătură cu o astfel de situaţie? 

SOCRATE CEL TÎNÂR Acum nu-mi vine în minte 
chiar cum sună! 

STRĂINUL Şi este ceva chiar foarte plauzibil. Căci 
se spune, de fapt, că, dacă cineva cunoaşte legi mai 
bune decît cele de mai înainte, trebuie să le aducă ce¬ 
tăţii sale, numai după ce a convins pe fiecare cetă¬ 
ţean în parte, şi nu altfel. 

SOCRATE CEL TÎNAR Şi? Nu-i drept? 

STRĂINUL Poate! Dar dacă vreunul, neconvin- 
b gîndu-i, impune cu forţa o legislaţie mai bună răs- 
pu l nde-mi, care va fi numele acestei constrîngeri? Dar, 
deocamdată, nu! răspunde-mi mai întîi la cele de mai 
înainte! 

SOCRATE CEL TlNAR La ce te referi de fapt? 

STRĂINUL Dacă, cumva, vreun medic competent 
în arta sa, dar nereuşind să-l convingă pe cel ce are 
nevoie de medic, ar fi nevoit ca, în locul celor pre¬ 
scrise, să-i administreze un leac mai bun bolnavului, 
fie el copil sau bărbat sau femeie, care ar fi numele 
acestea constrîngeri? Oare nu cu totul altul decît cel 
numit „nesocotire a ştiinţei medicale 11 şi „greşeală care 
e produce boală 11 ? Şi cel care fusese constrîns mai îna¬ 
inte nu are dreptul să spună orice despre un astfel de 
tratament, cu excepţia faptului că a suferit ceva pri- 

mejdios şi neştiinţific din partea medicilor, care l-au 
constrîns la aceasta? , 

SOCRATE CEL TÎNAR Este foarte, adevărat ce 
spui! 

STRĂINUL Dar ce am spus noi că este, în fapt, 
greşeala din arta politică? Oare nu am numit-o ceva 
ruşinos si rău si injust? 

SOCRATE CEL TÎNAR Ba chiar aşa! 

STRĂINUL Dar despre cei care au fost constrînşi 
să întreprindă împotriva legilor scrise sau a tradiţiei, 
alte fapte, mai drepte şi mai bune decît cele de mai 
înainte? Spune: oare critica făcută de astfel de oameni 
în legătură cu o astfel de constrîngere, în cazul că nu 
este lucrul cel mai ridicol dintre toate, nu cumva tre¬ 
buie considerat că ar putea avea toate viciile cu ex¬ 
cepţia aceluia că aceia care au fost constrînşi au su¬ 
ferit din partea celor care i-au constrîns fapte ru¬ 
şinoase, nedrepte şi rele? 

SOCRATE CEL TÎNAR Este foarte adevărat ce 
spui! 

STRĂINUL Dar, oare, dacă cel care a folosit forţa 
este bogat, constrîngerile lui sînt drepte, iar dacă, dim¬ 
potrivă, este sărac, ele sînt nedrepte? Dacă cineva, 
convingînd sau nu, fiind bogat sau sărac, conducînd 
conform legilor sau în afara lor, realizează lucruri utile 
cetăţii, oare nu aceasta este şi în raport cu astfel de 
criterii trebuie stabilită definiţia — şi anume definiţia 
rea mai adevărată! — a dreptei cîrmuiri a cetăţii, de¬ 
finiţie după care bărbatul înţelept şi bun 84 va rezolva 
problemele celor pe care-i conduce? Şl, aşa precum cîr- 
maciul, care veghează tot timpul asupra a ceea ce se 
întîmplă în legătură cu corabia şi cu navigaţia, fără să 
dea ordine scrise, ci transformînd în lege arta sa de a 
cîrmui corabia, îşi salvează tovarăşii de călătorie, oare. 
nu tot aşa şi după aceeaşi metodă poate deveni corectă 
guvernarea celor care sînt în stare să conducă astfel, 
forţa artei conducerii devenind mai puternică decît 
legile? Şi nu-i aşa că aceia care fac toate acestea, con¬ 
ducînd cu înţelepciune, nu cunosc greşeala, atîta timp 
cît ei respectă un singur lucru important, şi anume: 
împărţind întotdeauna concetăţenilor lor, cu raţiune şi 
ştiinţă, tot ceea ce este mai drept, îi salvează pe aceş¬ 
tia aşa cum sînt ei, şi îi fac mai buni din mai răi, pe 
cît este posibil? 

SOCRATE CEL TÎNĂR Col puţin celo spuse acum 
sînt de necontestat! 

STRĂINUL Dar, do fapt, nici celelalte nu trebuie să 
fie contestate! 

SOCRATE CEL TlNĂR Despre ce anume vorbeşti? 

STRĂINUL Despre faptul că, dacă o' mulţime de 
oameni, de orice fel ar fi ei, avînd chiar o astfel de 
ştiinţă, n-ar ajunge niciodată să conducă cu înţelep¬ 
ciune şi raţiune, atunci într-un „număr mic“, în „pu- 
c ţini“, în „unul 44 trebuie căutată acea singură formă de 
guvernare, care este cea mai dreaptă, pe cînd cele¬ 
lalte trebuie considerate imitaţii, după cum s-a arătat 
şi puţin mai înainte, ele imitînd-o pe aceasta, unele 
în cele mai frumoase aspecte, altele în cele mai urîte. 

SOCRATE CEL TÎNĂR In ce sens spui aceasta? 
Căci, de fapt, nici adineaori nu am înţeles cele spuse în 
legătură cu „imitaţiile' 4 . 

STRĂINUL Şi, totuşi, nu ar fi ceva rău dacă, după 
ce am iscat o problemă de acest fel, am lăsa-o la o 
d parte şi, fără să înaintăm, am arăta greşeala ivită acum 
- în legătură cu ea. 

SOCRATE CEL TÎNĂR De fapt, care greşeală? 

STRĂINUL Ceva de felul a ceea ce tocmai trebuie 
să cercetăm acum: un lucru nici foarte familiar, nici 
prea uşor de observat; să încercăm, prin urmare, să-l 
înţelegem! Să vedem, deci: fiind, după părerea noas¬ 
tră. doar o singură formă de guvernare adevărată, 
formă pe care am prezentat-o deja, tu ştii — nu-i aşa? 
— că celelalte trebuie să se salveze doar folosindu-se 
de prescripţiile acesteia, făcînd ceea ce lăudăm acum, 
chiar dacă nu este lucrul cel mai-corect? 

SOCRATE CEL TÎNĂR Care lucru anume? 

STRĂINUL Anume ca nimeni, în cetate, să nu în- 
e drăznească să întreprindă ceva împotriva legilor, iar 
cel care ar îndrăzni să fie pedepsit cu moartea şi cu 
toate pedepsele extreme. Şi aceasta este ceea ce avem 
mai drept şi mai frumos, luat în al doilea rînd, după 
ce cel dintîi 85 , enunţat adineaori, a fost lăsat la o parte; 
să cercetăm în continuare cum s-a ajuns la acest prin¬ 
cipiu, pe care l-am numit al doilea! Sau nu vrei? 

SOCRATE CEL TÎNĂR Ba chiar foarte mult! 

STRĂINUL Să ne întoarcem încă o dată la imagi- 

nile de care avem întotdeauna nevoie cînd reprezentăm 
conducătorii de rang regal! . 

SOCRATE CEL TlNAR La care imagini? 

STRĂINUL La cîrmaciul de corabie adevărat şi la 
medicul „care face cît mulţi alţii la un loc“ 80 . Imagi- 
nîndu-ne, deci, o situaţie fictivă cu aceştia 87 , s-o cer¬ 
cetăm! 

SOCRATE CEL TlNAR Ce situaţie? 

STRĂINUL Următoarea: să presupunem că noi toţi 29«« 
ne-am propus să spunem despre aceştia că am suferit 
din partea lor cele mai înspăimîntătoare lucruri. Căci 
dacă oricare dintre ei ar voi să ne salveze pe vreunul 
din noi, ne salvează în mod asemănător; dar dacă ar 
voi medicii să ne maltrateze, ne maltratează, făcîn- 
du-ne incizii şi cauterizîndu-ne şi ordonîndu-ne să le 
aducem plată ca şi cum le-am plăti tribut, din care nu 
consumă decit puţin sau chiar deloc pentru bolnav, dar 
se folosesc de tot restul ei înşişi şi cei ai casei lor; şi, 
sfîrşind chiar prin a lua bani de la rude ale bolnavului t> 
sau de la duşmani ai lui, ei îl şi omoară. La rîndul lor, 
cîrmacii de corăbii uneltesc mii de alte lucruri de acest 
fel, părăsindu-ne pe unii dintre noi în singurătate la 
plecare; sau, făcînd greşeli în navigare, îi aruncă pe 
alţii în mare; şi mai urzesc încă multe alte rele. Iar 
dacă, presupunînd într-adevăr toate aceste lucruri, am 
vrea să luăm o hotărîre, aceasta ar fi următoarea: nu 
i-am mai permize deloc nici uneia dintre arte să co- o 
mande în chip autocratic nimănui, fie că ar fi sclav, 
fie om liber; s-ar întruni adunarea noastră fie a în¬ 
tregului popor, fie numai a celor bogaţi, şi le-ar per¬ 
mite simplilor particulari şi altora de alte meserii 
să-şi spună părerea asupra navigaţiei şi asupra bolilor, 
adică ce leacuri şi ce instrumente medicale trebuie să 
folosim la cei bolnavi şi, de asemenea, de ce corăbii 
şi de ce instrumente nautice să ne folosim pentru ne- d 
voile navigaţiei, pentru primejdiile proprii ei, din cauza 
vînturilor şi a valurilor, şi pentru întîlnirile cu piraţii; 
şi, în caz de luptă navală, ar opina dacă ar fi nevoie 
de corăbii mari împotriva altora de acelaşi fel; iar noi 
înscriind cele hotărîte, în aceste privinţe, de către mul¬ 
ţime — cei care au hotărît fiind ori medici, ori cîr- 
maci, ori doar simpli particulari — pe nişte piramide 
turnante sau pe nişte stele 88 , ori, chiar nescrise fiind, • 
prezentîndu-le drept obiceiuri străbune, ar trebui ca * 

după acestea să se facă, în tot restul timpului, şi navi¬ 
gaţia şi îngrijirea bolnavilor. 

SOCRATE CEL TÎNAR Cu siguranţă că spui ab¬ 
surdităţi! 

STRĂINUL Şi apoi în fiecare an se vor stabili con¬ 
ducători ai mulţimii, fie dintre cei bogaţi, fie din întreg 
poporul, oricare conducător fiind desemnat de sorţi; 
iar conducătorii desemnaţi ar urma să conducă după 
legi scrise, comandînd nave sau însănătoşind bolnavi. 

SOCRATE CEL TlNÂR Acestea sînt şi mai greu de 
acceptat! 

STRĂINUL Imaginează-ţi apoi ce urmează de aici. 
Căci, după ce anul fiecărui conducător va fi ajuns la 
sfîrşit, va trebui să-i adunăm şi să-i îndreptăm pe aceşti 
conducători spre judecătorii din tribunale constituite 
din bărbaţi desemnaţi, fie dintre cei bogaţi, după pre- 
B69 a ferinţă, fie din întreg poporul, prin tragere la sorţi; 
oricine ar vrea ar avea posibilitatea de a-i acuza că în 
timpul anului lor nu au condus navele după legile scrise 
şi nici după obiceiurile vechi ale înaintaşilor; şi exact 
aceleaşi acuzaţii vor putea aduce şi celor care-i vindecă 
pe bolnavi; şi aceşti judecători vor stabili pedeapsa sau 
o amendă pe care urmează s-o plătească fiecare, în 
cazul că ar fi condamnat. 

SOCRATE CEL TÎNAR Intr-adevăr, acela, care ar 
accepta de bună voie să conducă în astfel de condiţii, 
pe bună dreptate ar trebui să plătească amenda şi să 
b sufere orice pedeapsă! 

STRĂINUL Şi, după toate acestea, va mai trebui, 
desigur, să mai fie dată o lege, cum că, dacă cineva ar 
părea că se interesează dincolo de legile scrise, de arta 
conducerii corăbiei şi de arta navigaţiei, de ceea ce ţine 
de sănătate sau de vreun adevăr medical - despre miş¬ 
cările aerului, atît ale celui cald, cît şi ale celui rece, şi 
dacă ar face-o pe cunoscătorul a orice în legătură cu 
astfel de lucruri, mai întîi să nu-1 numim nici medic, 
nici cîrmaci, ci „ins care aruncă vorbe în vînt“ şi so¬ 
fist limbut; apoi chiar drept unul care corupe pe alţii, 
c mai tineri, şi-i convinge să se dedice cîrmuirii navelor 
şi medicinii nu după legi,’ ei comandînd asupra celor 
ce ţin de navigaţie şi asupra bolnavilor în chip de au- 
tocnatori; aistfel acela care ar vrea, din cei care au 
dreptul, ar putea să-l ducă, după lege, la închisoare; 
şi, dacă-i convinge pe cei tineri, fie pe cei vîrstnici în 

opinia lui împotriva legilor şi a reglementărilor scri¬ 
se, să fie pedepsit cu supliciile extreme 89 . Căci nimic nu 
trebuie' considerat mai înţelept decît legile! Şi dOar ni¬ 
meni nu-i nepriceput în ale medicinei, ale sănă-tăţii, ca d 
şi într-ale cîrmuirii corăbiei şi ale navigaţiei! Oricine 
ar vrea ar putea să înveţe legile scrise şi obiceiurile 
strămoşeşti existente deja. Dacă s-ar întîmpla, în fapt, 
aşa cum spunem, tinere Socrate, aceste lucruri referi¬ 
toare la aceste ştiinţe, ca şi la strategie şi la orice fel de 
artă a vînatului, la pictură sau la orice artă mimetică 
în parte la dulgherie sau la oricare artă a confecţionării 
mobilei, la agricultură sau la oricare artă a cultivării 
pomilor, sau dacă am privi arta creşterii cailor ca fiind 
realizată după reglementări scrise, sau orice altă artă 
îngrijirii turmei, sau arta ghicitului, sau oricare parte 
am lua din arta slujirii, sau jocul de table sau aritme- * 
tica pură, sau cea aplicată la plan, la înălţime sau la 
viteză, toate acestea, astfel făcute, cum ne-ar apărea 
ele, practicate fiind pe baza reglementărilor scrise şi 
nu cu ştiinţă? 

SOCRATE CEL TÎNÂR Este clar că toate ştiinţele 
ar dispărea cu totul şi nici n-ar mai putea reapărea 
vreodată, datorită legii care ar împiedica cercetarea; 
astfel că viaţa, care şi acum este dificilă, într-o astfel 300 
de vreme ar deveni cu totul de netrăit. 

STRĂINUL Dar despre aceasta ce zici? Dacă am 
eonstrînge pe oricare dintre artele enumerate să evolu¬ 
eze după legi scrise, dacă am supune legilor scrise pe co¬ 
mandantul desemnat de noi prin vot sau prin tragere 
la sorţi şi dacă acesta, neluînd deloc în seamă legile 
scrise fie pentru vreun cîştig, fie din proprie plăcere, 
s-ar apuca să facă altceva în afara lor, el nefiind deloc 
competent, oare nu s-ar ivi un rău şi mai. mare decît 
răul dinainte? 

SOCRATE CEL TÎNAR întocmai aşa! 

STRĂINUL Căci, cred eu, acela care îndrăzneşte să b 
acţioneze împotriva unor astfel de legi, anume împo¬ 
triva legilor stabilite prin experienţă îndelungată şi 
după ce sfătuitori bine intenţionaţi au colaborat şi au 
convins mulţimea să le adopte, acela, deci, comiţînd 
greşeală din greşeală în mod repetat, ar distruge în¬ 
treaga activitate practică încă mai mult decît regle¬ 
mentările, scrise. 

SOCRATE CEL TlNAR Cum n-ar fi aşa! 

STRĂINUL Din aceste motive, de fapt, cei care dau 
legi şi reglementări scrise în orice domeniu au ca a 
0 doua soluţie 90 să nu permită nimănui, fie el'unul sin¬ 
gur, fie o mulţime, să întreprindă vreodată ceva, orice 
ar fi aceasta, împotriva legilor, 

SOCRATE CEL TÎNAR Pe drept! 

STRĂINUL Aşadar aceste legi ar fi imitaţii ale ade¬ 
vărului, în oricare dintre domenii, ele fiind alcătuite, 
pe cît mai mult posibil, de către cunoscători? 

SOCRATE CEL TÎNAR Cum să nu! 

STRĂINUL Şi totuşi, am mai spus, dacă ne mai 
aducem aminte, că cunoscătorul — omul realmente po¬ 
litic — va întreprinde multe acţiuni conform artei sale, 
în practica proprie, fără să ţină seama de cele seri-- 
se, atîta vreme cît el este de părere că acestea sînt mai 
bune decît recomandările scrise de el însuşi şi ordonate 
d celor de care se află departe cînd face o călătorie. 

SOCRATE CEL TÎNAR Am spus-o, desigur! 

STRĂINUL Aşadar orice bărbat sau orice mulţime, 
care s-ar întîmpla să aibă legi scrise, dacă s-ar apuca să 
întreprindă ceva, ca fiind un lucru mai bun, ar face, 
nu-i aşa, după puterile lor, acelaşi lucru pe care-1 fă¬ 
cuse si acel om politic autentic? 

SOCRATE CEL TÎNAR întocmai chiar! 

STRĂINUL Aşadar, dacă, pe de o parte, fiind ne¬ 
ştiutori, ar face acelaşi lucru, adică s-ar apuca să imite 
adevărul, ei l-ar imita desigur, întru totul rău; iar dacă, 
e pe de alta, l-ar imita, fiind cunoscători ai artei, aceasta 
n-ar mai fi imitaţie, ci însuşi acel adevăr. 

SOCRATE CEL TÎNAR întru totul aşa, cred! 

STRĂINUL Şi, desigur, adineaori noi convenisem că 
nici o mulţime nu ar fi capabilă să deţină o artă. ori¬ 
care ar fi ea. 

SOCRATE CEL TÎNAR într-adevăr, aşa stau lu¬ 
crurile! 

STRĂINUL Prin urmare, dacă există o artă regală, 
mulţimea celor bogaţi şi întreg poporul n-ar putea nici¬ 
odată să deţină această ştiinţă politică. 

SOCRATE CEL TÎNAR Cum să poată! 

STRĂINUL Astfel de guvernări deci, după cum se 
pare, trebuie ca, dacă vor să imite cît se poate mai 
bine acea guvernare adevărată, adică a celui ce conduce 
SOI a de unul singur bazat pe ştiinţă, atîta. vreme cît au legi 

statornicite, să nu întreprindă nimic dincolo de regle¬ 
mentările scrise şi de obiceiurile străbune. 

SOCRATE CEL TÎNAR Foarte bine ai spus!' 

STRĂINUL Deci atunci cînd cei bogaţi 91 imită con¬ 
stituţia adevărată numim acest fel de guvernare aris¬ 
tocraţie; cînd, însă, nu tin cont de legi: oligarhie. 

SOCRATE CEL TÎNÂR Se parc că da! 

STRĂINUL Şi, desigur, atunci cînd, la rîndul lui, 
unul singur conduce după legi imitîndu-1 pe cel cu¬ 
noscător, îl numim rege, nediferenţiindu-1 prin nume, & 
fie că conduce de unul singur conform legilor, fie că 
o face cu ştiinţă, fie după simpla opinie. 

SOCRATE CEL TINAR Pare foarte posibil! 

STRĂINUL Prin urmare, de asemenea dacă vreu¬ 
nul, care este realmente cunoscător, ar conduce de unul 
singur, el va fi numit, desigur, cu acelaşi nume — „re- 
ge“ — şi cu nici un altul; de aceea, de fapt, toate nu¬ 
mele formelor de guvernămînt spuse adineaori au fost 
numai cinci 92 . 

SOCRATE CEL TÎNAR Aşa pare, cel puţin! 

STRĂINUL Ei, dar cînd cel care conduce de unul 
singur nu acţionează nici după legi, nici după datini c 
şi simulează că astfel el este obligat să facă lucrul cel 
mai bun, acţionînd chiar împotriva legilor, aşa cum face 
adevăratul posesor al ştiinţei conducerii, pe cînd, de 
fapt, dorinţa proprie şi ignoranţa sînt iniţiatoarele aces¬ 
tei imitaţii, oare unul de acest fel nu trebuie numit 
întotdeauna tiran? 

SOCRATE CEL TÎNAR Desigur! 

STRĂINUL Aşa, deci, au apărut, se poate spune, 
şi tiranul, şi regele, şi oligarhia, şi aristocraţia, şi de¬ 
mocraţia; căci oamenii detestă pe acela ce conduce de 
unul singur şi ei nu cred că cineva ar fi atît de demn d 
vreodată de asemenea conducere, încît să vrea şi să 
poată guverna cu virtute şi ştiinţă şi împărţi cu corec¬ 
titudine tuturor cele drepte şi cele rînduite; dar ei cred 
că acesta, dacă ar vrea, ne-ar putea jigni, omorî sau 
năpăstui pe oricare dintre noi oricînd; căci unul, care ar 
fi în realitate aşa cum spunem 93 , ar fi iubit şi el însuşi 
ar administra cetatea aplieînd în mod fericit singura 
formă de guvernămînt cu adevărat dreaptă. 

SOCRATE CEL TÎNÂR Cum să nu! 

STRĂINUL Dar, de fapt, fiindcă în cetăţi aşa cum 
am spus, regele nu se naşte în chip firesc, aşa cum se e 

întîmplă în stupi, diferenţiindu-se de îndată ca unic 
atît în privinţa trupului, cit şi a sufletului, trebuie, deci, 
ca oamenii, adunîndu-se la un loc, să alcătuiască legi 
scrise, restabilind în locul ordinii naturale trăsăturile 
celei mai adevărate forme de guvernămînt. 

SOCRATE CEL TiNAR Aşa se pare! 

STRĂINUL Oare, într-adevăr, trebuie să admitem 
noi, tinere Socrate, toate relele cîte se întîmplă sau 
se vor întîmplă în astfel de forme de guvernămînt, nu¬ 
mai pentru că există în ele baza realizării de acţiuni 
conforme reglementărilor scrise şi tradiţiei, dar nu şi 
ştiinţei, atîta timp cît este întru totul clar că, folosită 
a în alt domeniu, această bază ar distruge tot ce există 
în el? Sau trebuie să admirăm mai degrabă altceva, şi 
anume: ce putere reprezintă, prin natura sa, o cetate? 
Căci, deşi cetăţile suferă în realitate astfel de rele din 
timpuri nedefinite, totuşi unele dintre ele sînt stabile 
şi fără răsturnări sociale; multe, însă, cînd şi cînd dis¬ 
par, au dispărut deja sau vor dispărea, scufundîndu-se 
precum corăbiile din cauza nechibzuinţei deplorabile a 
comandanţilor şi corăbierilor, care au cea mai mare ne- 
b ştiinţă în privinţa celor mai mari primejdii; aşa şi aceş¬ 
tia, neştiind nimic referitor la treburile politice, îşi 
închipuie că, dintre toate ştiinţele, tocmai pe aceasta o 
deţin în chipul cel mai limpede si în toate aspectele ei. 

SOCRATE CEL TlNÂR Foarte adevărat! 

STRĂINUL Dar, de fapt, care dintre formele ne¬ 
autentice de guvernămînt este cea mai suportabilă 
din punctul de vedere al bunei convieţuiri, — ele toate 
fiind greu de suportat! — şi care este cel mai greu de 
suportat? Acest lucru trebuie să-l cercetăm, chiar dacă 
este ceva adiacent faţă de ceea ce ne-am propus să 
dezbatem acum; căci, probabil, acesta este, în general, 
scopul 94 pentru care trebuie făcute toate cîte le facem 
noi toţi. 

SOCRATE CEL TÎNÂR Trebuie să-l cercetăm, cum 
să nu! 

c STJtAlNUL Numeşte-o, deci, pe aceea, dintre cele 
trei forme de guvernămînt existente, care este şi cel 
mai greu, şi cel mai uşor de suportat! 

SOCRATE CEL TiNAR în ce sens spui asta? 

STRĂINUL Nu în altul decît că monarhia, conduce¬ 
rea de către cîţiva şi conducerea de către cei mulţi erau 
trei astfel de forme de guvernămînt amintite de noi la 

inceputul aqestui discurs, care acum se revarsă în 

valuri. 

SGCRATE CEL TÎNÂR Sigur că erau. 

STRĂINUL Divizînd acum pe fiecare dintre acestea 
în două, să facem şase, luînd-o separat de acestea pe 
cea adevărată, ca pe o a şaptea. 

SOCRATE CEL TÎNÂR Cum? 

STRĂINUL Am spus că: din monarhie provin re- d 
galitatea şi tirania; de asemenea, din conducerea de că¬ 
tre nu prea mulţi: aristocraţia cea cu nume de bun au¬ 
gur, şi oligarhia; şi, la rîndul ei, conducerea de către cei 
mulţi, pe care atunci am considerăt-o simplă, numind-o 
democraţie, şi ea trebuie considerată acum dublă. 

SOCRATE CEL TÎNÂR Cum aşa? Şi pe ce criteriu 
am diviza-o? 

STRĂINUL Pe un criteriu care nu diferă deloc de 
al celorlalte, chiar dacă numele ei nu este dublu; căci, 
desigur, modalitatea de a conduce conform legilor şi a 8 
conduce în afara legilor se află şi în aceasta ca şi în 
celelalte. 

SOCRATE CEL TÎNÂR Intr-adevăr, asa este ! 

STRĂINUL Ei bine, atunci, cînd o cercetam pe cea 
dreaptă, această diviziune nu era necesară, după cum 
am demonstrat în cele de mai-nainte 95 ; dar, după ce 
am separat-o pe aceasta şi le-am considerat pe cele¬ 
lalte drept în mod necesar constituite, în fiecare din 
ele legalitatea şi ilegalitatea funcţionează ca principiu 
dihotomic. 

SOCRATE CEL TÎNÂR Aşa pare după cele spuse 
adineaori. 

STRĂINUL Monarhia, desigur, strînsă în bune re¬ 
glementări scrise, pe care le numim legi, este cea mai 
bună dintre toate şase; fără legi, însă, este cel mai greu 
de suportat pentru buna convieţuire. 

SOCRATE CEL TÎNÂR Mă tem că da! 3 

STRĂINUL Cît despre conducerea de către cei ce 
nu sînt mulţi, întrucît „puţin“ reprezintă media între 
„unul“ şi ,,mulţime“, tot aşa vom considera şi pe aceasta 
ca fiind medie între celelalte două; iar conducerea do 
către mulţime este lipsită de forţă în toate privinţele, 
neavînd în puterea sa nici vreun mare bine, nici vreun 
mare rău, în comparaţie cu celelalte, deoarece conduce¬ 
rea, în cadrul acesteia, a fost împărţită în părţi prea 
mici la prea mulţi inşi. De aceea a devenit ea cea mai 

rea dintre formele de guvernămînt care sînt prevăzute 
cu legi şi cea mai bună dintre cele lipsite de legi; şi, 
b atîta timp cit toate sînt lipsite de măsură, învinge do¬ 
rinţa de a trăi în democraţie, dar, atîta timp cît toate 
sînt în ordine, în ea pare cel mai puţin că trebuie să 
trăim; în prima 96 este de preferat să trăieşti, ea fiind 
cu mult cea mai valoroasă şi mai bună, cu excepţia 
celei de-a şaptea, căci doar aceasta trebuie deosebită de 
toate celelalte forme de guvernămînt, aşa cum deose¬ 
beşti un zeu de oameni. 

SOCRATE CEL TÎNÂR Se pare că astfel sînt în 
esenţă şi se întîmpîă în realitate lucrurile; şi noi, acum, 
trebuie să facem precum spui., 

STRĂINUL Aşadar, de fapt, pe cei care participă la 
c aceste forme de guvernămînt, cu excepţia celei ştiinţi¬ 
fice trebuie să-i îndepărtăm ca nefiind oameni poli¬ 
tici, ci răzvrătiţi şi agitatori ai unor mari iluzii, şi chiar 
ci înşişi sînt astfel de iluzii; şi, fiind cei mai mari imi¬ 
tatori şi şarlatani, ei sînt şi sofişti între sofişti 97 . 

SOCRATE CEL TÎNÂR Desigur, aceste cuvinte se 
întorc cu cea mai mare îndreptăţire spre aşa-numiţii 
oameni politici. 

STRĂINUL Bun! Avem, iată, o situaţie exact ca 
într-o dramă satirică; căci tocmai s-a spus adineaori că 
poate fi imaginat un alai dansînd, format din centauri 
şi din satiri, pe care trebuie să-l delimităm de arta po- 
d litică; acum chiar este delimitat, deşi eu foarte mare 
greutate. 

SOCRATE CEL TÎNÂR Aşa pare! 

STRĂINUL Mai rămîne, însă, o parte a acestei tur¬ 
me, încă şi mai dificil de separat, datorită faptului că 
diind congeneră, este în acelaşi timp şi mai apropiată 
genului regal şi mai greu de individualizat; iar mie îmi 
pare că am ajuns într-o situaţie asemănătoare cu a celor 
ce aleg aurul. 

SOCRATE CEL TÎNÂR Cum? 

STRĂINUL Şi acei lucrători aleg, cred, la început, 
pămîntul şi pietrele şi cîte altele; după aceea rămîn 
e amestecate cele de acelaşi tip cu aurul, care pot fi sepa¬ 
rate numai prin foc, şi anume, metalele preţioase, 
arama şi argintul, şi, uneori, şi adamas-ul 98 ; doar 
după ce acestea cu greu au fost separate prin proba fo¬ 
cului, ne este permis să vedem numai ceea ce consti¬ 
tuie aurul pur. 

SOCRATE CEL TÎNAR Intr-adevăr, aşa se poate 
spune că stau lucrurile! 

STRĂINUL în fapt, şi noi, în acelaşi fel, am se¬ 
parat de arta regală pe celelalte, toate cîte sînt străine 
şi neprietene, ca să rămînă cele valoroase şi de acelaşi 
gen. Printre acestea din urmă se află arta militară, 
ştiinţa juridică şi retorica în întregime, care, asociată cu 304 £ 
arta regală şi convingînd în legătură cu ceea ce este 
drept, guvernează în comun cu aceasta treburile din 
cetăţi; deci: cum s-ar putea arăta mai uşor, sepa’rîn- 
du-1, pur şi numai el însuşi, subiectul cercetat de noi 
acum? 

SOCRATE CEL TINÂR Este clar că în vreun fel 
anume trebuie să încercăm să facem aceasta! 

STRĂINUL Desigur numai prin încercare subiectul 
ni se va dezvălui! Şi trebuie să ne străduim să-l lămu¬ 
rim cu ajutorul muzicii. Spune-mi . . . 

SOCRATE CEL TÎNÂR Ce? 

STRĂINUL Avem, oare, noi vreo învăţătură a mu- h 
zicii şi, în general, a celorlalte ştiinţe care implică abi ¬ 
litate manuală? 

SOCRATE CEL TlNÂR Avem. 

STRĂINUL Şi? Oare, faptul că ne întrebăm dacă 
trebuie sau nu să învăţăm aceste ştiinţe, oricare ar f: 
ele, nu vom spune că reprezintă, la rîndul luj, o ştiinţă 
referitoare la chiar aceste lucruri? Sau cum altfel? 

SOCRATE CEL TÎNAR Vom spune că aşa este! 

STRĂINUL Aşadar vom conveni că această ştiinţă 
este diferită de celelalte? 

SOCRATE CEL TÎNAR Da. 

STRĂINUL Dar, oare, nici una dintre ele nu trebuie 
să comande alteia, nici acelea acesteia şi nici aceasta, c 
devenind conducătoare, nu trebuie să comande tuturor 
celorlalte? 

SOCRATE CEL TÎNAR Aceasta trebuie să comande 
acelora. 

STRĂINUL Dar, oare, tu declari că, după părerea 
noastră, aceea, care spune dacă trebuie să înveţi sau 
nu, trebuie să comande celei care chiar învaţă şi in-' 
struieşte? 

SOCRATE CEL TÎNAR Declar răspicat! 

. STRĂINUL Şi, prin urmare, şi aceea, care spune 

dacă trebuie să convingi sau nu, celei care este în stare 
să convingă? 

SOCRATE CEL TÎNAR Cum să nu! 

STRĂINUL Bine! Aşadar cărei ştiinţe îi vom atri- 
d bui noi capacitatea de a convinge mulţimea şi gloata 
prin poveşti" şi nu prin învăţătură? 

SOCRATE CEL TÎNAR Este clar, cred eu, că şi acest 
,.dar u trebuie atribuit retoricii. 

STRĂINUL Dar faptul de a hotărî dacă trebuie să 
acţionezi faţă de anumiţi oameni şi în anumite împre¬ 
jurări prin puterea de convingere sau prin forţă, «ri 
pur şi simplu să nu întreprinzi nimic, pe acesta, la 
rîndul lui, cărei ştiinţe îl vom atribui? 

SOCRATE CEL , TÎNAR Celei care comandă artei 
convingerii şi artei vorbirii. 

STRĂINUL Dar aceasta n-ar putea fi alta, cred eu, 
decît puterea politică! 

SOCRATE CEL TÎNAR Foarte bine ai spus! 

STRĂINUL Şi, astfel, se pare că această retorică a 
6 fost repede delimitată de politică, ca fiind o specie di¬ 
ferită si, de fapt, subordonată acesteia. 

SOCRATE CEL TÎNAR Da. 

STRĂINUL Dar despre o capacitate de felul urmă¬ 
tor ce trebuie să credem noi? 

SOCRATE CEL TÎNAR Despre ce fel de capacitate? 

STRĂINUL Despre cea privitoare la cum trebuie 
purtat un război împotriva fiecăruia din cei cărora 
avem intenţia să-l declarăm; vom spune, oare, că ea 
ţine sau nu de vreo artă? 

SOCRATE CEL TÎNAR Dar cum am concepe-o în 
afara unei arte tocmai pe aceea de care se serveşte şi 
strategia şi întreaga tactică militară! 

STRĂINUL Dar cea care arată dacă trebuie purtat 
războiul sau dacă trebuie evitat cu bună ştiinţă din 
prietenie? Ce fel de ştiinţă vom înţelege noi că trebuie 
ea considerată: diferită de aceasta sau identică ei? 

SOCRATE CEL TÎNAR Ea trebuie considerată în 
mod necesar diferită, dacă vrem să fim consecvenţi ce¬ 
lor spuse mai înainte. 

a STRĂINUL Deci vom declara că ea comandă celei¬ 
lalte, cel puţin dacă intenţionăm să ne conformăm ce¬ 
lor spuse mai înainte. 

SOCRATE CEL TÎNAR Aşa spun şi eu! 

STRĂINUL Deci ce artă vom încerca noi să de- 

monstrăm că este întotdeauna stăpîna acestei arte a 
războiului, oricît de înfricoşătoare şi de măreaţă ar fi 
ea, dacă nu arta care este cu adevărat regală? 

SOCRATE CEL TÎNAR Nici o alta! 

STRĂINUL Aşadar, nu vom considera drept artă 
politică şi ştiinţa comandanţilor militari, ea fiindu-i 
doar auxiliară. 

SOCRATE CEL TÎNAR N-ar fi verosimil altfel. 

STRĂINUL Hai, acum, să examinăm şi puterea ace¬ 
lor judecători care judecă drept. 

SOCRATE CEL TlNAR Desigur! 

STRĂINUL Dar, oare, se extinde această putere 
şi asupra a ceea ce este mai mult decît cele ce ţin de 
contracte, toate cîte sînt cuprinse în legile luate de la 
regele-legislator, avînd ca scop judecarea a ceea ce 
este drept şi nedrept în ele, adăugind aici şi virtutea 
proprie judecătorului, aceea ca, nelăsîndu-se învins nici 
de daruri, nici de teamă, nici de milă, nici de vreun alt 
sentiment precum ura sau iubirea, să nu încalce de 
bună voie ordinea stabilită de legislator în deosebi¬ 
rea acuzaţiilor reciproce ale împricinaţilor? 

SOCRATE CEL TÎNAR Nu, căci acţiunea acestei 
puteri judiciare nu este deloc mai mare decît ai spus. 

STRĂINUL Şi atunci vom descoperi că puterea ju¬ 
decătorilor nu este regală, ba chiar că este doar păzi- 
toarea legilor şi slujitoarea puterii regale. 

SOCRATE CEL TlNAR Cel puţin aşa pare! 

STRĂINUL Cine a examinat toate ştiinţele care au 
fost amintite ar trebui să observe că nici una dintre 
acestea nu a apărut drept politică. Căci aceea care 
este într-adevăr regală nu trebuie să acţioneze ea în¬ 
săşi 100 , ci să comande celor care au capacitatea de a 
acţiona, căci doar ea cunoaşte oportunitatea sau neo- 
portunitatea începerii sau impulsionării acţiunilor celor 
mai importante din cetăţi, pe cînd celelalte ştiinţe tre¬ 
buie să îndeplinească cele ordonate. 

SOCRATE CEL TÎNAR Pe drept! 

STRÂINUL Aşadar de aceea ştiinţele, pe care toc¬ 
mai le-am înşirat, necomandînd nici unele altora, nici 
lor înşile, ci, avînd fiecare de îndeplinit o anume ac¬ 
tivitate practică, şi-au luat nume conform cu particu¬ 
laritatea activităţii proprii. 

SOCRATE CEL TlNAR Cel puţin aşa par! 

STRĂINUL Pe cea care comandă tuturor celorlalte, 
care poartă grija legilor şi a tuturor treburilor ce ţin 
de polis 101 , care le „ţese M la un loc pe toate cu cea mai 
mare corectitudine, cuprinzînd puterea ei într-o denu¬ 
mire de mare generalitate, am putea-o numi. cu foarte 
mare îndreptăţire, se pare, artă politică 

SOCRATECEL TlNAR Întocmai! 

STRĂINUL N-am vrea, oare, să ne întoarcem acum 
asupra exemplului cu arta ţesutului, odată ce ne-au 
devenit clare şi toate genurile de arte ce ţin de ce¬ 
tate? 

SOCRATE CEL TÎNAR Chiar foarte mult! 

STRĂINUL Trebuie să ne referim, de fapt, la „îm- 
pletitura“ regală, după cum se pare, precizînd de ce 
fel este şi în ce fel ,,împletind“ ne oferă ea o „astfel 
-de tesătură“. 

SOCRATE CEL TlNAR Evident! 

STRĂINUL Fără îndoială că este un lucru dificil de 
demonstrat, dar necesar, după cum îmi pare. 

SOCRATE CEL TlNAR Şi totuşi trebuie neapărat 
demonstrat. 

STRĂINUL Desigur, faptul că o parte a virtujţii 
este ceva opus, într-un anume fel, faţă de o altă parte 102 
a virtuţii este o temă potrivită celor ce se întrec în 
cuvinte contradictorii şi foarte expusă părerilor celor 
mulţi 103 . 

SOCRATE CEL TÎNAR N-am înţeles. 

STRĂINUL Atunci să reiau în felul următor: tu 
consideri, cred, că curajul reprezintă, pentru noi, o 
parte a virtuţii. 

SOCRATE CEL TÎNAR Neapărat! 

ST-RÂINUL Şi, desigur, cumpătarea este ceva di¬ 
ferit de curaj, fiind si ea, totuşi, o parte a virtuţii. 

SOCRATE CEL TÎNAR Da! 

STRĂINUL Acum trebuie să avem curajul să afir¬ 
măm un lucru surprinzător în legătură cu *ăceasta. 

SOCRATE CEL TÎNAR Ce anume? 

STRĂINUL Că amîndouă sin , într-un anume fel, 
foarte potrivnice una faţă de alta şi că ele au poziţii 
contrare în multe dintre fiinţe. 

SOCRATE CEL TÎNAR Ce vrei să spui? 

STRĂINUL O opinie deloc obişnuită, căci se spune 

mai degrabă că toate părţile virtuţii sînt cumva şi ° 
prietene unele cu altele. 

SOCRATE CEL TÎNAR Da. 

STRĂINUL Să examinăm acum, acordîndu-i cea 
mai mare atenţie, dacă acest lucru, adică prietenia din¬ 
tre ele, este ceva absolut sau, mai degrabă, este ceva 
ce implică o diferenţă a unora faţă de celelalte de ace¬ 
laşi gen? ! 

SOCRATE CEL TÎNAR Da. Spune doar cum trebuie 
să examinăm! 

STRĂINUL In orice domeniu trebuie să cercetăm 
toate cele pe care le numim frumoase şi apoi să le 
aşezăm în două specii contrare una alteia. 

SOCRATE CEL TÎNAR Explică-mi mai clar! 

STRĂINUL De exemplu vioiciunea şi iuţeala fie 
ale corpului, fie ale spiritului, fie în mişcarea vocii, <1 
existînd atît în acestea, în mod real, cît şi în ima¬ 
ginile realizate prin arta imitatoare a muzicii şi, de 
asemenea, a picturii; oare, n-ai fost tu uneori lăudă- 
torul lor sau nu le-ai auzit lăudate de un altul de lîngă 
tine? 104 

SOCRATE CEL TÎNAR Cum să nu! 

STRĂINUL Şi, desigur, îţi şi aminteşti cum se face 
această laudă cu privire la oricare dintre ele. 

SOCRATE CEL TÎNAR Deloc! 

STRĂINUL Dar, oare, aş putea deveni capabil de 
acest lucru, adică de a-ţi demonstra prin cuvinte aşa 
precum gîndesc? 

SOCRATE CEL TlNÂR De ce nu! • 

STRĂINUL Tu pari a-ţi reprezenta prea uşor un 
astfel de lucru; să examinăm, deci, aceasta .în genuri 
contrare. Căci, de fapt, în multe acţiuni şi foarte des 
şi iuţeala şi tăria şi vioiciunea, atît ale minţii, cît şi 
ale trupului şi chiar ale vocii, atunci cînd sîntem în- 
cîntaţi de ele, sînt numite de noi cu o singură denu¬ 
mire: „bărbăţiei 

SOCRATE CEL TÎNAR Cum? 

STRĂINUL Spunem despre ceva, mai întîi că este 
„vioi“ şi „curajos 44 , apoi „iute 44 şi „energic“ sau ,,ta- 
re“ ... şi tot aşa! Şi aducîndu-le tocmai numele co¬ 
mun de „bărbăţie 44 , despre care vorbesc acum, le lău¬ 
dăm. 

SOCRATE CEL TÎNÂR Da! 

STRĂINUL Ei, şi-atunci? Oare, nu am lăudat noi 307 “ 

adesea la multe acţiuni, modul liniştit în care ele se 
produc? 

SOCRATE CEL TlNAR Chiar foarte mult! 

STRĂINUL Deci, cînd afirmăm aceasta, nu spunem 
lucruri contrare celor de mai înainte? 

SOCRATE CEL TlNÂR Cum? 

STRĂINUL Ori de cîte ori spunem „liniştite“ şi 
„înţelepte" admirînd înfăptuiri din domeniul gîndi- 
rii, sau „încete" şi „delicate" pentru cele din domeniul 
faptelor, sau „line" şi „grave" pentru cele din dome¬ 
niul vocii, noi aducem tuturor acestora — şi oricărei 
mişcări riitmice şi oricărei opere artistice care se folo- 
sesc de încetineală, atunci cînd aceasta se potriveşte — 
nu denumirea de „bărbăţie", ci pe cea de „modera¬ 
ţie" 105 . 

SOCRATE CEL TlNÂR Foarte adevărat! 

STRĂINUL Şi* desigur, ori de cîte ori avem aceste 
două însuşiri în situaţii nepotrivite, schimbîndu-le pe 
fiecare din ele, le blamăm, atribuindu-le nume con¬ 
trare, de astă dată. 

SOCRATE CEL TlNÂR Cum? 

STRĂINUL Numindu-le, pe de o parte, pe acelea, 
care sînt, „mai vioaie", „mai iuţi" şi „mai dure" decît 
• se cuvine, drept „exagerate" şi „smintite", iar, pe de 
altă parte, pe cele mai „grave", „mai încete" şi „mai 
moi" numindu-le „temătoare" şi „laşe", nu? Şi, aproa¬ 
pe întotdeauna, aceste însuşiri, ca şi cele opuse pre¬ 
cum „natura cumpătată" şi „bărbăţia", asemenea unor 
caractere care-şi împart prin voinţa destinului poziţii 
contrare, nu vor fi găsite niciodată amestecate unele cu 
altele în astfel de acţiuni; dar şi în suflete le vom ve¬ 
dea rămînînd diferite unele de altele, dacă le-am ur¬ 
mări îndeaproape. 

SOCRATE CEL TlNÂR De fapt, unde zici să le 
urmărim? 

STRĂINUL In toate aspectele pe care le-am amin¬ 
ei tit şi, probabil, în multe altele. Căci, cred eu, pe de o 
parte lăudîndu-le pe unele, ca pe nişte trăsături pro¬ 
prii, datorită afinităţii cu una sau alta dintre ele, pe de 
alta blamîndu-le pe cele contrare ca fiindu-le străine, 
oamenii ajung la multă ură reciprocă şi în multe pri¬ 
vinţe. 

SOCRATE GEL TlNÂR Foarte posibil! 

STRĂINUL Ei bine, această deosebire a caractere- 

lor este doar un joc 108 ; însă în problemele cele mai im¬ 
portante pentru cetăţi, ea ajunge să fie o boală, cea mai 
înspăimîntătoare dintre toate. 

SOCRATE CEL TÎNÂR în ce fel de „probleme 
foarte importante"? 

STRĂINUL După cît se pare, în problema întregii • 
organizări a vieţii. Căci există unii oameni, cu deosebi¬ 
re moderaţi din fire, obişnuiţi să ducă o viaţă liniş¬ 
tită, făcîndu-şi ei înşişi treburile lor; şi aşa cum se 
îngăduie la toate, cînd sînt în cetatea lor, tot astfel 
sînt gata să acţioneze în mod paşnic şi cînd se afttă 
în afară, în alte cetăţi; şi pentru această înclinaţie spre 
comportament paşnic, înclinaţie mai mare decît ar tre¬ 
bui, ori de cîte ori ar putea să-şi impună voinţa, ei 
stau retraşi, abţinîndu-se de la război şi reţinîndu-i, de 
asemenea, şi pe tineri, căci ei sînt dintre cei ce se su¬ 
pun întotdeauna, adică dintre cei care, nu în mulţi ani, 
ei înşişi şi copiii lor şi întreaga cetate ajung, fără să-şi 
dea nici ei seama, din starea de oameni liberi în cea 308 * 
de sclavi. 

SOCRATE CEL TÎNÂR Grea şi înfricoşătoare soar¬ 
tă mi-ai înfăţişat! 

STRĂINUL Dar cc-am spune despre cei înclinaţi 
spre „bărbăţie"? Oare, nu cumva împingînd întotdea¬ 
una propriile lor cetăţi spre vreun război, dintr-o do¬ 
rinţă, mai puternică decît ar trebui, pentru o astfel 
de viaţă războinică, şi expunîndu-le urii altora, mulţi 
şi puternici, fie că le distrug cu totul, fie că-i fac pe 
concetăţenii lor sclavi sau supuşi străinilor? 

SOCRATE CEL TÎNÂR Există şi astfel de cazuri, b 

STRĂINUL Cum să nu spunem că amîndouă aceste 
feluri de a fi menţin întotdeauna, în cei ce le posedă, 
o continuă şi imensă ură şi vrajbă reciprocă? 

SOCRATE CEL TÎNÂR în nici un fel n-am putea 
s-o negăm! 

STRĂINUL Aşadar, nu am găsit ceea ce am cău¬ 
tat de la început 107 , anume că unele părţi ale virtuţii, 
şi nu lipsite de importanţă, sînt contrare unele altora 
prin natura lor şi că, de fapt, şi cei oare le posedă 
sînt în aceeaşi situaţie? 

SOCRATE CEL TÎNÂR Este foarte probabil! 

STRĂINUL Să ne ocupăm deci de următorul lucru! 

SOCRATE CEL TÎNÂR De care? 

STRĂINUL Adică să aflăm dacă, printre ştiinţele c 

care îşi realizează produsele lor — oricît de neînsem¬ 
nate! — prin combinare, există vreuna care, de bună 
voie, le face atât din părţi rele, cît şi din părţi bune, 
sau dacă, mai degrabă, orice ştiinţă, oriunde, înlătură 
după posibilităţi părţile rele, dar le păstrează pe cele 
adecvate şi pe cele bune şi, făcînd din acestea, asemă¬ 
nătoare sau neasemănătoare, un singur produs, îi fău¬ 
reşte o însuşire unică si o formă unică 108 . 

’ SOCRATE CEL TÎNÂR Sigur că astfel! 
d STRĂINUL Aşadar nici arta politică, cea care, după 
noi, este cu adevărat politică prin natura sa, nu ar 
alcătui de bună voie o cetate şi din oameni buni şi din 
oameni răi, ci este foarte evident că i-ar supune mai 
întîi probei jocului 109 ; după această probă i-ar da celor 
care sînt capabili să-i educe şi sînt dispuşi să se an¬ 
gajeze la o astfel de sarcină, supraveghind şi conducînd 
ea însăşi aceasta, aşa cum arta ţesătorului suprave¬ 
ghează atent şi comandă dărăcitorului şi celor ce pre¬ 
gătesc toate cîte sînt necesare pentru urzeala ei, indi- 
• cînd fiecăruia ce anume operaţii să îndeplinească, ope¬ 
raţii pe care le consideră necesare pentru ceea ce ur¬ 
mează să fie ţesătura sa. 

SOCRATE CEL TÎNÂR întocmai! 

STRĂINUL De fapt, acelaşi lucru îmi pare că face 
şi arta regală pentru toţi cei destinaţi să fie, conform 
legii, educatori şi crescători; avînd ea însăşi capacita¬ 
tea de a comanda, nu va permite nici un exerciţiu prin 
care vreunul, acţionînd pentru obţinerea amestecu¬ 
lui de calităţi propriu acestei arte, nu ar realiza un ca¬ 
racter adecvat, 'ci, dimpotrivă, le-ar porunci să pre¬ 
dea numai astfel de lucruri adecvate scopului; iar pe 
acele firi, care nu sînt în stare să-şi pună la un loc cu¬ 
rajul cu prudenţa şi cu toate celelalte trăsături ce 
tind spre virtute, dar care sînt împinse de către o 
forţă malefică a naturii lor spre dispreţuirea zeilor, 
809 a spre depăşirea măsurii şi sprp nedreptate, ea, arta re¬ 
gală, le îndepărtează pedepsindu-le cu moartea, cu exi¬ 
lul şi cu cele mai mari dezonorări. 

SOCRATE CEL TÎNÂR Cel puţin aşa se spune că 
se întîmplă! 

STRĂINUL Iar pe cei care se învîrt în neştiinţă şi, 
de asemenea, în mare josnicie ea îi leagă la jugul scla¬ 
viei. 

SOCRATE CEL TÎNÂR Pe bună dreptate! 

STRĂINUL Cît despre ceilalţi, ale căror firi au no¬ 
rocul să fie apte de educare în vederea a ceea ce este b 
nobil şi pentru obţinerea, cu ajutorul artei politice, a 
amestecului reciproc de calităţi, acelora dintre ei, care 
tind mai degrabă spre „bărbăţie 14 , ea, arta politică, le 
apreciază duritatea caracterului, asemănătoare cu na¬ 
tura firului de urzeală; celorlalţi, înclinaţi spre mode¬ 
raţie, ea le apreciază, ca să ne folosim de- aceeaşi ima¬ 
gine din arta ţesutului, materia suplă şi moale a carac -1 
terului avînd aspectul firului de bătătură; pe aceste 
firi, care tind spre direcţii contrare unele altora, în¬ 
cearcă arta regală să le adune şi să le „împletească 41 în 
felul următor. 

SOCRATE CEL TÎNAR In care anume? 

STRĂINUL Mai întîi, adunînd armonios, la un loc c 
după înrudire, partea eternă a sufletelor acestora prin- 
tr-o legătură divină; apoi, după cea divină, unind prin 
legături umane partea de natură animală din ele. 

SOCRATE CEL TlNAR Dar în ce sens spui asta? 

STRĂINUL Opinia, considerată cu certitudine ade¬ 
vărată, în legătură cu cele frumoase, cele drepte, cu 
cele bune şi cu cele contrare acestora, ori de cîte ori 
se înstăpîneşte în suflete, eu o numesc ceva divin rea¬ 
lizat într-un neam de natură semidivină 110 . 

SOCRATE CEL TlNÂR Desigur, aşa este potrivit să 
spui! 

STRĂINUL.Aşadar, nu ştim noi, oare, că doar omu- d 
lui politic şi bunului legislator le este proprie capaci¬ 
tatea de a le forma acelora, care au primit realmente 
educaţia despre care am vorbit adineaori, tocmai acest 
lucru 111 , şi aceasta cu ajutorul muzei artei regale? 

SOCRATE CEL TlNAR Este cel puţin verosimil! 

STRĂINUL Numai de n-am da vreodată, tinere So- 
erate, vreunul din numele, pe care le cercetăm acum 112 , 
vreunuia care n-ar fi capabil de un astfel de lucru! 113 

SOCRATE CEL TÎNAR Pe bună dreptate te temi! 

STRĂINUL Şi atunci? Sufletul curajos, care este 
cuprins de un astfel de adevăr, nu se îmblînzeşte el, e 
oare, şi nu ar dori el să se împărtăşească de la cele 
drepte? Şi, oare, atunci, cînd nu deţine adevărul, nu 
decade el şi mai mult, pînă la o natură aproape săl¬ 
batică? 

SOCRATE CEL TÎNAR Cum să nu! 
i, STRĂINUL Dar acum ce zici despre ceea ce ţine 

de natura moderată? Oare, nu devine aceasta, pe de 
o parte realmente prudentă şi înţeleaptă, atunci cînd 
deţine opinia adevărată, cel puţin în cadrul unei ce¬ 
tăţi, şi, pe de altă parte, dacă nu se împărtăşeşte de 
la acele opinii adevărate, despre care vorbim, nu pri¬ 
meşte ea, şi pe bună dreptate, faima ruşinoasă de 
„prostie 14 ? 

SOCRATE CEL TÎNAR Ba chiar aşa! 

STRĂINUL Deci, nu spunem, oare, că această „îm¬ 
pleti tură“ şi această „legătură 44 a celor răi cu ei în¬ 
şişi şi a celor buni cu cei răi nu devin niciodată solide 
şi că nici o ştiinţă nu şi-ar dori să se folosească vreo¬ 
dată, în mod serios, de o astfel de legătură pentru 
astfel de oameni? 

SOCRATE CEL TÎNAR Cum s-o facă! 

STRĂINUL Numai caracterele care au o natură no¬ 
bilă de la început şi care sînt educate conform aces¬ 
teia se bucură de faptul de a fi formate prin legi; şl 
pentru aceste caractere deţine arta regală acel reme¬ 
diu; aşa cum am spus, aceasta este legătura cea mai 
divină a părţilor virtuţii neasemănătoare prin natura 
lor si purtînd în direcţii contrarii. 

SOCRATE CEL TÎNAR Foarte adevărat! 

STRĂINUL Cît despre celelalte legături, cele uma¬ 
ne, nu este deloc greu ca, de vreme ce această legă¬ 
tură divină există, să fie concepute şi ele şi, o dată 
concepute, să fie realizate. 

SOCRATE CEL TÎNAR Dar în ce fel? Şi care le¬ 
gături? 

STRĂINUL Cele create prin căsătoriile şi prin 
schimbul reciproc de tineri din cetăţi diferite şi cele 
realizate prin darea şi luarea în căsătorie a tinerelor 
din propria cetate. Dar mulţi realizează astfel de le¬ 
gături de căsătorie în mod neprielnic pentru a da 
naştere copiilor. 

’ SOCRATE CEL TÎNAR Cum aşa? 

STRĂINUL Cînd ceea ce se urmăreşte în astfel de 
legături ţine de bogăţie şi putere, oare, şi-ar mai da 
cineva osteneala să le critice, ca şi cum ar fi demne 
măcar de critică? 

SOCRATE CEL TÎNAR Deloc! 

STRĂINUL Pe de altă parte, ar fi mult mai drept 
să vorbim despre cei ce se îngrijesc de neamul lor, 
în cazul că nu fac aceasta în chip potrivit. 


o 

SOCRATE CEL TlNAR Pare, într-adevăr, mai în¬ 
dreptăţit! 

STRĂINUL De fapt, ei nu acţionează deloc din 
singura raţiune dreaptă, urmărind în aceasta comodi¬ 
tatea imediată; şi atît prin faptul că iubesc pe cei 
asemănători lor înşişi, cît şi prin faptul că nu-i îndră¬ 
gesc -pe cei neasemănători, ei îşi rezervă o foarte mare 
parte de resentiment în aprecierile lor. 

SOCRATE CEL TÎNÂR Cum? 

STRĂINUL Cei moderaţi, pe de o parte, caută, cred, 
propriul lor caracter şi se căsătoresc, pe cît posibil, 
cu femei cu acest caracter şi îşi dau, la rîndul lor, d 
fiicele după bărbaţii de acelaşi caracter; cum şi ce¬ 
lălalt gen, înclinat spre bărbăţie, procedează la fel, 
urmărind caracterul asemănător, amîndouă aceste ge¬ 
nuri ar trebui să facă exact ceea 'ce este contrar firii 
lor. 

SOCRATE CEL TÎNAR Cum şi de ce? 

STRĂINUL Pentru că, în mod firesc, caracterul cu¬ 
rajos, iieamestecat timp de mai multe generaţii cu cel 
moderat, ajunge în culmea forţei sale la început, pen¬ 
tru ca la sfîrşit să degenereze în nebunie. 

SOCRATE CEL TÎNAR Este posibil! 

STRĂINUL La rîndul lui, un suflet prea plin de 
teamă şi neamestecat cu curajul, rămînînd astfel pe 0 
timp de mai multe generaţii, devine mai încet la minte 
decît este cuvenit şi sfîrşeşte prin a fi complet in¬ 
firm. 

SOCRATE CEL TÎNAR Şi acest lucru este posibil! 

STRĂINUL Aceste legături spuneam eu că nu sînt 
greu de realizat, cu condiţia să existe o singură părere 
la ambele feluri de caractere în legătură cu ceea ce 
este frumos şi bun. Căci aceasta este singura şi întreaga 
operă a „ţesutului 11 regal, şi anume să nu permită nici¬ 
odată să se despartă caracterele moderate de cele cu¬ 
rajoase, ci, „urzindu-le“ împreună prin comunitatea de 
opinii, prin onoruri şi faimă, ca şi prin schimbul de 
garanţii, realizînd astfel o „ţesătură suplă“ şi, cum 
spuneam, „bine bătută <( , să le distribuie întotdeauna în 311 
comun funcţiile de conducere în cetăti. 

SOCRATE CEL TÎNAR In ce fel? 

STRĂINUL Acolo unde ar fi nevoie de un singur 
conducător, să fie ales unul oare are amîndouă carac¬ 
terele; acolo unde ar fi nevoie de mai mulţi conducă- 

tori, să se aleagă proporţional din fiecare caracter. Căci 
caracterele comandanţilor moderaţi sînt foarte precau¬ 
te, drepte şi salvatoare, dar sînt lipsite de avînt şi de 
o anume îndrăzneală promptă şi practică. 

SOCRATE CEL TÎNÂR Şi, într-adevăr, chiar aşa 
este! 

& STRĂINUL Caracterele curajoase, la rîndul lor, deşi 
mai lipsite de spiritul de dreptate şi de prudenţă, 
sînt, dimpotrivă, mai îndrăzneţe în acţiune. Şi este im¬ 
posibil ca toate lucrurile să meargă bine în cetăţi, atît 
la nivel particular, cît şi la nivel de stat, dacă aceste 
caractere nu sînt asociate. 

SOCRATE CEL TlNAR Desigur! 

STRĂINUL Să zicem că iacesta este scopul „ţesă- 
turii“ realizate printr-o bună „întreţesere” de către 
practica politică: un ,,caracter“ complex format din 
oameni curajoşi şi oameni chibzuiţi; şi aceasta se în- 
o tîmplă ori de cîte ori arta regală, adunînd la un Ioc 
vieţile acestora prin armonie şi prietenie, desăvîrşeşte 
astfel cea mai măreaţă şi mai bună „ţesătură 11 ; şi, în¬ 
velind cu ea pe toţi cei din cetăţi, sclavi şi oameni li¬ 
beri, ii cuprinde în această „împletitură” şi, fără să 
lipsească cetatea vreodată de ceva, îi asigură toată fe¬ 
ricirea care i se cuvine, o conduce şi o îndrumă. 

SOCRATE 114 Foarte frumos,. Străinule, ne-ai mal 
împlinit un chip, de astă dată al omului politic şl 
regal! 




NOTE 


1 Este vorba despre personajul „Străinul din Elea“, n*- 
numit, pe care în traducere îl vom scrie întotdeauna cu 
majusculă ca şi cum ar fi un nume propriu. De asemenea, 
preferăm pentru vocativ forma: „Străinule 14 , şi nu „Străine 14 . 

2 Theodoros din Cyrene era un foarte bun matematician 
(a se vedea şi prezentarea mai detaliată din Lămuririle 
preliminare la dialogurile Theaitetos şi Sofistul. 

3 Greşeala lui Theodoros consta în faptul că a pus în ra¬ 
port de egalitate ( xaî-kâi) doi termeni neomogeni, deci in¬ 
comparabili, căci „nu există proporţie (£vaXoyla -analogia) de- 
cît acolo unde există raport (X6yoţ -logos), iar aceasta pre¬ 
supune termeni omogeni" (Di'es, p. 1, nota 1). 

4 „Pe Ammon, zeul nostru" — al „nostru 14 , al libienilor, 
căci Theodoros era din Cyrene, localitate din Lybia, după 
cum reiese şi din dialogul Theaitetos. 

5 Theaitetos fusese, cu o zi înainte, partenerul de dialog 
al lui Socrate în dialogul care-i poartă numele ca titlu. 

6 In dialogul Sofistul, ca partener al Străinului din Elea. 

7 Socrate îşi exprimă astfel intenţia de a deveni prota¬ 
gonistul următorului dialog avînd tema „filosoful 11 , ultimul 
subiect din cele proiectate. 

8 Vom asocia întotdeauna numelui tînărului interlocutor 
al Străinului din acest dialog epitetul „tînărul 14 , nu atît pen¬ 
tru a evita confuzia cu binecunoscutul Socrate, cît pentru 
a marca diferenţa de demnitate, mai întîi, şi de vîrstă, mai 
apoi. 

9 Cf. Sofistul, îndeosebi 291 a şi urm. şi 221 b şi urm. 

10 Metoda de divizare dialectică este aplicată la domeniul 
ştiinţelor, obţinîndu-se progresiv o clasificare a acestora. Cf. 
Dies, Notice, p. XVI, unde întîlnim o schemă completă a 
acestei clasificări. 

11 Prima mare diviziune pe specii (e35t) — eide) a ştiin¬ 
ţelor: practice şi teoretice. în continuare diviziunea se aplică 
doar membrului din dreapta al dihotomiei. 

12 Medic public (tiq nov 8 y)(xoctisu6vtcov laTpcov —• tis ton de- 
mosieuântdn iatrdn) — funcţie întîlnită la atenieni. (A se v«- 


Trimiterile la Bibliografie şi citatele din aceasta se vor 
consemna numai cu numele autorului, pagina şi, eventual, 
nota, subînţelegîndu-se opera citată la Bibliografia anexată. 
In cazul autorilor citaţi cu mai multe lucrări, vom consemna 
şi anul apariţiei lucrării, acesta fiind semnul indicator al ope¬ 
rei citate. 

dea şi Gorgias, 455 b şi 514 d). Referinţe la această categorie 
de medici se întîlnesc la Aristofan (Acharnienii. Ploutos), 
Herodot (Historiai) şi în mai multe inscripţii. Se pare că 
medicii publici erau aleşi dintre mai mulţi aspiranţi la această 
funcţie şi că aveau ca atribuţii tratamentul răniţilor de răz¬ 
boi şi măsurile sanitare şi tratamentul celor afectaţi în timpul 
epidemiilor. Din Herodot (Hist., III, 131 şi urm.) aflăm că 
aceştia erau, uneori, foarte bine plătiţi (la loc. cit. fiind vorba 
de Democldes din Corton, care ajunsese să fie plătit cu 2 ta- 
lanţi aur pe an). 

13 Concepţie criticată de Aristotel, Polit., I, 1 (cf. Dies, 
p. 4, n. 1). 

14 Ştiinţă (= artă) politică — ştiinţă (— artă) regală şi 
om politic — om regal sînt sinonime aproape perfecte la Pla- 
ton, oăci PaaD.sii? — basileus şi paatXeta — basileia (şi deriva¬ 
tele lor PaaiXmii; — basilikos şi fiacuXixf] — basilike) păs¬ 
trează sensul originar de „conducător 11 , „comandant 11 , respectiv 
„artă a conducerii 1 ', „artă a suveranităţii" etc. 

15 xpLTixq — kritike, provenind de la xplvetv — krinein, 
„a distinge", „a discerne", „a aprecia"; deci am mai putea 
numi această specie şi „apreciativă", „disociativă". 

i* £p[AT)veuTixT) — herna,eneutike-(arta) hermeneutică, adică 
a interpreţilor, a tălmăcitorilor voinţei divine. 

17 Topi-Jj bTtclxouoa — tome hypeikousa —„diviziune adecva¬ 
tă", înţeleasă ca diviziune „care se pretează intenţiilor noastre" 
(Robin, p. 345) sau „linie de împărţire foarte acomodantă", 
precum dualitatea originară ( Siovpu^j — diaphye, 259 d) .. .“ 
(Dies, p. J, nota 1). 

18 yiveaiq — genesis, în sensul de „producere", „realizare" 
(cf. Robin, p. 345: faptul de „a face ca un lucru să ajungă la 
existenţă"). 

18 „O grupă de animale cu creştere individuală" — sin¬ 
tagmă care redă un singur cuvînt din greacă: (iov ot<? cupla — 
monotrophia („unul din numeroasele hâpax-uri din Omul 
politic, — Dies, p. 8, n. 1). 

20 „Animale cu creştere în turmă" — în greacă iYe^“‘ovpoipia 
— agelaiotrophia; („animale) cu creştere colectivă — în 
greacă xoivo-poc?£a — koinotrophia. 

21 Apar aici principalele cerinţe ale metodei: — divizarea 
să se facă numai pe specii; — să se evite „sărirea" unor etape 
în demersul metodologic; — „jumătăţile" să fie de importanţă 
egală, adică să fie „segmente logic echivalente şi care, între 
ele, epuizează genul, fiind contradictorii" (Dies, p. XIX). 

22 Cu alte cuvinte: „genul uman"; cf. supra (262 c TivOpcImi- 
vov — tanthropinon). 

23 Calea aleasă îl conduce la divizarea genului de animale 
mergătoare în bipede şi patrupede (cf. intra, 266 e), diviziunea 
precedată de această subtilă glumă, căci „simbolurile geome¬ 
trice nu sînt altceva decît modalităţi hazlii de desemnare a 
bipedelor (oamenii) şi patrupedelor. Capacitatea de mers a 
oamenilor se bazează pe puterea a două picioare, cea a patru¬ 
pedelor pe puterea a patru picioare. Putere se spune în gre¬ 
ceşte Siivagiţ. Dar cuvîntul are, în greacă, şi o semnificaţie 

geometrică: el înseamnă ridicarea la pătrat. Iar pătratul da 
două picioare, adică pătratul cu o suprafaţă de două picioare 
(= unitate de măsură — n. trad.) pătrate se obţine prin ridi¬ 
carea la pătrat a diagonalei unui pătrat de un picior (.Aşa¬ 
dar, ea este simbolul bipedităţii. La rîndul ei diagonala unui 
pătrat de două picioare este baza unui pătrat de patru pi¬ 
cioare, aşadar ea este simbolul patrupedităţii (.. )“. (Apelt, 
p. 125, nota 28). 

v ' Pasaj obscur, interpretat foarte diferit de comentatori. 
Astfel, Dies, 1935, Notice, p. XXIII, iar mai înainte Ast ( apud 
C'.usir, MDCCCXXXVII) consideră că vieţuitoarea care 
concurează cu omul este gîsca (!). Se pare însă că e vorba de o 
aluzie la patrupedul, „porc“. Identificarea lui se datotreazâ 
„ingeniozităţii lui Badham", care, eliminînd pe rînd — conform 
indicaţiilor metodei — boul; calul, măgarul, a ajuns la conclu- 
2 'ia că doar porcul, dintre animalele domestice, a mai rămas, el 
corespunzînd, dealtfel, şi „diviziunii 11 la care s-a ajuns (cf. 
Apelt, p. 124, nota 28). Interpretări similare la: Cousin, 
MDCCCXXXVII, p. 358; Robin, II, 1955 (p. 1455, nota 31). 

25 Un ingenios joc etimologic ((Sarara — hystata — „cel® 
din urmă", „ultimele" conţine silabă Oa — hys —, care coincide 
cu cuvîntul „porc" (în greacă 5c, 66? — hys, hyds) care justi¬ 
fică explicaţia din nota precedentă, găsim la Skemp (loc. cit. 
supra). Continuîndu-1 putem explica — credem — şi epitetul 
„nobil", atribuit neamului porcin, căci superlativul hystata (în¬ 
ţeles, parcă în glumă, a fi un superlativ al substantivului — 
sie! —„porc") îi conferă o anume nobleţei (Şi nu cum cred® 
Robin loc. cit. supra, care dă o explicaţie nepertinentă pentru 
nobleţea „porcului", care ar consta din „abundenţa de resurse 
pe care o putem obţine de la el"). „Indolenţa" porcină nu 
mai trebuie, credem, justificată! 


25 „Odysseus şi Eumaios se înfîlnesc din nou într-un mod 
glumeţ" (Apelt, loc. cit. supra), căci dacă porcul este pus să se 
întreacă cu omul, competitorul omului regal (adică al condu¬ 
cătorului turmei de oameni) devine porcarul (adică conducă¬ 
torul turmei de porci). 


27 Şi în această replică se întîlnesc expresii figurate, amin¬ 


tind de imaginea „conducătorului de car" (IjvEoxo? — henio- 


chos): „frîiele cetăţii" ((t&? tt6Xsco? v;v[aţ — tas tes poleos 

hertias), aşa cum, în mai multe locuri din Sofist (253 b, 254 a) 
sau în Omul politic (258 c, 285 a, 290 d) se întîlnesc imagini 


din domeniul vînătorii. 


28 Pasajul cuprinde o recapitulare succintă a întregului 
demers dialectic de divizare dihotomică, cuprinzînd numai ter¬ 
menul din dreapta al fiecărei dihotomii, conform regulii meto¬ 
dei deja stabilite în Sofistul, 264 e. 


29 Sînt anunţate acum următoarele două mări părţi ala 
dialogului: mitul păstorului divin şi paradigma ţesăturii. 


30 O scholie la Orestes al lui Euripide redă legenda la care 
se face referire aici: Hermes, vrînd să se răzbune pe Pelopizi 
pentru moartea fiului său Myrtilos, făcu să apară în turma 
lui Atreus un miel cu lîna de aur pe care acesta l-a prezentat 
ca dovadă a aprobării divine în pretenţia sa pentru moştenirea 
domniei. Thyestes, fratele său, obţine mielul prin intermediul 

soţiei lui Atreus, afirmîndu-şi el acum pretenţiile la domnie. 
Atunci Zeus săvîrşi minunea de a schimba mersul astrelor ca 
semn favorabil lui Atreus (cf. Apelt, p. 126; Dies, p. 21, nota 1). 

31 „Toate acestea 14 , adică cele trei legende care se împle¬ 
tesc în mitul din Omul politic: una „cosmioă 44 , referitoare la 
alternanţa celor două cicluri ale Universului, alta „antropo¬ 
logică 44 sau a generaţiei oamenilor „născuţi din pămînt' 4 şi a 
treia, „socială 44 , cea a vîrstei de aur din timpul domniei lui 
Cronos (cf. Dies, pp. XXX—XLI). 

32 Fascinantă ipoteză despre originea comună a miturilor, 
identificată cu o „încercare 44 (rctRloţ — pâthos), cauză sau 
principiu pentru toate; ea asigură unitate şi organicitate între¬ 
gului fond 1 mitologic şi legendar grec. 

33 Imagine care a suscitat interesul comentatorilor, con- 
ducîndu-i pînă la a construi un model mecanic de funcţio¬ 
nare a Universului, „un aparat reprezentînd mişcările ceru¬ 
lui, bine echilibrat şi mişcîndu-se pe un pivot 44 (P.-M. 
Schuhl, Sur le mythe du Politique, Rev. de Mătaphys. et de 
Morale 44 , XXXIX, 1932, apud Dies, p. XXXI). 

34 Această „inversare 44 — -trope — a mersului as¬ 

trelor reprezintă, pentru soare, solstiţiul, adică punctul de 
„întoarcere 44 (Tp£7r&> — trepo, -nkpoţxx — tetropha) în sens con¬ 
trar a direcţiei aparente de mers a soarelui la cele două trt> 
pice (în greacă trope — „răsturnare 44 , „întoarcere 44 , „in¬ 
versare 44 , „solstiţiu 44 şi „tropic 44 ). Platon imaginează pentru 
toate astrele o astfel de trope. „Aplicarea cuvîntului trope la 
o inversare cosmică înseamnă aici o deliberată extensie a 
sensului ei astronomic 44 (Skemp, p. 37 , nota 2. Cf., de aseme¬ 
nea: Dies, p. 23, nota 1 şi Robin, II, 1955, p. 1457, nota 49). 

35 Evoluţia inversă a vieţuitoarelor specifică perioadei de 
rotaţie a Universului, contrară celei care continuă şi în pre¬ 
zent, considerată a fi „partea cea mai curioasă a mitului 44 (cf. 
P. Frutiger, p. 242), s-a produs brusc, odată cu inversarea sen¬ 
sului de rotire a Universului. Tabloul este foarte sugestiv. El 
prezintă concomitent toate vîrstele, obligate să-şi schimbe din- 
tr-o dată evoluţia firească în una inversă si să parcurgă în 
sens contrar toate stadiile vîrstelor deja parcurse anterior. In 
mod straniu şi cei care muriseră recent se reîntorceau la viaţă, 
parcurgînd în sens invers toate stadiile: bătrîneţe, maturitate, 
tinereţe, copilărie, spre a ajunge din nou în neant. 

36 Aşadar apariţia generaţiei celor „născuţi din pămînt 41 
(■piYsvstţ, gegeneis) — sau „fii ai pămîntului 44 (Dies, Robin) 
apărea ca o necesitate a explicării modului cum se putea con¬ 
tinua viaţa pe timp de „miriade de ani 44 într-o astfel de rotire 
a Universului, de vreme ce „naşterea vieţuitoarelor unele din 
altele, nu exista în natura de atunci 44 (271 a), căci în această 
evoluţie inversă, din punctul nostru de vedere, nu este de ima¬ 
ginat dezvoltarea embrionului şi a noului-născut. 

37 „Transmiţători 44 , în greacă xrjpoxeţ — kerykes, care în¬ 
seamnă, în primul rînd, „crainici 44 . 

38 Pentru lămurirea aparentei inconsecvenţe, a se vedea 
supra, n. 35 şi infrci, n. 47. 

18 Probabil cei destinaţi reîncarnării în alte fiinţe. Skemp 

vede aici o clară referire la orfism (cf. p. 149, nota 2). Cf. de 
asemenea: Phaidon, 82 b-c şi Phaidros, 248 c-249 a. 

«o — Jiqs n yn — ( >>C a acum", înţeles cu greu în con¬ 

textul Iul tâte prâton — „atunci, la început", căci Divinitatea — 
părăsise cîrma Universului; l-am transferat în partea a doua 
a perioadei, unde pare mai potrivit. Dealtfel pasajul este foarte 
controversat (cf. traducerile Dies, Apelt, Robin). 

41 „Păstor divin" — cuvinte inexistente în textul grec, su¬ 
gerate însă atît de sintagma precedentă&eîoi 8ai[iove— theioi dăi- 
mones — „genii divine", cît şi de verbul v£[xto — nemo — „a 
împărţi", dar şi „a păstori". 

42 O descriere obişnuită — un topos — a „vîrstei de aur", 
suprapusă aici perioadei de vieţuire a generaţiei „născute din 
pămînt". 

43 Una din numeroasele glume care se întîlnesc la Platon, 
chiar în cele mai sobre contexte. „Uneori Platon face cîte o 
glumă (naiSia, paidiă ) care, ducînd mai departe discuţia, între¬ 
rupe exerciţiul dialectic pentru a procura, parcă, o destindere 
spiritului cititorului" (P. Frutiger, p. 188, nota 2). 

44 Aici vîrsta de aur a omenirii. 

45 Este aici o evidentă trimitere la teoria metempsihozei. 
Comentatorii trimit unanim la Phaidon, 113; Republica, Xi 
Phaidros, 248 şi urm.; Timaios, 41 şi urm. 

46 Ar putea fi considerat un deus otiosus, care, renunţînd 
la conducerea Universului şi lăsîndu-1 să se conducă singur, 
îl face să ajungă la regimul actual. 

47 veoy ev* oto^arâ — neogene somata — mai degrabă „cor¬ 
purile recent-născute" decît „nou-născute“; de fapt este vorba 
de ultima generaţie de oameni născuţi din pămînt, surprinsă 
de inversarea sensului de rotire a Universului. Acestora, iviţi 
din pămînt, desigur bătrîni, nu le mai rămînca decît să în¬ 
cărunţească şi să moară, întorcîndu-se astfel din nou în pă¬ 
mînt. Acestei ultime generaţii de „fii ai pămîntului" îi urmează 
generaţia — normală, pentru noi — a celor care „iau naştere 
unii din alţii". 

48 Iată justificarea acestui lung excurs mitologic. 

49 Denumirea de „păstor al turmei de oameni", adică: „om 
politic" sau „regal". 

50 In cazul oamenilor. 

51 A fost comparat cu „păstorul divin" sau chiar cu Di¬ 
vinitatea care conducea Universul. 

52 Disproporţia dintre lungimea şi complexitatea acestui 
excurs mitologic şi scopul corectării definiţiei omului politic ca 
„păstor divin" — resimţită de cititor şi recunoscută aici de 
Platon — este justificată doar de intenţia de a schimba pro¬ 
cedeul demonstrativ. „In loc să procedeze ca de obicei, opu- 
nînd in abstracta două concepte ale omului politic — unul fals 
şi altul corect — el a preferat să recurgă la mitul alegoric, 
care dă conceptelor un substrat sensibil." (P. Frutiger, p. 187). 

53 „Exemplu" — în greceşte TrapâSeiYna — parideigma. S-a 
văzut în această frază „o serie de jocuri de cuvinte intraducti¬ 
bile", printre care chiar unul legat de cuvîntul parideigma, 
ceea ce presupune recursul la „ceea ce se arată", „indicaţia" 
— în greceşte deigma (în text: evSo.x.vuvcu — endei/cnynai), 

adică literele cunoscute, pus alături — mxpâ — pară — de cele 
necunoscute (cf. Robin, II, 1955, p. 1459, nota 80). 

5 ' 1 Aici începe o nouă secţiune a dialogului, pe care am 
putea-o intitula: „Paradigma artei ţesutului 11 (279 b—283 b). 

55 „Antidoturi divine sau umane": prin cele divine se în¬ 
ţeleg formulele magice, incantatorii sau de exorcism, iar prin 
cele umane leacurile, produse ale farmacopeei (cf. Robin, II, 
1955, p. 1459, nota 83). 

58 Probabil fetrul (cf. Robin, II, 1955, p. 1459, nota 80). 

57 Vezi supra (279 d): „covoare şi învelitori". 

58 „împletire" — în greceşte cujiTtXoxtj — symploke- 

59 „Destrămare" — în greceşte SiaXuTixt) — dialytike. 

,# faXaaioupYÎa — talasiourgla — „arta prelucrării linei", o 
importantă preocupare a femeii în antichitate. 

81 auY>tpiTL>tti — synkritike şi Siaxpixixr) (xlxv?i) — diakritike 
(techne) — „arta de a uni" şi „arta de a separa" sînt denumi¬ 
rile generale pentru operaţiile amintite mai sus (281 a). Apar¬ 
tenenţa artei ţesutului la cele două arte concomitent rezidă în 
specificul ţesutului însuşi: pe o parte suveica, în acţiunea 
sa separă firele urzelii, realizînd ceea ce era numit mai sus 
„jumătate din lucrul cu suveica", pe de alta, apare ca nece¬ 
sară încrucişarea firelor de urzeală, care, cuprinzînd între ele 
firele de bătătură, le uneşte într-un tot care este „ţesătura". 
„Textura", care implică aceste două operaţii fizice, devine o 
paradigmă elocventă pentru „text", constituit pe operaţii simi¬ 
lare logice. 

82 începe aici un nou excurs (283 d—285 c) despre „exces" — 
67tep(3oXI) — hyperbole şi „lipsă" — SXXeuJnţ — elleipsis, careva 
conduce la „arta măsurării" — metretica (gsxp7)xixTj — 283 d). 

63 Dies traduce prin „necesităţile esenţiale ale devenirii" 
tIjv t rjc ' l e\i£az(oc âvayxatav ouaiav — ten tes geneseos anankă- 
ian ousiăn — explicînd în notă (p. 44) „noi modernii am spune 
«legea oricărei creaţii» şi este exact ceea ce vrea să spună 
Platon", trimiţînd şi la Philebos, 26 d, 64 e etc. 

84 Observaţie circumscrisă concepţiei despre echilibru, asi¬ 
gurat prin proporţionalitate şi validat de „dreapta măsură", 
atît de caracteristică artei clasice greceşti. 

95 Adică la principalele criterii ale constituirii şi evaluă¬ 
rii artei clasice: xo [Rxpiov — to metrion — „dreapta măsură", 
t 6 jrpiicov — to prepon — principiul „adecvării", o x<xip6q — ho 
kairos — „oportunitatea" şi xo Seov — to deon — „necesarul". 

86 Iată aici' formulat exact caracterul şi scopul acestui dia¬ 
log: deprinderea şi perfecţionarea metodei de cercetare dialec¬ 
tică: £vexa tou 7t£pi 7vavxa SiaXexxtxcoTipoic YÎyv£c-&ai — heneka ton 
peri pănta dialektikoterois gignesthai — „pentru a deveni 
mai pricepuţi în toate cele ale dialecticii", şi doar în subsidiar 
o problemă politică. (Părere împărtăşită şi de Dies, Apelt, 
Annemarie Capelle; ultima, la p.51 , conchide: „Astfel defini¬ 
ţia artei ţesutului şi a omului devine un pur exerciţiu al lo~ 
gos- ului". 

67 Ti iacoporra — ta asomata — „realităţile necorporale", 
adică „Ideile", realităţile doar inteligibile, care pot fi înţe¬ 
lese doar raţional X „Y <5), spre deosebire de „realităţile cor- 

porale“ care pot fi suficient înţelese prin perceperea senzo¬ 
rială. 

68 Aici începe a treia — şi ultima — mare secţiune p dia¬ 
logului, care va avea ca scop găsirea definiţiei adevărate a 
omului politic, pe baza exemplului oferit de „arta ţesutului" 
şi a principiului de raportare la „dreapta măsură 11 . 

69 S-a’ văzut aici „principiul economiei, esenţa întregii me¬ 
tode" (Dies, p. 49, nota 1). 

70 In greacă: — ochema — „vehicul", dar şi „su¬ 

port". „Vehiculul" — a treia specie de obiecte (produse ale 
unor arte), cauze auxiliare, după prima specie — „instrumen- 
tul“ şi a doua — „vasul", este de asemenea variat ca formă şl 
provenienţă. Poate fi „de uscat" (carul) sau „de apă“ (corabia); 
poate fi „mobil" (carul, corabia) sau „imobil" (scaunul, jilţul); 
poate fi făcut din lemn, fier, şi chiar ceramică, în cazul unor 
tipuri de scaune. 

71 In greacă: Trp 6 pAvjpta — problema — aici în sensul eti¬ 
mologic concret: „ceea ce este pus în faţă (spre apărare)". Este 
desigur ulterior şi figurat sensul: „ceea ce este pus în faţă 
(spre rezolvare)", „problemă". 

72 In greacă: to Trpco-îo-fsvi; âv^ptonon; xxYjpia — to protogenes 
anthrdpois ktema — „ceea ce a fost obţinut mai întîi de către 
oameni (prin muncă)". Lui Skemp (p. 183, nota 1), i se pare 
că Străinul din Elea foloseşte aici o expresie arhaică, căreia 
îi dă o turnură modernă pentru a exprima o nouă idee. 

73 „Toate bunurile posedabile" (Dies). 

74 Concepţie curentă în societatea sclavagistă, după car» 
sclavii erau consideraţi instrumente vorbitoare. 

71 — megistous — „cei mai importanţi" — în¬ 

ţeles calitativ (Dies, Robin, Apelt) sau extensiv (Skemp: „clasa 
cea mai extinsă a slujitorilor"). 

70 Sînt cuprinse aici toate categoriile de secretari şi func¬ 
ţionari care completau aparatul administrativ. Pentru detalii, 
cf. Skemp (p. 187, nota 1), Dies (p. 54, nota 1) şi Robin (p. 1461, 
nota 128). 

77 t 6 u? PePadavnixivou? — tous bebasanismenous — expre¬ 
sie figurată evocînd imaginea sclavilor interogaţi prin tortură. 

78 In greacă: xtxl — kăi — „şi" (conjuncţie coordonatoare 
copulativă); am preferat traducerea ei prin cea adversativă 
„dar", pentru că elementele de compunere din cuvintele ce 
alcătuiesc sintagma a- privativ (din dta&Evicn — asthenesi — 
„slabe") şi poly-cumulativ (din 7 roXuTp 67 roti; — polytropois — 
„şirete") induc o anumită opoziţie. (In legătură cu identifica¬ 
rea animalului „slab, dar şiret", Skemp opinează — ad locum 
— că ar fi vorba de cameleon). 

79 Imagine preluată din domeniul teatrului, sugerînd asu¬ 
marea rolului principal — al protagonistului — de către un 
„personaj" secundar şi incompetent — corul. 

80 tîjv $716 Ttov 6 XtY wv SuvaoTEtav — ten hyp6 ton oligon dy- 
nasteian — perifrază pentru oligarchia (infra , 291 e). 

81 Una din clasificările tradiţionale din Antichitate; în al¬ 
tele a mai apărut o a şasea formă, demagogia, ca aspeet de¬ 
naturat şi reprobabil al democraţiei. Dealtfel, Platon o are în Te- 

dere, fără s-o numească, chiar în acest dialog (cf. 302 d). 

82 pouXr)a6(j.e&a - boulesometha — „vom vrea 1 ' — formulare 
atenuată a necesităţii de a clarifica o neînţelegere a tînărului 
interlocutor; de fapt, „va trebui 11 . 

83 Expresie ce pare o zicală populară sau, poate, un citat 
celebru, uşor de recunoscut pe atunci. 

84 aocp&s xal ây«.S6c, — sophos kâi ag^thos — „înţelept şi 
bun“, de fapt: cel care deţine ştiinţa (conducerii) şi care are 
cele mai înalte calităţi morale şi cele mai bune intenţii. 

.85 p r j mu i principiu: ştiinţa (Jitic-r^fin) — episteme) — cri¬ 
teriu suprem în definirea adevăratului conducător politic şi a 
constituţiei autentice (cf. 292 b-c); al doilea principiu: lega¬ 
litatea (pterâ v6|lgiv — metă nomon) — criteriu secundar in eva¬ 
luarea constituţiilor. 

86 A fost identificat aici un vers din Homer, lliada (XI, 
514) — cf. Dies, p. 66, nota 1; Apelt, p. 134, nota 100; Robin, 
II, 1955, p. 1461, nota 148 ş.a. 

87 7 rÂaaaiJ.Evoi, tI ay_v;ua — plasămenoi ti schema — „imagi- 
nîndu-ne o situaţie fictivă"; schema — „formă 11 , „figură 11 , 
„postură 11 , „atitudine sau situaţie convenţională 11 , „figură de 
stil 11 . Recursul la „mijloacele literaturii 11 — formă dialogată, 
mituri, figuri de stil — este frecvent la Platon. 

88 xiipfJ'.ţ — kyrbis — „piramidă turnantă 11 cu trei feţe, 
din lemn sau piatră, pe care se scriau legile, prevăzută cu un 
pivot pe care se putea roti; rr-r^Xr) — stele — „stelă 11 , placă 
sau coloană, din piatră, marmoră sau bronz, pe care se gravau 
diferite inscripţii. In vechime constituiau principalele modali¬ 
tăţi prin care erau promulgate legile. Prestanţa şi venerabi- 
litatea acestor procedee accentuează ironia prezentă, dealtfel, 
în întregul fragment (298 a-299 a). 

89 Posibilă aluzie la acuzarea şi condamnarea lui Socra- 
tes în cazul că dialogul a fost scris ulterior. 

90 In greacă: SeuTcpoţ n\ouq — deuteros plâus — „a doua 
navigaţie 11 , expresie din domeniul marinăritului, desemnînd o 
a doua soluţie, mai anevoioasă, în caz de dificultate. Am tra¬ 
dus expresia ad sensum. Pentru informaţii suplimentare şi in¬ 
terpretări originale vezi nota 567 la Phaidon (trad.) în Pla¬ 
ton, Opere, IV, pp. 279—280. 

91 „Cei bogaţi 11 — sinonim, aici, cu „cei buni 11 . 

98 Versiune diferită în manuscrise faţă de ediţii, care, 
aproape toate, au corectat, fiecare în felul ei, locul în cauză. 
Noi am urmat aici versiunea redată de ediţia „Les Belles 
Lettres 11 . (Cf. pentru detalii, Dies, p. 71, nota 1 şi Robin, II, 
1955, p. 1462, nota 161). 

93 Platon are în vedere aici monarhul autentic, adică cel 
Ideal. 

94 „Scopul 11 urmărit: găsirea celei mai suportabile forme 
de guvernămînt. 

95 Cf. supra, 293 d—294 c, unde forma ideală de guver¬ 
nare era situată mai presus de legi, singurul criteriu constitu¬ 
tiv fiind ştiinţa (conducerii). 

98 Adică: în monarhia bazată pe legalitate. 

97 Pentru atitudinea lui Platon faţă de sofişti şi sofistică 
a se vedea, printre altele, dialogurile Gorgias, Menon şj. So- 
tistul. 

88 iSiaa; ( — av-roţ) — adămas — „fier foarte dur, oţel“, fel 
de metal, de culoare aproape neagră, avînd unele proprietăţi 
asemănătoare cu aurul. Este numele dat, mai tîrziu, diaman¬ 
tului. 

99 Stâ (xu&oXoylaţ — diă mythologias — „cu ajutorul mito¬ 
logiei", adicăf prin recursul la mijloace fictive şi simbolice, 
opuse celor ştiinţifice. 

100 Ea fiind o ştiinţă teoretică, şi nu practică. 

101 Am păstrat aici denumirea grecească polis pentru „ce- 
tate“, „stat", evidenţiind astfel etimologia termenului de „artă 
politică". 

102 In text: slSoţ — eidos — „specie", sinonim aici cu pre¬ 
cedentul |x£poţ — meros — „parte". 

103 Exegeţii (Dies, Robin etc.) au identificat mai multe 
locuri (Protagoras, 329 b—332 a, 349 a—350 c; Menon, 70 a— 
79 e; Republica, 427 d—434 d; Legile, XII, 963 a—968 a), în 
care este dezbătută această problemă a unităţii virtuţii, în 
general, şi a opoziţiei „virtuţilor", în particular. 

104 Probleme prezente în Theaitetos, Charmides, Republica. 

195 xoCT[ii6T7]ţ— kosmiotes — „sobrietate (Dies), „măsură" 

şi „ordine bună" (Robin), „cumpătare" (Apelt); am optat pentru 
versiunea „moderaţie", ca opunîndu-se, într-un fel, termenului 
„bărbăţie". 

106 Afirmaţia este valabilă pentru cazul cînd acest con¬ 
flict de caractere se întîlneşte în domeniul artei, domeniu al 
ludicului prin excelenţă (la care Platon se referea supra, 
306 d). Aici totul se face „pentru joc" (mxiSiâq evexa — pai- 
diâs heneka, 288 c). 

107 Cf. supra, 306 a. 

108 In greacă: jilav Suvapiv xal I8£av — mian, dynamin kâi 
idean; expresia conţine ideea de unitate funcţională (dynamis) 
şl structurală (idea). 

109 Supunerea la „proba jocului" — rcaiSiţ Paaavoq — pai- 
diâi bâsanos — se aplica, desigur, copiilor; ingeniozitatea în 
joc reprezenta dovada capacităţilor copilului, iar jocul însuşi 
devenea o metodă de educare a copiilor pentru a deveni băr¬ 
baţi vrednici (cf. Republica, 558 b). 

110 Saijiovlqi y£vst — daimonioi genei — neamul omenesc 
este considerat „semidivin", de fapt, de rangul unei zeităţi 
minore. 

111 Adică: formarea opiniei adevărate. 

112 De fapt, numele de OaoiXEuţ — basileus — „rege", 
„suveran" si TtoXmxoţ — politikos — „om politic". 

113 Cf. nota 112. 

114 Cf. Lămuriri preliminare, cap. „Despre personaje" lă 
dialogul Omul politic. 

Acest volum reprezintă eel 
de-al şaselea din seria de vo¬ 
lume care vor cuprinde, tn 
traducere româneasca nouă. 
Întreaga operă a Iul Platon. 
Volumul al şaptelea va cuprin¬ 
de dialogul Philebos. 

